
PRAEFATIO 


Exeunte xui saeculo Petrus Castrus Quinnonius, qui 
archiepiscopus fuit primum Granatensis deinde Hispa- 
lensis, Ioanni Christophoro Calueto Stellae!, quem ad 
uiros illustres celebrandos semper expeditum esse cog- 
nouerat, mandauit ut res a patre suo, Christophoro 
Vacca Castro, in Indis gestas non solum memoriae La- 
tine traderet, uerum etiam eum laudibus maximis extol- 
leret. duo inde opera, Vaccaeis et De rebus Indicis, de 
eadem re orta sunt; neutrum uero eo tempore in lucem 
prolatum. et quamuis saeculo xuiii ad utrumque eden- 
dum uiri quidam de his studiis optime meriti adnixi 
sint, Vaccaeis tantum promulgata est?. tandem operis 
De rebus Indicis editionem principem anno mdccccl J. 
López de Toro parum feliciter curauit. 

Quod ad textum constituendum attinet, codices tres 
exstant qui De rebus Indicis libros seruarunt: 


1 Cum ad institutum meum non pertineret Calueti uitam et 
opera persequi, lege sis quae López de Toro et Díaz Gito in 
editionibus Caluetianis fuse disseruerunt et libros ab eis lau- 
datos: J. López de Toro, Juan Cristóbal Calvete de Estrella. 
De rebus Indicis. Estudio, notas y traducción de, ii uol., Ma- 
drid, 1950, i, Ixxiii-Ixxuii; M. A. Díaz Gito, La Vaccaeis de 
Juan Cristóbal Calvete de Estrella, Cádiz, 1991, ix xxxix. 

2 cf. López de Toro op. cit. i, xi-xxi. 


VI PRAEFATIO 


S = codex Granatensis Sacromontanus Bibliothecae? 
Collegii Sacri Montis, saeculi xui exeuntis, chartaceus 
formae quartae. olim duo saltem uolumina praesto 
erant, sed nunc secundum tantum exstat, quod librum 
uii cui numerus ui perperam adscribitur, ff. 289—555 
continet. ipse scriba, ut uidetur, errores correxit. in- 
scriptiones in tergo habet ‘De Bello Peruano’ et *Cal- 
ueti Stellae tom. IP. 

P = codex Matritensis, "Biblioteca de Palacio’, 2652, 
2653, chartaceus in folio: uoluminibus duobus constat, 
quorum primum libros i-ui ff. 1—363 continet, alterum 
librum uii, quem item ui nominat, ff. 1-164. textum 
totum hic codex unus seruat, anno mdcclxx, ut uidetur, 
exscriptus', ut in lucem prodiret. eodem quo exaratus 
est tempore ipse scriba correxit. 

A = codex Matritensis, Bibl. Regiae Historiae Acade- 
miae 9—29—4/5881, chartaceus formae quartae: saeculo 
xuiii exeunte uel ineunte xix, ut uidetur, exaratus?, con- 
tinet libros i-ui, ff. 1—705. correctionibus caret. 


Codicum adfinitates satis constare arbitror: locum prin- 
cipem ueterrimus $ tenet; scilicet librarius qui et codi- 
cem Vaccaeidos Sacromontanum exarauit ipsius Calueu 
iussu ex eius autographo pulcherrimis litteris etiam hoc 


3 in qua nec libros in ordine dispositos nec plerosque codi- 
ces manu scriptos in indice inuenias. ceterum gratias hic ago 
J. López Ramírez et J. Sánchez Ocaña qui comiter, quam- 
quam bibliotheca erat clausa, potestatem et libri requirendi et, 
cum eum repperi, imaginem phototypicam obtinendi mihi 
fecerunt. 

4 cf. López de Toro op. cit. xiu-xuiii et xxu-xxui. 

5 Bibliothecae Regiae Academiae indices xix saeculum no- 
tant; cf. contra López de Toro op. laud. xix-xxi et xxuii-xxuiil. 


PRAEFATIO VII 


opus descripsit. Matritenses (P et A) ex hoc orti nullius 
pretii fuissent, si Sacromontanus integer exstitisset, sed 
ad libros i-ui edendos maximi momenti sunt. neuter ex 
altero transcriptus est; modo P, modo A praestat. quod 
cum manifeste pateat, mihi et omnibus quicumque hos 
contulerunt mirum uidetur si López de Toro A ex P 
descriptum existimat, praesertim cum codicem Acade- 
miae saeculo xuii exscriptum, Palatinum xuiil asseuera- 
ret. codex enim A, quamuis lacunosus et neglegenter 
scriptus, praeter ea quae a codice P omissa nobis unus 
tradit” ueras lectiones adseruat in his paucis locis quos 
e multitudine elegi: 


1.2.2 incognitae À : cognitae P; 1.27.1 serendis A : ferendis 
P; 1.31.2 quoad A : quod P; 222.1 aduecta A : aducta P; 
2.24.5 ligneae A : tinere P; 2.29.5 credunt A : crederent P; 
2.33.1 iniectum A : in iutum P; 3.28.1 abiectis A : obiectis 
P; 3.38.3 tecturum A : lecturum P; 3.40.1 eum A : cum P; 
3.42.5 militibusque A : militibus P; 4.13.2 omni A : amni P; 
4.25.2 interfuisse A : iter fuisse P; 4.51.1 clarissima A : cha- 
rissima P; 5.9.8 alter A : aliter P; 5.49.1 centum ante in 
Pizarrum A : caeterum P; 5.59.3 ausurum A : usurum P; 
6.12.4 facturum A : futurum P; 6.46.3 amicis A : admisis P; 
6.52.7 per uastas A : peruastatas P; 6.118.4 ut A : in P 


6 cf. López de Toro, op. cit. xui. 

7 cf. 1.25.3; 1.26.3; 2.29.2; 2.30.6; 2.39.7; 2.43.4; 3.30.5; 
3.38.2; 3.46.3; 4.7.1; 4.29.5; 4.37.2; 4.39.5; 4.47.27; 4.47.28; 
4.47.30; 4.59.1; 5.1.1; 5.4.9; 5.10.1; 5.10.2; 5.23.2; 5.31.5; 
5.31.5; 5.32.4; 5.34.2; 5.54.3; 5.68.1; 5.68.3; 5.69.1; 5.79.1; 
6.4.6; 6.4.8; 6.6.4; 6.19.2; 6.22.3; 6.29.1; 6.29.5; 6.42.5; 6.48.4; 
6.48.7; 6.48.9; 6.49.2; 6.51.2; 6.52.4; 6.60.3; 6.67.2; 6.71.2; 
6.77.2; 6.89.4; 6.90.8; 6.101.1; 6.102.1; 6.102.5; 6.1092; 
6.115.8, sed praesertim 1.1.2; 4.16.4; 4.30.2-3; 4.47.6; 4.47.20; 
4.52.2; 5.35.2; 5.46.1; 5.56.2; 5.64.3 et 6.110.3, ubi lacunae ma- 
ximae in P reperiuntur. 


VIH PRAEFATIO 


Ceterum, cum A interdum a Sacromontano maxime ab- 
horreat, codex P fidem maiorem plerumque retinet. 
confer haec quae selegi exempla: 


1.13.1 iuga P : fuga A; 1.39.1 amnis P : animis A; 1.42.1 
tam P : eum A; 2.1.3 etiam P : esse A; 2.9.1 scriptorum P : 
scripto A; 2.16.2 permeare P : per me a te A; 3.11.5 uen- 
tum P : uersum A; 3.38.5 secreto P : neto A; 3.50.7 hastis 
P: hostis A; 4.11.4 poenas P : pomas A; 4.16.1 ex Perura 
P: Peruram A; 4.38.2 satis P : factis A; 5.20.5 numero P : 
puniero A; 5.23.4 ne P : sane A; 5.39.1 muneri P : numeri 
A; 5.54.3 anni M.D.XLI. P : ann. M.D.X.LI. A; 6.62 assen- 
su P : ascensu A; 6.48.8 egens P : agens A; 6.54.5 nominan- 
tur P : numerantur A; 6.58.4 certatim P : certamen A; 
6.121.1 os P: eos A 


etiam pro permultis Academiae codicis lacunis P ue- 
rum tradit. ad hunc autem perpendendum testis opti- 
mus est liber uii, qui Sacromontano conferri potest. 
manifeste enim apparet codicis P scribam uoces ali- 
quando transposuisse?, corruptelas, atque errores, licet 
plerosque ipse correxerit, iniecisse!?, nonnulla omisis- 


8 eg. 1.9.2; 1.10.1; 1.12.4; 1.22.1; 1.23.4; 1.24.3-25.4 
1.38.1; 2.14.2; 2.24.2; 2.26.75; 2.31.1; 3.27.1; 3.39.4, 3.48.7; 
3.49.2; 4.4.4; 4.14.1-2; 4.25.4; 4.32.8; 4.44.55 4.47.5; 5.8.5; 
5.14.4; 5.25.2; 5.34.2; 5.64.6; 5.68.5; 5.80.5; 6.2.2; 6.5.4; 6.7.4- 
8.1; 6.8.1; 6.10.1; 6.21.3; 6.48.1; 6.54.4; 6.56.5; 6.65.2; 6.67.3—4; 
6.84.2; 6.93.3; 6.96.4; 6.106.4; 6.120.1; 6.123.2. 

9 cf. eg. 7.5.45 13.1; 13.22; 142; 25.8; 46.4; 61.11; 72.18; 
74.2; 77.4; 82.3; 86.1; 90.6; 98.1; 101.11; 135.1; 140.6; 161.2. 

10 cf. eg. 7.5.2; 6.1; 7.3; 10.1; 12.11; 13.4; 13.29; 13.31; 
13.37; 13.41; 14.10; 14.17; 19.26; 16.1; 18.6; 20.5; 22.5; 25.11; 
25.36; 28.2; 30.1; 38.2; 41.2; 46.5; 49.5; 60.5; 60.25; 67.3; 72.13; 
78.1; 86.6; 88.1; 90.1; 92.3; 94.7; 95.5; 98.3; 105.3; 106.2; 
109.5; 124.4; 140.8; 140.15; 141.2; 144.3; 146.3; 146.5; 153.1. 


PRAEFATIO IX 


se!!, nec tamen codicem tam uilem esse ut librorum 


i-ui textum restituere desperemus. ad quos edendos cum 
testimonia duorum codicum allata sint, affirmare ausim 
pleraque menda grauiora et insanabilia ab ipso Sacro- 
montano orta esse et loca nunc corrupta uel dubia om- 
nino explicari non posse, etiamsi alterum eius uolumen 
inuentum sit. 

Editio princeps haud magno in pretio haberi potest. 
criticis adnotationibus caret et supra modum typogra- 
phicis erroribus inquinata est, ita ut persaepe incertum 
sit cui corruptelae et menda attribuenda sint. sed cum 
multis uitiis referta sit, omnium maximum esse hoc ui- 
detur: López de Toro tantum Academiae codicem ple- 
rumque legit atque errores etiam manifestos et lacunas 
ex eo descripsit. quod ut perspicias, haec exempla pro- 
fero: 


1.12.4 campestres et montanos Indos sint commercia, non 
sunt stratae tritaeque inter om. A To.; 1.29.3 ite P : he A : 
haec To.; 2.21.1 oues P : ores A To.; 2.31.1 et in regis uelut 
unici exempli mores formare om. A To.; 3.11.2 in altum P : 
maltum A : multum To.; 3.24.2 leuibusque P : lercibusque 
A To.; 3.48.7 diruunt et refodiunt, corpora extrahunt om. A 
To.; 4.25.4 data. huc ex ciuitate Regia Gomezius Tordoia 
cum ducentis militibus om. A To.; 4.41.5 erepturos P : 
ecepturos A : excepturos To.; 4.47.3 quo me uertam? ad 
quem confugiam om. A To.; 5.13.5 pomiferarum P? ut uid. : 
nescio quid ante ferarum in P : mistiferarum A : mixti fera- 
rum 7o.; 5.17.4 (facile ueniam dedit) post motus A To. (sci- 
licet librarius quae iam antea scripserat iterauit et, cum ani- 
maduertisset, parentbesin posuit); 5.82.4 munita P : munita 
uel minuta A : minuta To.; 6.7.4—6.8.1 pontifice Hispalensi 


11 cf. eg. 7.1.5; 5.4; 13.4; 13.13; 43.2; 60.3; 63.12; 80.4; 
81.4; 94.5; 121.6; 130.3; 131.4; 134.2; 139.4; 140.3; 143.2. 


X PRAEFATIO 


et senatus Indici principe et summo Indiarum praefecto, 
subscriptum, a regio secretoque Caesaris sigillo munitum. 
quod sane a Garsia Loaysa cardinale om. A To.; 6.36.2 
praeterea P : prepterea A : propterea To. 


nonnulla etiam loca optime emendauit^^, plura quae 
corrigenda erant intacta reliquit? , multa procul dubio 
retinenda correctionibus uanis uel falsis deprauauit!^. 

Huius editionis rationem quam breuissime exponam. 
codicum omnium imagines phototypicas et Sacromon- 
tanum ipsum contuli. in apparatu critico instruendo 
hoc quaesiui, ut semper ante oculos habeas lectiones 
codicum discrepantes, quamuis multae ad textum con- 
stituendum parui uel minimi pretii sint. orthographiae 
uarietates omisi, quarum plurimas in codicibus P et A 
reperias, nisi cum uel Hispanis uel Indicis nominibus 
insunt. ut ad textum transeam, capita et sectiones in- 
stauraui et numeraui, interpunctionem fere denuo sta- 
tui, denique omnibus neruis contendi ut Calueti histo- 
riam -castigatam et dignam, quam legere posset 
quicumque res Indicas persequi uellet, redderem. nam 
in locis corruptis medendis et in obscurioribus expli- 
candis operam quam maximam nauaul. 

Quod ad rem orthographicam attinet, aperte uidetur 
formas in codice praecipue Sacromontano scriptas, qui- 


12 cf. e.g. 1.44.1; 2.24.1; 2.24.3; 3.4.2; 4.2.1; 5.9.7; 6.66.2; 
7.60.17. 

13 cf. eg. 1.37.3; 2.37.8; 3.47.5; 4.12.3; 5.43.1; 6.71.4; 
7.97.9. 

14 cf. e.g. 1.44.1; 2.17.3; 2.19.2; 3.8.2; 4.41.4; 5.67.1; 6.83.2; 
7.76.2. 

15 in libro uii lectiones codicis P omnino inutiles modo in 
apparatu critico recepi, ut quae fides ei in ceteris habenda sit 
aestimetur. 


PRAEFATIO XI 


bus Caluetus usus est, haud longe abesse ab illis, quas 
exempli gratia Cicero scripsit. adhibita uero in codici- 
bus caeterum, tentare, pene et nonnulla eius modi alia, 
quae tacitus correxi, quamquam satis scio haec frequen- 
tissime eius saeculi auctores praetulisse. uoces omnes ad 
unam normam redigere conatus sum. qui labor paene 
desperandus fuit, cum Indiarum nomina exaequare con- 
abar, siquidem sescenties Hinga uel Iupanguis et totiens 
Hynga et Hyupanguis in codicibus occurrunt!5. nec du- 
bitandum est quin in opere tam longo ipse Caluetus 
modo Lopezius et portus Bonae Venturae modo Lopae- 
us et portus Bonae Fortunae, ut Guaninga, Guamanga, 
Goamanga praetermittam, scripserit. ad ea edenda hanc 
regulam secutus sum: ex nominum formis leuissime in- 
ter se discrepantibus unam in contextum admisi, reli- 
quas adnotaui; sin omnino diuersae sunt, lectorem ad- 
monui et codicum formas retinui. 

Pauca de fontibus et de titulo agere opus est. cum 
codex A -et olim S, ut uidetur- indicem adhiberet ‘De 
rebus Indicis libri xx’, quaerendum est utrum ‘opus af- 
fectum’ (quod in codice Matritensi re uera affecto qui- 
dam adnotauit) hoc sit an Caluetus in septem tantum 
libros historiam eius totam distribuerit, quamuis fortas- 


16 cum haec nomina quam plurimis corruptelis foedata es- 
sent, ea cum illis quae Caluetus uel scriptores alii, quorum 
opera ipsum legisse satis constat, in Hispano sermone exhi- 
buerunt conferre semper intendi et, si quid mendosum uisum 
est, correxi. ne suspectas uoces aliquas habeas, admoneam Ca- 
luetum semper litteram Hispanam ç, quam hodie z scribunt, 
in Latinum c uertere, cf. e.g. 5.79.1 Guanca ... Colacam et 
Cieza 383b Guamza .. Colaza (scilicet Guamqa .... Colaqa 
saec. xui) 


XII PRAEFATIO 


se plura scribere primum cogitauisset. hoc López de 
Toro ideo asseuerat, quia nihil ad Vaccam Castrum lau- 
dandum uel ad eius facta purganda in opere quale nunc 
habemus desideratur. nec ab eius sententia dissentio. 
nam etiam in Vaccaeide quae Castrus gessit tantum us- 
que eo referuntur, quoad Cuschum ingressus est. 

Maximi momenti esse fontes Hispanos, unde res ad 
suum opus conficiendum Caluetus detraxit, agnoscere 
iam López de Toro sibi persuasum habuit, sed, cum 
multa animaduertisset, nonnulla etiam neglexit. qua de 
causa monendus sis ne quae uir doctus de hac re incon- 
sulte coniecerit probata credas, quoad accuratius ea 
conquisita sint". sunt autem fontes, quos Caluetus in 
Latinum sermonem ex Hispano saepe ad uerbum ex- 
pressit, praesertim tres: López de Gómara, E, Primera 
parte de la Historia general de las Indias, Cieza de 
León, P., La crónica del Perú; Zárate, A., Historia del 
descubrimiento y conquista del Perú. quos auctores om- 
nes in hoc opere citantur. capita nonnulla sui ipsius 
libri Rebelión de Pizarro en el Perú y vida de Don 
Pedro Gasca atque edicta et acta iudiciaria inseruit, 
quorum nonnulla inuenias in Cieza de León, P, La 
Guerra de Chupas et García, C., Vida de D. Cristóbal 
Vaca de Castro. 


17 is enim coniecturam fecit Caluetum fortasse historiam F. 
L. Gomarensis ab ipso auctore ex Hispana lingua in Latinam 
uersam, cum hic iam de uita decesserat, casu nactum tamquam 
a se ipso elaboratam prodire uoluisse; quamobrem libros De 
rebus Indicis priores maxime cum Gomarensi opere congruere 
(cf. López de Toro op. cit. i, xxuiii-lxui et praesertim xliu- 
xluiii). quam coniecturam etiam Díaz Gito probat, op. laud. 
XXXlu—Xxxu. 


PRAEFATIO XIII 


Reliquum est ut gratias multis agam. ex quibus com- 
memorare uelim Annam Pérez Vega, cuius singulari be- 
nignitati et peritiae quantum debeam difficile est dictu, 
F Socas et imprimis Antonium Ramírez de Verger, stu- 
diorum meorum auctorem et fautorem, qui me consilio 
suo in hac editione instruenda quam maxime adiuuit. 
animo etiam gratissimo libet mihi nominare uirum doc- 
tissimum I. A. Richmond, qui hanc praefationem be- 
neuolentissime lima persecutus est. 


I. M. 


Scribebam Hispali 
mense Februario a.S. mdcccclxxxxuiii 

Florebant in Hispania belli domique res, magnisque in- 1 
crementis sub Catholicis regibus Ferdinando et Isabella 
augebantur. nec parum ingentes Hispanorum animos 
uirtus et felicitas maximorum regum incitabant. tanta 
erat rerum gestarum gloria, tanta uirium ac roboris 
apud omnes gentes opinio et existimatio, tot tantaeque 
in Italia et Africa atque in ipsa etiam Hispania uictoriae 
partae atque adeo regum potentia creuerat et nomen 
famaque per terrarum orbem uiguerat ut nemo ea tem- 
pestate principum esset qui cum eis iure aequari confer- 
rique posset. iam reges, Mauris tandem ex Baetica pro- 2 
uincia pulsis, Iliberim recipere, iam Gallos ex Italia 
eicere, iam Africae oram subigere, Oceanum temptare 
ac demum in animis agitare, cum magnitudinem fortis- 
simae gentis Hispania capere non posset, quaerendas 
esse alias et quidem incognitas terras, in quas nullae 
Europae Africaeque gentes, nulla umquam arma pene- 
trassent; aperiendum eum Oceanum, in quo Atlantidem 
insulam longe omnium maximam et potentissimam un- 
dis submersam fuisse accepissent; nec dubium esse quin 3 
Hispani, traiecto eo Oceano, alias insulas atque prouin- 
cias inuenirent aliamque caeli faciem uiderent ignotas- 


Inscriptiones: loannis Christophori Calueti Stellae De rebus 
Indicis ad Philipum Catholicum Hispaniarum et Indiarum Re- 
gem Libri Viginti A : Christophori Caluete Stellae De rebus 
Indicis Libri Sex P 

1 1 Catholicis A : Catholicus P | erat om. A | posset corre- 
xi: posse PA || 2 Mauris P : Maurium A | quas A : qua P | 
Africaeque gentes, nulla unquam arma om. P | undis P : unde 
A || 3 nec A : ne P 

que stellas nec umquam a se uisas conspicerent; satis 
superque nomen Hispanum per Europam, Africam et 
Asiam clarum nobileque bello esse; traiciendum iam in 
alterum nouum et ignotum orbem, ut ea ex re laudem 
aeternumque decus referrent, unde aurum, argentum et 
gemmas reportarent et, quod longe maius et pulchrius 
tantisque animis et uirtute Hispanorum dignius esset, 
tropaea per nouas et inauditas terras ponerent, signa 
regia proferrent atque imprimis sacrosanctam religio- 
nem augerent atque propagarent; nec uirtutis Hispano- 
rum esse id experiri aggredique non audere, quod Car- 
thaginienses tanta olim gloria temptassent et Romani 
ciuilibus districti bellis intemptatum reliquissent. 

Non defuit tantis regum conatibus fortuna; nam cum 
ipsi haec secum cogitarent Illiberimque tunc oppugna- 
rent, Christophorus Columbus Ligur commodum in 
castra uenit, ut regum fauore atque ope nouas et in- 
compertas terras quaereret atque exploraret. in id totus 
ipse mente atque animo insistebat diesque et noctes 
apud eos agere non cessabat, ut eam rem susciperent 
atque se duce aggrederentur, quam ne temptare quidem 
Britanniae Lusitaniaeque reges ausi fuissent: magna in- 
de nominis, famae, imperii et religionis futura incre- 
menta; se ex ueteri rerum memoria plane compertum 
habere alias insulas aliasque continentis regiones ultra 
immensum inexploratumque illum Oceanum auro, ar- 
gento, gemmis et odoribus abundantissimas esse. ‘iam 
ultra’ inquit, 'Fortunatas insulas a Ioanne Bethanchoro 
equite Gallo, Catharina regina loannis secundi matre 
permittente, repertas dicionique Hispanae a uobis addi- 


2 2 Ioannis A : Ioannes P 

tas imperium protendite. hoc Lusitanus iam fecit, quip- 
pe qui Hesperidas insulas contra promunturium Viride 
atque extremum illud Aethiopiae, cui Bonae Spei no- 
men est inditum, est praetergressus. an uos a Lusitano, 
quem armis uestra regna inuadentem reppulistis hac re 
uinci patiemini? percurrat ille Africae, Aethiopiae In- 
diaeque oram ultra Sinas; uos insulas continentisque in- 
cognitae regiones imperio Hispaniae adiicite. neque 
enim ambigo, si tres naues instructae armis, commeati- 
bus et militibus Hispanis mihi attribuantur, quin faustis 
auspiciis uestris ea in alterum orbem nauigatio prospe- 
rum successum sit habitura. 

Traxit Columbus facile reges in suam sententiam, 
quamquam non defuerunt qui Liguri non esse creden- 
dum asseuerarent. itaque finito Baetico Illiberitanoque 
bello, quod octingentos amplius annos durauerat, ne 
qua prolatandi imperii augendaeque religionis occasio 
umquam deesset, Indicum est secutum. nam reges ani- 
mi constantia orationeque Columbi adducti tres naues 
omni commeatuum et armorum genere parari et instrui 
atque in eas ducentos uiginti Hispanos imponi impe- 
rant. his Columbum praeficiunt, qui, priusquam ex Hi- 
spalensi portu (is est in litore Baetico contra Gades) 
solueret, rem diuinam facere iubet precarique, quod de 
quaerendis nouis terris reges in animis haberent, ut ea 


ille P^A : illae P | oram A : ora P | continentisque A : conti- 
nentis P | incognitae A : cognitae P | si tres P : sities A | naues 
P: nauem A 

3 1 occassio P : quessio A | indicum (scilicet bellum; cf. 
Baetico ... bello) PA : indicium To. | commeatuum P : -atum A | 

res regi reginaeque, senatui populoque Hispano bene ac 
feliciter euenire; laeta omnia renuntiarentur, termini 
imperii prorogarentur et religio amplificaretur. solutis 
religione animis, Columbus praetoriam nauem conscen- 
dit et aliis Martinum et Franciscum Pinzones fratres 
praeficit ac circiter kalendas Septembris ex eo portu 
egressus in insulam Gomeram, quae una est ex Fortu- 
natis, uenit. is annus erat a Christo nato supra millesi- 
mum et quadringentesimum nonagesimus secundus, Il- 
liberi recepta atque Nouo Orbe inuento, plane felix 
atque memorandus. at Columbus cum aquationem fe- 
cisset, inter occidentem solem atque meridiem cursum 
direxit. 

Erat is Columbus in Arbizolo Liguriae uico aspero 
atque ignobili iuxta Sauonam natus, statura procera, fa- 
cie oblonga colore subrubro, iuxta laboris atque famis 
patiens magnumque disciplinae naualis usum habebat. 
nam puer cum Genuensium classe, qui maria et terras 
comercii lucrique causa percurrere solent, in Syriam 
nauigauerat, insulas, litora, sinus, emporia portusque 
conclusi maris lustrauerat atque ea longo usu edoctus, 
notatis caeli terraeque partibus, in nauigatorias mem- 
branas rettulerat. fama est eum Olissiponem atque inde 
in Maderam insulam, quae a lignorum copia nomen ac- 
cepit dicionisque est Lusitanae, uenisse atque ibi, cum 
aliquamdiu ducta uxore consedisset, ut sunt uariae 


4 nonagesimus P : nonagessimum A 

mortalium res, nauclerum quemdam cum tribus sociis 
hospitio excepisse, qui se, cum in Aethiopiam nauiga- 
rent, ubi maximus Preteiannes Aethiopum Abissino- 
rumque rex imperat, euro aduerso flante per immen- 
sum inexploratumque Oceanum ad occasum et in 
ignotas et numquam a se uisas ac ne auditas quidem 
terras delatos assererent, atque inde, consumptis aliis 
sociis, longiore usos nauigatione in eam insulam ita 
morbo fameque confectos rediisse, ut intra paucos dies 
ipsi obierint; Columbum uero ea quae a nauiculario 
acceperat quaeque in commentariis eius inuenerat men- 
te reposuisse. qui, ut erat acri uiuidoque ingenio prae- 
ditus, intellexit eas terras nouas esse Indias et longe ali- 
as ab Aethiopicis, quae magni Preteiannis Abissinorum 
regis imperio parent atque etiam ab illis, unde Lusitani 
piper, zingiber, cinnamomum, caryophyllos nucesque 
myristicas aduehendas curant. sed nauiculator iniquo 
fato sublatus tantae rei a se casu inuentae commodis 
praemiisque, ut decuit, gaudere fruique non potuit nec, 
quod nomen eius inuidia siue fortunae potius iniuria 
suppressum fuerit, debita laude celebrari. Hispanum 
fuisse constat et, quod magis ueri simile uidetur, Lusita- 
num non Baeticum aut Cantabrum. 

At Columbus, nauiculario cum sociis defuncto, in 
Hispaniam traicit. quod ab eo acceperat cum Ioanne 
Ruizio Franciscano communicat. qui, ut erat uir caele- 
stium rerum atque naturae capax, quae Columbus ret- 
tulit cum iis maxime congruere ostendit quae grauissi- 


fameque P : famaeque A : famaque corr. To. | rediisse post 

mi auctores memoriae tradidissent ac se pro certo habe- 
re ipsum, si a Fortunatis insulis ad occasum nauigarit, 
eas insulas atque terras quas nauicularius prodidisset 
inuenturum. hortatur ut rem suscipiat omnibus saeculis 
memorabilem futuram atque cuncta quae Thebanus 
Hercules gessisset obscura facturam. nec multis opus 
erat adhortationibus. nam Columbus nihil non mouerat 
et temptauerat ut eam rem, quam semper summe con- 
cupierat, exsequi aliquando posset. ceterum cum infir- 
mae tenuesque eius opes et facultates essent nec uires 
ad id sufficerent, quod iam statutum cum animo et de- 
liberatum habebat, Bartholomaeum Columbum fratrem 
in Britanniam misit, ipse in Lusitaniam contendit. sed 
cum id ex sententia non succederet, neque enim Britan- 
nus et Lusitanus induci potuere ut fidem ei haberent, 
ad Ferdinandum et Isabellam, sicuti supra demonstra- 
tum est, sub finem Illiberitani belli se contulit. qua tan- 
dem re, eo bello finito, a regibus impetrata, eo per ua- 
stissimi Oceani fluctus a Fortunatis insulis. cursum 
tenuit quo nauicularius se percurrisse ei rettulerat. 

Et cum longius per ingentem intemptatumque Ocea- 
num processisset nec usquam terrae apparerent, parum 
afuit quin ab indignantibus sociis opprimeretur, quod 
existimarent se a uano Ligure deceptos ipsumque impo- 
suisse regibus: uana esse omnia quae de nouis ad occi- 
dentem solem terris praedixisset; satius esse, antequam 
nautica cibaria deficerent, in Hispaniam regredi, ne in 


nauigarit A : nauigart*** P || 2 Columbus P : Columbo A | 
tenuesque corr. To. : tenuisque PA | statutum P : secutum A || 
3 se percurrisse A : percurrisse se P 

uasto illo intemptatoque pelago fame aut naufragio per- 
irent. ille socios blandis uerbis delenit sacramentique 
militaris admonet: cauerent ne in proditionis poenam in 
Hispania subirent; indignum uirtute animisque Hispa- 
norum esse ab ea re, quam tanta laude iniissent, inani 
mortis timore desistere; quin firmis persisterent animis; 
nihil sine summis laboribus uitaeque periculis dignum 
aeternitate comparari posse; meminerint se Hispanos 
esse atque ipsos a regibus prae ceteris delectos, maio- 
remque infamiae et dedecoris notam eos quam alios 
subituros, nisi eam rem tanta gloria coeptam ad opta- 
tum finem perducerent. 

Vixdum Columbus socios confirmarat ut in officio 
manerent, cum deuolantes aues conspexit. omen laetus 
accipit speique plenus affirmat non procul eas terras 
abesse, unde aues illae euolassent. nec ea res Colum- 
bum fefellit; nam eo die sub secundam noctis uigiliam 
unus atque item alter nauta lumina prospicit ac, cum 
illuxisset, (terram, terram" primus omnium Rodericus 
Triana conclamat. quae uox laetitiae plena animos om- 
nium plane consternatos erexit atque mutauit. nam qui 
probris maledictisque Columbum incessebant, ueniam 
orare, magnis laudibus in caelum extollere, Hercule Li- 
beroque Patre celebriorem futurum praedicare ac more 
nautico canentes Deo optimo maximo gratias agere. 
Columbus gaudio perfusus iam terram cernit et, ut in 
conspectu insulae fuit, precatus Deum uti bono regum 
Hispaniae, populi, plebis suoque Indiam uiderit praeto- 
riam nauem in eam dirigit aliasque duas, quas Pinzones 
agebant, se consequi iubet. qui statim ut insulam tenuit, 

e naui primus descendit et, quod faustum felixque sit, 
terram complexus atque exosculatus 'teneo te,' inquit, 
‘India, et possessionem huius terrae et Indiarum et 
Noui Orbis, quem ego auspiciis Ferdinandi et Isabellae 
Hispaniarum regum primus inueni, a summo Deo tra- 
ditam nomine ipsorum regum accipio. et precor quae- 
soque te, maxime Deus, aeque ea omnia regi reginaeque 
et reipublicae Hispanae bene uertas, bonis auctibus au- 
geas, signa regia ita in dies attollas atque per incognitas 
prouincias, populos et gentes extendas ut hae explora- 
tae et ab Hispanis subactae religionem cultumque tuum 
diuinum suscipiant atque colant; ac me etiam me iuues 
et qui meum imperium terra, mari amnibusque sequun- 
tur eos saluos incolumesque et spoliis ornatos mecum 
domos reduces sistas.’ 

Erat ea insula Guanahanis, una ex Lucaiis, quas su- 
pra quadringentas inter Floridam et Cubam positas esse 
dicunt. ab ea Columbus, cum precatus fuisset, in Hae- 
tin, quam Hispaniolam cognominauit, secundissimis eu- 
ris est prouectus et, cum praetoria nauis impegisset, mi- 
lites propere in terram exposuit nihilque praeter nauem 
iacturae fecit. Indi primo conspectu nauium deinde tu- 
multu in terram egredientium territi ad montes fugiunt 
pernicitateque omnes praeter unam mulierem euadunt. 
hanc Columbus munusculis ornatam dimittit; ea suis 
munuscula monstrat; illi benignitate aduenarum ducti 
in litora redeunt nostrisque aurum, panes, aues quas 
uocant gallipauos offerunt. signis ueluti muti rem inter 


7 3 aeque P : aequae A | religionem correxi : religione I. 

se agunt; neutri alteros intellegunt; neque enim ulli in- 
ter ipsos interpretes erant. Columbus Guacanacarem 
eius insulae regem ad colloquium euocat et cum eo, 
datis acceptisque donis, societatem iniit atque in eo 
portu in quo nauem amisit et quem Regium nominauit, 
permittente rege et iuuantibus incolis, castellum ex lig- 
nis congestaque terra erexit. ibi Rodericum  Aranam 
cum triginta octo militibus, ut insulam exploraret, mo- 
res ritusque gentis cognosceret linguamque perdisceret, 
relinquit. aurum quod a Guacanacare dono acceperat et 
quadraginta psittacos et complures gallipauones mi- 
liumque Indicum et alia argumenti miraculique gratia 
in duas naues imponit, commendatisque regi Hispanis 
quos castelli praesidio relinquebat, in Hispaniam profi- 
ciscitur atque in eum portum unde egressus fuerat 
quinquaginta dierum nauigatione reuertitur. 

Inde Barcinonem, ubi per id tempus reges erant, tri- 
umphantis more peruenit. nam undique omnes specta- 
tum Noui Orbis inuentorem et quae ex eo ipse adduce- 
bat in uias prodibant. erant cunctis admirationi cum 
alia non modo in Hispania non uisa sed ne audita qui- 
dem tum praecipue sex Indi imberbes, criniti, colore 
pallido, auro experforatis auribus labiisque dependente. 
hos Columbus et complures psittacos uirides, rubros, 
luteos et uersicolores et gallipauos atque alia praeter 
aurum noua atque incognita regibus obtulit. illi Colum- 
bum benigne excipiunt ac praeter morem maiestatem- 


4 Aranam P : Arana A | linguamque P : linguaque A | Indi- 
cum P : Indiam A 

que Hispaniae regum coram se sedere iubent eumque 
non minore laetitia quam admiratione quae inuenisset 
3 quaeque uidisset referentem audiunt. qui cum ab Ale- 
xandro sexto pontifice maximo impetrassent ut quid- 
quid terrarum, maris et continentis Hispani ad occiden- 
tem solem  inuenirent atque  subigerent dicioni 
imperioque Hispaniae cederet, Columbum amplissimis 
honoribus et muneribus atque titulis ornatum cum sep- 
temdecim Liburnicarum classe in Indiam remiserunt. 

10 Is diuersa usus nauigatione propriusque ad aequato- 
rem quam antea fecerat accedens Anthropophagorum, 
quos Canibales uocant, litora percurrit; Guacanam, 
quam Guadalupeam appellauit, Cubam, lamaicam at- 
que alias insulas explorauit in Hispaniolamque rediit. 
ceterum, cum Hispanos quos castelli praesidio relique- 
rat ab insulanis, quod nimis licenter turpiterque uiue- 
rent feminisque uim inferrent, interfectos comperisset, 
arcem in Cibai fodinis condidit eique Petrum Margari- 

2 tum equitem Gerundensem praeficit. nec diu postea il- 
lic moratus Hispaniam repetiuit atque aliis duabus ex- 
peditionibus, ut leuiter quod a Columbo gestum est 
perstringam, neque enim instituti nostri est res eius 
omnes persequi, quod ab aliis iam sint traditae, uniuer- 
sam illam terrarum Oceanique oram, quam Pariae Da- 
rienaeque regionis dicunt, ipse inuenit atque peragrauit, 
columnamque marmoream in eo posuit promunturio 
quod inde nomen traxit, atque in eam urbem postea 

abiit quae Nomen Dei uocatur. erit haud dubie hoc 3 


Columbi monumentum per terrarum orbem in omne 
aeuum non minus celebre quam Abyla et Calpe, labo- 
rum Herculis metae. quid enim ille uir, immortalibus 
litterarum monumentis celebrandus ac non modo uete- 
rum more inter suos marmorea aereaque statua, sed in- 
ter Hispanos etiam aurea donandus, non temptauit at- 
que exsecutus est? quippe qui unius nauicularii Lusitani 
dicto rem omnibus saeculis admirandam aggredi ausus 
fuit, quod, si suopte ipse ingenio atque ausu fecit, sicuti 
plerisque placere uideo, dignissimus certe est qui annua 
perpetuaque memoria solemni statoque die ab Hispanis 
celebretur, quibus intemptatum illum Oceanum primus 
aperuit et alterum terrarum orbem inuenit lustrandum- 
que ipsis reliquit. 

Multi enim ex Hispanis uel aemulatione laudis uel 
spe quaestus adducti, relicto natali solo, partim sub ip- 
so Columbo duce, primo Noui Orbis repertore, partim 
sub aliis praefectis et his quidem Hispanis, uno aut al- 
tero excepto, Hispaniolam, Cubam, Iucatanam, Nouam 
Hispaniam, Guatimalam, Nicaraguam atque cum freto 
Magallanico Argenteoque flumine Peruranas Cuscha- 
nasque prouincias propriis sumptibus, immensis labori- 
bus, incredibilem famem sitimque tolerantes, nullum 
periculum uitaeque discrimen recusantes imperio Hi- 
spano adiecerunt. nec cessant umquam regia signa pro- 

tendere religionemque Christianam augere atque pro- 
pagare. et quamquam multi clari et illustres duces post 
Columbum, qui tot maria tantasque terras perlustrauit, 
exstitere, qui complures inuenere atque illustrauere pro- 
uincias, tamen citra iniuriam Hispanorum qui Indias 
subegerunt, hoc dictum uelim, nemo cum Ferdinando 
Cortesio siue animi magnitudine et integritate siue re- 
rum gestarum gloria aequari conferrique potest; Themi- 
stitanam illam urbem expugnauit, Motezumam regem 
proelio cepit Mexicanasque prouincias, quae in Nouam 
Hispaniam abierunt, multis magnisque deductis colo- 
niis subegit. 

Sed quid post Cortesium abunde a Francisco Lope- 
zio Gomarensi, uti par erat, celebratum Baschum Nu- 
nium Balboam non efferret? is enim cum Darienae re- 
gionis litora percurreret, inita cum Careta et Comogro 
regulis societate, intellexit a Panquiaco Comogri filio, 
cui Carolo postea nomen fuit, trans montium cacumina 
quae manu ipse monstrabat austrinum esse mare, sed 
ad eam rem aggrediendam opus esse mille Hispanis ar- 
matis et totidem Indis, quod Balboa iter per feras indo- 
mitasque gentes, quae isthmum illum tenebant, qui duo 
ingentia dirimeret maria, esset facturus. erexit non de- 
misit animum Balboa Panquiaci dictis. nam in Darie- 
nem reuersus non cunctandum amplius sibi ratus, ne 
quis eam laudem praeriperet, ducentis circiter militibus 
in nauigium et decem cumbas impositis ad Caretam 
nauigat. ibi nauigium et cumbas relinquit, acceptisque a 

Careta ducentis Indis qui sarcinas umeris ferrent, uiam 
monstrarent securibusque aperirent, pedibus iter fecit 
atque in Ponchae regionem cum agmine uenit. qui cum 
Hispanorum audito nomine territus fugisset, a Careta- 
nis delenitus rediit et cum Balboa foedus fecit Indosque 
dedit qui eum ad montes quos indicarat Panquiacus du- 
cerent. itaque Balboa inde profectus, praeeuntibus Ca- 
retanis et Ponchensibus, qui per inaccessos saltus 
inuiosque anfractus uiam ferro sternebant, iter ad mon- 
tes instructo agmine direxit. neque enim aliter procedi 
poterat, propterea quod, cum rara aut nulla potius inter 
campestres et montanos Indos sint commercia, non 
sunt stratae tritaeque inter ipsos uiae, sed notis occultis- 
que errant semitis aliique aliis insidiantes se mutuo ca- 
piunt atque interficiunt. 

Ceterum Balboa immenso cum labore et fame incre- 
dibili horridos illos montes Indorum opera atque ductu 
superauit agmenque pontibus ex sublicis uirgultisque 
factis flumina traduxit et Torrecham Quarechae regu- 
lum, qui primus ex montanis cum magna armatorum 
manu occurrerat, commissa pugna cum sescentis Indis 
interfecit, captisque in ea parci iussit, quod se imperata 
facturos promitterent, ideoque in ea regione saucios in- 
firmosque milites reliquit; neque enim omnes tam diu- 
turnum laborem famemque per aspera iuga densissima- 

que nemora perferre poterant. inde Balboa, Ponchensi- 
bus domum dimissis, cum septuaginta robustissimis mi- 
litibus Caretanisque et Quarechanis, qui uiae duces 
essent, excelsum montem, e cuius cacumine prospectus 
in austrinum erat pelagus, conscendit. et cum fere iam 
ad culmen uentum esset, agmen consistere iubet, ipse 
solus praecurrit uerticemque primus occupat et conuer- 
sus ad meridiem mare prospicit supplexque pronis ge- 
nibus Deo optimo maximo, quod se tanto beneficio 
tantaque laude dignum fecerit, gratias agit sociosque 
manu innuens arcessit. illi propere accurrunt. ‘en, in- 
quit, socii, mare austrinum a nobis tanto labore quaesi- 
tum et optatum ac tandem repertum, unde praeter 
immortalem gloriam quam ex tanta re nobis com- 
parauimus regem nostrum rempublicamque Hispanam 
perpetuo hoc beneficio deuinximus. quin spero, 
subactis his terris quas ad dextram laeuamque despici- 
tis, uos locupletissimos omnium qui in Indias transie- 
runt in patriam redituros. persistite mecum et labores 
famemque et sitim fortibus, ut hactenus fecistis, animis 
perferte iniquamque superate fortunam.” milites ducem 
amplectuntur, mare prospectant et se in omnes casus 
uitaeque discrimina firmos fortesque futuros respon- 
dent, demirantibusque Indis, tumulos in possessionis 
speciem e congestis undique lapidibus erigunt, detrac- 
toque cortice in arborum truncis nomen Ferdinandi 
Catholici Hispaniae regis inscribunt. is dies erat ad sep- 

timum kalendas Octobris eius anni Christi qui fuit su- 
pra millesimum et quingentesimum decimus tertius. 

Balboa, confirmatis militibus, e monte instructo ag- 
mine descendit. Chiapem regulum cum montanorum 
copiis transitum impedientem proelio uincit et fugat 
captosque, ut clementiae- famam inter barbaros sibi 
compararet, dimitti iubet Quarechanosque cum his ad 
Chiapem mittit, a quibus facile est inductus ut ad Bal- 
boam ueniret foedusque cum eo iceret, quod uideret 
Hispanos inuictos esse uiros Torrechamque cum se- 
scentis hominibus ab eis occisum audiret. is Hispanos 
in ingentem duxit sinum, cui Diuo Michaeli nomen 
fuit, quod ille dies ei sacer esset, quo Balboa, praesente 
Chiape cum multis Indis, possessionem eius austrini 
maris et insularum adiacentiumque terrarum apprehen- 
dit atque occupauit. nec diu hic cunctatus, ut oram il- 
lam exploraret, cum octoginta Hispanis (nam alii quos 
ipse in Quarecha reliquerat iam uenerant) nouem cum- 
bis, quas Chiapes paratas habebat, ingentem fluuium 
transiit. Quoqueram et Tamacum proelio uictos in ami- 
ciiam recepit atque ducente Chiape in eius dicionem 
est regressus. 

Inde pedestri itinere per uastas solitudines et paludes 
arduaque iuga tigribus leonibus et serpentibus referta, 
cum breuissimum per isthum quaereret transitum, de- 
prehendit sinum Diui Michaelis et Vrabanum non am- 
plius quam centum milibus passuum inter se distare. in 
eo itinere Pacram tyrannum cum tribus equitibus, quod 

infanda uteretur Venere, exussit aliosque regulos metu 
perterritos facile in amicitiam traxit foedusque cum eis 
iunxit. tandem ad Carolum Panquiacum, qui Comogri 
regionem defuncto patre tenebat, agmine labore inedia- 
que paene confecto peruenit. is ducem et milites ample- 
xus ita benigne hospitio excepit atque tractauit ut om- 
nes paucis diebus pristinas uires reciperent. Balboa, 
Quarechanis abire iussis acceptisque ab amico regulo 
aureis donis, sicuti ab aliis fecerat, pro aereis, per Pon- 
chae dicionem iter fecit, relictisque in Coiba Caretanis, 
in Antiquam Darienis urbem milites incolumes, ne uno 
quidem desiderato, auroque et margaritis onustos, ma- 
gnis rebus tam breui tempore tantaque cum laude et 
nominis claritate gestis, reduxit, ut qui mensibus ferme 
quinque austrinum mare repererit, tot regulos gentes- 
que partim armis uicerit, cum numquam ipse pugnando 
uictus ac ne uulneratus quidem fuerit, partim in amici- 
tiam receperit omnesque Hispaniae regi conciliarit. 

Sed iure Ferdinandum Magallanem Lusitanum rettu- 
lerim, qui ex sua illa tam longa difficilique in Moluccas 
nauigatione inclutum aeternumque nomen reliquit. is 
namque auspicio Caroli principis, qui Ferdinando auo 
defuncto in Hispaniae Siciliaeque regna successerat, 
quinque nauium classe a Baetis ostio soluit, Fortunatas 
Hesperidasque insulas percurrit; inde cursum inter aus- 
trum et occidentem dirigens in Americae oram quae in 
ortum spectat Pariaeque est obuersa eo traiecit animo, 
ut sinum quaereret, quo utrimque Oceano illac irrum- 

pente traiectus in Noui Orbis terras esset, ut qui, quan- 
tum animi coniectura colligere poterat, rationem ex na- 
turae lege duceret, qua omnem terram circumfluente 
Oceano uariis ambiri sinibus certo sciebat. itaque Ma- 
gallanes aequatorem  promunturiumque Augustini ac 
Capricorni lineam praeteruectus sinus, portus amnium- 
que ostia diligenter explorauit. sed sinum quem tam 
auide quaerebat, quamquam longius quam Americus 
Vesputius, qui ea litora lustrauerat, iam processerat, 
inuenire non potuit. nam praetergressus promunturium 
Mariae et Paranaguaci ingentis fluuii ostia, quem Ar- 
genteum appellant, in sinum portumque Iuliani perue- 
nit, cum rigida iam in ea regione, sole Aquilonem sub- 
eunte, hiems esset niualesque dies. incolebant eam 
homines immani statura instar gigantum, uerticibus 
tonsis, pedibus ita longis et deformibus ut ab Hispanis 
Patagones sint uocat. pellibus uestiuntur. uenatione 
praecipue gaudent; uulpes, capras et alias feras et stru- 
thocamelos sagittis per siluas persequuntur. 

Magallanes Hispanos in terram egressos sub casis 
tentoriolisque ex ramis uirgultisque aedificatis habuit. 
uerum nec ea adhibita ope nec ignibus factis ingentem 
frigoris uim quae insecuta est arcere poterant; nihil ca- 
loris inierat; niue geluque omnia rigebant magnumque 
terrorem nostris adiiciebant, praesertim cum iam fame 
deficerent (parcissime enim nautica inter ipsos cibaria 
distribuebantur) nonnullique interirent. itaque plerique 

Magallanem per praefectos nauium orare ut inde in Hi- 
spaniam regrederetur: sinum quem ipse quaereret nus- 
quam reperiri posse; multo longius ipsum quam nemi- 
nem Hispanorum progressum ac plus laudis, gloriae, 
famae, nominis ea ex re adeptum clamare. ille, cum pi- 
gritiam et desperationem in omnium uultu eminere ui- 
deret, eos delenit atque hortatur ut frigus famemque 
perferrent: non enim se dubitare, cum idoneam nactus 
ad nauigandum esset tempestatem, quin sinum inueni- 
ret: non decere uiros fortes praesertim Hispanos inglo- 
rios ignobilesque re infecta in patriam redire; iam uer 
appetere, interim frigus sagisque et magnibus ignibus 
arceri posse, famem uero piscatu uenatuque depelli. mi- 
lites et nautae magis indignari ac propalam dicere Lusi- 
tanum, quod solum exilii causa uertisset, uelle eos, ut 
gratiam apud regem suum iniret, frigore et fame necare. 

Iam res ad dissidium defectionemque spectabat. nam, 
frigore simul cum fame in dies ingruente, omnes instare 
et urgere ut in Hispaniam redirent non cessabant. Ma- 
gallanes cum nihil militum audaciae concedendum esse 
duceret, unum atque alterum, ut animaduerteret in eos, 
comprehendit statimque, quod illi facto tumultu in 
naues confugerent, ipsos dimisit atque cum his, quibus 
fama uirtus et labor potiora carioraque erant quam lu- 
xus ignauia et otium et qui se ducem sequebantur, in 
praetoriam nauem in omnem euentum paratus se rece- 
pit, utpote qui timeret ne se aut in litore desererent aut 

illata ui classem occuparent. tres ab eo naues desciue- 
runt, ex quibus una, cum ea nocte insciis nautis se forte 
in praetoriam inferret, sine certamine fuit capta. reli- 
quae duae insequenti die se Magallani tradidere, qui 
immanitate quadam supplicium de Ludouico Mendozia 
et Gaspare Casato atque aliis sumpsit loannemque Car- 
thaginensem et sacerdotem quemdam, propterea quod 
auctores suasoresque dissidii defectionisque fuissent, in 
terram exposuit, ut ibi uel fame interirent uel a giganti- 
bus occiderentur. 

Tumulto ita compresso, ex eo portu cum classe pro- 
fectus exquisite eam oram legendo ad promunturium 
Crucis unam nauem turbine in rupes abreptam atque 
confractam, uiris atque rebus saluis, amisit. quare non 
solum omnes territi sed animis etiam consternati plane 
fuere. ad haec caelum caligine tenebrisque obductum et 
mare uentis agitatum atque turbatum et terra gelu gla- 
cieque concreta terrorem augebant. Magallanes, quam- 
quam eo casu perturbatus, socios hortatur ut se erigant 
atque confirment animumque et spem habeant: nam se 
cum maxima spe tum maiore etiam animo sperare 
quam primum sinum, quem tanto cum omnium labore 
et uitae discrimine quaerebat, inuenturum, quo trans- 
miti in eum Oceanum possit, in quo insulae essent 
Moluccae ad aequatorem sitae. 

Et cum iam ad aliud promunturium uenisset, quod 
duabus et quinquaginta partibus et semisse ab aequato- 
re abesse deprehendit, summam ipse in spem uenit eum 
esse sinum tam diu a se quaesitum, propterea quod 

Oceanum in eum irrumpentem uideret. itaque tres 
naues ad uisendum eum praemittit et ut quinto die re- 
dirent ad promunturium illud imperat. is dies erat diu- 
ae Vrsulae festus anni MDXX, unde promunturio no- 
men Virginum a Magallane est inditum. qui, cum duae 
naues in promunturium rediissent nec illa cui praeerat 
Aluarus Mezquita Lusitanus usquam appareret, audac- 
ter in sinum, sequentibus aliis duabus nauibus, est in- 
gressus. nauis uero Mezquitae cum in promunturium 
Virginum ex sinu uenisset, non inuentis ibi aliis naui- 
bus, signum tormentis naualibus et ignibus factis dedit, 
sed nihil proderat; iam enim Magallanes multo longius 
processerat quam quisque audire aut uidere posset. ce- 
terum cum Mezquita et Stephanus Gomezius nauicula- 
rius inter se contenderent, ille ut Magallanem sequeren- 
tur, hic ut in Hispaniam redirent, crescente cum 
contentione ira ad manus uentum est. Gomezius Mez- 
quitam grauiter uulnerat eumque in uincula conicit at- 
que post octauum mensem ex quo ex promunturio Vir- 
ginum soluerat in Hispaniam est reuersus. 

At Magallanes non minore periculo quam labore 
post septimum et uicesimum diem fretum traiecit atque 
in apertissimum illum ad occidentem Oceanum egres- 
sus laetitia expleri non poterat, gaudio exsultabat, fauci- 
bus illis inuentis a se atque nominatis, per quas aditus 
ab uno ad alterum mare austrinum pateret. sperabat se, 
Moluccis quas inquirebat repertis, magnis honoribus et 

titulis a Caesare decoratum iri. sunt hae fauces profun- 
ditate prope immensa. protenduntur ab ortu ad occa- 
sum milia passuum quingenta, ab austro uero ad aqui- 
lonem plus minusue octo milia patent. fluctus crescunt 
potius quam decrescunt atque in austrum decurrunt. 
frequentes sed paruae sunt in eo freto insulae et portus 
abundant ballaenis et uitulis aliisque beluis marinis. ru- 
pes utrimque caelo prope immissae perpetuisque niui- 
bus obductae praesertim ad laeuam, quod ea plaga ma- 
gis quam dextera uertici austrino sit propinqua. ora 
sterilis atque rigens est cedrisque et aliis proceris arbo- 
ribus plena atque uariis feris et struthocamelis et aliis 
auibus ignotis referta. 

Ceterum Magallanes simul atque fauces est transuec- 
tus, uela ad dexteram deflectens proras ad aequatorem 
obuertit, sub quo Moluccas esse sitas acceperat. nihil 
terrarum per quadraginta dies uisum est. iam omnes 
fame siti morbisque laborabant; nam et oryza aqua tan- 
tum marina elixa uescebantur et foetidissimam bibebant 
aquam atque ita affecti erant ut, tumescentibus in dies 
gingiuis, nihil iam mandere sed ne aquam quidem gu- 
stare possent. sed haec mala, quamquam iam uiginti 
homines perierant, firmissimis ferebant animis. iam Ca- 
pricorni lineam praetergressi ad duas insulas, quas Ma- 
gallanes, quod desertae incultaeque essent, Infortunatas 
uocauit, omni commeatu fere consumpto uentum est. 
inde lenissimis prouecti uentis aequatorem transeunt et 

Cuschana Peruranaque regna ad dexteram relinquunt et 
alterum Pariae litus, quod in occasum uergit. hoc Ba- 
schus Nunius Vrabanum isthmum, sicuti supra dictum 
est, transcendens Hispanis demonstrauerat, unde tot 
intestina bella caedes latrociniaque sunt secuta. iam 
uigiliis inedia et morbis paene confecti erant, cum Inua- 
ganam magnam et opulentam insulam appulerunt. hic 
cibo potioneque famem et sitim depulerunt atque inde, 
receptis uiribus commeatuque accepto, pelagus illud mul- 
tis magnisque insulis plenum sulcantes ad Subutham tan- 
dem peruenerunt. 

Ea insula non minor est Britannia. abundat auro, sac- 
charo, zingibere et palmis. incolae plerique nudi ince- 
dunt, corpora et capillos oleo quodam inungunt, uinum 
album ex oryza confectum ad ebrietatem usque bibunt. 
Magallanes, permittente Hamabare eius insulae rege, 
descensiones in terram facit atque cum eo amicitiam foe- 
dusque coniungit. is Magallani Moluccas insulas pretio- 
sissimis odoribus insignes, quas tam diu inquirendo ip- 
se per tot maria inuenire non potuit, digitis ubi sub 
aequatore essent indicauit. sed frustra; neque enim eas 
Magallanes adiit; siquidem facto cum Massanae insulae 
regulo foedere, legatos ad Cilapulapum Mauthanae insu- 
lae regem misit, ut Carolum Hispaniarum regem maxi- 
mum Christianorum imperatorem agnosceret ipsique 
pro imperii societatisque iure aromata aliaque dona 
mitteret. is negat se Caesari, quem numquam uidisset, 
obsecuturum. Magallanes cum quadraginta Hispanis in 

Mauthanam, quae sedecim milibus passuum aberat a 
Subutha, transit et, cum Mauthani imperata facere nol- 
lent, Bulaiam uicum exussit. quo grauiter indignati insu- 
lani de uindicta per Zulam praecipuae post regem aucto- 
ritatis et potentiae equitem cogitant. is Magallani capras 
quasdam ueniam precatus dono clam dedit: quod tantum 
ducem tam uili munere donaret, se non audere metu Ci- 
lapulapi, qui pacem concordiamque impediret, aliud fa- 
cere. orat ut aut ipse cum ualida Hispanorum manu at- 
que ea quidem bene armata confestim rediret aut eos 
mitteret, quibus, Cilapulapo interfecto, insulam traderet. 
Magallanes, non intellecta fraude, statim ut in Subutham 
est reuersus, sexaginta Hispanos in tres scaphas tormen- 
tis et commeatibus instructas imponit et cum sescentis 
Subuthanis, quos triginta cumbis, quas ipsi iuncos ap- 
pellant, Hamabar rex ducebat, Mauthanam repetit. 

Hoc enim illi fatale erat ut Moluccas insulas e limine 
uideret, non attingeret. at uero mihi haec curiose inda- 
ganti pauci ex his occurrunt qui in Indiis praefecti du- 
cesque fuere qui non aduersam malignamque sint fortu- 
nam experti. nam et Magallanes cum se delusum a Zula 
aegre ferret et Cilapulapum nolle cum eo in foedus 
amicitiamque uenire sciret, ex scaphis cum quinquagin- 
ta Hispanis in aquam, Subuthanis ipsum sequentibus, 
desiliit; neque enim scaphae et cumbae applicari orae 

poterant, quod scopulis preaerupta confragosaque esset. 
itaque ipse, ut commodius scopulos subiret, tormentis 
hostes, qui non procul a litore aberant, propelli sum- 
mouerique iussit. sed illi acie instructa ad tria milia suo 
loco, donec tormentis agi desitum est, nullo detrimento 
accepto, constitere. deinde magnis clamoribus sublatis 
hinc Cilapulapus, illinc Zula, ut aditum in insulam pro- 
hiberent, ad litus concurrere; nostri, qui iam ex flucti- 
bus per scopulos euaserant, in eos irruunt et, cum tor- 
mentis manualibus uti non possent, propterea quod 
tormentarius puluis aquis esset corruptus, destrictis gla- 
diis comminus rem gerunt. hostes saxa praepilatasque 
hastas coniciunt et sagittas ueneno illitas in Hispano- 
rum crura, quod ea non essent ocreis munita, dirigunt. 
acerrime utrimque dimicatum est. Magallanes, cum iam 
uim atque impetum hostium milites sustinere non pos- 
sent, ut pugnando se in scaphas et cumbas recipiant 
imperat. Mauthani instant atque urgent et ex Hispanis 
octo interficiunt et uiginti sauciunt. multi ex hostibus 
cecidere, multi etiam ex Subuthanis, qui strenue pugna- 
runt, occisi fuerunt. at Magallanes, casside saxis hasta- 
rumque ictibus fracta et capite deiecta, altero crure at- 
que ore sagittis traiecto, fortissime dimicans occubuit. 
uir certe meliore fortuna atque fato dignus, qui, inuen- 
tis faucibus et Moluccis fere aditis, ea gloria et praemiis 
sicuti sperabat frui non potuit. is dies erat ad quintum 
kalendas Maii anni MDXXI. in Magallanis locum Ioan- 
nes Serranus suffectus nihilo felicior eo fuit. 

Iam Columbus, tantis rebus gestis, incognito Oceano 
traiecto atque Nouo Orbe inuento, inuidia non caruit, 
siquidem delatus, quod nimis serie aspereque imperaret, 
cum Bartholomaeo et Didaco fratribus suis in uincula a 
Francisco Bobadilla Hispaniolae praefecto coniectus et 
in Hispaniam missus causam pro se dicere est coactus, 
sed beneficio maximi gratissimique regis Ferdinandi 
Catholici absolutus tranquillissime consenuit Pintiaeque 
obiit. multos mare absorbuit, multi a Canibalibus capti 
deuoratique sunt. at Cortesius aduersariorum improbi- 
tate in Hispaniam arcessitus amplissimas illas aedes suas 
et plane marmoreas atque regias quas in Themistitana 
urbe exaedificandas curauerat uidere numquam potuit. 
iam uero Baschus Nunius laudem quam ex austrino 
mari reperto sibi comparauerat infami turpique uitae 
exitu obscurauit. nam a Petro Aria Darienis praefecto 
socero suo affectati imperii damnatus securi est percus- 
sus. quin ipse non infausto modo sibi omine austrinum 
reperit pelagus uiamque ad Perurana Cuschanaque re- 
gna subigenda demonstrauit, sed saeuam etiam ini- 
quamque fortunam quasi hereditario iure cum aliis Hi- 
spanis tum praesertim Didaco Almagro et Francisco 
Pizarro reliquit. qui, cum societatem inter se iniissent, 
magnis rebus in austrino mari et Perura gestis, infelici 
fato perierunt. nec dubium est, si Franciscus Pizarrus 
ea qua debuit fide societatem seruasset, quin unus esset 
qui rerum gestarum magnitudine Ferdinandum Cortesi- 
um, si non superare, certe aequare potuisset. is uero 

Pizarrus, ut erat animo elato atque excelso, in Indias 
traiecit Ibique sub uno atque altero praefecto sed prae- 
cipue sub Alfonso Hoieda meruit. a quo Vrabae cum 
praesidio relictus magnum uirtutis specimen dedit Pana- 
mamque post multos et uarios labores se recepit. 

Ea ciuitas a Petro Aria Abulensi, cum eam prouinci- 
am quam Terram Firmam siue Auream Castellam co- 
gnominant Caroli Caesaris et Hispaniarum regis nomi- 
ne obtineret, in litore austrini maris fuit condita. distat 
a Nomine Dei, quod in Oceano positum est septentrio- 
nali, duo et septuaginta milia passuum. eam pestilenti 
loco sitam ferunt. hoc uapores efficere qui e proxima 
urbi palude a sole excitantur incolae arbitrantur. neque 
enim grauitatem caeli corporibus sustinere possunt ne- 
que interdiu audent e tectis propter solis ardorem exire, 
qui, cum oritur, nullas per urbem, quod ea ab ortu ad 
occasum sit posita, umbras facit. itaque qui in sole am- 
bulant nec capitis periculo prouident aut grauibus et 
diuturnis afficiuntur morbis aut statim absumuntur. ce- 


"terum ea ciuitas breui in magnas creuit opes seu merca- 


torum frequentia et commercio seu marinis terrestri- 
busque fructibus. nam merces quae classibus ab 
Hispania in Nomen Dei transuehuntur partim Chiagro 
flumine, partim ab eo terrestri uiginti milium passuum 
itinere Panamam importantur atque inde aliis nauibus 
in Peruram exportantur. quae subinde auro argentoque 
onustae reuertuntur et ad anconem, quem flectens se 

ora non procul ab urbe facit, appulsae portum Pana- 
mensem, crescente maris aestu, qui illic maxime feruet, 
intrant et ab eo ingens illius metalli pondus eodem iti- 
nere et flumine ad Nomen Dei transmittitur indeque in 
naues impositum in Hispaniam defertur. 

Ager pascendis armentis et suibus quam frumentis 
serendis est utilior; milium enim tantum seritur atque id 
ne alendis quidem incolis sufficit, sed aliunde aduehitur. 
arbores, quarum mira est uarietas et luxuries atque in 
his peregrinae citrus et ficus et aliae quae illic abunde 
proueniunt uberes edunt fructus. siluae feris et uolucri- 
bus abundant et fluuii auro, piscibus et crocodilis, qui 
lacerti et caimanes uocantur. est et magna gallipauonum 
aliarumque auium altilium et bubulae et suillae et feri- 
nae carnis copia. et quamquam insalubris est Panama, 
dioecesim tamen et iuridicum habet conuentum. aditus 
ianuaque est Perurae; hinc in eam atque Nicaraguam 
nauigatur, hinc primi duces, primae naues, commeatus, 
equi, arma et milites prodierunt qui Peruram explora- 
runt atque subegerunt. 

Nam cum Franciscus Pizarrus Panamam uenisset, 
consuetudinem amiciiamque cum Didaco Almagro 
iunxit. pares erant animis, pares fortuna: ille, Consaluo 
Pizarro patre, qui ordines in bello Nauariensi duxerat, 
Trugilli ex concubina natus; hic Nigrone Hispalensi mi- 
litiae Calatrauae equite ex concubina etiam Almagri, 
unde cognomen fuit illi inditum, ortus, quamquam non 

desunt qui affirment ipsum Malagoni ignotis parentibus 
ignotoque genere editum ad templique fores expositum 
fuisse. patientia etiam in perferendis uigiliis et laboribus 
par, cibi potionisque parcissimi. uterque ad uitae usque 
exitum, quamquam ex concubinis Indicis liberos susci- 
2 peret, caelebs mansit. qui, cum eos ingenii morumque 
similitudo ad amicitiam illexisset et attraxisset, locuple- 
tissimi omnium eius prouinciae facti sunt societatemque 
cum Ferdinando Luchio sacerdote inierunt, qui diuitiis 
auctoritateque post pontificem plurimum inter Pana- 
menses pollebat Tabogamque insulam possidebat. 

29 Is Pizarrum et Almagrum adhortari non desinit ut 
aliquid tantis animis et uirtute dignum suscipiant atque 
aggrediantur, quo nomen famamque prorogent et diui- 
tias augeant ac suo labore, opera et studio de Caesare 

2 Hispaniaque bene mereantur. ‘an’ inquit, ‘uos Cortesi- 
us, qui tantum terrarum tractum Hispaniae imperio ad- 
iecit, ignauo sinit otio torpere, non somnos adimit? fru- 
stra profecto Balboa Vrabanum transcendit isthmum et 
australem Oceanum primus demonstrauit, si inani quo- 
dam mortis horrore ne temptare quidem austrinos fluc- 
tus audemus. iam ille, nisi iniquo fuisset fato sublatus, 
animo destinauerat Nicaraguam explorare oramque il- 

3 lam lustrare. uobis aliam uiam censeo temptandam. ite 

per austrinos fluctus orientem uersus atque ultra aequa- 
torem nouas quaerite terras, siquidem spero uos ibi in- 
gentem auri, argenti gemmarumque copiam reperturos. 
quin, si placet, societatem ineamus, tantam rem com- 
muni sumptu aggrediamur; quidquid inde emolumenti 
eueniret nos inter nos partiamur. neque enim dubito, 
nisi me opinio fallit, quin magnum simus lucrum cum 
laude et nominis celebritate facturi." 

Facile hoc Luchius persuasit. rem iure iurando san- 
ciunt atque ita inter se constituunt, ut Luchius res quas 
Panamae ipsi habebant augendas amplificandasque cura- 
ret, Almagrus naues pararet et cibariis, armis et militi- 
bus instrueret, Pizarrus litus maris austrini in ortum 
percurreret atque exploraret et ut Almagrus quam celer- 
rime fieri posset ipsum consequeretur. his rebus sic inter 
ipsos constitutis, ad sua quisque munia obeunda animum 
intendit. Almagrus nauem unam commeatibus, armis et 
aliis rebus instruit atque in eam centum et quattuordecim 
milites Hispanos imponit. eam nauem Pizarrus conscen- 
dit et, Petro Aria, eius prouincia praefecto, permittente, 
(erat is Christi annus millesimus quingentesimus uicesi- 
mus quintus) e Panamensium portu soluit cursumque in 
exortum dirigit oramque Oceani austrini legendo de- 
scensiones in eum portum et ostium Peruri fluuii facit, a 
quo amplissimis illis regnis nomen est inditum. 

Is amnis e proximis iugis per regionem sui nominis 
paruam et infecundam in pelagus decurrit abestque a 

Panama milia passuum ducenta. inde Pizarrus, cum 
nulla auri argentique, quod potissimum omnes sitie- 
bant, signa apparerent, tantundem spatii progressus in 
eam partem descendit quam auro abundare a Peruranis 
acceperat. incolae armati ad litus concurrunt nostrosque 
acriter propellunt ipsumque imprimis Pizarrum grauiter 
uulnerant. qui, amissis aliquot militibus, cum tantam 
hostium uim sustinere non posset, se in nauem cum 
reliquis recepit atque in Chinchamam parum a Panama 
distantem est regressus. interim Almagrus cum una 
naui rebus omnibus instructa et septuaginta Hispanis 
impositis in eum amnem qui nomen Sancti Ioannis ha- 
buit atque inde in eam regionem uenerat, a qua Pizar- 
rus cum detrimento fuerat reiectus. quo Indi superbi 
insolentesque facti in Almagrum, qui cum parte mili- 
tum e naui descenderat, impetum fecerunt. et quam- 
quam strenue ab Hispanis repressi sunt, non tamen de- 
stitere usque eo uociferantes in eos lapides telaque 
uenenata conicere, atque eo magis quod uicum suum a 
nostris crematum, unde mansit ei nomen, cernerent, 
quoad Almagrus, altero iam oculo in pugna amisso, 
compluribus ex suis occisis, nauem repetere fuit coac- 
tus. qui cum existimaret Pizarrum Panamam rediisse, 
eo nauem direxit Chinchamamque, ubi erat ipse, tenuit. 

Pizarrus et milites magna cum laetitia Almagrum ex- 
cipiunt, communicatsque consiliis, naues coniungunt 

commeatibusque et ducentis Hispanis e Panama eductis 
supplent. inde egressi uela in orientem solem faciunt 
euroque aduerso, qui acerbissime pelagus illud infestat, 
per multos dies summo cum labore nauigantes in eam 
regionem appulerunt quam ferae saeuaeque gentes tu- 
guria super altissimis arboribus ueluti uolucrum nidos 
exstructa inhabitantes tenebant. nam tota illa ora ma- 
gnis frequentibusque fluuiis, qui ex montibus in mare 
dilabuntur, et paludibus atque aestuariis est referta et 
continuis prope cadentibus pluuiis horrida et limosa at- 
que adeo sterilis ut praeter poma quaedam amari salsi- 
que saporis, quae arbores mangles nomine dictae fe- 
runt, nulla alia sint alimenta. hae arbores fronde sunt 
breui et peruirenti atque ita procerae, rectae et solidae 
ut perinde ex iis atque ex abietibus mali antemnaeque 
fiant. iam fames, morbus et bellum multos ex Hispanis 
absumpserant, propterea quod Indi passim per litora 
armati occurrerent, excessum aditumque in terram pro- 
hiberent audacterque oram illam tutarentur nostrosque 
probris et contumeliis uexarent: eos solum mutasse, per 
alienas terras diuagari gentemque ignauam et barbatam 
ex marinaque spuma procreatam esse, colore prae ine- 
dia pallido, in aquis uitam degere nec agriculturam cu- 
rare ac non nisi rapto uiuere assuetam. 

Ceterum, cum eam regionem iam relinquerent fames- 
que maxime urgeret, quippe qui, consumptis iam nauti- 
cis cibariis, pomis amaris piscibusque tantum uesceban- 
tur, Almagrus Panamam est reuersus. inde octoginta 
milites Hispanici generis et commeatuum copiam adu- 

exit, quibus omnium animos erexit atque refecit et pa- 
ratiores firmioresque ad cetera pericula subeunda reddi- 
dit. uentum est ad Catameziam fertilem regionem et 
auro smaragdisque adundantem, quae res Hispanos 
plurimum recreauit atque confirmauit. erant eius regio- 
nis incolae cultu et moribus paulo ornatiores: clauiculos 
aureos multa arte genis inserunt, smaragdos et alias 
gemmas e naribus, labiis auribusque perforatis depen- 
dentes gestant. quo spectaculo Hispani sic laeti fuerunt 
ut tot laborum quot pertulerant obliti se plane beatos, 
quod in tam opulentam peruenissent regionem, praedi- 
carent. sed non multum ea laetitia perfrui licuit; nam 
confluente cum armis ex diuersis locis Indorum ad litus 
multitudine, Hispani naues conscenderunt, quod, ple- 
risque fame proeliisque absumptis, pauci atque hi pror- 
sus infirmis exhaustisque adeo uiribus essent ut non 
modo tantum hostium numerum et impetum non re- 
pellere, sed ne perferre quidem possent. 

Itaque cum longius progredi non esset uisum, Alma- 
grus Panamam contendit, ut inde ualidam Hispanorum 
et seruorum manum et ingentem alimentorum uim 
deuehendam curaret. Pizarrus in insulam paruam et in- 
cultam, quae nomen Galli accepit, ut ibi eum spectaret, 
se contulit. non deerant qui durum imperium et tantos 
labores ferre non possent et uanam inutilemque eam 
expeditionem dicerent terramque illam exsecrarentur 

seque sub Almagri Pizarrique imperio captiuos factos 
palam clamarent, quando neminem ipsi abire sed ne ad 
amicos quidem aut cognatos scribere permitterent. Pi- 
zarrus, quoad potuit, tumultum reprimere, blandissimis 
sermonibus eos delenire, ingentibus promissis detinere 
curauit. sed nec ita ipse, quamquam summam adhibuit 
operam, cauere potuit quin Petrus Riuius Cordubensis, 
qui in locum Petri Ariae successerat, certior Antonii 
Quadrati litteris fieret. omnes, paucis exceptis, a prae- 
fecto petebant ut eos a saeuissimo Pizarri Almagrique 
iugo eriperet potestatemque Panamam redeundi edicto 
regio faceret; neque enim decere Hispanos, qui sine ul- 
lo fructu tot tantosque labores essent perpessi, fame 
ducumque saeuitia perire; reliquos iam periisse; se nisi, 
quam primum miseris subueniat, statim in ea Galli in- 
sula deserta perituros. nec iniuriis infamibusque rhyth- 
mis Hispanicis qui uulgati sunt ab aliis abstinebant: AI- 
magrum Panamam ideo profectum ut milites Hispanos 
conduceret eosque ad carnificem mitteret; lanium uero 
in ea insula mansisse, ut labore inediaque ipsos necaret. 

Riuius Ioannem Tafurium cum mandatis et edicto in 
insulam Galli misit, quo grauissime cauebat ne quem 
inuitum Pizarrus detineret. iam Almagro, qui in urbem 
uenerat, reditum interdixerat ac ne quis cum ea naui 
iret quam cum cibariorum copia ipse ad Pizarrum re- 
mittebat. nec facile dictu est quanto cum gaudio Tafurius 
fuerit exceptus. trahebat omnes Aureae Castellae et Pa- 

namae urbis amor atque desiderium. non enim amplius 
tam longam atque infructuosam nauigationem ferre pote- 
rant, praesertim cum iam non sperarent se smaragdis et 
auro, cui maxime inhiabant, potituros. itaque Tafurium 
Panamam reuertentem omnes praeter paucos quosdam 
sunt secuti. fuit hoc Almagro et Luchio aeque permole- 
stum ac Pizarro, sed nec hoc animum Pizarri fregit nec 
ab instituta re dimouit, etiamsi ipse fere ab omnibus se 
destitutum uideret. 

Itaque cum tredecim sociis excellenti uirtute atque 
animi constantia, qui in fide manserant, relicta Galli in- 
sula, in aliam interuallo uiginti quattuor milium a conti- 
nenti distantem traiecit. eam insulam propter repentinas 
et assiduas tempestates cum magno fragore et tonitribus 
incultam nec ampliorem circuitu octo milibus esse tra- 
dunt. montosa est et satis amoena. fontes undique scatent 
et plurimi aquae dulcis riui per eam decurrunt. multae et 
uariae aues per siluas et feles nigris maculis pardorum in 
modum distinctae et longissimae serpentes cernuntur. 
eam Pizarrus Gorgona appellauit uel ab fontium riuo- 
rumque susurris et alitum garritibus uel quod Gorgonas 
incoluisse Gorgadas insulas contra promunturium He- 
sperion Ceras in mari Aethiopico positas audiisset. 

At uero socii Pizarri non minus quam Minyae Thes- 
sali Iasonis, quos Graecia carminibus suis in caelum ex- 
tulit, digni sunt qui perpetuis historiarum monumentis 
commendentur, ut qui sua uirtute et labore et animo- 
rum firmitudine fecerint ut ditissima Perurae Cuschi- 
que regna in ius, dicionem imperiumque Hispanum ue- 
nirent. inuidi plane atque ingrati hominis nec Hispani 

esset fortium constantiumque uirorum ita nomina sup- 
primere, ut nauicularii illius Lusitani, qui primus Indias 
casu iniquaque fortuna inuenit auctorque ut eas quaere- 
ret Columbo fuit. socii autem Pizarri quorum nomina 
ad nos tantum peruenerunt hi fuere: Bartholomaeus 
Ruizius Mogerensis, Nicolaus Ribera [Vitigudinensis] 
Olueranus, Petrus Candia Cretensis, Ioannes Turrius, 
Alfonsus Brizenus Beneuentanus, Christophorus Peral- 
ta Baeciensis, Alfonsus Trugillanus, Franciscus Colla- 
rensis, Alfonsus Molina Vbedensis, qui in Gorgone 
cum Pizarro fortissime perstiterunt cancris, astacis et 
colubris, donec nauis quam Almagrus cum commeati- 
bus remittebat in eam insulam est appulsa, uescentes. 
Tunc enim nouis ex ea cibis eductis corpora curare, 
uires colligere, animos recipere omni studio contende- 
runt. nec diutius illic commorati nauem conscenderunt. 
'et quoniam, inquit Pizarrus, ‘socii, fortunam iniquam 
sustinuistis, famem et sitim tolerastis, Indos inhospita- 
les atque feros fortiter reppulistis et, quod posteri ma- 
gis admirabuntur, soli nullis periculis fracti, nullo mor- 
tis pauore territi mecum  permansistis, incumbite, 

quaeso, in id, quod tanta cum laude uos exsequi uideo, 
ac me duce rem tantis animis dignam et cunctis saeculis 
memorandam ad finem usque optatum perducite. quin 
insolentem istam fortunam aduersosque uentos atque 
undas tanto impetu recurrentes superate. audentibus 
aderit Deus multoque amplioribus praemiis quam puta- 
tis quot quantas aerumnas tulistis rependet. quin ipse 
spero, modo ut hactenus fecistis perseueretis, me am- 
plissima uobis munera daturum. iam beatas uideor ui- 
dere terras auro argento gemmisque abundantes. hic fi- 
nis praemiumque erit laborum et quod coniunctis 
uiribus et consiliis quadriennio iam ferme exacto, cum 
longe plures essemus, assequi non potuimus, nunc uo- 
biscum, qui numero multo quidem estis inferiores sed 
uirtute longe aliis superiores, non dubito me id duode- 
cim dierum nauigatione consecuturum.' laetis haec om- 
nes animis accipiunt ac se quocumque duceret paratos 
sequi respondent. 

Inde aduersis uentis undisque magno impetu inter 
ipsas recurrentibus nauigantes tandem ad insulam pa- 
ruam peruentum est. eam Pizarrus Argenteam uocauit, 
quod ibi scyphos, lances aliaque uasa argentea et armil- 
las inauresque aureas et uestes laneas uariisque colori- 
bus intextas inuenisset. qua ex re omnes magnam in 
spem reperiendae terrae quam quaerebant adducti sunt, 
paululumque deinde a malis respirare coeperunt et in 
Motupiam prouecti, quae inter Piuram et Trugillum ex- 

tenditur, ad ostium Pochei amnis, quem Chiram siue 
Maicabileam cognominant, eo tempore descenderunt, 
quo Guainacapa, Cuschani imperii maximus rex, relicto 
Guascare filio herede, decesserat. ab eo fluuio, captis 2 
aliquot pecudibus lanigeris, ut recenti carne uesceren- 
tur, et Indis, quibus pro interpretibus uterentur, ad 
Tumbezium flumen regressi sunt. 

Hic Pizarrus Petrum Candiam speculandi causa in 40 
terram exponi iubet. is arcem et regiam principum Cus- 
chi auro argentoque nitentem, quae haud procul a mari 
ad ripam Tumbezii erat exstructa, speculatus in nauem 
propere, ne ab Indis occideretur, se recepit ac uix quae 
uidisset prae laetitia referre potuit: inuentas esse iam 
terras, quas tanto cum labore uitaeque discrimine quat- 
tuor annis quaesiuissent; eas auro, argento gemmisque 
et omni rerum copia abundare. uera ne proderet omnes 2 
rogare, neque enim fides statim est habita, donec Can- 
dia id ipsum multo plus esse quam rettulerat sacramento 
asseueraret. dici non potest quanto gaudio cum alios tum 
praecipue Pizarrum ea res affecerit. iam se felices et bea- 
tos uocare qui eam terram explorassent, quam longe om- 
nium ditissimam uel ex una arce regiaque uixdum satis 
cognita existimabant. Pizarrus omnes amplecti, laudibus 
in caelum ferre, fidem animorumque constantiam praedi- 
care, uidebat enim id quod immensis prope laboribus 

sumptibusque et uitae periculis inquisiuissent ad opta- 
tum finem, inuentis a se eius Indiae ditissimae terris, 
esse perductum. itaque non amplius cunctandum ratus 
Panamam redire statuit atque inde, ne quis eam laudem 
praeriperet locumque praeoccuparet, in Hispaniam trai- 
cere, ut a Caesare eam prouinciam, quam ipse exploras- 
set, cum imperio obtineret. 

Ceterum re pro tempore dissimulata, neque enim 
cuique animum suum aperuit, conuocatis sociis, ‘uide- 
tis’ inquit, ‘amplissima haec regna metallis auri argenti- 
que, ut Candia asseruit, refertissima. ea lustrare et sub- 
igere oportet, ut tandem ex tantis laboribus quot 
mecum pertulistis aliquem capiatis fructum. sed maiori- 
bus opus est uiribus; multo enim pauciores quam res 
tanta exigit numero sumus atque adeo exhaust om- 
niumque rerum egeni, ut si quid laude dignum tempta- 
re uelimus, efficere non possimus. itaque Panamam e 
uestigio redeundum censeo, ut mature quod facto opus 
est decernamus atque id sub imperio et nomine Caroli 
Caesaris celeriter exsequamur, cuius felicibus auspiciis 
austrinum Oceanum sulcauimus beatasque ac plane au- 
reas has prouincias explorauimus.' 

Et quamquam plerique Pizarro assentiebantur, non 
tamen defuere in tam exiguo numero (tanta erat auri sitis) 
qui aliter sentirent: satius esse in terram desilire, arcem 
atque regiam inuadere et diripere: ‘an aliis tantum auri 
argentique pondus relinquemus, fructumque tam diu 
quaesitum et a nobis inuentum illi intercipiant? hoc 
praemium sit laboris uel uitae finis." Pizarrus iram com- 

pescere, cupiditatem reprimere ac magnis promissis, ne 
quid temptarent noui, suadere conatus, cum ex naui 
quosdam profugisse comperisset, ancoras soluit ac re- 
menso mari Panamam est reuersus. incertum est consi- 
lione Pizarri illi se substraxerint, ut dum ipse iret ac 
rediret terram explorarent, linguam perdiscerent, mores 
ritusque gentis cognoscerent, an auri argentique fama 
ducti ipsum deseruerint. utcumque sit, constat eos ab 
Indis interfectos meritasque auaritiae ac perfidiae poe- 
nas dedisse. tres tantum aut quattuor fuisse atque ideo 
nomina ipsorum incognita quidam sunt auctores. 

Pizarrus statim ut Panamam rediit, quae ad Chiram 
et Tumbezium fluuios explorasset et Candia in arce re- 
giaque principum Cuschi uidisset Almagro et Luchio 
exposuit: magna inde commoda futura et quae in explo- 
randa austrini maris ora impendissent ingenti cum fae- 
nore reciperaturos, persisterent modo in ea quam inie- 
rant societate; sed maioribus eam rem uiribus, si Caesar 
permitteret, aggrediendam idque ab ipso impetrari 
quam celerrime fieri posset oportere. illi quae de Per- 
uranis referebat prouinciis summa cum admiratione au- 
diunt et uehementer probant ut ad Caesarem eat. qui 
cum ingentes per quattuor ferme annos in exquirendis 
per austrinum mare terris sumptus fecissent, ad inopi- 
am redacti uix mille nummos aureos mutuo acceptos 
Pizarro in uiaticum numerare potuerunt. 

Is ad Caesarem, qui tunc erat in Hispania, proficisci- 
tur. magnas iam ille res in Italia per legatos gesserat. 


3 meritasque P : -tosque A | quidam scripsi, cf. eg. 5.83.3 : 
quidem PA 
43 1 faenore P : sonore A 


3 


43 


44 


45 


42 CALVETVS, DE REBVS INDICIS 


nam et ab his Franciscus Galliarum rex, exercitu eius 
ad Ticinum fuso, captus est et in Hispaniam perductus. 
Roma etiam, illa totius terrarum orbis princeps, expu- 
gnata et direpta. Galli, Lautrecho nobilissimo eorum 
duce Neapoli peste absumpto, tota ex Italia pulsi. quae 
res apud omnes gentes atque nationes nomen Caroli 
magnum inuictumque faciebat famaque tantarum rerum 
uniuersum orbem peruaserat. quin et felicitas eius no- 
minis legatos, ubicumque gentium essent, protegebat 
prosperosque ipsorum successus reddebat. nam Ferdi- 
nandus Cortesius Mexicana regna subegerat et, cum 
Baschus Nunius Balboa sub Ferdinando rege ex Vraba- 
ni sinus isthmo primus mare austrinum inuenisset, Fer- 
dinandus Magallanes Lusitanus portentosa quadam 
nauigatione per fauces a se repertas et nominatas uiam 
ad insulas Moluccas monstrauit ac demum Franciscus 
Pizarrus amplissima Perurae regna explorauit. 

Qui cum Pintiam uenisset senatusque ei datus esset, 
sic est exorsus: “felicitas inuictumque nomen tuum, 
Caesar, omnes ut aliquid audeant laude dignum incitat 
et incendit. quem enim non excitabunt atque inflama- 
bunt facta tua? sed alii alia aggredi gaudent, ut famam 
extendant omneque in aeuum prorogent. ego uero ani- 
mum semper eo intendi, quo principem patriamque 
meam demererer. hic conatus, hoc studium ex eo tem- 
pore fuit quo in Indiam cum Alfonso Hoieda traieci, 
sub quo duce immensum prope spatium maris atque 
terrae peragraui. et cum Baschus Nunius Balboa pri- 

mus austrinum mare ex praealti montis cacumine uidis- 
set sociisque demonstrasset, in animum induxi illud ex- 
plorare et nouas insulas et terras quaerere. itaque meo 
sumptu nauem instruxi et cum delecta Hispanorum 
manu e Panamae portu solui oramque illam australis 
Oceani huc atque illuc nauigando percurri. cum Indis 
multis uariisque proeliis pugnando omnes fere socios 
amisi. erant per oram illam magna auri argentique 
signa; nam Indi, qui armati ad litus undique concurre- 
bant, sane quam conspicui armillis et clauiculis inauri- 
busque aureis et smaragdis e labiis auribusque perfora- 
tis dependentibus erant. ceterum cum circiter 
quadriennium per mare illud errarem nec socii laborem 
tam diuturnum et sine fructu ferre amplius possent, 
omnes, paucis exceptis, me deseruere. nec ideo ab in- 
cepto destiti, sed cum tredecim sociis in Gorgona insu- 
lam desertam transii, ubi cancris et serpentibus uescen- 
tes usque eo famem tolerauimus quoad a Panama nauis 
cum cibariis rediret. qua tuis tandem auspiciis licet adu- 
ersis austris ad Chiram fluuium est peruentum et inde 
regressi ostium Tumbezii intrauimus, in cuius ripa ar- 
cem et regiam principum Cuschi auro et argento ful- 
gentem conspeximus. quae una nobis manifesto argu- 
mento et indicio fuit eas terras totius Noui Orbis longe 
ditssimas esse; nec eas quas Columbus primus inuenit 
nec eas quas Cortesius subegit magnitudine et diuitiis 
cum his quas ego ingenti cum labore et uitae discrimine 
exploraui comparandas. ita enim affirmare ausim, nec 

ambigo quin multo plus auri, argenti, unionum et gem- 
marum ex Perura (sic enim eam prouinciam ab amne 
Peruro nominaui) quam ex aliis terris Indicis hactenus 
inuentis et lustratis aduehatur. atque eo magis id asseue- 
rare non dubitarim, si ex instituto et more, quae tua est 
clementia, Caesar, mihi hanc prouinciam decreueris, si- 
cuti aliis, qui suo periculo et sumptu nouas terras in- 
quirunt et lustrant, decernere soles. hoc unum per tot 
tantisque laboribus quos pertuli ac pro immensis sump- 
tibus quos feci ab Vrabano usque isthmo petitum ora- 
tumque uenio. spero enim cognatorum et amicorum 
ope, etiamsi ob aes alienum sim paene nexus, me eas 
terras sub felici nomine tuo subacturum Hispanoque 
imperio adiecturum ac tantum auri argentique pondus 
ex ea prouincia missurum quantum ex aliis Indiae terris 
in Hispaniam numquam fuerit deuectum.* 

Audiuit Caesar maxima cum uoluptate et admiratio- 
ne Pizarrum, et cum res in senatu acta probataque a 
cunctis esset, prouinciam quam ipse explorauerat, ut 
eam subigeret et cum imperio obtineret, Pizarro de- 
creuit illustribusque etiam ipsum titulis et amplissimis 
honoribus ornatum dimisit. is ex Trugillo, quod Scara- 
bim fuisse aut Iulium Praesidium dicunt, et e Cacere 
siue Castris Caesaris, quam Casam Cereris propter 
imaginem eius diuae ibi inuentam et olim in honore 
habitam Marinaeus uocat, ualidam Hispanorum nobili- 

um manum eduxit. in his erant Ferdinandus et Ioannes 
matre familias iusta orti et Consaluus concubina, Fran- 
cisci Pizarri fratres, qui ex ea quae Franciscum Marti- 
num Alcantarensem ex alio uiro habuerat natus est ani- 
mique magnitudine et egregiis naturae fortunaeque 
commodis longe ceteris antecelluit. is simul atque Hi- 
spalim uenit, naues conscendit et prospera usus nauiga- 
tione ad Nomen Dei applicuit, atque inde cum magna 
Hispanorum caterua Panamam est reuersus. 

Iam Almagrus ex amicorum litteris intellexerat nul- 
lam sui habitam rationem atque id ipsum ambitione et 
culpa Pizarri factum, qui nullam Caesari mentionem 
eius fecisset, sed omnia sibi perinde atribuisset ac si 
ipse laborum socius et sumptuum particeps numquam 
fuisset. quod si negaret, satis omnibus notum esse non 
modo eum tantam rem non aggressurum, sed ne temp- 
taturum quidem fuisse, nisi nauibus, commeatibus et 
militibus ab Almagro et Luchio, qui iam decesserat, ad- 
iutus fuisset. ‘quid, inquit, 'Pizarre, praemii inde tuli? 
alterum ipse oculum, cum te subsequerer, in proelio 
amisi. an ideo pedem rettuli et ab instituta re destiti? 
Panamam, urgente maxime omnes fame, redii; nauem 
licet omnibus exhaustus rebus, cum reditum Riuius 
praefectus impedisset, cum alimentis in Gorgona remi- 
si. qua in Argenteam insulam prouectus ad Chiram et 
Tumbezium amnes penetrasti; ubi explorata principum 
Cuschi arce et regia compos uoti factus et Panamam 
reuersus, in Hispaniam transiüsses, nisi mille nummis 
aureis, quos mutuo accepi, te iuuissem? at tu fide fracta 

societatem diremisti et sanctissimum amicitiae numen 
uiolasti, quippe nulla mei apud Caesarem mentione fac- 
ta, in id tantum incubuisti ut prouinciam magnis labori- 
bus et periculis communibusque impensis quaesitam et 
tandem inuentam tibi uni decerneret, ut certe Caesar 
decreuit. qui, ut est princeps summi animi et gratissimi, 
si uera in senatu ei rettulisses, aeque rationem mei ac 
tui habuisset." 

Pizarrus Almagrum lenire eique persuadere contendit 
se quaecumque in exquirendis Perurae prouinciis ambo 
gessissent Caesari exposuisse nihilque quod ad hono- 
rem commendationemque eius spectaret omisisse; cete- 
rum Caesarem ex senatus consulto id tantum decreuisse 
ut nomine ipse regio eam prouinciam subigeret atque 
gubernare. ‘quin, Almagre, ita statuo, ut communibus 
consiliis et imperiis rem geramus et prouinciam admini- 
stremus. quod si hoc tibi minus placet sancte promitto 
doque fidem me a Caesare aliam pro te praefecturam 
impetraturum aut tibi hanc quam mihi Caesar decreuit, 
cessurum.' sed nec ita Almagrus induci poterat ut iram 
poneret, animum leniret dictisque Pizarri acquiesceret: 
tanta erat indignatio et odium. ille nihilominus perseue- 
rare, blandissimis uerbis placare, omnia dissimulare ac 
magna demum ipsi polliceri, utpote qui eius ope ad 
subigendam Peruram maxime indigeret; hic eo magis 
indignari, propalam queri ac ne a maledictis quidem 
temperare. 

Quam rem cum alii fratres tum praesertim Ferdinan- 
dus Pizarrus iniquo ferebat animo Almagrumque in 
odium adducere conatus Franciscum hortatur ut tantam 

hominis insolentiam reprimat; neque enim amplius fe- 
rendas esse eius contumelias; nullum eum habere re- 
spectum honoris et muneris a Caesare merito collati; 
satius esse eum, si probris non abstineat, de medio tol- 
lere quam ferre se per hominum ora traduci. Pizarrus 
fratres monet atque inhibet sed imprimis Ferdinandum, 
qui ingenii erat asperioris, ne quid in Almagrum tempta- 
rent: 'putatisne' inquit, ‘sine Almagri ope nos quicquam 
laude dignum facturos? ille arma, equos, commeatus, 
naues et alia quae ad tam difficilem expeditionem erunt 
necessaria suppeditabit. itaque longe melius utiliusque 
erit eum nobis conciliare societatemque iam pridem ini- 
tam confirmare. nihil nobis bellici est apparatus, nullae 
naues, nullae pecuniae, quae, ut probe scitis, belli sunt 
nerui. non uidetis nos omnium rerum esse egenos. 
quin, nisi propere hinc in prouinciam traiecerimus, fa- 
me morbisque absumemur.' sed nec sic ferox animus 
Ferdinandi placari potuit. quae res inter ipsum et Al- 
magrum perpetui odii causa fuit initiumque malorum 
quae inde orta infelicem exitum habuere. 

Ceterum Almagrus partim promissis Pizarri adduc- 
tus, partim amicorum precibus interuentuque et consi- 
lio Antonii Gamae iuris consulti, eius prouinciae prae- 
toris, in gratiam cum Pizarro rediit societatemque antea 
initam sacramento reuocault atque confirmauit mag- 
numque auri et argenti pondus ei numerandum curauit. 
sed dum Pizarrus arma conquiri, equos emi, milites 

conscribi, commeatus expediri, naues parari et instrui 
imperat, res ipsa exigere uidetur ut situm statumque 
regionis, mores gentis, ritus sacrorum atque alia digna 
iucundaque narratu explicemus. sic enim facile intellegi 
poterit unde tot tantaque auri argentique pondera et 
gemmarum et unionum uis in Hispaniam fuerit aduec- 
ta. 

Iam primum omnium satis constat ex immenso prope 
terrarum tractu qui inter Perurum amnem Magallani- 
cumque fretum iacet nauem quandam Gutterii Vargae 
pontificis Placentini eam austrini maris oram quae ab 
ipsis faucibus ad Chiliam protenditur percurrisse; reli- 
quam deinde a Pizarro et Almagro praefectis explora- 
tam fuisse; regionem uero. ab ipso Peruro, qui ex proxi- 
mis iugis in austrinum defluit pelagus, nomen accepisse, 
sed eam proprie Peruram uocari quae ab urbe Quito ad 
oppidum nomine Platam extenditur. nunc Perura ab 
Vrabano portu, qui in prouincia est Carthaginiensi 
haud procul a Dariene flumine uel a promunturio Mar- 
moris, ubi insignis portus et ciuitas Nominis Dei est 
sita, ad Magallanicas usque fauces longissime latissime- 
que patet. Carolus imperator augustus Hispaniarum rex 
eas etiam prouincias quae Noui Regni, Popaianae et 
Chiliae appellantur praeter amplissima regna quae Li- 
mam, ubi regius est conuentus, iura petunt praerogatiua 
quadam quam Ioanni Samano Indiarum scribae conces- 
sit sub Perura contineri iussit. 

Ceterum Peruranae prouinciae a nullis umquam Eu- 
ropae Africaeque gentibus cognitae sed ne auditae qui- 
dem fuere, donec Hispani, Pizarro et Almagro duci- 
bus, non modo eas explorauere, sed proprio etiam 
sumptu, magno labore, multo sanguine fuso ac supra 
quam credibilem est famem, sitim, frigus, aestum fe- 
rentes imperio Hispaniae adiecere. quod et in aliis In- 

diae regionibus Hispani a se inuentis atque subactis 
fortiter strenueque pertulerunt; neque enim alia re a 
rege suo quam edictis quibusdam et praerogatiuis mili- 
taribus sunt adiuti, quibus duci tantum permissum 
erat ut eam quam subigeret prouinciam gubernaret. 
non naues, non pecunias, non uestimenta, non com- 
meatus ipsis ut Columbo Liguri et Magallani Lusitano 
reges decreuerunt alter enim sumptu permissuque 
Ferdinandi regis in occasum Oceanum aperuit nouas- 
que et incompertas terras primus inuenit; alter benefi- 
cio auspiciisque Caroli Caesaris uiam in Moluccas in- 
sulas odoribus insignes monstrauit. qua ex re Hispani 
non uirtutis solum animique constantia in indagandis 
terris incognitis sulcandisque intemptati Oceani flucti- 
bus laudem sibi compararunt, sed studio etiam et fide 
in regem et pietate in patriam apud omnes gentes at- 
que nationes nomen aeternum meruere. atqui certe ita 
nota est Hispanorum in nauigando uirtus et commodi- 
tas ut nulla iam sit Oceani ora quam ipsi non explo- 
rent et lustrent, ea dumtaxat excepta quae per septen- 
trionem in Moscouiam defertur Oceanumque attingit, 
ubi maximi Scytharum principis, quem Canem appel- 
lant, imperium finit. et quamquam illuc qui piscaturam 
exercent iam perueniunt, tamen ab Hispanis commode 
adiri non potest, quod et ora illa remotissima sit et 
tempus ad nauigandum breuissimum. sed necdum ipsi 
ad illud Oceani austrini litus penetrarunt, quod quadra- 
ginta duabus partibus ultra Septem Ciuitates ad Sina- 
rum usque regionem, quam Chinam uocant, ab aequa- 
tore distat. 

Vtcumque sit, eam famam et gloriam Hispani naui- 
gando sunt consecuti ut ambitum orbis cum aliis cir- 
cumierint nauibus tum ea potissimum cui Victoriae no- 
men fuit. nam, Magallane a Mauthanis, sicuti supra 
demonstratum est, occiso, Serranus, qui in eius locum 
successerat, Hamabarem in Subutham est secutus ibi- 
que ipse naues reficere et commeatibus supplere, ut, si- 
mul ac milites saucii curarentur, in Moluccas ire perge- 
rent, enixe contendit. erat inter saucios Enricus Indus, 
Magallanis seruus, cuius fideli ipse opera dum uiueret 
usus fuerat. is cum indigne a Serrano tractari aegre fer- 
ret seque in libertatem etiam uindicare maxime cuperet, 
regem adit, ipsum monet ut sibi ab Hispanis caueat. 
‘compertum’ inquit, ‘plane, rex, habeo eos hoc inter se 
agere, ut tuis adiuti copiis Cilapulapum interficiant 
Mauthanamque diripiant; nisi anteuertis, te domo re- 
gnoque expellent. si mihi credis et te tuosque saluos 
fore cupis, gentem auaram et dominandi cupidam insi- 
diis positis opprime.' 

Facile rex ad patrandum facinus a perfido seruo est 
inductus. conuiuium magnifice et splendide apparat, 
centum milites armatos in loco secreto collocat, Serra- 
num cum his quos secum ducere uellet ad conuiuium 
uocari iubet atque ei nuntiare se dona, quando iam ab- 
ire in animo esset, quae Caesari deferret parata habere. 
is cum triginta Hispanis in regiam uenit. eos comiter et 
iucunde rex excepit et una cum ipsis discubuit. iam in 
multum uini omnes processerant, cum rex, quem nihil 

sancti mouit, non fides, non religio, non pietas conti- 
nuerunt, signum dedit, quo armati ex insidiis in Hispa- 
nos irruunt, ius hospitii uiolant, sacras mensas hospitum 
sanguine cruentant, omnes praeter unum Serranum, cui 
rex parci iussit, crudelissime obtruncant. totidem ex his 
qui uagabantur per urbem comprehendunt. reliqui ad 
naues confugiunt, sublatisque ancoris, perfidiam et im- 
manitatem regis exsecrantes uela faciunt, Serranumque 
multum clamantem ut eum in nauem reciperent et 
diuos hominesque, quod tam dura et acerba uitae sorte 
premeretur, incusantem ueriti ne se quoque ut alios, 
captis nauibus, perfidus rex opprimeret in litore relin- 
quunt et in insulam quae Cohol nomine dicitur descen- 
dunt. 

Centum et quindecim homines erant, qui cum defen- 
dendis gubernandisque tribus nauibus non sufficerent, 
ex unius armamentis, materia et clauis, quae uetustate 
paene iam erat corrupta, alias duas reficiunt. inde ad 
aequatorem, sub quo Moluccas sitas esse acceperant, 
propius accedere nituntur Calenamque et alias insulas 
praetergressi in Pornen ingentem et diuitem insulam 
delati benigne et liberaliter ab Siripada rege tractati fue- 
re. ab ea tandem per Cimbubonem et Saranganam in 
Tidoram unam ex Moluccis mense Nouembri peruen- 
tum est. complures sunt Moluccorum insulae, sed quin- 
que tantum Tidora, Terenata, Matis, Matilis et Machia- 
na Moluccae uocatae, quae praestantia et aromatum 
copia longe ceteris antecellunt. 


3 clamantem P : lamantem A 

Almansor Tidorae rex Hispanos complectitur asse- 
rens se multo ante praesensisse et praedixisse (erat enim 
auguriorum et astrorum interpres) ipsos maximi Chris- 
tianorum imperatoris nomine in eas insulas esse uentu- 
ros ideoque uelle Hispaniarum regi uectigal pendere et 
iure stipendii impositi, cum abituri essent, dona ad ip- 
sum mittere. hoc Corala Terenatae et Luzfus Giloli re- 
ges, qui illuc uenerant, sancte pro more suo promit- 
tunt. Hispani sex ferme menses in Moluccis commorati, 
inita cum regibus societate, alia merce aromata permu- 
tarunt, collectisque ex arboribus cinnamomi, caryo- 
phylli nucisque myristicae surculis, quo maiorem cer- 
tioremque testimonii fidem afferrent, in Hispaniam 
redire decreuerunt. ceterum, cum nauem praetoriam, 
cui nomen Trinitas fuit, reficere oporteret, ita ipsi inter 
se statuere, ut ea refecta Duardus Barbosa Lusitanus 
Magallanis socer per Nouae Hispaniae oram, quod 
breuior esset nauigatio, Panamam contenderet, Ioannes 
uero Sebastianus Canus Guetariensis cum Victoria naui, 
cui praeerat, alia in Hispaniam uia iret donaque regum 
ad Caesarem deuehenda curaret. sed Barbosa, cum 
nauem refecisset, e Tidora profectus in eam post quin- 
tum mensem, sociis praeter paucos quosdam consump- 
tis et naui ita tempestatibus et uentis aduersis afflicta et 
mutilata ut nulli postea usui fuerit, rediit. Canus autem, 
acceptis donis quae Almansor et alii reges ad Caesarem 


6 1 Almansor Tidorae P : Almansot Tidora A | (erat ... 

mittebant, ab ea insula mense Aprili nauem soluit in- 
temptatoque Oceano cum quinquaginta Hispanis et de- 
cem Tidorensibus se commisit. 

Timon et utramque Tauam transiit et Auream Cher- 
sonesum et Taprobanam, quae nunc Samotra nomina- 
tur, oramque sinus Gangetici, quam Lusitani praesidiis 
tenebant, percurrit. inde Calecuthum praeteruectus pro- 
munturium Bonae Spei transgreditur. ab eo cursum 
dextrorsum tenens litora Aethiopiae legit et ad Hespe- 
ridas insulas contra promunturium Hesperium, quod 
Viride nunc uocatur, sitas applicuit et in eam quam 
Diui Iacobi nomen accepit tredecim Hispanos, ut ciba- 
ria coemerent, cum scapha misit. eos Lusitanus praefec- 
tus comprehendi iussit, quos postea Ioannes Lusitaniae 
rex dimitti imperauit. Canus ueritus ut praefectus 
nauem inuaderet, etiamsi rimis ea nimis fatisceret, in 
Hispaniam enauigauit, Hispalimque cum decem et octo 
tantum Hispanis semiuiuis (reliquos enim fames mor- 
busque absumpserant) mense Nouembri peruenit. 

Is annus erat Christi millesimus quingentesimus uice- 
simus secundus Rhodo a Turcis capta et reditu Caesaris 
ex Germania et Belgio in Hispaniam insignis. sed 
Canum Caesar eo libentius de Moluccis insulis in sena- 
tu referentem audiuit, quod ille eas ingenti odorum co- 
pia abundare longeque alia et commodiore uia quam 


7 1 Timon] dubitationem mouet, cf. Gómara 219a | Ilauam 

Lusitanorum adiri posse ipsasque etiam et alias multo 
opulentiores sub ea regione positas constanter assereret, 
quae ex pontificio diplomate ad ipsum non ad Lusitani- 
ae regem pertineret; id ipsum etiam Moluccarum reges, 
qui el dona iure amicitiae stipendiique impositi mitte- 
rent, uelle sentire. Caesar munera regia et aromata et 2 
surculos odoriferarum arborum et alia quae in testimo- 
nii fidem Canus attulit laeto ore accepit, Canumque 
ipsum honoribus et praemiis decorauit, insigniaque mi- 
litaria ei tribuit ut mundum depictum in clipeo et super 
galeae cono eminentem cum hoc elogio PRIMVS 
CIRCVMDEDISTI ME et quidem merito gestaret, 
quippe qui ea naui Victoria, quam ueteres poetae longe 
dignius, si id tunc contigisset, quam Argon inter astra 
collocassent, uniuersum orbis terrae ambitum fuerit cir- 
cumuectus. et profecto ea nauis Victoria in Hispalensi- 
um naualibus reponi atque in perpetuam tantae rel 
memoriam seruari et meruit et debuit. 

Sed Hispanorum res partim principum culpa, partim 9 
scriptorum inscitia in obscuro iacuere. et Cani quidem 
cursus maiorem in admirationem Graecos duxisset 
quam ea quae de Argonautis et Vlixe illi ipsi tradide- 
runt. non Hannonem Carthaginiensium ducem Graeci et 
Romani scriptores tantum extulissent, quod, florentibus 
Carthaginis opibus, peruectus a Gadibus ad Arabiae fi- 
nem eam Oceani oram memoriae prodiderit, non Eudo- 
xum Cyzicenum, quod Arabico sinu egressus Gades 


Lusitanorum P : -tanium A | post posse interrogationis signum 
scr. A || 2 surculos P : sier- A | galeae A : galea P | uniuersum 
A : uniuersorum P 

9 i scriptorum P : scripto A | Arabiae P : Arabia A | Eu- 
doxum A : Eudozum P | Cyzicenum P : Cizizenum A 


56 CALVETVS, DE REBVS INDICIS 


2 usque fuerit delatus. nam et multo ante Eudoxum Hi- 
spanos in Aethiopiam comercii gratia nauigasse quidam 
sunt auctores et in Arabicum sinum eos peruenisse ex 
Hispaniensibus naufragiis cognitum est. at uero quae 
sacerdos Aegyptius apud Platonem Soloni narrat et 
quae de nautis a Dario missis Herodotus existimat et 
Cornelius Nepos de Indis Q. Metello Celeri Galliae 
proconsuli a Sueborum rege dono datis refert magna 
quidem admirandaque uidentur, sed cum his quae Hi- 

3 spani lustrauerunt haudquaquam comparanda. illa enim 
de interiori tantum Oceano, quem Atlanticum et sep- 
tentrionalem uocamus non de exteriori, quem austri- 
num appellant, produntur. is namque et ueteribus om- 
nino incognitus fuit et Hispani summis cum laboribus 
et uitae periculis, cum iam biennium Vrabani sinus 
oram tenerent et incolerent, uoti tandem compotes facti 
Bascho Nunio Balboa duce inuenerunt et e praealto 
isthmi iugo prospexerunt, in cuius litore ad laeuam Per- 
uranae Cuschanaeque regiones sunt positae longissimo- 
que terrarum in austrum tractu excurrunt. 

10 Ceterum eam partem quae Perura proprie dicitur am- 
plius quam uicies centena milia passuum a septentrione 
in austrum extenditur. tres montium ordines uasti et in- 
culti occupant. eadem autem regio ab occasu in exortum 
cum plurimum CCCC milia passuum cum minimum 
CLX patet, tantudemque spatii montes qui Andes nomi- 
nantur a mari absunt densissimisque siluis sunt referti et 


2 auctores] cf. Plin Nat. 2.169 | Platonem] cf. PL. Ti. 21e-25d | 

assiduis imbribus obnoxii et eo altiores quo propius ad 
mare accedunt. alii uero, qui suis radicibus et brachiis 
planitiem contingunt perpetuisque niuibus sunt damna- 
ti, nunc XII, nunc XX, nunc L milibus passuum a mari 
distant. reliqui autem, qui harenis obducuntur, plani- 
tiem oramque maritimam tenent. at hi tres montium 
tractus uastam et incultam Peruram faciunt eamque in 
montanam et planam prouincias et Andes distinguunt. 
magnae in ea et frequentes solitudines, montes excelsi, 
rigidi, umidi inhabitabilesque sunt. ceterum tam ex An- 
dibus quam e niuosis aliisque iugis multae uariaeque 
ualles prodeunt atque hae quidem amoenae, apricae fer- 
tilesque sunt. nam ex fluuiis irrigantur qui per eas ex 
montibus in austrinum mare decurrunt nec niuibus, 
quae in excelsis cadunt locis, infestantur. non uento, 
non ardore, quod humiles imaeque sint atque utrimque 
collibus cinctae, aduruntur, sed temperie quadam uerna 
gaudent et fruuntur. ceterum Perura plana a Tumbezio 
ultra Tarapacam ingentibus harenarum aceruis praeter 
ualles est obducta, in qua non pluit, non tonat, non 
fulgurat nec regio ipsa de caelo tangitur, non herbae, 
non arbores proueniunt nullique scaturriunt fontes. 
Itaque, cum tanta sit caeli regionisque Peruranae ua- 
retas ut in Andibus ferme semper pluat, in montanis 
ningat, in planis neutrum cotingat, reddendae nobis 


propius correxi : proprius PA | niuibus P? : nauibus PA | 2 e 
niuosis P : enircosis A | niuibus P : nubibus A | imaeque P : 

erunt causae. etenim tam supremae diuersaeque sunt res 
Peruranae ut inter se congruere iis qui tantae diuersita- 
tis causam ignorant non uideantur. quae si uetustis 
scriptoribus qui habitabiles terrae regiones tradiderunt 
nude simpliciterque relatae fuissent, summam certe in 
admirationem uenissent. namque ora illa quae a portu 
Bonae Fortunae in austrum amplius tricies centena et 
quadraginta milia passuum protenditur frigoris est om- 
nino expers; contra uero intus duplo longiore interuallo 
a Chilia ad Pastum oppidum, quod in finibus Popaianae 
prouinciae est positum, plus niuis et quidem perpetuae 
quam in montibus et iugis totius Europae conspicitur. 
illic enim, quamuis hibernis niuibus iuga oppleantur, 
tamen nisi in umbrosis et imis uentosisque locis, qua 
nec sol lustrat nec ipsae niues aestate liquescunt, uix in 
annum durant sequentem. at in Peruranis montibus, 
qui praelongo iugique tractu a Noua Hispania ad Ma- 
gallanicas usque procedunt fauces, adeo continentes 
niues cadunt, ut nix niuem attingat atque alia aliam 
consequatur semperque crescat nec usquam, nisi in ali- 
quot iugis et collibus peruiis, minui uideatur. et Hercle 
in ipsis montium faucibus et radicibus tanta est uis fri- 
goris, tam rigidus et acerbus algor ut carnes prae nimio 
rigore arescant potius quam foeteant. 

Et, quod magis admirationem mouet, haec tanta calo- 
ris et frigoris differentia in eisdem caeli terraeque parti- 


nude P : nudae A || 2 in finibus A : infinibas P | umbrosis A 

bus contingit. nec adeo hoc mirum cuiquam uideri de- 
bet, siquidem, cum ora illa plana et maritima ita humi- 
lis depressaque sit ut mari subesse uideatur atque sub 
ea caeli parte posita qua solis orbita est comminus, ua- 
pore torretur. quod in montibus niuosis in eisdem caeli 2 
terraeque partibus sitis longe secus est, qui adeo elati 
sunt ut altius quam unde imbres cadunt surgant. hoc uel 
ex uno deuersorio nomine Toca facile constat, quod in 
summo positum iugo LX milia passuum ab amne Sanc- 
ta altitudine nubes excedit et id ipsum prae montium 
cacuminibus, qui recto itinere quadraginta tantum mili- 
bus distant, adeo inferius est ut ex eo tamquam e pro- 
fundo puteo ea cacumina conspiciantur in quibus 
propter immensam prope altitudinem et situm ultra ae- 
quatorem in austrum uergentem tam continens noua- 
que nix est quam ea quae cottidie decidit. ningit etiam 3 
ad montium radices, sed nix propter caelestium aqua- 
rum frequentiam non ita ut in iugis candet. itaque in 
ilis saltibus a kalendis Aprilibus ad Septembres, cum 
sol ad septentrionem subit, frigus impendet et quo ma- 
gis abscedit ab austro eo acerbior est rigor et hibernum 
tempus aeque ac in Hispania mensibus Nouembri et 
Decembri frigidum diesque sereni et noctes gelu glacie- 
que praeterquam in uallis infimis rigentes. iam uero, 4 
sole ad austrum descendente, in niuosis illis iugis, 
quamquam nebulis obducuntur, non pluit, sed gelat et 
ipsis etiam radicibus ningit. quin et in montanis Cuschi 


12 1 depressaque P : depressuque A | uapore A : -ris P || 

iugis, quae longe a niuosis absunt, mensibus Maio et 
Iunio niues subinde cadunt. quod his saepe uidere con- 
tingit qui Cuscho eo tempore iter Limam faciunt. in 
bracchiis etiam et collibus qui e niuosis montibus 
oriuntur eadem frigidissimi aeris uis sentitur. itaque al- 
tissima illa cacumina assiduis et nouis semper niuibus 
albicare certum est, nec uapore solis, qui cum montes 
illos lustrat, nullam aut exiguam tunc uim habet, solui 
nec aquis caelestibus, quae per id tempus sunt frequen- 
tes, tabidam fieri, sed aeque recentem niuem et candi- 
dam ac si tunc caderet ab his qui luminibus uigent con- 
spici; conspici autem semper, quippe nix cottidie cadit 
quae proximam reficit. ceterum in radicibus ea, qua- 
muis toto fere anno decidat, aut solis ardore liquescit 
aut imbribus corrumpitur. in iugis autem Cuschi ad ex- 
iguum durat tempus. 

Sunt et in Peruranis prouinciis alia quae, cum admi- 
rationem habeant, uix credibilia uidetur, siquidem in 
Perura plana, quae a Tumbezio flumine ad Tarapacam 
longissime excurrit seque alibi XII, alibi XVI, alibi XL 
milia passuum ad montanam extendit, numquam pluit. 
neque enim ea terra, quod sub media caeli parte sita 
harenisque obducta sit, tantum umidae aut fumidae 
propter uapores caliginis exhalat quantum gignendis 
nubibus est necesse. itaque cum liquor eggredi in subli- 
me aut aer cogi in liquorem non possit, nubes non gig- 
nuntur ac ne umido quidem caelo et caliginoso ita 


4 aeris A : aereis P || 5 cacumina P : cacrimina A | frequentes 

densantur ut emittendis aquis sufficiant, sed talis deci- 
dit ros qualis in Hispania sub Maii initium destillare 
solet. 

Ceterum tum in planis tum in montanis locis eodem 14 
tempore atque sub eadem caeli terraeque plaga et seg- 
mentis mira est uarietas. nam ab ineunte Aprili ad Oc- 
tobrem mensem ita in Perura plana nebulae solem ob- 
ducunt ut ne per triduum quidem aut quadriduum nisi 
inclinato iam die cerni possit. hoc solis in septentrio- 2 
nem discessu effici haud dubium est, qui tunc ab ea 
terra, quae, licet torrida sit, maxime tamen subsidit, ua- 
pores trahit, qui tantum in nebulas coacti terram refi- 
ciunt ipsumque solem obnubunt. is in montanis et iugis 3 
excelsis, cum uapores, rigore geluque renitente, non ex- 
citet, nullis obtegitur nebulis, quas nec ardore nimio 
nec frigore maximo exsistere certum est. quo fit ut dies 
sint non pluuii sed sereni et noctes glacie rigidae. 
reliquo autem semestri tempore mira in plana prouincia 4 
est serenitas: nulla caeli perturbatio, nullae nebulae ex- 
sistunt, nullae nubes subeunt. hoc solis in austrum ac- 
cessu effici manifestum est, qui tunc eam regionem ita 
exurit ut nullae prope sursum ferantur exhalationes, 
nullos ipse ex ea terra trahat uapores ac, si quos traxe- 
rit, eos statim suis radiis absumit caelumque purum et 
serenum relinquit. in montanis uero et altis iugis illum 5 
aeris rigorem ardore ipse suo uincit et glaciem liquefa- 
cit, eosque excitat uapores qui in nubes coacti faciunt 
ut de die pluat, de nocte autem ningat. iam uero An- 6 
des, qui sub eisdem regionibus et segmentis atque niuo- 


14 2 tunc ab ... sit om. A || 4 nulla P : nullo A | effici P : 

si montes exsistunt longumque terrarum spatium occu- 
pant, assiduis, uno aut ad summum altero mense excep- 
to, imbribus sunt expositi. tanta in his inest umoris uis 
ut nec frondes arboribus decidant nec herbae, ut in pla- 
na regione, quod solis efficit calor, arescant. nec parum 
niuosa iuga quae haud procul ab Andibus distant eam 
umoris redundantiam augent. ceterum Andes ad iustam 
altitudinem surgunt: nec ita sublimes ut niuosi montes 
sunt nec sic humiles ut harenosi. itaque in illis sol fri- 
gidissimam aeris uim temperat, qui concretus in nubes 
cogitur umoremque, qui illic maximo redundat, colli- 
gens perpetuis prope imbribus usque adeo Andes auget 
ut ipsa arborum fruticum herbarumque uirentium densi- 
tas et luxuries quae in Andibus exsistit semperque cre- 
scit rorare aquis et scatere ex frondibus foliisque uidea- 
tur. 

Satis ex his quae exposuimus constare arbitror quare 
hic imbres illic niues cadant et nec hoc nec illud in Per- 
ura plana contingat. quod omnino mirum uidetur, cum 
hinc mare illinc iuga niuosa, unde umor sursum trahi 
in nubesque cogi potest, eam regionem circumdent. 
quidam hoc austro, qui eam prouinciam magno perflat 
impetu, assignant, ut qui umorem a mari montibusque, 
unde gignantur nubes, trahi colligique uetet. id ipsum 
ex eo apparere contendunt, quod, cum niuosi montes 
altitudine nubes excedant, interuallum utrimque inte- 
riectum liberum clarumque sit. sed nec ipsi causas quas 


7 humoremque ... redundat P : humoresque ... redundat A : 
humoresque ... redundant To. | prope A : propre P | crescit 
correxi : crecit P : erexit A 

15 2 contendunt P : eo tendunt A 

supra iam reddidimus afferunt nec fieri potest ut auster, 
qui nubilus est, uapores ne in caelo concrescant in nu- 
bes arceat. uerum hoc tum Perurae planae, quae torri- 
dae subest plagae, tum solis ardori tribuendum est, qui 
stato solum tempore eos a terra excitat uapores, qui uix 
in nebulas densari, non in nubes crassescere possunt. 
itaque, cum nubes quae emittendis sufficiant imbribus 
non gignantur, relinquitur nec imbres in planam pro- 
uinciam cadere nec tonitrua nec fulgura nec fulmina edi 
posse. 

Ceterum quamquam tanta est montium uastitas quae 
Peruram desertam et sterilem reddere uidetur, tamen 
ipsa frequens et eximie fertilis et omnium opulentia re- 
rum est referta. nam et ualles incoluntur et cum aliae 
tum praesertim irriguae amoenissimae et fecundissimae 
sunt et denis aut duodenis milibus passuum tantum la- 
tae riuisque plenae. incolae enim ex fluuiis qui per ual- 
les e montibus in mare delabuntur aquam deriuant, ma- 
gnaque arte et industria riuos nunc per iuga, nunc per 
plana, nunc per montium radices, nunc per ipsas amni- 
um ripas et collium latera deducunt et flectunt atque 
reflectunt ac demum ipsos inter se recurrere aliosque 
super alios permeare faciunt. margines riuorum multis 
uarüsque herbis perpetuo uirent. milium Indicum in 
uallis bis anno seritur, metitur et seruatur. quin et in 
profundis imisque aruis in scrobium modum excauatis, 


3 ne A : nec P | planae A : plana P | ardori P : ardore A | 
crassescere P : cre- A 

16 1 eximie P : -miae A | tantum scripsi : tantae PA || 
2 reflectunt P : reflertunt A | permeare P : per me a te A || 
3 perpetuo P : -tuis A 

quae ad manualis tormenti iactum a mari distant, ad 
aquae libramentum sementem Indi faciunt ingentemque 
mili copiam, quod marinus ille umor in ea penetret 
arua, colligunt. quae, cum inculta relinquuntur, multo 
gramine (tanta est terrae fertilitas) uestiuntur. 

17  Radicem nomine hyucham serunt, ex qua panem et 
potionem ut ex milio conficiunt, et batatas habent dul- 
ces, quae sapore nuces castaneas reddunt, et papas tu- 
bera referentes et herbas quasdam edules et radices non 
insipidas, sed imprimis fructus quos pepinos uocant 

2 odore et sapore suauissimo. ripae utrimque fluminum 
platanis et arboribus fructiferis sunt refertae. nobilis- 
simae ex his sunt quae ab Indis nominantur guaiaui, 
caymiti, paltae, guaui, aguacates, guanauani et molles, 
quae fronde et flore et fructu longe a peregrinis diffe- 

3 runt. mollium duplex genus, alterum procerum, alte- 
rum est humile, fronde breui, odore faeniculi, ex qua- 
rum bacis uinum mel et acetum conficitur. cortex aqua 
coctus doloribus tibiarum et pedum medetur. 

18 In uallibus praeter milium, batatas et radices, quibus 
Indi uescuntur, herbam nomine coccam serunt, quam 
pluris ac milium faciunt. eam quocumque tendant ore 


copiam P : opiam A | relinquuntur corr. F Socas me teste, 
cf. Calu. Gasca 301a : -quantur corr To. : -quatur PA | 
(tanta ... fertilitas) sic distinxi 

17 1 hyucham correxi, cf. Cieza 417b : hyulcam PA || 2 agua- 
cates correxi, cf. Cieza 450b : aguazates PA | guanauani cor- 
rexi, cf. Cieza 418a : guauaiaui PA || 3 mollium PA (Ze. mol- 
les genetiwo casu, cf. Cieza 450b et Martos 116) : milium 
perperam corr. To. | faeniculi correxi : faeniculo PA | baccis P : 
haccis A 

18 1 batatas P : batato A 

circumagunt, quod famem sitimque ea depelli credant. 
caule et folio similis est myrto uel, ut aliis placet, nau- 
teae coriariorum herbae. est inter medicas alia herba flore 
luteo et caule et folio non dissimilis apio. ulcera et pustu- 
las curat, membra uero sana usque ad ossa corrodit. ita- 
que affectis membris prodest, sanis autem plurimum ob- 
est. in uallibus etiam planae prouinciae gossypion seritur 
uario colore; nam et candidum et luteum et purpureum 
et uiride etiam ac nigrum suapte natura illic prouenit. 
siluae uallium peramoenae sunt; eas amnes umore suo, 
etiamsi a ripis procul distent, fecundas reddunt. 

Multae sunt in his siliquae, unde etiam panis fit; mul- 
tae et uariae uolucres et in his palumbes, turtures, per- 
dices, anseres, coturnices, phasiani et pauones et auicula 
quaedam instar cicadae pulchritudine et plumarum ua- 
rietate sane quam admirabillis. multae etiam lusciniae et 
psittaci et ardeae candidae et uenetae et iynges. sunt et 
pulcherrimae aquilae et accipitres et id genus aliae aues 
uersicolores et otides. quin et in maritimis et montanis 
locis sunt aurae uolucres, quae et alcatraces cognomi- 
nantur, et eiusdem generis sed magnitudine praestantes 
condores; illae gallinis, hae grypis sunt similes, quarum 


ea depelli scripsi coll. 3.52.4 : eaque pelli PA | caule A : caulae 
P | est ante inter corr. To. : es A : et P || 2 gossypion Pic et 
posthac semper tacite correxi, cf. Plin. Nat. 19.14 : gossopium 
PA | luteum P : luterim A 

19 1 anseres correxi : ansares PA | sane quam scripsi, cf. 
1.45.3, 4.51.3, 5.4.4, 7.60.1, 7.135.3, 7.147.2 : saneque P : sa- 
naeque A | psittaci et ardeae P : isitari et adeo A || 2 aurae PA 
(nomen auis, cf. Cieza 452a et Martos 116) : aureae perperam 
corr. To. | condores correxi coll. Cieza 452a : condones DA | 

foetidissima caro praesentissimum edentibus est uene- 
num. 

Errant in siluis planae et montanae Perurae cerui, 
dammae, cuniculi, uulpes et uiuerrae. in montibus uero 
leones, tigres, ursi nigri, simii et feles uarii coloris et in 
Andibus serpentes mirae horrendaeque magnitudinis 
cernuntur. in uallibus etiam uulpeculae occurrunt longe 
aliae ac montanae atque ita astutae ut, etiamsi maxime 
caueatur, semper aliquid surripiant. fugientes grauem 
odorem emittunt et quidquid lotio inspergunt ablui 
numquam potest. uiscacha animal est siluestre cauda 
uulpina, cetera lepus, carne suaui, e cuius pilis mollissi- 
mae fiunt uestes non minoris quam sericae aestimatae. 

Sunt et lanigerae pecudes domesticae et siluestres, 
quas Hispani oues uocant, asellis Sardis paulo minores, 
amplius lateribus, longis tibiis, camelos capite et collo 
referunt. ex domesticis mares urcos feminas lamas Indi 
appellant. utile animal et ad domesticos usus natum; 
nam praeter lanam et carnem egregii saporis ferendis 
sarcinis seruit. lanigeri sunt paci, sed deformes et lamis 
minores. ex siluestribus qui guanaci nominantur magni- 
tudine et uelocitate urcos praestant, gregatim per siluas 
pascuntur ac mira pernicitate currunt. aliae uicuniae no- 
mine dictae guanacis sunt minores et multo agiliores, 
quarum lanae ne Baeticis quidem aut Numantinis ce- 


20 1 coloris corr. To. : -res PA || 2 occurrunt longe scripsi : 
occurrunt isse A : longe P : occurrunt ipsae To. || 3 cauda A : 
cada P 

21 1 oues P : ores A | paci PA (nomen animalis, cf. e.g. 
Gómara 276b et Martos 116—117) : pauci perperam scr. To. || 
2 praestant P : -tat A 

dunt. et domesticarum quidem ouium ingens in Caxa- 
malca et Chincha et aliis uallibus erat numerus. aestiua 
hibernaque ut in Hispania hi greges habent pascua. sin- 
gulos tantum annos fetus nostris agnis similes edunt. 
pabuli magna est copia cum in fluminum ripis et siluis 
et agris ad maris oram herbidis tum maxime in collibus 
et iugis quibusdam ad confinia planae montanaeque re- 
gionis, in quibus tanta est herbarum luxuries, propterea 
quod multo rore qui nebulis decidit, quae illic sunt fre- 
quentes, consperguntur, ut alopecuros, cuius ibi maxi- 
ma est uis, in ulnam surgat. 

Lupum Perura non gignit nec canem habet nec ul- 
lum animal quod praeter oues, quas iam rettulimus, 
sarcinis ferendis sit utile, siquidem equi, boues et iu- 
menta et oues et capras ut frumenta et legumina et aliae 
plantae ab Hispania post subactam eam prouinciam 
aduecta fuere. itaque pecora adeo breui coaluerunt ut 
pascua armentis et gregibus sint referta et ualles fru- 
mentis, leguminibus herbisque hortensibus et amnium 
ripae et riuorum margines peregrinis arboribus non se- 
cus ac uernaculis sed potissimum citris, ficis, malis co- 
toneis, Punicis et Persicis sunt consitae. uitium et ha- 
rundinum, e quibus saccharon colligitur, ingens est iam 
prouentus. oliuae et glandiferae arbores nondum in 
Perura sunt uisae, sed haud dubium est quin, si illae in 


3 Chincha correxi, cf. e.g. 4.28.5, 4.35.2, Gómara 276b, Cieza 
423b : Chincho A : Chinch P | hibernaque A : Hybernamque P | 
annos] an nos P (cf. Cieza 450b) : amor A 

22 1 aduecta A : aducta P || 2 coaluerunt P : coluerunt A | 
ripae P : ripa A | uernaculis A : uernacidis P | citris P : citus 
A || 3 uisae A : uiscae P 

uallibus irriguis et hae in Cuschi et Collaiae serantur 
montanis, proueniant. sunt praeterea in Perura complu- 
res fontes calidi et balneae. sunt et montes nigri, purpu- 
rei, uirides, lutei, crocei et uersicolores admodum con- 
spicui, unde ea coloribus ueris et elegantibus abundat. 
fontem in Chincha ualle habet, in quo terra et lutum 
deiectum lapidescit et lapides in rupes abeunt, ut iam 
non adeo miremur quod de Surio Colchidis flumine et 
Silaro Italiae amne memoriae proditum est. nam et ul- 
tra Xauxam in Andibus fluuius est qui dulcibus aquis 
per glebas ramentaque salis decurrens nihil inde salsugi- 
nis trahit et lacus alibi fundo in candidum salem densa- 
to qui dulcibus perpetuisque aquis perfluit. et salis qui- 
dem sua sponte ex aquis prouenientis et natiui in 
Perura tanta est copia quanta in fluminibus salis ad 
Portas Caspias gignitur et in Oromeno Indiae Gangeti- 
cae monte et in Egelasta Citerioris Hispaniae oppido 
renascens caeditur. iam uero praeter plumbum, ferrum, 
aes usque adeo Perura ferme tota auro et argento scatet 
ut ceteris totius terrarum orbis prouinciis longe mul- 
tumque antecellat. quod abunde cum Quitia et Collaia 
regiones tum maxime Porcum et Potossium in Charcis 
ditissima iuga demonstrarunt. ad haec plurimis et qui- 
dem uiridissimis smaragdis abundat et aliis nitidissimis 


Collaiae correxi, cf. e.g. 2.22.3, 2.22.5 et Cieza 451b : Colaiae 
PA || 4 Chincha correxi, cf. app. crit. ad 2.21.3 : Chinca PA | 
de Surio ... proditum est] cf. Plin. Nat. 2.226 | salis P : sal A | 
Oromeno] cf. Plin. Nat. 31.77 | Egelasta] cf. Plin. Nat. 31.80 | 
caeditur P (cf. Plin. Nat. 31.77) : ceditur A || 5 praeter P : 
propter A | Collaia P : Colaia A | Porcum correxi coll. e.g. 
7.4.2 : Porcium PA || 6 nitidissimis corr. To. : nitissimis PA 

gemmis. quin et margaritarum ingens uis in quibusdam 
eius insulis legitur, unde eis nomen. quae omnia suis 
referentur locis. 

Gens una est Indi sed linguis et moribus diuersa, 
aliis aliisque nuncupata nominibus. Peruram planam 
multae uariaeque gentes incoluere; nobilissimae omni- 
um fuere Hingae. et hae quidem omnes cultu, religione 
et institutis a montanis differunt. ceterum cum Indi lit- 
teris caruerint, quae res gestas in multa saecula custo- 
diunt atque protendunt omnemque memoriam breuiter 
complectuntur, difficillimum certe est ea quae ipsi ges- 
serunt cognoscere, sed imprimis origines eorum proxi- 
maque originibus. nam ea ita fabulis inuoluunt, ut uix 
fidem capiant. ferunt enim ipsi, quod per manus tradi- 
tum pro certo habent, Cononem Solis et Lunae filium 
immani horribilique statura et forma corporis sine ossi- 
bus, sine ulla membrorum compage ab septentrione in 
oram planam uenisse; cum pro sententia sua montes et 
iuga erexisset atque depressisset, itinera longa et breuia 
fecisse; Indos genuisse ipsosque herbis, radicibus, bacis 
pomisque siluestribus aluisse; ac demum Cononem ira- 
tum, quod indigenae ingrati beneficiique immemores 
fuissent, terram planam in harenarum tumulos conuer- 


23 1 nuncupata correxi, cf. Martos 117 : nuncapata A : 
nuncupat P | post nominibus sic distinxi | uariaeque A : uarie- 
que P | hae A : haec P || 2 proxima P : proximae A || 3 certo 
correxi : certa PA | Cononem correxi, cf. Gómara 233a : Con- 
omen A : Canonem P | uenisse P : Zenisse A | cum PA : eum 
To. | erexisset wel erexisse P : erexisse A To. | depressisset 
correxi, cf. Gómara 233a et Martos 117—118 : depres(s)is(s)e 
PA To. | Cononem correxi : Conomem A : Canonem P | be- 
neficiique A : benefiique P 

tisse, nubes ne plueret abegisse, amnes tantum, quibus 
sitim leuarent et ualles rigarent, reliquisse, ideoque pro 
deo ab ipsis habitum nec amplius, cum Pachacama in 
eam regionem appulisset, uisum. duplex exin fama est: 
alii Pachacamam Sole et Luna ortum tradunt mutauisse 
gentes illas a Conone factas in leones, tigres, ursos, si- 
mios, feles et psittacos, Indos qui nunc sunt generasse, 
caelum, mare et terram creasse, arbores plantasse et cul- 
tum agrorum inuenisse animosque gentis religione im- 
buisse atque ita demum diuinos honores meruisse; alii 
asserunt Pachacamam mundi quidem creatorem fuisse 
(id enim ea uox significat), sed ipsum in exiguo admo- 
dum uasculo mare inclusisse, idque uni uiro et uni mu- 
lieri seruandum dedisse; eos uasculo fracto aquam spar- 
sisse;  indignatum — Pachacamam, quod  uasculum 
fregissent, ex ea quidem aqua iam sparsa mare tam im- 
mensum atque profundum fecisse; uerum, ut ceteris ipsi 
mortalibus exemplo essent, marem in simium, feminam 
uero in uulpem conuertisse atque ex illo simios, ex hac 
uulpes prodiisse indigenasque Pachacamam deinde co- 
luisse eique templum erexisse. 

Et Indi quidem planae prouinciae aeque ac serui re- 
gulis subiciuntur. fusci sunt coloris, rudes, sordidi, 
ignaui et imbelles. comam nutriunt et imberbes sunt. 
tunicis gossypinis uestiuntur. multi praepostera Venere 
miscentur. alii humanis carnibus uescuntur, alii omnia 
cum morte exstingui affirmant, alii animas numquam 


plueret PA : -rent To. || 4 exin PA : enim perperam scr. To. | 
Conone correxi : Canone PA || 5 (id ... significat) sic distinxi 

24 1 fusci corr. To., cf. 6.57.2 et e.g. Cieza 453a : fuci PA | 
nutriunt P : nutrirent A | affirmant P : affirmantur A 

interituras. caeli et siderum motus obseruant et, cum 
defectus solis et lunae uident, ingentes ululatus edunt, 
quod sole laborante omnia statim peritura existimant. 
et mundum aquis obrutum fuisse et rursus, procedente 
prius per uniuersam terram siccitate, absumptum iri af- 
firmant. ideo reguli in horreis quae in altissimis habent 
iugis magnam milii copiam condendam curant. futura 
partim ex Pachacamae oraculis, partim ex haruspicibus 
et coniectoribus inquirere scireque maxime student. 
sunt enim ipsi auspiciis, auguriis et ominibus dediti. 
prodigii loco ducunt mulierem geminos filios parere et 
monstri simile infantem tribus manibus aut pedibus na- 
sci aut senos digitos in illis aut his habere idque paren- 
tes multo fletu et donis et sacrificiis expiare conten- 
dunt. ripas fluminum per ualles decurrentium incolunt, 
sub arboribus degunt, cubilia harundinibus, iuncis, ti- 
phis, uluis aliisque palustribus herbis sternunt. uxores 
quot alere possunt tot ducunt atque hae tunicis talari- 
bus sine manicis ex gossypio induuntur. uictus panis et 
poto ex milio confecta et radices et pisces et carnes 
ouillae et ferinae, arma sunt arcus, sagittae, hastae et 
iacula ex palmis et clauae et bipennes et spicula ex aere 
uel argento uel auro, thoraces gossypini et cassides ae- 
reae uel ligneae. 

Valles suos quaeque principes habent, quos Perurani 
patria lingua curacas, insulani uero caciques uocant. et 


2 caeli et siderum motus obseruant om. A || 3 fletu corr. To. : 
flectu PA | auguriis P : augririis A | ominibus scr. To., cf. Cie- 
za 417b : omnibus PA | aut ante his P : aret A || 4 iuncis P : 
iunctis A | hae A : haec P || 5 ouillae P : auilae A | thoraces A : 

hi quidem tamdiu ualles in potestate habuerunt quam- 
diu in dicionem regum quos Hingas appellant non ue- 
nerunt. liberi principum parentibus succedunt, aliis ue- 
ro fratrum filii. nullae litterae in Perura sunt inuentae. 
nullus aeris signati usus fuit. argentum, milium, uestes 
et aliae res cum aliis commutant. numeris utuntur, qui- 
bus res insignes memoriaque dignas comprehendunt. eas 
per funiculos gossypinos, quos quippos nominant, ua- 
risque distinctos nodulis in numeros digerunt, ab uno 
enim ad decem et inde ad centum et postea ad mille et 
decem milia atque ita deinceps progrediuntur. et res 
quas in multa protendi saecula uolunt in suos quasque 
funiculos eiusdem coloris atque ipsae sunt diuersis no- 
dulis distribuunt. quos tanta industria et celeritate Indi 
quibus ea cura est delegata colligunt et expediunt ut, 
etiamsi res multis ante saeculis fuerit gesta, pulchre nu- 
merus conueniat. funiculi autem, quorum ingens erat 
numerus, in locis ad id ipsum destinatis reponebantur. 
Praeterea planae regionis incolae solem, lunam, mare, 
terram et arbores et lapides et animalia quaedam et in 
his uulpem colunt, quam post Pachacamam in eius tem- 
plo eximie religioseque uenerantur. exstant adhuc uesti- 
gia quaedam templi, quae maiestatem illius admirandi 
aedificii monstrant. id in ualle amoena et fecunda, quae 
nomen ab ipso Pachacama accepit, interuallo sedecim 
milium passuum a Lima super edito tumulo e terra ma- 


25 1 potestate P : -tatae A | fratrum P : fratum A || 2 Per- 
ura P : -rae A || 3 ipsae] ipse P : ipsa A || 4 pulchre P : pul- 
chrae A 

26 1 preterea P : prepterea A | regionis P : religionis A || 
2 ipso P : ipsa A | sedecim A : sedecem P | edito P : edicto A 

nibus aggesta et laterculis crudis structo erat positum. 
parietes eius e lapide. quadrato erecti multis undique 3 
ianuis patebant et uariis horrendisque animalium figuris 
erant depicti. augebant magnitudinem et pulchritudi- 
nem templi amplissimae ad circuitum eius aedes con- 
structae, in quas principes deuertebant, cum templum 
adirent aut sacerdotes, quos in summo habebant hono- 
re, consulere uellent. multi ex his templum inhabitant, 4 
dona aurea et argentea quae Pachacamae a regulis et ab 
alis tribuuntur sub terra defodiunt responsaque a nu- 
mine data Indis reddunt. uxoribus, cum sacrificaturi 
sunt, abstinent inspectisque animalium extis et fibris fu- 
tura praedicunt. nihil reguli, nisi prius consultis sacer- 5 
dotibus, inire facereque audent, nec illi quicquam sine 
oraculo Pachacamae respondent. is antequam oracula 
ederet, se ueluti alter Proteus in tigrim, leonem, serpen- 
tem et alias animalium formas uertebat seque terribili 
infestoque uultu sacerdotibus, cum responsa poscerent, 
uidendum praebebat. qui cum iratum eum cernerent, 
multis purisque prius immolatis hostiis, humano san- 
guine placabant. is in adytis templi perobscuris et uariis 6 
belluarum, auium, piscium figuris depictis statis prae- 
sertim solemnibusque diebus aut ludis, qui singulis an- 
nis magnificentissime apparati in eius honorem fiebant, 
responsa dabat. nam tunc ad eos spectandos undique ex 
uallibus reguli cum magna incolarum turba conuenie- 
bant donaque afferebant et per sacerdotes ad eam rem 
destinatos oracula petebant. hi insignem religionem prae 7 


crudis P : exudis A || 4 Pachacamae corr. To. : Pachacama PA || 
5 poscerent A : pascerent P | uidendum A : uidendis P || 6 ma- 
gnificentissime P : -mae A 

se ferebant et festis diebus coram populo sacrificaturi 
templum uelut numine correpti ingrediebantur et, tergis 
Pachacamae aduersis, oculis nunc in terram deiectis, 
nunc in ianuas templi intentis, retro ambulabant, donec 
ad puluinar, ubi aurea Pachacamae imago collocata erat, 
uenirent. ibi, uictimis rite mactatis, ipsum precabantur 
ut laetos prosperosque succesus genti suae daret. qui, 
sacro confecto, oracula quae sacerdotes regulis plebique 
exponebant ex adytis dabat. quibus tantam fidem om- 
nes habebant ut quidquid sacerdotes ex oraculis dice- 
rent pro certo ducerent confestimque exsequi curarent. 

Sacerdotibus autem et regulis tantum erat permissum 
circa templum in sepulcris condi. sepeliebantur uero 
reguli cum binis aut ternis uxoribus uiuis multoque au- 
ro et argento et armis et ornamentis, uasculis pane et 
potione refertis, quod existimarent animas non interire 
seque, statim atque obiissent, aliam uitam in amoenissi- 
mis locis uoluptatis plenam acturos; ideoque, ne quid 
ad ministerium illic deesset, uelle secum carissimas con- 
iuges et ministros aliquot et pulcherrimas pretiosissi- 
masque res habere. quo fiebat ut Pachacamae templum 
partim donis quae ab his afferebantur qui religionis 
causa illud inuisebant oraculaque petebant, partim ab 
illis qui ibi tumulis contegebantur longe fulgentisstimum 
atque ditissimum esset, siquidem in imis summisque 
locis eius ingens uis auri et argenti pulcherrimarumque 

uestium erat condita. nec dubium est quin Pachacamae 
templum religione, oraculis, donis totius Perurae fuerit 
florentissimum. 

Fusci sunt Indi montanae prouinciae et imberbes si- 
cuti planae, sed ingenio, forma et uiribus praestant. ca- 
pills fundis constringunt, laneis uestibus induuntur, 
domos ex lateribus crudis et trabibus faciunt et sparto 
tegunt. nulla in his religio, nullus deorum cultus inerat 
nec aliud esse quam nasci et mori et omnia cum morte 
finiri putare, multi humanis carnibus uesci, multi infan- 
da libidine uti, matres, filias et sorores, prout cuique 
libitum erat, in uxores ducere, cum praefectis sub quo- 
rum imperio erant per colles et ualles discurrere, de 
finibus armis inter se contendere, alii alios e propriis 
sedibus pellere, eas occupare. quin etiam ipsi uictores 
mutuis se caedibus et intestinis bellis conficiebant, do- 
nec penes unum aut alterum summa rerum esset aut 
uicti ad loca munita et in arcium modum longo conclu- 
sa muro, quorum adhuc in arduis iugis uestigia exstant, 
se reciperent. 

Qui cum adeo inculte et horride uiuerent ferisque 
essent moribus, Iungas uallum et montanas Collaiae 
gentes in se concitarunt uniuersamque Peruram bellis 
ardere fecerunt. magnas ipsi et quidem funestas accepe- 
re et intulere clades. multa hominum milia interfecta, 
multae arces direptae et castella aequata solo fuere. 
ceterum, cum agitatae nationes calamitoso et exitiabili 

bello non absisterent nec montani ab armis discederent, 
Mangus Capa, qui et Capalla et Topa fuit cognomina- 
tus, uasto corpore, robusto animo et eximiis uiribus 
dux ex Titicacha Collaiae prouinciae lacu cum magnis 
3 Hingarum copiis est egressus, ut eos adoriretur. is lacus 
nomen a templo Solis, quod in maxima eius insula con- 
ditum fuit, accepit, quod ibi primum Sol, cum Collae 
aliaeque gentes, quae ripis lacus undique insident, mul- 
tis diebus obductae tenebris fuissent, fulgentissimis ipse 
4 radiis apparuisset. habet is lacus in circuitu CCCXX 
milia passuum et complures et feraces insulas. nauigabi- 
lis et procellis, perinde ac si esset sinus maris, exposi- 
tus, quamquam et aquarum est dulcium et ab austrino 
mari amplius ducentis et quadraginta milibus passuum 
5 abest. multi et magni et parui amnes in eo influunt, sed 
unus tantum effluit et is quidem uno alueo lato et pro- 
fundo elabitur in Aulagarum lacum multo minorem et 
CLX milibus passuum ab eo distantem ibique acceptus 
emoritur, demirantibus accolis quo se tanta aquarum 
uis diffundat. eam in cuniculos mergi subterque lapsam 
austrino mari infundi credunt; neque enim lacus us- 
quam exundat nec ullum habet efluuium nec fundum 
eius, cum altitudine sit infinita, deprehendere quis po- 
test. 
30 At uero Mangus Capa, quem ideo Viracocham, hoc 
est ex spuma natum, uocarunt, quod eum e Titicacha, 
unde cum bellicosissimis Hingis prodiisset, ortum puta- 

rent, montanos tot tantisque bellis, proeliis et calamita- 
tibus iam fractos et afflictos aggressus facile perdomuit. 
Cuschum condidit, hoc sedem caputque imperii esse 
uoluit, leges dedit, cultum deorum edocuit primusque 
Hinga, id est rex, fuit. nam hoc nomen dignitatis dein- 
de non gentis fuit et ceteri principes qui post Mangum 
usque ad Atabalipam imperarunt uniuersamque Per- 
uram subegerunt Hingae et Topae Hingae sunt cogno- 
minati. nobiles uero et primores gentis ringrii, id est 
auriti, deinceps dicti, propterea quod aureos globulos 
auribus, ut hae magis paterent, insitos gestabant. Mangus 
templum Soli Cuschi posuit et dedicauit, sacra instituit, 
sacerdotem maximum, quem nominauit uillaomam, 
creauit, huic alios adiecit. uirgines aetate, forma, genere 
florentes, quae mamaconae nuncupantur, Soli legit, ut 
assiduae templi antistites atque custodes essent. his 
praedia et greges de publico statuit. erant hae uirgines 
selectae et tanta morum et uirginitatis laude uenerabiles 
quanta Vestales fuisse Romanas traditum est. nam sicuti 
hae stupri compertae uiuae in terram defodiebantur, sic 
etiam illae cum stupratore uiuae comburebantur. rex 
quamuis Solem pro deo coli seuerissime cauisset eumque 
imprimis ipse ueneraretur, tamen unum esse rerum 
conditorem animasque immortales affirmabat magna- 
que naturae arcana cognita habebat et, quo magis pietate 
omnium pectora imbueret, sacra ipse Solis obibat numen- 
que caeleste rebus humanis interesse. demonstrabat: 
‘quis enim’ inquit, "in caelum suspiciens deos esse non 

sentiet, non colet, sed praecipue Solem ipsum siderum 
caelique rectorem et naturae regimen esse, lucem rebus 
ministrare, tenebras auferre, omnia cernere omniaque 
exaudire, fructus creare et conferre et animalia cuncta 
alere? 

Itaque montani a ui et armis ad religionem conuersi 
efferatos militia animos mitigare et in regis uelut unici 
exempli mores formare feritatemque in mansuetudinem 
traducere et deos uereri et Solem eximie colere coepe- 
runt, iam desertos neglectosque agros exercere et in ca- 
lidis temperatisque uallibus batatas et alias radices et 
coccam serere, mulieres etiam res domi forisque sedulo 
curare et in agrorum cultura labori strenue succedere 
eoque maritos leuare. hae forma et cultu ornatiores 
sunt quam aliae Peruranae. tunicas fasciis reuinciunt, 
palliola in collum coniciunt fibulisque aureis uel argen- 
teis subnectunt. et certe idem fere uestitus et ornatus 
omnibus est Indis, sed alii ab aliis capitis ornamentis 
distinguuntur. quidam enim fasciolis laneis uel gossypi- 
nis capillos coercent, quidam fundis luteis uel rubris uel 
croceis eos constringunt, alii discoloribus resticulis uel 
filis in nodum colligunt. itaque suis quisque insignibus 
cuius sit prouinciae plane manifesteque apparet. his 
namque signis Iungae, qui tam planae quam montanae 

Perurae temperatas inhabitant ualles, a Tallanibus et hi 
a Mochicis et Cannarii a Collis atque ita aliae gentes ab 
aliis in tam uasta imperii magnitudine discernuntur. in 
niuosis autem iugis Indi faciem propter rigorem laneis 
sagis obnubunt et ignem, ubi lignis carent, e quibus- 
dam glebis faciunt. 

Templa, arces et palatia multo tempore et labore et 
magno architectorum et operarum numero exstruunt. 
tumulum ex aggesta terra ad murum uel parietem ad- 
iungunt et quantum hic surgit tantum ille attollitur. saxa 
quadrata denum aut duodenum pedum humi serpentia 
ingenti bracchiorum ui e lapidicinis trahunt et, cum eo 
ubi opus fit perueniunt, tumulum subeuntes super im- 
ponunt et inde in murum uel parietem traducunt alia- 
que super alia apte collocant. neque enim aedificatio- 
num machinas nec trocleas nec funes ductarios, quibus 
onera subleuentur et sublata deprimantur, habent. ea 
saxa ita calce aut alio bitumine coniungunt ut iuncturae 
uix cerni possint atque ea maiestate et pulchritudine 
Indi aedificia publica perficiunt ut in gente tam barbara 
miraculo sint. tale fuit Solis templum, talis arx Cusch;. 

Indi pro fluminum natura pontes faciunt, siquidem 
ex editissima amnis ripa, ubi tigna propter altitudinem 
aluei in flumen defigi non possunt, funem in alteram 

iniectum utrimque reuinciunt et hominem qui traicien- 
dus est in canistrum uimineum, quod, ut firmius sit, 
ligneis ansis de fune pendet, imponunt canistrumque 
alio fune pertrahentes eum in terram exponunt. in aliis 
uero fluuiis singulas sublicas suis inter se interuallis dis- 
tantes infigunt et, tigillis bipedali latitudine super impo- 
sitis, per eos pontes adeo angustos et nutantes, quales 
transmittendis gregibus super Tagum Hispaniae amnem 
fiunt, intrepide et celeriter permeant et transeunt. quin 
et ingentia flumina propter latitudinem rapiditatemque 
et altitudinem pontibus iungunt. binas in utraque ripa 
pilas lapideas ex aduerso statuunt totidemque funes ex 
herba nomine magueia dicta tortos et cannabinis multo 
ualidiores distendunt, in pilis utrimque religant et uimi- 
nibus et uirgultis salignis, quae illic abunde proueniunt, 
in cratium modum intexunt. his pontibus utpote ceteris 
multo firmioribus duces quamuis titubantes exercitum 
et omnem apparatum bellicum traducunt. lintribus eti- 
am, quas ex singulis arboribus in falcis modum cauant 
canoasque uocant, flumina transeunt, sed subinde con- 
tigit eas deferri et deprimi et uectores demergi: tanta est 
amnium rapiditas. 

Ceterum montani sub Mangi imperio atque institutis 
cultiores facti ita religionibus dediti fuere ut arbores 
etiam et lapillos, quos guacas appellant, praeter Solem 
colerent. ea uox fletum significat; nam flentes templa 

ingrediuntur, in quibus eos lapillos habent. quos uelut 
Soli consecratos sacerdotibus tantum albis uestibus in- 
dutis et oculis auersis attingere fas erat. iam uero mon- 
tani, frugibus et fructibus perceptis, arborem proceram 
caedunt et, ramis abscisis, in fundo defigunt et in cacu- 
mine duas statuas humana forma ornatas floribus collo- 
cant et per manipulos, praeeuntibus tibicinibus et iis 
qui tympana tundunt, undique prodeunt. primum uir- 
gas quas manibus ferunt in statuas coniciunt, deinde 
sacerdotes Solis imaginem ad arborem ponunt, macta- 
toque uno Indo uel pecude, sanguine eam conspergunt. 
postea, corde intestinisque inspectis, quid laetum aut 
funestum sit futurum Indis praenuntiant. hi reliquum 
diei cum uxoribus et liberis saltando perpotandoque 
agunt. 

Et in Indis quidem hereditario iure frater fratri heres 
succedit filiusque patri est heres secundus. eo namque 
defuncto, frater eius hereditatem adit, eamque morte 
filio fratris relinquit, cui alter minor natu succedit rur- 
susque hereditate bona ad heredem secundum ueniunt. 
nec aliter erat permissum idque Mangus rex instituit, 
qui tantum uoluit ut principum et nobilium liberi in 
imperium opesque paternas succederent. 

Ceterum montani, cum iam persuasum haberent ob- 
euntium animas non exstingui, sed aut in corpora redi- 
turas aut in amoenissima loca, ubi maximus esset cibi 

potionisque et omnis uoluptatis apparatus et copia, 
transituras, faciendam ornandamque sepulturam eximie 
curabant. uarii inter ipsos erant modi ritusque sepelien- 
di. alii e politissimis lapidibus opere fornicato sepulcra 
exstruunt. haec aditum ad ortum solis habent eumque 
sanguine agnorum et aliorum animalium inspergunt. 
principem mortuum multos dies plangunt. feminae co- 
mam tondent et funebri cantu, turba tibicinum 
praeeunte, per ea efferunt loca quae uiuenti grata iu- 
cundaque fuere. deinde sedentem eum in sepulcro sta- 
tuunt ibique tres aut quattuor eius uxores aetate forma- 
que longe ceteris praestantes cum magna auri 
argentique ui et multo cibo potuque uiuas cum ipso 
includunt. erat enim hoc per uniuersam Peruram so- 
lemne, ut cum regulis et primoribus gentis binas aut 
ternas coniuges et totidem ex domesticis et intimis fa- 
miliaribus suis et arma et uestimenta, torques, monilia, 
inaures et armillas aureas et uasa argentea dapis potio- 
nisque plena in sepulcris condi. sed cum plures singulis 
principibus et nobilibus essent nuptae, id decus magno 
certamine affectabant. laetum pulchrumque ducebant 
uincere simulque cum uiris sepeliri. aliae, quod uictae 
relictaeque essent, cum acerbissimis planctibus, proce- 
dente funere, sequebantur. nonnullae ad sepulcrum se 
capillis suspendebant et multi ex ministris se in foueis 
uiuos obrui perferebant, quippe qui crederent animas 

non emori easque non modo omnibus frui uoluptati- 
bus, sed epulis etiam et suauissimis potionibus, quod 
summae ipsis foret iucunditati, expleri ac pro certo ha- 
berent animam reguli illac transituram atque in amoe- 
nissima ea uoluptatum loca ipsos secum deportaturam. 
funere facto et caesis prius hostiis, Sopaio, quem pro 
deo habent et quicum sermones subinde conferunt 
eumque uelut Pachacamam uident se in horrendas uer- 
tentem figuras, litant ac deinde se cibo potuque ad cra- 
pulam usque ingurgitant. alii in fundis tumulos ex cae- 
spitibus, aditu in orientem solem uergente, in turrium 
modum erigunt mireque in his imaginem et insignia 
reguli defuncti effingunt et ita eum collocant ut fistulis 
potio quam chicham uocant in eius os defluat, quam 
una cum epulis et uestimentis frequenter instaurare re- 
nouareque solent. alii principum et nobilium cadauera 
urcorum pellibus inuoluunt ac mirum in modum effi- 
gies eorum extrinsecus exprimunt et effingunt et sub 
tectis reponunt. ea festis diebus lecticis per rura circum- 
ferunt et, mactatis uictimis, sanguine puerorum et uirgi- 
num ipsis sacrificant. quin etiam montani in excelsis 
iugis humantur. ea loca ueluti sacra guacas appellant. 
ibi familiae suis quaeque eius artis quam quisque exer- 
cet sepulturas insignibus distinctas et signatas habent. 
At Mangus Capa, cum montanos stipendiarios fecis- 
set, moribus et institutis ornasset, leges dedisset et, ut 
cultum deorum susciperent, religionem induxisset Cus- 
chumque et arcem et templum Solis condidisset, impe- 

rium lupangui filio reliquit. is et ceteri principes qui 
usque ad Atabalipam Hingae fuere dicti ita fines impe- 
rii protulerunt atque propagarunt ut interuallo ferme 
passuum quinquagies et trecentum milium Chilia ab or- 
tu et Pastum ab occasu et Maulius ab austro et Angas- 
maius ab aquilone termini fuerint. nam lupangues et 
alii Hingae qui post ipsum regnarunt cum magnis co- 
piis in Peruram planam descenderunt eamque tandem 
post multa uariaque proelia et illatas ultro citroque cla- 
des uectigalem fecerunt et leges imposuerunt, quas uicti 
a uictoribus accipere sunt coacti. sed imprimis Hingae 
imperarunt ut Solem colerent, aedes ei ponerent sacra- 
riaque constituerint; qui secus facerent ultimo in eos 
supplicio animaduersum iri. quam rem cum miseri af- 
flictique populi ferre non possent, quippe crudelissime 
necabantur, cum amplissimis auri et argenti donis tem- 
plum Pachacamae adeunt eumque, sicuti solebant, per 
sacerdotes consulunt. is, quando aliter fieri non posset, 
ex adytis respondet ut Solem etiam colerent, quod ipsi 
deinceps fecere. ceterum non ea religione, non iis caeri- 
moniis, non tot tantisque sacrificiis Solem quot quantis- 
que Pachacamam uenerati fuere. semper enim hunc in 
summo habuerunt honore, etiamsi Hingae, ut animos 
gentis ad Solis cultum magis mouerent, in ea Pachaca- 
mae ualle pulcherrimum Soli templum erexerint. sed 
nec id nec alia quae per uniuersam Peruram exaedifi- 
canda curauere cum Pachacamae templo aequari confer- 
rique potuere. cuius maiestatem, religionem et oracula 
Hingae reueritij quamuis alias aedes et sacella dirui 
mandassent, hoc ueluti sacrosanctum intactum praeter 

morem institutumque suum reliquere. uerum ex Solis 
templis Cuschanum et religione et diuitiis longe fulgen- 
tissimum clarissimumque fuit. nam reges omni studio 
illud cultu, donis, sacerdotum numero et uirginum sa- 
crarum frequentia, quod ea ciuitas princeps caputque 
Perurae totius esset et Hingarum regia, maxime expo- 
liendum exornandumque curabant. erant parietes eius 
templi e politissimis quadratisque lapidibus constructi, 
e quibus aulaea ex aureo argenteoque filo pendebant. 
adytum non caelatum et laqueatum auro tantum sed 
parietibus totis laminis erat mauratum, in eo puluinar 
auro gemmisque nitens, in quo ingens Solis statua ex 
auro puro collocabatur. eam principes uirgines noctur- 
nas inuicem uigilias agentes summa religione et caeri- 
moniis ut Romanae Vestales ignem custodiebant et sub 
lucem ex adyto educebant et in templi maenianis contra 
orientem solem ponebant et, cum is iam occideret, in 
adytum reducebant et in puluinari reponebant. deinde 
cinerem ex uestibus albis et ossibus ouis albae spargen- 
tes Soli eo potu litabant, qui azua et chicha dicitur. 

Is ex milio conficitur et haud absimilis est Aegyptio 
zytho. habent Indi in iugis et tumulis editis pilas qua- 
dratas fundo pertuso et lapillis, quas guacas appellant, 

referto. in eas milium contusum et aquam caelestem uel 
e lacu coniciunt. ea per tubos fictiles e pilis in dolia sub 
terra defosa defluit. quae cum efferuuerit, milium, quod 
in ipsis etiam est doliis, in liquorem resoluitur et potus 
uel albus uel ruber fit, quo se Indi obruere solent, ut 
qui in morem firmissimi praestantissimique uini ine- 
briet. 

Et milium quidem tanto consensu et religione de pu- 
blico in praediis uirginum Solis serebatur ut, si forte 
Hinga in aruis adesset, primum sulcum faceret; sin au- 
tem abesset, is honor uni e regulis deferebatur qui cete- 
ris auctoritate et diuitiis praestaret. in praediis autem 
siue urbanis siue rusticis aediculae erant cum horreis 
Soli dicatae. in his milium condebatur et tanta fide se- 
ruabatur ut ne granum quidem unum attingere nedum 
accipere quis auderet. quin si quod milii ex eo anno 
uirginibus superaret, Soli in horreis absumendum relin- 
quebatur. sed et gregibus uirginum tam domesticis quam 
siluestribus ut Soli dedicatis usque adeo Indi religiose 
abstinebant ut quasdam earum pecudum etiam per im- 
prudentiam interemisse capitale esset et, ubi morbo aut 
forte exstinctas inuenissent, solemne ducerent lanas in- 
tactis carnibus in aediculis Solis ad id ipsum destinatis 
ponere. hoc Hingas instituisse ferunt, ne ipsis, dum 
Peruram cum copiis peragrarent, carnes ad uescendum 
deessent. errabant hi greges magno numero nullo cu- 
stode per uirginum pascua et iuga et uallium siluas in- 
gentesque ex his uirgines percipiebant fructus et lanas 

in aediculis Solis ita recondebant ut aut putrescerent 
aut Sol praeter eas quas conficiendis uestibus erant usui 
suo consumeret ardore. neque enim uirgines, sacrificiis 
Soli factis, luxu et inertia, ut nunc pleraeque defluebant, 
sed lanificii quidem curam suscipiebant. colus et fusus 
cum stamine eas comitabantur; aliae lanas ex uicuniis 
carpere et pensa trahere, aliae uestes texere et conficere 
easque Hingae tamquam Solis filio mittere. non enim 
ipse alis tunicis, non trabea, non clamyde, non togis 
pictis, nisi iis quas suis ipsae uirgines confecissent ma- 
nibus induebatur. eas ex auro textili smaragdisque et 
aliis gemmis intextis et inter se distinctis acu Phrygioni- 
um in modum faciebant. alias ex simplicibus natiuisque 
uicuniarum lanis, alias ex uariis auium plumis et purpu- 
reis luteisque et croceis intexebant. Indi enim coloribus 
tum austeris, tum floridis abundant et scalpendo caelan- 
doque auro et argento maxime excellunt. magnus est 
horum artificum in templis Solis et arcibus et regiis nu- 
merus ibique uasa et ornamenta omnis generis ex auro 
et argento ad templi cultum et ornatum et Hingarum 
usum faciunt. qui ita uirginum famae et pudicitiae pro- 
spexerunt, ita eas coli ornarique ab omnibus uoluerunt 
ut eam quae stupri coram sacerdote Solis maximo con- 
ulcta esset, si sancte iuraret se a Sole grauidam factam, 
absolui iuberent. 

Insigne ornamentumque capitis regii erat apex pur- 
pureus et diadema candidum, quo frons apice superemi- 
nente praecingebatur, tantaque eius insignis erat maie- 
stas ut praefecti singulis filis purpureis uel candidis pro 
uindicta in gubernandis prouinciis quae sibi ab Hinga 
decernabantur uterentur. quas in officio ita retinebant 
ut nullis copiis, si qua deficeret, ad recipiendam eam 
aut euertendam, sed apicis tantum regii filo opus esset, 
siquidem, eo conspecto, omnes sese ultro morti offere- 
bant. tantum erat obsequium et obseruantia in princi- 
pem. et sane Hingarum res praeclarae ingentesque fue- 
re: multis et pulchris arcibus et templis Solis Peruranas 
prouincias ornauere, quas adeo prudenter et iuste tam 
bello quam pace gubernauere ut nullis principibus quo- 
rum res magnis sunt traditae uoluminibus cesserint; 
praefectos et duces ex his qui ceteris uirtute et scientia 
antecellerent militari eligebant; nihil sine senatu et eo- 
rum procerum consilio, qui magnum rerum domi foris- 
que habuissent usum, faciebant. itaque eo ingenio et 
prudentia Hingae sine litteris praediti fuere (neque 
enim ullae in Perura hactenus sunt inuentae) ut tantam 
imperii molem arte magis quam armis condiderint et tam 
uarias gentes et nationes cultu et lingua moribusque dif- 
ferentes sub potestate habuerint. rebelles seuerissime 
castigabant. colonias ex pacatis prouinciis in subactas 
regiones deducebant et gentes proxime a se deuictas 
cum uxoribus et liberis, quos mitimaes appellabant, in 
earum sedes et agros commigrare mandabant, ut alteri 

alteros reprimerent et omnes in fide et officio mane- 
rent. quod ab Iupangue Hinga Guainacapae auo insti- 
tutum tradunt, qui populos armis a se perdomitos in 
regionem aeque temperatam ac suam ipsorum, ne desi- 
derio patriae tenerentur, demigrare subque praefecto 
eius prouinciae esse iussit, ut nullam rebellandi et indi- 
genae et aduenae occasionem haberent. quin et Caro- 
lum Magnum, cum Saxones tandem subegisset, ne rebel- 
lionis ulla in posterum esset causa, duodecim milia 
Belgarum cum coniugibus et liberis in Saxoniam et toti- 
dem eius gentis in Belgium, commutatis sedibus, trans- 
tulisse sunt quidam auctores. 

Ceterum cum Hingae moderate imperarent eaque in 
deducendis coloniis sollertia essent, firmum tranquil- 
lumque imperium habebant ac, ne quis ex regulis occa- 
sionem defectionis arriperet discordiamque concitaret, 
aequum esse ducebant ueros heredes, etiamsi patres mai- 
estatem regiam per uim minuissent, non mouere, sed 
iubere ut fratres, si illi sine liberis decederent, in eorum 
locum succederent. filii autem principum et nobilium 
instituto Guainacapae cum custodibus suis et comitatu 
Cuschum mittebantur, ut in aula educarentur et institu- 
tis regis et ciullibus imbuti mores animosque excole- 
rent linguamque Cuschanam ediscerent. non enim alia 
in aula et urbe, licet uulgari in sua quisque regione pa- 
trioque sermone uti posset, quam Cuschana loqui per- 

missum erat. eam omnes gentes et nationes Perurae sci- 
re cogebantur. itaque Hingae Cuschanam linguam si- 
mul cum imperio celebrem potentemque fecere et aulae 
maiestatem tot principum et nobilium filiis tam uario 
uestitu et insignibus et comitatu ornatis longe magis 
uenerandam et admirandam reddidere. atque ita ipsi 
plane effecere ut, manentibus in aula et urbe tamquam 
obsidibus regulorum liberis, nihil illi in tanta imperii 
magnitudine in principem suum dicere, ne cogitare qui- 
dem, nihil facere et moliri ne temptare quidem aude- 
rent. 

Ceterum inter alia Hingarum opera quae summam in 
admirationem ueniunt duae sunt uiae regiae: altera Cus- 
cho per montana loca ad Quitum deducit, altera per 
plana ad Tumbezium. singulae spatio amplius uicies 
passuum stratae. montana lata pedes uiginti saxeo ab 
utraque parte muro est cincta et, ut ea uia directa aequa- 
que esset, saxa caesa, rupes cauatae et exscissae, iuga sub- 
ruta et ualles depressae ex caementis erectae fuere nec 
opus intermissum, donec omne complanatum fuit. pla- 
na eadem latitudine maceria alta utrimque erat clausa et 
amoena mollibus et aliis arboribus, quae hinc et inde 
iuxta maceriem consitae umbras efficiebant. in locis ue- 
ro harenosis, in quibus nec arbores nasci nec parietes 
exstrui poterant, singulae sudes aequis inter se opposi- 
tae et spatiis distantes, ut deducerent in uiam, erant de- 
fixae. nusquam hae uiae deflectunt, sed recte tendunt. 
eas Guainacapa Guascaris pater instaurauit longiores- 

que fecit. utraque uia pulcherrimas arces et amplissima 
palatia et his adiunctas Solis aedes et horrea et deuerso- 
ria tricenis aut. quadragenis milibus passuum inter se 
distantia et ad amnium ripas posita habuit. 

Praefecti prouinciarum arcibus praeerant summoque 
studio contendebant consulere omnibus, mederi incom- 
modis hominum, prospicere saluti, prouidere rebus pu- 
blicis et prorsus efficere ut omnes Solem praecipue co- 
lerent, sacerdotes sacra rite conficerent et uirgines 
munia sua caste obirent, ne quid in ipsis princeps desi- 
derare uel requirere posset. prouinciarum in montanis 
quas praefecti administrabant principes et capita erant 
Quitum, Tacunga, Thomebamba, Caxamalca, Xauxa, 
Bilcae et Paria et in planis praeter alias Tumbezium et 
Chincha, quae complures continent regiones. his prae- 
fecti in sua quique prouincia et arce iura reddebant et, 
si forte res exigeret, exercitum conficere et ei praeesse 
permissum erat. res arduas et difficiles cum principe 
tanta celeritate per cursores consultabant ut a Quito 
octauo die nuntius Cuschum ueniret. nam quaedam ae- 
diculae in uia erant dispositae et singulae interuallis 
duorum aut trium milium passuum inter se distantes, in 
quibus bini Indi, qui uelocitate ad cursum ualerent, 
cum uxoribus et liberis habitabant. quorum alter, accep- 
to a praefecto nuntio, citius dicto euolabat et, ante- 
quam ad secundam aediculam accederet, magnis uocibus 

Indo quod tertio cursori nuntiaturus esset referebat. is, 
eo audito, celerius quam equo fieri posset per iuga per 
confragosum iter currebat ac sic deinceps suo quisque 
ordine, donec Cuschum peruentum esset. et quod prin- 
ceps decerneret e uestigio tanta fide per eosdem curso- 
res renuntiabatur ut nihil illi umquam proderent, siqui- 
dem Indi optime arcana continent ac ne ullo quidem 
mortis horrore detegunt. 

At uero ingens auri et argenti uis in arcibus seruatur, 
quam ex tributis, uectigalibus et stipendiis impositis 
colligere praefecti iubent. ea singulae quaeque prouinci- 
ae et populi pendunt et quaestores exigunt. singulae 
autem arces et palatia regia usque adeo armis, uestimen- 
tis et calceis erant instructa ut armandis ornandisque 
trecentis hominum milibus abunde sufficerent. haec 
praefecti annonae et rem Írumentariam prouidebant 
magnumque mili, radicum edulium et aliorum com- 
meatuum numerum in horreis condebant. grauissima 
namque poena cautum erat ut finitimae gentes ea om- 
nia conferrent, uias purgarent et reficerent et pontes 
craticios facerent et ruptos fluminibus conecterent. 
itaque tanta erat in illis arcibus armorum et ceterarum 
rerum abundatia et copiae ut, dum Hingae cum copiis 
Peruram lustrantes in eas deuerterent et pernoctarent, 
omnia ad cultum et ad uestitum ipsis et exercitui large 
et copiose suppeditarent. ibi milites arma, calceos et ue- 
stimenta uetera nouis mutabant. 

Ceterum Hingae, quamuis in rebus bellicis essent, 
tamen interdum animos uenatione relaxabant et se iu- 
cunditat dabant. ea uenatio, cum Perura canes non gi- 
gneret, in hunc erat modum: multae hominum cateruae 
siluas et saltus interuallo duodecim aut sedecim milium 
passuum circumeunt et pedetemptim una progrediuntur 
magnis uocibus more suo cantitantes et feras prae se 
agentes, donec omnes undique se iam conspiciunt cir- 
cuitumque conficiunt, manusque manibus conectunt et 
bracchia bracchiis adeo uociferantes implicant ut attoni- 
tae clamoribus aues decidant. itaque, circuitu clauso, 
alii undique retia tendunt, alii armis circumclausas feras 
inuadunt magnumque ex his quas uolunt numerum 
capiunt et interficiunt. 

Iam uero post Mangum Capam natum maximus et 
fortissimus Hingarum Guainacapa fuit, quippe qui ani- 
mi magnitudine, deorum cultu, rerum gestarum gloria 
ceteris omnibus longe antecelluit. imperium auxit, po- 
pulos quos in potestate habuit tanta aequitate et pru- 
dentia rexit ut mirum omnino in tam uasto imperio sit, 
ubi nullae erant litterae, ubi immensae et affluentes 
diuitiae, tanto ordine res geri et administrari, tantum 
cultum esse, tanta obseruantia, fide, amore principem 
coli. nam, ut regias illas uias duas multo maiore admira- 
tione et omni laudum genere quam pyramides Aegypti- 
as et stratas Romanorum uias dignas sileam, quas Guai- 

nacapa refecit et arcibus et templis ornauit, parietes et 
tectum Cuschani templi laminis aureis intexit, simulacra 
et imagenes Solis, statuas regum, uarias animalium species 
et figuras, arborum et herbarum effigies, uasa et uesti- 
menta ex auro facta habuit. pluris enim metallum illud 
quam nonnulli existimant apud Indos fiebat atque adeo 
ut reguli etiam uasa et ornamenta ex auro conficerent. 
Guainacapa solio utebatur aureo tantaque erat maiestate 
ut reguli, etiamsi centies eadem die aulam intrarent, 
(aliter enim non admittebantur) nudis semper pedibus 
et cum donis nouis, quae togis inuoluebant et umeris in 
seruitutis signum portabant, eum adirent deiectisque in 
terram oculis (neque enim faciem eius intueri licebat) 
quae ipsi uellent paucis exponerent. quin et Guainaca- 
pa, cum iter per Peruram faceret, lectica aurea incede- 
bat eaque a regulis amicis et consiliariis ferebatur ac, si 
quis caderet, is, lectica statim deposita, securi percutie- 
batur. mille autem reguli eum montana regiaque uia in 
Quitum euntem praeter multa nobilium armatorum ag- 
mina, quos ringrios appellari supra demonstratum est, 
sequebantur. qui cum eam prouinciam in potestatem 
suam, rege in proelio interfecto, redegisset, filiam eius 
in matrimonium duxit uictorque more triumphantis ea- 
dem uia regia Cuschum est reuersus. ibi ex coniuge 
Quiti principe, quam secum duxerat, Atabalipam et Il- 
liescam filios habuit et imperium ex ea urbe non minus 

prudenter et iuste rexit quam tot prouinciis a se fortiter 
ac strenue subactis auxerat. ceterum, cum Quiti deside- 
rio teneretur, quod ipse eam prouinciam in dicionem 
suam redegisset eaque illustris locuplesque esset, ingen- 
tem liberorum numerum Cuschi relinquere decreuit et 
in his Mangum et Guascarem natu maximum. hos ex 
iusta reginaque uxore, quae coia uocatur, illos ex aliis 
coniugibus siue pellicibus susceperat. nam, quamuis 
Hingae quam plurimas ducant uxores, tamen una prin- 
ceps est ceterisque praefertur liberique eius in patris 
locum succedunt. itaque Guainacapa iter, sicuti in ani- 
mo instituerat, ea maiestate qua solebat ingressus plana 
regiaque uia, quam purgandam reficiendamque curaue- 
rat, confecit Quitumque iucundissimum sui spectaculum 
praebens peruenit, ubi reliquum uitae egit atque eo an- 
no et die quo Franciscus Pizarrus cum tredecim sociis 
oram arcemque regiam Tumbezii explorauit Quiti de- 
cessit. quod ubi Cuschum nuntiatum est, Guascar, iu- 
stis funeri paterno solutis, diem capiendo diademati de- 
legit et more patrio inauguratus regio insigni caput 
euinxit. 

Interim dum haec Cuschi geruntur, Chalicuchima et 
Quinquizius, magni clarique Guainacapae duces, et alii, 
quibus ipse moriens Atabalipam filium, quem summe 
diligebat, commendauerat, et Quiti auiti maternique reg- 
ni heredem reliquerat, inter se statuunt nouum Cus- 
chum nouumque imperium condere et regiones in sep- 
tentrionem uergentes armis subigere; regnum interea 
Quiti iuueni Atabalipae deferre ipsumque regem consti- 
tuere. is patrem semper secutus fuerat et quia Guaina- 
capae filius et in castris educatus et ob altam indolem 
animi profecto iuxta ducibus et militibus carus atque 
iucundus erat. itaque, Atabalipa in patris locum praero- 
gatiua militari, accedente etiam plebis fauore, extemplo 
in praetorium delatus Hinga ingenti omnium clamore 
atque assensu est appellatus et breui effecit ut omnem 
in se exercitum conuerteret atque ita fauorem concilia- 
ret ut Guainacapam uiuentem sibi redditum duces pari- 
ter et milites ueteres crederent. legatis quos Guascar, ut 
ad se ueniret Cuschum, miserat responsum dedit: se 
sub fratris imperio oboedienter et fideliter futurum, si 
regnum auitum maternumque, quod sibi pater dedisset, 
non adimeret. Guascar periniquo hoc animo tulit Ata- 
balipaeque renuntiari iussit se eum pro hoste, nisi exer- 
citum dimitteret et opes paternas restitueret, habiturum 

nec Quitum, quod imperii finis et aditus ad alias pro- 
uincias pro Hingarum more adiungendas esset, permis- 
surum sed, si ad se ueniret, aliud regnum aeque opulen- 
tum daturum. et, ut Atabalipam, quem imparatum esse 4 
credebat, confestim opprimeret et Quitum reciperet, 
Atocum praefectum in Thomebambam misit, ut con- 
tracto celeriter ex Paltis et Cannariis aliisque finitimis 
populis exercitu in eum inuaderet. is triginta hominum 
milia in armis habuit. 

Atabalipa legatis respondet se dignitatem suam aui- 2 
tumque regnum a patre sibi relictum acriter defensu- 
rum et uim, si inferatur, repulsurum. nec cunctandum 2 
amplius sibi ratus, ita Chalicuchima consulente, copias 
educit, in hostes mouet et ad Thomebambam CCXII 
passuum milia procul a Quito Atoco occurrit et cum 
eo per triduum confligens, fuso demum exercitu, capi- 
tur et in Thomebambae arce regia includitur. qui ea 3 
nocte, uictoribus laetitia cibo et potu se obruentibus et 
saltantibus, aereo ueruto et ope cuiusdam mulierculae 
murum perfodit et effugit Quitumque incolumis per- 
uenit. demirantibus Indis quod ita euasisset, facile eis 
persuasit se a patre uinculis ereptum, eumque uictori- 
am, si iterum ipse cum Atoco dimicaret, promisisse. 
nec opinio Atabalipam fefellit commemtumque illud 4 
euentus comprobauit; nam collecto comparatoque exer- 
citu per Chalicuchimam et Quinquizium legatos, qui ex 
eo proelio euaserant, Atocum cum copiis ad Ambatum 
amnem fudit et occidit, Thomebambam exussit et Can- 
nariorum, quod Átocum iuuissent et Guascaris partes 

sequerentur, septuaginta milia interfecit et alias saeua 
imperandi libidine clades patriae intulit et complures 
arces, quas Hingae exstruxerant, funditus euertit. et sane 
Perura eo fráterno ciuilique bello in duas diuisa partes 
ipsa sibi arma, faces, manus intulit et Hingarum imperi- 
um et opes corruerunt. 

Omnes ferme reguli et nobiles et Iungae et Collae et 
aliae gentes bellicosae tam montanae quam planae Per- 
urae Guascarem sequebantur, qui postquam de Atoci 
exercitusque caede audiuit, iam Cuschi moenibus ti- 
mens copias ex urbe educere iterque in hostem intende- 
re decreuit. sed, cum taetra prodigia tunc nuntiata es- 
sent, Guancauchium et Hingaroquium legatos cum 
multis hominum milibus, ut communem patriae hostem 
et fatale Perurae portentum comprimerent et funditus 
delerent, confestim praemisit et regulos quosdam cum 
donis aureis Pachacamam adire iussit, ut quae piacula 
irae deum essent, quid prodigia illa significarent accura- 
te inquirerent. responsum ex adytis est sacerdotibus ea 
exitum Hingarum imperio et Perurae commutationem 
rerum et principibus periculum fore portendere; iam 
nouas barbatas et inuictas gentes Perurae imminere aut 
instare iam plane aut certe jam appropinquare; ab his 
calamitates et direptiones omnibus impendere; caerimo- 
nias et auspicia eo bello exitiabili neglecta et uiolata 
procurarent et expiarent, ut dii immortales tantam tem- 
pestatem et ruinam impendentem a patria auerterent. 


5 sane corr. To. : sani PA 

haec cum denuntiata fuissent, religionem et terrorem 
in omnium animis incusserunt. rex in cultum uersus 
deorum, sacerdote Solis maximo consulente, urcos et 
guanacos albos et alias uictimas Soli immolari et solem- 
nia sacrificia fieri et Pachacamae humano sanguine et 
ceteris hostiis litari imperauit et, si bellatum prospere 
esset et Perura in eodem quo ante bellum fuisset statu 
permansisset, aedem Soli et ludos magnos Pachacamae 
uouit et supplicationem edixit. ea ut fierent mature cu- 
rauit. sacrificiis factis et uotis rite nuncupatis, Guascar 
cum exercitu est profectus. 

Ceterum Atabalipa, motis a Cannariis castris, omnia 
igni et ferro more fulminis uastat. Guancauchium et 
Hingarochium legatos in fugam uertit, Tumbezium ca- 
pit et Punam inuadit sed, accepto in altero crure uulne- 
re et multis ex militibus amissis, oppugnationem, quod 
eius insulae regulus acerrime eum reppulisset, in aliud 
distulit tempus. inde in Caxamalcam fecundissimam 
uallem contendit et Quinquizium legatum cum parte 
copiarum praemittit, ut Guascari, quem cum ingenti re- 
gulorum et nobilium numero egressum Cuscho audi- 
erat, insidias tenderet locumque his aptum deligeret. ip- 
se in Caxamalca posuit castra. militibus, ut corpora 
curarent, quies data. Quinquizius, ubi per indicem fac- 
tus est certior Guascarem cum intento atque infesto ex- 
ercitu in Caxamalcam procedere, agmen per lucos et 
siluas ita duxit ut non aperte et palam, sed ex occulto et 
insidiis ageret. omnia quieta ac sine ullo erant tumultu 


4 nuncupatis P : -atus A 

et modo e conspectu hostium transuersis tramitibus ab- 
ibat, modo in aliquo uiae flexu, si digressum Guascarem 
excipere posset, occultus subsistebat atque ita caute in 
id incumbebat ut nullo loco, nisi oblata quam captabat 
occasione, se fortunae committeret. et cum ipse num- 
quam hostes omitteret, numquam tamen ab ipsis uisus 
fuit ac ne auditus quidem. 

Accidit autem ut Guascar, sic optimo maximo Deo 
efficiente, ut gens illa cuius cultum et ueram religionem 
susciperet et coleret, nihil de insidiis suspicans animi 
remittendi causa in eum lucum in quo Quinquizius in 
insidiis consederat cum regulis amicis et praetoria nobi- 
lium cohorte deuerteret. Quinquizius milites in idoneis 
locis et speluncae in modum subrutis et crebris arbori- 
bus condensis collocauerat, ut, cum ipse ex improuiso a 
tergo hostes adortus esset, illi simul ex occulto a fronte et 
a lateribus in eos irruerent, ut multiplici terrore perculsi 
et, quod neque retrogredi neque a lateribus euadere ne- 
que ultra procedere possent, circumuenti conciderentur. 
itaque Quinquizius, cum Guascar lucum intrauisset 
iamque ab eo loco cum regulis et praetoria cohorte, ubi 
ipse erat in insidiis, progressus fuisset, impetum in ho- 
stes fecit et milites undique quos in occultis locauerat 
locis eos inuaserunt. Guascar, reguli et nobiles, quod se 
telis circumduci conspicerent, perturbati aliquantum 
impetum hostium represserunt acerrimeque decertaue- 
runt, sed pauci a pluribus circumclusi omnes ad unum 
praeter Guascarem, qui fuit captus, interficiuntur. cete- 
rum, cum duces qui in acie erant strepitu et clamore 

excitarentur, ueriti ne princeps in aliquo esset discrimi- 
ne, concitato cursu cum agminibus se in lucum intule- 
runt. quod ubi Quinquizius per speculatores cognouit, 
mortem Gnuascari minitans inquit: ‘nisi cupis, Hinga, 
protinus ceruicibus caput tuum abscidi fixumque in pi- 
lo gestari, impera confestim legatis tuis ut in castra cum 
acie redeant et exercitum Cuschum reducant et duode- 
cim principes ad te e uestigio ueniant de concordia me- 
cum acturi. non enim Atabalipa aliud quam pacem 
mauult: non regnum appetit tuum, non occupare con- 
atur, sed ut Quitum, stipendio etiam a te superimposi- 
to, regat et possideat.’ Guascar animi territus praefectis, 
qui iam appropinquabant, nuntiare quam celerrime iu- 
bet ut pedem referant, exercitum dimittant et duodecim 
ex principibus ad se ueniant. illi, qui iam proxime ad- 
erant, consistunt et duodecim praefecti exercitus princi- 
pes ad Guascarem ueniunt, quos statim Quinquizius in 
omnium conspectu obtruncat. reliqui metu perterriti ul- 
tra progredi non sunt ausi, sed in castra rediere, ingen- 
tesque illae copiae dispersae et dissipatae fuere. Guascar 
uero a Quinquizio in Caxamalcam est ductus. 

Is rerum in Perura status erat cum Franciscus Pizar- 
rus Panamae naues militibus, armis, commeatibus ador- 
naret et instrueret. nec dubium est quin diuino hoc fac- 
tum sit fauore; nam qui Pizarrus cum tam parua 
Hispanorum manu in tam inexpugnabiles prouincias 


4 excitarentur A : exita- P || 5 post tuum leuiter distinxit To. : 

ingredi, tot tantaque hominum milia aggredi potuisset, 
nisi fratres de imperio contendissent et eo Indi bello 
disiuncti diuersique inter se fuissent atque eo ipso tem- 
pore quo Guascar a Quinquizio captus fuit in Peruram 
inuasisset et deinde eam diuina potius ope et uirtute 
quam armis et humanis uiribus subegisset? 

7 Etenim Perura ab ea praesertim ora quae a Panama 
in Magallanicas excurrit fauces non modo natura ac lo- 
co uallata, sed morbi, famis, aquae et uenti praesidio ita 
clausa est atque munita ut non nisi summo cum labore 

2 et uitae discrimine adiri intrarique possit. siquidem No- 
men Dei et Panama urbes, quae interuallo septuaginta 
duorum milium inter se distant, in Vrabano isthmo po- 
sitae, illa in Oceani interioris litore, quod a Baetico oc- 
ties et sexagies centena milia pasuum abest, haec in ex- 
teriori siue austrino mari, ianuae et aditus sunt Perurae. 
in illa classes Hispanicae cursum conficiunt et illic one- 
ra et merces exponunt, propterea quod longius progre- 
di non possunt. in hac, si nauigandum in Peruram est, 
alias naues aliis commeatibus instructas conscendere ne- 

3 cesse est. interim, cum hae urbes propter caeli grauita- 
tem pestilentibus sint obnoxiae morbis, illi qui ex Hi- 
spania in eas traiciunt, si aliquandiu illic consederint, 
aut statim occumbunt aut uehementer diuque aegro- 
tant, uixque e centum hominibus affectis uiginti eua- 

dunt. quid si numerosae classes appellerentur? profecto 
hae non morbo solum, sed fame interirent. est enim 
ager earum urbium ita sterilis ut milium uix alendis 
cultoribus suppeditet. bubulis et suilis et ferinis carni- 
bus et arborum fructibus Panama magis quam Nomen 
Dei abundat; ceteris commeatibus incolae maxime indi- 
gent et rei frumentariae ex Martha et Carthagine et ex 
insulis Hispaniola et Cuba prouident, unde etiam sues et 
aliles aues aduehuntur, et ex Hispania magna farinae 
tritici copia et ingens panis nautici numerus classibus 
transportatur. sed haec qui iustum exercitum alere pos- 
sunt et famem et morbum depellere? immo certe hae 
duae pestes, dum aliae classes comparantur et instituun- 
tur, eum plane absumerent atque eo magis quod a Pa- 
nama ita difficulter et periculose, nisi ab ineunte Ianua- 
rio ad Aprilem, in Peruram nauigatur ut eam oram 
aqua et uentus tutari uideantur. fluctus enim, qui ab 
austrino uertice defluunt a freto Magallanico litora Chi- 
liae, Perurae, Bonae Fortunae, Terrae Firmae, Nicara- 
guae, Guatimalae et Nouae Hispaniae (tantus est austri- 
ni maris aestus impetus et uis) alluentes ad Moluccas 
usque remeant et classes propellunt et difficili longaque 
et periculosa nauigatione morantur. 

Quod longe secus est cum naues ex eo freto uel e 
Perura soluunt; tunc enim facile et expedite et optime, 
aestu recedente, cursum uel in Panamam uel Moluccas 
conficiunt. nam et Magallanes a faucibus illis a se 

inuentis commode in Subutham nauigauit et una nauis 
ex Gutterii Vargae Placentini pontificis classe eas fauces 
transgressa Arequippam uenit, eamque Chiliae oram 
prima lustrauit. ceterum nauis praetoria Magallanis, cui 
Trinitas nomen fuit, cum e Tidora in Panamam tende- 
ret, tanta fuit recurrentium uis fluctuum ut eodem unde 
erat profecta referretur. quin et Villalupum tradunt An- 
tonii Mendozae, qui Nouam Hispaniam cum imperio 
tenebat, praefectum e Natiuitate eius prouinciae portu 
nauibus in Moluccas uenisse nec inde, cum maxime 
contendisset, in eum redire potuisse, sed oram Asiae et 
Africae, quam praesidiis Lusitani tenebant, circumuec- 
tum Hispalim appulisse. quin ipsum potius, fractis 
amissisque nauibus praeter unam cui Bernardus Turrius 
Illiberitanus praeerat, absumptum Franciscus Lopezius 
est auctor. ea autem naul Turrius magno sui cum pe- 
riculo ultra aequatorem deiectus amplius decies centena 
passuum milia in occasum continenti litore cuiusdam 
regionis, quam ipse, quod incolae nigri essent, Nouam 
Aethiopiam appellauit, emensus fuit compluresque in- 
sulas contra eam continentem haud procul eo circulo 
distantem positas et gentibus albis cultas se uidisse ret- 
tulit. itaque tantus est fluctuum motus et agitatio eo 
praesertim mari, aestu feruente, ut ab Moluccis ex 
Noua Hispania et Panama in Peruram et Chiliam Ma- 
gallanicasque fauces, nisi statis temporibus, incerto cur- 
su et magno cum uitae discrimine sit nauigandum. nam 
quod ab Aristotele traditum est, aquam marinam a uer- 
ticibus in aequatorem, propterea quod maxima aqua- 

rum uis sub ipsis gignatur, diffluere, longe aliter se ha- 
bere certum est, quippe cum re ipsa iam compertum sit 
multo maiorem ex austrino quam ex altero uertice 
aquarum molem diffundi, eamque per oram ubi sunt 
Brasilia, Venezilia, promunturium Vigiliae, Martha, 
Carthago, Nomen Dei et prouinciae quae Profundae et 
Florida uocantur ad sinum usque Bahamum, qui 
Cancri circulo partibus quattuor et ab aequatore octo 
et uiginti abest, discurrere. unde apparet maiores et uio- 
lentiores fluctus ab austrino quam ab altero uertice de- 
currere. 

Hoc stellarum uis, quae naturae ultra quam citra ae- 
quinoctialem lineam sunt frigidioris, efficere uidetur. id 
ipsum tum ex undis maioribus, quae ingentem aqua- 
rum magnitudinem unde defluunt gigni ostendunt, tum 
ex frigore, quod ab aequatore in austrum acrius est 
quam in aquilonem, ita esse plane constat, siquidem 
haud dubium est uehementiorem esse Panamae et No- 
mine Dei quam Piurae et Trugilli calorem. absunt hae 
urbes ab aequatore in austrum quinis aut senis partibus 
et Lima, quae temperatior est, duodecim et Arequippa, 
ubi hiberno tempore omnia gelu rigent, sedecim. Pana- 
ma uero ab eo circulo in septentrionem nouem parti- 
bus, Nomen Dei decem, Martha undecim, Hispaniola 
et Nicaragua uicenis distant. nec tantum caloris et fri- 


4 Promontorium, Vigiliae A (perperam bunc promunturium 
Caluetus in Latinum sermonem expressit, quod Hispane 'de la 

goris discrimen assignari terrarum situi potest, quod 
ipse inter se positionibus differant; aeque enim humiles 
depressasque et maritimas esse et Martham propius ad 
regiones frigidas quam alias accedere certum est. quin 
et mare ipsum austrinum frigidius ab aequatore in au- 
strum quam in aquilonem esse teredines, quas naues 
corrodunt et euertunt, clare ostendunt; non enim in 
nauibus quae in Perurae portibus exsistunt, sed in his 
gignuntur quae in Panamae aut Nicaraguae stationes et 
fluminum ostia se recipiunt. necesse enim est, ut uer- 
mes illi gignantur, aliquid caloris in marina inesse aqua 
eamque dulci immisceri. 

Atque eadem ratio est de crocodilis, qui caimanes 
uocantur, atque de teredinibus. et hi quidem in Pana- 
mae et Nicaraguae fluuiis ut in Nilo et Darat Maurita- 
niae amne gignuntur. quadrupes est animal nec aliud 
terra pariter et flumine infestius; nam et dies in terra 
agit et noctes aqua parit oua quanta anseres et ex tam 
parua origine ad duodecim cubita et plerumque ad 
duodeuiginti excrescit. humanam appetit carnem et cum 
alia animalia tum potissimum canes inuadit. multi ab 
his equi atque etiam Hispani sunt deuorati. Perura 
propter amnium rapiditatem et rigorem eos non gignit, 
praeterquam in eo flumine nomine Maricabelica dicto, 

quod ferme partibus quinque ab aequatore in austri- 
num defluit mare. 

Quod, ut quibusdam placet, ita se a septentrione in 
austrum effundit ut fluctus in oppositum Magallanis 
fretum et litora impingant, qui, cum immiti eius ore, 
quod fauces illae non amplius milibus passuum octo 
pateant, non possint, repugnantibus etiam ex aduerso 
ore interioris Oceani undis, necesse est eos fluctus im- 
pactos reflecti ac reciprocare et unde affluxere eodem 
recurrere et identidem pelagus illud exterius aestu ma- 
gis quam interius feruere et exundare. nec parum tan- 
tam fluctuum agitationem auster ciet et auget Peruram- 
que impetu suo munit atque defendit quippe qui 
semper ab ea flat, etiam aquilonibus trimestri illo tem- 
pore, quando e Panama in Peruram nauigari potest, spi- 
rantibus tunc enim auster plus dimidio spatio eius naui- 
gationis flat, reliquo aquilones et ut ipse ex Perura 
expeditam nauigationem, ita e Panama impeditam effi- 
cit: uix enim per flexus et reflexus procedi nisi summo 
cum labore potest. quibus necesse est aduersum uentum 
declinare et fallere aut ab litore in altum, ut rursus id 
repetatur, nauem dirigere. nam subinde contingit 
nauem uno defluxu milia passuum sescenta percurrere 
et tandundem spatii in reflexu ad terram sulcare aut 
eodem uel supra uel infra eum locum unde erat egressa 
redire. quamuis enim nauis flectat atque deflectat et in 
septentrionem contendat, tamen, cum reflectit et terram 
repetit, aestus et uentus, qui prope oram spirat, eam 
auertunt atque deiciunt. id ipsum certe hi frequenter 

experiuntur qui ex Panama Limam pnauigant, e cuius 
portu ferunt nauem quandam in Peruram soluisse et, 
cum in altum deflexisset cursumque in Limae portum 
dirigere uoluisset, numquam potuisse eamque menses 
quattuordecim eo mari deerrauisse et centies sexagies 
centena passuum milia in flexibus ac reflexibus remen- 
sam nec Limam tamen tenuisse, sed ostium Sanctae flu- 
mine, quod ab ea CCXL milia passuum distat, ingres- 
sam et, cum pertinaciter procedere longius contenderet, 
tandem Paitam, quae tantundem spatii ante Sanctam 
posita est, ita fluctibus quassatam atque foeda con- 
sumptam illuuie, qua mare illud refertum est, appulsam 
ut inde nemini ipsa umquam fuerit usui. merces uero 
quibus onusta erat cumbis deportatae Limam fuere. ita- 
que haud dubia res est quin ex tam longa difficilique 
propter recedentes aestus et aduersum uentum in Per- 
uram nauigatione commeatus consumantur, arma robi- 
gine laedantur, puluis tormentarius, crebris in eo mari 
cum magno fragore tonitribusque imbris cadentibus, 
umore corrumpatur et nautae et milites uiribus defi- 
ciantur. 

Quamuis enim classes litoribus Perurae applicentur 
descensionesque in eam continentem fiant, tamen si 
commeatus ab his qui eam incolunt oram prohibeantur, 
ut profecto facile prohiberi possunt, fame sitique omnes 
absumentur, siquidem uniuersa Perurae planae regio, 
quae longo terrarum tractu protenditur, aquas tantum 

dulces ex fluuiis, qui plurimum sexagenis minimum 
quadragenis passuum milibus inter se distant, aut salsas 
habet ex puteis, qui xagueies dicuntur, eodemque prope 
interuallo quo amnes nec longe a mari alii ab aliis sunt 


disiuncti. iter autem per eam plagam, quod nimius sit 2 


solis ardor, noctu est faciendum et ante eius ortum ab 
uno flumine uel puteo, ne maximo calore et siti homines 
et iumenta pereant, in alterum perueniendum. 

Iam uero cursum quem naues ex Panamensi portu in 
Peruram et Chiliam tenent referre et eam oram quae ad 
Magallanicas usque se extendit fauces percurrere, etiam- 
si ab aliis qui regiones illas peragrarunt ea sint litteris 
accurate mandata, non alienum ab instituto opere esse 
duxi. ceterum ea tantum quae memoratu digna Roma- 
noque sermone dictu erunt facilia perstringam: quis 
enim omnia ad summum persequi posset? 

Et Vrabanum quidem isthmum, in quo Nomen Dei, 
Panama et Natha sunt sitae, Oceanus utrimque flexuo- 
so litorum anfractu alluit et lambit, crebrisque ita ex- 
cauat recessibus ut claustra infringere Peruramque una 
cum immenso terrarum tractu insulam facere conetur. 
ora autem ad Perurum amnem milia passuum quingen- 
ta ab ea distantem aspera, horrida et propter ingentes 
frequentesque fluuios qui e proximis iugis in austrinum 
decurrunt mare, paludibus et aestuariis est referta. ac 
primum naues e Panama soluentibus occurrunt insulae 

numero circiter triginta, quarum maxima est Taboga. 
cultae olim ab Indis et margaritis, unde nomen traxere, 
quarum ingens e conchis legebatur copia, insignes fue- 
re. in his Hispani qui eas possident, quod fertiles sint, 
sementes faciunt et armenta et greges pascunt. deinde 
Carachinium continentis promunturium et Diui Mi- 
chaelis sinum prateruehuntur. hoc certe Hispanis pecu- 
liare et solemne est, terris quas ipsi inueniunt et lu- 
strant nomina diuorum imponere. ulta est portus 
Pineus a magnis et densis pinetis quae illic sunt cogno- 
minatus et Camazagra fluuius et portus Bonae Fortu- 
nae aditu perdifficili et paene occulto et ab eo milia 
passuum duodecim Palma insula a palmis quas habet 
appellata. mox Perurus amnis et eodem nomine portus 
et regio parua et sterilis, unde Perurae amplissimae et 
ditissimae prouinciae nomen factum. inde ora plus mili- 
bus passuum quadringentis ad Passaum promunturium 
crebris obtenditur flexibus et scopulis est confragosa et 
manglibus arboribus, quae promunturio Manglio no- 
men dedere, plena. multi et magni in ea amnes, sed lon- 
ge omnium maximus is est cui nomen Sancti Ioannis 
Didacus Almagrus indidit. intus barbarae gentes ripas 
eximie fertiles incolunt et auro potissimum abundant, 
sed, cum ea regio plurimis sit impedita fluminibus, plu- 
rimis aspera montibus et undique fere siluis ac paludi- 
bus inuia, uix adiri lustrarique posset. ultra sunt insulae 
Gorgon et Gallus continenti proximae et in ea Mangli- 


3 quarum ante maxima P : quorum A | cultae P : culta A | e 
PA : et To. || 4 Carachinium correxi, cf. Cieza 356b : Cata- P : 
Catha- A | pene P : peni A l insula P : insulta A || 6 amnes P : 

um promunturium. post nobilis ille sinus Iacobi, in 
quem Tampulla ingens flumen, quod et Iacobi nomen 
tulit, magno intrat impetu uadosumque ipsum sinum 
sed citra nauium periculum efficit. 

Inde fuit Peruranae initium praefecturae, quam Caro- 
lus Caesar postea Francisco Pizarro decreuit. ea ad 
Chincham usque uallem ab septentrione in austrum 
protendebatur. ab eo flumine sinus est Matthaei, in 
quem ut naues ingressae, refluente aestu, in uadis hare- 
nisque sine ullo discrimine consistunt; ita, eo affluente, 
euadunt et tunc aquam dulcem ex ignobili quodam am- 
ne, qui eo profluit, commode hauriunt, quippe qui lon- 
ge inde ex montibus ortus aquas suas per plana loca 
agit nec eas, accedentibus illo undis, sed praeter alio- 
rum amnium naturam in maris ora, ipsis recedentibus, 
miscet. tum inter promunturia Francisci et Passaum, 
quod sub aequinoctiali est linea, quattuor ualidissimi 
amnes Quiximii nomine dicti primum Perurae et qui- 
dem amoenum portum efficiunt, ubi naues aquationem 
et lignationem facere optime possunt. ea flumina pede- 
strla utrimque per oram itinera concidunt et impediunt, 
quippe interuallo milium quinque et uiginti passuum 
nauibus traiciendum est. ingentia illic propter alternos 
Oceani longe lateque exaestuanus motus ad milia sep- 
tuaginta sunt aestuaria et palustria loca. intus Quaquius 
mons surgit. 

Ea autem regio a Passao ad Tumbezium ignobilis est 
et solo quam uiris melior. rara per eam et parua ema- 


15 3 Quiximii P (cf. Cieza 3574) : Quiquimii A | aquatio- 

nant flumina. milio et iis quas diximus ad uictum radi- 
cibus et fructibus maxime abundat. multae in siluis aues 
et ferae, multum mellis e cauis arborum truncis defluit. 
multo litora piscatu sunt referta. cultores humiles sunt 
et parui et parua oppida et lignea habitant. xutas aues 
magnitudine anseris et macas uersicoloribus plumis, ro- 
stro longo et notis luteis et rubris distincto paulo gallis 
minores alunt. ferinis carnibus et piscibus uescuntur. 
quin etiam ipsi habitu et moribus differunt: alii lino 
xylino aut lanis uestiuntur, alii propter intolerabiles aes- 
tus nudi aut obscena tantum uelati agunt et tam mares 
quam feminae faciem ab summa aure ad mentum Mau- 
rorum in modum notis persignant. auro et smaragdis, 
quorum magnus est illic numerus, exornantur et augu- 
riis et ueneficiis et praeposterae Veneri illi supra quam 
dici potest sunt dediti. feminae autem nocte qua nu- 
bunt stupro omnium patent et easdem artes quas uiri 
exercent: milium serunt, pinsunt et ex eo perinde atque 
ex tritico optimum panem faciunt. is candore et sapore 
ceteris praestat et praeter mili naturam tam recens 
quam si tunc fieret in aliquot dies exsistit. in aedium 
penetralibus humana coria uisu horrenda et cinere ple- 
na seruant. Solem ex Guainacapae instituto, qui eos 
domuit, et infernos manes colunt; per eos deierant eos- 
que consulunt et cum his frequenter colloquuntur et 
quidquid ipsi sacerdotibus, quibus sub hirci nigri ima- 
gine apparent, ex adytis respondent pro uerissimis oracu- 
lis ferunt. ideo in templis haud absimilia praeter alias 
effigies quas in honore habent bina sunt simulacra, qui- 


16 1 quas A : qua P || 3 exornantur P : -natur A || 5 eos- 

bus sacerdotes multo animalium sanguine litant et solem- 
nibus diebus pro uictimis hostes bello captos caedunt. 
mortuos saltando et cantando ad tibiae et tympani soni- 
tum terribilem et plorando et potando in altissimis ad 
putei modum scrobibus condunt et cum regulis binas 
aut ternas ex pulcherrimis uxoribus quas ipsi habebant, 
sicuti supra demonstratum est, includunt et statis die- 
bus eam ex milio potionem quam azuam uocant harun- 
dine longa, quales et cauae et multae crassitudinis illic 
proueniunt, altero eius capite in defuncti os immisso, 
altero super scrobe prodeunte, infundunt, ut qui ani- 
mas in amoenissima transire loca et iis uoluptatibus 
quibus uiui fuere dediti frui arbitrentur. 

Interius montium accolae asperi sunt et inculti et a 
maritimis tantum linguis differunt. smaragdis sunt diui- 
tes, quorum uenae ita penitus sunt abditae ut, etiamsi 
auidissime fuerint ab Hispanis inquisitae, numquam 
inueniri potuerint. Caraquii capita infantium nascenti- 
um manibus subigunt et binis constringunt et uinciunt 
tabellis, ut eam quam ipsi uolunt formam accipiant; 
deinde quadrimis iam pueris tabellas resoluunt et sua 
cuique capita uel longa uel lata ac sine occipite quidem 
manent, eaque multo firmiora robustioraque putant fu- 
tura. Guancabilcae etiam pueris filiis, quod id esse gra- 
tum diis crederent, ternos utrimque e primoribus denti- 
bus euellebant. ceterum in eas gentes maritimas quae 


caedunt P : cedunt A || 6 scrobibus P : serobibus A | inclu- 

sub aequatore uel ei proximae sunt graues ingruunt 
morbi et in his uerrucae quaedam pestilentes, atrae et 
rubicundae nucis iuglandis magnitudine; frontem, su- 
percilia, nasum et genas inuadunt et faciem prorsus de- 
formant ac non aliter cum nascuntur aegros excruciant 
atque morbus ille qui a Gallis nomen habuit; ingentes 
enim ipsi, ac si torquerentur, prae dolorem edunt uoces 
et tantas acerbitates et cruciatus uel quinque menses 
perferre coguntur, donec illae resoluuntur atque siccan- 
tur. indigenae hoc malum e quibusdam stellis, quae si- 
mul cum caelo desuper delatae acrius in eam regionem 
quam in aliam quae sub aequatore sit suas exercent ui- 
res, prouenire putant. et certe ipsi uitae spatium dimi- 
dio fere quam alii Perurani breuius agunt. 

In ora ad promunturium Album, quod a Passao mi- 
lia passuum quadringenta et triginta abest, sinus est Ca- 
raquius et in eo Mantha portus et oppidum smaragdo 
eximiae magnitudinis illustre, quem finitimae gentes us- 
que adeo coluere ut in eo numen quoddam inesse, a 
quo morbi depellerentur et salus aegrorum daretur, pro 
certo duxerint. ideoque, ut ex morbis conualescerent 
et sanarentur, ei aliis smaragdis et aureis argenteisque 
donis litabant magnumque ea ex re uectigal sacerdos 
maximus et Manthae regulus capiebant. mox Portus 
Vetus et intus Guaiachilia coloniae, sed hae ac aliae 
a Francisco Pizarro et Christophoro Vacca Castro de- 


2 proximae A : -me P | uerrucae P : uerrutae A | supercilia 

ductae suis referentur locis. ultra est promunturium 
Laurentii et ab eo milia passuum duodecim insula Ar- 
gentea, in qua maritimae solebant gentes diis manibus, 
quorum simulacra e saxis uidentur, pueros pro hostiis 
ferire. post Callus et Calangus portus et Helenae pro- 
munturium est fontibus bitumine liquido modo naph- 
thae scaturrientibus et altissimis perennibusque iugis et 
dulcis aquae in rupibus puteis et quod a gigantibus fue- 
rit cultum insigne. eo enim partim animalium pellibus 
tectos, partim nudos ac sine ullis quidem feminis singu- 
lis ratibus iunceis (neque enim plures singulis unaquae- 
que ratis —tanta erat corporum uastitas, quippe duo- 
deuicenum cubitorum- capere poterat) mari uenisse 
tradunt. sed unde, an ex Mexicana prouincia, an ex 
Chimia Perurae ualle, utrubique namque in monumen- 
tis ingentia gigantum ossa sunt reperta, an alibi illuc 
appulerint incertum est. qui, cum puteos illos tam ua- 
stis dignos uiribus in rupibus effodissent, domiciliaque 
instar sul, quorum adhuc exstant uestigia, construxis- 
sent, infesti incolis fuere: ex agris cibaria quaerere, om- 
nia rapere, uirgines per uim stuprare, quae ab istis com- 
pressae, cum tantam sustinere molem non possent, in 
ipsa re exspirabant. ceterum ea edacitate et uentris in- 
gluuie erant ut quilibet eorum plus uno prandio quam 
quinquaginta Indi deuoraret. qui cum inferioribus es- 
sent uiribus nec tam detestabilem pestem auertere pos- 
sent, in montes se recepere. at gigantes, cultoribus ex 


3 (neque enim .. poterat) sic distinxi | Chimia correxi coll. 

agris alimenta iam non suppeditantibus, ea arcubus et 
retibus expedire ferisque et maximis piscibus ali et, si 
quos ex Indis interciperent, crudelissime dilacerare alio- 
que nefario scelere scelus cumulare propatuloque et 
promiscue infanda praeposteraque Venere concumbere. 
quod cum caeleste numen ferre non posset, poenas sce- 
leribus pares rependit, siquidem ferunt fulgentissimum 
iuuenem de caelo nimbo igneo magno cum fragore in 
eos gladio, cum in nefando essent opere, irruisse et om- 
nes uno ictu obtruncasse flammisque rupes penetranti- 
bus cremauisse nihilque ex istis preater crania, tibias et 
alia quaedam ossa in diuini supplicii monumentum reli- 
qui factum eaque humo in ualle obruta fuisse. et de 
gigantibus quidem opinio fidem inter Indos capit. dein- 
de Ioannes Vlmus Portus Veteris praetor haud dubitan- 
dum fecit quin Indis crederetur. is enim ea ossa ex ualle 
effodi eruique iussit et ex craniis dentes euelli, qui ter- 
nos digitos lati et quaternos longi et in diuersas Perurae 
partes missi miraculo omnibus fuere. 

Ceterum promunturia Helenae et Album uaste in al- 
tum proiecta non paruum efficiunt sinum. in eo sunt 
Puna nobilis et fertilis insula et Clara deserta et inculta 
et in litore Thomebamba et Tumbezius amnes et ad 
huius ripam arx regia et templum Solis. in hoc magnus 
fuit sacerdotum et uirginum sacrarum et aurificum nu- 
merus. in illa praegrande auri et argenti pondus reposi- 
tum et tanta armorum et uestimentorum et commeatu- 


5 obtruncasse P : abtruncasse A | alia quaedam P : aliaquadam 

um copia ut ea ornandis alendisque militum triginta mi- 
libus sufficeret. intus Motupia regio et ab Albo milia 
passuum DLX ad Limam ora est harenis obducta sterili- 
bus. in ea promunturium Parina et insula quae a uitulis 
marinis, quorum Oceanus ille est refertissimus, nomen 
accepit. hoc animal terrestri uitulo est admodum simile. 2 
caput pro corporis magnitudine breue et paruum habet 
et pro auribus meatus quosdam perangustos et exiguos 
et collum longum; oculis est rotundis, lingua bifida et 
lata et dentibus serratis, duris et acutis, latissimoque est 
pectore et breuissimis ueluti bracchiis sine cubito, sine 
ulna; cum pedibus siue manibus potius ursae modo sed 
plane indiuisis optime natat. quini tantum ungues in 
utraque manu sunt distincti; posteriores pedes sine digi- 
tis, sine unguibus piscium caudis sunt similes. corio hir- 
to et ita duro uituli sunt ut uix, nisi illisis fuste tempori- 
bus, interfici possint. soli ex marinis beluis fulmine non 3 
tanguntur. graui propter pinguitudinem opprimuntur 
somno et extra aquam noctu in harena uel, ut respirent, 
supra saxa et aliquando ad solem interdiu dormiunt et ita 
alte stertunt ut mugitus, unde eis uituli nomen factum, 
edant. in eos tunc uultures irruunt et tres aut quattuor 
alites singulos uitulos (sunt enim illic ingentes immanes- 
que) adoriuntur: unus in caudam ungues acriter impri- 
mit, alius rostro tempora pungit, alius oculos effodit et 
usque eo ferociter instant quoad eos occidant et uorent. 


2 latissimoque scr. F Socas me teste : latissimo, quo PA | cau- 

In ea ora est Paita nobilis portus et promunturium 
Acus. hinc incuruis plaga litoribus obtenditur et se ma- 
xime inflectit et praeter duas Vitulorum insulas habet 
Guanapem et Sanctam portus et eodem nomine amnem 
et Ferrolium et Casmam portus. ultra est Guarmeia, 
Guamanus fluuius et Guaura multo abundans sale. tum 
non longe a continenti insula Lima et Callaus portus 
totius Perurae celeberrimus. ab eo ad Quilcham por- 
tum milia passuum quingenta et sexaginta ora aspera et 
sterilis est et magnis harenarum cumulis impedita. pauci 
per eam influunt amnes. ea uix quicquam illustre prae- 
ter Pachacamae templum opibus et oraculis inter Indos 
clarissimum est sortita. deinde inter Sangallam portum 
et Nascam promunturium nouem uel decem in mari 
sunt insulae sine aquis, sine arboribus et herbis ullis a 
uitulis marinis et dictae et cultae. ultra ab Nasca est 
Nicolai promunturium, Hacaris portus, Ocona, Cama- 
na et Quilcha amnes et eodem nomine portus. inde 
litus ad Tarapacam amplius milibus passuum trecentis 
scopulis et harenarum aceruis refertum est, nihilque 
preater insulas quasdam paruas et continenti proximas 
et Chulim portus, Tampopallam flumen et Hilum por- 
tum et amnem memorabile habet. ultra duo sunt pro- 
munturia: alterum arduis praeruptisque tribus horri- 
dum scopulis et uaste in mare proiectum; alterum 
Rostrum Daemonum a nautis appellatum. post ignobilis 
quidam et incultus amnis et insula parua ad Aricam 


20 1 Guarmeia P (cf. Cieza 358b) : Guameria A | Guaura 
corr. To., cf. Cieza 358b : Guara P : Gaura A | 2 Nasca A : 

portum. tum Pizagua fluuius et insula quaedam prope 
Tarapacam est portum, a quo ad Paradisi Vallem Chili- 
ae ciuitatis et prouinciae portum milia passuum octin- 
genta et octoginta ora recta in austrum excurrit. in ea 
post Tacamam promunturium est Moxillonum portus. 
Tum Copaiapus portus et amnis, unde Chilia subigi 
colique incepit. ex aduerso est insula quaedam parua et 
inde inter Guascum flumen et Coquimbum portum in- 
sulae septem incultae. ultra sinus Atongaius, amnis Li- 
mara et post Choapius est sinus; tum Quinterus portus, 
deinde Paradisi Vallis, a qua Chilia, quae et Diui Iacobi 
et Valdiuia ciuitas postea fuit cognominata, passuum 
milia quinquaginta intus abest. ab eo portu ad promun- 
turium Mariae milia passuum sescenta et uiginti Poto- 
calma est portus et Maulius et Hitata et Biobius amnes 
et a continenti milia passuum uiginti Luchengus ingens 
et culta insula. post sinus est Valdiuianus, in quem Hai- 
nilendus intrat amnis. ultra Palama portus. reliqua a 
promunturio Mariae tredecies centena passuum milia 
ad Desideratum, quod in ore freti Magallanici in eo est 
mari quod et austrinum et Pacificum uocatur, non satis 


4 Pizagua A : Pizagua uel Piragua P | fluuius P : fluuiis A | 

359b : est Maxillonum A : et Maxillonum P 

21 1 Copaiapus correxi, Cieza 359b : Capa- PA | Chilia P : 
-ae A | Guascum correxi, cf. Cieza 359b : Guauas cum PA | 
sinus Atongaius correxi, cf. Cieza 359b : sinus Atangonius P : 
si-| Atangonius A | et ante Diui P : à A | intus scripsi coll. 
3.19.1; 18.2; 15.3; 14.6 : antus PA : amplius scr. To. || 2 Mariae 
A : Mauae P | Potocalma A (cf. Cieza 360a) : Potoclama uel 
Potodama P | Biobius P : Briobius A | Valdiuianus correxi, cf. 
Cieza 360a : Valdimanus PA || 3 Mariae A : Marite P 


4 


21 


22 


120 CALVETVS, DE REBVS INDICIS 


adhuc sunt comperta, sed in eo litore, quod rectum ad 
fauces usque excurrit, promunturium est Formosum et 
Mancius flumen et Oraphes et Coraiarius portus et fi- 
nis orae atque situs Desideratum promunturium. conti- 
nens autem illa a uastissima inter utrumque Oceanum 
latitudine longissima colligens latera se ipsa ab septen- 
trione in austrum quasi in metae modum in acutum 
cacumen fastigat et australi opposita terrae canalem fau- 
cesque quas inuenit Magallanes efficit milibus passuum 
octo latas et ab ortu ad occasum milibus quadringentis 
longas, ita utrimque reciprocante Oceano ut litora et 
terras longe lateque inundet. 

Eas Hispani immenso labore, incredibili uirtute et 
eximia laude inuenerunt, lustrarunt atque subegerunt et 
uniuersam eam plagam quam sol exurit a Cancri circu- 
lo ad lineam usque Capricornii citra ultraque aequato- 
rem atque sub ipso etiam habitari colique palam fece- 
runt. qui re ipsa cognouerunt alas esse in eo orbe 
atque in nostro temporum uices eaque temperie ut ne- 
que hieme illius incolae algeant neque aestate nimis 
exaestuent. hoc ex eo nasci pro certo habent, quod pro- 
xime aequatorem dies et noctes fere sint aequales, ideo- 
que ardorem illum diurnum frigore nocturno temperari 
et inde sequi ut cum in aliis Indiarum regionibus tum 
maxime in Perura tantae sint auri et argenti uenae, tanta 
gemmarum et unionum uis, tanta ceterarum rerum co- 
pia, praesertim cum ex sole et luna et sideribus fulgore 


quod et A : quod est P || 4 latas P : laetas xel lactas A | ad A : 

et magnitudine, quae illic oriuntur, praestantibus occul- 
tas quas ipsa effundunt uires concipiant. in his duo 
sunt Canopi aeque lucidi et clari quam Iouis et Veneris 
stellae. non hic septentriones se ad austrum ut ad alte- 
rum uerticem circumagunt, non alia quae numquam oc- 
cidant sidera eximie nitentia eum ambeunt, sed duae 
tantum nubeculae uel perobscurae stellae stabili tardo- 
que motu circumeunt. hae immobilis eius uerticis se- 
dem designant uicemque Vrsae subeunt nautisque spe- 
ciem eius praebent, qui ultra aequatorem, cum 
septentriones non apparent, magnetis usu, qui nusquam 
fallit, commodissime quo uolunt nauem dirigunt, siue 
id sit ex occulta quadam ui et natura caelestis uerticis et 
magnetis, qui ferrum allicit et trahit, siue ex ipso mag- 
nete. utcumque sit, numquam acus illa ferrea magneti 
affricta sistit, donec recte uerticem intuetur et, cum ua- 
rios pro diuersis caeli, terrae marisque partibus usus 
praebeat, nautae caput, bracchia et pedes ei tribuunt; 
nam capite septentrionem, pedibus austrinum uerticem, 
bracchiis reliquas caeli partes suspicit. cuius utilissimum 
et mirificum usum Flauius Malphensis, ut Blondus tra- 
dit, primus inuenit. cui certe Hispani, qui omnia per- 
currunt maria, plurimum debent; nam aliter qui sine 
magnete incognitum Oceanum ultra lineam aequinoc- 
tialem et prope austrinum uerticem sulcare potuissent 
et Cortesius Mexicana regna adire et subigere et Francis- 


effundunt P : effondunt A || 3 austrum correxi : Austrium PA || 

cus Pizarrus refluentibus aestibus et aduerso austro 
Peruram explorare et Hispaniarum imperio adiungere? 
Quippe qui, compositis iam cum Didaco Almagro 
rebus (erat is annus Christi millesimus quingentesimus 
tricesimus primus), e Panamensium portu cum duabus 
nauibus instructis soluit et in Perurum, cum longius 
aestu uentoque furente procedere non posset, milites et 
equos exposuit. inde, nautis oram legere iussis, agmen 
difficili et aspero propter montes et paludes et aestuaria 
itinere eo animo et labore duxit ut ingentia saepe flumi- 
na natando transierit et fessos aegrotosque milites ume- 
ris subinde acceperit. tandem nauibus quas ibi inuenit 
aestuario Quiximiorum traiecto, ad Coaquium, unde 
sinui inditum nomen, oppidum auro et smaragdis et 
alimentis opulentum uenit. hic militibus, ut uires refice- 
rent, quies data. inde Pizarrus, ut opinionem de expedi- 
tione illa tamquam parum utili falso Panamae concep- 
tam prorsus ex animis euelleret, magnam auri uim ad 
Almagrum, ut supplementum militum et equorum mit- 
teret, deuehendam curauit. multi in ea regione smaragdi 
sunt reperti et plerique a militibus parum expertis, ac si 
adamantes essent, malleis contusi et fracti, ut qui peri- 
culum uerine an adulterini illi essent ita facerent. cete- 
rum, cum iam pestilentibus uerrucis laborare milites in- 
ciperent nec tantam morbi acerbitatem ferre possent, 
Pizarrus in eum locum cui nomen Portus Veteris dedit 

pedestre fecit iter eamque oram armis in potestatem re- 
degit. in eo portu milites corpora curare et Indos rates 
ad traiciendos equos facere mandat. in Punam enim fer- 
tilem et diuitem insulam transire statuerat, quam haud 
procul illinc abesse ab interpretibus Philippo et Francis- 
co intellexerat. hi Indi erant, quos ad Chiram amnem, 
cum primum eam Tumbezii explorasset oram, ceperat, 
in Pocheis orti. haec cum Pizarrus agitaret animo, Seba- 
stianus Benalcazar et loannes Ferdinandus una illuc 
naui ex Nicaragua cum militum et commeatuum sup- 
plemento appulerunt magnaque eum laetitia affecerunt. 
Puna insula in circuitu amplius milia passuum qua- 
draginta habet. feracis est soli et amoeni, multae in ea 
sunt siluae feris et auibus refertae. cultores fusci et bel- 
licosi, utpote qui Atabalipam acriter reppulerint et 
Tumbezianis aliisque finitimis populis, quibus habitu 
moribus et sacrorum ritibus non dissimiles sunt, plurima 
intulerint detrimenta. rates quibus nauigant ex longis 
leuibusque stipitibus ita compingunt: stipitem proten- 
sum uelut temonem axi currus duobus aliis transuersis 
conectunt; huic ab utroque latere binos aut ternos aut 
plurimum quaternos (impares enim oportet esse stipi- 
tes) rectos applicant, qui eo breuiores sunt, quamuis 
suis quique locis aequales, quo magis utrimque a temo- 
ne distant; eos ita transuersis colligant ut facile, cum 
uelint, dissolui possint et propter umorem asserculis 
contegunt. is qui clauum tenet et remiges in temone 
considunt. uelis namque et remis hae rates, quae pror- 

rectae speciem habent manus, aguntur, quinquagenos- 
que nonnullae homines et equos ternos capiunt. quae si 
dissoluantur aut tempestatibus aut nautarum dolo et 
perfidia, onera submerguntur, uectores uero stipitibus 
insidentes aut natantes (sunt enim Indi natatores et uri- 
natores strenui) euadunt. 

Pizarrus partem militum in tres naues, partem in ra- 
tes quas fieri iusserat una cum equis imposuit, quibus 
imperauit ut destrictis gladiis oculos, ne quid detrimen- 
ti acciperent, in Indos intenderent. his rebus constitutis, 
e Portu Vetere, qui ab aequatore parte distat una, in 
Punam traiecit. primum sine tumultu est exceptus, 
deinde cum insidias ab Indis strui intellegeret, regulum 
comprehendit et milites quidquid habuere obuium diri- 
piunt. postero die insulani armati in castra irruunt. alii 
fundis lapides, alii iacula spiculis aureis uel argenteis 
munita in nostros coniciunt, alii ratibus naues inua- 
dunt. Pizarrus equites quosdam subsidio propere naui- 
bus ire iubet et ipse cum militibus tormentariis ab uno 
latere et Ferdinandus frater ab altero cum equitibus in 
hostes erumpunt. multi glandibus transfixi, multi ab 
equis obtriti cadunt, sed nihilominus Hispanorum 
impetum fortissime sustinent. integri casis succedere, 
eminus tela iacere et comminus bipennibus et longis ex 
palma gladiis, quos uocant macanas, cum nostris ita de- 
certare ut anceps aliquandiu fuerit pugna. tandem, com- 
pluribus occisis et uulneratis, cum amplius militum uim 
et ardorem ferre non possent, pars in siluas profuge- 

runt, pars in rates se receperunt. ex Hispanis quattuor 
tantum sunt desiderati et Ferdinandus Pizarrus graue in 
altero genu uulnus accepit. insequenti die insulani ad 
castra ueniunt et uasa ex auro et argento et uestimenta 
et cibaria adducunt. ea Pizarrus in singulos milites dis- 
tribuit et regulum, quod ab eo intellexisset Atabalipam 
Guainacapae filium bello funesto cum Guascare fratre 
de imperio contendere, dimisit, ipsumque etiam, cum in 
Punam ratibus inuasisset, strenue ab insulanis repulsum 
in Caxamalcam exercitum duxisse eoque nauali proelio 
multos ex militibus amisisse sescentosque adhuc in ea 
insula in uinculis esse. hoc Pizarri animum erexit et, ne 
oblatam bene gerendae rei occasionem amitteret, in 
Tumbezium transeundum existimauit et, ut gratiam 
apud Atabalipam iniret captiuosque eo beneficio sibi 
deuinciret, eos e uinculis solui Tumbeziumque transuehi 
facile a regulo obtinuit. 

Qui eo transmissi tantum abest ut gratiam ipsi rettu- 
lerint ut populum in Hispanos concitarent: eos hoc 
unum potissimum agere, ut aurum, argentum, gemmas, 
uestimenta et quidquid pretiosarum esset rerum rape- 
rent, feminas comprimerent, templa deorum profana- 
rent atque spoliarent; haec omnia in Puna patrauisse; 
cauerent ab his aut quoquomodo possent eos opprime- 
rent, qui blandissimis sermonibus gentes delenire et 
inanibus et uitreis quibusdam munusculis irretire atque 
ita se ingerere ac demum omnia occupare consuesce- 

rent; ipsos esse quos magnus Pachacama in Peruram 
uenturos et Hingarum imperium inuasuros praedixisset; 
paruam esse militum manum sed plane inuictam, ideo- 
que satius esse ut Atabalipam quam celerrime fieri posset 
certiorem facerent. erant plerique ex captiuis Tumbezia- 
ni a quibus reliqui nullo negotio inducti praefectum 
arcis adeunt. quae de peregrina et barbata captiui refe- 
rant gente exponunt. is arma capere, portum praesidiis 
custodiisque et uigiliis munire et defendere iubet. est in 
eo Tumbezii ostio et portu, qui a Puna milia passuum 
duodequinquaginta abest, tantus reciprocantis Oceani 
impetus et uis ut nauium cumbas frequenter inuertat et 
demergat uixque nisi ratibus et oriente quidem sole ad- 
iri intrarique possit. 

Eo cum iam Pizarrus, quod milites propter caeli in- 
temperiem et locorum mutationes in morbos inciderent 
et plerique ex insulanis mari se in ratibus tenerent et 
imperata facere abnuerent, traiecturus esset, commo- 
dum in eam insulam Ferdinandus Sotus cum una ex 
Nicaragua naue applicuit peditesque et equites et com- 
meatus attulit plurimumque omnium animos refecit et 
auxit. itaque Pizarrus non amplius cunctandum ratus 
tres Hispanos una rate cum mandaus ad Tumbezianae 
praefectum arcis mittit, ut per eum sine tumultu de- 
scensiones in terram facere liceret uiceque rerum com- 
mercia exercere: se cum eo magnis de rebus agere uelle 

amicitiamque et foedus coniungere; iam se prius ad eam 
rem beneficio suo uiam fecisse, ut qui Tumbezianos in 
Puna uinctos dissoluisset. praefectus benigne Hispanos 
accipit et sacerdotibus tradit, qui more suo flentes pro 
uictimis eos Soli immolarunt. Pizarrus autem propter 3 
ratium inopiam (nam eas Indi abstulerant) partem ibi 
militum et calonum sub duce Benalcazare reliquit et 
cum reliqua naues conscendit Tumbeziumque ad occa- 
sum solis est transuectus. at Indi non terra modo ad- 
euntes portus aditu arcebant, sed stationem quoque 
nauium infestam accedente praesertim et recedente aes- 
tu Hispano faciebant. itaque nec naues portum tenere 
nec milites nauium cumbas litori applicare poterant. Pi- 4 
Zarrus cum ratem tantum unam esset nactus, in eam 
impositis quinque equitibus e naui praetoria desiluit pa- 
rumque afuit, cum nec eam regere nec flectere scirent, 
quin omnes demergerentur, quippe rate ad oram inuer- 
sa cum suo quisque equo uix emersit. qui etsi undis 5 
paene obruti totam eam noctem inquietam et insom- 
nem equis insidentes duxerunt, tamen in agrum, cum 
illuxisset, expediti in equis, ut aliquem caperent ex 
Tumbezianis, excurrerunt. sed cum nemo se illis obui- 
um dedisset, propterea quod omnes citra amnem armati 
per iuga discurrebant aliique alios ad arma excitabant, 
ad litus reuerterunt. interea. milites sine ullo hostium 
impedimento in terram descenderant nauesque statim 
in Punam remiserant, quibus reliqui milites et calones 


benigne Hispanos A : Hispanos benigne P || 3 (nam ... abstu- 
lerant) sic distinxi | calonum A : c*lonum P | transuectus P : 
-uertus A | aditu P : aditus A | Hispano] cf. Liu. 31.17.2 || 
5 calones A : c*lones P 


6 


7 


28 


128 CALVETVS, DE REBVS INDICIS 


cum duce Benalcazare sunt transportati. Pizarrus ad ul- 
teriorem Tumbezii ripam castra posuit. ea Indi haud 
procul arce in citeriore locauerant nostrisque, traiecto 
ratibus amne, incommoda ferebant; nam et multos ex 
calonibus Indis cum lignatum pabulatumque irent neca- 
bant et commeatus intercipiebant. Pizarrus rates confici 
et quam celerrime expediri curat. interim, ut praefec- 
tum magnis pollicitationibus ad se perduceret in amici- 
tiamque alliceret et traheret, Indos quosdam ad eum 
misit, quos ille non modo non audire sed ne admittere 
quidem ad se dignum duxit, utpote qui Hispanos, quod 
tam exiguo prae copiis suis essent numero, irrideret at- 
que contemneret. 

Confectis ratibus, Pizarrus secunda uigilia quinqua- 
ginta equites amnem traduxit et uiam per angustias 
eamque uirgultis stipibus et uepribus impeditam factu- 
rus prima luce in hostium castra peruenit. in ea ex im- 
prouiso equites irrumpunt Indosque somno oppressos 
et incautos inuadunt ingentemque fugam et stragem fa- 
ciunt et plurima Tumbezianorum caede tribus Hispanis 
quos ipsi pro hostiis percusserant strenue parentant. 
multi hastis transfixi, multi ab equis protriti fuere. reli- 
qui, abiectis armis, in montes diffugere. regulus Tumbe- 
ziae uallis et praefectus in arcem se recepere. iam de 
pace agere, magno natu Indos oratores ad Pizarrum ue- 
nire et praegrande auri et argenti pondus et uestium 

numerum in castra deferre et eos amicitiam malle quam 
uim deinde Hispanorum experiri oboedienterque impe- 
rata facturos sancte promittere. Pizarrus benigne Indis 
respondit, regulum et praefectum in amicitiam accipit 
foedusque cum eis sancit et quae ipsi dederunt et quae 
in castris sunt inuenta militibus diuisit. ea pugna Pizar- 
rus non Tumbeziam solum uallem sed Solanam etiam 
et Pocheam et Piuram ad Paitam usque portum in ma- 
nu potestateque habuit. sunt hae ualles fecundae et 
amoenae et magna ex parte a fluminibus quae per eas 
ex montibus in mare decurrunt nomen accipiunt. 
Pizarrus, relictis Tumbezii impedimentis et aegris mi- 
litibus cum Antonio Nauario quaestore et Alfonso Ri- 
chelmo aerarii praefecto, cum expeditis et acerrimo 
quoque uiro regia uia quae per eas ualles inter arbores 
procedit umbrosas in Piuram, quae a Tumbezia iter ab- 
est quadridui, uenit. hic initia et fundamenta propagan- 
dae per uniuersam Peruram sacrosanctae religionis sunt 
iacta. hic prima urbs in Tangarara eius uallis deuersorio 
a Francisco Pizarro anno MDXXXI condita. hic pri- 
mum exstructum templum et arae Deo optimo maximo 
eo die positae et sacratae qui Diuo Michaeli caelestium 
ordinum principi, unde nomen urbi factum, sacer erat, 
sub cuius uexillo diuino Perura mitti ipsoque immanis- 
simus humani generis hostis ex ea, in qua tot annos 
regnauerat, pelli eiusque delubra dirui, simulacra deici 
et sacra caerimoniaeque euerti coeperunt. interim legati 

Guascaris, quos, antequam exercitum Cuscho educeret, 
cum mandatis ipse ad Pizarrum miserat, in Piuram ue- 
nerunt, magnisque pollicitationibus ab eo contenderunt 
ut in Atabalipam, qui Guascarem fratrem et uerum 
Guainacapae patris heredem et imperii Hingam regno 
fortunisque omnibus expellere niteretur, bellum inten- 
deret. Pizarrus se cognita causa de ea re deliberaturum 
et quod ex aequo foret facturum respondit. legatis di- 
missis, agrum nouae urbis (iam enim Nauarius et Ri- 
chelmus cum militibus et impedimentis ex Tumbezio 
quattuor nauibus in Paitam appulerant) colonis quos 
delegerat ex ueteranis assignauit. deinde cum in Caxa- 
malca Atabalipam castra habere audiuisset, in eam cum 
centum peditibus et sexaginta equitibus est profectus. 
Agmen per deserta et inuia harenisque obducta loca 
interuallo centum ferme milium passuum ad Motupiam 
usque opulentam uallem duxit. noctu iter fecit, uix 
enim propter solis ardorem aliter procedi per eam regi- 
onem potest; non fluuii, non arbores, non herbae in illa 
sunt solitudine, sed putei solum cum deuersoriis, unde 
aquae e proximo mari salsuginem trahentes hauriuntur, 
et singuli quidem putei unius diei aut noctis itinere in- 
ter se distant. postquam in Motupiam peruentum est, 
quadriduum in ea ualle statiua habita, fessisque labore 
militibus et calonibus, qui tormenta campestria sarci- 
nasque iumentorum instar umeris portabant, quies data 

equique in pabulum sunt missi. Pizarrus, Motupianis in 3 
amicitiam receptis, castra mouit et, cum bidui iam uiam 
processisset et Perurae montanae ingressus fines fuisset, 
unus atque alter Atabalipae nuntius ei obuiam cum 
mandatis uenit: ne ultra, ni uellet de se ac sociis suis 
continuo actum esse, progrederetur; aurum et argentum 
et cetera quae milites rapuissent Indis restitueret et e 
uestigio cum suis in naues rediret atque ex imperii Per- 
urani finibus abiret. Pizarrus se maximi Christianorum 4 
imperatoris legatum esse nec retro sine summo dedeco- 
re, donec quae in mandatis haberet ipse Atabalipae ex- 
poneret, regredi posse. illi auctoritate uultus et animi 5 
constantia deterriti duplices ex auro armillas et totidem 
calceos, quos oxotas uocant, inauratos depromunt et 
"his unus inquit ex nuntiis, ‘dux, ornamentis insigni- 
tum, ut te cognoscat, in Atabalipae conspectum uenire 
decet. Pizarrus non nescius ideo ea dona sibi dari, ut 
ipse ab Hinga cognitus interficeretur militesque cape- 
rentur, tamen ea accepit atque eo ornatu se ad regem 
iturum respondit. inde instructo agmine ire perrexit et, 6 
simul atque in Caxamalcam peruenit, deuersoria, qua- 
muis ei Atabalipa per praefectum arcis edixisset ne 
iniussu suo castra poneret, intrepide occupauit. 

Ea uallis totius Perurae montanae longe fecundissima 31 
est et insigne Solis templum et arcem et amplissimas 
aedes habet, in quibus praeter innumeras Hingarum 

opes et ornamenta et arma regiae erant balneae. in his 
principes se perfundere et defricare, dum in eam deuer- 
terent prouinciam, solebant. hic Atabalipa, cum laetissi- 
mum a Quinquizio legato de Guascare ab se capto et 
copiis eius dissipatis nuntium accepisset, cum uxoribus 
et regulis se oblectabat, magnamque ex militum saltationi- 
bus, qui in castris quae circa regiam erant locata uictoriam 
Quinquizii se cibo potuque obruentes celebrabant, 
uoluptatem percipiebat. iam Chalicuchimam legatum, 
ut exercitum contraheret Cuschumque occuparet, in 
Xauxam miserat. hoc enim potissimum animo agitabat, 
ut patrio more diadema apexque regius, interfecto Gua- 
scare, capiti imponeretur. nam Hispanos, qui deuersoria 
tenebant, sacerdotibus Solis ut a peregrina illa gente sibi 
praecaueret plurimum clamantibus, parui ducebat. ea 
deuersoria a castris milia passuum quattuor aberant. eo 
Ferdinandus Sotus cum aliquot equitibus et Philippo 
interprete a Pizarro mittitur, qui, ut in conspectu Ataba- 
lipae fuit, equum calcaribus ad praetorium usque, ubi 
ille in solio sedebat aureo, concitauit. id Atabalipa ae- 
gre tulit Indosque qui se de curriculo deflexerant neca- 
ri protinus imperauit. Sotus ex equo descendit et cum 
interprete ad  Atabalipam introductus inquit: ‘magni 
Caesaris legatus nos ad te, rex, uenire iussit, ut aduen- 
tum eius in Caxamalcam scires et ipsum magnas et 
arduas res a Caesare in mandatis ad te habere, ideoque 
orare ut diem locumque colloquio constitueres. Ata- 
balipa prius acriter Sotum oculis intuetur, deinde Mai- 

cabilcae Pocheorum regulo, qui proxime aderat, quod 
uellet Soto responsum reddi innuit. is interpreti refert, 
interpres Soto exponit. post paulo Ferdinandus Pizar- 
rus, qui Sotum cum paruo equitatu consequebatur, in 
praetorium admissus Atabalipam comiter salutat et sic 
orsus est: ‘Franciscus Pizarrus, Hinga potentissime, fra- 
ter meus, Caroli Caesaris Christianorum maximi impe- 
ratoris et Hispaniarum regis legatus, in Caxamalcae 
deuersoria cum paucis comitibus Hispanis se recepit. 
nec id fecit ut te iniuria afficeret (quis enim tantum 
principem offendere auderet?) sed ut de grauissimis 
maximisque rebus quas magnus Caesar ei commisisset 
tecum ageret, quae et ad imperii tui amplitudinem et ad 
maiestatem eius conseruandam defendendamque spec- 
tant. ea sane legatus statim ut ipsum ad colloquium 
euocaueris est explicaturus.' Atabalipa comitate et faci- 
litate uiri delectatus (tantum animi moderatio potest!) 
Ferdinandum benigne excepit eique per interpretem re- 
spondit: se libenter studioseque magni Caesaris et eius 
legati amicum et socium fore, dummodo res quas Indi 
repeterent eis restituendas Hispani curarent, et postero 
die, quo ea commodius tractarentur et qui mortales es- 
sent et unde et quid e remotissimis alterius orbis terris 
profecti quaererent certius perciperet, in Caxamalcae 
deuersoria iturum. 

Pizarrus et Sotus, circunspectis. et exploratis castris, 
in deuersoria redeunt. Atabalipae responsum legato re- 
nuntiant: innumeras prope Indorum esse copias, castra 
armis commeatibus auro et argento et multa supellectile 
referta. Pizarrus ex Atabalipae responso intellegit eum 
iniquissimo infensissimoque animo uenturum. milites, 
quos tanta hostium multitudine perterritos uidebat, ut 
firmis fortibusque essent animis hortatur: eos Indos nu- 
mero quidem superiores, sed uirtute longe his inferio- 
res esse quos in Puna et Tumbezio, funesta clade illata, 
nulla accepta, fudissent; ea nocte omnia non ad pugnam 
sed ad imbellis nudaeque gentis fugam haberent parata; 
insequentem esse diem quo, si Caesaris, si Hispaniae, si 
pristinae memores forent uirtutis, ditissimi fortunatissi- 
mique Hispanorum fierent; nec dubitare se quin in Ata- 
balipae praetorio esset cenaturus et omnes tam magnis 
hostium fortunis potituri. milites animis confirmati ex- 
cubias agere, arma parare, tormenta puluere glandeque 
munire, equos curare et alius alium ad proelium et 
praedam incitare ingentique pugnandi ardore diem ex- 
spectare. erat latissimus a fronte deuersoriorum campus 
undique muro clausus. is unum aditum contra praeci- 
puam eorum ianuam habebat et in eo muro qui utrim- 
que a lateribus deuersoria, quae in longum erant sita, 
contingebat, singulas turres eis contiguas; altera pro 
specula erat, altera simulacris quibusdam destinata. in 
his Pizarrus, cum iam illuxisset et milites cibum sump- 
sissent, uicenos pedites tormentarios posuit et Ferdi- 

nandum fratrem et Benalcazarem et Sotum in singulis 
deuersoriis cum uicenis equitibus esse iussit. ipse in ue- 
stibulo quod aditui oppositum eius campi erat tormenta 
campestria collocauit ibique, ut Atabalipam intrantem 
prospiceret, cum reliquis peditibus et calonibus in occul- 
to mansit ac ne quis se proderet aut strepitum faceret 
aut erumperet, donec signum tormento daret et uexil- 
lum inferri in hostes uiderent, edixit. 

Atabalipa quoque acies instruxit et in Hispanos indu- 
xit, Ruminaguioque duci imperauit ut cum quinque In- 
dorum milibus eam partem quae a tergo deuersoriorum 
erat et qua in Caxamalcam Hispani uenerant protinus 
occuparet eosque profugientes, ni se abiectis dederint 
armis, necaret; omnes enim se in uinculis, ut eos, so- 
lemni facto sacrificio Soli, pro uictimis percuteret, habi- 
turum sperabat, idque ita fore in animum propterea in- 
duxerat, quod Maicabilca regulus ei rettulisset aduenas 
non celeres sed tardos, non fortes sed ignauos, non plures 
sed paucos atque adeo infirmis esse uiribus ut iter non 
pedibus sed ingentibus urcis, quos ipsi equos uocarent, 
facere possent. ceterum Atabalipa chlamyde ornatus au- 
rea, fronte apice purpureo et gemmis distincto euincta, 
lectica aperta ex auro ita lento deferebatur incessu ut 
horarum interuallo quattuor uix totidem passuum mi- 
lia conficeret. trecenti lecticarii ueriscoloribus induti 
uesübus saltantes et cantantes praeibant et ne quid 

principem offenderet in uia obseruabant. reguli post 
ipsum octophoris portabantur, deinde acies sequeban- 
tur. 

At uero Hinga cum in eum Caxamalcae conclusum 
locum iam intraret neminemque circumspiceret, se ex 
puluino gemmato sellaque in qua sedebat aurea erexit 
in pedes et exclamauit Hispanos uictos et prae metu 
exanimatos. esse quidem ab regulis est responsum. sed 
tunc ex deuersoriis prodiit Vincentius Valuerdus Domi- 
nicanus, qui postea Cuschi pontifex fuit, altera manu 
crucem argenteam altera codicem sacrum ferens. Ataba- 
lipa habitum uiri admiratus omnes consistere iubet. ille 
ad lecticam intrepide accessit. multa de Deo pie et dis- 
erte dixit. magnitudinem imperii Caroli quinti Augusti 
et res ab eo fortissime gestas extulit, tot uictorias terra 
marique partas, tot triumphos de magnis et opulentis 
actos regibus commemorauit. his adiecit eum ingentes 
alere exercitus et cum his legatos in diuersas orbis regi- 
ones, quas ipsi maximus Christianorum pontifex Chris- 
ti Dei mundi seruatoris in terris uicarius decreuisset, 
mittere nec aliam ob causam Franciscum Pizarrum eius 
legatum in Peruram cum aliquot Hispanis, gente inuic- 
ta, uenisse quam ut ueram et sanctam Christi religio- 
nem in eam induceret et peruersam et impiam tolleret, 
principesque qui eam ultro susciperent in amicitiam fi- 
dem societatemque acciperet easque foedere confirma- 

ret, reliquos uectigales stipendiariosque faceret et eo- 
rum prouincias in potestatem redigeret; sed id unum 4 
Hinga pro certo haberet eos qui, abnegata prius secta 
siue potius fraude quam habebant, pietatem religionem- 
que Dei ueri animis infigerent et pure et caste colerent 
in caelum post obitum euolare, ceteros uero ad infer- 
nos detrudi manes; ea esse magni Caesaris mandata 
quae eius legatus esset exsecuturus; itaque utrum mallet 
Hinga deligeret, an bona cum pace, caelesti in Peruram 
inducta religione, amicum sociumque Caesaris esse an 
bello, quod ferro ignique ei indiceret, ius imperii cum 
exercitu et regno amittere. 

Atabalipa grauiter indignatus negat pontificem et 35 
Caesarem in ea regna, quae maiores sui armis subegis- 
sent quaeque, deuicto captoque Guascare Hinga fratre 
suo, ad se peruenissent, quicquam iuris habere, nec se 
alium agnoscere inquit deum quam Solem et Pachaca- 
mam et eam religionem quam a Mango Capa primo 
forussimoque Hinga institutam accepisset acerrime re- 
tenturum et pro ea in Caesarem bella suscepturum ac 
non modo non tributarium, sed ne amicum et socium 
eius quidem futurum; quin protinus inde, ni uellent 
pro uictimis Soli et Pachacamae immolari, in naues ab- 
irent; iam se ex Mangi Capae institutis intellegere ob- 
euntium animas non exstingui, sed ad laetas fortunatas- 
que sedes transire ibique uoluptatibus indulgere; at 
ostenderet unde ipse sciret eos qui sancte pieque religi- 

onem Christi colerent in caelum migraturos. ‘ex diuina’ 
inquit Valuerdus, ‘scriptura, quam hic sacer continet 
liber. manum ille porrigit, librum accipit, euoluit: ‘atqui 
hic nihil refert, non respondet. iratus in terram eum 
proicit. Valuerdus, sublato codice, propere in deuerso- 
ria currit clamitans: ‘irruite, Christiani, irruite uestras 
iniurias uindicaturi. punctim non caesim hostes petite, 
uestra est uictoria." 

Pizarrus signum dat, uexillum conuellit et explicuit 
ingentemque tormentis campestribus stragem edit. equi- 
tes subito praeter hostium opinionem ex deuersoriis 
erumpunt. pedites qui in utraque erant turri tormenta- 
riis globulis multos prosternunt. Pizarrus cum reliquis 
peditibus in Atabalipam, qui, nullo pugnandi signo suis 
dato, tacitus stupefactusque consistebat, impressionem 
facit. atrox ubique hinc ab equitatu hinc a peditibus 
Pizarri et ab aliis, qui, emissis iam tormentariis globu- 
lis, sese ex turribus gladiis in hostes destrictis conci- 
tauerunt, fit caedes. Atabalipa ex lectica cladem suorum 
contuetur et alios aliis caesis succedere et locum occu- 
pare et corpora hastis gladiisque opponere, alios lecti- 
cam, ne ipse decideret, umeris manibusque, donec ab- 
scinderentur, undique sustinere. Pizarrus cum uideret 
Hispanos, si pugna protraheretur, summo in periculo 
futuros (iam enim reliquae acies iter accelerare et in 

campum ingredi contendere), uiam ferro cum peditibus 
aperit, lecticarios caedit et in lecticam inuadit. Indi con- 
ferto agmine eam cingunt et obsistunt, aliique aliis in 
caesorum succedunt locum. accurrere equites sparsoque 
agmine horribilem stragem et fugam dedere. Pizarrus se 
in Atabalipam infert, apprehensoque manu capillo, eum 
trahit et e lectica deturbat leueque in altera manu uul- 
nus accipit. nam milites, cum eam laudem et tanti captiui 
praemium comparare sibi quisque conaretur, crebris ne- 
quiquam ictibus auream lecticam ceu incudem tunden- 
tes leuiter casu Pizarrum percusserunt. Indi, deiecto 
captoque Atabalipa, terga uertunt, alii super alios ca- 
dunt et conciduntur et, cum tanta hominum turba uno 
effugere aditu non posset, eo impetu atque ui ad mu- 
rum adhaerescebat ut alii alios impellentes partem eius 
sedibus conuulsam propulerint, liberiorem patentiorem- 
que egressum fecerint. inde omnes diffugere, castra pe- 
tere, in siluas se abdere et omnia magnis clamoribus 
dissonisque uocibus complere. quos equites insequi et 
caedere non destiterunt donec nox fecit ut in deuerso- 
ria redirent. at Ruminaguius, qui uiam a deuersoriis in- 
cluserat, cum tormentorum crepitum et strepitum Indo- 
rum et audiret et ipsos per agrum percurrere et se 
montibus occultare prospiceret, Atabalipam | uictum 
captumque pro certo duxit et in Quitum, quod decies 
centena passuum milia inde aberat, cum eo quod duce- 
bat agmine profugit illudque postea occupauit. 

Hispani ea nocte primum qua laetitia Deo optimo 
maximo propter adeptam uictoriam gratias egerint, qui- 
bus gaudiis, quod ne unus quidem ex suo agmine praeter 
Pizarrum uulneratus esset nedum occisus, exsultarint 
non facile posset explicari. hoc certe diuinae potius quam 
suae uirtuti tribuendum putabant; non enim, cum essent 
tam pauci, dubitabant quin ope caelesti tot Indorum 

milia fudissent. miracula etiam pugnae adiiciebant Ata- 
balipam animo consternatum et metu abiectum fuisse 
alioquin principem fortem et impauidum, eumque nul- 
lum signum pugnae dedisse, Indos, cum intenti illud 
exspectarent, non (tantum erat in regem obsequium!) 
depugnauisse, sed cuneatim solum lecticam circumde- 
disse et, ne de ea ipse deiceretur, corporibus suis ualli 
in modem saepsisse et sese inuadentibus hostibus cae- 
dendos pro uictimis praebuisse nobilemque sua clade 
eum locum fecisse. 

Insequenti die castra fuere capta et direpta, multum 
auri et argenti facti, multum lautae et magnificae supel- 
lectilis et ceterarum. rerum inuentum et Atabalipae et 
regulorum uxores et aliae ad quinque milia captiuae in 
deuersoria ductae. at uero Atabalipa, qui catenis con- 
strictus in amplo deuersorii conclaui asseruabatur, for- 
tissime eam fortunam pertulit sed, cum indigne pro ma- 
iestate regia tractaretur, Pizarrum rogauit ut rationem 
eius haberet nec principibus feminis uim inferri sine- 
ret; quin si libertatem dare uellet, se illius pauimentum 
conclauis tecturum uasis ex auro et argento promisit. et 
cum Hispanos qui aderant eam rem in admirationem 
ducere uideret, e lectulo surrexit et stans, bracchio dex- 
tro erecto, manu extensa, digito quanto altus potuit 
parietem signauit et inde rubrica lineam circumduxit et 
se intra trimestre obstrinxit tempus pauimentum illud 


37 2 post adiiciebant plene distinguunt PA | animo P : uero 
mo A, unde uero To. | impauidum A : -dam P | dedisse A : 
-et P | (tantum ... obsequium!) sic distinxi | sepsisse P : -et A 

38 1 lautae P : laute A || 2 at uero om. P || 3 tecturum A : 
lecturum P | rubrica P : rubrita A 


LIBER TERTIVS 141 


doliis, urceis, lancibus, scyphis, poculis et aliis id genus 
uasis aureis et argenteis lineae undique circumductae 
exaequaturum. Pizarrus se eum, statim atque illud prae- 4 
stitisset, cum coniugibus et liberis dimissurum pollice- 
tur. Atabalipa sine mora Indos nobiles ex his mittit qui 
cum eo erant capti quique ultro post pugnam in castra 
redierant, ut confestim ea uasa ex Quito, Cuscho, Pa- 
chacama et ex aliis templis et arcibus deuehenda cura- 
rent. ceterum, cum sarcinae auri et argenti, quas Indi 5 
cottidie in Pizarri deuersorium portabant, illius paui- 
mentum conclauis non tegerent nec Hispanorum ocu- 
los explerent, Atabalipam incusare cum dolo malo age- 
re, tempus extrahere, exercitum secreto colligere, ut se 
in libertatem assereret et eos circumuentos perderet, 
omnes coeperunt et palam dicere tutius esse, eo inter- 
fecto et praeda diuisa, longius procedere nec in deuer- 
soriis tam diu desidere. Atabalipa, re intellecta, deum 6 
atque hominum fidem implorare et grauiter de militi- 
bus Hispanis, quod de se talia cogitarent et timerent, 
apud Pizarrum queri: nihil se in eos moliri nec posse 
nec audere; non milites sed aurum et argentum ad liber- 
tatem in unum locum cogere, in id incumbere ac dies et 
noctes bona fide de libertate sua et de liberis et uxori- 
bus redimendis agere; et parum referre si ultra praescrip- 
tum tempus aliquantulum res protraheretur; longissime 
ea loca unde aurum et argentum esset deportandum ab- 
esse; quod si non crederent, cum Indis quos ipse in 7 

Cuschum mitteret aliquot Hispani, ut rem oculis cerne- 
rent atque cum sarcinis expedirent Indos, pergerent; 
omnia exin cum ipsis tuta fore nihilque in eundo et 
redeundo periculi esse. 

Ceterum cum nemo se Indis committere uellet, sub- 
ridens ille inquit: *ei fidem non habetis qui uinctus cum 
liberis et coniugibus in uestra est potestate?' et se fidem 
ei habere et, si summum uitae sit discrimen, Ferdinan- 
dus Sotus et Petrus Barcus uiri fortes et strenui respon- 
dent, permittente magni Caesaris legato, ituros. qui ex- 
templo cum ducentis Indis, quos Atabalipa ire iussit, ut 
eos ducerent et singulis lectulis, quas uocant hamacas, 
deferrent, Cuschum sunt profecti. bini Indi una lecti- 
cula singulos nobiles umeris portare solent et totidem 
paruis interuallis ea industria et agilitate fessis succedere 
ut nec cursum impediant neque consistant; non enim 
Indi in uia consistere sciunt et qui lecticulas umeris ge- 
stant et qui post sequuntur non minus aeque quam ce- 
leriter omnes simul currentes uiam procedunt et per- 
gunt. iam Sotus et Barcus iter quadridui fecerant, dum 
Quinquizius legatus cum omnibus copiis suis et Gua- 
scare, quem ab eo captum supra demonstrauimus, ob- 
uiam eis uenit. et is ut ab Indis cognouit Atabalipam, 
fuso fugatoque exercitu, in uinculis esse, grauiter mole- 
steque tulit Sotumque et Barcum, quod sub Atabalipae 
nomine et fide Cuschum adirent, in honore habuit. a 
quibus Guascar multa prius de Atabalipae inuriis que- 
stus maximis precibus et promissis contendit ut secum 

in Caxamalcam redirent: plurimum se uereri, quia Ata- 
balipa captus esset, ut a Quinquizio necaretur; eum cer- 
to scire se fratrum maximum natu et uerum Guainaca- 
pae Hingae heredem et Perurani imperii principem 
insignique regio omnium ordinum consensu ab sacer- 
dote maximo Cuschi, ubi Hingae inaugurari solent, de- 
coratum, Atabalipamque armis, comtempto omni iure, 
regnum occupasse nec quod Hispanis promisisset, nisi 
spoliatis Solis et Pachacamae templis, praestare posse; 
itaque eos uehementer orare ne se desererent, quin et 5 
promittere et ipsis spondere et sanctissime recipere se 
non pauimentum solum auro et argento et gemmis con- 
tecturum et illud lineae rubrae in pariete circumductae 
aequaturum, sed ad lacunar usque conclaue quantum 
esset utroque metallo completurum idque nullo negotio 
facturum, quippe qui innumeras paeneque incredibiles 
Guainacapae opes haberet, eumque, cum in Quitum re- 
diret, ipsi praecepisse ut cum barbata albaque gente 
quae in Peruram statim post obitum suum esset uentu- 
ra eamque subactura amicitiam contraheret eamque pu- 
blico priuatoque foedere iungeret; quod si faceret, diui- 
tias et regnum habiturum; sin minus, omnia ea cum 
uita amissurum; lam se ea patris praecepta legatis ea de 6 
re cum mandatis ad Hispanorum praefectum missis ex- 
secutum; interim fraude insidiisque Quinquizii captum 
fuisse et Atabalipam animo in regnum intento maxi- 

mam eius partem inuasisse, sed summa in spe esse, 
dummodo ipse in Caxamalcam ab eis deduceretur, lega- 
tum magni Caesaris, cum ipse ius et imperium, uti 
Guainacapa pater praedixisset, iam Perurae haberet, ea 
de re ex aequo cogniturum, eique regnum cuius esset 
adiudicaturum. Sotus et Barcus maxime se uicem eius 
dolere dicunt et eo magis quod ipsis non liceret cum 
eo in Caxamalcam reuerti nec causam eius suscipere, 
propterea quod a praefecto suo Cuschum mitterentur 
et quod commissum ab eo esset exsequi cogerentur, sed 
firmo regioque esset animo eoque aduersam toleraret 
fortunam nec dubitaret quin praefectus quod aequum 
foret, causa probe cognita, decerneret eumque in re- 
gnum restitueret. Guascar nihil magis certi habere 
quam se, abeuntibus ipsis, a Quinquizio interfectum 
statim iri respondit. et sane inde factum est ut tam im- 
mensa ila uis et ingens copia auri et argenti facti et 
infecti quam Guainacapa cum tanto gemmarum et 
unionum numero Guascari Cuschi reliquerat ab Indis in 
occultis terrae locis defossa numquam inueniri potuerit. 
ceterum Sotus et Barcus culpa uacant, ut qui pro more 
institutoque militari quod a praefecto eis erat manda- 
tum nauiter accurateque fecerint. 

Quinquizius simul atque illi abierunt, Atabalipam 
per nuntios celeres docet quid Guascar Hispanis dixe- 
rit, quid promiserit, quid egerit et quid illi obtulerint. 
ipsum monet ut sibi praecaueat. ille maestitiam uultu 
simulat, cibo potuque abstinet et lacrimas fundit. Pizar- 
rus eum adit, causam rogat, urget, uix tandem precibus 

extorquet. ‘ideo’ inquit, ‘fleo et praecipuo quodam do- 
lore angor et crucior, quoniam Guascarem Hingam, 
quem in patris loco potius quam fratris habebam, qui- 
dam legatus, cum audiisset me captum et copias ab Hi- 
spanis esse fusas, impie interfecit. non equidem bellum 
cum fratre suscepi ut eum regno expellerem aut ullam 
inferrem calamitatem, sed idcirco arma sumpsi eumque 
capiendum perducendumque ad me curaui, ne regnum 
Quiti adimeret, quod Guainacapa pater meus in pote- 
statem suam redegisset mihique moriens dedisset et, ut 
in perpetua essemus pace, illud libere me habere per- 
mitteret.' at Pizarrus, cum prae fletu et singultu ampli- 
us Hinga loqui non posset, eum consolatur monetque 
ut aequo animo casum illum ferat; omnibus cito aut se- 
ro esse moriendum; pollicetur se, compositis Perurae 
rebus, in eos qui Guascarem occidissent grauissime ani- 
maduersurum. Atabalipa cum fratris caedem tam leuiter 
a Pizarro accipi uideret, re dissimulata nuntium ad 
Quinquizium extemplo remisit, ut confestim Guascarem 
obtruncaret. id tanta facta est celeritate ut uix ratio iniri 
potuerit utrum ante simulatum maerorem an post Ataba- 
lipa se fraterno inquinarit parricidio. et Guascar quidem, 
antequam trucidaretur, mortem Atabalipae praenun- 
tiauit: ‘breui? inquit, ‘tempore imperaui, sed multo 
breuiore Atabalipa, homo omnium quos terra sustinet 
sceleratissimus, cuius iussu ego nunc occidor, est impera- 
turus.' 

Interim Ferdinandus Pizarrus Francisci fratris legatus 
cum quadraginta equitibus regia uia montana in Gua- 

machucum opulentam uallem et Solis templo et arce 
cum nemore regio guanacis, uicuniis, ceruis et aliis feris 
referto nobilem est progressus, eique Illiescas Atabali- 
pae frater germanus cum multis milibus pondo auri et 
argenti, ut captos redimeret, obuiam occurrit. eum Pi- 
zarrus hortatus ut die ac nocte iter continuaret in Xau- 
xam illustrem uallem penetrauit ibique Chalicuchima 
Atabalipae legatus, dimissis copiis quas iam comparaue- 
rat, in Pizarri amicitiam et societatem una cum Guancis 
non ui sed uoluntate uenit eumque in Pachacamam est 
secutus. ea uallis a Caxamalca milibus passuum aberat 
quadringentis. eas ille regiones et ualles explorauit mul- 
taque uidit et inuenit et, quamquam primores uallis Pa- 
chacamae et sacerdotes, qui iam Atabalipam uictum 
captumque ab Hispanis sciebant, immensas illius templi 
opes et dona maxima ex parte ita sub terra defoderant 
et obruerant ut numquam postea apparuerunt, tamen 
Pizarrus multum auri et argenti inde in Caxamalcam 
comportauit eoque itinere equis soleas aureas et argen- 
teas induit. 

Ceterum milites Hispani, cum rem nimis protrahi et 
ingentem auri et argenti uim coactam (iam enim Illie- 
scas in Caxamalcam uenerat et in Quitum discesserat) 
sed nec adhuc quintam partem pro conclauis amplitudi- 
ne esse aduectam uiderent, non amplius exspectandum 

rati instare et singulis diebus urgere ut praeda diuidere- 
tur non cessabant periculum esse ne Indi proxima 2 
edocti clade et iam animis confirmati, coniunctis copiis 
quas undique occulto parare dicebantur, commeatus in- 
terciperent Hispanosque, si non armis, certe fame neca- 
rent; ad haec iniquum esse eos qui Didacum Almagrum 
sequebantur, quem rumor erat ex Panama iam egres- 
sum, partem praemii et fructus, quem ipsi tantis labori- 
bus et uigiliis et armis essent consecuti, capere; nec 3 
dubium erat quin Almagrus naues e Panamensi portu 
animo quidem, ut ferebatur, infesto soluisset, ut Cus- 
chanam prouinciam, quam audierat refertissimam auro 
esse, pracoccuparet multaque Pizarro detrimenta infer- 
ret, qui per arcanas litteras, quas in Pocheis acceperat, 
certior factus nemini eam rem aperuerat. Almagrus, 4 
cum in Portum Veterem applicuisset. Atabalipamque 
captum intellexisset, suspenso prius scriba quem cas lit- 
teras ad Pizarrum misisse certum erat, animum mutauit 
et cum centum et quinquaginta Hispanis in Caxamal- 
cam profectus Pizarro se adiunxit. ibi tantum auri et 5 
argenti (nondum enim erat diuisum) ab eo conspectum 
in summam certe admirationem uenit. et profecto in- 
credibilem fuisse copiam tradunt; nam et ad aerarium 
regium milia nummum aureorum quadringenta sunt al- 
lata et in singulos equites quattuordecim milia et in pe- 
dites dena milia sunt diuisa; praefecti quadragena et 
centuriones tricena accepere. Pizarrus praeter auream 

sellam, quae quinque et uiginti aureorum milibus fuit 
aestimata, quadruplo plus habuit dimidiumque Alma- 
gro pro inita inter ipsos societate dedit militibusque 
eius, ne tumultum concitarent, mille nummos aureos 
uiritim distribuit. numquam milites tam breui tempore, 
nullo prope labore, nullis in pugna uulneribus acceptis, 
tantas diuitias possedere. numquam tantum aleae tri- 
buerant: multi enim ut repente diuites ita inopes sunt 
facti et quod casu quodam habuerunt in alea perdide- 
runt. 

Alii auro et argento onusti Ferdinandum Pizarrum in 
Hispaniam sunt secuti. is a Francisco fratre mittebatur, 
ut quid ipse cum centum et sexaginta tantum militibus 
Hispanis in Perura gessisset ad Caesarem referret. qui 
ex Italia, magnis rebus eo tempore gestis, in Hispani- 
am, postquam susceptis de manu Clementis septimi 
pontificis maximi insignibus imperii Romanus impera- 
tor Bononiae fuisset appellatus, redierat. nam Florenti- 
am Etruriae principem urbem ceperat, cuius principa- 
tum Alexandro Medici genero detulit, et Ferdinandum 
fratrem Pannoniae regem septemuirum sufragiis et pro- 
cerum omniumque imperii ordinum consensu in Caesa- 
rem elegerat, habitisque Ratisbonae, quae Artobriga et 
Augusta Tiberii olim fuit, comitiis, Solymanum Turca- 
rum tyrannum cum ducentis equitum milibus Viennam 
munitissimam Pannoniae Superioris urbem iterum inua- 
dentem in fugam ingenti hostium strage edita uerterat. 

At uero Ferdinandus Pizarrus et alii Hispani nauibus 
Hispalim deuecti publicanorum officinam, quam do- 
mum commercii uocant, multo auro et argento et Hi- 
spaniam fama et cupiditate compleuerunt, siquidem ea 
lege qui metalla illa aduehunt ex Indiis in eam confe- 
runt officinam, ut uectigalis nomine quintam auri et 
argenti partem regi pendant; reliquum conflant purio- 
risque metallum uenae admiscent et exactae intertri- 
menta conflaturae reiciunt ac demum ad pondus et pu- 
ritatem regiae monetae Hispanica nota cudendum 
curant. at Pizarrus Mantuam Carpetanam, quae nunc 
Madritium dicitur, ubi Caesar tunc erat, se contulit om- 
niaque ordine quae feliciter prospereque Franciscus fra- 
ter in Perura gessisset Caesari rettulit: et amplissima ea 
esse regna et auro argentoque et gemmis refertissima ac 
se ingentem auri uim in aerarium Hispalim intulisse et 
multa etiam uasa, quibus Perurae reguli utebantur, et in 
his simulacra deum, statuas principum, effigies anima- 
lium, formas arborum et dolia et tympana et alia omnia 
ex argento, quae miraculo cunctis fuere. Caesar cum ex 
ea re tum praesertim quod religio Christiana in au- 
strum  protenderetur incredibili est affectus laetitia. 
Franciscum Pizarrum in amplissimo collocauit gradu et 
praefecturae Nouae Castellae, quam ei decreuerat, fines 
ad milia passuum multa in austrum protulit eosque 
praescripsit et ab his aliam praefecturam Noui Toleti 
constituit, quam Didaco Almagro decreuit, eumque il- 
lustri decorauit titulo, regiaque de ea re diplomata in 

Indico expediri senatu iussit. Ferdinandum Pizarrum 
militiae Diui Iacobi ascripsit et magnis ornatum mune- 
ribus dimisit. 

Interim in Perura simultates partim obscurae partim 
apertae inter Pizarri et Almagri milites susceptae fuere, 
quae postea in graues inimicitias, odia, discordias et in- 
testina bella abierunt, illis palam dicentibus nihil eos 
commodi, donec Atabalipa praestaret quod pro re- 
demptione promiserat, exspectaturos; his indignantibus 
quod ea in se tam temere effunderentur: frustra se in 
Peruram traiecisse, si nihil emolumenti, nihil praemii et 
fructus uiuo Atabalipa essent accepturi; semper illos 
dicturos numquam ad lineam parietis esse peruentum 
omniaque sibi iure redemptionis deberi; itaque satius 
esse, ne dissidia et bella inter ipsos excitarentur, Ataba- 
lipam de medio tollere nec ferendum esse propter eum 
Hispanos se mutuis caedibus conficere; iam illum, quod 
regnum Guascaris occuparit, perduellionis esse reum; 
iam quod QGuascarem fratrem uerum et legitimum 
Guainacapae Hingae filium heredem et Perurani imperii 
principem trucidarit, meritum esse qui in culleum in- 
suatur et in flumen deiciatur; quin et ipsum de nece 
Hispanorum cogitare occultoque exercitum, ut eos op- 
primeret, colligere idque ita esse complurium testimo- 
niis Índorum constare atque confirmari. et non milites 
solum, sed Almagrus etiam et Richelmus omni studio 
in Atabalipae perniciem. incumbebant meritoque ipse 
hos semper suspectos habebat. nam Ferdinando Pizar- 

ro, quicum summa intercesserat amicitia, in Hispaniam 
discedenti dixisse ferunt: “et hinc abis, Ferdinande prae- 
fecte? hoc certe grauissime fero, nam confestim isti lu- 
scus et crassus (nimirum Almagrum et Richelmum intel- 
legens) me obtruncabunt.' sed et Philippus interpres, cui 
iam in amore et in deliciis una ex Atabalipae uxoribus 
erat, ut eum morte absumeret etiam atque etiam insta- 
bat atque urgebat. is testes sceleris sui colligere, eos in 
miserum principem producere et testimonia quae in 
eum dicebantur, cum ea Hispani non intellegerent, pro 
libidine sua exponere. Atabalipa uidens se tam indigne 
et impune ab sceleratissimo seruo per hominum ora 
traduci multo aegrius tantam iniuriae molem quam cla- 
dem, captiuitatem et iniectas catenas tulit atque susti- 
nuit, praesertim cum pro more regio et instituto deter- 
rimum et saeuissimum Indum uiuum cum coniuge 
adultera comburere, parentes necare, familiam penitus 
delere, locum in Pocheis, ubi iste natus esset, funditus 
demoliri, arbores excidere et radicitus euellere, denique 
agrum incultum et desertum facere non posset. qui 
cum iam se damnatum audiisset, Pizarrum orat ut se ad 
Caesarem mitteret, ne manus sanguine suo foedaret, fa- 
mam obscuraret et insigni ipse quadam impii ingratique 
nota et ignominia inureretur, qui praeter fidem datam 
eum principem qui muneribus expleuisset ipsum occi- 
deret; nec fieri posset ut qui in uinculis esset exercitum, 

quo Hispanos circumueniret, ex prouinciis educere iu- 
beret, cum certo sciret se in ipsis catenis, conspectis ab 
Hispanis copiis, subito trucidandum; omnia tuta et pa- 
cata esse; nihil Indos iniussu suo temptaturos; Ferdi- 
nandum Pizarrum, Sotum et Barcum omnem ferme 
peragrauisse Peruram et saluos et incolumes, nullo us- 
que detrimento accepto, in Caxamalcam reuersos; 
grauioribus, si aliter atque diceret ipse putaret, uinculis 
corpus constringeret ac pro uno Hispano quem Indi 
interficerent, uxores cum liberis, quas in sua habebat 
potestate, protinus necaret; quod si insisteret impurissi- 
moque ei seruo crederet, qui libidine magis quam ratio- 
ne rem ageret testimoniisque abuteretur, firmam se 
spem habere magnum et uerum Deum caedis suae ulto- 
rem futurum. nihil Pizarrum mouit. non tamen deerant 
qui tantum principem in Hispaniam ad Caesarem mit- 
tendum censerent; sed, quod plerumque fit, maior pars 
meliorem uicit. tandem Atabalipa productus est et, Va- 
luerdo persuadente, Christianam suscepit religionem et, 
stupentibus Indis qui tristi aderant spectaculo, eum tor- 
tor ad palum alligatum strangulauit. mortem laeto et 
interrito uultu et magno et forti animo pertulit. statura 
erat procera, facie liberali ac plane regia et moribus ca- 
stis et compositis. diadema, Guascare fratre Hinga a 
Quinquizio legato capto, capiti imposuit et deinde pro 
more et Hingarum maiestate in manum principis puel- 
lae spuit. Indi immaturam eius mortem uidentes Gua- 
scarem, qui eam praedixisset, filium Solis esse credide- 
runt. ceterum Franciscus Pizarrus pulla indutus toga 

iusta funebria ei more regio magnifice fecit. corpus, si- 
cuti ipse cauerat, Quitum ab regulis et ducibus quibus- 
dam in Guainacapae patris sepulcrum est illatum. 

Hinc caedes, calamitates et bella ciuilia sunt orta, et 
Hispani a quibus Atabalipa indignissima affectus erat 
morte partim ferro postea absumpti, partim sunt pati- 
bulis affixi, paucique ex his euasere qui mortem Ataba- 
lipae sanguine caedeque sua non expiarint. eam impri- 
mis ulcisci Quinquizius legatus animo intenderat, qui 
aegre ferens Hingarum regna, occiso ab Hispanis Ata- 
balipa, sic inuadi et occupari reliquias eius exercitus 
cum cura collegit et cum militum quindecim milibus in 
Xauxam contendit. ea uallis a flumine Xauxa nomen 
ducit et in tractus Xauxam, Maricabelicam et Laxapa- 
langam diuisa in longitudinem milia passuum sexaginta 
et in latitudinem uiginti patet. iugis undique niuosis fe- 
re cincta est. per eam Paranaguacus ingens amnis, qui 
Argenteus creditur esse, defluit. is ex grandi Bombonis 
palude exoritur et, Xauxa, Parco, Bilca, Abancaio, Apu- 
rima, Tucaio et aliis atque aliis fluminibus acceptis, in 
occasum longissime latissimeque decurrit et per imma- 
nia terrarum spatia et magnarum incultarumque gentium 
regiones in interiorem Oceanum descendit. in Xauxa 
aedes Hingarum amplissimae, quas uallis praefectus in- 
habitabat, et templum Solis et deuersoria e lapidibus 

erant constructa et densis trabibus et stramentis contec- 
ta et muro undique conclusa. eo cum Quinquizius ue- 
nisset, Guancas, qui uallem incolebant, nequiquam in 
arma concitauit; nam in societate quam cum Ferdinan- 
do Pizarro inierant cum fide perstitere. quod statim ut 
in Caxamalca nuntiatum est, Pizarrus primum Sebastia- 
num Benalcazarem praefectum cum aliquot equitibus, 
ut Pocheos, Tumbezianos et Cannarios socios, qui que- 
stum de iniuriis Ruminaguii Atabalipae legati uenerant, 
ab excursionibus hostium et latrociniis tueretur, in 
Piuram misit. deinde ipse regia uia in Xauxam milia 
passuum trecenta et uiginti a Caxamalca distantem ag- 
men duxit easque ualles et regiones in potestatem rede- 
git. qui dum Xauxae appropinquaret, Quinquizius in 
Bilcas secessit. 

Ea uallis et prouincia multarum uallium et regionum 
erat caput Hingarumque imperii umbilicus; aeque enim 
a Quito atque a Chilia distat. arx regia et templum So- 
lis et amplissimae domus, in quibus arma et uestimenta 
reponebantur, in alto iugo erant positae. hae milibus 
passuum centum et sexaginta absunt a Xauxa. eo Pizar- 
rus postridie quam discesserat hostis uenit. Guancas, 
quod perstitissent in fide, laudauit et amoenitate loci 
delectatus ciuitati regiae aedificandae, quam postea ad 
rpam Limae Perurae planae amnis et uallis condidit, 
fines designauit. Valuerdus uero in templo imaginem 

Solis deiecit et sanctum Christi uexillum defixit. nec 
ulla deinde ab infernis manibus responsa reddita fuere. 
ea res metum et religionem Indis iniecit, sacrosanctam- 
que crucem uenerari adorareque coeperunt. inde Pizar- 
rus, impedimentis fere omnibus cum Richelmo aerarii 
praefecto et aliquot militibus, qui praesidio essent, re- 
lictis, in Bilcas mouit, totoque eo itinere montani impe- 
rium accepere et exercitum aluere. et cum tridui uiam 
iam fecisset, Sotum cum equitum ala ad explorandum 
hostes praemisit et mox Almagrum cum alia equitatus 
parte ire iussit. ipse cum peditatu eos statim est subse- 
cutus. uentum erat iam in Bilcas et, cum ante solis oc- 
casum Sotus agmen in cliuos erigeret, hostes in pugnam 
repente coorti, lapidibus et iaculis coniectis, paene equi- 
tes obruerunt et equos partim dissonis clamoribus, par- 
tim ictibus consternatos infestum facere agmen coege- 
runt; multi deiciebantur, alii una cum ipsis equis per 
praecipites cliuos deuoluebantur. itaque equites Hispani 
simul ab hostibus, simul ab iniquitate loci oppugnati 
nobilem eum cliuum, ni nox proelio interuenisset, sua 
clade fecissent. Quinquizius, interfectis sex hostibus et 
multis uulneratis, in iugum ubi posuerat castra rediit. 
iam equites, conuersis equis, se ad signum colligebant 
et confirmabant, dum Almagrus cum alia equitum ala 
eis subsidio uenit. qui eam noctem, ut hi qui pugnaue- 
rant corpora curarent, in armis egit. uix jam illuxerat, 
dum hostes in stationem solitam conuenire, imminentes 

tumulos insidere et iuxta inuia ac deuia assueti discur- 
rere. Almagrus equites cohortatus quid uelit facere do- 
cet et cliuos subit. hostes ingentia in agmen saxa deuo- 
luunt et tela coniciunt. Almagrus et Sotus consistunt 
simulandoque aliud quam Quinquizius putabat sensim 
et caute equos, ut montanos traherent in planum, con- 
uertunt. nebula tunc ita occepit ut uix equites concur- 
sus uitarent. eadem caligo densa diem obtinuit, con- 
spectumque equitum hostibus ademit. qui rati eos 
tantum esse quos pridie ex cliuis deturbauerant atque 
ipsos fugere, relictis tumulis, incomposito agmine ad 
planum descenderunt. equites fuga simulata, quo magis 
ad pugnam eos elicerent et procul a cliuis educerent, 
lente et paulatim procedunt; deinde circumactis repente 
equis ingentem nebula nondum disiecta stragem faci- 
unt. Quinquizius, fraude tandem intellecta, in iugum se 
recepit, motisque subito castris, in Condesuiam regio- 
nem montanam iter intendit. Pizarrus sub finem certa- 
minis uenit et quadriduum in Bilcis, ut fessis labore ac 
pugnando daretur quies, mansit. 

Per idem tempus Mangus Guainacapae Hingae filius 
cum magno Indorum numero ad Pizarrum se contulit. 
quem ipse uultu benigno excepit, impositoque capiti 
eius apice, Hingam constituit. inde in Cuschum, quod 
a Bilcis milia passuum aberat ducenta, iter, Mango Hin- 
ga cum Indorum copiis eum sequente, dirigit et Bilcam 
et Apurimam ingentia flumina pontibus craticiis traicit. 
iam ad conspectum Cuschi uentum erat, cum milites 

qui in praesidio urbis erant collocati, ignibus in diuersis 
regionibus eius factis, signum dedere hostes aduentare 
et prope iam esse. Pizarrus existimans ignem ciuitati 
iniectum eamque, ne Hispani opibus potirentur, incen- 
dio consumi Sotum propere, ut illud compesceret atque 
restringeret, cum parte equitatus ire iubet. eos iugum 
ascendentes ita acriter Cuschani propulsant et commi- 
nus eminusque telis petunt ut equites tanta missilium ui 
impediti atque perturbati se in fugam conicerent. quos 
Cuschani ad planum sunt usque eo insecuti, donec Pi- 
zarrus, qui iam appropinquabat, fugientes in medium 
aciem accepit hostiumque impetum tormentariis globu- 
lis repressit. Ioannem deinde et Consaluum Pizarros, 
«ut» celeriter cum equitatu Cuschanos a tergo, ante- 
quam illi se in superiorem reciperent locum, adoriren- 
tur, misit; ipse cum peditibus in eos impetum facit mul- 
tosque concidit. hostes se colligunt et redintegrato 
proelio acerrime resistunt, sed cum se includi ab iugo 
et ab equitibus inuadi uiderent, in fugam sunt coniecti 
et non pauci interfecti pluresque, ni nox diremisset pro- 
elium, occubuissent. Pizarrus castra edito loco et tuto 
communiit et prima luce mouit et in Cuschum instruc- 
ta acie ascendit. praemissis aliquot equitibus cum Ioan- 
ne Pizarro fratre, ut urbem explorarent, illi uastum si- 
lentium et solitudinem in urbe esse, nullos milites, 
nulla arma apparere referunt. et e duobus Indis quos 
captos ducebant cognitum est urbem praesidiis esse nu- 
datam, Cuschanos prima eius noctis uigilia cum omni- 

bus suis rebus, quae ferri agique potuerunt, in montes 
excessisse. Pizarrus captiuis, cum longe lateque silenti- 
um esse in urbe et neminem qui aditum defenderet pro- 
dire uideret, fidem habuit. ceterum ueritus ne incautus 
in occultam rueret fraudem, militem inuadendae urbis 
auidum detinuit et rursus loannem cum aliis tribus 
equitibus portis adequitare imperauit et sensim omnia 
explorare et ad se referre. illi urbem circumequitant, 
recentia fugae nocturnae uestigia conspiciunt et exces- 
sum urbe et solitudinem perspicuam certam esse renun- 
tiant. Pizarrus aeque instructus portis succedit, tam- 
quam si idem quod pridie ad iugum fuerat certaminis 
foret, desertaque urbe, nemine resistente, potitur. in- 
gressi milites inclutum Solis templum auro et argento 
spoliant, sepulcra diruunt et refodiunt, corpora extra- 
hunt et ossa eruunt, ut aurum penitus egerant, arcem 
regiam et aedes diripiunt, fores effringunt et claustra 
euellunt: cuncta sursum deorsumque agunt et inuer- 
tunt, denique maximae ditissimaeque urbis opes im- 
mensas in imis terrae uisceribus quaerunt easque effo- 
diunt. sed nec ita ingentes illos Guainacapae thesauros 
inuenire umquam potuerunt et, quamuis longe maius 
auri argentique pondus illic et ex itinere quam in Caxa- 
malca esset congestum, tamen, cum multo plures in 
Cuscho essent, in singulos milites distributum famem 
sitimque explere non potuit. 

Cuschum in loco aspero et montoso sed admodum 
salubri ad caput uallis, quae propter caeli regionisque 

naturam nullas arbores fructiferas praeter molles pro- 
ducit, inter duos amnes paruos, qui etiam in urbem in- 
fluunt, situm est. hoc in quattuor regiones est diuisum, 
siquidem Chinchasuiam ad aquilonem, Collasuiam ad 
austrum, Andesuiam ad eurum et Condesuiam ad fauo- 
nium habet. hae regiones ea nomina a prouinciis Chin- 
cha, Collaia, Andibus montibus et Condesuia, quae 
alias atque alias continent regiones et ualles, traxere. 
eadem etiam nomina quattuor uiis regiis, quae a maxi- 
mo urbis foro secundum totidem caeli regiones in eas 
ducebant prouincias, imposita fuere. et ut illis regioni- 
bus Cuschum ita his uiis regiis imperium Hingarum 
erat distinctum atque cognitum. quin et nationes gen- 
tesque et populi qui ex Perura undique confluebant in 
urbem sciebant graui cautum esse edicto ne quis in ali- 
am deuerteret urbis regionum quam in eam quae suae 
responderet et se in eum regionis uicum et domum re- 
ciperet quae ab regis metatoribus designaretur. erant 
enim quattuor illae Cuschi regiones in complures uicos 
diuisae, qui uiis longis et angustis spatiisque communi- 
bus distincti ingentem numerum et coniunctionem do- 
morum ex lapidibus constructarum et trabibus et spar- 
to tectarum continebant. quod faciebat ut Cuschum in 
Perura solum formam et speciem pulcherrimae haberet 
urbis. quod praeter regiones in duas erat distinctum 

partes; altera Hanancuschum, altera Orencuschum uo- 
cabatur, in quibus nobiles, qui ringrii dicuntur, et sum- 
mi clarissimique ciues et regulorum liberi, qui cum 
multo comitatu undique conueniebant in urbem, habi- 
5 tabant. ceterum maxima ciuitatis pars ex his Indis qui 
appellantur mitimaes constabat. magnus erat aurificum 
et caelatorum numerus, ingens nationum, gentium et 
populorum frequentia, uarietas et dissimilitudo. et in 
tanta peregrinorum et aduenarum turba, etiamsi ducen- 
ta milia essent, facile quis ex habitu et ex insignibus 
quae singuli capitibus gestabant et ex uicis regionum 
quos incolebant discernere poterat qui Pochei, Tallanes, 
Mochicae et Iungae et qui Cannarii, Chaxapoiae, Guan- 
6 cae, Collae et reliqui forent. et his quidem omnibus ab 
Hingis permittebatur, dummodo Solem, qui Mocha no- 
minabatur, rite et caste colerent, ut dum in urbe essent, 
caerimonias sepulcrorum et religiones in deos ritibus 
7 patriis seruarent. ceterum res magis insignes et omni 
dignissimae admiratione in urbe erant templum Solis, 
quod Curicanchem nuncupabant, et arx regia aliaeque 
aedes Hingarum amplissimae et laminis aureis et argen- 
teis ornatissimae et iugum cui Carmenga nomen fuit 
paruis munitum turribus, quae pulchro ordine et inte- 
ruallis quibusdam aliae ab aliis erant distinctae; in his 
exortus et occasus solis et cursus et lunae et stellarum 
conuersionesque caelestes a Mango usque Capa alii 

post alios obseruabant. erat haud procul urbe aliud iu- 
gum munitissima et pulcherrima insigne arce et aliud 
nomine Guanacaures dictum, quod Hingae religiosissi- 
me colebant, quippe in eo sanguine Indorum et lanige- 
rarum pecudum sacrificia diis manibus faciebant. iam 
uero Cuschum omnium urbium Indicarum longe ditis- 
simum locupletissimumque fuit; nam innumeri prope 
Hingarum thesauri, qui post Mangum Capam impera- 
runt, in eo erant repositi. nec Indi aurum et argentum 
quod in urbem afferrent, nisi uellent capite puniri, inde 
efferre poterant. hic Perurani stipendia persoluebant et 
uectigalia et tributa pendebant. hinc mores et instituta 
capiebant et iura petebant. hinc denique caerimonias et 
cultus deorum susceperunt. et Perurani quidem imperii 
Cuschum princeps et caput erat et Hingarum regia sedes 
ac domicilium nobile et illustre. hoc a Mango Capa 
conditum, a Guainacapa illustratum, a regulis et nobili- 
bus cultum et tandem ab Hispanis captum Franciscus 
Pizarrus praefectus renouauit coloniamque Hispanorum 
constitutit agrumque ipsis uiritim diuisit mense Octubri 
eius anni qui erat Christi millesimus quingentesimus 
tricesimus quartus. 

Interim dum haec Cuschi geruntur Ruminaguius 
Atabalipae legatus, quem cum milibus Indorum quin- 
que profugisse ex Caxamalca dixeramus, Quitum occu- 
pauit et Cannarios magnis affecit detrimentis. Illiescam, 
qui eum admonebat ut iuste prouinciam administraret 

in fideque persisteret, in uincula coniecit eique uiuo 
pellem detraxit eaque pendente ex ipso capite tympa- 
num clausit. et cum Atabalipae funus regio more exce- 
pisset et ritu patrio in Guainacapae sepulcrum intulis- 
set, epulum funebre splendide apparatum regulis et 
ducibus et militibus qui a Caxamalca usque illud extu- 
lerant in Quitum dedit et cibo potuque iam obrutos 
crudelissime obtruncauit. quod cum Benalcazari, qui in 
Piuram iam uenerat, nuntiatum esset, confestim ipse 
cum trecentis militibus Hispanis, qui ad Perurani fa- 
mam auri ex Panama, Nicaragua, Guatimala, Carthagi- 
ne et ex insulis eo appulerant, ut Cannariorum, sicuti 
Pizarrus imperauerat, iniurias uindicaret, in Quitum, 
quod circiter milia passuum quingenta inde distabat, est 
profectus. iam in fines Quitiae prouinciae, partim sub- 
actis eo itinere aliis Indis, partim aliis in amicitiam ac- 
ceptis, intrauerat, dum Ruminaguius cum milibus Indo- 
rum duodecim ei occurrit. castra in loco edito et aspero 
fecerat et fossas qua Hispanos putabat uenturos perdu- 
xerat. hic stipites praeacutis cacuminibus ita demiserat 
ut paululum ab ramis, quibus fossae integebantur, suis 
inter se dispositi ordinibus eminerent, quo qui ea parte 
in castra irrumperent acutissimis se ipsi palis induerent. 
Benalcazar simul atque prope accessit, speciem irrup- 
tionis in iugum peditatu praebet, simul equitatum im- 
mittit, ut circumacto iugo hostes a tergo inuaderent. 
quod illi celeriter adeo sunt exsecuti ut ea parte qua 
nullae erant munitiones in castra inuaserint. Benalcazar, 

audito strepitu et Indorum clamore quem siluae reper- 
cussaeque ualles augebant, subito a uia recta deflectit et 
ab uno iugi latere cum peditibus in hostes irruit; hinc 
tormentarii milites, hinc equites stragem faciunt. hostes 
acriter eos repellunt nonnullosque etiam ex nostris et in 
his quattuor equos interficiunt, sed tandem iugo pulsi, 
interueniente etiam proelio nocte, ad planum descen- 
dunt. insequenti die Ruminaguius aciem instruit et in 7 
Hispanos pleno gradu inducit. qui in eam ex iugo, se- 
quentibus Cannariis sociis, sese intulerunt. ceterum 
equites, qui numero tantum erant octoginta, ab utroque 
latere impetum in bostes faciunt et, cum in plano aequo- 
que loco equos quo uellent flectere ac reflectere possent, 
multos ex Indis pedibus equorum proterunt, multos ha- 
stis confodiunt. Quitiani more suo uociferantes tela con- 
iciunt, hunc atque illuc discurrunt. eos Benalcazar cum 
tormentariis peditibus repellit et Cannarii suas iniurias 
ulcisci acriter contendunt. ingens fit caedes et hostes, 
cum iam uim Hispanorum ferre non possent, pugnando 
in iuga se paulatim recipiunt. Benalcazar insidias abstru- 
sas ueritus milites, ne insequerentur eos, continuit. at 8 
Ruminaguius iam non amplius fortunam proelio temp- 
tare, sed ut Hispanos circumueniret suis artibus et frau- 
de et insidiis agere decreuit. itaque, castris in praealto loco 
positis, scrobes in planitie obliquis ordinibus fodi et ta- 
leas ab summo praeacutas et praeustas in eas ita demitti 
ut tribus aut quattuor tantum digitis a terra eminerent 
easque ad occultandas insidias uirgultis et supibus con- 

tegi iubet, ut equi uestigio suo afflicti haererent, aliique 
super alios et ipsi et homines occiderent atque uolutaren- 
tur. his dispositis, Indos in aciem producit pugnandique 
copiam facit. at Benalcazar a perfugis et captiuis certior 
factus agmen circum iuga, ut ab alia parte adoriretur ho- 
stes, ducit. illi, conuersis signis, in Quitum contendunt et 
uia regia atque aliis uiis, quibus Hispanos in urbem uen- 
turos putabant, scrobiculos ferme contiguos instar equi- 
narum ungularum faciunt herbisque tegunt, ut equi pro- 
lapsi iactandis in continendo ungulis aut secarent et 
perfringerent eas aut ueluti pedica capti haererent. cete- 
rum irritae et degeneres insidiae fuere; nam Benalcazar, 
fraude per indicem cognita, accurate et prudenter cauit 
ne in eam rueret breuique eam prouinciam usque ad 


10 Quitum perdomuit. eo cum Ruminaguius rediisset, uxo- 

ribus dixisse fertur ut laetae essent; iam Hispanos, quibus- 
cum se oblectare possent, uenire. quaedam facete dictum 
risu excipiunt; ridentes Ruminaguius iugulat. multam et 
splendidam Atabalipae supellectilem exurit et cum reli- 
quis coniugibus (plurimas enim habebat) urbe excedit. 
postero die Benalcazar desertum ingreditur Quitum nec 
tantum auri et argenti quantum sperabat se inuenturum 
reperit. at Ruminaguius paenitentia quod Quitum dese- 
ruisset ductus uigilia eius noctis tertia urbem inuadit et 
incendit et, cum ad arma conclamatum esset, incendio 


facto, nullo Hispanis illato detrimento, celeriter effugit. 


Dum haec in Quitia geruntur, Cuschi renuntiatum 
est Quinquizium legatum in Condesuia Paulum Guai- 

nacapae filium, diademate capiti imposito, Hingam ap- 
pelauisse praedasque hostilem in modum agentem iter 
in Xauxam, ut impedimenta diriperet Hispanorum, 
conuertisse; insuper Petrum Aluaradum  Guatimalae 
praefectum a Caesare obtinuisse ut Perurae regiones ul- 
tra Pizarri praefecturam sitas exploraret atque subige- 
ret. hoc Pizarrus periniquo tulit animo statimque So- 
tum cum quinquaginta militibus, ut Quinquizium e 
Condesuia pelleret, et Almagrum cum alio equitatu, ut 
Xauxam tueretur et Aluaradum Perurae prohiberet ad- 
itu, misit, loannemque et Consaluum fratres cum equi- 
tibus triginta eos subsequi iussit. ceterum Quinquizius 
iam in Xauxam transierat, parumque ibi cunctatus, 
propterea quod Hispani qui in praesidio a Pizarro illic 
erant locati strenue se defendissent, uiam in Quitiam 
direxerat. Sotus uero et Pizarr fratres et Almagrus, 
cum in Xauxa coniunxissent, Quinquizium per multa 
passuum milia nequiquam sunt persecuti. itaque illi 
Cuschum redierunt et Almagrus in Piuram perrexit. 
qui, cum illic inquirendo nihil certi de Aluaradi classe 
reperiret, in Quitiam penetrauit et, accepto a Benalcaza- 
re exercitu, regulos quosdam qui adhuc erant in armis 
domuit et loca quaedam in iugis longo conclusa muro 
et in arcis modum munita expugnauit. 

Ceterum Petrus Aluaradus, ut ex Garsia Holguino, 
quem ad explorandam Perurae oram cum duabus mise- 
rat nauibus, intellexit Cuschum extra Pizarri praefectu- 
ram esse positum et ipsum, deuicto atque capto Ataba- 

lipa, regalibus affluere diuitiis et Quitiam perinde ac 
Cuschanam prouinciam auro abundare, cum instructa 
quinque nauium classe in Nicaraguam nauigauit. inde, 
captis duabus nauibus, quae milites et equos in Per- 
uram ad Pizarrum transportabant, in Portum Veterem 
cursum tenuit, eoque libentius illi milites eum sunt se- 
cuti, quod in Peruram tendere uiderent. qui statim ut 
in Portum Veterem applicuit, quingentos Hispanici ge- 
neris milites et plerosque equis et armis ornatos in ter- 
ram exposuit. ab eo portu Aluaradus cum agmine iter 
pedibus et equis in Quitiam est ingressus et id ipsum 
summo cum labore et uitae discrimine fecit agmenque 
per eam regionem duxit quae sub aequatore et solis 
ardore exusta plane sterilis est et montibus et frequenti- 
bus siluis sine fluminibus impedita. iam siti homines et 
iumenta (tantus erat aestus!) absumebantur, cum ad in- 
gens harundinetum est uentum. erant harundines illae 
procerae et crassitudine feminis et in singulis interno- 
diis singulos aquae dulcis et salubris sextarios ingenioso 
prouidae sollertisque naturae miraculo continebant. ea 
sitim, equorum carnibus, quos iugulabant, etiamsi non 
minoris binis aut ternis aureorum milibus singuli equi 
tunc uenderentur, famem depulerunt. et quamuis ingen- 
tem smaragdorum numerum inuenirent, tamen et his et 
aliis commodis caruere, quippe cum plerosque smarag- 
dos, quod eos uitreos aut adulterinos putarent, marculis 
contuderint et sarcinas auri et argenti, quod iter impe- 
ruium ferro esset aperiendum, inter densissima relique- 
rint nemora. quin ad reliquos hic quoque labor eunti- 


4 (tantus erat aestus!) sic distinxi | crasitudine A : orasi- P | 
aquae P : equae A || 5 imperuium P : imperiüm A 


LIBER TERTIVS 167 


bus per uastas solitudines Hispanis accessit, mulus 
enim diebus cinis decidit terroremque non paruum 
iniecit: primum nubes inusitata et magnitudine et specie 
apparuit, quae ex Quitia orta et in altum efflata quibus- 
dam ramis longe lateque est diffusa. et ea quidem nunc 
candida, nunc sordida et maculosa, prout terram sustu- 
lerat aut cinerem, uidebatur. deinde crepitus et horriso- 
ni fragores audiebantur cinisque incidebat. et quo prop- 
ius in Quitiam accedebant eo magis horribiles fragores 
erant et cinis calidior et mixtis pumicibus densior. iam 
intolerabilem sulpuris odorem ferre non poterant et 
leuium et exesorum pumicum casum metuebant. hoc 
postea cognitum est ex monte qui Volcanus appellatur 
oriri. is ab urbe Quito milia passuum quinque et uigin- 
ti abest, haud procul a Mulahali deuersoriis et in tan- 
tum flagrat ut flammae longissime latissimeque conspi- 
ciantur et fragor ad milia passuum quadringenta 
perueniat. cratere fauillam procul etiam feruentem eruc- 
tat et pumices ac nigros ambustosque et fractos igne 
lapides euomit. ferunt etiam maximam illius regionis 
partem eius montis sulpurei incendiis fuisse consump- 
tam. peruentum est tandem, ut calorem rigore tempera- 
rent, ad iugum perpetuis obductum niuibus, ingensque 
Hispanos, cum tantum niuis sub aequatore cadere cer- 
nerent, admiratio cepit. foeda hic hominum et iumento- 
rum strages fuit; septuaginta enim Hispani niue et prui- 
na obriguerunt et in his mater quaedam cum duabus 
filiabus. quas cum uir eius consedisse prae lassitudine 


6 propius A : proprius P || 7 Mulahali P : Mulahah A | longis- 
sime latissimeque P : longissimae latissimaeque A | ambustos- 


que P (cf. Plin. Ep. 6.16.11) : comb- A 


7 


168 CALVETVS, DE REBVS INDICIS 


respiceret nec eis opem ferre posset, maluit simul cum 

? ipsis gelu rigere et interire quam euadere. reliqui milites 
partim currentes nec alii alios exspectantes, partim to- 
tum sagati et bracati corpus et, nisi qua uidebant, etiam 
ora uestiti saltum superarunt et in Quitiam peruenerunt 
terram atque aurum, quod tam auide quaerebant, exse- 
crati. 

Quitia montosa est et aspera et niuosis iugis et his qui- 
dem altissimis referta, sed ualles in ipsa sunt, quas Indi 
incolunt, fertiles et temperatae. ea se in longitudinem 
circiter milia passuum trecenta extendit et in latitudi- 
nem paulo minus centum et uiginti patet. in hanc regi- 
onem Aluaradus, cum iam milites fame et frigore paene 
confecti pristinas uires recepissent, incursiones facit. 
Zopacopaguium regulum, qui cum magna Indorum 
turba, ut Hispanos aditu prohiberet, obuiam ei occurre- 
rat, in lugo cautibus praerupto et muro circumdato eo- 
dem tempore obsedit quo Almagrus, flumine Riobam- 
bae uado traiecto, Puruaos eius uallis cultores, qui 
pontem exusserant, proelio uicerat eorumque regulum 
ceperat. is Almagro rettulit ducem quendam Hispanum 
cum quingentis militibus haud amplius bidui itinere in- 
de abesse eumque rupem, quam Indi tenebant, oppug- 
nare. Almagrus existimans eum ducem fore Aluaradum, 
qui per Quitiam in Peruram ueniret, septem equites 
mittit, ut id caute explorarent et ad se quam primum 
referrent. qui cum in eam partem quam indicauerat re- 
gulus excurrissent, ab exploratoribus Aluaradi correpti 
deductique ad eum fuere. quos ille, statim cum ab eis 
intellexisset Almagrum ad Riobambam castra habere, 

dimisit. hi e uestigio ad ipsum reuersi eum ducem His- 
panum Petrum Aluaradum esse duploque maiorem 
militum numerum quam eum habere renuntiant. Alma- 
grus, ne fortunam amplius periclitaretur, Cuschum re- 
petere et Benalcazarem cum praesidio, ut prouinciam 
defenderet, relinquere statuit. dum in Riobambae hospi- 
tiis, in quibus tunc ille erat, haec parat et decernit, Phi- 
lippus Pochensis interpres cum regulo quodam et aliis 
Indis ad Aluaradum transfugit. is, scopulo quod obsi- 
debat relicto, in Almagrum, ut eum Quitia expelleret, 
iam mouerat. quid ille ageret, quid decerneret et quot 
milites haberet Philippus Aluarado exponit et facile in- 
sequenti die, si se duce itineris uti uellet, Almagrum 
delere posse; tantum inter utriusque castra uiginti milia 
intercedere ipsumque in Riobambae deuersoriis consi- 
dere. ad haec promittit se in sententiam suam et ad eius 
amicitiam regulos Quitiae traducturum: iam id ipsum 
curauisse et eum regulum secum duxisse. Aluaradus ea 
re maxime laetus signa in Almagrum infert. 

Qui cum aduentum eius «per» speculatores cog- 
nouisset nec sine insigni nominis sui nota Quitam 
deserere posset, pedestri hostes certamine excipere et 
rem fortunae committere decreuit. itaque necessaria re 
coactus milites in duas partes, quarum unam Benalca- 
zar, alteram ipse habuit, intra macerias quasdam haud 
procul Riobambae hospitiis constituit, ne ab equitatu 
circumueniri possent. Aluaradus ut in Riobambae con- 

spectum peruenit et hostes inter macerias consistere nec 
se inde mouere, sed animo esse obstinato atque firmo 
uel uincendi uel fortiter occumbendi animaduertit, pau- 
lulum substitit. deinde constitutis signis ad colloquium 
Almagrum euocat. ipse inter primores cum paucis pro- 
cedit. hoc Almagrus facit et quem quisque notum aut 
municipem habebat conquirit atque euocat. Caldera eti- 
am iuris consultus Hispalensis colloquio interuenit. is 
duces ad pacem cohortatur: iniquum esse homines ne- 
cessarios et consanguineos et eiusdem nationis atque 
gentis arma inter se conferre; quod si facerent, Caesa- 
rem id aegre habiturum. Aluaradus Almagri animum 
uel bello uel paci paratum admiratus indutias, ut de 
pace ageretur, in proximum diem fecit. quo foedus in- 
ter duces ictum salutatioque inter milites et una castra 
ex binis facta. condiciones pacis inter ipsos hae fuere, 
ut Aluaradus classem, bellicum apparatum, equos, mili- 
tes Almagro traderet et in Guatimalam rediret nec Pi- 
zarro et Almagro uiuentibus in Peruram ueniret, hic 
uero et Pizarrus centum aureorum milia Aluarado nu- 
merarent. hoc ut ratum firmumque foret, iure iurando 
sanciunt et ut esset ea res tunc occulta cauent, ne mili- 
tes Aluaradi, quorum magna pars erat ex nobilibus, 
cum nullam sui rationem habitam uiderent, tumultum 
excitarent. et ne suspicari quicquam possent, Calderam 
prodere omnibus iubent ipsos duces inter se ita conue- 
nisse, ut Pizarrus et Almagrus bellum terra cum Indis 

et gererent et conficerent, Aluaradus oram Perurae clas- 
se perspiceret et exploraret et his qui sub Benalcazare 
merere uellent facultatem daret. 

His rebus constitutis, Almagrus regulum illum et 
alios Indos qui ad Aluaradum perfugerant uiuos com- 
bussit idemque de Philippo Pochensi, ni ueniam culpae 
Aluaradus impetrasset, supplicium sumpsisset. Benalca- 
zarem, ut Quitiam defenderet atque administraret In- 
dosque in officio contineret, cum praesidio firmo reli- 
quit. complures etiam ex Aluaradi militibus cum eo 
manserunt. et Benalcazar quidem cum Indis saepe con- 
flixit, sed praecipue ad Theocaxas et proelio certe adeo 
ancipiti in uasta quadam planitie, ubi ea deuersoria sunt 
posita, ut neutra acies umquam inclinarit et neutra pars 
uictoriam detulerit. nam et feminae simul cum uiris tan- 
to ardore contra Hispanos pugnarunt, ita strenue tela 
in hostes coniecerunt ut ne ipsis quidem militibus ces- 
serint. sed eos tandem Indos Benalcazar perdomuit et 
Quitiam in prouinciam redegit et Quitum, quod exus- 
serat Ruminaguius, condidit Hispanorumque coloniam 
in ea urbe imposuit. 

Ceterum Aluaradus et Almagrus reliquam exercitus 
partem ab Riobamba per Cannarios in Piuram ducunt 
et ab eius gentis regulo certiores fiunt Quinquizium 
cum militum quindecim milibus et ingenti praeda sta- 
tim eo uenturum nihilque ad circumueniendum et op- 
primendum eum esse negotii: se una cum exercitu eum 
in manus ipsis traditurum. uerum cum reguli dictis fi- 


3 3 coniecerunt P : contecerunt A || 4 Ruminaguius A : 
-gius P 
4 1 eum ante esse À : cum P 


LIBER QVARTVS 173 


des non exstitisset, e Cannariis lam progressis Hispanis 
per exploratores nuntiatur Sotaurcum Quinquizii ducem 
cum duobus Indorum milibus angustias quasdam occu- 
pare uelle; ad quas qui prior peruenisset, ab hoc hos- 
tem facile propelli uel capi posse; rem in celeritate 
esse. praecurrit Aluaradus cum sexaginta equitibus 
priorque iter conficit et Sotaurcum, fusis Indis, capit. 
ab hoc cognitum est Quinquizium interuallo. uiginti 3 
milium abesse eumque hoc ordine iter facere, primum 
agmen ad explorandum procedere, aliud ad dextram et 
aliud ad sinistram ad expediendos commeatus circu- 
mire, ipsum Quinquizium inter haec cum acie et impedi- 
mentis incedere nouissimumque postea agmen subsequi 
atque ita eius exercitum diuersis agminibus magnum 
terrae spatium in itinere longe lateque singulis complec- 
ti diebus. Aluaradus, capto in angustiis Sotaurco et In- 4 
dis partim caesis, partim in fugam uersis, ut Quinquizi- 
um etiam opprimeret, quam celerrime potest inde 
progreditur. ualles maximas ac difficillimas, nullo inter- 
misso tempore, transcendit, nisi eo quo ad secundam 
noctis uigiliam in descensu iugi saxis impedito necesse 
fuit equis soleas, quibus erant exuti, induere atque eos 
reficere. iam albente caelo, Aluaradus pergit et, quam- 
quam uiarum difficultas agmen tardabat, tamen sub so- 
lis occasum in conspectu hostium fuit. Quinquizius, ut 5 
Hispanos prope adesse cognouit, Guaipalconem Ataba- 
lipae fratrem et strenuum adulescentem in excelsum iu- 

gum quod in ipsa erat uia cum acie mittit. hoc milites 
magno cursu concitatos eo consilio occupare iubet, ut 
ipse cum coniugibus et sarcinariis Indis mutato itinere 
Quitum iugis perueniret. itaque confestim ipse uia de- 
flectit et Guaipalcon propere iugum conscendit et ido- 
neis milites locis disponit. hi in equites, qui iam ascen- 
dere nitebantur, immania deuoluunt saxa et e superiore 
loco tela conicientes nostros propellunt et uulnerant et 
simul cum equis nonnullos saxis prosternunt. Almagrus 
certamini interuenit iugumque circumiit, ut hostes a 
tergo adoriretur et intercluderet, sed cum iugum utra- 
que ex parte praeruptum et directum esset, pedem re- 
ferre et loco excedere, quod detrimentum acciperent, 
milites coguntur. itaque duces, cum iam sol occideret, 
equites ad sese recipiunt et uulneratos curare iubent. eo 
etiam die quattuordecim pedites Hispani, qui de uia 
militari declinauerant, ab Indis agminis sinistri occidun- 
tur. ea autem nocte Guaipalcon, cum se intercludi et 
commeatu deficere uideret, iugum deseruit et Quinqui- 
zium est secutus. 

Postero die Hispani iugum transcendunt et ad ingens 
usque flumen procedunt, cuius ripam oppositam Indi 
agminis nouissimi ad tria milia, ut nostros transitu pro- 
hiberent, custodiis ubique dispositis, tenebant et facile 
propter ipsius fluminis naturam et aquae magnitudinem 
eis traiectum impedire poterant. itaque equites in duas 
partes sese distribuunt, alii Aluarado duce flumine se- 
cundo, alii aduerso cum Almagro uadum quaerunt. qui 
temere cum eo progressi se in locum iniquum coniciunt 
et sub montem succedunt, in quo hostes, qui expedite 


consilio P : conci- A || 7 agminis A : -mini P 


LIBER QVARTVS 175 


transnauerant, iam consistebant et equites premebant 
nullumque telum frustra in eos mittebant. parum tunc 
afuit quin Almagrus interficeretur, qui, cum equites 
grauius ab Indis premi uirtuteque et patientia uulnera 
sustinere conspiceret nec ullum ab Aluarado subsidium 
posse submitti intellegeret, ex equo cum integris celeri- 
ter desilit et simul cum his gladiis destrictis aduersus 
montem in eos impetum facit et multos deicit. reliquos 
se conuertere cogit et ex angustiis egressus cum equiti- 
bus ad Aluaradum se recipit. qui nequiquam uado re- 
perto agmen traducere est conatus; acriter enim, detri- 
mento etiam illato, hostes eum propulerunt. eo die 
uario certamine utrimque pugnatum est: ex nostris pau- 
ci interfecti et nonnullis equis amissis multi uulnerati 
fuerunt et in his Alfonsus Aluaradus. ex Indis multo 
plures tormentis traiecti ceciderunt. qui de tertia uigilia 
montem excelsum et saxis praeruptum conscenderunt 
et quam maximum captiuorum et sarcinarum lanigeri- 
que pecoris numerum ad montis radices reliquerunt. 
Hispani sine ullo impedimento flumen uado pridie re- 
perto traiciunt, captiuos dimittunt, sarcinas comburunt, 
pecus, quod Soli esset dicatum, abigunt et in Peruram 
contendunt. 

At Quinquizius, cum se illi cum omnibus copiis 
Guaipalcon iunxisset, in Quitiam ingressus uno atque 
altero proelio infeliciter cum Benalcazare conflixit et, 
cum regredi, ut copias suppleret, retro uellet, a Guai- 
palcone et aliis ducibus in eum est conspiratum. hi ip- 
sum adeunt et circumstant et Guaipalcon eius conspira- 

tionis princeps maxime urget et instat ut aut pacem 
cum Benalcazare faciat et foedus sanciat aut rem quam 
primum fortunae committat: satius esse strenue pug- 
nando manibus Hispanorum, qui plane inuicti essent, 
occumbere quam ignaue fame siti et frigore in solitudi- 
3 nibus perire. ille acri eos uultu intuetur et, ni se itineri 
sine mora accingant, mortem comminatur et grauissimis 
contumeliis insequitur. hoc Guaipalcon non ferens et 
Guascaris Hingae fratris sui caedem ulcisci cupiens has- 
ta quam manu gestabat pectus Quinquizii traicit. alii 
undique bipennibus, clauis, iaculis et aliis telis eum pe- 
tunt atque dilacerant. hunc uitae exitum Quinquizius 
Atabalipae ducum clarissimus atque fortissimus habuit. 
7 Iam uero Aluaradus et Almagrus, statim ut in Piu- 
ram peruenerunt, hic Didacum Moram, ut classem acci- 
peret, ille Garsiam Holguinum, ut ipsi eam traderet, in 
Portum Veterem misit. interim Almagrus tam suis 
quam Aluaradi militibus multa et uaria munera contu- 
lit, aliis uestimenta et pecunias, aliis equos et arma de- 
dit. deinde, cum Didacus Mora in Paitam cum classe 
applicuisset, ipse et Aluaradus ad Pizarrum, qui ex 
Cuscho in Xauxam et ab ea in Pachacamam uenerat, se 
2 contulerunt. qui in ualle Chimia ab Lima milia passu- 
um trecenta et uiginti distante substiterunt. in ea Alma- 
grus ad ripam fluminis Trugillum, sicuti ei iniunxerat 
Pizarrus, condidit urbique Michaelem Astetum praefe- 
3 cit. inde in Pachacamam cum Petro Aluarado peruenit. 
eum Pizarrus in summo habuit honore et praeter cen- 

tum aureorum milia, quae statim ei dissolui mandauit, 
multis ornauit muneribus, quamquam non defuere qui 
Pizarrum inducere conarentur ut Aluaradum catenis 
constrictum et in nauim impositum ad Caesarem mitte- 
ret, propterea quod nullo iure in eius praefecturam ar- 
mis inuasisset duasque etiam naues in Nicaragua cepis- 
set; adeoque classem minoris dimidio quam ipse tam 
profuse daret ualere et Almagrum tantam summam me- 
tu perterritum, cum se impari congressurum numero 
cum Aluarado uideret, promisisse. Pizarrus, non admis- 
sis improborum hominum calumniis, Almagri socii fi- 
dem liberauit et Petrum Aluaradum dimisit. is cum 
paucis qui eum sunt secuti in Guatimalam est reuersus. 
reliqui milites in Perura manserunt et in his quattuor 
Aluaradi Didacus et Gomezius, hic Petri. Aluaradi fra- 
ter, ille patruus, et Alfonsus et Ferdinandus fratres ger- 
mani et Garcilassus Vega et loannes Saauedra et alii 
equites, qui postea in praestantes duces euasere. Pizar- 
rus curam et procurationem regendi tuendique Cuschi, 
ut hoc munere eius animum deuinciret, Almagro com- 
misit. 

Eo cum multis Hispanis in eam urbem profecto, ipse 
ex Pachacama ualle, cuius templum diripi euertique im- 
perarat, in Limam uallem amoenam atque fertilem pro- 
cessit. qui cognita loci natura, quod is propter Callaum 
tutum atque tranquillum portum milibus passuum octo 

inde distantem commodus et aptus hominum et rerum 
commerciis foret, Ciuitai Regum condendae ad ripam 
amnis eiusdem nominis atque uallis fines designauit. is 
dies festus et solemnis trium Regum Magorum, unde 
nomen urbi factum, eius erat anni Christi qui millesi- 
mus et quingentesimus et tricesimus quintus agebatur. 
in hac urbe, quae Lima etiam uocatur, Pizarrus colonos 
Xauxae collocauit et his et aliis Hispanis, qui nomina, 
ut deducerentur in eam, dederunt, agros assignauit. eo- 
dem anno Petrum Patiecum centurionem in Portum 
Veterem, ut illo colonos deduceret eisque agrum diui- 
deret, Pizarrus misit. hoc etiam ipse Trugilli fecit, cum 
per idem ferme tempus eo uenisset, eamque urbem ex- 
struendam in monumentum 'rugili Hispanici natalis 
soli sui curauisset. 

Ceterum Almagrus certior in itinere factus Caesarem 
aliam ei post Pizarri praefecturam decreuisse Cuschum- 
que extra illam esse, nulla Pizarri ratione, ut decuit, 
habita, nullo nomine, nullo iure (nondum enim diplo- 
ma regium acceperat) urbem prorsus occupare instituit 
statumque eius mutare temptauit. sed cum senatus et 
plerique ciues tum maxime Ioannes et Consaluus et 
Franciscus Martinus Alcantarensis Pizarri fratres uanis 
eius conatibus restiterunt. at Ferdinandus Sotus et alii, 
quorum uoluntates largitione ipse redemerat, strenue 
Almagro fauebant. itaque subito ciuitas in duas est 
diuisa partes et magnis res contentionibus est acta sae- 
peque ad manus uentum initiumque inde bellum quod 

postea est secutum ciuile habuit. hoc Pizarro quam ce- 
lerrime nuntiatur, qui eo ipso tempore erat Trugilli co- 
lonisque agros dederat. is noua re perturbatus Melchio- 
rem  Verdugum | Abulensem magnis itineribus in 
Cuschum contendere iussit, ut Almagro imperium ab- 
rogaret et procurationem moderandi defendendique 
Cuschi, quam ei commiserat, Ioannes et Consaluus Pi- 
zarri susciperent. Verdugus itinere et die et nocte conti- 
nuato et Indis frequenter ad celeritatem. mutatis Cus- 
chum peruenit et Almagrus sponte sua se magistratu 
abdicauit. nec multo post Pizarrus Cuschum est ingres- 
sus aduentuque suo omnia composuit et ciuitatis sta- 
tum in pristinum ordinem redegit Almagroque propter 
summa in se merita crimen in quod incurrerat benigne 
condonauit. rursus ambo ad amicitiam sociali foedere 
iungendam et iure iurando sanciendam coeunt. et cum 
uterque ritu Christiano in contione iurasset neutrum 
alteri aduersarium umquam futurum et utrumque pacti- 
ones inter se factas seruaturum, Pizarrus ita constituit, 
ut Almagrus ad explorandam Chiliam iret et in eam 
proficiscens milites quos uellet Hispanos scriberet ar- 
maretque ac secum duceret. quod si eam regionem auro 
et argento, ut Indi asserebant, scatentem reperiret, se 
summe operam daturum ut eam ipsi Caesar decerneret; 
sin minus, Perurae praefecturam in duas diuisurum ei- 
que alteram daturum. at uero Almagrus fertur se suum- 
que caput atque animam hac condicione deuouisse, ut 
si eo ipso tempore et deinde uiribus omnibus, mente, 
animo, cura et uigiliis nihil nisi de seruandis pactioni- 
bus laboraret, tum iter in Chiliam ex sententia succede- 

ret uenisque auri et argenti eius prouinciae frui liceret; 
sin autem suas cogitationes ad id intenderet, ut foedera 
frangeret atque a centum passuum milibus, etiamsi Cae- 
sar eam sibi prouinciam decerneret, ad Cuschum acce- 
deret et contra Pizarrum ueniret, perpetuum dolorem 

7 auulsus ab hominum conspectu sustineret. pactiones 
certe inter ipsos confectae aequae et utiles erant, nisi 
perfidia et periurio eas ipsi perturbassent. 

10  Pizarrus, compositis Cuschi rebus, Ioanni et Consa- 
luo fratribus curam gubernandi et tutandi Cuschi com- 
misit et in Ciuitatem Regum, quam exstruebat, est 
reuersus. inde Alfonsum Aluaradum, ut Chaxapoias 
Perurae montanae Indos, qui a Trugillo milia passuum 
circiter trecenta absunt, subigeret, cum ducentis Hispa- 

2 nis misit. Almagrus autem, Ioanne Rada Cuschi relicto, 
ut ibi et Limae milites conscriberet, cum sescentis fer- 
me Hispanis et Indis auxiliaribus et sarcinariis Paulo 
Hinga et Villaoma sacerdote Solis maximo et Philippo 
Pochensi interprete ducibus in Chiliam contendit et 
Ioannem Saauedram Hispalensem, ut itinera exploraret 
et commeatus expediret, cum centum equitibus prae- 

3 mittit. is in Charcis Gabrielem Roiam Collarensem op- 
presisset, quod eam regionem Pizarri nomine explora- 
ret atque peragraret, ni ille propere alio se itinere in 

4 Cuschum recepisset. in Charcis Saauedra legatis Chiliae 
occurrit, qui uectigalia eius prouinciae ad Guascarem 
Hingam (nondum enim in Chilia cognitum erat eum 

uitam cum imperio amisisse) Cuschum portabant. later- 
culi erant ex auro puro centum et quinquaginta aure- 
orum milibus aestimati. Almagrus militibus aurum diui- 
sit et Chilienses secum duxit. ea res animos omnium 
erexit et ad labores perferendos milites alacriores promp- 
tioresque effecit. 

Sed Almagrus multos ex his militibus proeliis, quae 11 
cum robustissimis Indis et sagittariis expeditis fecit, in 
Charcis et aliis regionibus amisit. multos fames et sitis 
in uastis solitudinibus absumpsit. uerum multo maior 2 
in transitu montium, quos perpetuis obduci niuibus su- 
pra demonstratum est, strages et uisu quam dictu foedi- 
or est facta. nam totum paene agmen nouissimum, 
quod Rodericus Decius ducebat, non tam intolerabili 
frigore quam ui et natura aeris gelidissima in hominum 
et iumentorum artus penetrante in summo obriguit 
iugo paucique ex his Decio duce, qui euaserat sed sine 
manibus et sine pedum digitis, in Chiliam intrauerunt. 
quin etiam omnes, nisi Almagrus, re per indicem cogni- 3 
ta, praecauisset, proditione Pauli et Villaomae et Philip- 
pi Pochensis in Charcis occubuissent. hi enim, ante- 
quam Cuscho discessissent occultis cum Mango Hinga 
consiliis habitis egerant ut ipse Cuschi, Limae, Trugilli 
et Piurae ac demum in uniuersa Perura uno die Hispa- 
nos necandos curaret et se, oblata in itinere occasione, 
Almagrum cum alis Hispanis circumuenturos. quam 4 
rem cum illi, commisso cum Indis sagittariis proelio, 
nequiquam temptauissent, in Cuschum profugerunt. at 

Philippus ex itinere ab equitibus retractus et uiuus in 
membra discerptus meritas perfidiae et proditionis in 
Atabalipam regem et Hispanos poenas dedit. Almagrus, 
superato saltu niuoso, ad Chiliae fines peruenit. 

Ea regio ab septentrione in austrum mari austrino 
obtenditur et tum plana tum montosa est, sed uniuer- 
sa eximie culta et fertilis et perinde ac Hispania Ba- 
etica conuersionibus caeli temporum et anni diuersis 
atque oppositis temperata, siquidem ubi est illic dies, 
hic nox et ubi illic hiems et uer, hic aestas et autum- 
nus. ea auro et argento est refertissima et pecore lani- 
gero tam domestico quam siluestri et aliis feris et stru- 
thocamelis maxime abundat. qui tanta celeritate 
saltibus per planitiem currunt ut nisi dispositis per in- 
terualla equis capi non possint. hic et uenti spirant et 
imbres cadunt et amnes, niuibus solis uapore liques- 
centibus, interdiu in mare defluunt, noctu luna et ri- 
gore aquis concretis subsidunt. Chilienses pulchri sunt 
et proceri. lanis et pellibus ferarum et uitulorum maris 
uestiuntur. uictus eorum et mores et sacrorum caerimo- 
niae haud dissimiles sunt Peruranis. arcubus et sagittis 
in bello et uenatione utuntur, quibus ingenti numero 
armati cum praefectis ad prouinciae fines conuenerunt, 
ut eos defenderent et Hispanos, qui iam ad Copaiapum 
amnem et portum accesserant, aditu transituque prohi- 
berent. hic cum nostris illi frequentibus proeliis decer- 
tabant. 

Dum haec ad Chiliam geruntur, Ferdinandus Pizar- 
rus ex Hispania in Ciuitatem Regum uenerat et quam 
illustri titulo Franciscum Pizarrum Caesar ornauisset 
quantumque ei detulisset palam dixerat et regium diplo- 
ma, quo Caesar Noui Toleti praefecturam Didaco Al- 
magro decernebat, Ioanni Radae, qui tunc aderat Limae, 
dederat, ut illud Almagro perferendum curaret. is, di- 
plomate accepto, in Chiliam se ad eum contulit. Ferdi- 
nandus Pizarrus, quo maiorem gratiam Caesari iniret, 
eam partem a militibus Hispanis quae singulis ex Ata- 
balipae redemptione obuenerat omni studio extorquere 
contendit, quippe qui assereret eam, propterea quod 
Atabalipa rex fuisset, ad Caesarem non ad praefectum 
et milites pertinere. hi se quintam partem, quae iure ad 
ipsum pertineret, iam dedisse et nihil aliud daturos res- 
ponderunt. at Franciscus Pizarrus, cum ille in id perti- 
naciter insisteret et res ad seditionem atque defectionem 
spectare uideretur, fratrem monet ut aliam exigendi tri- 
buti uiam, qua gratificaretur Caesari, quaerat: eam ini- 
quam esse nec se quod militibus dedisset et quod illi 
summo labore et sanguine suo conquisiuissent ademp- 
turum. tunc Ferdinandus petiit ut ex auro et argento 
quod Hispani conflarent aliquid uectigalis nomine Cae- 
sari conferrent. et cum ab ea re ipse non desisteret in 
odiumque omnium ueniret, praefectus Pizarrus eum 
cum imperio Cuschum misit. 

Per idem tempus Mangus Hinga, cum in suspicionem, 
quod a Caesare deficere temptasset et cum Paulo fratre et 

Villaoma et Philippo Pochensi in Hispanos coniurasset, 
«ueniret», catenis constrictus in arce regia custodie- 
batur. is Ioannem Pizarrum, qui tunc cum Collis et 
aliis Indis montanis bellum gerebat, uehementer orat ut 
se, antequam Ferdinandus Pizarrus Cuschum ueniret, e 
uinculis solueret. id tandem magnis precibus et pollici- 
tationibus impetrat, quippe promiserat rituque patrio 
iurauerat se praefecto Pizarro atque Hispanis amicum 
et fidum socium deinceps futurum. interim Ferdinan- 
dus Cuschum peruenit et cum eo Mangus amicitiam 
contrahit et, ut ipsum aliquo pignore deuinciret, mune- 
ribus explet. quin etiam pollicetur se ingentem et soli- 
dam Guainacapae patris statuam ex auro puro, ut eam 
ad Caesarem mitteret, ex Hiuncaia ualle amoenissima et 
arce regia et amplissimis Hingarum hospitiis ornatissi- 
ma, quae a Cuscho milia passuum sedecim abesset, por- 
taturum, si potestatem sibi abeundi faceret, ut non so- 
lum interesse sed praeesse etiam anniuersario et solemni 
festo posset quod in ea ualle celebraretur. potestate fac- 
ta, Mangus in Hiuncaiam discedit, Pizarros et Hispanos 
irridet atque exsecratur et cum regulis qui illic aderant 
consilia sua communicat et alios ad se euocat. omnes 
cum Mango in Hispanos coniurant et ab eis deficiunt. 
euocati confestim cum ingenti militum numero et com- 
meatuum copia undique conueniunt. nam Mangus et 
antequam caperetur et cum in uinculis esset, sementes 
fieri, arma parari, milites cogi ita occulte et caute cu- 


14 1 Villaoma correxi : Villaloma PA : Vilaoma corr. To. | 
ueniret dubitanter suppleui; an caderet? || 1-2 arce regia .. 
amoenissima et om. A | impetrat P? (im marg.) : imperat P || 
2 arce A : arae P || 3 Hiuncaiam P : Hiucaiam A 


LIBER QVARTVS 185 


rauerat ut numquam Hispani insidias sibi ab eo tendi cog- 


nouerint ac ne senserint quidem. omnibus copiis sine 4 


mora coniunctis, primum Mangus Hispanos qui in auri 
argentique fodinis erant et operarios et sarcinarios Indos 
qui ipsis ministrabant crudelissime necare iussit. deinde 
ducem quendam cum ingenti Indorum multitudine Cus- 
chum praemisit. qui ex improuiso prima luce ita urbem 
est adortus ut in arcem regiam, Hispanis tantae impetum 
turbae non ferentibus, inuaserit eamque occuparit. sed illi 
statim se colligunt et acerrime hostes propellunt. hi mag- 
nis clamoribus sublatis se coniungunt et firmis animis 
consistunt increscenteque certamine summa utrimque 
contentione depugnant, Hispani ut arcem recipiant, Indi 
ut eam retineant et urbe potiantur. multi ex his uulneran- 
tur et occiduntur. ex nostris pauci cadunt et in his Ioannes 
Pizarrus eximia uirtute eques capite saxi ictu de nocte in 
pugna contuso atque fracto. cuius indignam mortem 
Hispani sane quam moleste tulerunt eamque strenue ul- 
ti Indos septimo die ex arce et urbe expulerunt et quam 
celerrime et ualidissime fieri potuit eam munierunt. 
Mangus, pulsis ex arce regia Indis, castra ex Hiuncaia 
mouit et cum ducentis hominum milibus Cuschum ob- 
sedit et plurimis locis, ut urbem simul cum Hispanis 
exureret, incendia fieri mandauit ac templo Deo optimo 
maximo sacro multis palearum et stramentorum fasci- 
bus ei adiuncus ignem inferri imperauit. qui sua sponte 
restinctus miraculo omnibus fuit. Hispani, tametsi pau- 

ci numero (centum enim et octoginta tantum sub duci- 
bus Ferdinando et Consaluo Pizarris, Gabriele Roia, 
Alfonso Enrico, Ferdinando Pontio Legionensi et Al- 
fonso Richelmo aerarii praefecto fuisse traduntur), ta- 
men uirtute inuicta tantam hostium multitudinem susti- 
nebant et urbem fortissime defendebant magnisque 
detrimentis hostes cottidie afficiebant. eam Mangus ple- 
na tantum luna oppugnabat. et sane Hispanis tunc acri- 
ter Cuschum propugnantibus ferunt uisum iuuenem 
humana specie maiorem qui tamquam dux praeiret eos- 
que clipeo protegeret ingentemque gladio fulgente in 
hostes stragem faceret. nec hoc a uero procul adesse 
uidetur; nam qui tam pauci Hispani sine caelesti numi- 
nis ope et fauore tantae hostium turbae resistere ualuis- 
sent? Mangus cum urbem obsidione cinxisset et uniuer- 
sa Perura ab Hispanis desciuisset, ut eos commeatibus 
intercluderet et ne ullum subsidium summitti posset, 
aditus et angustias uiarum praesidiis impediri custodiri- 
que Iussit. aam annum Cuschum armis obsessum tene- 
bat et is quidem agebatur millesimus quingentesimus 
tricesimus sextus, quo nec praefectus Pizarrus Mangum 
defecisse nec Cuschum oppugnari intellexerat nec His- 
pani qui in praesidio eius urbis erant interceptis itine- 
ribus Limam in tanto etiam esse discrimine sciebant, 
sed pro certo illi habebant Pizarrum una cum Hispanis 
quos in colonias deduxisset occisum et Almagrum in 
Chilia cum exercitu esse deletum. 

Is tunc ad Copaiapi amnis ripam cum Chiliensibus 
proeliabatur et non parua animi perturbatione com- 
mouebatur, cum iam rumores et quidem constantes ex 
Perura de Mangi et Indorum defectione et de Hispanis 
oppressis perferrentur et cum intellegeret ipse non sup- 
plementum a Ioanne Rada mitti, non ex Perura Hispa- 
nos in Chiliam penetrare posse. terror etiam in militum 
animos jam inuaserat, sed is loannis Radae aduentu 
protinus est discussus et Almagrus incredibile affectus 
laetitia, cum ab eo se salutari appellarique Noui Toleti 
praefectum audiuisset. itaque confestim contionem mili- 
tum aduocat. se a Caesare Noui Toleti praefectum crea- 
tum et illustri decoratum titulo Almagrus exponit et, ut 
fidem habeant, diploma regium depromi recitarique 1u- 
bet. deinde rogat ut diligenter perspiciant et statim deli- 
berent utrum magis expediat utileque omnibus sit an 
Chilienses bello persequi et subigere an in Peruram re- 
dire et eam partem quam Caesar decreuisset cum impe- 
rio obtinere, in qua ipse daturus esset amplissima per- 
iculorum praemia et laborum fructus, quos pro se 
suscepissent, colonis constitutis et agris inter eos diui- 
sis, praesertim cum ea praefectura auro et argento sca- 
teret. plerique hortantur ut quam primum in Peruram 
reuertatur: bellum cum feris et barbaris gentibus geri 
nec eas nisi longo tempore, multo labore et magnis co- 
piis debellari; iam quintum mensem ad citeriorem Co- 
paiapi ripam subsistere nec umquam ad ulteriorem tran- 

sire potuisse; non auri, non argenti uenas adhuc reper- 
tas; his Charcas et alias Cuschanae prouinciae regiones, 
quae sub praefectura quam ei Caesar decreuisset conti- 
nerentur, esse refertas; ad haec aequum esse et uirtute 
Hispanorum dignum ut amicos, socios et consangu- 
ineos, quos ab Indis necatos audirent, strenue uindica- 
rent et Peruram, quae defecisset, fortiter reciperent et 
eam operam omni studio, fide, animo, sicuti Hispanos 
decebat, Caesari praestarent, ut optime de patria et de 
rege suo mererentur. uicit horum sententia et eo magis 
quod Didacus et Gomezius Aluaradi et Rodericus Or- 
gonius et Ioannes Saauedra et alii duces maxime in id 
insistebant, quamquam non deerant alii qui contra sen- 
tirent libereque Almagrum sacramenti admonerent et 
iniquum esse dicerent ea de re Franciscum Pizarrum 
certiorem non facere, priusquam ex Chilia moueret: nec 
enim eum laturum ut Cuschum, quod ipse expugnasset 
et quasi de integro renouasset coloniamque in eo collo- 
casset, ab alio occuparetur nec senatum, quem ipse ele- 
gisset, et populum Cuschanum, cui agrum diuisisset, 
hoc passurum; quin et praeter omne ius et aequum et 
bonum fore, si, eo inscio et inconsulto Pizarro, amiciti- 
am societatemque foedere sacramentoque confirmatam 
dirumperet et in Cuschum, si adhuc in potestate eius 
esset, inuaderet et certe Almagrum bene e republica at- 
que ex dignitate sua facturum, si Pizarri animum litteris 
et nuntiis temptaret et senatus et ciuium Cuschi uolun- 
tatem sibi conciliaret nec bellum ciuile excitaret, sed, si 
ius esset, quod bona cum pace faceret et Cuschum te- 
neret et regeret; interim dum legati irent atque redirent, 

in eo Copaiapi portu et in Charcis colonias imponeret. 
at Almagrus, cum et ipse ambitione exarderet et duces 
uehementissime urgerent atque instarent ut extemplo 
Peruram repeteret et Cuschum, etiam Pizarris senatu 
populoque Cuschano inuito, occuparet, non dubitauit 
imperii causa iuris iurandi religionem contemnere, ius 
uiolare, amicitiam discindere, societatem dirimere, foe- 
dus frangere. 

Itaque Chiliam relinquit et eadem qua uenerat uia 
agmen in Peruram reducit. iam ad summum iugi niuosi 
culmen conscensum erat. hic milites foedam hominum 
et iumentorum, quae sexto ab hinc mense obriguerant, 
stragem contuentur magnumque ea ex re capiunt dolo- 
rem: haerebant Indi et Hispani scopulis rigentes simul 
cum equis et lora manibus tenentes, capitibus sagis ob- 
uolutis, tristi plane spectaculo, et ipsi quidem et equi 
tam integri et recentes quam si eo ipso die occidissent. 
milites corpora humana sepeliunt et equis pelles detra- 
hunt et, cum ad planum descensum esset, equinis carni- 
bus famem depellunt et ex pellibus utres conficiunt et 
aquis implent. eos in lanigerum pecus, quod abegerant 
ex Chilia, imponunt, ut sitim per uastas solitudines 
leuarent, et in Cuschum contendunt. et cum iam pro- 
pius accessissent, Almagro exploratores referunt eam 
urbem a Mango Hinga obsidione teneri ipsumque in- 
numeras paene copias habere. 

Almagrus idoneum nactus locum castra in eo com- 
munit. legatos ad Mangum cum his mandatis mittit: 
primum ut urbem liberam relinqueret; eam sub praefec- 

tura quam sibi Caesar decreuisset comprehendi, ide- 
oque ex Chilia rediisse, ut Cuschum Caesaris nomine 
cum imperio teneret atque gubernaret; si id ab eo impe- 
traret nec Hispanos iniuria lacesseret nec bellum eis 
deinde inferret, perpetuum sibi cum eo foedus futurum 
atque se ei et quod Indos ad arma concitasset et Cus- 
chum obsedisset et a Caesare defecisset benigne condo- 
naturum, praesertim si ipse tanto beneficio suo gratiam 
referret ut subsidio, si quid sibi opus esset ab eo, cum 
omnibus copiis suis ueniret; sin obsidere urbem per- 
seueraret et Hispanos armis persequi non desisteret, se- 
se igni ferroque omnia uastaturum nec cessaturum, do- 
nec ipsum cum omni exercitu deleret. Mangus legatis 
respondit se magno gaudio perfundi plurimumque Al- 
magro gratulari, quod Caesar eum praefectum crearit et 
magnopere orare ut die ex eo die tertio in eum tumu- 
lum non procul a castris, quem ipse legatis indicauit, ad 
colloquium ueniret: uelle se de republica et summis 
utriusque rebus cum eo agere. non respuit condicionem 
Almagrus magnamque in spem uenit fore ut Mangum 
ex hoste et rebelle amicum et socium faceret. itaque 
Saauedram cum firmo praesidio in castris reliquit et ip- 
se instructo agmine ueritus ne a Cuschanis circumueni- 
retur (nihil enim de Mangi insidiis suspicabatur) ad 
eum contendit. et cum iam eo accederet quo Mangus 
ad colloquium erat uenturus, subito Indi, qui erant in 
insidiis, irruunt et undique tela in Hispanos coniciunt. 

Almagrus strenue impetum hostium cum equitibus sus- 
tinet eosque ex locorum iniquitate, nullo detrimento 
accepto, in planitiem educit. Mangus se 1n castra recipit 
et, cum per insidias Almagrum opprimere non potuis- 
set, omnem reciperandi Cuschi spem abiecit et metuens 
ne ab Hispanis intercluderetur, si inter Pizarros et Al- 
magrum conueniret, obsidione abstitit et cum omnibus 
copiis in Andes profugit. 

Interim Ferdinandus Pizarrus ab exploratoribus cer- 
tior factus Almagrum a Mango Hinga ad colloquium 
aduocatum iam e castris cum equitatu exiisse in ea 
irrumpere decreuit, sed cum locum natura et praesidio 
munitum prospiceret, oppugnatione absistit et Saaue- 
drae, si cum militibus ad se transfugere uellet, quinqua- 
ginta aureorum milia se daturum promittit. et cum ille 
pro responso saxa in equites deuolui et tormentis glan- 
des emitti iuberet, Pizarrus re infecta in Cuschum est 
reuersus. Almagrus autem, ut in castra agmen reduxit 
et a Saauedra quid temptasset Ferdinandus intellexit, ex 
eo loco motis castris infesto animo signa in urbem intu- 
lit. his procul porta constitutis, legatos ad senatum mit- 
tit, ut se sine ullo tumultu atque sine mora in urbem 
admitterent: eam ad iurisdictionem suam pertinere, 
propterea quod intra praefecturam Noui Toleti, quam 
sibi decreuisset Caesar, esset; id ipsum ex regio Caesa- 
ris diplomate, cuius exemplum legatis dedisset, facile 
intellegi posse. senatus respondit se de finibus utrius- 
que praefecturae ambigere; prorogatos esse a Caesare 

Nouae Castellae terminos et eos nondum descriptos 
atque constitutos, a quibus Noui Toleti praefectura in- 
ciperet; ideo non plane constare utra in praefectura 
Cuschum contineretur; se ea de re quam celerrime 
nuntios ad Franciscum Pizarrum Nouae Castellae prae- 
fectum, qui eam urbem cepisset atque prope condidis- 
set et in eam coloniam constituisset, missurum; nec se 
dubitare quin pro ueteri amicitia, societate et foedere, 
praescriptis terminatisque utriusque praefecturae fini- 
bus, optime inter eos conueniret; interim senatui place- 
re ut, pactis prius indutiis, priuatus, si uellet, urbem 
ingrederetur militesque in hospitia diuideret. ad haec 
Almagrus, cum omnia ex Ferdinandi Pizarri sententia 
atque uoluntate referri existimaret, respondit inique se- 
natum populumque Cuschanum facere, qui aditum et 
administrationem urbis, quam sibi Caesar detulisset, si- 
cuti iam ex diplomate regio, cuius exemplum misisset, 
satis erat perspicuum, impediret; se non ut priuatum 
sed ut praefectum urbis intraturum ac palam se denun- 
tiare et testari Deum hominesque, si quid detrimenti 
respublica caperet, non sibi sed senatui ciuibusque im- 
putandum. 

Ferunt, indutiis factis, Ferdinandum Pizarrum Cus- 
chanis annua Mangi obsidione defessis et diuturno at- 
que nocturno labore paene confectis, ut eos ad pristi- 
nam uirtutem et consuetudinem reuocaret, quietem 
dedisse et Cuschum muniisse et pontes interrumpisse. 
qua re Almagrum uehementer commotum, nulla indu- 
tiarum habita ratione, cum laxatas sentiret custodias et 

exorta forte nebula noctem obtineret conspectumque 
omnem adimeret et nox incertiora omnia faceret, ur- 
bem inuasisse atque in eam agmen induxisse facileque, 
uno aut altero tantum interfecto, ea potitum fuisse. 
nam quamuis ciues clamoribus excitati ad arma concla- 
mari audirent, tamen existimantes urbem non ab alio 
quam ab Almagro occupatam sese sub tectis contine- 
bant. senatus in aedes Pizarri se recepit. eas Almagrus 
oppugnat et, cum acriter aduersarii se defenderent, in- 
cendi iubet. qui, ne simul cum aedibus deflagrarent, se 
Almagro dediderunt. is Ferdinandum et Consaluum Pi- 
zarri fratres una cum aliis in uincula conicit et Ferdi- 
nandum quidem, consulentibus amicis, protinus interfe- 
cisset, ni Didacus Aluaradus intercessisset atque pro eo 
uadimonium fecisset. postero die senatus et ciues Cus- 
chani Almagrum excipiunt et praefectum appellant. is, 
contione extemplo aduocata, iniurias aduersariorum in 
se commemorat et beneficia in ipsos sua culpaque eo- 
rum non sua factum ut in urbem inuaderet: ipsos pri- 
mum castra sua temptauisse et ducem et milites quos 
praesidio reliquerat, ut ad se transirent, sollicitauisse; 
deinde, cum indutiae agitarentur, Cuschum muniisse et 
pontes interrumpi imperauisse; id ex suis ipsius Ferdi- 
nandi Pizarri uocibus cognitum esse, ut qui se ab ami- 
cis deceptum, quod pontes non interrumpissent, excla- 
marit; quibus rebus se merito commotum atque iniuria 
lacessitum, antequam ab ingratis ciuibus aditu omnino 

prohiberetur, in urbem quam ipse Mangi obsidione li- 
berasset, quod se aliter non admissum iri certo sciret, 
irruisse usumque beneficio naturae atque noctis, inuitis 
aduersariis, eam occupasse; id se suo iure fecisse, cum 
ea urbs, ut ipse pro certo duceret, ad praefecturam 
Noui Toleti pertineret. contione habita et urbe occupa- 
ta, Almagrus milites in hospitia diuisit et paucos quos 
oderat de senatu mouit et ex ciuibus quos Pizarris fau- 
ere cognouerat alios exilio, alios agris multauit. Mangum 
Hingam, quod rebellasset et Cuschum circumsessum 
habuisset, inimicum et hostem iudicauit et Paulum eius 
fratrem apice purpureo insigniuit Hingamque consti- 
tuit. 

Dum haec Almagrus gerit et administrat, Indi, ne 
quid subsidii Cuschum mitti posset, itinera intercepe- 
rant et Didacum Pizarrum et Ludouicum Morgobeium 
Quignonium et Consaluum Tapiam et loannem Gae- 
tum duces cum militibus Hispanis, quos Franciscus Pi- 
zarrus Cuschum mittebat, in angustiis et iniquis locis 
interclusos saxis obruerant. et cum nullus tantae cladis 
nuntius uenisset (amplius enim quadringenti Hispani 
obtruncati ab Indis fuerunt), Pizarrus Franciscum Go- 
doium cum quadraginta equitibus, ut eam rem caute 
explorarent et ad se quam maturrime renuntiarent, 
Cuschum adire mandauit. is, cum uallem quandam iu- 
gis undique cinctam intrauisset, duobus Gaeti equiti- 
bus, qui tantum euaserant ex pugna, occurrit, a quibus 
congnouit eos duces cum militibus ab Indis crudelissi- 

me fuisse necatos et uiarum angustias et uallium atque 
montium aditus occultis praesidiis teneri. nec equites 
uana referebant; iam enim Indi iugis se ostendere et 
Godoium circumuenire, qui subito equos conuerti 
iubet et concitato cursu ex ea ualle egredi uixque effu- 
gere, insequentibus per multa passuum milia Indis, pot- 
uit Limamque est reuersus. idem etiam Didaco Aguero 
contigit, qui fere cum totidem equitibus fuga periculum 
uitauit. Godoius Pizarro rettulit duces quos cum militi- 
bus Cuschum subsidio ire iussisset esse trucidatos, Pi- 
zarrum et Morgobeium ad Parci cliuum, qui a Cuscho 
milia passuum ducenta abesset, et Tapiam in locorum 
angustiis et Gaetum in Xauxa duosque tantum eius 
equites ex pugna, quos secum ducebat, euasisse, a qui- 
bus se certiorem factum uix cum equitibus conuersis 
equis, cum iam ab Indis intercluderetur, salutem qua- 
esiuisse; omnes Indos in insidiis esse occultisque locis 
delitere nec se prodere, donec Hispanos in angustias et 
iniqua loca ingressos conspicerent; tunc undique eos 
telis circumducere et saxa desuper deuoluere atque ita, 
cum neque egredi nec retro regredi ipsi possint, una 
cum equis saeuissime necare. ex Aguero cognitum est 
Ticoiopanguuum Mangi Hingae legatum cum ingenti 
Indorum multitudine ad obsidendam Limam uenire et 
iam appropinquare. 

Quibus rebus cognitis, Pizarrus hostibus obuiam, an- 
tequam propius ciuitatem accederent, eundum existi- 
mauit. itaque Petrum Lermam Burgensem cum septu- 

aginta equitibus et sociis Indis praemisit et ipse cum 
reliquis Hispanis, praesidio in ciuitate relicto, est subse- 
cutus. Lerma, ubi in conspectum hostium uenit, eos 
acriter aggreditur. hoc Pizarrus, qui iter accelerauerat, 
ut suis esset subsidio, facit. pugnatum est ad magnam 
diei partem summa cum contentione ab Hispani pro 
uita et imperio, ab Indis pro libertate, uxoribus, liberis, 
fortunis, focis et aris. ceterum cum ab equitatu multi 
protererentur et hastis transfigerentur, acerrime pug- 
nando pedem hostes rettulerunt et arduum et praerup- 
tum iugum occupauerunt. sed ita hoc in summo erat 
angustum ut tantam hominum multitudinem capere 
non posset. itaque alii alios adeo premebant ut neque 
arma commode expedire neque se explicare neque huc 
atque illuc discurrere pro more suo possent. et quam- 
quam nonnulli exanimabantur, tamen haec mala et for- 
titer sustinebant et strenue hostibus resistebant. nec du- 
bium est, si nostri institissent, quin eo die, ut ipsi etiam 
credebant, debellati fuissent. uerum Pizarrus, cum cer- 
neret milites uulnerari et Lermam dentibus primoribus 
ictu saxi fractis pugna absistere, receptui cani imperauit 
et uno tantum equite amisso copias Limam reduxit. 
quod Indi conspicientes Soli, qui eos, ut ipsi putabant, 
tunc defendisset atque seruasset, gratias egerunt nun- 
cupatisque uotis multa et solemnia sacrificia fecerunt, 
eoque iugo relicto et amne Limae traiecto, in excelso 
monte qui non longe ab eo flumine aberat castra pos- 
uerunt. hinc in uallem Limam excurrere et cottidianis 

leuibusque proelis cum Hispanis decertare et comme- 
atus intercipere. quin et Indi qui anacones uocantur, 
quod aliis suam locent operam, interdiu se ab Hispanis, 
in quorum erant ministerio, subtrahebant et ad hostes 
transeuntes aduersus dominos et eros suos pugnabant; 
noctu uero in eorum domicilia redibant. quorum perfi- 
diam, fraudem et impietatem Hispani dissimulare ferre- 
que cogebantur. 

At Pizarrus, cum totius Perurae defectionem anima- 
duerteret et Ciuitatem Regum obsideri, copias hostium 
augeri et commeatus intercipi conspiceret, dubitare de 
rei euentu coepit, praesertim cum pro certo duceret 
Ferdinandum et Consaluum fratres cum praesidio a 
Mango Hinga, capto Cuscho, interfectos et Almagrum 
cum exercitu a Chiliensibus peremptum et deletum om- 
nino fuisse; non enim fieri posse, si illi uiuerent, quin 
nuntii terra per inuia deuiaue loca uel mari uenissent. 
itaque cum nihil subsidii ex Cuscho nec ex Chilia se 
habiturum speraret, nauem ad praetorem Trugilli cum 
his mandatis mittit, ut impositos cum uxoribus in eam 
liberos ciuium in Panamam, urbe deserta, deferri iube- 
ret et cum ipsis uiris, armis et equis instructis Limam 
ad se ueniret idque ita occulte faceret, ne Indi excessum 
sentientes iter impedirent. deinde Didacum Aialam cum 
aliis nauibus quae in Callao erant portu quam celerrime 
Panamam ire iubet, ne milites Hispani, quos perterritos 
atque animis consternatos uidebat, se in eas reciperent. 
litteras etiam ipsi ad praefectos Terrae Firmae, Nicara- 
guae, Guatimalae, Nouae Hispaniae et insularum His- 
paniolae et Cubae dat, quibus certiores eos faciebat 

quanto in periculo res Peruranae essent: Indos omnes 
desciuisse; Cuschum et Ciuitatem Regiam ab hostibus 
obsessas teneri; actum de se et Hispanis qui eas urbes 
defendebant, ni propere subueniretur, esse, ideoque ue- 
hementer orare ut quam celerrime milites, arma, equos, 
tormenta et uestimenta et alia ad belli usum necessaria 
ad se mitterent; paucos esse in Ciuitate Regum Hispa- 
nos et eos quidem iugi labore paene confectos; iam se 
commeatu intercludi et uereri ut, si non ferro, certe 
fame absumantur. Aialae etiam mandat ut litteras ex Pa- 
nama per certos nuntios perferendas ad praefectos cu- 
ret, deinde ipse in Nicaraguam et Guatimalam progre- 
diatur, ut deinde sine mora milites, equos et commeatus 
Limam deuehat. 

His rebus constitutis et Aiala cum nauibus profecto, 
Pizarrus Alfonsum Aluaradum et alios duces quos ad 
explorandas subigendasque Perurae regiones miserat 
Limam euocat. Aiala statim ut Panamam applicuit, su- 
as ad quemque praefectum litteras perferri curauit et 
inde in Nicaraguam atque Guatimalam nauigauit breui- 
que milites, equos et arma et commeatus in naues im- 
posuit prosperaque usus nauigatione in Callaum por- 
tum una cum Gaspare Spinosa iuris consulto, qui ex 
Terra Firma ualidam Hispanorum ducebat manum, in- 
trauit. nec multo post Didacus Fontius Maior, Alfonsi 
Hispaniolae pontificis frater, eos milites Hispanos quos 
Petrus Vergara ex Gallia Belgica in eam insulam trans- 

portauerat in terram exposuit. tunc etiam Rodericus 
Grialba cum una naui armis, tormentis, uestimentis et 
equorum ornamentis et aliis rebus et militibus Hispanis 
instructa, quam Ferdinandus Cortesius ex Noua Hispa- 
nia ad Pizarrum mittebat, in Callaum appulit. et Corte- 
sium quidem, litteris Pizarri lectis, dixisse ferunt in 
summa semper Pizarrum sibi admiratione fuisse, qui 
non minore uirtute quam felicitate et tam paruo mili- 
tum numero Peruram et explorasset et in prouinciam 
redegisset, sed nunc ipsum in maiorem traduci admira- 
tionem, quod in defendenda et retinenda in fide Perura 
ita fortuna aduersa atque animo plus quam talem tan- 
tumque ducem decuit abiecto sit atque demisso, ut qui 
milites ad comprimendos atque in officio retinendos 
eos Indos, quos toties fuderit, ex omnibus Indiarum 
prouinciis atque insulis aduocarit. iam uero Alfonsus 
Aluaradus, acceptis Pizarri litteris, ex Chaxapoiis cum 
ducentis Hispanis magnis itineribus Limam contendit 
et Trugillum ueniens ciues cum uxoribus et liberis et 
sarcinis euntes in portum quem Arraciphem appellant 
milia passuum octo a Trugillo distantem redire in ur- 
bem fecit et, ibi praesidio relicto, uiam perrexit Limam- 
que peruenit. qui incredibili et amore et honore a Pi- 
zarro est exceptus et legatus eius creatus; quod adeo 

Petrus Lerma aegre tulit ut id ignominiae loco habuerit 
animoque plane mutato atque infesto in Pizarrum fue- 
rit: fortissime ille cum Indis pugnauerat et collatis sig- 
nis eos uicerat et in perangustum et praeruptum saxis 
iugum ita compulerat ut eos facile circumuenire potuis- 
set et eo die bellum finire, ni Pizarrus absistere pugna 
iussisset; et ut strenue ea in re sic in ceteris, cum lega- 
tus esset, se gesserat. itaque quam plurimi milites indig- 
nari et Pizarrum inique imprudenterque fecisse palam 
dicere, qui Aluaradum Lermae praetulisset. 

Ceterum Pizarrus, exercitu comparato, Aluaradum 
cum trecentis militibus tum equitibus, tum peditibus et 
his quidem tormentariis quos Petrus Vergara ducebat et 
copiis Indorum auxiliaribus Limam amnem traicere et 
in hostes qui in Pachacama ualle castra habebant moue- 
re iussit. ea uallis ab Lima milia passuum sedecim abe- 
rat. eo cum Aluaradus accederet, Ticoiopanguius Mangi 
Hingae legatus copias educit et proelium committit. 
cui ipsum Mangum non solum interfuisse sed praefuis- 
se etiam tradunt. acerrime utrimque concurritur. Indi ut 
uictores impetum hostium sustinent, Hispani ut uincant 
totis uiribus adnituntur ingentique animorum contenti- 
one per aliquot horas pugnatum est. multi tam ex His- 
panis quam ex Indis cadebant, sed irruentibus hinc 
equitibus, hinc peditibus cum sociis Indis, hostes, iam 
sole occidente, pedem referre ac in castra se recipere, 
compluribus eorum caesis, coacti fuerunt et ea nocte in 
montes se contulerunt. insequenti die Aluaradus, cum 

hostes in montana loca secessisse nuntiatum esset, in 
Xauxam contendit leuiaque aliquot proelia in itinere 
cum Indis fecit parumque afuit quin in solitudine qua- 
dam (tantus fuit aestus!) cum exercitu perierit. nam am- 
plius quingenti Indi sarcinarii siti sunt absumpti et reli- 
quos pedites, ni summa cum celeritate equites currendo 
et recurrendo aquam ex flumine hausissent sitimque 
subleuassent, uapor solis confecisset. in Xauxa quies 
militibus data. huc ex Ciuitate Regia Gomezius Tordoia 
cum ducentis militibus Hispanis uenit. refecto iam auc- 
toque exercitu, Aluaradus castra mouit et, depulsis at- 
que deturbatis praesidiis ex uiarum angustiis et loco- 
rum iniquitate et montium aditu, regiones Perurae 
montanae ad pontem usque saxeum nomine Lumicha- 
cam in potestatem redegit. hic Hispani ab innumera 
prope hostium multitudine interclusi, si quando fortiter 
et strenue pugnarunt, tunc certe pugnauerunt hostesque 
ita eo loco tam iniquo et angusto strenue propulerunt 
ut ingenti strage edita eos terga uertere coegerint et 
pontem occuparint. sed Aluaradus tam hoc proelio 
quam aliis multos ex Hispanis militibus et ex Indis so- 
ciis amisit. uentum est post leues aliquot pugnas ad Ab- 
ancaium fluuium, qui super binis in utraque ripa co- 
lumnis positis craticium pontem habet. hic Aluaradus 
ex Indis quibusdam intellegit Cuschum obsidione Man- 
gi Hingae exemptum ab Almagro teneri et Ferdinan- 

dum et Consaluum Pizarros ab eo captos in uincula 
cum aliis esse coniectos. 

Quibus rebus cognitis Aluaradus permotus substitit; 
neque enim longius progrediendum existimauit, donec 
per nuntios, quos Limam aduolare iusserat, quid decer- 
neret Pizarrus cognosceret. itaque ad citeriorem flumi- 
nis ripam haud procul ponte in edito loco propter re- 
pentinas hostium irruptiones castra communit. dum 
animum in haec intendit, legati Almagri, qui iam com- 
pertum habebat Aluaradum ad pontem Abancaii castra 
fecisse, ad eum uenerunt. eius legationis princeps fuit 
Didacus Aluaradus summae uirtutis et prudentiae 
eques. is exemplum regii diplomatis Aluarado exhibet 
eique nomine Almagri denuntiat ut confestim praefec- 
turae suae finibus excederet et, si Cuschum uenire uel- 
let, priuatus et sine exercitu ueniret; sin contra faceret, 
se eum pro inimico et hoste habiturum. Aluaradus lega- 
tis respondit eius diplomatis notionem non ad se, sed 
ad praefectum Pizarrum omnino pertinere; irent Limam 
et ei denuntiarent atque praedicarent; se in eius prafec- 
tura non Almagri castra habere nec inde excessurum, 
sed ultra, traiecto amne, processurum. et extemplo, om- 
ni iure gentium ulolato, legatos comprehendi atque 
constingi imperat. interim Almagrus milia passuum 
duodecim a Cuscho cum equitatu processerat et ueritus 
ne Aluaradus moram et impedimentum legatis intulis- 

set et alia uia in urbem, ut praeoccuparet eam, conten- 
disset eo summa cum celeritate est regressus. erat in 
castris Petrus Lerma, de quo supra memoraui, uir acer 
et factiosus. is ut insignem a Pizarro iniuriam acceptam 
uindicaret, occulta cum amicis consilia habebat milites- 
que ad seditionem et defectionem sollicitabat et, cum 
amplius octoginta milites ad sententiam suam traduxis- 
set et eorum nomina cum suis cuiusque subscriptioni- 
bus in libellum rettulisset, Almagrum ex Cuscho ex- 
ciuit. is milites educit et in Abancaii pontem milia 
passuum octoginta distantem pergit et, cum propius ac- 
cederet, insidiis in occultis locis collocatis, Petrum 
Aluarum Holguinum, qui cum aliquot equitibus eo die 
excurrerat in agrum, capit. hoc cum ab his qui effuge- 
rant in castris esset nuntiatum, Aluaradus Petrum Ler- 
mam, quem suspectum habebat, comprehendi iubet, 
sed ille sibi metuens eo temporis puncto ad Almagrum 
subito transfugerat et libellum et indicem nominum eo- 
rum militum qui conspirationi contra Aluaradum sub- 
scripserant secum detulerat et cum Almagro egerat ut ea 
nocte in castra inuaderet, qua milites suae factionis in 
statione ad pontem et ad uadum essent; et in his Tor- 
doiam et Antonium Villalbam eum exspectare; liberum 
tam ponte quam uado fluminis transitum fore; multos 
ex militibus extra castra angustias uiarum et montium 
aditus custodire; multos non hastas, non pila, quod ea 
surrepta et in amnem sint ab aliis proiecta, habituros. 

27 His rebus Almagrus inductus copias in duas distri- 
buit partes, cum altera ipse a Tordoia et Villalba excep- 
tus flumen sine ullo impedimento ponte traicit, cum 
altera Rodericus Orgonius et Lerma, hortantibus militi- 
bus qui citeriorem tenebant ripam, uado amnem tran- 

2 seunt et utrimque in castra irrumpunt. Aluaradus, cum 
hostes in castris sentiret, ad arma conclamari «iubet» et 
cum his militibus quos circum se habuit eos repellit et 
strenue depugnat. ceterum, cum milites tela conquire- 
rent, nec ad pontem concurrere nec ad uadum ire aude- 
bant nec se ad signa recipere nec colligere neque coni- 
ungere, quod essent dispersi, nocte praesertim tam 

3 obscura poterant. itaque momento temporis castra sine 
ulla sanguinis effusione (nemo enim interficitur ac ne 
uulneratur quidem, uno Roderico Orgonio excepto, 
qui graue in ore uulnus, fractis dentibus, accepit) expug- 
nata et direpta fuerunt et Alfonsus Aluaradus cum aliis 

4 ducibus captus legatique Almagri ex uinculis soluti. qui 
tametsi clementer ea uictoria est usus, tamen adeo inso- 
lens factus traditur ut propalam ad Pizarri cognomen 
alludens dixerit se nullum saxum aut petram in quam 
impingeret in tota Perura relicturum ac plane effecturum 

5 ut Pizarri sub aequatore in mangletis imperarent. inde 
Cuschum repetiuit et triumphantis more ingressus 
Aluaradum et alios Pizarri duces in carcerem contrusit 
et indigne aspereque tractauit. 

Dum haec in Perura montana geruntur, Pizarrus cum 28 
sescentis Hispanis et copiis Indorum auxiliaribus in 
Nascam uallem uenerat, ut Cuschum obsidione libera- 
ret. nihil enim adhuc de ea urbe ab Almagro occupata 
et de Pizarris et Aluarado et aliis ducibus ab ipso captis 
cognouerat, donec per nuntios quos Aluaradus miserat 
ea de re certior est factus. itaque uehementer commo- 
tus, conuersis e uestigio signis, Ciuitatem Regum repe- 
tit. hic nouos dilectus habere et arma et equos parare 2 
non destitit, quippe qui sciret rem sibi cum acri et po- 
tenti aduersario futuram. interim animum eius temptare 
per Gasparem Spinosam aequum duxit. is Cuschum ue- 3 
nit et cum Almagro aperte agit primum ut Ferdinan- 
dum et Consaluum Pizarri praefecti fratres et Aluara- 
dum et alios duces e uinculis confestim solueret; deinde 
Cuschum regeret, neue in Peruram planam descenderet 
neu ducem aliquem cum copiis mitteret, donec Caesar 
utra in praefectura esset Cuschum decerneret finesque 
Nouae Castellae et Noui Toleti terminaret. Almagrus 4 
condiciones recusat: inique Pizarrum fecisse, qui se in 
suo iure impedire uoluisset; sed ad arbitrium suum non 
ad eius praescriptum in sua prouincia imperaturum et, 
quod uictores uictis consuerint, se leges non acceptu- 
rum sed daturum nec quos in uinculis haberet solutu- 
rum. Spinosa dum haec accurate agitat, naturae conces- 
sit perniciemque et caedem utriusque praefecti ante 
denuntiauit atque praedixit. eo defuncto, Almagrus Ga- 5 
brielem Roiam Cuscho praeficit. custodiaeque eius 
Consaluum Pizarrum et Aluaradum et alios qui erant 
in uinculis committit. ipse uero Ferdinandum Pizarrum 

secum duxit et in Chincham uallem cum exercitu des- 
cendit ibique coloniam imposuit. 

29  Pizarrus, dilectu facto, septingentos Hispanos praeter 
Indorum auxilia sub signis habuit. equitibus praeerant 
Didacus Roias, Petrus Anzurius et Alfonsus Merca- 
dillus, pedites tormentarios ducebant Nunius Castrus et 
Petrus Vergara centuriones et hastatos Didacus Vrbina 
Ioannis Vrbinae uiri fortissimi, qui in Italia militum 

2 tribunus fuit, fratris filius. omnia haec subsidia Pizarrus 
undique comparauerat, ut Limam et Cuschum obsidio- 
ne Mangi Hingae et Indorum liberaret eosque in ordi- 
nem redigeret, sed aduocata tunc contione se his copiis 
uti uelle dicebat, ut se dignitatemque suam defenderet 

3 et uim illatam propulsare: iam enim Almagrum cum 
exercitu in praefecturam suam intrasse et Chincham 
uallem, quae haud dubie ad iurisdictionem suam perti- 
neret, occupasse atque ibi coloniam collocasse; ideo se 
ex Lima exercitum adducere, ut, si ipse pergeret nec ad 
sanitatem reuerti uellet, eum ex praefecturae suae fini- 
bus propelleret; quod cum sine eorum auxilio fieri non 
posset, uehementer eos orare ne se desererent dignita- 

4 temque suam tuendam susciperent. milites per Petrum 
Valdiuiam tribunum militum et Antonium Villalbam 
ordinis militaris praefectum, quem uulgo sargentum 
uocant, ac per centuriones respondent ne labori suo 
neu periculo parceret; paratos esse sese dignitatem eius 
armis tueri. Pizarrus studio et uocibus militum excita- 
tus copias ex urbe educit et in Pachacamam transit. 

5 per idem tempus Consaluus Pizarrus et Alfonsus 
Aluaradus et alii, quos Almagrus in carcerem contru- 

serat, milites qui ab ipso cum Gabriele Roia praetore 
praesidio cutodiaeque urbis erant relicti largitione et 
promissis corrumpunt, simulque cum his (erant enim 
septuaginta milites) expediti in equis et Gabrielem Roi- 
am captum et uinctum secum ducentes Cuscho profu- 
gerunt et ad Pizarrum in castra uenerunt incredibilique 
laetitia non ipsum modo sed exercitum etiam affece- 
runt. et Consaluum quidem legatum, Aluaradum uero 
equitum praefectum Pizarrus fecit. 

Quod ubi Almagrus intellexit, noua re et militum 30 
perfidia et quod ille cum instructo telis exercitu ueniret 
perterritus Alfonsum Enricum et Didacum Nunezium 
Mercadum Caesaris procuratorem et Ioannem Guzma- 
num quaestorem legatos cum his mandatis ad Pizarrum 
mittit: quod antea de condicionibus per Spinosam iuris- 
consultum postulasset, id nunc per legatos quibus rem 
commisisset fieri liceret. Pizarrus iam Almagrum ad pa- 
cem et concordiam uenire arbitrabatur, cum id quod 
ipse antea petenti denegasset ultro polliceretur. itaque 
ea de re cum legatis magna cum contentione per ali- 
quot dies egit. tandem in id conuenere, ut compromis- 2 
sum facerent arbitrosque sumerent et quod illi profer- 
rent atque ludicarent uterque ratum firmumque iure 
iurando et grauissimis poenis interpositis ita haberet ut 
qui contra faceret ab eis condemnaretur. et quamquam 
nonnulli tradunt duos arbitros honorarios statutos ab 
Almagri legatis Franciscum. Husandum et a Pizarro 

Franciscum Bobadillam eius ordinis in Perura magis- 
trum qui redimendis captiuis a Mauris, Turcis et aliis 
Christianae reipublicae saeuissimis hostibus operam im- 
pendere solet, tamen non dubium est quin et Pizarrus 
et Almagri legati Bobadilla tantum arbitro usi fuerint. 
is cum arbitrium recepisset, sententiam tulit ut Alma- 
grus Ferdinandum Pizarrum statim dimitteret et prae- 
fecto Pizarro Cuschum restitueret et uterque, exercitu 
dimisso, praefectos et centuriones cum militibus ad ex- 
plorandas et subigendas diuersas regiones nondum 
compertas mitteret; praeterea, indutiis factis, uterque 
his de rebus Caesarem per legatos quam primum fieri 
posset certiorem faceret et iure iurando arbitri senten- 
tiae staret et, ut commodius haec agerentur, Pizarrus 
cum duodecim tantum equitibus et Almagrus cum toti- 
dem in colloquium ad Malam uallem uenirent. 

Ea uallis a Chilca milia passuum duodecim aequo 
fere spatio a castris Pizarri et Almagri aberat. siluis et 
densissimis nemoribus est referta et ad ripam amnis 
Malae, unde ualli nomen, domicilia habet. itaque, cum 
locus colloquio Mala dictus esset et dies ex eo die duo- 
decimus, Franciscus Pizarrus prior cum duodecim equi- 
tibus in eam contendit, Consaluo fratre et legato eius 
per loca occulta cum copiis subsequente. qui haud pro- 
cul Mala eas indonets in locis collocauit et Nunium Ca- 
strum cum militibus tormentariis 1n harundineto prope 


2-3 arbitro usi fuerint. is cum arbitrium recepisset, sententi- 
am tulit ut Almagrus om. P | 3 Malam corr. To., cf. eg. 
4.31.1, Zárate 490a et Gómara 240a : Mallam PA 

31 1 Chilca PA (cf. Cieza 422b) : Chilia perperam corr. To. || 
2 Mala P : Malla A | Consaluo correxi : Gon- PA | eas P: eos A 


LIBER QVARTVS 209 


uiam qua Almagrus erat uenturus delitere iussit, ut, si 
res ferret indutiasque ille pactas non seruaret, signum 
tormento manuario daret atque ex insidiis Almagrum 
opprimendum curaret. is Roderico Orgonio legato im- 
perauit ut acie instructa paratus ad omnem rei euentum 
esset; si quam uim Pizarrus inferret aut ipsum detine- 
ret, confestim Ferdinandum eius fratrem, quem in ca- 
stris habebat uinctum, obtruncaret. haec ut Almagrus 
constituit, cum duodecim equitibus quibus quam maxi- 
me confidebat in Malam se contulit. eo iam Pizarrus 
uenerat. ambo praefecti summa cum laetitia, praesente 
Bobadilla, non secus se excipiunt ac si nihil inter ipsos 
accidisset, dextras iungunt mutuoque se complectuntur 
et iucunde et amice colloquuntur et, cum nullam pror- 
sus de controuersia quam de praefecturae finibus habe- 
bant mentionem facerent, unus ex equitibus Pizarri 
Almagro ad aurem accessit monuitque ut sibi praecau- 
erit e uestigioque, ni per insidias circumueniri uellet, in 
castra se reciperet. Almagrus colloquium interrumpit, 
celeriter equum conscendit et subito cum suis discedit, 
conspectisque in harundineto tormentariis, maiorem fi- 
dem indici habuit; eam uiolatam nullamque in Pizarro 
ac ne in ipso quidem Bobadilla, alioqui uiro sacris ini- 
tiato, esse queritur. non defuere alii ex equitibus qui 
Pizarrum admonerent ut aut eum retineret aut necaret: 
id facile ac sine ullo certamine et periculo per tormen- 
tarios qui erant in insidiis confici posse. Pizarrus id ne 

fieret, quando, fide interposita, in colloquium uenisset, 
omni studio prohibuit testatus Deum et homines nec se 
arbitrum corrupisse, nec ut harundinetum insidiis esset 
instructum nec ut Consaluus frater cum exercitu se 
subsequeretur imperauisse. et profecto maxima admira- 
tio eum ceperat grauiterque Almagrus commouerat, qui 
tam repente Mala excessisset, sed, cum Ferdinandum 
Pizarrum ille in potestate sua haberet, rem ad concordi- 
am, ut ipse libertatem obtineret, perduci optabat. 
Posteaquam Almagrus in castra rediit et militibus re- 
latum est qua perfidia Consaluus Pizarrus insidias 
struere Almagro temptasset eaque res colloquium dire- 
misset, id certe animos omnium magis incendit magis- 
que infensos et inimicos Pizarro fecit. et quamquam 
alter in alterum ira et odio ferebatur, non tamen Dida- 
cus Aluaradus destitit de pace inter utrumque agere, 
quoad rem his condicionibus confecit, ut Almagrus 
Ferdinandum Pizarrum, fide publica interposita, confe- 
stim dimitteret et Pizarrus portum tutum et nauem Al- 
magro daret, qua ipse legatos cum litteris et postulatis 
suis ad Caesarem mitteret; interim alter contra alterum 
ne ueniret neu contra faceret, dum Caesar causa inter 
utrumque cognita nouo regioque edicto eas de finibus 
praefecturarum controuersias sedaret atque tolleret. 
Almagrus, Roderico Orgonio et aliis ducibus contra 
sentientibus et consulentibus ne Ferdinandum Pizarrum 
dimitteret, eum liberum fecit, sed statim sera paeniten- 

tia ductus, si ab itinere ipsum retrahere potuisset, aut 
rursus catenis constrinxisset aut certe interfecisset. cete- 
rum Ferdinandus sibi metuens tanta celeritate iter con- 
tinuauerat ut equitibus qui castris exierant, ut eum exci- 
perent, protinus occurrerit incolumisque ad Pizarrum 
fratrem peruenerit. huius aduentu magnae subito com- 
mutationes factae fuere et res summa cum perfidia et 
fraude gestae. hinc fides, hinc fraudatio pugnabat. nam 
Pizarrus, qui consilio Ferdinandi fratris utebatur, edic- 
tum regium quod Petrus Anzurius ex Hispania a Cae- 
sare impetratum attulerat secreto habebat neminique il- 
lud communicauerat nec uti eo uoluerat, donec 
Ferdinandum e uinculis exemptum uideret. itaque sta- 
tim illud denuntiari recitarique Almagro iubet, ut fini- 
bus praefecturae suae excederet Cuschumque, quod ip- 
se expugnasset et quasi de integro condidisset, et 
regiones Perurae, quas explorasset et coloniis occupas- 
set, liberas sibi relinqueret; si contra faceret, se eum 
inde armis eiecturum; iam fidem publicam ex nouo 
edicto, sicuti inter utrumque conuenisset, esse solutam. 
summa eius decreti erat ut uterque gubernator ibi sub- 
sisteret, etiamsi in alterius esset praefectura atque iuris- 
dictione, ubi regium edictum ei denuntiaretur. Almagrus 
se quod Caesar ex edicto imperaret libenter facturum 
respondit atque in Chincha et Cuschi et in aliis planae 
montanaeque Perurae locis et regionibus quas tunc pos- 
sidebat mansurum et se eodem regio edicto requirere 

atque flagitare et Pizarro ante denuntiare atque praedi- 
cere ne se in suo iure impediat neu bello pacem et quie- 
tem perturbet. ad haec Pizarrus respondit ipsum induti- 
as et fidem fregisse, Cuschum inuasisse, illud per uim 
tenere, propterea quod sub praefectura Noui Toleti 
comprehendi existimaret; itaque pertinacia absisteret et 
ad sanitatem reuerteretur et urbem ei restitueret; iam 
enim nouo eo Caesaris decreto et fidem publicam 
quam dedisset et pactionem quam fecisset impleuisse 
liberumque se prorsus esse; si pergeret, se bello eum 
persecuturum et armis ex tota Perura expulsurum. Al- 
magrus constanter in id perstitit quod praedixerat. nec 
enim a Caesaris uoluntate nec ab edicti sententia decli- 
nabat nec sensum detorquebat, siquidem aperte et clare 
ex edicto constabat ut, dum Caesar aliud imperaret, 
uterque ubi edictum denuntiatum esset ibi maneret. 
Ceterum Pizarrus, consulente Ferdinando fratre, qui 
ira in Almagrum exardebat illatasque iniurias et quas in 
carcere acceperat, ut erat natura ferox et indomitus, ul- 
cisci ea occasione oblata uolebat, copias ex Mala ualle 
produxit. manebant enim adhuc ueteres simultates et 
odia illa Ferdinandi animo menteque reposita quae a 
Panama usque in Almagrum conceperat. et Pizarrus 
quidem castra in Chincham, ubi erat Almagrus, mouit. 
is cum per exploratores aduentum aduersarii cognouis- 
set, et quod aduersa tunc ualetudine uteretur et quod 
proelio decernere nollet, motis castris, Cuschum repete- 
re constituit instructaque acie in montanam Peruram 

conscendit. et cum equitatum, quo plurimum Pizarrus 
ualebat, se consequi et iam nouissimum agmen male 
habere et carpere conspiceret, superioribus constitit lo- 
cis et, praesidiis in angustiis dispositis, arbores caedi et 
transuersas, ut iter impedirent, poni et pontes interrum- 
pi mandauit. itaque maturius quam constituerat iter per 
montes et iuga accelerauit, ut equitatum effugeret, qui 
insequi et morari agmen, quamquam interposita mora 
propter impeditas uiarum angustias et interruptos pon- 
tes, non desistebat. erant ea itinera adeo difficilia et an- 
gusta ut facile equites qui insequebantur impediri i itine- 
reque prohiberi possent. nam etsi aliquantulum itineris 
campestris intercesserat, illud tamen loca aspera et mon- 
tosa excipiebant. at Ferdinandus, qui cum equitibus et 
tormentariis militibus hostes insequebatur, summe con- 
tendebat ut Almagrum anteuerteret celeriterque. angu- 
stias occuparet. sed iam ille excelsum Guaitarae montis 
iugum conscenderat ibique, ut exercitum pugna et itine- 
ris labore defessum reficeret, angustiis praesidio firma- 
tis, substiterat. Ferdinandus in proximo colle castra po- 
suit et de tertia uigilia studio et uocibus militum, qui 
nullum recusabant laborem, excitatus, cum equitatum 
se circumfundere et hostes, si ex monte descenderent, in- 
sequi atque morari iussisset, cum expeditis tormentariis 
tramitibus occulus montem conscendit et angustias qui- 
bus Almagrum exiturum putabat incredibili usus celeri- 
tate occupauit. qua re per exploratores intellecta, Alma- 
grus, cum imperasset Orgonio ut agmen caute duceret 
et pugna abstineret et monte exiret, ne hostes Cuschum 

praeoccuparent neu loca et itinera obsiderent, cum ami- 
cis et expeditis equitibus, ut periculum uitaret, montem 
Guaitaram reliquit et ad Cuschum est reuersus. Orgo- 
nius copias eo die, ne, si confligere cogeretur, defessum 
militem proelio obiceret, in castris continuit. nec dubi- 
um est, si tunc cum Pizarranis pugnasset, quin eos cla- 
de affecisset, quippe Almagrani, etsi numero inferiores, 
tamen uirtute superiores erant; nam labore, glacie, ae- 
stu, fame et armorum usu durati et regionum naturae et 
alimentis et aquis assueti facile in eo saltu niuibus ob- 
ducto omnia mala sustinebant. at Pizarri tirones frigore 
et nausea iuxta, ac si in salo essent, paene confecti nullo 
negotio oppressi fuissent. et id quidem his accidere so- 
let qui ex planis locis in iuga niuosa conscendunt, ut 
perinde ac procella in mari conflictati nauseam faciant. 
sed Orgonius, quod Almagrus cum hostibus congredi 
inhibuisset, tametsi centurionibus et militibus maxime 
obsecrantibus ne hostem, quem haud dubie debellasset, 
ex manibus dimitteret, pugnam committere noluit exer- 
citumque incolumem, nemine impediente, Cuschum re- 
duxit. Ferdinandus autem milites et frigore et nausea 
fere absumptos conspiciens quam celerrime potuit ex 
monte deduxit equitesque et pedites, quos Pizarrus ad 
montis radices habebat, nauseantes et proelio prorsus 
inutiles inuenit ideoque Pizarrus exercitum in ualles 
Perurae planae, ut ibi reficeretur, protinus reduxit eum- 
que Ferdinando, quem praetorem Cuschi creauit, et 
Consaluuo legato commisit et in Limam est profectus. 


7 clade A : claude P | fame P : famae A || 8 debellasset P : 
deue- A | incolumem om. A || 9 et ante pedites A : nescio 
quid in P | nauseantes P : nauscantes A 


LIBER QVARTVS 215 


Et sane omnis controuersia et contentio Pizarri et 
Almagri de utriusque praefecturae finibus erat. non 
enim ab his qui caelestium rerum, terrae atque maris 
capaces habebantur ex sententia utriusque praefecti dis- 
tingui potuerunt, quamquam ea de re frequenter actum 
et disceptatum est multaque senatus consulta facta, qui- 
bus res prudentssimis uiris, ut eam definirent, est com- 
missa. sed nemo id apertius clariusque tractauit, nemo 
exactius fines utriusque praefecturae descripsit atque 
terminauit, ut suo demonstrabimus loco, quam Chris- 
tophorus Vacca Castrus, qui utramque praefecturam et 
Nouae Castellae et Noui Toleti post Franciscum Pizar- 
rum praefectum summo cum imperio obtinuit. 

Iam uero Almagrus, cum Pizarros non conquieturos 
intellegeret, quoad Cuschum reciperent, illud uallo et 
fossa munire, dilectus habere, equos conquirere et coe- 
mere, tormenta fundere, arma non solum ex aere sed ex 
argento etiam facere atque ea demum omnia comparare 
quae ad belli usum et ad urbis propugnationem neces- 
saria fore putabat. ceterum magno erant ei impedimen- 
to et grauis aetas et parum prospera ualetudo. nihilo 
setius tamen omnia constanti fortique animo munia 
tum per se Ipse, tum per legatum Orgonium obibat. 
nec Ferdinandus et Consaluus Pizarri in statiuis quies- 
cere poterant, qui, militibus iam nausea discussa in 
Chincha fertilissima ualle post bimestre tempus refectis, 
exercitum in Cuschum duxerunt. Almagrus ut hostes 

non longe ab urbe abesse per speculatores cognouit, 
Hispanos quos Pizarris fauere sentiebat in duas arcis 
regiae turres detrudi imperauit, quorum nonnulli et loci 
angustia et odore taetro sunt exanimati. deinde conti- 
onem aduocat et milites cohortatur ut strenue pugnarent 
et sese dignitatemque suam defenderent: eo enim pro- 
elio futurum, si aduersarios funderent, ut amplissimis 
praeter immortalem laudem et gloriam, quam ex tanta 
uictoria essent relaturi, diuitiis fruerentur; se ex summo 
quodam iugo uirtutem uniuscuiusque qualis quantaque 
foret prospecturum ac magnis postea praemiis remune- 
raturum; nec se dubitare, cum propter aduersam ualetu- 
dinem non modo non praeesse sed ne interesse quidem 
proelio posset, quin Almagrum dignitatemque eius ob 
oculos ipsi essent habituri et, quamuis numero impares, 
operam daturi ut uirtute, sicuti sperabat, hostes proster- 
nerent atque uincerent. contione habita, Orgonio legato 
imperauit ut milites in aciem produceret, dum ipse cum 
paucis militibus iugum, unde prospiceret pugnam, cons- 
cenderet. Orgonius exercitum educit et milia passuum 
duo ab urbe ad uiam regiam consistit et aciem instruit. 
equitibus praeerant Franciscus Chauius, Ioannes Tellius 
et Vaschius Gueuara. Moscosus uero et Salinas et Fer- 
dinandus Aluaradus centuriones pedites ducebant. 
Ingens erat planities palustris et maxime caenosa. 
eam paruus amnis interfluebat et, quia non uidebatur a 
tergo adiri posse, oram eius Orgonius instructa acie te- 
nuit et tormenta campestria qua hostes erant uenturi 

collocauit. Pizarri fratres, qui ea nocte in iugis castra 
fecerant, in planum descenderunt. ibi Ferdinandus 
aciem instruit et Mercadillum cum equitum turma extra 
ordinem ire et subsidio Indis sociis esse iubet. ipse sinis- 
trum cornu, Consaluus et Aluaradus dextrum duce- 
bant. utrumque ex equitatu et peditatu constabat. hoc 
ut Orgonius intellexit, aciem in totidem agmina diuisit. 
primi omnium Indi auxiliares magnis clamoribus subla- 
tis et ingenti in iugis contentione pugnam inierunt. his 
utrimque Hispani milites, qui ipsos concitarent ad cer- 
tamen, mixti atque praepositi erant. at Ferdinandus na- 
turam loci atque regionis contemplatus Petrum Verga- 
ram centurionem cum tormentariis ab hostium tergo 
palustria temptare loca et, si ea inaccessa non essent, 
eos aggredi iubet. is sine mora pedites ex acie educit ac 
paruo circuitu et fluuium, quamuis summo cum labore, 
traicit et ad hostium aciem prope accedens momento 
temporis turmam equitum unam manuariis tormentis 
solutis prosternit atque dissipat. quod ubi Valdiuia tri- 
bunus militum conspexit, magnis uocibus clamauit: 'ir- 
ruite, milites, acriter irruite, qui Pizarri dignitatem armis 
defenditis! uestra est uictoria.’ nec Vergara eo contentus 
per caenosa inaccessaque fere loca transiens tormenta- 
riis, cum iam propius accessissent ad hostes, imperat ut 
in hastas quas Almagrani pedites erectas manibus tene- 
bant ictu certo tormenta dirigerent. ea res magnum 
Almagranis detrimentum attulit; nam tormentariis glo- 
bulis quinquaginta amplius hastae fractae fuerunt. Or- 

gonius, cum tantum incommodum a tormentariis acci- 
peret, subito in eos tormentum campestre displodi im- 
perauit, unaque glande quinque militibus obtruncatis, 
reliqui sunt repressi, et cum iam hostium acies accede- 
ret, signum pugnae Orgonius dedit et impatiens morae 
atque clamitans ‘sequimini, equites, me inter primos 
moriturum' agmen in sinistrum hostium cornu, quod 
ducebat Ferdinandus, tanto direxit impetu ut ipse 
unum atque alterum hasta transfixerit et gladio equitem 
quem Ferdinandum putauit ore traiecerit equoque de- 
iecerit et strenue, sequentibus equitibus, hostes adeo rep- 
pulerit ut, nisi tormentario globulo secundum frontem 
ictum accepisset, quo uires roburque et oculorum lu- 
men paulatim amittere coepit, eos in fugam uertisset. at 
Consaluus et Aluaradus, cum agmen Ferdinandi acriter 
ab hostibus premi uiderent, subito ex aduerso in eos 
irruunt compluresque iam pugnando fessos simul cum 
equis prosternunt atque trucidant. utrimque tunc acies 
animis plane obstinatis et aut uincere aut mori paratis 
concurrere. atrox erat certamen; acerrime enim et sum- 
ma quidem contentione, ut inter Hispanos, aliquot ho- 
ras pugnatum est, sed cum Pizarri fratres et tormentari- 
orum numero, qui ingentem faciebant stragem, et 
equitatu praestarent, inclinari Almagri acies incepit et, 
interfectis Moscoso et Salina et Aluarado centurionibus 
et Orgonio et Roderico Decio captis, Almagrani pedem 
referre et terga uertere, Pizarrani eos insequi ac crude- 


7 displodi correxi : diplodi PA | reliqui A : reliquit P | cla- 
mitans P : -tas A | in ante sinistrum om. A | reppulerit correxi : 
-rint PA | quo A : quod P || 8 premi P? : praemi A : permi P | 
paratis P^A : par*tis P 


LIBER QVARTVS 219 


lissime caedere et ne deditis quidem parcere, praesertim 
hi milites qui una cum Alfonso Aluarado ad Abancaii 
pontem uicti captique ab Almagranis fuerant, siquidem 
et Orgonium iugularunt et Decium et alios, qui abiectis 
armis se dediderant, hastis transfixerunt et Samaniegus 
Petrum Lermam humi et uulneribus procumbentem 
obtruncauit. 

Indi, cum Almagranos uictos audirent eosque diffu- 
gere conspicerent, ultro pugna abstiterunt et castra, 
quod ea sine praesidiis essent, diripuerunt et in planum 
descendentes Hispanos occisos atque uulneratos armis 
et uestiments spoliauerunt et nudos reliquerunt. qui, si, 
ut antea inter se constituerant, uictores simul et uictos 
omnino defessos atque sauciatos aggressi fuissent, non 
dubium est quin sese patriamque suam perpetua serui- 
tute liberassent Salinasque (sic enim ea palustria loca 
ubi proelium est commissum uocant) clade Hispano- 
rum nobiles fecissent. at uero Almagrus, cum suorum 
stragem fugamque conspiceret, ex iugo unde pugnam 
prospiciebat et celeriter descendit et in arcem regiam 
profugit, ubi a Consaluo Pizarro et Alfonso Aluarado, 
qui eum insequebantur, captus in eundem carcerem in 
quem ipse eos detruserat est coniectus. is dies erat ad 
sextum kalendas Maii anni MDXXXVIII. 

Capto Almagro, Ferdinandus Pizarrus, quem praeto- 
rem Cuschi a Francisco fratre creatum dixeramus, ur- 

bem occupauit et eos quos Almagrus in arcis regiae 
turribus concluserat et alios quos uinculis constringi 
iusserat confestim soluit eisque aedes et agros restituit. 
deinde ducibus et militibus pro contione laudatis gratias 
egit, alios muneribus ornauit, alios ad inquirendas at- 
que subigendas nouas regiones misit eisque Almagra- 
nos, ne quid noui temptarent neu tumultum in urbe 
concitarent et quod diminutae admodum essent cohor- 
tes, attribuit. multo enim plures erant milites quam aut 
opes ullae ad referendam gratiam sufficerent aut se om- 
nibus ipse satisfacturum speraret, praesertim his qui eo 
ingenio, ambitione, auaritia et insolentia erant ut Per- 
uram sibi quisque pro meritis suis deberi existimaret. 
ceterum cum Ferdinandus omni studio contenderet ut, 
dimisso iam exercitu, Cuschum hominibus factiosis et 
publicae quietis perturbatoribus purgaret, nuntiatum est 
Alfonsum Mesam praefectum tormentorum Pizarri co- 
hortem quam Petrus Candia Cretensis Cuscho eduxe- 
rat, ut opulentam quandam regionem sed aditu diffici- 
lem exploraret, ad defectionem una cum Almagranis 
quibusdam concitauisse et, renitente Candia, cum ea in 
Collaiam uenisse. quin et palam dixisse se eam regio- 
nem, inuito etiam Ferdinando Pizarro, obtenturum et 
Almagrum liberaturum. 

Itaque Ferdinandus eo nuntio permotus, cum intelle- 
geret Almagri amicos ipso uiuo non conquieturos, sed 
bellum reparaturos, in eum animaduertere decreuit et, 
quo causam occidendi Almagrum aequiorem faceret, 
crimina criminibus accumulauit: quod praeter omne ius 

Cuschum armis inuasisset atque occupasset, alios ex 
ciuibus interfecisset, alios urbe expulisset, alios agris 
multasset et, cum nullam Caesaris facultatem haberet, 
eos pro arbitrio suo dedisset atque cum Mango Hinga 
foedus contra Hispanos percussisset; ad haec ciuilis 
exitiabilisque belli et complurium Hispanorum caedis 
causa fuisset et Aluaradum ad Abancaii pontem multis 
Hispanis occisis captum cum aliis Pizarri ducibus in 
uincula coniecisset; praeterea in Chincham uallem, quae 
haud dubie ad Pizarri praefecturam pertineret, cum ex- 
ercitu intrauisset ibique coloniam constituisset; denique 
quod collatis signis in Abancaii ponte et in Salinis con- 
tra regia signa pugnasset miserosque ciues, antequam 
exercitum in aciem produceret, propterea quod eos sus- 
pectos haberet, in angustissimis arcis regiae turribus 
conclusisset, quorum multi interclusa anima compressi 
mortuique sunt, aliaque crimina perpetrauisset. quibus 
ipse ductus, ut communi omnium saluti et publicae li- 
bertati atque quieti consuleret, Almagrum capite dam- 
nauit. et sane omnes qui ius fidemque pensi habebant 
et integrae sanaeque mentis erant aperte uidebant sum- 
mo iure et peruerso aequitatis et legum ordine cum Al- 
magro agi, siquidem Ferdinandus et accusatoris partes 
sibi sumens et iudicis officio fungens nullum reo defen- 
sionis locum relinquebat. ille crimina illata propulsat: se 
Cuschum obsidione Mangi Hingae exemisse; nullum 
cum eo, qui se per insidias circumuenire uoluisset, foe- 
dus sanxisse; neminem a se ex Pizarri fratribus et ami- 

cis, quamuis eos in sua potestate habuisset, interfectum 
et, cum in urbem non admitteretur quae ad praefectu- 
ram suam pertinebat, eam, inuitis aduersariis, sine ullius 
ciuis caede ingressum et Aluaradum, cum ei prius de- 
nuntiatum esset ut finibus praefecturae suae excederet 
nec ipse uellet sed excursiones in agrum faceret, uictum 
captumque Cuschum duxisse; non se ius iurandum uio- 
lasse, non fidem fregisse, non societatem rupisse, sed 
ipsos Pizarros, qui sibi in Mala ualle insidias posuis- 
sent, qui se bello, pactionibus non seruatis, perseque- 
rentur nec eo abstiterint, donec intra praefecturae suae 
fines duces et milites Hispanos, qui ut eos tuerentur 
Cuscho exierant, atrocissime ad Salinas obtruncarint ne 
his quidem qui traditis armis se dediderant parcentes; et 
se eius urbis praefectum aetate et morbis paene ab- 
sumptum in carcerem, nulla dignitatis habita ratione, 
contrusissent. sed nec haec durum feroxque Ferdinandi 
ingenium mouerunt nec ullae amicorum, qui pro eo 
intercedebant, preces eum flexerunt. 

Hoc cum Almagrus audiisset, caelum querelis imple- 
re, fidem hominum implorare atque ea dicere et facere 
quae tam excelso ducis animo indigna plane uiderentur 
et his qui aderant (aderant autem quam plurimi) lacri- 
mas excuterent fortunamque hominis et iniquam sor- 
tem misererentur. et cum Ferdinandus eo uenisset, Al- 
magrus eum intuitus ‘oro’ inquit, ‘et obtestor te per 

tuam fratrisque tui praefecti fortunam et per beneficia 
quae ego miser in utrumque contuli ne me iam senio et 
morbis confectum occidas, sed in isto taeterrimo carce- 
re detineas, ut id paulum quod reliquum est uitae in 
expiandis impendam sceleribus, quae non in Francis- 
cum Pizarrum, quem meis opibus meaque uirtute ad id 
fastigium atque amplissimum dignitatis gradum in quo 
nunc est collocatus euexi, non in te, quem in meam 
perniciem, inuitis meis ducibus, seruaui, at in optimum 
maximum Deum miser commisi. quod si te nulla ho- 
nesti ratio mouerit, si nulla aequitatis et clementiae uis 
flexerit, si nulla beneficiorum quae in te fratresque tuos 
contuli memoria impulerit, ut ingratissimi hominis notam 
effugias, at saltem hoc unum misero seni concede, hoc 
tantum supplici nunc da, nempe ut me Caesari, quem 
nunc ipse appello, etiam catenis constrictum submittas. 
ille causa cognita, si aequum esse censuerit, caput abs- 
cidi imperabit perpetuamque tu inde laudem aequitatis 
et clementiae gratissimique animi reportabis." 

Ad ea Ferdinandus se eum demirari inquit, quod ipse 
dux fortis et acer et eo animo praeditus quo tot labores 
pertulerat, tot pericula tam mari quam terra subierat, 
quo tot bella summa cum laude confecerat, mortem 
tam abiecte et demisse ferret ac timeret; quin hoc in 
animo induceret, se in sententia sua permansurum nec 
eam precibus nec lacrimis nec minis mutaturum ac ne 
eum Caesari quidem submissurum; itaque extemplo 

mentem in caelum tolleret, animum expurgaret et res 
suas more rituque Christiano, ut talem deceret ducem, 
recte disponeret. ad haec Almagrus respondit nemini 
mirum uideri debere, si tantis ipse obnoxius criminibus 
mortem tam indignam et perpetua ignominia insignem 
timeret, quando sanctissimi pariter et fortissimi uiri 
eam maxime timuissent; ceterum sperare se eam cle- 
mentiam in summo misericordiae Parente, quam ipse 
sanguinis caedisque suae auidissimus denegasset, inuen- 
turum. et cum Almagrus se nihil proficere uideret, 
quod ille non magis quam si dura esset silex moueretur, 
fidem Didaci Aluaradi requirit atque implorat, qui pro 
Ferdinando, ut eum ipse dimitteret et ne occideret, se 
uadem dederat. et cum alii ex Pizarri etiam. ducibus 
tum praesertim ipse Didacus Aluaradus ab eo conten- 
debat ut Almagrum Caesari submitteret atque adeo dies 
noctesque in id insistebat ut et uadimonii quod Alma- 
gro pro ipso promisisset et fidei quam interposuisset, 
ut ille tutus esset atque indemnis, nequiquam eum ad- 
moneret. nam Ferdinandus nulla re induci potuit ut Al- 
magrum in Hispaniam mitteret, quippe cum metueret 
ne, si Caesar eum absolueret, crimen in caput suum 
intenderet. imperiumque Francisco Pizarro praefecto 
abrogaret. et cum ex Collaia graues de Alfonso Mesa et 
aliis, qui cum ipso coniurauerant, se in itinere Alma- 
grum, si uinctus Limam portaretur, erepturos rumores 
perferrentur, caedem Almagri, quam etiam ex Pizarri 

sententia futuram sciebat, maturandam existimauit. ita- 
que Ferdinandus ipsum admonuit ut sine mora ratio- 
nem sui Deo redderet mortemque aequo animo ut stre- 
nuus dux atque Christianus ferret. quod Almagrus, ut 
tempus extraheret uitamque paululum prorogaret, diffi- 
culter admodum fecit. ceterum cum auxilio nemo esset 
tortoremque adesse cerneret, Caesarem et Didacum fili- 
um adulescentulum, quem ex Inda Panamensi suscepe- 
rat, testamento heredes reliquit. tortor in carcere laqueo 
gulam fregit et in foro caput amputauit. ita ille Alma- 
grus, dux fortis et acer, qui in Perura praefecturam 
Noui Toleti habuerat, indignum moribus factisque suis 
exitum uitae inuenit. 

Mortem eius cum milites tum Didacus Aluaradus sa- 
ne quam grauiter molesteque tulit, ut pote qui omnes 
neruos eo intenderat, propterea quod uadimonium ei 
pro Ferdinando promiserat, ut in Hispaniam Caesari 
Almagrus submitteretur. et cum id impetrare (tanta fuit 
obstinati animi Ferdinandi pertinacia) non potuisset, in 
Hispaniam, ut eum iuris iurandi et fidei publicae uiola- 
tae coram Caesare postularet, est profectus. milites au- 
tem, quibus Almagrus propter largitionem erat omnino 
carus, siquidem his qui in Chiliam erant eum secuti 
amplius centum aureorum milia, quae per syngraphas 
crediderat, liberaliter remiserat (rem plane principe ma- 
gis quam milite dignam!), eum inique caesum dolebant 
et, cum plerique indigerent neque id opis quod in Al- 

magro habebant in Pizarris inuenirent, desiderio eius 
cottidie magis tenebantur Almagrumque, ac si uiueret, 
praesentem in oculis habere et de uindicta eius iam co- 
gitare et id ipsum animis usque adeo infigere et impri- 
mere ut is in mortuum amor, fides et militum uoluntas 
nullo metu, nullo labore ac ne ullis quidem uitae peri- 
culis auelli umquam potuerit, atque eo indigniorem 
iniquioremque eius caedem ducere, quo ille in aduersa- 
rios clementior fuisset. constat enim neminem ex Pizar- 
ri fratribus consanguineisque et amicis ab eo non modo 
peremptum, sed ne, cum ipsos in uinculis retinuisset, 
uulneratum quidem fuisse. et hoc sane maxima dignum 
est admiratione: neminem ex iis quos ipse tot beneficiis 
tantaque largitione sibi obstrinxisset repertum, qui iu- 
gulo eius uel linteum supponeret aut cadauer exsequiis, 
pompa, laudatione exspoliatum in sepulcrum, ut par 
erat, inferendum curaret. usque adeo misera atque fra- 
gilis est humana sortis condicio ut magnorum etiam 
ducum iniquam fortunam, acerbos casus et infaustos 
uitae exitus admirari numquam desinamus. 
Ferdinandus, supplicio de Almagro sumpto, Dida- 
cum Almagrum adulescentem cum loanne Rada eius 
custode et aliis, ne eo duce Almagrani se coniungerent 
tumultumque in urbe facerent, Limam relegauit. dein- 
de, rebus Cuschi compositis, equitatum, ut Mesae et 
aliorum militum qui a Petro Candia desciuerant cona- 


Pizarris A : Pizarri P | indigniorem P^A : in dignationem P | cle- 
mentior scripsi coll. Gómara 242b : dementior PA || 3 fratribus 
A : -tibus P | laudatione expoliatum in sepulcrum P? : laudati- 
one spoliatum in sepulchrum A : om. P 

43 1 relegauit A : relag- P 


LIBER QVARTVS 227 


tus reprimeret, in Collaiam eduxit. ea regio, quamuis 
sub Perura montana continetur, plana est. auro et peco- 
re lanigero tam domestico quam siluestri plurimum ab- 
undat. milium propter caeli rigorem non prouenit sed 
aliunde aduehitur et papis radicibus, quae specie et sa- 
pore tubera reddunt, incolae uescuntur. eo cum Ferdi- 
nandus peruenisset, Mesam et quosdam alios compre- 
hendit atque interfecit, reliquis uero militibus Petrum 
Anzurium praefecit, ut eam regionem quam Candia 
propter seditionem militum adire non potuerat ipse re- 
peteret atque exploraret. ceterum in Collaia Consaluum 
Pizarrum, ut eam subigeret, cum equitatu reliquit et 
magnis ipse itineribus ad Franciscum Pizarrum se con- 
tulit, qui ex Ciuitate Regum in Cuschum uenerat et 
Chalicuchimam Atabalipae legatum nouas res molien- 
tem in Xaquixaguana ualle uictum et captum combus- 
serat Indosque in officio manere fecerat. 

Ferdinandus quid in animo haberet cum ipso consul- 
tat. multi inter utrumque sermones habiti fuere; pluri- 
mum enim dubitabant quo animo Caesar Didaci Alma- 
gri praefecti caedem et praefecturam eius armis 
occupatam et tot Hispanos ad Salinas crudelissime 
necatos esset accepturus. et cum omnia inter se contu- 
lissent, ea potissimum sententia placuit, quamquam 
dissuadentbus amicis ne id facerent, propterea quod 
Didacus Aluaradus eos caedis patratae et fidei publicae 

uiolatae esset postulaturus, ut Ferdinandus Pizarrus in 
Hispaniam traiceret, ingentem auri et argenti uim, quae 
ad Caesarem uectigalis nomine pertineret, nauibus 
3 deueheret et quae gessisset ad eum referret: se Peruram 
hominibus seditiosis et pacis tranquillitatisque publicae 
perturbatoribus liberasse et Franciscum Pizarrum, ea re 
confecta, duces cum cohortibus Hispanorum ad explo- 
randas diuersas Perurae regiones misisse atque imperi- 
4 um protulisse. futurum inde putabant ut Caesar Pizar- 
ros de se atque de republica Hispana quam optime 
meritos aeterna laude, maximis praemiis et honoribus 
dignos non culpae obnoxios censeret. hoc cum in ani- 
mum induxissent, Franciscus Pizarrus res Cuschi pru- 
5 denter constituit. Alfonso Aluarado Chaxapoias Indos, 
Francisco Chauio Conchucos, Gomezio Aluarado Gua- 
nucos et Petro Vergarae Bracchamoros decreuit. Alfon- 
so Mercadillo Moiobamba et Ioanni Porcello et Ioanni 
Perezio Gueuarae aliae trans Andes regiones obuenere. 
Petrus Valdiuia Chiliam et Consaluus Pizarrus Collas 
6 habuit. quos ita magnis affecit cladibus ut, Mango Hin- 
ga ad Viticos Indos, qui regionem ultra Andes positam 
incolunt, fugato et Tico eius legato in proelio, cui Fer- 
dinandus Pizarrus interfuit, capto, ad Charcas usque 
eos perdomuerit. eo bello confecto et Collaia in pro- 

uinciam redacta, Ferdinandus et Consaluus Cuschum 
sunt reuersi. inde cum Francisco Pizarro fratre in Li- 
mam descenderunt et Consaluus Quitum, cuius prae- 
fecturam Pizarrus praefectus ei detulerat, est profectus. 
nam Sebastianus Benalcazar Popaianam tunc prouinci- 
am, quae ultra Quitiam est, cum imperio tenebat atque 
subigebat. Consaluus autem, factis aliquot proeliis cum 
Indis, Quitum peruenit et, Petro Puellaeo praetore cum 
praesidio ibi relicto, cum ducentis Hispanis et Indorum 
quattuor milibus et multo commeatu in Cumacum regi- 
onem cinnamomo abundantem contendit. at Ferdinan- 
dus Pizarrus, imposito in naues auro et argento, Francis- 
cum Pizarrum praefectum grauissime monuit ut ab 
Almagro adulescente et Chiliensibus caueret nec crede- 
ret eos cessaturos, donec Almagri caedem uindicarent, 
et cum quinque aut sex ex his simul coniunctos uideret, 
eos non alia de re quam de necando ipso acturos puta- 
ret. deinde Panamam nauigauit et alia ex Nomine Dei 
classe in Hispaniam traiecit. 

Multae per id tempus urbes, Francisco Pizarro iu- 
bente, sunt conditae et coloniae deductae et in his 
Leuantum in Chaxapoiis ab Alfonso Aluarado et in 
Guancabilcis Guaiachilia a Francisco Orellana et in 
Charcis Plata nobile oppidum a Petro Anzurio et non 
longe ab Andibus inter Cuschum et Limam Guamanga 
a Francisco Cardena. et hi quidem duces et alii quos 
commemoraul incredibili uirtute summoque labore at- 

que uitae discrimine regiones ab occasu ad solis exor- 
tum ad tricies centena milia passuum protensas explo- 
rauerunt easque sub Perura comprehensas imperio His- 
paniae adiecerunt. 

Nec Caesar eo tempore uitam ignauo otio traduxe- 
rat, sed Barcinone cum maxima et instructissima tam 
nauium longarum quam onerariarum classe soluens in 
Africam traiecerat, Guletam munitissimam arcem expug- 
nauerat et Tunetem eius prouinciae longe maximam 
urbem, Ariadeno Ahenobarbo Turcicarum triremium 
summo praefecto, qui eam tenebat, fugato, ceperat. qui, 
Mulaeio Hazenio in Tunetense regnum restituto, Ne- 
apolim et inde Romam concesserat et coram Paulo IIT 
pontifice maximo et amplissimo cardinalium ordine de 
Francisco Galliarum rege questus, qui propter Francis- 
cum Sfortiam Mediolani ducem defunctum ipsi absenti 
pacem eripuerat, cum ualidissimo exercitu superatis Al- 
pibus in Galliam transierat, uastataque Prouincia pacem 
summo pontifice procurante cum rege fecerat. 

Inde in Hispaniam redierat et eodem prope tempore 
Toletum intrauerat quo Didacus Aluaradus in eam ur- 
bem questum de Pizarrorum iniuriis ex Perura uenerat. 
quem, cum ad Caesarem esset introductus, sic dicentem 
accepimus: ‘maximas plane et immortales Deo optimo 
maximo, Caesar inuicüssime, gratias ago quod me a 
Perura usque saluum et incolumem hoc potissimum 
tempore in Hispaniam duxerit atque in conspectum tu- 
um uenire fecerit, quo África perdomita, imperio tot 

prouinciis aucto, Gallo in ordinem redacto et pace per 
orbem terrarum constituta, uictor atque triumphator in 
Hispaniam redieris. neque enim dubito quin pro tua 
incredibili aequitate, pro inuicti animi tui magnitudine, 
pro eximia publici priuatique boni cura me de Pizarro- 
rum iniuriis querentem eo libentius et attentius sis au- 
diturus quo iuris iurandi contemptam religionem et fi- 
dem publicam uiolatam, pro qua tot labores fortissime 
sustinuisti, tot pericula constantissime subiisti, tot tan- 
taque bella felicissime confecisti, uerius apertiusque in- 
telleges. unde incipiam? quo me uertam? ad quem con- 
fugiam, nisi ad te, magnanime clementissimeque 
Caesar? etenim qui «ius» iurandum uiolat, fidem publi- 
cam uiolat, religionem contemnit, dignitatem senatus 
populique Hispani offendit ac maiestatem regiam laedit. 
o rem non puris hostiis, non maioribus uictimis procu- 
randam, sed Ferdinandi Pizarri capite expiandam! ma- 
gnas quidem et praeclaras res Franciscus Pizarrus eius 
frater gessit, primus Peruram explorauit, Atabalipam 
proelio uicit atque cepit, Cuschum expugnauit. at qui- 
bus opibus? quo fauore? quo auxilio? certe Didaci Al- 
magri. is nauem ad explorandam Peruram instruxit et 
parauit. is, cum in Gorgone insula milites. Pizarrum, 
tredecim tantum exceptis, deseruissent, nauem unam 
cum commeatibus remisit. nam quominus supplemen- 
tum ille militum. mitteret. Riuius Panamae praefectus 

graui interdixerat edicto. qua naui ad Tumbezium Peru- 
rae amnem Pizarrus penetrauit cognitaque regionum 
natura Panamam est reuersus. qui non in Hispaniam 
transire, non in conspectum tuum senatusque uenire 
potuisset, nisi Almagrus pecuniis mutuo acceptis eum 
iuuisset. sed quam gratiam ille rettulerit, qua fide socie- 
tatem cum eo initam seruarit quis non intellegit? nam 
in senatu ea quae in Perura gessisset coram grauissimo 
conspectu tuo referens omnia sibi Pizarrus, nulla Alma- 
gri socii habita ratione ac ne mentione quidem facta, 
non secus tribuit ac si ille alia naui non esset confestim 
eum consecutus, ac si cum Indis ad ingens illud flumen 
cui Diui Ioannis nomen indidit pugnando alterum ocu- 
lum non amisisset. quin et militibus et commeatibus 
subinde naues suppleuit atque ipsum Pizarrum animum 
iam plane despondentem et expeditionem illam relin- 
quere uolentem erexit atque confirmauit. atqui Pizarro 
amplissimis et quidem merito muneribus donato eius 
regionis praefecturam certis praescriptam finibus detu- 
listi nec dubium est quin Almagrum aeque ac Pizarrum, 
si hic ea quae debuit fide res gestas rettulisset, pro tua, 
Caesar, in fortissimum et optimum quemque eximia 
propensione et animi altitudine decorauisses. sed Pana- 
mam ille cum Pizarris fratribus et non parua Hispano- 
rum manu rediit et aliquamdiu ibi consedit. non enim 
in Peruram traicere, non eam sine Almagri ope subige- 

re ualebat. infirmae eius uires erant atque tenues adeo 
facultates ut tantam rem nullo ipse modo aggredi confi- 
cereque posset. iam fame morbisque milites quos addu- 
xerat ex Hispania absumebantur, nemo miseris et afflic- 
tis Hispanis subueniebat, nemo Pizarro opem ferebat. 
eam ab Almagro tantum exspectabat ideoque omni stu- 
dio contendebat ut eum sibi per amicos conciliaret. in 
id dies noctesque Pizarrus insistebat, qui fidem laeserat, 
qui foedera ruperat, qui societatis uinculum dissoluerat, 
qui sanctissimum amicitiae numen uiolauerat. quae etsi 
animum mentemque mutare abalienareque poterant, 
non tamen Almagrum ab instituta re dimouerunt. plus 
apud ipsum honesti ratio ualuit, plus nomen Caesaris 
effecit, plus Hispaniae amor mouit quam ullae Pizarri 
pollicitationes, quam amicorum preces, quippe cum de 
rege suo patriaque benemereri semper studeret. extem- 
plo naues militibus, equis, armis, commeatibus instruxit 
et ornauit. quibus Pizarrus in Peruram nauigauit et in 
Tumbezium, capta Puna insula, milites exposuit et in 
Caxamalca Atabalipam proelio uicit. huc Almagrus 
cum militum supplemento uenit; deinde, capto Cuscho, 
in Quitiam prouinciam contendit eamque in potestatem 
redegit. primus in Chiliam superatis iugis niuosis pene- 
trauit. primus in eam regionem auro et argento scaten- 
tem uiam aperuit multisque proeliis cum Chiliensibus 
factis ad Copaiapum flumen peruenit. iam nuntii et 
quidem frequentes afferebantur Indos, cum saeuum et 
asperum Pizarrorum imperium ferre non possent, re- 
bellasse et Mangum Hingam cum ducentis hominum 

milibus Cuschum obsedisse. qua re intellecta, Almagrus 
et Indorum defectione et Hispanorum periculo grauis- 
sime est commotus confestimque, ut sociis esset auxi- 
lio, de discessu cum centurionibus et militibus egit. non 
illum tanta uis auri quanta in ea erat regione tenuit, 
non priuatae quorumdam in Pizarros inimicitiae atque 
odia ut iter supprimeret bellumque Chiliense conficeret 
admonentium flexerunt. sed dum ille animum in iter 
intendit, decretum regium accipit, quo, Caesar, praefec- 
turam Noui Toleti ei decernebas. non dicam quantum 
munus illud amplissimum ille fecerit, quantum extule- 
rit, quantum maiestati nominis tui se debere asseruerit, 
ut qui honoris, famae, laudis auidior quam auri, argenti 
et gemmarum esset: “an non uidetis," inquiens, *mili- 
tes, magnanimum Caesarem rebus plane quas ego gessi 
cognitis praefecturam mihi aeque ac Pizarro decreuisse 
et intra eam quidem Cuschum, quod obsidione cinc- 
tum auditis, contineri? quin iam, conuersis in Peruram 
signis, hanc operam, ut decet, Caesari praestemus, ur- 
bem obsidione eximamus et socios iam iam perituros e 
manibus hostium eripiamus" extemplo castra mouet, 
iuga iterum niuosa transcendit, incredibili celeritate 
Cuschum rediit, obsidione liberauit; Mangum Hingam 
in fugam uertit ingentique clade per Orgonium legatum 
affecit. sed nec ita Almagrus copias in urbem induxit, 
priusquam decretum regium quo praefectura Noui To- 
leti ipsi deferebatur senatui populoque Cuschano esset 

denuntiatum. at ciues ingrati et beneficii tam recentis 
accepti immemores, Pizarris, qui urbem praesidiis tene- 
bant, consulentibus, nec decretum tuum, Caesar, audire 
nec praefectum liberatoremque urbis excipere uolue- 
runt, sed portas claudere, urbem munire, pontes inter- 
rumpere atque ea similiter parare ac si Almagrus alter 
Mangus Hinga esset omni studio, cura, labore con- 
tenderunt. ille, ut ciuium caedes uitaret, oppugnatione 
abstinuit et oblatam beneficio perobscurae noctis oc- 
casionem non omisit urbemque sine sanguine et caede 
ulla ciuium intrauit. Ferdinandum et Consaluum Pizar- 
ri fratres, quod se praefectum admitti in urbem pro- 
hibuissent, in uincula coniecit. at non breui eam 
prouinciam pacauit? non Indos in fide retinuit? non in 
officio manere fecit? certe in hoc unum tantum erat 
intentus, ut fines imperii tui prorogaret, ut signa regia 
cum sacrosanctae religionis incremento proferret. at 
quominus sicut optabat id praestare posset Franciscus 
Pizarrus fecit, qui Alfonsum Aluaradum gentilem me- 
um cum quingentis Hispanis in prouinciam Cuschanam 
misit. eum Almagrus in praefecturae suae fines ingres- 
sum nec inde, quamuis ab eo primo admonitum, exce- 
dere uolentem sine ullius Hispani caede ad Abancaii 
pontem uictum atque captum Cuschum perduxit fines- 
que praefecturae suae, ne Pizarrus eam occuparet, de- 
fendere laborauit. et ne res in bellum ciuile magna cum 
Hispanorum pernicie eo praesertim tempore prorumpe- 
ret quo Indi desciuerant in armisque adhuc erant, in 

Chincham Perurae planae regionem descendit. inde le- 
gatos ad Pizarrum misit, qui cum eo de pace et concor- 
dia agerent. hoc Almagrus ideo fecit, ne maiestatem no- 
minis tui dignitatemque senatus populique Hispani 
offenderet. erat tunc Pizarrus cum septingentis Hispa- 
nis et auxiliaribus Indorum copiis in Pachacama ualle 
sedecim passuum milibus a Ciuitate Regum distante et 
legati quidem eo rem deduxerunt, ut uterque Francis- 
cum Bobadillam uirum religione et doctrina insignem 
compromisso facto arbitrum daret. hic certis quibus- 
dam pactionibus decreuit ut ambo indutiis factis in Ma- 
lam uallem, quae aequo fere spatio ab utriusque castris 
aberat, ad colloquium uenirent. o perfidiam inauditam! 
hic Consaluus Pizarrus, qui, corruptis custodibus et 
Gabriele Roia praetore capto atque secum in uinculis 
ducto, ex Cuscho una cum Alfonso Aluarado profuge- 
rat, Almagro insidias posuit copiasque in occultis locis 
collocauit. qui per indicem certior factus, cum iam in 
Malam peruenisset, ne circumueniretur, in castra se re- 
cepit. et quamuis Pizarrorum fraudem intellegeret, ta- 
men ille de pace ac de concordia agere non destitit. ego 
rem, Caesar, suscepi, ego unus confeci, ego unus Alma- 
gro, si dicere fas est, imposui et indignae eius caedis 
causa fui, quippe qui controuersiam quam ille et Fran- 
ciscus Pizarrus inter se habebant ita sedaui, ut in sua 
quisque prouincia usque eo subsisteret, quoad Caesar 
nouo regioque edicto aliud imperaret, et pro Ferdinan- 
do Pizarro me ipsum Almagro uadem dedi, ut eum, 
quem in liberis custodiis habebat, confestim dimitteret, 

hac tamen condicione, ut prius fidem publicam ille mi- 
hi interponeret eamque sacramento confirmaret: se non 
modo quicquam detrimenti Almagro non illaturum, sed 
ne quidem, si ab alio inferretur, passurum. uadimonium 
ego promisi, ille fidem publicam mihi interposuit. Al- 
magrus, qui bona fide rem tractabat, uadimonio facto, 
Ferdinandum contra omnium ducum atque amicorum 
suorum sententiam atque uoluntatem dimisit. qui sta- 
tim ut in castra ad Franciscum Pizarrum peruenit (per- 
uenit autem quam celerrime), fidem publicam ab se in- 
terpositam fregit, ius iurandum uiolauit omniaque ita 
perturbauit ut ingens rerum commutatio atque animo- 
rum fuerit repente facta, siquidem Pizarrus, qui dolo 
malo agebat ut quoquo modo posset Ferdinandum libe- 
raret, edictum regium tunc protulit quod, multo ante- 
quam ego controuersiam inter eum et Almagrum diri- 
merem, Petrus Anzurius ex Hispania attulerat. hoc 
Almagro sine mora denuntiat atque palam praedicit iam 
se ex illo nouo regioque edicto non pactionibus ullis, 
non sacramento teneri; iam fidem publicam liberasse; 
proinde Chincha ualle confestim excederet et Cuschum 
restitueret; si id ita faceret, sibi perpetuam gratiam at- 
que amicitiam cum eo futuram; sin minus, sese Pizarro- 
rum fratrum iniurias non neglecturum eumque ex tota 
Perura expulsurum. Almagrus ex edicti regii sententia 

respondit se Caesari, ut semper fecisset, parere atque in 
eo loco manere in quo edictum sibi esset denuntiatum. 
et ea sane erat edicti sententia, ut uterque praefectus ibi 
consisteret ubi edictum denuntiaretur. atqui Pizarrus 
nihil amplius cunctatus praeter edictum regium in Al- 
magrum mouet. ille, ne proelio decerneret, montes con- 
scendit. aduersarii eum celeriter insequuntur. quos Al- 
magrus, cum in Guaitara iugo frigore, fame, labore 
paene confectos nullo negotio delere potuisset, satis ha- 
buit optimumque factu putauit, ne Caesarem offende- 
ret, ne rem Peruranam in summum discrimen adduce- 
ret, si milites incolumes Cuschum reduceret, si sociis 
consanguineisque Hispanis quamquam de se male meri- 
tis parceret. an hoc beneficio animum Pizarri flexit? an 
ideo ille diu Almagrum Cuschi quiescere passus est? 
quod dominandi magis libidine quam eius opprimendi 
uoluntate Pizarrus fecerit non satis dixerim; certe 
utrumque euentus rei postea comprobauit. nam uix bi- 
mestri tempore in Chincha ualle, ut milites reficeret, 
exacto, cum Limam ipse repeteret, Ferdinando et Con- 
saluo fratribus imperauit ut cum omnibus copiis Cus- 
chum contenderent illudque pulso Almagro reciperent. 
qui, cum iam aduersarios urbi appropinquare per spe- 
culatores cognosceret, Orgonio legato mandauit, quod 
ipse aduersa ualetudine impediretur, ut eos milites qui 
tot proelia cum Indis fecerant, qui Chiliam inuenerant, 
qui Cuschum obsidione Mangi Hingae exemerant, in 
aciem produceret, ut praefecturae suae fines tuerentur. 

eos proelio ad Salinas, quae haud procul urbe aberant, 
commisso Pizarrani, quod multo plures numero essent, 
crudelissime obtruncauerunt. Orgonium etiam legatum 
et Rodericum Decium et Petrum Lermam centuriones 
et alios qui traditis armis se dediderant immanitate plus 
quam barbara hastis transfixerunt. non Turcae, non 
Mauri, non Afri, non aliae gentes barbarae, quas inuic- 
tis tuis armis, Caesar, perdomuisti, de quibus tot uicto- 
rias rettulisti, tot triumphos egisti, tam immane facinus 
commisissent. quid crudelius quam supplici hosti non 
parcere? quid inhumanius quam eum qui se abiectis ar- 
mis dediderit trucidare? et Pizarri quidem eo proelio 
rem Peruranam in tantum deduxere periculum ut, si 
Indi arma in eos uertissent, sicuti animum ad diripienda 
castra adiecerunt, amisisses, Caesar, Peruram prouinci- 
am omnium Índicarum longe ditissimam, amisisses 
Chiliam auro et argento multo abundantissimam easque 
magno certe cum labore et difficultate ac militum caede 
recepisses. nam Indi nostris calamitatibus et dissidiis 
iam edocti strenue eas defendissent. sed quo digredior? 
Pizarri Cuschum occupant, Almagrum praefectum tu- 
um in ea urbe, quae ad praefecturam eius pertineret, 
indigne capiunt et in taeterrimum carcerem coniciunt. 
quem Ferdinandus Pizarrus etiam ex Francisci praefecti 
sententia atque uoluntate capite damnauit. non tuum 
nomen, Caesar, quod sceleratissimis quibusque saluti 

aliquando esse solet, Almagro profuit, non iuris iurandi 
uiolati Ferdinandus rationem habuit, non uadimonium 
quod pro eo Almagro promiseram ipsum mouit, non 
amicorum preces, etiam ex ipsius Pizarri ducibus, qui 
pro eo intercedebant, obstinatum eius animum flectere 
potuerunt, ut, quoniam ipse Caesarem appellasset, Cae- 
sari in Hispaniam submitteretur. quid? non pudor, non 
fides publica toties fracta, quam barbarae etiam natio- 
nes religiose sancteque seruant, eum deterruit, non de- 
nique pristinae libertatis receptae et uitae ab Almagro 
seruatae beneficium ab eius caede abduxit, qui uitam ei 
dederat, qui amicos et consanguineos eius quos in potes- 
tate sua habuerat non occiderat. o rem indignam! Fer- 
dinandus, ut clementiae laudem referat, in carcere Al- 
magro gulam laqueo frangit et, ut aequitatis nomen et 
famam apud Indos sibi comparet, praeeunte et clamante 
praecone, non secus ac si Almagrus maiestatem regiam 
minuisset, ac si senatus populique Hispani dignitatem 
offendisset et patriam prodidisset ac demum in perduel- 
lionis crimen incurrisset, in foro ceruicibus caput absci- 
dit. etenim, Caesar, si maiores tui grauissimas poenas in 
fidei publicae uiolatores, in homicidas, in sicarios, in 
pacis quietisque publicae perturbatores, in patriae pro- 
ditores statuerunt, quibus poenis, quibus suppliciis Fer- 
dinandum Pizarrum dignum censes, qui fidem publi- 
cam fregit, qui ius iurandum uiolauit, qui Almagrum 

praefectum tuum indicta causa necauit, qui, cum ille 
maiestatem nominis tui appellasset, se in Hispaniam 
eum submissurum negauit, ut qui uereretur ne Alma- 
grus absolutus et amplissimis praemiis, muneribus et 
honoribus a te decoratus crimen in eum intenderet et 
quae deliquisset ultimo supplicio lueret? hoc ille a 
Francisco Pizarro acceperat, qui Atabalipam Perurae 
regem potentissimum, cum ad Caesarem prouocasset, 
fide quam ei dederat uiolata se eum saluum et incolu- 
mem dimissurum, indigna morte, ut auro eius se exple- 
ret, impune peremit. atque eo res, Caesar, est deducta 
ut, Almagro interfecto, Pizarrus utramque praefectu- 
ram, sicuti semper ambierat, summo cum imperio sed 
maiore cum Hispanorum pernicie, nisi quam maturri- 
me sit prouisum, futura teneat. haeret enim, certe hae- 
ret militum animis qui proelio effugerunt mortui me- 
moria, praesentem. in oculis habent et nomen quidem 
Almagri infixum impressumque uisceribus animisque 
gestant. et certe, ut olim Italia in Gibellinorum et Guel- 
phorum factiones fuit diuisa, unde tot bella, caedes, la- 
trocinia, stupra, incendia, urbium euersiones sunt secu- 
tae, sic Perura in Chilienses et Pachacamenses est iam 
distributa. hi Pizarri partes agunt, illi de uindicanda AI- 
magri caede cogitant, grauissimasque inter se hae duae 
factiones inimicitias exercent intestinisque odiis dissi- 
dent atque flagrant. et haud dubia res est quin quod 

nunc parturiunt tandem aliquando pariant et uniuersam 
Peruram euertant Indosque funditus deleant atque effi- 
ciant ne religio et pietas, quae tuae sunt maximae et 
praecipuae, Caesar, curae, inter ipsos propagentur. iam 
templa profanari, caedes committi, rapinas agi urbesque 
et oppida diripi uideo. haec auaritia et ambitio Pizarro- 
rum faciunt. quis durum et asperum eorum imperium 
ferre potest? quis se in Perura alteri credere audet? an 
parum est fidem publicam uiolare, uadem fallere et per- 
petua iniuria et ignominia afficere? corruunt certe res- 
publicae cum fides publica non seruatur, cum ius iu- 
randum uiolatur, cum uadimonia deseruntur. scis hoc, 
Caesar, scis hoc unus omnium maxime. an non Francis- 
cum Galliarum regem, cum fidem publicam fregisset, 
cum pactis non stetisset, ad singulare certamen prouo- 
casti? an non ipsum Gallum, quod Francisco Sfortia 
Mediolani duce defuncto, pacis foedera rupisset et in 
Caroli Sabaudi Allobrogum principis dicionem inuasis- 
set, fidei publicae uiolatae coram Paulo III pontifice 
maximo et amplissimo cardinalium ordine detulisti? 
eum non modo non regis sed ne uilissimi quidem abi- 
ectissimique hominis fidem habere palam asseruisti at- 
que id te, si congredi ille auderet, gladio monstraturum 
eo tempore obtulisti quo, Caesar, de Guleta munitissi- 
ma arce expugnata, de Tunete capto et de Africa subacta 
Romae triumphasti. etenim, Caesar, si tu tantus impera- 
tor fidem publicam a Gallo uiolari et pacem non serua- 
ri tam grauiter molesteque tulisti ut nullum non uitae 

discrimen subire non dubitaris, quid me militem tuum 
in Ferdinandum Pizarrum facere oportet uides, quem, 
uadimonio Almagro pro eo facto, ex uinculis eripuerim 
morteque liberarim, qui, fide publica qua se mihi ideo 
obstrinxerat fracta, Almagrum nequiquam Caesarem 
appellantem tam inique in carcere necarit. ego Ferdi- 
nando Pizarro diem capitis dico, fidei publicae uiolatae 
postulo, caedis indignae Almagri arcesso, maiestatis re- 
giae defero. uera, Caesar, dico atque adeo in Perura ma- 
nifesta ut non oporteat me probationes implere, non 
firmissima argumenta exagitare, non uerissimis testimo- 
niis rem confirmare. quod si ille criminationes quibus in 
absentem utor falsas esse affirmarit easque repellere 
temptarit, Ferdinandum Pizarrum, si hoc, Caesar, per- 
mittis, ad singulare certamen prouoco; sic enim ueraene 
an falsae sint hae criminationes plane constabit. hoc te 
per tot uictorlas, per tot triumphos, per tot tropaea 
quae per. uniuersum terrarum orbem ad aeternam inuic- 
ti nominis tui memoriam sunt posita ut permittas obse- 
cro et obtestor. hoc praemium pro magnis laboribus 
quos pro augenda religione in Guatimala, in Perura et 
in exploranda Chilia sub regiis signis tuis pertuli sum- 
me peto, hoc munus pro his uulneribus quae pro fini- 
bus Hispani imperii proferendis pugnando cum Indis 
accepi ut a te, magnanime Caesar, impetrem potissi- 
mum exopto maximeque contendo.’ 

Caesar Almagri caedem et dissidia inter Hispanos at- 
que factiones aegerrime tulit. ingentia enim mala inde 

nasci uidebat, nisi discordias componeret et seditiones 
comprimeret, nec Christianam religionem in Perura 
propagari nec Indos pietate imbui nec imperii fines 
prorogari existimabat. Aluarado benigne respondit se 
eum pro maximis suis in rempublicam meritis eximie 
ornaturum nec decere ipsum cum Ferdinando Pizarro 
in certamen descendere, sed quod ex iure et aequo et 
bono esset facturum atque in eum causa cognita seue- 
rissime animaduersurum eamque rem sibi curae praeci- 
puae fore. nec Caesar hoc distulit; extemplo enim sena- 
tui Indico iniunxit ut ea quae de Pizarris Aluaradus 
detulisset diligenter inquireret et operam daret ne quid 
detrimenti res Peruranae acciperent, insuper uirum ius- 
titia, uirtute, prudentia insignem deligeret, cui tantae 
rei cognitio tuto committi posset, ut seditiones tolleret, 
discordias inter Hispanos sedaret et Indos in officio 
manere faceret. erat tunc eius Indici senatus princeps et 
summus Indiarum praefectus Garsias Loaysa Domini- 
canus cardinalis et pontifex Hispalensis et senatores 
Ioannes Xuaraeus Caruaialis pontifex Lucensis, Bernar- 
dus Lucus, Beltrandus Ventura et Gutterius Velaschius 
et aduocatus fisci Villalupus et scriba Ioannes Samanus. 
et hic quidem senatus omnem curam adhibuit ut ea 

quae Caesar mandauerat ex his potissimum inquireret 
atque cognosceret qui nuper ex Perura uenerant. 

Dum senatus in hoc animum intendit, Ferdinandus 
Pizarrus cum multo comitatu ex Perura Toletum ad 
Caesarem peruenit ingensque auri et argenti pondus at- 
tulit. qui, cum se de fide uiolata, de Almagri caede, de 
maiestate minuta ab Aluarado delatum ad Caesarem au- 
diret, omni studio curaque contendit ut se Caesari per 
amicos purgaret et oblatas ab Aluarado criminationes 
depelleret. nec deerant proceres summae apud Caesa- 
rem auctoritatis qui Pizarro fauerent iniquumque dice- 
rent Pizarros, qui Peruram explorassent atque subegis- 
sent, in ius uocari atque traduci capitisque deferri; id 
Aluaradum odio magis et inuidia ductum quam ulla 
iniuria lacessitum facere. atque ita rem (tanta uis est 
auri!) in dies protrahebant. ceterum cum  Aluaradus 
diem capitalis Pizarro diceret actionemque perduelli- 
onis in eum intenderet, res in senatu Indico cognosci 
agique coepta est et Pizarrus causam de fide publica 
uiolata, de Almagri caede, de maiestate laesa dicere est 
coactus. at, cum Aluaradus in eam dies noctesque in- 
cumberet grauissimeque Pizarrum accusaret, in mor- 
bum tam acrem ancipitemque incidit ut die tertio ani- 
mam efflarit. creditum est eum ueneno fuisse sublatum. 
eo mortuo, causa est intermissa et Ferdinandus Pizar- 
rus in Methymnae Campensis arcem deductus et Ioan- 
nis Vaccae praefecti custodiae traditus. 

50  Plurimae tunc et grauissimae res Caesarem sollicita- 
bant et angebant animumque eius huc atque illuc im- 
pellebant in diuersaque trahebant, sed imprimis obitus 
Isabellae Lusitaniae augustae uxoris suae lectissimae et 
sanctissimae, quae Toleti kalendis Maii decesserat, dein- 
de Ganduum natale Caesaris solum et Belgii longe ma- 
ximum atque opulentissimum oppidum, quod ab impe- 
rio eius desciuerat, postremo res Peruranae, quas 
propter Hispanorum dissensiones et mutuas inter ipsos 

2 caedes in summo fore periculo uidebat. uerum haec 
omnia altitudine animi sic sustinebat atque tegebat ut 
nec ullum maeroris aut doloris signum daret nec reipu- 
blicae curam abiceret. qui, tametsi eam rem senatui In- 
dico delegauerat, tamen multum dubitabat cui tam ar- 
duum tamque difficile Perurae munus committeret, 
siquidem in memoria Caesar ea habebat quae Aluara- 
dus, cuius mortem etiam permoleste tulerat, et uere et 
prudenter dixerat, ac secum in animo agitabat ea odia, 
dissidia, discordias, seditiones, bella ex Hispanorum cu- 
piditatibus nata summam omnium perniciem euasura 
exitiumque prouinciae, ni quam celerrime prouideret, 

3 allatura. multi certe uiri et uirtute et doctrina praestan- 
tes, quibus maximae difficillimaeque res committi posse 
uidebantur, in mentem Caesari ueniebant. ceterum cum 
ipse diuino quodam dono et ingenii summi acumine 

naturam moresque unius cuiusque cognosceret, rem in 
aliquot distulit menses, ut ex animi sui sententia aliquis 
se offerret quem tanto dignum munere censeret. 

Erat in conuentu Pintiae iuridico Christophorus Vac- 
ca Castrus Legionensis ex clarissima Vaccarum et Cas- 
trorum gente. sunt enim in Hispania hae duae familiae 
celebres atque peruetustae et maiorum titulis atque ima- 
ginibus illustres et magnis rebus tam pace quam bello 
gestis insignes. is Vacca unus ex his duodecim iudicibus 
eius conuentus Pintiani et consilii regii, qui auditores 
dicuntur, magnum in eo munere specimen uirtutis, iu- 
stitiae, integritatis dederat. summa in eo erat uis ingenii, 
multae et reconditae et exquisitae litterae, multa et 
priuati et publici iuris cognitio, multus rerum tam ciuil- 
lium quam forensium usus et singularis industria in 
agendo et labore perferendo et celeritas in conficiendo 
et consilium in prouidendo. par animi magnitudo atque 
prudentia. et profecto ita se ille a pueritia instituerat, ut 
de uirtute, de pudore, de abstinentia cum strenuo et 
optimo atque modestissimo quoque certaret et ut aeque 
rigorem et aestum ac famem et sitim perferret. et quod 
sane quam mirum est, cum in castris numquam fuisset, 
numquam stipendia fecisset, adeo scientiae militaris erat 
peritus ut ea etiam re clarus haberetur. et cum uirtute 
plurimum praestaret, gloria etiam maxime excellebat. 
itaque, cum Vacca eo animum intenderet ut in eo mu- 
nere quod obibat caste integreque uersaretur, eam glori- 
am est consecutus ut multitudo eum diligeret, fidem 

haberet et cum admiratione quadam honore dignum 
putaret. non enim diu uirtus in occulto esse potest, 
mercedem honoris, laudis, gloriae desiderat. 

Haec certe uirtus et eximiae aliae animi dotes et tam 
multa generis, nominis, ingenii, doctrinae ornamenta fe- 
cerunt ut Caesar Vaccae fama tantum ductus ad eum 
scriberet gratissimum sibi futurum, si eam prouinciam 
susciperet, in qua uirtus eius magis enitesceret. ad haec 
Vacca respondit se paratum quodcumque uitae discri- 
men subire quod e re Caesaris eque republica esset; 
quod uellet imperaret se omni studio, fide, cura id ip- 
sum exsecuturum. nec multo post Caesar Toleto Pinti- 
am ueniens Vaccam ad se euocari iussit. multa rogat, 
multa inquirit et cum eo consultat et de summis et 
grauissimis rebus agit aperteque indicat res Peruranas, 
ni confestim et sine mora prouisum fuerit, in maximum 
discrimen atque exitium uenturas: se eas uiro forti, 
graui et prudenti committere uelle eumque in Peruram 
cum imperio mittere, qui contentiones et discordias Hi- 
spanorum sedaret, rempublicam componeret atque con- 
stitueret et in ordinem summa fide, prudentia atque in- 
tegritate redigeret, ut Hispani seditionibus et armis 
abstinerent, Indi religione et pietate imbuerentur et ter- 
mini imperii cum sacrosanctae religionis incremento 
prorogarentur. ad haec Vacca ita prompte, acute et pru- 
denter respondit ut Caesar ingenium eius sublime et 
iudicium tam acre et magnum et cum utriusque iuris et 
maximarum rerum scientia coniunctum admiraretur 

magnitudinemque animi atque constantiam egregie cal- 
leret aetatemque firmam ac plane militarem, cui grauitas 
oris dignitatem addebat, maxime probaret. itaque Cae- 
sar nactus uirum aptum, integrum et idoneum et ex 
animi sui sententia ad id munus obeundum et ad eam 
rem exsequendam, quae ipsum uehementer angebat, ex- 
templo Vaccam in amplissimum ordinem et senatum 
regium legit et in numerum militum diui Iacobi ascribit 
eique, ut utramque praefecturam et Nouae Castellae et 
Noui Toleti summo cum imperio obtineret, Peruram 
prouinciam decernit. deinde litteras ipsi ad senatum In- 
dicum dedit, ut quam celerrime fieri posset edicta et 
decreta regia atque diplomata expediret et Vaccam in 
Peruram dimitteret. 

His rebus Pintiae constitutis, quamquam proceres et 
amici Caesarem monebant ne salutem suam Gallo com- 
mitteret, quem in Insubria per legatos, exercitu eius fu- 
so, captum et in Hispaniam deductum in liberis custo- 
diis habuerat et qui toties fidem fregerat et pacem non 
seruauerat, tamen Caesar nihil tunc de Francisci regis 
fide dubitans, quod ei Lianoram reginam sororem suam 
in matrimonium dedisset et ille pacem interuentu Pauli 
III pontificis maximi Niceae factam et in Fossis Maria- 
nis postea confirmatam eximie coluisset, illa inuicti ani- 
mi sui magnitudine fretus nullaque umquam re territus 
Pintia mense Nouembris eius anni qui erat Christi mil- 

lesimus quingentesimus tricesimus nonus discessit et 
per Galliam in Belgium contendit. Vacca uero Madriti- 
um, quae Mantua Carpetana olim fuit, se contulit. eo 
iam, Caesare Toleto discedente, Philippus princeps cum 
magna procerum et omnium ordinum caterua uenerat. 
et Vacca quidem edictis et decretis regiis a principe et 
senatu Indico, quae ad gerendam administrandamque 
prouinciam pertinere uidebantur, recte prudenterque 
constitutis et celeriter expeditis Hispalim, ubi classis in- 
struebatur, cum optimo comitatu est profectus. 

Iam quae belli Indici initia, quos progressus in inqui- 
rendis lustrandisque per uastum et incognitum Oce- 
anum nouis insulis et regionibus Hispani sub Columbo 
primum fecere, quas deinde prouincias sub Cortesio 
aliisque ducibus explorauere atque subegere, quae bella 
postremo et seditiones ab inuenta deuictaque Perura 
Franciscus Pizarrus et Didacus Almagrus, nulla societa- 
tis, fidei, sacramenti ratione habita, dum alter in alterius 
praefecturae fines et quidem summa cum utriusque per- 
nicie inuadere pertinaciter contendit, gessere primo pri- 
oribus libris exposui. tanta enim ira odioque hi de impe- 
rio certauere ut exitiabili calamitosoque bello numquam 
abstiterunt, donec Ferdinandus et Consaluus Pizarri 
praefecti fratres signa cum Almagro ad Salinas haud 
procul urbe Cuscho contulerunt eumque uictum et 
captum uita imperioque spoliarunt et Didacum Alma- 
grum adulescentem eius filium Limam relegarunt, qui 
postea in paternae caedis uindictam Franciscum Pizar- 
rum praefectum regium obtruncauit. primus hic arma 
in regem sumpsit, milites conscripsit, dilectus habuit, 
Peruram occupauit caedibusque et latrociniis impleuit 
ac demum proelio cum Christophoro Vacca Castro le- 
gato regio et Perurae praefecto haud longe ab oppido 
Goamanga dimicauit, a quo fusus et captus meritas per- 
fidiae rebellionisque poenas dedit. 

Ceterum ea uictoria et res pace belloque prudenter 
ac fortiter in Perura gestae ingentem Castro inuidiam 

conflauere eumque in summum uitae, honoris, dignita- 
tis, fortunarum discrimen adduxere. nam is, qui uirtute 
sua Peruram receperat, iuste moderateque gubernarat, 
religionem Christianam propagarat, Indos uera pietate 
imbuerat atque conseruarat, uectigalia regia auxerat, fi- 
nes imperii Perurani protenderat prouinciamque paca- 
tam successori tradiderat, falsis ac sinistris Chiliensium 
omnis profecto uirtutis, pacis et quietis hostium accusa- 
tionibus, quas ipsi propter priuata commoda sua in 
eum intenderunt, apud Caesarem delatus causam pro se 
dicere fuit coactus multoque maiores labores quam in 
recipienda Perura tulerat, dum in liberis fuit custodiis, 
pertulit. sed ea est praestantium et fortium uirorum 
sors iniqua, ut pro multis et magnis in rempublicam 
officiis collatis non aliud praemium quam mortem aut 
exilium aut carcerem reportent. sic Miltiades et Aristi- 
des Athenienses, sic P. Cornelius Scipio Africanus, sic 
Belisarius, sic alii quam plurimi spectatae uirtutis duces 
et rerum gestarum gloria maxime insignes ac de repu- 
blica principibusque suis quam optime meriti hanc dubi- 
am fortunae aleam subiere. et Castrus quidem in iudici- 
um adductus causam suam in senatu Indico, multis 
falsisque criminationibus in eum congestis, egit eaque 
supra decennium (tantum enim aemulorum improbitas 
et iniquitas potuere) protracta fecit ut maximam ipse 
calamitatem grauissimaque incommoda et detrimenta 
domi forisque acciperet. nam et Mariam Magdalenam 
Quignoniam coniugem et Ferdinandum filium natu ma- 

ximum amisit incredibilemque iacturam bonorum fecit. 
sed tot tantaque infortunia magno fortique animo Ca- 
strus tulit ac tam indignas fortunae iniurias constantia 
et grauitate superauit obtrectationemque et inuidiam 
maleuolorum, qui iniquis delationibus et persuasioni- 
bus Caesarem et Philippum principem ac senatum Indi- 
cum induxerant ut ipsum magistratu Perurano moue- 
rent, una iustitiae et ueritatis ul prostrauit atque 
obtriuit. haec namque tametsi quam diutissime in oc- 
culto latet, tamen emergit omniaque impedimenta uin- 
cens in publicum prodit magisque nitet, ut medius fidi- 
us in ipso semper Castro enituit, qui amplissimi senatus 
Indici iudicio tandem absolutus et in pristinam dignita- 
tem cum summa omnium ordinum approbatione et exi- 
mia apud regem gratia et auctoritate ac cum maximo 
uirtutis, fidei et integritatis testimonio fuit restitutus. 
Quod nomini, famae, honori, gloriae et laudi tanti 
uiri deberi is nimirum qui inuidia prorsus uacabit ani- 
moque erit libero et iudicio plane sincero facile ex iis 
quae deinde exponentur iudicabit. nam sancte affirmare 
possum (id imprimis praefandum duxi) quae Castrus 
domi militiaeque gessit me summa fide et religione 
scripturum. non enim ea ex ducum commentariis colle- 
gi, qui res utcumque ab se gestas pro arbitrio suo ita 
supra ueri fidem plerumque extollunt ut parum sibi 
constare uideantur, non ex iis litteris excerpsi, quae ad 
scribas regios, quos nunc secretarios uocant, mittuntur, 

in quibus res adumbratae magis quam suis expressae 
sunt coloribus. aeque enim in his atque in illis difficilis, 
incerta ac plane precaria est inuestigatio ueri homini 
praesertim libero, qui caste et integre facta et consulta 
fortium et sapientium uirorum litteris mandare atque in 
ueritatis lucem proferre plurimum satagit maximeque 
contendit. at nunc rerum gestarum memoria non ex 
alis monumentis quam ex publicis priuatisque eorum 
quos dixi scriptis colligitur et posteris ex principum uo- 
luntate et senatus sententia proditur. sed quis umquam 
ex Graecis, Latinis barbarisque scriptoribus historiam 
ex rebus iudiciariis conquisitam scripsit? quod si quis 
post hominum memoriam fecit quod certe nos fecimus, 
an non pro uerissimis quae ille scripsit perinde sunt 
habenda atque ea quae a Castro tam pace quam bello 
gesta memoriae publicae tradentur? utpote quae de- 
sumpta ex instrumentis et utriusque partis testimoniis 
fuere, quae testes nominatim euocati et iurati ac diligen- 
ter examinati apud amplissimum Indiarum senatum in 
iudiciaria quidem controuersia dixere, in quibus sane 
expendendis et aliis testimoniis cum aliis, ut ueritas 
erueretur, inter se conferendis cum in tanta rerum ua- 
rietate tum praecipue in tam peruersis aduersariorum 
calumniis et delationibus ac in tam multis longisque 
contentionibus non parum fuit elaborandum, quippe 
quae decem amplius annis a Christophori Vaccae Castri 
ex Perura in Hispaniam reditu usque eo fuere perduc- 
tae, donec ipse a calumniatoribus iudicio se absoluit, ut 
ex rebus eius, quas iam hinc persequemur, apparebit. 

Castrus a Philippo principe et a senatu Indico dimis- 
sus Mantua Carpetana, sicuti supra demonstratum est, 
discessit iterque quam celerrime potuit confecit Hispa- 
limque peruenit. hanc urbem ab Hispalo, Herculis Li- 
byci filio ac Hispaniae rege, conditam et ab eius nomi- 
ne dictam ferunt. utcumque sit, inter omnes constat 
originem eius antiquissimam et coloniam cognomine 
Romulensem conuentuque iuridico sub Romanis insig- 
nem fuisse. eam Ferdinandus tertius sanctissimus et for- 
tissimus rex a Mauris recepit. sita est Hispalis ad Baetis 
nobilissimi amnis ripam in loco plano atque pera- 
moeno, cunctasque ciuitates non Baeticae solum pro- 
uinciae sed totius etiam Hispaniae diuiti cultu et fertili 
ac peculiari quodam nitore multum longeque nunc an- 
tecellit. nam et moenibus et turribus ac propugnaculis 
est circumdata et magnificis atque splendidis procerum 
titulis, fortunis ac nobilitate illustrium et locupletissi- 
morum ciuium aedibus exornata. ad haec praeter pluri- 
ma et ditissima fana, delubra, coenobia hospitalesque 
domos templum habet magnitudine, splendore, diuitiis 
et sanctitate inclutum et augustum et antiquissima diuae 
Mariae uirginis matris imagine, unde ei nomen est indi- 
tum, et altissima turri tanta arte constructa ut nullo ne- 
gotio ad summum eius fastigium equo conscendi possit 
sane quam memorandum. quin ad huius templi maximi 
gradus, qui uicem spatiosae porticus supplent, ingens 
mercatorum ex uniuersa prope Europa numerus con- 
currit. magna enim et copiosa est in hac urbe negotiatio, 

magna et infinita fere commercia fiunt ac tot tantaeque 
merces ex aliis prouinciis in eam urbem conuehuntur 
quot quantaeque in alias quamuis multi nominis ciuita- 
tes apportantur. sunt et alia urbis praeclarissima aedifi- 
cia; in his pulcherrima arx regia et amplissima publica- 
norum seu commercii domus, in quam omne plane 
aurum et argentum gemmaeque et uniones ac margari- 
tae aliaeque res pretiosae ex Indiis aduectae deferuntur, 
exponuntur atque eatenus seruantur, quoad triumuiri, 
quibus cura eius administrandae domus est commissa, 
quintam partem, quae ex huius modi rebus Indicis uec- 
tigalis nomine regi penditur, deducunt. reliquum uero 
summa fide et aequitate suum cuique reddentes tradunt. 
est etiam hic maxima monetae officina, in qua incredi- 
bilis paene et immensa auri et argenti uis cuditur atque 
signatur eaque iumentis inde sarcinariis non in alias 
modo Hispaniae ciuitates ac prouincias sed nauibus eti- 
am in Galliam Belgicam et Italiam portatur. iam uero 
ager Hispalensis maxime iucundus et fertilis est ac ui- 
neis, palmis, citris aliisque arboribus fructiferis sed 
praecipue oliuis eximie cultus. in eo milibus passuum 
ab urbe sedecim fons est aquae dulcis magnus, qui alus- 
simis cuniculis amplius dimidium spatii deductus supra 
terram prorumpit. hinc in arcus speciem defluens non 
paruum frumentis in farinam molendis usum praebet. 
inde aperto iam riuo se colligens usque eo decurrit, do- 
nec arcuato opere mille passuum interuallo ad muri us- 

que pinnas ex lateribus coctis exstructo in urbem per 
canales inducitur castelloque recipitur, unde aut fistulis 
ligneis aut tubulis fictilibus in eius regiones, uicos, fora, 
templa et aedes publicas et priuatas immittitur complu- 
resque fonticulos et quidem conspicuos ex se gignit, 
aquasque hortulis amoenissimis et urbanis citretis uiri- 
dariisque rigandis large suppeditat atque subministrat 
multasque et magnas utilitates ciuitati affert. haec autem 10 
sacerdotum religione, conuentus regii auctoritate, sena- 
tus prudentia, principum amplitudine, equitum splen- 
dore, ciuium multitudine et negotiatorum frequentia 
longe florentissima atque opulentissima euasit. atque 
adeo in multas Indiarum commercio et frugum et fruc- 
tuum ubertate et Baetis nauigabilis commoditatibus, 
quibus ipsa urbs abunde fruitur, opes creuit ut merito 
eius Baeticae prouinciae tractus, qui a Vandalis nomen 
accepit, princeps atque caput et nunc sit et habeatur. 
Baetis uero ex Tyngensi Tarraconensis prouinciae sal- 5 
tu, quem montem Segurensem esse dicunt, ortus per 
mediam fere regionem, cui dedit nomen, decurrit ac 
primo in occasum descendit, deinde in austrum deflec- 
tens multis fluminibus acceptis crebris utrimque oppi- 
dis accolitur, sed et dextra Cordubam clarissimam ur- 
bem iam inde nauigabilis Baetis alluit et laeua Hispalim 
et Trianam, quae in occidentem spectat solem, inter- 
fluit. celeber est hic uicus ponteque ex compactis trabi- 2 

bus et tabulis facto, quem decem et septem ingentes 
cumbae aequis inter se spatiis distantes sustinent, urbi 
adiungitur et continetur frequentissimusque per eum 
3 est ultro citroque transitus. at uero Baetis uiridissimis 
est cinctus ripis et frugiferis utrimque arboribus refer- 
tus multisque et uariis abundat piscibus, potissimum 
mugilibus et thrissis. eius aquae tingendis lanis per- 
quam utiles et potui sunt salubres atque eo magis quo 
4 diutius asseruantur. ceterum ipse amnis hibernis auctus 
imbribus et partem urbis et magnum terrarum spatium 
et duas quas efficit insulas, ubi permulti armentorum 
reliquique pecoris greges pascuntur, longe lateque inun- 
dat itineraque etiam concidit et aestuariis praesertim ad 
Nebrissam, Veneriam olim cognominatam, et ad Luci- 
5 feri Fanum impedit. hic portum, qui milia passuum se- 
xaginta Hispali abest, ostio suo facit seque in Atlanti- 
cum Oceanum effundit. cuius hinc accessu cum aliae 
multae naues, quae merces ex Britannia, Gallia atque ex 
ipsa etiam Hispania et Italia important, tum maxime 
illae quae ex Indiis aurum, argentum et gemmas deue- 
hunt flumen ad pontem usque ligneum subeunt et ad 
turrem quam uocant Áuream onera exponunt. quae 
deinde uino, oleo et aliis rebus onustae marino aestu 
recedente in Luciferi Fanum referuntur indeque cursum 
uel ad Indias uel ad alias regiones dirigunt. 
6 Hic Luciferi sideris templum sane sanctum apud 
Baetis accolas et religiosum et ab ipsis ideo structum 
fuisse traditur, quod uiderent hanc Veneris stellam pul- 


3 cinctus A : cintus P | multisque A : mutis- P | Thrissis P : 
Trissis A || 4 permulti A : permuti P || 5 Indiis A : -dis P | 
aestu P? : aestus PA | ad ante alias A : au P 


LIBER QVINTVS 259 


chritudine et claritatis magnitudine longe ceteris post 
solem et lunam praestare ipsamque nunc ab exortu 
diem ducere, nunc ab occasu lucem prorogare, eandem 
Luciferum, cum solem antegrederetur, dici, eandem Hes- 
perum, cum subsequeretur, uocari eamque a sole non 
longe discedere et uices lunae reddere, et quod etiam 
illi existimarent magna et diuina quaedam bona ab ea 
tribui atque eius natura cuncta in terris generari et geni- 
tali quodam rore tam plantas quam animantes, ut fetus 
procrearent atque ederent, conspergi. itaque his rebus 
gentes Baeticae adductae et uana et insana tunc super- 
stitione imbutae Veneri sub Luciferi cognomine tem- 
plum arasque ad Baetis ostium posuerunt summaque 
cum relegione coluerunt. sed uero propius est Luciferi 
templum, ut Gaditanum Herculis Libyci, et Carteia, 
quae nunc Taripha dicitur, et Methymna Sidonia a 
Phoenicibus potius, qui eas tenuerunt loca, quam a 
Baeticae prouinciae populis conditum fuisse. huius ne 
uestigium quidem ullum praeter nomen fere iam aboli- 
tum est relictum. illic enim, ubi Luciferi fanum fuisse 
proditur, oppidum est, quod Sanctus Lucar hodie ap- 
pellatur. hoc Astam Regiam fuisse putant, propterea 
quod ad Baetis aestuaria in edito et salubri loco est 
situm et muris et arce egregie munitum atque assiduo 
eorum qui mercaturam faciunt concursu ac commercio 
et celeberrimo et plenissimo nauium portu ualde insi- 
gne ac opulentum, atque eo magis quod frequentissime 

a Methymnae Sidoniae principibus, sub quorum est di- 
cione, incolitur. 

7 lam uero Vaccam Castrum, quem Hispalim perue- 
nisse supra dixeramus, clarissimi et optimi quique 
ciues identidem adire, gratulari ac summo in honore 
habere laudi gloriaeque ducebant, ut qui certo scirent 
eum propter singularem uirtutem et prudentiam a Cae- 
sare in Diui Iacobi militiam ascriptum et in senatum 
regium lectum iudicemque constitutum, ut de Didaci 
Almagri caede ac Francisci Pizarri rebus cognosceret, 
statueret atque iudicaret, magnasque et difficiles ei res 
esse commissas, sed imprimis ut Castrus arces quas- 
dam insularum inuiseret diligenterque inspiceret ac 
praefectis quae gerende quaeue facienda in muniendis 
retinendisque arcibus essent, ne in hostium potestatem 

2 uenirent, praescriberet; deinde ut lege censoria in con- 
uentus Panamensis iudices ageret corruptosque et de- 
prauatos mores reformaret et corrigeret; postremo ut 
Peruranas Cuschanasque prouincias cum imperio obti- 
neret, quin et eas ille pari potestate gubernaret eas- 
demque praerogatiuas et immunitates haberet eisdemque 
honoribus et praemiis et splendore atque Pizarrus et 
Almagrus, qui Peruram subegere atque administrauere, 

3 decoraretur; tum denique ut eam ipse prouinciam in 
ordinem redigeret, fines eius propagaret, uectigalia au- 
geret atque conseruaret, colonias deduceret et colonos 
in fide et officio retineret discordiasque inter ipsos 
componeret ac feras Indorum gentes uera religione 
molliret et ut eam susciperent uehementer curaret eos- 

que in libertatem uindicaret ac demum ea ageret quae 
e republica et Caesaris commodo fore intellegeret. 
Itaque magistratus et principes ciuitatis triumulrique 
publicanorum, cum haec quae per urbem ferebantur ac- 
cepissent, fama, dignitate, amplitudine et Castri auctori- 
tate ducti eum mirifice colere et obseruare diligereque, 
dum in urbe fuit, non desierunt; at uero ipse operam 
dare, in id animo et studio incumbere, ut classis omnium 
rerum copia abundaret et ut ea compararet et prouide- 
ret, quae ad tam longam impeditamque nauigationem 
necessaria fore putabat. iam magnum commeatuum nu- 
merum expediri, iam multam et lautam supellectilem 
undique conquiri, multa uestimenta et serica et lanea et 
linea praeter libros et arma et equorum ornamenta coe- 
mi, multa etiam uasa tum aurea tum argentea ad sacros 
domesticosque usus parari et ea omnia in naues imponi 
imperauit. his rebus prudenter et celeriter constitutis et 
classe in Baetis ostium traducta, Castrus cum nobilium 
iuuenum comitatu urbe excessit secundoque flumine in 
Luciferi Fanum (hoc enim deinde nomine oppidum 
Sancti Lucaris Barrameti appellabimus) inuectus clas- 
sem iam instructam et paratam inuenit. nihilo tamen 
setius ipse tres naues adornari et in unam atque alteram 
praeter pulcherrimarum rerum quam plurima onera 
maximam nautici panis, farinae, uini, olei et aliorum 
commeatuum uim et in tertiam nauim uiginti seruos 
imponi mandauit, quos publica fide et facultate a Cae- 

sare data ut secum eos traiceret (neque enim aliter ipsos 
transuehi in Indias permittitur) Zafrae, quod Baeticae 
prouinciae est oppidum, fuerat mercatus. multa tunc 
hominum turba ad spectaculum classis in portum undi- 
que concurrerat. ex quibus partim Vaccam officii causa 
prosequebantur, partim Perurani auri argentique fama 
exciü eo conuenerant, ut ea classe in Peruram transi- 
rent. itaque satis omnibus instructis et apparatis, cum 
ea dies iam adesset quae nauibus cursum daret, Vacca 
Castrus sacrum fieri iussit precatusque Deum ut pros- 
peram nauigationem prosperosque succesus daret bene- 
que et feliciter ita eueniret, uti bono reipublicae Hispanae 
et suo Peruram uideret, praetoriam nauem conscendit. 
qui ut intellexit omnes in nauibus esse, signo proficiscen- 
di tuba dato, bene iuuantibus superis, e portu soluit et ex 
Baetis ostio egressus (is erat dies Nonarum Nouembri- 
um anni Christi MDXL) naues, quae numero erant de- 
cem et septem, in insulas Fortunatas dirigere iussit. 
Quae cum e conspectu terrae celeriter essent ablatae 
et leni et secundo uento in sinum, cui nomen est Equa- 
rum, peruenissent, tanta tempestas subito coorta est 
quantam omnes qui in ea erant classe se numquam pas- 
sos fuisse ac ne uidisse quidem constanter affirmarent. 
ea naues adeo afflixit et disiecit ut aliae in Hispaniae 
litus, multis in mare proiectis sarcinis et nonnullis ar- 
mamentis amissis, deicerentur et ex his duae demerge- 

rentur, aliae ad insulam Gades abriperentur, sed et prae- 
toriam nauem ab aliis, quae cursum tenere non potue- 
runt, destitutam et in altum magno cum sui periculo 
prouectam ita atrox tempestas afflictabat ut nullam fa- 
cultatem aut gubernandi ipsam aut exsequendi munera 
nautis gubernatorique daret. nam uentus imbre mixtus, 
cum in ipsorum ora ferretur, spiritum intercludebat nec 
reciprocare animam sinebat. tum autem caelum et mare 
ingenti perinde sono strepebant et inter horrendos fra- 
gores ignes micabant ac si media tunc aestate nauigare- 
tur. iam omnes metu torpere, clamores in caelum tolle- 
re: importunum esse tempus nec ad nauigandum 
idoneum; idcirco Castrum uehementer orare ne longius 
progrederentur neu se suoque tam iniquae et saeuae 
fortunae committeret. at Castrus nullis nautarum preci- 
bus flecti, nullis sociorum rationibus adduci umquam 
potuit ut ab instituto cursu dimoueretur, sed ille eos 
hortari et monere ut caelestes maritimosque terrores 
animis incussos discuterent timoremque abicerent et la- 
borem propter communem salutem sustinerent. ‘neque 
enim?’ inquit, ‘ego, etiamsi scirem sortem mihi uitam 
adempturam aut uim aliquam maiorem me peremptu- 
ram, in Hispaniam nunc regrediar. non id e republica 
est, non Caesari expedit. longe aliud quam uos expetitis 
et postulatis res Peruranae, quae in summo uersantur 
discrimine, exposcunt. ubicumque Deus et submergere 

nos et seruare potest. eamus quo fluctus ferent. animos 
iam recipite et uires colligite, ut sua quisque munia 
nauiter obire possit. non enim dubito, si tam aduersum 
maris casum fortiter feramus, quin salui in Gomerae 
portum fauente numine inuehamur'. quibus sane uerbis 
ita Castrus omnium animos comfirmauit ut nautae se 
inuicem cohortantes intermissa officia repeterent: alii 
gubernatori, ut ipse clauo sedulo haereret, adesse, eum- 
que acriter teneret et regeret curare; alii pro uenti natu- 
ra nunc uela contrahere, nunc pandere ac pro se quis- 
que adniti, ne fluctibus nauis compleretur. multum 
certe laboris, operae et diligentiae Cosmus Farfanius 
'Trianensis, nauis magister, et Hermosilla nauiculator, 
quem propter eximiam nauticarum rerum scientiam et 
usum et litoris Hispanici et Africi et eius maris notiti- 
am magna conductum mercede Castrus ex Luciferi Fa- 
no secum adduxerat, in gubernanda naui et salua in 
portu collocanda contulerunt. ceterum ea tempestatis 
erat uis ut nequiquam elaborare et eniti nihilque profi- 
cere posse nautae gubernatorque uiderentur. itaque 
cuncti animis consternati rebus suis iam diffidere saluti- 
que desperare, alii alis aperte atque ingenue peccata 
confiteri, diuos inuocare ac se religionibus obstringere 
uotisque obligare, ut uim tempestatis effugerent salui- 
que in aliquem portum peruenirent, et ut hoc summis 
precibus impetrarent ualde ab optimo maximo Deo 
contendebant. sed interim nauis fluctibus huc atque il- 
luc iactabatur et increbrescente uento parum aberat 

quin demergeretur. non auctoritate, non uirtute, non 
adhortatione quicquam Castrus iam proficiebat; usque 
adeo cuncti labore, inedia, nausea et uigiliis paene con- 
fecti omnem salutis spem abiecerant. atque eo magis 
quod noctes horrendae et obscurae, quae conspectum 
caeli ademerant incertioraque omnia fecerant, mortem 
ipsis minari uidebantur. iam unus et alter processerat 8 
dies et uis uenti magis magisque accendebatur, quo fie- 
bat ut ipsi nauem, quae tempestatem amplius ferre non 
poterat, fluctibus statim mergendam existimarent. sed 
enim, cum in tanto essent uitae discrimine seque iam 
obrutum iri crederent ac pro certo haberent, repente et 
summi mali carchesium et antemnae multis luminibus 
colluxerunt. nautae, luminibus uisis, diuum magno cla- 
more salutare et Sanctum Helmum eum nominare et 
nautico cantu, quod ipsis in tam manifesto uitae pericu- 
lo subuenisset, gratias agere non cessabant. Castrus eos 9 
bene sperare et bono animo esse iubet, propterea quod 
se compertum habere diceret ea lumina, quibus nauem 
collustrari ipsi uidissent, denuntiare uentum statim re- 
missiorem fore: eum autem fulgorem, sicuti ueteri re- 
rum memoriae proditum esset, stellis Castoris et Pollu- 
cis, qui fratres. gemini fuissent, assignari; eas laeta 
omnia et prospera portendere; quietem, pacem et con- 
cordiam significare salutemque et prosperum cursum, si 
malum et antemnas nauis ipsae circumfulserint, ita 
praenuntare ut diram illam stellam Helenae, quae dissi- 

dii bellique causa inter Graecos et Troianos fuisset, per- 
niciem et exitium nauigantibus afferre nauesque, nisi ab 
stellis Geminorum fugaretur, aut mergere aut exurere; 
ob id olim gentes suis diis hostias immolare solitas 
et uanis superstitionibus imbutas Castorem et Pollucem 
in mari, dum uehementi uento premerentur periculum- 
que intenderetur, ut opem ferrent, deos inuocasse; hoc 
nunc Nicolao, Helmo, Barbarae aliisque diuis pie sanc- 
teque attribuitur eosque nautae Christiani ingrauescente 
tempestatis furore magna uoce inclamant auxiliumque 
ab eis implorant. haec nautae et uectores aequis auribus 
accipientes in spem uenerunt nauem secundum cursum 
habituram, animosque a tanto pauore receperunt et suum 
quisque officii munus est exsecutus. iam uentus lenior 
erat factus et, cum deinde lux tam inquietam noctem 
insequeretur, caelum, caligine discussa, conspici, fluctus 
sedari et tempestas commutari coepit. itaque nautae cur- 
sum corrigere atque eo dirigere quo prius instituerant 
omnibus neruis contenderunt tandemque in Gomerae 
insulae portum salua naue peruenerunt. 

Gomera una est ex Fortunatis insulis, quae ueteribus 
tantum sex numero fuere his nominibus dictae, Om- 
brion, Iunoniae duae maior et minor, Capraria, Cana- 
ria, Niuaria, atque ideo Fortunatae appellatae, quod ip- 
sae omnibus rebus circumfluerent et abundarent, 
quamquam, si Iulio Solino credimus, non tanta fructu- 

um ubertate fuere quantam illi ueteres praedicauere, 
quod sane haud absimile uero uidetur. nam id quod 
Solinus tradit uehementer nunc cum insularum natura 
et fertilitate congruit. sunt qui Fortunatas insulas eas 
esse contendunt quas ad promunturium Viride sitas Lu- 
sitani tenent. utcumque sit, constat tamen has insulas, 
quae ab Hispanis Canariae dicuntur, in Atlantico mari 
ex aduerso Mauritaniae Tingitanae, a qua milia passuum 
septuaginta et ab Hispania decies et ducenta absunt, ab 
occasu in ortum directo fere ordine esse positas et haud 
paribus inter se spatiis distantes milibus passuum qua- 
dringentis contineri. sunt autem Canariae praeter tres 
desertas et ignobiles septem numero Lanzelota, Fortis 
Ventura, Magna Canaria, Teneriffa, Gomera, Palma, 
Ferrea ab Hispanis inuentae et excultae, quippe qui 
omnium primi, Ioanne Bethancoro Gallo duce, cum ei 
Catharina regina loannis II Vlterioris Hispaniae regis 
mater praerogatiuam dedisset, ut in eas nauibus transi- 
ret miliibusque Hispanis occuparet atque in potestate 
haberet, Lanzelotam, Fortem Venturam, Gomeram et 
Ferream subegerunt Christianamque religionem i in ipsas 
induxerunt. at cum Bethancorus decessisset, insulae ad 
Menautium nobilem Gallum et eius heredem peruenere, 
qui postea Ferdinando Perazae equiti Hispalensi eas 
uendidit. is deinde Agnetem filiam Didaco Herrerae 
nobilissimo equiti in matrimonium dedit et, cum iam 
fato concederet, testamento eas insulas ipsis reliquit. 

qui post mortem eius, cum Magnam Canariam bello 
frustra temptassent, quod Canarii se strenue defende- 
rent, in controuersiam ea de re cum regibus Ferdinan- 
do et Isabella uenerunt. quam ut omnino tollerent, hac 
condicione cum eis transegerunt, ut pro sumptibus 
quos in eo bello ipsi fecissent milia aureorum quattuor- 
decim ab regibus acciperent Gomeramque et Ferream 
cum illustri aliquo titulo et imperio tenerent. quam rem 
cum Didacus Herrera et Agnes Peraza facile ab illis 
impetrassent pecuniamque, sicuti transactum erat, acce- 
pissent, ius et actiones quas habebant regibus cesserunt. 


6 qui confestim Canariam Petro Verae Xerizensi et Mi- 


chaeli Moxicae et Teneriffam et Palmam Alfonso Lu- 
censi decreuerunt. hi autem classe instructa et ornata in 
eas traiecerunt Canariosque bello ita acri presserunt ut, 
multis illatis acceptisque detrimentis, tandem eos per- 
domuerint easque insulas omnes in regum Hispaniae 


7 potestatem redegerint quarum princeps et caput est 


11 


Canaria, quae eodem nomine ciuitatem habet et pontifi- 
ce et iuridico conuentu ornatam et negotiatorum fre- 
quentia locupletem et refertam. 

Hanc autem Canariam a canum multitudine, quos 
ingentis magnitudinis aluisse ferunt, uocatam pro certo 
habetur, etiamsi Vera et Moxica duces, cum in eam 
inuasissent, non modo tantos ac tales canes quales eti- 
am Iubae Mauritaniae regi exhibitos olim fuisse litteris 
traditum est non inuenerunt, sed ne uiderunt quidem. 
aliae uero sex insulae a Canaria siue, ut quibusdam pla- 

cet, a cannarum copia, ex quibus saccharon exprimitur 
et colligitur, quo ipsa potissimum Canaria, Teneriffa et 
Gomera abundant, nomen accepere. pleraeque etiam ex 
his insulis frumento, uino, pecore, melle pomisque et 
auibus omnis generis abundant. est et multa nux pinea. 
sunt et plurima palmeta caryotas ferentia. gignunt et 
amnes siluros qui et in Nilo Aegypti flumine sunt fre- 
quentes et in Danuuio reperiuntur nec adeo dissimiles 
sturioni, quem acipenserem piscem apud ueteres lauda- 
tissimum Rondeletius esse contendit. hinc Canarii aui- 
culae subuiridi colore et cantu dulcissimo, quae in deli- 
ciis nunc habentur in alias insulas et continentis 
regiones transportantur. hinc pulcherrimum illud saltati- 
onis genus quod Canarium uocant est natus. iam uero 
Teneriffa, quam docti Niuariam putant, iugum nomine 
Teydam immensa prope altitudine et cacumine plane 
nebuloso habet. hoc ad radices herbescenti uiriditate 
excultum est et ad medium perpetuis niuibus obduc- 
tum. quin et in Ferrea, quae Pluuialia esse creditur, 
quamquam nullae sunt aquae, nisi quae ex imbribus in 
puteos cisternasque colliguntur, tamen ea arborem 
quandam proceram et haud procul ab oppido in edito 
loco natam habet. haec, simul atque dies illucescit, cali- 
gine quadam in nubis liquidae speciem obtegitur sta- 
timque frondes, quae semper ut lauri uirent, ut ea cir- 
cumfunditur, dies noctesque aquis potui iucundis 
distillant, quae in crateres lapideos decidentes homini- 
bus pecoribusque abunde suppetunt. sed haec sane in- 

certa sunt ratione et in naturae miraculis penitus retrusa 
atque abdita. 

Ceterum Castrus nauem refici et commeatibus sup- 
pleri et Ioannem Carranzium in Teneriffam, ut inde Li- 
burnicam unam uel conductam uel emptam adueheret, 
in quam pars commeatuum et onerum imponeretur, ire 
iusserat. qui cum nihil ex ea adduxisset nec ullae naues 
ex iis quae tempestate ad Hispaniae litora erant eiectae 
uenissent, non amplius exspectandum ille existimauit. 
itaque Castrus decem dies in Gomera commoratus, 
cum idoneam tempestatem esset nactus, ad XIIII kalen- 
das Decembris uela fecit et una tantum praetoria naue 
in Hispaniolam nauigauit ampliusque uiginti dies, cum 
nihil terrarum prospiceret, leni prosperoque uento per 
uastum Oceanum est uectus. 

Iam in conspectum insularum, quae in eo mari quod 
a Venezilia ad Hispaniolam interest hinc atque inde 
conspiciuntur, peruentum erat. hae insulae denis uiceni- 
sue aut quadragenis inter se passuum milibus distant et 
paulatim ad Cubam usque ab iis Indis cultae traduntur, 
qui ex ea continente in eas transiere. quod simile admo- 
dum uero uidetur; multi enim longius maris spatium ab 
Hispaniola et Cuba ad alias continentis regiones inter- 
cedit quam Indi, qui nauibus carebant, suis monoxylis 
lintribus aut ratibus traicere possent. quin et Cubenses 
per manus traditum habent eas insulas non ab aliis 
quam ab Veneziliae aduenis coli habitarique coepisse. 
nam, quamuis Indi ex ea regione quae Florida nunc 
uocatur ad Martyrum insulas et ab his ad Lucaias et 

inde ad Cubam Hispaniolamque incolendas transuehi 
potuerint, tamen non est credibile in eas commigrauis- 
se, quippe cum Florida prouincia parum frequens culta- 
que sit nullique in Lucaiis, quod longe secus in aliis est 
insulis, cultores remanserint. et Hercule si uerum esset 
quod Plato de Atlantica insula monumentis prodidit, 
eam, cum a Gadibus in occasum quadraginta dierum 
nauigatione protenderetur, simul horribili maris inunda- 
tione, simul maximo terrae motu submersam fuisse, 
haud res in dubium ueniret, quin omnes insulae a Ga- 
dibus toto eo Oceano longe lateque usque ad Cubam 
dispersae partes illius uastissimae Atlantidis essent et, 
quod demersae in profundo non fuerint, cum cultori- 
bus relictae. sed nec hoc in Timaeo asserit Plato nec in 
tanta rerum uetustate et commutatione et temporum 
longinquitate et caligine fidem habere res uidetur. hae 
autem insulae a Canibalibus incoluntur, quibus moris 
est humanis carnibus uesci et uenenatis sagittis in hos- 
tes uti, quibus leuiter etiam saucii pari maximorum 
dolorum cruciatu ac rabie inflammati unius diei spatio 
animam efflare solent. quod certe magno est argumento 
et indicio eas Canibalum insulas ab Veneziliae et Mar- 
thae indigenis, ubi ingens uis pomorum, herbarum, ra- 
dicum et aliarum rerum pomiferarum prouenit, ex qui- 
bus uenenum conficitur, quo sagittae intinguntur, cultas 
inhabitatasque fuisse. 

Accidunt hic frequenter subitae procellae et nimbi 
atque adeo saeui exsistunt turbines ut naues horrendo 
impetu et fragore circumagant, inuoluant et peruertant; 

nec multum afuit quin nauem Vaccae, qui iam insulis 
appropinquabat, demergerent. nam cum ipse pridie eius 
diei quo sacrosanctum et salutarem Christi natalem die 
festo anniuersario celebramus et, ut decet, religiose co- 
limus pieque ueneramur nubem exiguam ad ortum pro- 
spiceret, nauicularium admonuit ut celeriter uela colli- 
geret: plurimum enim se uereri ne ea nubecula uentum 
procellosum daret neu tempestas nauem iterum afflige- 
ret. et cum ille uix respondisset nihil periculi ab ea nu- 
be parua, quod maris faciem non pertingeret, instare et 
esse, adeo subita procella nauem incessit improuidus- 
que turbo ita denso nimbo perculit ut Vaccae nautisque 
conspectum caeli insularumque abstulerit et ipsam fere 
nauem euerterit. at cum uentus uehementer saeuiret, 
plerique nautae et uectores magna uoce inclamarunt sa- 
luam rem esse; iam Diui Helmi candelas super malo et 
antemnis splendere. quibus Vacca tacitus, ne illi, qui se 
a morte propius abesse credebant, animis conciderent, 
assentiebatur, etiamsi ipse probe intellegeret non candelas 
sed lucidas imbrium esse guttas, quae, cum nauis arma- 
mentis inhaesissent, illis quidem nocteque elucere uide- 
bantur. flabat tunc circius uentus tanta uiolentia ut 
nauis a puppe fluctus et imbres susciperet. quo fiebat 
ut nautae gubernatorque laborem suum in gubernacu- 
lum, ne ui uenti reuelleretur, intenderent atque in id 
omnes acriter incumberent, ut eo unde caurus nascitur, 
quo commodius nauigarent, cursum dirigerent. iam De- 
sideratam et Antiquam et alias insulas et in his Guada- 

lupeam, quae siluis est referta et milia passuum sexagin- 
ta in longitudinem extenditur, praeteruehebantur. qui 
cum Portum Diuitem, furente uento, capere non pos- 
sent, nunc obliquia hinc atque illinc uela transferentes, 
nunc dolones tantum erigentes eo appulere ubi haud 
dubie omnes, ni Turrius nauta conclamasset breuia illic 
esse et mare uadosum, naufragio facto demersi fuissent. 
itaque nautae, quo tantum periculum uitarent, omnibus 
uiribus contenderunt ut nauem in altum agerent atque 
euerterent. quo maximo cum labore euecti Georgiam 
insulam transgrediuntur. 

Ceterum cum iam uentus, qui quadriduum ita per- 
flauerat ut nauis in extremum paene discrimen adduce- 
retur, mitior esset factus, Castrus tot tempestatibus ac- 
tus ostium tandem Ozamae fluuii kalendis Ianuariis 
anni MDXLI ingreditur et, ancoris non longe ab arce 
iactis, et a Fontio Maiore pontifice et a senatu populo- 
que ciuitatis Sancti Dominici Hispaniolae insulae prin- 
cipis comiter et iucunde excipitur et in praetoriam do- 
mum deducitur. postero die ludi publice editi et 
spectacula taurorum more Hispano in foro exhibita 
fuere. nihil enim cum ipsi ciues tum maxime Fontius 
Maior eius urbis pontifex et conuentus iuridici praeses 
ac senatus quod ad dignitatem iucunditatemque Castri 
spectare uiderentur omisere. 

Haec autem ciuitas a Bartholomaeo Columbo Chris- 
tophori Columbi, qui primus Hispaniolam insulam 
inuenit et in regum Hispaniarum potestatem redegit, 

fratre ad Ozamae fluminis ripam fuit condita. arcem 
habet in praerupta et praecelsa rupe Ozamaeque amnis 
ostio imminenti constructam. quam Castrus, ut manda- 
ta quae a Caesare habebat iam exsequeretur, inuisit dili- 
genterque inspexit atque in eius praefectum inquisiuit, 
quem iis stipendiis quae extra ordinem militibus dedis- 
set condemnauit numerumque ipsi militum quem deinde 
in praesidiis custodiaque arcis habiturus esset praescrip- 
sit. quin etiam instituit, quo arx munitior tutiorque fo- 
ret, ut parietes qui ad eius circuitum erant diruerentur, 
propterea quod existimabat hostes magnum inde detri- 
mentum arci, si eum locum campestribus tormentis ad 
concutiendam eam occuparent, illaturos. oportere etiam 
Castrus censebat arcem ex omnibus partibus quae ciui- 
tatem spectarent muro cingi; eam uero partem quae in 
flumen uergeret, cum inaccessa inexpugnabilisque prop- 
ter altissimam rupem, super quam ea posita erat, et 
fluuii altitudinem uideretur, nulla munitione indigere; 
initio etiam eius muri unum propugnaculum et alterum 
ad medium cum suis quodque fenestris, ut inde murali- 
bus tormentis moenia illa defenderentur et hostes dis- 
siparentur, erigi debere. tum etiam, cum ora maris 
paulum se illic inflecteret stationemque et insulam pa- 
ruam, in quam hostes descendere possent, faceret, com- 
modissimum fore uidebat si turris eius arcis paulo edi- 
tior fieret, in qua, quia egregie id pondus ipsa sustinere 
posset, tormenta aerea collocarentur, quibus inde prae- 
sidiarii milites et stationem et insulam tutarentur et 

naues hostium demergerent; denique tutissimum esse 
ostium fluminis catena ex ferro in transuersum posita 
concludi, ut hostiles naues aditu ciuitatis prohiberen- 
tur. 

Haec Castrus, cum omnia prudenter animaduertisset, 
in commentarium rettulit eumque et effigiem formam- 
que arcis a pictore pulchre expressam atque effictam ad 
Caesarem, qui tunc erat in Belgio, misit. nam is ex His- 
pania discedens per Galliam iter fecerat incredibilique 
amore et honore omnique apparatu plane regio a Fran- 
cisco et Lianora Galliarum regibus Parisiis exceptus 
fuerat. nihil enim quod ad ornatum portarum, itinerum 
locorumque omnium qua Caesar iturus erat excogitari 
posset relictum est. omnis ordo, omnis aetas et sexus 
obuiam processit, noxii e carcere sunt emissi, supplica- 
tiones et spectacula per urbes et oppida indicta et ludi 
in laetitiae publicae signum facti. tanta fuit regum Gal- 
liarum magnificentia, tanta omnium uidendi Caesaris 
cupiditas. qui cum triumphantis more, deducentibus ip- 
sum principibus Francisci regis filiis, Galliam percurris- 
set, Valentianas peruenit ac mox Caesar Gandauum am- 
plisstimum et ornatissimum totius Galliae Belgicae 
oppidum et natale eius solum, quod rebellauerat, cum 
senatus. populusque Gandauensis misericordiam eius 
imploraret et exposceret, in deditionem atque fidem re- 
cepit et oppidum deinde ingressus grauissimum de qui- 
busdam ciuibus, qui principes capitaque coniurationis 
fuerant aliosque ad rebellionem incitauerant, supplicium 
sumpsit. ceteris autem clementia et misericordia permo- 

tus facile ueniam dedit et, ut in reliquum tempus eius 
modi motus et conatus omnino prohiberet Gandauen- 
sesque in fide et officio contineret, munitissimam ar- 
cem, ubi diui Alouini Bauonis coenobium fuit, Caesar 
construi imperauit, rebusque Gandaui compositis, Bru- 
xellas sese recepit. 

Ceterum Castrus postquam ea quae ad custodiendam 
muniendamque arcem necessaria erant constituisset, cali- 
ces et capudines et urnulas polubrumque et urceolos 
aliaque uasa argentea, quibus ad cultum sacrorum opus 
esse intellegebat, et uestes linteas et sericas aliosque or- 
natus, quibus sacerdotes, dum rem diuinam facere uo- 
lunt, se ornare solent, sedulo comparari et quindecim 
equos aliaque iumenta, quibus Indorum, quos onera 
umeris accipere cognouerat, laborem subleuasset, emi 
iussit. ea omnia et reliquae sarcinae in Petri Aulae 
nauem (neque enim Cosmus Farfanius ultra progredi 
uoluit) impositae fuere. Castrus, ubi primum illuxit (is 
dies erat ad quintum Idus Februarii), tormentis ex arce 
more militari ita displosis ut litora ingenti fragore cir- 
cumsonarent, ex Ozamae fluminis ostio ad Nomen Dei 
est profectus secundumque uentum usque habuit, do- 
nec ad montium qui Niuosi dicuntur prospectum et ad 
fluuii Grandis ostium peruentum est. 

Montes illi ab Noua Hispania uenientes citra ultraque 19 
aequatorem longe lateque ad fretum usque Magallani- 
cum excurrunt. immensi sunt et innumerarum gentium 
arbitri et unde exurgunt quindecim partes in septentri- 
onem a linea aequinoctiali et ab ea quinquaginta tribus in 
austrum extremo fine absunt ac perpetuis niuibus et re- 
centibus, sicuti primo libro demonstratum est, nisi ubi 
dehiscunt seque populis aperiunt, obducti sunt. amnis 2 
uero Grandis haud procul ciuitate quae Sancta Martha 
uocatur, unde etiam nomen ille accepit, tanto impetu 
tantaque aquarum mole in Oceanum septentrionalem 
euoluitur ut non ingentem modo arborum et lignorum 
uim secum ex rapto trahat, sed mare etiam ipsum ampli- 
us XXV milia in longitudinem et quidem haustu dulci 
uincat, siquidem naues toto eo spatio aquam ex eo dul- 
cem hauriunt. at nonnumquam ipsae et amnis ui et subi- 3 
tis densisque nimbis, qui in eo et austrino mari crebri 
exsistunt, cum non longe ab eius fluuii ostio aguntur, ad 
extremum plerumque uitae periculum adeunt. quod eti- 
am Castrus illic fere subiit, quippe nauis eius tum ad- 
uersa procella, tum furente et uiolento fluminis impetu 
paene demersa fuit. at uero nimbi et in mari interiori a 4 
prouinciis quae Profundae appellantur ultra Veneziliae 
sinum et in exteriori a Nicaragua ad eam oram quae non 
longe a Portu Vetere abest subinde funduntur. et hi qui- 
dem tam praecipites et ingentes exsistunt ut non imbres 
cadere, sed aquae urnis fundi et cum ea fulgurum et to- 
nitruum et fulminum ui ut cuncta ea litora. perstringi, 
concuti percutique uideantur. naues subito tunc imbri- 

bus complentur et in summum saepe discrimen adducun- 
tur. hoc ex regionum natura prouenire certum est, utpo- 
te quae inter duo maria sitae uberrimam gignendis uapo- 
ribus umidis materiam suggerunt. qui statim, quod sol 
magnam illic excitandi resoluendique eos uim habeat, in 
nubes coguntur. unde horribili fragore maximus densis- 
simusque imber perinde effunditur ut aestate in Europa, 
cum eius modi nimbos, solis calore nubes tunc resoluen- 
te, decidere contingit. sed hic aestiuo tempore materies 
uix producendis umoribus suppetit, qui in nubes con- 
creti uapore solis, quia extenuati sunt, protinus disso- 
luuntur. quo fit ut non tam assidui hic sint nimbi, qui 
licet simul et confertim cadant, tamen cito transeunt. at 
in prouincia cui Terra Firma nomen est et in aliis regio- 
nibus maritimis inter utrumque mare, sicuti diximus, 
positis tanta est uis umoris ut inde ultra quam oportet 
uapores aquosi generentur atque eo ardore est illic sol ut 
longe plures ipse excitet attrahatque. qui ubi se in nubes 
induerunt, non tam facile, quod crassi pinguesque sunt, 
sole, etiamsi is calore suo omnia illic adurat, resoluun- 
tur. itaque, quamuis tam subiti et magni imbres illic ex- 
sistant et ui incussuque quodam furente nubibus effun- 
dantur, tamen plus (neque enim cessant amplius sex 
horarum spatio et interdum duodecim ingruere decide- 
reque) quam in Europa durant. eadem etiam solis ui 
tanta tonitrua illic eduntur, tot fulgoribus nubes fin- 
duntur et tam frequenti fulminum iactu dirumpuntur. 
Ceterum Vacca, ui procellae nimis in nauem ingruen- 
te, ut onus aliqua ex parte alleuaret, sarcinas quasdam 

et nonnulla iumenta de naui in mare deici mandauit, 
non paruamque illic iacturam accepit. tandem ostio 
fluuii Grandis cum multo labore et uitae discrimine 
traiecto, Carthaginiensem oram legit et insulas Barutas, 
quarum una Salomonis nomen habet, praeteruectus in 
aliud aeque magnum atque in amne Grandi periculum 
uenit, ne ea quae relicta erant simul cum uita amitteret, 
quippe qui loci inscitia et Canelae nauarchi neglegentia 
in Aclensem Vrabanumque sinum delatus, in quo mul- 
tae naues et in his ea quae Petri Agurti Cantabri fuit, 
qua pars onerum Vaccae Castri ab Luciferi usque Fano 
conuehebatur, fractae atque obrutae fuerunt, aegre se 
ex tanto periculo eripuit. est enim sinus ille uadosus 
atque scopulosus patetque in aditu et ore milia passu- 
um uiginti quinque et sexaginta longitudinis. et in ipso 
quidem aditu, ubi primum ex alto in continentem ab 
litore inflectitur, tanta est uis accedentium et recedenti- 
um fluctuum ut crebris ille uerticibus exaestuet, quibus 
naues eum sinum ingressae ita torquentur atque cir- 
cumaguntur ut aut protinus mergentur aut difficulter, 
nisi aspirante a continenti uento, egrediantur. et cum 
alii per eam oram sinus, ubi uehementissimus accessus 
recessusque maris exsistit, uerticos! sunt tum maxime 
Veneziliae sinus, qui amplius milia passuum trecenta in 
circuitu habet, atque in eo tantus est fluctuum incursus 
et usque adeo aestus marini feruent et rapidis spumosis- 
que uerticibus mare illud inuoluitur ut naues quae eo 

appelluntur ad extremum casum deductae uideantur, 
quod inde numquam uelut in nauali inclusae, nisi raro, 
quod si quando contingit, portenti ac prodigii simile 
numeretur, egredi possunt. certe ante hunc diem inau- 
ditum ac nouum est ullam nauem quae in eum sinum 
acta fuisset euadere potuisse. nam ea nauis qua Marti- 
nus Bilbilitanus Hieronymita Sanctae Marthae pontifex 
et alii complures uehebantur, cum in eum sinum uenis- 
set, uertice usque eo intorta et circumacta per multos 
dies fuit, donec pontifex ceterique uectores et nautae, 
omni plane spe simul cum naui ex sinu emergendi abi- 
ecta, eam relinquentes in terram descenderunt campe- 
strique itinere in eam urbem contenderunt sed, alimen- 
tis quae ex naui eduxerant consumptis, partim fame et 
lassitudine confecti, partim a Canibalibus, qui eas regi- 
ones incolebant, interfecti fuere. reliqui uero cum pon- 
tifice et hi quidem numero pauci, etsi in Sanctam Mar- 
tham peruenere, tamen, quod herbis et radicibus et 
corticibus in eo itinere uixissent, non adeo diu super- 
fuere. 

Castrus autem ex Vrabano sinu in altum euectus pro- 
munturium insularum quae appellantur Captiuae et a 
Nomine Dei quadraginta milium spatio absunt super- 
auit. ab his incolumi naue in eam urbem ad XII kalen- 
das Martii appulit. nullum certe amoris, studii, pietatis 
ad excipiendum Castrum officium a ciuibus defuit. qui 
cum ipsum e naui egredientem conspicerent, quod con- 
stans rumor per urbem eum naufragio interiisse iam 

increbruerat, pro miraculo habuerunt. et frequens, si- 
mul atque in praetorium est itum, gratulantium concur- 
sus ex tota urbe ad Castrum est factus. ea in litore sep- 
tentrionalis Oceani est posita, primordiumque ab ea 
arce parua cepit quam Didacus Nicuesa, ut se suosque 
ab Indis sagittariis defenderet, super promunturium 
quod appellatur Marmoreum erexit eamque Nomen 
Dei cognominauit, cum eo, ut regionem Veraguam lus- 
traret atque subigeret, ex Hispaniola octo nauibus one- 
raris anno MDVIII traiecisset. quae suis progressioni- 
bus usa eo incrementi iam processit ut oppidum 
Nomen Dei nobile et illustre apud omnes gentes sit. e 
cuius portu classes, quibus merces ex Hispania conue- 
huntur, auro, argento et gemmis onustae in eam trans- 
mittuntur. 

Abest autem Nomen Dei a Panama, quae in austrini 
maris ora sita est, bidui itinere, quod tam terra quam 
aqua flexuosum et prope imperuuim est. nam per unius 
aut alterius fluuii alueum aqua plerumque aduersa milia 
passuum circiter octo et uiginti militaris est uia. amnes 
uero ea sunt altitudine, praesertim cum increscunt (in- 
crescunt autem de improuiso, ut qui e proximis monti- 
bus et his quidem cedris aliisque arboribus refertissimis 
decurrant), ut equos nonnumquam natare atque etiam 
submergi contingat, quippe cum, licet adnitantur, in 
terram emergere nequeant, quod non alia quam per 
alueum uia sit nec alius aditus nec egressus quam per 
flexus. quibus e uestigio unus aut alter fluuius occurrit, 
sed is potissimum cui nomen est Chiagrus, quem equi- 

tes et pedites plus centies transire coguntur; nec enim 
per summas imasque ripas iter expedire possunt, quia 
arboribus ac multo gramine sunt uestitae et ramis 
utrimque transuersis impeditae. sed nec in his ripis uia, 
etiamsi magistratus eam exigant, nisi assiduo multitudi- 
nis labore et opera et immenso fere sumptu aperiri mu- 
nirique potest. quod, si id fieret, nec diu certe persiste- 
ret nec ea uia apertior faciliorque quam per alueum 
esset; tanta est in hac regione arborum et herbarum abun- 
dantia et luxuries, tanta pluuiarum uis ut imbres, ex- 
ceptis duobus aut tribus mensibus, semper defluant, 
tanta etiam caeli temperies ut perpetuum ibi uer esse 
uideatur, siquidem in planitie procul etiam a flumini- 
bus, in qua nullae aut paucae arbores nascuntur, longe 
deterrima est uia et ea quidem continuis imbribus inex- 
plicabilis exsisteret, ni cottidie amplius quadraginta se- 
rui, qui regii uocantur, praeter ingentem muliercularum 
et puerorum turbam, quibus duo Hispani, ut instent 
operi, praesunt, eam purgandam curarent. eo namque 
illi omnes neruos intendunt: arbores caedunt atque 
euellunt, herbas radicibus eruunt, interrupta aquis et 
ardore dehiscentia terra obruunt atque ita consternunt 
ut uiam ad libramentum redigant. sed ea est medius 
fidius uirium humanarum imbecillitas atque infirmitas 
ut stulte ac temere contra naturae potentiam contendat, 
praesertim illic ubi ipsa tantam arborum et herbarum 
copiam producit et tam continentes largosque imbres 
diffundit. nec enim fieri potest ut tantum laboris et 
operae quantum ad reficiendam eam uiam est necessari- 

um impendatur quo commodius ac sine tam magno 
taedio et defatigatione terrestre illud usque Panamam 
iter confici queat. quod ita prorsus esse Castrus re ipsa 
expertus est, qui existimans controuersias eius urbis et, 
quod praeses conuentus Panamensis esset, ad se perti- 
nere atque eo magis officio suo conuenire, quod Caesar 
hoc in mandatis sibi dedisset, eas diremit multaque ad 
retinendum statum et ad incrementum urbis recte pru- 
denterque constituit. 

Deinde uero, cum prius senatui populoque Panamen- 
si diem ad excipiendum signum regium edixisset, in ui- 
am quae Panamam ducit se dedit difficulterque et aegre 
tam terra quam aqua iter fecit. et cum iam ipse urbi, 
compluribus Hispanis offici causa eum prosequentibus, 
appropinquaret, signum regium ex argento factum edu- 
ci et acri equo phalerisque insigni et purpura adornato 
inuehi iussit ac mox eius urbis pontifex et senatus, qui 
iam ex urbe cum magna ciuium multitudine prodierant, 
ei obuiam uenere. qui Vaccam Castrum praesidem sum- 
mo cum honore excipientes equum, quo signum regi- 
um uehebatur non secus ac reges deduci solent, apertis 
capitibus circumstetere et omnes pulchro ordine utrim- 
que dispositi solemni pompa et apparatu plane regio in 
praetorium induxere. Castrus signum illud regium Xi- 
menio iuris consulto Panamensi tradidit, munusque ob- 
signand! eo signo regio edicta et decreta et alia quae 
conuentus deinceps Panamensis nomine Caroli V Cae- 

saris imperatoris et Hispaniarum et Indiarum regis con- 
scriberet atque faceret ipsi detulit. insequenti autem die 
Castrus in praetorium uenit, ius dixit, senatui praefuit 
eumque conuentum in ordinem redegit. multa certe tum 
juste, tum sapienter, ut suum cuique ius redderetur, 
ipse decreuit atque instituit, sed imprimis accurate et 
diligenter cauit et sanxit ut iudices deinde in causis ex- 
pediendis, in sententiis ferendis ac in iudiciis pronun- 
tiandis ordinem conuentus Pintiani, qui in Hispania 
principem tenet locum, sequerentur atque conseruarent 
ac ne interrumperent eum neu inuerterent. quin etiam 
Castrus auctoritate censoria (hoc enim munus Caesar 
etiam ei iniunxerat) Turrium iuris consultum, qui eius 
prouinciae praefectus et unus ex senatu Panamensi erat, 
magistratu mouit et in alios, qui repetundarum insimu- 
labantur, quid ipsi egissent, quemadmodum uixissent 
inquisiuit. 

Ceterum multa tunc ipsum impediebant, M 
eam censuram perageret. nam partim amici Francisci 
Pizarri praefecti, partim familiares et domestici Didaci 
Almagri adulescentis, qui eo Panamam uenerant, ut ani- 
mum Castri intellegerent consiliumque inde pro tempo- 
re pro re sibi caperent, maxime urgebant et cottidianis 
paene efflagitationibus instabant ut quam primum fieri 
posset in Peruram nauigaret. itaque cum temporis an- 
gustiae tum praesertim res Peruranae Castrum coege- 
runt ut eam curam animaduertendi censoria nota in 1u- 

dices, scribas, procuratores et alios id genus homines 
conuentus Panamensis, qui largititonibus, pecunia pre- 
tioque corrupti fuissent, Villalupo et Paccio iuris con- 
sultis et senatoribus regiis delegauit ac mox quae ad 
eam profectionem necessaria forent comparari et pra- 
eter iumenta quaedam equos emi, quorum singuli plus 
ducenis aureis constabant, eosque, qui numero decem 
et septem fuere, in nauem Sepuluedae claudam quidem 
et debilitatam et, ut uocabant, infelicem simul cum one- 
ribus 3mponi mandauit. neque enim naui Francisci Pi- 
zarri praefecti, quae multo ualidior et instructior erat, 
ne suspicioni, a qua plurimum abesse in ea praecipue 
parte studebat, locum daret, uti nec Liburnicam, quod 
mercibus esset referta, conducere uoluit nec aliae tunc 
naues in portu Panamensi erant quam illae tres, quibus 
Castrus in Peruram nauigare posset. 

Itaque, omnibus rebus iam dispositis, nauem Sepu- 
luedae eo conscendit die qui fuit ad XIII kalendas 
Aprilis et e Panamensi portu egressus cursum in Per- 
uram direxit. in quam, sicuti supra iam demonstratum 
est, difficilis periculosaque propter accedentes et rece- 
dentes fluctus est nauigatio multaeque et subitae in eo 
mari austrino procellae et densi nimbi cum ingenu toni- 
truum fragore exsistunt, quibus naues uehementer af- 
flictantur frequenterque aut terrae inferuntur aut eo unde 
sunt profectae referuntur. Castrus in altum prouectus, 
cum iam se Matthaei sinui appropinquare putaret, ad 
Gallum insulam continenti proximam et milia passuum 

ultra Gorgonem sexaginta, ut aquationem faceret, appli- 
cuit. unde cum prodire uellet, etsi semel atque iterum 
hoc temptauit, tamen uerticibus, qui in eo mari crebri 
sunt et rapidi, nauem retro intorquentibus numquam 
potuit. qui cum maxime in id insisteret, tandem, duo- 
bus ancoralibus iam ruptis, magno certe cum periculo, 
ne in breuia, quae passim illic occurrunt, aestu tunc 
furente detruderetur, nauem ex Gallo eduxit parumque 
afuit quin ipsa ad litus deiceretur. quod diuino factum 
numine multi crediderunt, ne ex insidiis Castrus, quae 
4 instruebantur ei in Paita portu, interiret. nauis autem 
Pizarri praefecti et Liburnica, quae praetoriam nauem 
sequebantur, quod eam insulam non cepissent, incolu- 
mes in Peruram uenere. Castrus uero, cum ab spe te- 
nendi eum cursum iam decidisset, portum Bonae Ven- 
turae, quem in eo litore esse audiebat, petere contendit, 
unde terrestri itinere in Paschalis Andagoiae praefectu- 
ram et ab ea per Popaianam in Quitiam regionem Peru- 
rae penetraret. sed is portus adeo occultus erat ut non 
tam facile inueniri, praesertim recurrentibus fluctibus, 
5 posset. quibus incommode per eam oram (tanta est ibi 
uis aestus!) in Peruram nauigatur, quippe tantum nocte 
naues retro, nisi in salo et ancoris sint, regrediuntur 
6 quantum die progediuntur. etenim praetoria nauis aus- 
tro ualde reflante et maritimo aestu remeante, cum ad 
Gorgona insulam, quae ultra Bonae Venturae portum 
est, milia passuum centum reiceretur, Liburnam quan- 

dam ex Nicaragua in Peruram euntem obuiam habuit. 
quam Castrus, quod in tanto tunc esset discrimine, lon- 
gius inde procedere non permisit, sed nautis domino- 
que eius Liburnae imperauit ut se protinus in quem- 
cumque euentum subsequerentur, ne, si casu ipse 
naufragium faceret, litterae regiae et decreta quaedam et 
alia Caesaris scripta, quae ex Hispania secum adduce- 
bat, simul cum naui perirent. ea namque adeo tunc mu- 7 
tilata erat ut non amplius tantam procellam nec tam 
assiduos magnosque imbres, qui iam pleraque linte- 
arum sericarumque uestium onera putrefecerant, alimen- 
ta corruperant nonnullosque equos atque alia iumenta 
absumpserant maioremque iacturam Castro attulerant 
quam ipse in fluuii Grandis ostio acceperat, latura uide- 
retur, atque eo magis quod aduersa fluctuum agitatione, 
cum nec aestus maris decresceret nec uentus remitteret, 
Liburna eam sequente, huc atque illuc iactaretur. qua 
demum ipsa nauis in insulam, quae a palmis nomen tra- 
xit, hominibus rebusque saluis est deiecta. 

Castrus statim ut in terram descendit, omnia ex naue 26 
onera et cibaria aquis iam uitiata educi et equos macie 
corruptos et alia iumenta quae superauerant exponi 
nautasque cum cumbis ad quaerendum Bonae Venturae 
portum ire iussit. ea insula circuitu est sex milium et a 2 
continenti duodecim interuallo distat. culta olim fuit; 
apparent enim atque exstant adhuc uestigia quaedam 
domus ex trabibus forma rotunda constructae. nunc ni- 
hil in ea alimenti praeter agrestia palmeta et aquas ex 

fluuiis dulces et herbam nomine hyuchaboniatam nucis 
castaneae sapore iucundam inuenitur. iam uero litus ex 
aduerso insulae propter praerupta saxa et impendenti- 
um montium altitudines et complures et reciprocos am- 
nes, qui ex illis in mare decurrunt, inhospitale est. nul- 
lus portus, nulla in eo statio quieta, nisi ea tantum, cui 
Bonae Venturae nomen est inditum, et haec quidem adi- 
tum ita difficilem et angustum atque scopulosum per 
cuiusdam fluminis inter duas rupes ostium, quo Oce- 
anus reciprocans eam influit stationem, habet ut nautae 
quibus natura locorum non satis erit cognita nec osti- 
um fluminis prius exploratum aegre atque periculose 
naues eo introducant. quo fiebat ut illi quos Castrus 
miserat nequiquam Bonae Venturae portum quaererent, 
propterea quod is ultra fluminis ostium positus esset 
scopulusque maxime eminens aditum eius praecludere 
inaccessumque facere uideretur nec ex saxo, in quo Pa- 
schalis Andagoia eius tractus qui est ultra citraque Sanc- 
ti loannis amnem praefectus, cum eam oram lustraret, 
nomen et locum portus Bonae Venturae grandibus litte- 
ris inciderat inscripseratque, satis percipi ubinam ille 
pateret, quod litterae propemodum essent exesae, pos- 
set. ceterum cum multos iam dies Castrus tempestati- 
bus in ea insula deserta retineretur nec nautae eum por- 
tum reperirent, tanta fame laboratum est ut in singulos 
homines quaternae tantum milii unciae cottidie distri- 

buerentur. famem deinde siue ex caeli intemperie siue 6 
ex ciborum mutatione (is contractus fuerit, quod pleri- 
que palmis uiridibus, hyuchaboniata et aliis herbis ac 
radicibus uescerentur) siue alia qua de causa grauis pes- 
tlensque morbus excepit, quo in dies ingrauescente 
multi moriebantur. 

Iam corpora fere omnium tabo affecta et mors ob 27 
oculos erat, dum Castrus Liburnicam forte transeuntem 
conspexit, oculos intendit et, ut ipsam contendentem 
intra fluminis ostium ad scopulum ingredi prospexit, 
subito nautis quibusdam imperauit ut confestim cum- 
bam remis impellerent, eam Liburnicam sequerentur 
ac de Bonae Venturae portu inquirerent magistroque 
nauigi denuntiarent ut sine ulla mora ad se ueniret. 
nautae non secus ac iussi sunt faciunt acerrimeque re- 2 
migantes et uim tempestatis, quae saeua tunc erat et 
immoderata, repellunt et Liburnicam ad illud fluminis 
ostium, quo ad Bonae Venturae stationem et portum 
aditus est, consequuntur. eam Ioannes Decius Guerreri- 3 
us ciuis Panamensis ducebat. qui cum ex nautis audiret 
Vaccam Castrum praesidem in Palmarum insula subsis- 
tere, et portum Bonae Venturae ipsis monstrauit et ex- 
templo in insulam cumba traiecit et Castrum et alios, 
qui una cum ipso Liburnam, omnibus rebus prius im- 
positis ac naue Sepuluedae ibi relicta, conscenderunt, eo 
introduxit, ubi nauigium ipse suum ad ancoras deliga- 
rat. quo Ioannes etiam Andagoia, Paschalis Andagoiae 4 

praefecti filius, ex amne Sancti Ioannis, qui ultra Bonae 
Venturae portum milia passuum circiter sexaginta in aus- 
trinum mare effunditur, tunc appulit. 

Hanc uero Bonae Venturae stationem, quae mille am- 
plius naues capit, excelsi undique montes cingunt, ex 
quibus multi ingentesque amnes in ipsam defluunt. ex 
his unus in Oceanum delabitur, ex quo naues per ip- 
sum amnem (neque enim alius aditus quam per eius 
ostium ad stationem patet) in Bonae Venturae portum 
inuehuntur. quo etiam flumine aduerso Ioannes Anda- 
goia Castrum in eum uicum et portum, ubi tabernacu- 
lum in quod se ille reciperet iam erat positum, duxit. 
quo simul ac peruentum est, Castrus in tertianas febres 
incidit satisque grauiter et diu aegrotauit. quin et mor- 
bus ita permultos ibi inuasit ut nonnulli tam ex Vaccae 
Castri domesticis quam ex aliis qui cum ipso ex insula 
eo transierant intra triduum aut quadriduum fuerint ab- 
sumpti. at Castrus, cum uehementer febris urgeret, Se- 
bastianum Merlum scribam suum Calim, quae Popai- 
anae prouinciae urbs est in mediterraneis et Hispanorum 
colonia, milia passuum ab eo portu centum et quadra- 
ginta, ubi tunc Sebastianus Benalcazar eius proinciae 
praefectus erat, ire iussit, ut Indos sarcinarios adduceret 
commeatusque importandos curaret. 

Nulla enim in eum tunc uicum, quem Ioannes La- 
drillus aedificauit, qui ordines sub Paschale Andagoia 
praefecto duxit, et amnem, quo in Bonae Venturae por- 
tum itur, cum eam percurreret oram, primus inuenit, 

cibaria deferebantur. nam propter contentionem, quae 
per idem tempus quo Castrus eo applicuit inter Benal- 
cazarem et Andagoiam de praefecturarum terminis erat, 
uicus ille parum frequentabatur. quod ubi Calitanae ur- 
bis senatus intellexit, ne omnino Bonae Venturae portus 
desereretur, praefectum quendam eo misit, qui cum ali- 
quot militibus Hispanis, quibus mercatores stipendia 
pendere tenerentur, eum uicum obtineret, quo naues 
quae ex Noua Hispania et Nicaragua et Terra Firma 
appellerentur tutae ab Indis essent, sed et mercatores 
tuguria, ad quae se reciperent, et tabernas, ubi sarcinas 
et merces suas reponerent, ibi haberent. ceterum Bonae 
Venturae praefectus nihil nisi de senatus Calitani senten- 
tia decernit, causas tantum et disceptationes cognoscit 
et eas protinus ad Calitanae ciuitatis praetorem remittit. 
Indos uero sarcinarios (hoc enim onus praecipue illi 
impositum est) ex montibus qui Bonam Venturam in- 
tersunt et Calim arcessit, ut non sarcinas modo, sed 
mercatores etiam Hispanos per arduos ferosque montes 
illos Calim usque umeris portent. neque enim iumenta 
sarcinaria per eos saltus agi nec Hispani, nisi admodum 
sint expedit, pedibus iter conficere ualent nam hi 
montes et locorum iniquitate et uiarum asperitate cete- 
ris qui in Indiis assurgunt longe multumque antecel- 
lunt. densis et hornidis siluis sunt uestiti. in his arbores 
tam incredibili proceritate uigent et senescunt ut sagittis 
superari nequeant, quae ramos ita inter se implicant at- 

que intertexunt ut eos sol radiis suis uix penetrare pos- 
sit, nonnullaeque truncis sunt adeo crassis et cauis ut 
cauernarum uicem suppleant; octonos enim aut denos 
homines singuli trunci intus capiunt. haec ubertas soli, 
temperies caeli et aquarum abundantia faciunt. 

Sunt autem hae siluae cum aliis feris tum praesertim 
simiis immanibus et tigribus saeuissimis refertissimae. 
hae in Indos et Hispanos qui ultro citroque frequenter 
a mari Calim usque commeant ex occultis locis irruunt 
ac multos dilaniant; illae inter arborum ramos desiliunt 
et ingentes ueluti uulpes gannitus edunt, qui a mille 
passibus exaudiuntur, et uia transeuntes lignis aut saxis 
desuper coniectis uulnerant. haec autem iuga inter Bo- 
nam Venturam et Calim numero sunt quinque digito- 
rum manus rectae in modum posita, tertium enim alti- 
tudine ceteris praestat. omnia uero haec iuga directa ex 
utraque parte et praerupta et aspera sunt ascensu et des- 
censu plane difficili et arduo. uiae artae et lubricae ue- 
pribusque et arborum radicibus et caeno limoque impe- 
ditae. in his frequentes ac praecipites et diruptae 
utrimque ac ualde periculosae sunt angustiae, potissi- 
mum illae in altissimis et summis rupibus, quae angustis- 
simi acutissimique gladii formam reddunt, conclusae. 
aegre enim hae nisi pedetemptim et caute transiri 
queunt, quibus etiam Hispani propter imminens peri- 
culum, ne per praecipitia deferantur et in immensum 
altidutinis deiciantur, nomen uerbi Credo dedere; tan- 
tum est ab illis rupium angustiis periculi, atque eo ma- 

gis quod iter multo difficilius est illic atque arrectius 
quam sit in aliis iugis, propterea quod ii qui a Bona 
Ventura ueniunt per cliuum arduum perindeque direc- 
tum ac parietem ad angustissimum eum transitum 
ascendunt. 

At uero Indi montani intrepide quidem ac nullo ne- 
gotio et, quod uix fidem capit, onusti eas angustias, 
quamuis praecipites atque periculosas, non secus eua- 
dunt ac si per plana et procliuuia incederent, quippe 
qui peruersis rupibus assueti iuxta inuia ac deuia dis- 
currunt facileque ea iuga confragosa et praerupta trans- 
cendunt. robusti sunt et agiles summaque alacritate et 
cupiditate aut onera (hoc enim illis praecipuus est labor 
et studium) ceruicibus imponentes ferunt aut Hispanos 
insidentes in sellis, quas ex quibusdam corticibus confi- 
ciunt et ab umeris per pectus in tergo acriter religant, 
ea quam diximus uia binis tantum baculis, quorum alte- 
rum dextra alterum sinistra manu tenent, singuli inni- 
tentes Calim usque portant. et tam assiduum exportan- 
di et importandi sarcinas usum habent ut mirum 
omnino sit quam prompte, celeriter et expedite cliuos 
et tumulos subeunt ac nullo prope labore asperrimas 
siluas, angustissimas fauces ac demum 1uga 1psa super- 
ant. sed statim ut illi ad Calitanae urbis planum descen- 
dunt, quod admiratione prorsus dignum est, aegre sus- 
tinere se a lapsu ac uelut afflicti uestigio suo uix 
haerere queunt nec sese penitus erigere aut subleuare 
ualent, donec in montes remearint. quorum ualles ipsi, 

quae ualde fertiles sunt et fructiferae, incolunt, unde et 
ex Cali in Bonam Venturam (neque enim sine eius ciui- 
tatis fauore, ope et consilio ea se sustinere potest) com- 
meatus deferuntur. et Indi quidem montani tuguria ha- 
bent humilia et palmis agrestibus, quibus maxime 
montes illi abundant, contecta et undique sudibus stipi- 
tibusque praeacutis propter nocturnas tigrium atque 
aliarum ferarum irruptiones cincta. quin et per Daguam 
flumen praealtum et rapidum atque inter impendentes 
undique montes decurrens alia est uia, qua iumenta et 
alia pecora Calim deducuntur. hoc aqua plerumque 
aduersa ter et sexagies transire coguntur compluraque 
aut incremento fluuii, imbribus frequenter illic cadenti- 
bus, quod traduci tunc nisi difficulter non possint, de- 
merguntur aut fame absumuntur; reliqua uero ita labo- 
re macieque confecta Calim perueniunt ut nulli ad 
multos dies sint usui. 

Ceterum Castrus, tametsi morbo conflictabatur, ta- 
men nihil intermittebat, quo quam breuissime fieri pos- 
set Iter ex eo portu in Peruram aut pedibus aut equo 
ingrederetur. nam et uiam spatio passuum milium octo- 
ginta, quod iter tunc propter assiduos et magnos im- 
bres per Daguam amnem intendere non posset, ferro 
aperiri iussit et Liburnam Nicaraguensem cum parte 
sarcinarum in Peruram dimisit; aliam uero partem Di- 
daco Palomino ibi reliquit, ut Calim euehendam cura- 
ret; reliquam ipse partem per sarcinarios Indos, quos 
Sebastianus Merlus ex Cali una cum aliquot cibariis 
iam adduxerat, secum detulit. itaque Castrus cum non 

amplius octo dies in Bonae Venturae uico esset commo- 
ratus, quamuis aeger morbo graui, tamen incredibili ro- 
bore animi saeptus iter in Calitanam. urbem qua uia 
erat aperta facere coepit nec status caeli, qui tunc erat 
pluuius, eum continuit. lecticula ferebatur partim ab In- 
dis, partim a peditibus Hispanis, qui una cum aliquot 
equitibus ipsum sequebantur. sed cum magna pluui- 
arum esset uis, summo cum labore ac difficultate iter 
expediebant; usque adeo omnia in aquis et luto erant 
demersa et illuuie plena et uoragine. accedebat eo non 
ingens modo milii et commeatus sed tecti etiam inopia, 
quippe cum omnes et fame laborare et in agro pernoc- 
tare ac paene in ipso luto uolutari cogerentur. in quo 
tuguriolum ex quattuor palis in terram defixis ac toti- 
dem magis tenuibus superimpositis et palmis agrestibus 
contectis, ubi tentoriolum simul cum lectulo strato, in 
quo Castrus recumberet, poneretur, nocte erigebatur. 
Ceterum cum in dies febris incresceret, remedium, 
quo ipsam saltem minueret, quaerere Castrus in ani- 
mum induxit. itaque, cum medici ope et opera prorsus 
destitueretur, antequam Daguam amnem transiret, medi- 
cam ipse sibi manum adhibuit. nam et ea nocte ius uuae 
passae cum blitis decoctae sumpsit ac insequenti die 
uenam incidit tantumque sanguinis ex bracchio misit 
quantum saluti suae conducere existimauit. deinde Rha- 
barbarum insigne medicamentum, quod radicem Ponti- 
cam, si Ruellium audimus, Cornelius Celsus uocat, iam 

marino umore spongiae in modum corruptum in uuae 
passae decoctae iure infudit et id ipsum prima luce ex- 
pressit eoque ad purgationem usus satis belle pro tem- 
pore habuit, siquidem accessio febris est lenita. et haud 
dubie ipsa se magis remisisset aut non creuisset, si Castrus 
quietem corpori dedisset. 

34 Sed ille nullis induci precibus potuit ut paulum ibi 
subsisteret; tantum erat studium et ardor in Peruram 
perueniendi, quo rebus illius prouinciae consuleret et 
mandata quae a Caesare habebat diligenter persequere- 
tur atque conficeret, ideoque ab eo loco reliquum iter 
pergere contendit et ad Daguam amnem progreditur, 

2 quem eo die decies et septies traiecit. nec timuit Cas- 
trus tantae magnitudinis flumini se suosque obicere, 
quod ea tum altitudine tum rapiditate erat ut leuis ar- 
maturae equites difficulter atque aegre ipsum transirent, 
quod alibi ephippio tenus aqua esset, alibi genua ipso- 
rum superaret ac persaepe equi natare cogerentur. pedi- 
tes uero tantum modo umeris et summo pectore exsta- 
rent maximeque ad transeundum impedirentur. pauci ui 
fluminis sunt arrepti et in his Petrus Cabrera Hispalen- 
sis nobilissimus eques, cui ni festinanter ab aliis sub- 
uentum fuisset, in eo amne interiisset. reliqui uero ab 

3 equitibus excepti et subleuati incolumes euasere. densis- 
simae inter eos riparum anfractus et sinuosus fluminis 
flexus siluae erant, per quas Castrus, cum in equo uehi 
non posset, militum Hispanorum, qui integri fessis suc- 
cedebant, umeris portabatur. at is, dum in tugurium Ín- 

dicum uentum est, simul morbo simul imbecillitate cor- 
poris paene exanimis humi procubuit. ubi cum paulum 
quieuisset, leui cibo sumpto (is fuit ex pullo gallinaceo 
asso et frigido, qui a Cali fuerat missus) uires recepit et 
milia duodecim ultra progressus flumen postremo, ne- 
mine prorsus desiderato, traduxit et ad ulteriorem ri- 
pam, ubi locus est quae Insula Parua uocatur, ea nocte 
substitit. nihil tunc cibariorum erat praeter paruulum 4 
suillae carnis frustulum, quod Castrus aegre mandere 
potuit. reliqui, ne animis uiribusque deficerent, famem 
palmis herbisque leuauere. postridie uero quam inde 
Castrus excederet, pultem ex milio molito factam gu- 
stauit, quod pedes quidam Hispanus ex perula, quam 
collo gestabat et in Bonam Venturam bene mane ea des- 
cendebat, deprompsit ipsique dedit. iam uero ab ea 5 
Insula Parua duplici uia Calim itur, altera per montes, 
altera per ipsum Daguam amnem, quo iumenta agun- 
tur, neque enim per aspera illa, ut supra demonstratum 
est, et ardua iuga deduci queunt. itaque Castrus, qui- 
busdam ex domesticis Hispanis et Indis, qui eos duce- 
rent, cum equis et iumentis per flumen aduersum ire 
iussis, iter ea per montes direxit, qua Hispani et Indi, 
qui sub Ioanne Chirosio centurione a senatu Calitano 
missi erant, securibus aliisque instruments ferreis illud 
aperiebant ac lecticula illatus tantum illius uiae directae, 
praecipitis et angustae ascendere quantum descendere 
cogebatur. quod cum miles quidam Hispanus perferre 6 
non posset, ut ad iugi cacumen uentum erat, leuandi 

sui laboris causa, si non ex omni, certe ex altera parte, 
caetra quam gestabat insidens a summo cliuo ad imum 
repente ac sine ullo sui incommodo (sunt enim montes 
illi argillosi et lubrici non saxosi) delabebatur. 

Ventum est ad tugurium quoddam montanorum, ubi 
omnes copiam cibariorum nacti se ex labore et inopia 
refecerunt ciboque et potu et quiete uires reparauerunt. 
erat hoc tugurium rotundum, palmis agrestibus tectum 
et undique crassissimis maximisque harundinibus, qua- 
les illic nascuntur, clausum. et cum lectulus, in quo Ca- 
strus quiesceret, iuxta eas harundines sterneretur, ad- 
monitus est ipse periculum ibi a tigribus esse, quae 
immissis inter harundines noctu unguibus cuncta arri- 
perent atque dilaniarent. quod ubi Castrus intellexit, 
lectulo in tuto loco collocato, ignes ad tugurii aditum, 
ut immanissimis feris formidinem iniceret, fieri iussit. 
sed enim tradunt eas feras nihil aliud magis horrere 
quam tympanorum sonum eoque insanire et furere se- 
seque discerpere ac dilacerare. ceterum nec omnes peri- 
culum a tigribus effugere nec mortem uitare potuere. 
nam in eo itinere unum atque alterum ex domesticis et 
intimis familiaribus Castri illae deuorauere et ex his alius 
occubuit, quem ipse admodum diligebat carumque 
habebat. multa certe incommoda et detrimenta in eo 
itinere Castrus accepit, quippe cum et nonnulli equi in 
praecipitia delati et iumenta quaedam cum oneribus 
deuoluta et amissa et plerique ex famulis eius, qui ea 
per Daguam flumen Calim deducebant, labore fameque 

fuerint consumpti. ab eo tugurio Castrus uiam proces- 
sit et, superatis montibus, ad planum descendit et, cum 
iam sol occideret, in deuersorium, quod gallinarum et 
aliarum rerum copia abundabat, se recepit ibique, 
etiamsi uehemens febris urgeret, ea nocte paulisper re- 
quieuit ac demum, ubi dies illuxit, reliquum inde iter 
conficere perrexit. qui cum proxime Calim uenisset, a 
Sebastiano Benalcazare praefecto et a senatu ciuibusque 
Calitanis, qui officii causa ex ea urbe prodierant, comi- 
ter ac benigne exceptus est et in magnificentissimum 
hospitium deductus. 

Hanc urbem et Hispanorum coloniam primum Seba- 
stianus Benalcazar praefectus in ualle Indorum qui ap- 
pellantur Gorrones constituit; deinde eam Michael 
Munozius, id ipsum colonis ab eo exigentibus, in latis- 
simam et amoenissimam uallem deduxit, unde ipsa urbs 
nomen traxit, et ad fluuii cuiusdam parui ripam, 
qui montibus exortus a Grandi amne haud procul ab 
urbe decurrente accipitur, in loco plano et salubri ac 
prorsus amoeno, ni solis ardoribus maxime expositus 
esset, anno MDXXXVII collocauit. ceterum uallis in 
qua Calis est sita admodum fertilis et magna ex parte 
irrigua est, quam plurima et laetissima habet pascua et 
ceruis aliisque feris siluestribus refertissima, abundat 
milio, legumine, herbis hortensibus et omni fructuum 
genere. nam riui ex flumine nomine Frigido et ex aliis 
quae per eam in Grandem amnem influunt deducti ua- 
riis utrimque citris, cannis dulcibus, platanis, malis gra- 
natis et aliis arboribus fructiferis tam peregrinis quam 

natiuis sunt consiti et ad ripas amnium multae uillae 
cum excultis et irriguis hortis positae. 

At Castrus, tametsi ualde periculose in ea urbe circiter 
tres menses aegrotauit, tamen multo aegrius casum et 
obitum suorum tulit quam bonorum iacturam quam ter- 
ra marique fecerat et quam morbum etiam ipsum tam 
grauem et longum quem eo praesertim tempore susti- 
nebat, quippe cum eos omnes amisisset. tres enim solum 
ex tanto comitum, domesticorum et familiarium numero 
superfuerant, quibus tuto fidere, res committere, sua 
consilia credere posset. quod cum in aliis Indiarum pro- 
uinciis tum praecipue in Peruranis summe necessarium 
est. his omnibus Castrus, qui ab Hispania usque ad Ca- 
lim fato concesserant, iusta fieri et bona ipsorum aucti- 
one constituta uendi iussit et pecuniam postea in Hi- 
spania heredibus eorum subministrari curauit. 

Erat per id tempus cum Castrus in lecto recumberet 
summa inter Benalcazarem et Andagoiam de Popaianae 
praefectura dissensio. hic a Benalcazare captus et in uin- 
cula coniectus ideo Popaiani fuerat, ut inde Timanam, 
quae ultra Andes montes in regione pruina geluque ri- 
gente est posita, relegaretur non alio certe consilio 
quam ut ibi intolerabili frigore et caeli grauitate interi- 
ret. quod ubi Ioannes Andagoia filius cognouit, uehe- 
menter est commotus ac sine mora cum sexaginta His- 
panis uiris acerrimis et magno Indorum numero ex 
flumine Sancti Ioannis, ut Andagoiam patrem liberaret, 
mouens Calim contendit, ubi Benalcazar praefectus ua- 
lidam etiam praeter Indorum multitudinem Hispano- 

rum manum, ut aditu prouinciae ipsum prohiberet, in 
armis habebat. eo iam insolentiae et furoris omnes pro- 
cesserant ut nulla concordiae amplius spes esset, prae- 
sertim cum Christophorus Penna Veraguae prouinciae 
praefectus regio edicto, quo senatus Panamensis graui- 
ter et seuere iubebat ut utraque pars bello abstineret, 
nihil profecisset. quod statim ut Castrus intellexit, etsi, 
nondum confirmata ualetudine, ex morbo non assurge- 
bat, tamen committendum non existimauit ut respubli- 
ca aliquid detrimenti caperet. uidebat ea discordia et 
bello intestino eam prouinciam in summum discrimen 
uenturam et Caesarem maximum inde incommodum 
accepturum; neque enim dubium faciebat, si pauci illi 
Hispani, ut erant ira perciti et animis adeo obstinatis, 
inter se confligerent, quin Caesar et prouinciam amitte- 
ret et Indi, his occisis qui ex proelio superessent, sese 
in libertatem assererent. itaque Castrus Caesaris nomine 
seuerissime edixit ut confestim Paschalis Andagoia ex 
Popaiano Calim duceretur et ut omnes, positis armis et 
militibus dimissis, quod ipse ex iure decerneret sine 
mora exsequerentur, ni infidelitatis et perfidiae crimen 
et capitis poenam subire uellent. et hercle Castrus sin- 
gulari sua prudentia et animi magnitudine ea in re ut in 
ceteris usus contentionem et controuersiam de Popaia- 
nae praefectura inter Benalcazarem et Andagoiam pra- 
efectos diremit et res Popaianas, quae paene in extremo 
erant periculo, composuit atque eam prouinciam Caesa- 

ri seruauit metuque caedium, quae indignissimae et ma- 
ximae factae fuissent, liberauit, quippe qui et Benalca- 
zari et Andagoiae, ubi is ex Popaiano Calim uenit, im- 
perauit ut diplomata quae de constitutis a Caesare 
prouinciis habebant protinus exhiberent. ea cum uter- 
que dedisset et causam quisque suam apud Castrum 
accurate dixisset, ipse postea, diplomatis perspectis at- 
que prudenter expensis et causa inter utrumque prae- 
fectum diligenter cognita, administrationem Popaianae 
prouinciae ex Caesaris decreto Benalcazari adiudicauit. 
Andagoiam uero, quem grandem pecuniam Caesari de- 
bere constaret, ne tumultus et dissensiones nouae com- 
mouerentur, extemplo una cum Ioanne filio, qui ipsum 
deduceret, ad conuentum Panamensem ire iussit, ut in- 
de in Hispaniam ad senatum Indicum, quo Caesari de- 
bitum solueret, ille mitteretur. 

Etenim Castrus, quamuis propter ancipitem morbum 
magnos faceret sumptus, tamen non Cali modo sed in 
Perura etiam toto imperii tempore quo prouinciam ob- 
tinuit, quod ad abstinentiam attinet, tam caste integre- 
que se gessit ut nemo posset uere dicere quicquam mu- 
neris ab eo ac ne assem quidem acceptum fuisse: non 
carnes ferinas, non ouillas, quae permagno Cali aesti- 
mantur non equum, non insignem ex argento puro 
concham et inauratam, non denique alia uasa cum ar- 
gentea tum aurea accepit, quae muneri oblata missaque 
officii causa a Benalcazare et ab aliis etiam fuere. sed 
ipse, postquam Didacus Palominus cum parte sarcina- 

rum, quam in Bonae Venturae portu reliquerat Calim 
uenit, auctionem fieri atque ea omnia quae ille attulerat 
uendi iussit. quibus rebus diuenditis Castrus bis mille 
tantum aureos recepit nec aliam pecuniarum summam 
quam eam in Peruram detulit. in quam tanto peru- 
eniendi desiderio tenebatur ut, etiamsi non conualesce- 
ret sed grauissime aegrotaret, quia, cum leuari morbo 
uideretur, in eum de integro incideret, tamen, quo tan- 
tum officium tantumque munus susceptum exsequi 
posset, Cali III Idus Augusti Popaianum est profectus. 

Lectica harundinea ferebatur Garsia Vitale sacerdote 
et Franciscano quodam comitantibus, ut si forte extre- 
ma necessitas urgeret, ritu Christiano ipsum unguerent. 
atque ita incredibili animi constantia iam iam moribun- 
dus ille iter confecit et in traiectu fluuii Grandis cogno- 
mine Sanctae Marthae Valdesium unum ex domesticis 
amisit et in Popaianum est ingressus, quod a Cali milia 
passuum nonaginta abest itinere partim campestri, par- 
tim montibus et his fluminibus Grandi, Xamundio, 
Ouillo, Piandamo, Placa, quae Grandis ipse recipit, im- 
pedito. hic amnis in praefectura Popaianae ex duobus 
fontibus, altero in Andibus, altero ultra Popaianum 
haud procul loco, cui nomen est Cotara, in iis uallibus, 
quas Coconuci Indi quattuor et uiginti milibus ab illis 
montibus incolunt, exortus per innumeras Popaianae, 
Nouae Granatae, Carthaginis, Marthae et aliarum pro- 
uinciarum gentes lingua, cultu rituque differentes labi- 
tur innumerisque aquis auctus duobus uastis fluminibus 

euoluitur. quae, donec in unum confluunt, in diuersa 
abeunt ac diu multumque distantibus alueis defluunt. 
centum enim et sexaginta passuum milia inter utrum- 
que intersunt. et Grandis quidem tam uno quam altero 
alueo complures et magnos fluuios accipit maximeque 
uiolentus et rapidus est atque latus; nam in confluente 
quattuor milia in latitudinem patet et ad Martham am- 
plius triginta. is nunc ad solis exortum, nunc ad occa- 
sum cursum agit, nunc ad austrum conuertit; post in 
septentrionem flexus multis uastisque ostiis ad Sanctae 
Marthae urbem ingenti cum murmure sonansque in 
Oceanum septentrionalem effunditur tantoque impetu 
defertur ut fluctus hinc atque illinc discutiat suumque 
in mari per multa milia alueum seruet et inter marinas 
aquas dulcium haustum nauigantibus per ea loca prae- 
beat. ripae eius et regiones per quas descendit fertilissi- 
mae sunt auri et commercio tantarum ac dissimilium 
gentium eximie cultae. sed ubi Grandis in Mopoxiam 
Carthaginiensis prouinciae urbem deuenit, Cauca ap- 
pellatur et non longe a mari et ad insulas quas efficit 
(efficit autem quam plurimas) ingentes pisces et in his 
crocodilos humani corporis auidissimos gignit. ac de- 
mum ipse a fontibus ad Oceanum, ubi se effundit, plus 
decies et sexagies centena passuum milia decurrit, ut 
prodit ex iis qui proxime Indiarum prouincias peragra- 
runt Petrus Cieza Leo Hispalensis diligentissimus itine- 
rum Perurae mensor. 

Ceterum Popaianum a Sebastiano Benalcazare prae- 
fecto, qui eam prouinciam armis Hispano imperio adi- 

ecit, in loco edito et salubri conditum est deductique 
coloni anno MDXXXVI. haec urbs ab exortu solis An- 
des, ab occasu altissimos montes, qui mari imminent, a 
meridie et septentrione ualles maxime fertiles et pomis 
aliisque arbustis nobiles et amoenissimis uillis refertas 
habet, per quas complures ingentesque amnes, qui 
oriuntur ex montibus, defluunt et in his alterum Gran- 
dis bracchium, quod sub imis Andium radicibus ex Co- 
conucis uallibus nascitur duoque tantum milia ab urbe 
abest. haec a Popaiano regulo nomen accepit nomenque 
Popaianae prouinciae dedit, quae ab oriente Nouo Reg- 
no Granatae, quod ultra Andes est, ab occidente pro- 
uincia quae fluminis Sancti Ioannis dicitur, a meridie ea 
Perurae parte quae in ortum solis excurrit, a septentri- 
one Carthaginiensi prouincia includitur et ab oppido 
Pasto ad Antiochiam urbem inter Andes et eos montes 
qui austrino adiacent mari tenduntque ad orientem pro- 
currit patetque in longitudinem milia passuum octin- 
genta et in altitudinem ubi plurimum quadraginta, ubi 
minimum triginta. natura caeli et regionum Popaianae 
uaria; pars enim caloribus, pars frigoribus est infesta. 
cultores inconditi et plane indomiti et liberae feritatis. 
hoc faciunt densissimae siluae et frequentissima harun- 
dineta, in quae, cum uis et impetus hostium maxime 
eos urget, se recipiunt. ex his plerique humanis corpori- 
bus uescuntur. domos ex lignis et stramentis constructas 
habitant. ualles quas incolunt omni fruge et fructibus 
sunt abundantes, in quas non pauci amnes utrimque ex 

montibus orti, inter quos est Grandis, influunt. multi in 
ea prouincia sunt fontes, ex quibus ingens salis copia 
conficitur. urbes autem et Hispanorum coloniae in ea 
sunt Pastum, Popaianum, Timana ultra Andes posita, 
Calis, Anzerma, Carthago, quae nomen a colonis ex 
Carthagine urbe et prouincia Indiae deductis sumpsit, 
Arma, Antiochia, prope quam est insigne illud iugum 
nomine Buritica, quod Grandis alluit, uenis auri sca- 
tens, unde tantum eius metalli effossum est. sed et alia 
sunt oppida et ignobiliores urbes, quarum omnium Po- 
paianum caput et princeps est. nam ab hac urbe, quae 
pontifice, senatu et ciuium frequentia exculta est, cete- 
rae iura petunt et a praefecto ipsius prouinciae inde re- 
guntur atque gubernantur. 

At Castrus, cum a senatu ciuibusque Popaianis incre- 
dibili laetitia atque honore, quod res eius prouinciae, 
quae in magno erant discrimine, prudenter composuis- 
set, exceptus fuisset atque ciues nullum non officii et 
pietatis genus in eum, quod tam funesti domesticique 
belli fuisset exstinctor, contulissent, maxime contendit 
ut morbum depelleret, se reficeret et uires corporis iam 
prope amissas reuocaret. sed enim tum plane cognitum 
est eo morbo tam longo et Vaccae Castri saluti et uitae 
consultum et rebus Peruranis, quae iam in summum 
uenerant periculum, esse prouisum. 

Interim enim dum ipse propter accesus recessusque 
austrini maris alternos in Palmarum insulam deiectus 
fuit ac dum in Bonae Venturae portu itinereque et Cali 

eo usque periculose aegrotauit, donec Popaiani morbo 
euaderet, Didacus Almagrus maximi animi adulescens, 
quem una cum loanne Rada uiro forti et sagaci aliisque 
ex factione Chiliensi relegatum Limam a Ferdinando 
Pizarro supra dixeramus, maximas res in animo agitauit 
consiliaque cum ipso Rada de ulciscenda Almagri patris 
caede iniit. hunc Almagrus praefectus ex Inda quadam 
nobili susceperat ingenueque educari et optime institui 
fecerat ac moriens Ioanni Radae, cuius fidem optimam 
et spectatissimam esse sciebat, praecipue commendaue- 
rat. is adulescentem singulari amore et pietate semper 
est prosecutus et ut ille bellicis artibus imbueretur egre- 
gie curauit. ceterum Almagrus, ut erat altae indolis ani- 
mi, uestigiis paternis insistere, cursu, luctatione, hasta, 
disco, pila membra exercere, in equum insilire, equum 
concitare, ex eo pugnare equestrique certamine aequales 
antecellere maxime conabatur, laboris, pulueris ac solis 
iuxta patiens nihil non fortiter ac strenue aggredi, fri- 
gus, famem, sitim ac uigilias perferre. multum in eo 
audaciae, multum consilii inesse. sed indomita et effre- 
nata quaedam dominandi cupiditas, perfidia plus quam 
Punica, rapacitas et intolerabilis saeuita ingentiaque alia 
uitia tot tantasque adulescentis uirtutes obscurabant: 
non Dei metus, non diuorum cultus, non religionis 
sanctitas furorem eius a Peruranae reipublicae pernicie 
auertit, non sacrae leges, non ius iurandum, non impe- 
rii reuerentia, non maiestas nominis Caroli V Caesaris 

ipsum a foedissimis factis auocauit, quippe qui, insti- 
gante eum maxime Rada in Franciscum Pizarrum prae- 
fectum, animo iam destinauerat et Almagri patris ne- 
cem ulcisci et Peruram armis occupare. semper enim 
aegerrime tulerat se Cuscho simul cum Rada et aliis 
paternis amicis Limam relegatum et ibi in custodiam 
datum. ex qua ubi ipse eductus fuit, ita se gessit ut 
appareret aliquid maius eum quam quod ageret struere 
atque moliri. angebant ingentis spiritus adulescentem 
ignominiosa Almagri patris mors et tot amicorum ca- 
edes et exilia. ad haec grauissime indignabatur se iis In- 
dis, ex quorum agris uectigalia caperet, esse multatum. 
His anxius curis atque ira deflagrans milites Hispa- 
nos euocare, qui proelio ad Salinas a Pizarris uicti non 
odio solum apud alios Hispanos sed contemptu etiam 
apud Indos laborabant uagique per Peruranas aliasque 
prouincias discurrebant, eos hospitio excipere, armis in- 
struere, uictum uestitumque necessarium dare. quo fiebat 
ut ii qui ex factione erant Chiliensi et qui memoriam 
nomenque Almagri praefecti in animis impressum infi- 
xumque habebant undique etiam ab octingentis passu- 
um milibus Limam ad Almagrum conuenirent ac se su- 
aque non offerrent modo sed ipsi etiam traderent: tanto 
amore et fide eum prosequabantur. nihil enim proprii 
habere, omnia in commune conferre ac quidquid pecu- 
niae aliunde siue ex alea siue alia ex re quaererent et ad 
necessarios priuatosque usus illi corrogarent id omne 
Ioannes Rada accipiebat et ad commune omnium com- 
modum conuertebat omniaque ita prouidebat ut cuncti 

uita uictuque communi uterentur omniaque inter se 
communia essent. itaque nec pecuniae nec alimenta nec 
uestimenta nec aliae res ad subleuandam militum inopi- 
am deerant. 

Quod statim ut Franciscus Pizarrus praefectus audi- 
uit, Didacum Almagrum et Ioannem Radam sibi conci- 
liare allicereque et trahere ad amicitiam studuit. at qua- 
muis ab illis de reditu in gratiam ualde ipse 
contenderet, nihil tamen profecit, sed maiorem in eis 
indignationem mouit, quippe qui animo in Pizarrum 
erant maxime infenso atque inimico abundanteque Chi- 
liensium numero capitali odio ab eo dissidebant corda- 
que ipsorum ira cumulabantur. iam arma et equi non 
clam sed palam conquirebantur rumoresque de coniura- 
tione per urbem increbrescebant. sed haec Pizarrum (tam 
fidens animi fretusque conscientia officii et beneuolen- 
tiae erat) non mouebant. nam admonentibus amicis ut a 
Chiliensibus caueret respondit: "sinite istos miseros at- 
que calamitosos uiuere. satis superque infortuniorum 
ferunt, cum uideant se omnium rerum plane egenos af- 
flictosque et uictos.' ‘atqui illi de caede tua agunt." ‘ut- 
cumque sit, inquit, ‘sua ipsorum capita meum serua- 
bunt.' et cum admoneretur ut militum custodia saeptus 
incederet, negauit se id facturum, ne dicerent se aduer- 
sus Vaccam Castrum praesidiis et custodis militaribus 
muniisse, quominus ille inquisitionem de Didaci Alma- 

gri caede agere iudiciumque capitis in eum constituere 
posset. itaque nec quae renuntiabant amici credebat nec 
exspectationem quam sui concitauerat tuebatur nec 
dignitatem et decus personae quam gerebat ut decuit 
sustinebat, sed improuidus et neglegens sui omnino fac- 
tus, nulla officii et muneris ratione, quod administra- 
bat, habita, uno tantum comitatus adulescentulo molas 
frumentarias, quas extra urbem construendas curabat, 
frequenter inuisere solebat. 

Haec atque alia firmissimam spem et fiduciam inimi- 
cis Pizarri addidere, ut ea quae in animis agitabant in- 
trepide patrarent, ut qui uiderent ipsum tardiorem fac- 
tum et ex pristina illa animi consuetudine et celeritate 
perinde excessisse ac si iam pridem potentiae gloriaeque 
abunde se adeptum existimaret. quem usque adeo facti- 
onis Chiliensis principes contempsere et despexere at- 
que eo impudentiae processere ut nec illi obuiam ue- 
nienti assurgere nec caput aperire dignarentur. quin et 
nocte quadam singulae quaeque restes e regione aedium 
Pizarri praefecti et Ioannis Velaschii praetoris et Anto- 
nii Picadi scribae e furcis in foro suspensae et, cum 
illuxisset dies, ab omnibus conspectae fuere quasi sus- 
pendium illis minitantes. uerum haec Pizarrus ita dissi- 
mulauit ac pro nihilo habuit ut diceret eam rem homi- 
num esse animo confusorum, qui, cum ulcisci se non 
possent, ea facerent quae perditissimi quique noctu per 
urbem uagantes facere solent. hoc certe ita animos coni- 
uratorum auxit atque incendit ut destinatum negotium 

maturarent et consilia, quae dispersim antea habebant 
et quae pauci capiebant, in unum omnes conferrent. 
itaque inter se constituunt et Franciscum Pizarrum 
praefectum necare et Peruranas Cuschanasque prouinci- 
as, eo interfecto, occupare. 

Ceterum uisum est ipsis eam rem usque eo differre, 
dum quid Didacus Aluaradus, qui in Hispania nomen 
Pizarrorum de caede Almagri praefecti detulerat ad se- 
natum Indicum, egisset et quid Caesar ea de re de- 
creuisset intellegerent et utrum ipse, postulante atque 
procurante id Sosa, Almagri praefecti scriba, qui in His- 
paniam etiam de Pizarrorum iniuriis questum uenerat, 
praefecturam Noui Toleti Didaco Almagro adulescenti, 
qui eam tum ex regio decreto, tum ex testamento Al- 
magri patris ad se pertinere contendebat, cum gratia 
detulisset. sed enim, cum renuntiatum esset longe miti- 
us quam ipsi putarent cum Ferdinando Pizarro, qui, 
proelio ad Salinas facto Almagroque praefecto Cuschi 
interfecto, eo traiecerat, ut de ea caede se Caesari pur- 
garet, actum esse eumque tantum custodiae [oannis 
Vaccae arcis Methymnae Campensis praefecti traditum 
ibique conclusum caputque etiam et famam atque dig- 
nitatem Francisci Pizarri praefecti acerrime a Francis- 
co Calderone, qui eius causam susceperat, defendi, 
non amplius exspectandum sibi existimauere. at uero, 
cum certo scirent Christophorum Vaccam Castrum de 
senatu regio, quod ea res inter utrumque praefectum 
Pizarrum et Almagrum adeo esset implicata et incerta 

ut utri culpa attribuenda foret non satis constaret, iudi- 
cem datum, ut in Perura de Almagri caede aliisque cri- 
minibus summa fide et aequitate in Pizarros ceterosque 
inquireret, cognosceret atque animaduerteret seditiones- 
que et discordias ea prouincia concitatas sedaret, id 
quod decreuerant in aduentum Castri eatenus differen- 
dum Chilienses censuere, quoad uiderent quid ille noui 
afferret, quid in Pizarrum statueret, an eum in uincula 
coniceret, an statim capite damnaret; quod si neutrum 
faceret, tunc utrumque simul obtruncarent aut, si id 
fieri non posset, Castrum primo Pizarrum deinde occi- 
derent, ne iudex aliquis aut princeps uir cum imperio 
superesset qui et Pizarri caedem ulcisceretur et in eos 
animaduertere posset. 

Haud dubia res est quin multo ante illi et Pizarrum 
obtruncassent et Peruram occupassent, ni Didacus 
Aluaradus, cum in ea prouincia excederet, eis obstitisset 
crebrisque postea litteris ex Hispania admonuisset ne 
tanti facinoris tamque atrocis crimen committerent con- 
stanterque affirmasset nec se eius coniurationis partici- 
pem nec culpae nec flagitii consciuum esse uelle, quod 
Pizarri causa in senatu Indico tractaretur et quod ipse 
ita in eam rem incumberet ut diceret se non ambigere 
quin causam teneret; ad haec pro certo haberet Caesa- 
rem, quod acerrime mortem Almagri praefecti tulisset, 
maxime id curaturum eosque, si modo in fide et officio 
manerent, multis magnisque praemiis donaturum; ita- 
que exspectarent quid senatus statueret atque iudicaret. 

at Chilienses iniquis haec animis accipiebant, praesertim 
cum nuntiatum esset Aluaradum iam decessisse, satius- 
que esse dicebant obsoletis iam uestibus et incultis corpo- 
ribus alienis discumbere mensis quam a Caesare pericu- 
lorum praemia et laborum fructum exspectare; neque 
enim se tam abiecto esse animo ut non auderent quam- 
cumque rem aggredi ac facinus patrare. 

Haec coniurati Limae per quadraginta dies in aedi- 
bus Didaci Mendezii et Bartholomaei Vergarae consul- 
tabant. et cum timor atque ira inuicem sententias uaria- 
rent, quidam ex Almagri ducibus sensit Pizarrum 
praefectum confestim esse trucidandum ac deinde Ca- 
strum, nisi causam ipsorum probaret iureque caesum 
eum iudicaret. ‘ducenti’ inquit, ‘numero milites sumus 
ex factione Chiliensi. quis resistere nobis poterit quin 
quodcumque libitum fuerit aggrediamur atque confici- 
amus? centum in Pizarri praefecti aedes irruemus, cen- 
tum in hospitium Vaccae Castri inuademus facileque 
utrumque necabimus.' alii contra sentiebant; perdifficile 
enim et nimis arduum ipsis ac plane incertum uidebatur 
ut utrumque simul interficere possent. tandem ab om- 
nibus in eam sententiam itur, ut simul atque scirent 
Vaccam Castrum Panamam appulisse, insidias ei Tum- 
bezii uel Paitae instruerent, uenientemque eo incautum- 
que in tentorio noctu clam iugularent extemploque ea 
de re per celeres Indos Almagrum, Radam et reliquos 

eius factionis principes certiores facerent, ut Pizarrum 
occiderent, rumoribus prius per urbem dissipatis ideo 
se Pizarrum praefectum obtruncauisse, quod ipse ueritus 
ne capite damnaretur Vaccam Castrum iudicem a Cae- 
sare constitutum interficiendum curauisset. 

Nec dubium est quin eo tempore quo Castrus Pana- 
mam peruenit (peruenit autem mense Martio, sicuti 
supra demonstrauimus, eius anni qui erat MDXLI) Pi- 
zarrus uiueret. quem iam tunc Didacus Almagrus adu- 
lescens circumuenire et opprimere nitebatur, loanne 
Rada, qui eius coniurationis princeps et caput erat, us- 
que adeo ipsum in Pizarrum incitante ut ille, communi- 
catis consiliis cum ipso Rada, Ioanne Balsa, Francisco 
Chauio, Garsia Aluarado aliisque Almagranae fationis, 
qui Chilienses uocabantur, non dubitauerit rem, sicuti 
apud animum statuerat, armis temptare atque periclita- 
ri, quippe qui de Castri in urbem Panamensem aduentu 
iam certior per Antonium Venerium et Didacum Enzi- 
nam, quos eo miserat, quo animum eius explorarent 
atque temptarent, factus Alfonsum  Montemaiorem 
equitem et Antonium Noguerolum et Ludouicum Gar- 
siam Sammamaeum Trugillum confestim ire iussit, ut 
simulatione Castrum exciperent et nomine Almagri sa- 
lutarent, re quidem uera, statim ut ipse e naui in Per- 
uram descendisset, quam celerrime fieri posset ad se 
referrent. at Pizarrus, qui simpliciter et candide rem 
agebat nullasque sibi ac ne Castro quidem poni insidias 

putabat, ubi intellexit eos a Didaco Almagro ad Cas- 
trum missos, ut idem officii praestaret, Antonio Ma- 
niario, Ludouico Riberae et Antonio Perezio Schibello 
mandauit ut ipsi etiam uenienti Castro obuiam irent et 
aduentum gratularentur eumque ad Ciuitatem Regum 
deducerent. 

Sed longe alia mens et uoluntas coniuratis atque Pi- 
zarro erat. nam cum illi ex iis qui nauibus Limam uene- 
rant Vaccam Castrum ex portu Panamensi iam soluisse 
intellegerent, Balsam cum expedita equitum turma ei 
Paitam occurrere iusserunt et ut hi pullati omnes ac se 
lugere simulantes propter Almagri praefecti mortem 
Castrum exciperent et de Francisci Pizarri praefecti 
iniuriis, auaritia et immanitate quererentur, qui et Al- 
magrum patrem, cuius auxilio, fauore et opibus sum- 
mum dignitatis gradum assecutus esset, indigne et atro- 
citer necare fecisset et Almagrum filium in custodiis 
habuisset et uectigalibus stipendiariisque Indis multas- 
set ac demum ex amicis domesticisque Almagri praefec- 
ti alios supplicio affecisset, alios in exilium egisset, alios 
et uita bonisque spoliasset: hoc tantum miseris refugii, 
hoc solum remedii et alleuamenu afflictis superesse, ut 
ad unum Vaccam Castrum uirum amplissimum confuge- 
rent, quem Caesar propter maxima uirtutis, ingenii, pru- 
dentiae, dignitatis, fortunae ornamenta iudicem eis de- 
disset, ut de indignissima Almagri praefecti sui caede in 

Franciscum Pizarrum inquireret atque statueret; itaque 
ipsos iam maerore lacrimisque quasi consenescentes et 
tot tantisque difficultatibus affectos in fidem, uirtutem 
misericordiamque  Vaccae Castri confugere eiusque 
opem implorare, ut miserum adulescentem Almagrum 
susciperet et afflictos Hispanos milites, qui sub Alma- 
gro Caesaris praefecto tot bella in Perura confecissent, 
Chiliam inuenissent, Cuschum obsidione exemissent, a 
Pizarri saeuitia defenderet atque protegeret; uereri enim 
se ne prorsus qui ex atrocissimo ad Salinas proelio reli- 
qui fuissent, nisi quam primum subueneniret, morbo, 
fame, ferro absumerentur; iam uero, cum ipsi Castri 
animum sermonibus deleniissent et fletibus mouissent 
remque a suspicione auertissent, se comites itineris ei 
praeberent supplicesque et maerentes ipsum sequeren- 
tur diesque et noctes insidiarentur et obseruarent occa- 
sionemque noctu oblatam ita arriperent ut acerrimi qui- 
que uiri capitibus, ne cognoscerentur, sagis obuolutis 
eum in lecto iacentem confoderent e uestigioque Li- 
mam aduolarent. et Balsa quidem ex ea turma quam 
ducebat Antonium Noguerolum, Didacum Aluarum, 
Martinum Aruietum et Didacum Enzinam subtraxerat, 
eosque in ea uia regia ita collocauerat, ut singuli quique 
octogenis inter se passuum milibus distarent, quo facili- 
us celeriusque mutatis subinde equis nuntium de Vac- 
cae Castri caede ad Almagrum et Radam perferrent, ut 
subito illi in iudicis uindictam Pizarrum trucidarent. at 

Balsa et reliqui equites qui cum eo erant acerbissimo 
animi sensu et dolore simulato Castrum uulneribus 
confectum conspicientes clamarent tam nefarium scelus 
et facinus non ab alio quam a Francisco Pizarro prae- 
fecto, ne poenam capitis ipse subiret, esse commissum 
multisque lamentis et lacrimis mortuum prosequerentur 
funusque efferendum Limam curarent, ut omnes et di- 
cerent et crederent Pizarrum, qui tam foedum et ferum 
facinus consciuisset, iure caesum fuisse. iam enim illi, 
quo maiorem fidem facerent et ut Pizarrum in inuidiam 
odiumque adducerent Hispanosque omnes in eum con- 
citarent, fama uulgauerant Didacum Vrbinam, loannis 
Vrbinae uiri fortissimi et Caesaris in Italia militum tri- 
buni fratris filium, ab eo subornatum et ad Castrum 
ideo missum, ut quoquo posset modo ei mortem infer- 
ret. 

Verum, cum nihil certi de nauigatione et aduentu 
Vaccae Castri haberetur, propterea quod ille tempestati- 
bus actus et austro reflante fluctibusque recurrentibus 
in Palmarum insulam deiectus fuisset indeque in Bonae 
Venturae portum descendisset iterque per Popaianam 
prouinciam fecisset ac longinquo periculosoque morbo 
laborasset, omnes coniurati ad unum de inferenda sta- 
tim Francisco Pizarro nece idem sensere, ne, si quis 
coniurationem in eum aperte factam proderet, aut ab 
ipso interficerentur aut delati ad Castrum, quamquam 
eum multi periisse credebant, si incolumis saluusque in 
Peruram perueniret, membratim discerperentur. nam et 

Christophorum Sotellum unum ex Almagri ducibus et 
quidem praecipuum dixisse tunc ferunt ‘et hic quidem 
iudex, qui ab Hispania nunc ad nos uenit, non ad salu- 
tem, sed ad perniciem omnium nostrorum uenit; nihil 
enim boni sed multum mali affert et Lugonem quen- 
dam pro foribus pontificiae domus multi sic dicentem 
audiere: ‘dispeream ni ego eram unus ex his duodecim 
coniuratis qui die festo diui Ioannis Baptistae Francis- 
cum Pizarrum praefectum in templo maximo obtrun- 
care decreueramus. alii etiam erant armis instructi, qui 
mox Antonium Picadum iugularent. sic perdemus istos 
factionis Pachacamensis proditores, qui ex Cuscho Li- 
mam uenerunt. quin etiam duodecim militibus acerri- 
mis commissum est ut iudicem, qui in Peruram uenit, 
nisi nobiscum de caede Pizarri et mente et uoce con- 
senserit malefactaque omnia condonarit, de medio tol- 
lant.' at Pizarrus, ut aperto et simplici erat animo, nul- 
lam fidem his habebat qui ea renuntiabant oblitus plane 
consilii Ferdinandi Pizarri fratris, qui Lima in Hispani- 
am proficiscens eum frequenter admonuerat ne Didaco 
Almagro adulescenti fideret neu Ioanni Radae aliisue ex 
factione Chiliensi se crederet neu eos in unum locum 
coniungi permitteret sed, cum quinque aut sex una coni- 
unctos conspiceret, pro certo haberet eos nihil aliud 
quam de interficiendo ipso acturos. 

Ceterum Almagrus et Rada se ad omnia quae inter se 
constituerant magis confirmarunt, quod uiderent Ferdi- 
nandum et Consaluum Pizarros fratres iam pridem a 
Perura abesse nihilque auxilii ab eis Francisco Pizarro 

fratri dari ac ne mitti quidem posse, quod alter longissi- 
me a Ciuitate Regum abiisset cinnamomique regionem 
exploraret, alter uero, cum in Hispaniam uenisset, duc- 
tus in Methymnae Campensis arcem ibique inclusus 
fuisset. sed enim Rada et Didacus Mendezius, dispositis 
prius haud procul ab aedibus Pizarri praefecti quadra- 
ginta militibus armatis, qui, si res ferret, ipsis sine mora 
praesidio essent, Pizarrum adeunt eumque in hortis am- 
bulantem hoc consilio conueniunt, ut si eos compre- 
hendere aut occidere iuberet, occasionem subito necan- 
di ipsum haberent. eos Pizarrus benigno uultu excepit. 
tunc Rada, “equid Almagrum et nos interficere uis?” 
‘nequaquam’ respondit ille, sancteque iuro me nihil ta- 
le umquam cogitasse. quin potius, ut audio, uos de ca- 
pite meo agitis ideoque arma undique comparatis.' 
‘quid tum? Rada inquit, ‘si lanceas emis, nos loricas 
trilices non ememus?' audacter quidem et intrepide ut a 
Rada dictum, sic ignaue et timide a Pizarro acceptum 
est, ut qui extemplo eos in carcerem duci aut ad suppli- 
cium rapi non imperarit, atque eo magis quod singulis 
iam prope momentis de coniuratione in eum facta certi- 
or fieret constansque ea de re per urbem rumor esset. 
deinde subiunxit Rada ‘quid moramur in Perura? quin 
Didaco Almagro misero adulescenti facultatem abeundi 
una cum amicis et domesticis suis concede et suspicio- 
nem, si qua iniecta est, leuabis et a te remouebis.' tunc 
Pizarrus, qui perfidiae et dissimulatae proditionis pror- 
sus erat nescius, misericordia ductus eos saluos esse 
iubet fidemque dat nihil a se periculi fore. ‘tres tantum’ 

inquit, llanceas emi, quas familiares mei, cum exierint 
ex urbe, gestent. propediem, ut dicunt, hic iudex aderit, 
apud quem causam uestram agere poteritis. ille quod 
aequum erit decernet atque statuet. nibil enim magis 
cupio quam ut omnia ex aequo et bono censeantur 
contentionesque et controuersiae inter nos habitae com- 
ponantur atque dirimantur. ac mox ipse laeto uultu ex 
citro peregrina in Perura arbore quattuor mala Medica, 
quae, quod noui fructus essent, permagno tunc aestima- 
bantur, sua manu legit eaque dono Radae dedit eique in 
aurem dixit uideret an aliqua re indigeret; se quod opus 
sit abunde ipsi suppeditaturum. 

At ille gratias egit et simul cum Mendezio domum 
Almagri repetit. quid cum Pizarro egerit coniuratis ex- 
ponit: ipsum animo esse quieto atque tranquillo nihil- 
que mali suspicari. itaque tunc omnes tarditate ingenii 
Francisci Pizarri et agresti quadam neglegentia custo- 
diendi sui freti atque audaciores facti diem festum so- 
lemnemque diui Ioannis Baptistae caedi dicunt eumque 
in templo urbis maximo, cum res diuina fieret, interfi- 
cere decernunt. at uero Pizarrus eo die festo qui caedi 
destinatus erat se domi suae propter dilatum per urbem 
de coniuratione facta rumorem usque ad noctem conti- 
nuit, qua apud Didacum Aguerum cenauit. quod usque 
adeo Chiliensium animos perturbauit ut amplius centum 
et sexaginta milites, qui sub Ioanne Rada et Garsia Alua- 
rado ducibus in Pizarri caedem coniurauerant, simulati- 
one salutandi uisendique Almagri, quo hunc armis 
defenderent atque protegerent et illum discumbentem 

mensis obtruncarent, sese ad eius aedes paulatim recepe- 
rint. timebant enim ne Pizarrus, qui tam solemni die 
templum maximum non adiisset, coniuratione prodita 
Almagrum in uincula duci aut crudelissima morte mac- 
tari imperaret. uerum cum omnia ea nocte pacata uide- 
rentur nihilque ille moliretur, rem ad VI kalendas Iulii 
anni MDXLI, qui dies diuis Ioanni et Paulo martyribus 
sacer erat, distulere, ne Didaci Agueri animum offende- 
rent neue mensas sanguine macularent neue honestissi- 
morum aliquot ciuium aut nobilissimarum matronarum 
et uirginum, quae una cum Pizarro praefecto discumbe- 
bant, caedibus omnem in se ciuitatem concitarent. 
Pridie autem uesperi eius diei quam Pizarrus occide- 
retur unus ex coniuratis rem omnem Alfonso Henao 
templi maximi curioni secreto aperit. is habitu uestis 
mutato, ne cognosceretur, iam nocte ad Antonium Pica- 
dum properat eique refert quantum periculi praefecto 
ipsi a Chiliensibus instet. rogat ut se e uestigio ad Pi- 
zarrum ducat. aduolant ambo eumque simul cum libe- 
rs suis apud Franciscum Martinum Alcantarensem 
cenantem inueniunt. Pizarrus, ingrediente Picado, sus- 
picans eos uelle aliquid de coniuratione indicare subito 
a mensa surgit. cui Henaus quae ab uno ex coniuratis 
secreto accepisset renuntiat et ut a Chiliensibus sibi 
caueret et periculum, quod iam capiti immineret, amo- 
liendum curaret eoque se omnino liberaret magnopere 
hortatur eum atque monet. haec res uehementer Pizar- 

rum perturbauit et, cum iam se reciperet eaque animi 
perturbatione et confusione uacaret, se indici fidem ha- 
bere negauit, propterea quod non multum temporis in- 
tercessisset quo ad se loannes Rada supplex uenisset 
eumque ipse benigo et laeto uultu excepisset atque di- 
misisset; eum uero indicem uelle aliquid petere et, quo 
magis ipsum indicio coniurationis obstringeret, ea quae 
curioni prodidisset commentum fuisse. at nihilo tamen 
setius ille, cum adhuc uultu et mente paululum commo- 
tus esset, Ioannem Velaschium ad se confestim uenire 
iubet. sed cum hic lecto teneretur, ipse intrepide cum 
uno et altero comite et in his Antonio Picado praelu- 
cente funali domum Velaschii se confert iacentemque in 
lecto uidens ‘ecquid, Velaschi,' inquit, ‘hoc tempore ae- 
grotas quo uirtute, consilio et studio tuo mihi reipubli- 
caeque potissimum opus est? tumultus repentini per 
urbem concitantur, seditiones recentes conflantur et 
pericula non dubia in me a Chiliensibus intentantur, ut 
quidam spectatae fidei uir modo mihi indicauit. euigilan- 
dum erit, ut in seditiosos et coniuratos istos quam ce- 
lerrime fieri poterit inquiras et seuerissime animaduer- 
tas tunc Velaschius, non est quod timeas, dum ego 
hanc uirgam regiam manu tenebo; nemo enim in 
uniuersa Perura est qui tumultus facere, seditiones 
commouere et coniurationes habere audeat.' sed an hoc 
Velaschius quod tam audacter dixit postea praestiterit 
res ipsa ex fatali euentu indicabit. 

Pizarrus inde domum rediit eamque noctem magna 56 
cum animi perturbatione egit. multi certe in Antonio 
Picado rationem officii sui desiderauere prudentiamque 
maiorem requisiuere, ut qui praefectum et praetorem 
tantae socordiae atque desidiae indormientes ut quam 
maturrime consiliis maleuolentiaeque Chiliensium oc- 
currerent et obsisterent et impudentiam atque audaciam 
improborum contunderent et conatus atque furores eo- 
rum comprimerent non excitarit. sed enim Pizarrum 2 
quidam prodidere satius esse duxisse exemplo Iulii 
Caesaris insidias undique a Chiliensibus imminentes se- 
mel subire quam semper cauere eumque dixisse non 
tam sua quam reipublicae Peruranae interesse uti saluus 
esset, quippe cum iam animo ipse praesentiret futura 
mala et, se interempto, Peruram summa cum omnium 
pernicie ciuilia bella subituram. qui si pro dignitate 3 
quam sustinebat se gessisset et nobiles Hispanos qui in 
Peruram ueniebant comiter ac benigne excepisset ipsisque 
subuenisset, nec ab se animos eorum auertisset nec se 
in tam exitiale malum coniecisset nec Hispanis militi- 
bus occasionem ad Didacum Almagrum confugiendi 
dedisset. qui alios hospitio recipere, alios blanditiis de- 
lenire, alis uictum et uestitum dare, his pecunias nu- 
merare atque polliceri, illis praeter arma equos attribu- 
ere; Pizarrus nihil horum facere, nullam custodiendi sui 4 
curam habere nec praesidiis nec uigilüs aedes munire, 
sed quae de coniuratione renuntiarent amici neglegere 
atque sine ullo satellitum numero per urbem incedere 
et foras ambulandi causa exire nec in eo sibi temperare, 

quo maiores occasiones ad opprimemdum ipsum coni- 
urati haberent. 

57 Qui ne rem amplius diferrent, ubi is dies illuxit quo 
Pizarrum praefectum trucidare in animis destinauerant, 
ita se comparauere atque per hospitia sua diuisere ut 
omnes armati signo dato audacissime inde prorumpe- 
rent, sed imprimis Ioannes Rada ex Didaci Almagri hos- 
pitio, quod amplissimis Pizarri praefecti aedibus paulo 
plus trecentis aberat passibus, cum his militibus irrueret 
quos ad tam nefarium illud scelus ex omni coniurato- 
rum numero audaciae expertae delegerat (hi autem 
erant Ioannes Rodericus Barraganus, Martinus Bilbaus, 
Henricus, Martinus Lassus, Franciscus Fontius, Bartho- 
lomaeus Arbolancha, Naruaeus, Petrus Sammillanus, 
Balthasar Gomezius, Petrus Porras, Martinus Carrillus, 
Hieronymus Almagrus, Christophorus Sosa et Ioannes 

2 Guzmanus minor); deinde ut Garsias Aluaradus ex Fer- 
dinandi Consalui domo et Didacus Mendezius ex sua 
cum ualida Chiliensium manu sese magno impetu infer- 
rent Radaeque subsidio irent; praeterea ut Franciscus 
Chauius ex Didaci Nunezii Mercadi procuratoris regii 
tectis cum alio coniuratorum globo se intrepide eiceret 
gradumque acceleraret, ut eis suppetias ferret; postremo 
ut Didacus Perezius Bezerra, Alfonsus Saauedra, Petrus 

Lopes Ayala et Ioannes Garsias una cum reliquis coni- 
uratis ex Alfonsi Decii et Ioannis Alfonsi Pacensis atque 
Ordonii ac Montenigri hospitiis exsilientes sese in ui- 
cem incitarent aliique aliis auxilio uenirent. magna certe 
Chiliensium turba, ut Didaci Almagri partes foueret, se 
Limae congregauerat, sed pauci numero erant qui rem 
aggredi uellent; plerique enim euentum rei taciti qui- 
dem illi ac instructi armis exspectabant nec se prodere 
audebant, donec Ioannes Rada, quem ad quodcumque 
facinus audacissimum sciebant, id tandem perficeret 
quod iam diu conabatur. 

At Pizarrus, qui iam nimis sero a Chiliensium insi- 
diis sibi praecauebat ac tum demum animo perturbato 
uitae suae prouidebat, cum iam oculis mortis periculum 
capiti suo imminere uideret, publico abstinuit domique 
rem diuinam facere iussit. quem loannes Velaschius 
praetor et Franciscus Chauius aliique equites nobilissi- 
mi officii causa, quod eo die Dominico templum maxi- 
mum ille pro more suo non adiisset, sacrificio ibi rite 
facto, inuisere. hoc etiam honestissimi quique ciues fe- 
cere, eoque salutato, omnes abiere praeter paucos, qui 
ibi mansere, structisque iam cibis, mensis cum Pizarro 
discubuere. in his fuere Velaschius praetor, Franciscus 
Chauius, Gomezius Luna et Franciscus Martinus Al- 
cantarensis, qui in animo habebant et Pizarrum contra 
Chilienses incitare et maxime hortari ut communis salu- 

tis causa coniurationi eorum iam proditae confestim ac 
sine mora resisteret ac periculum quod in omnes inten- 
debatur quam celerrime propulsaret. ceterum prandium 
non prius finitum est nec mensae sublatae quam sol se 
meridie inclinauit. 

Interim hoc tempus simul et Pizarri occupationem et 
ianuam amplissimarum eius aedium, quae in foro erant 
sitae, Ioannes Sanchius Copinus ex quadam Mercadi 
procuratoris regii domus fenestra haud procul ab illis, 
unde non secus ei omnia ac si ipse intus adesset pate- 
bant, diligenter et caute obseruabat. is, ubi ministros se 
in atrium recepisse conspexit et ciues ea hora quieti se 
dedisse intellexit, subito ex ea fenestra, ex qua perinde 
atque e specula quadam alta facile ab omnibus conspici 
poterat, linteum, sicuti inter ipsos coniuratos erat con- 
stitutum, sustulit. hoc signum statim ut Rada accepit, 
primus se ex Almagri hospitio in forum eiecit et magno 
clamore atque impetu in aedes Pizarri praefecti irrupit. 
sequebantur eum milites illi quos supra rettulimus de- 
strictis gladiis uociferantes ‘moriatur tyrannus proditor, 
qui iudicem quem rex misit obtruncare fecit. hoc eo 
saepius ideo clamabant, quod uehementus ciues contra 
Pizarrum concitarent atque deterrerent, ne subsidio ei 
currerent, sed sub tectis se ipsi continerent, ut qui ex- 
istimarent Radam non palam sed clam, non interdiu 
sed noctu, non cum paucis militibus sed cum pluribus 
tam ingens capitaleque facinus facturum ac ne ausurum 
quidem, nisi prius omnes aditus praeclusisset armatos- 
que in praesidiis multis locis per urbem disposuisset, 

qui hinc atque inde continuo opem atque auxilium fer- 
re laborantique subuenire aduersariosque reprimere 
possent. sed enim ex Chiliensibus Picon et Cabezius, 
signo a Copino dato, iam uestibulo aedium Pizarri ob- 
equitabant et Marchena equo insidens, irruente per fo- 
rum cum militibus Rada, praeibat. quos ut Antonius 
Nauarius tam infestis animis atque armis uenientes ui- 
dit, in eas accurrit aedes. cui Marchena 'refer e uestigio 
pedem, inquit, "Nauari, ni interfici mauis.’ at ille cla- 
mans praecurrit ‘uiuat rex, uiuat Pizarrus' et primum 
aditum atque uestibulum aedium praetergressus togam 
reicit, laeua inuoluit ac gladium nequiquam e uagina 
educit; nam illi confertim irrumpentes domo eum ar- 
repto gladio expellunt. iam uero Rada unum aut alte- 
rum militem destricto ac cruento gladio clamantem at- 
que ingeminantem ‘occisus est tyrannus, occisus est 
tyrannus! ad ianuam hoc consilio assistere iubet, ut 
ciues primo Pizarrum interfectum esse audientes in tec- 
tis subsisterent, denique ut Chilienses eo clamore sub- 
ito ex hospitiis excirentur impetumque, si ex liminibus 
prodirent, in illos facerent aditumque ad Pizarrum in- 
tercluderent ac forum occuparent, quo propius atque 
citius ab eis auxilium ipse haberet. 

Pizarrus autem ab iis Indis qui in uestibulo domus 
erant certior factus et id fore quod euenit suspicans 
Francisco Chauio imperat ut, dum ipse arma in cubi- 
culo indueret, fores aulae clauderet ac simul cum aliis 

(aderant enim ibi amplius uiginti Hispani) aditu inimi- 
cos prohiberet. at Chauius repentino tumultu uehemen- 
ter commotus obuiam coniuratis scalis iam ascendenti- 
bus occurrit, quippe cum putaret se ferocitatem eorum 
auctoritate sua (erat enim post Pizarrum longe princeps 
ciuitatis) comprimere ac tam infestos animos sermone 
delenire posse, 'ecquis' inquit, (tumultus et seditio est 
ista? cauete ne uos perditum eatis’. sed pro responso 
unus ei graue uulnus punctim inflixit. ille tunc gladium 
stringens, ‘et amicos etiam punctim petitis? momento- 
que temporis ab illis interficitur corpusque per scalas 
deuoluitur. Franciscus etiam Mendus et Petrus Fran- 
cisci Chauii famuli audacter eum armis defendentes ad 
fores aulae obtruncantur. quo quidem spectaculo tam 
misero atque acerbo illi qui erant in aula perterriti salu- 
tem sibi fuga, paucis exceptis, quaesiuere et ex fenestris 
in hortos desiliere, sed imprimis Ioannes Velaschius 
praetor, qui, ut liberas haberet manus, quibus se ex fe- 
nestra demitteret, uirgam praetoriam ore traxit, ne 
quam Pizarro dederat fidem falleret. coniurati, trucida- 
to Chauio, magnis uocibus conclamantes ‘moriatur ty- 
rannus" in aulam irrumpunt. eos Gomezius Luna, 
Bartholomaeus Vergara, Ferdinandus Consaluus et 
Franciscus Caietanus, qui in aula tantum remanserant, 
ex aduerso occurrentes gladiis excipiunt acriterque resi- 
stunt, sed pauci a pluribus circumueniuntur. Caietanus 
occiditur, reliqui uero uulneribus paene iam confecti 
cadunt. interim Alfonsus Maniarius, qui simul cum aliis 

Pizarrum se in cubiculum recipientem sequebatur, lan- 
ceas duas colligatas in conclaui uidet, eas arripit, al- 
teram Pizarro, alteram Garsiae Scandoni dat. ipse toga 
circum laeuum bracchium intorta gladium destringit et 
Scandonem, coniuratis in ostium conclauis inuadenti- 
bus, monet ne illud aperiat. "iam enim’ inquit, 'cymbalo 
signum datur. uniuersa ciuitas ad necandum Pizarrum 
concurrit. nihil subsidii mitti, nihil remedii quaeri po- 
test. quattuor aut quinque tantum sumus: qui tantae 
multitudini repugnare poterimus? omnes haud dubie 
cum eo interficiemur.' nihilo tamen setius Scandon osti- 
um aperit. coniurati solito clamore atque uoce 'mori- 
atur tyrannus! in aduersum conclauis ostium incurrunt. 
illi autem incursum uix sustinent. Pizarrus uero incitato 
gradu cum Francisco Martino Alcantarensi et Ioanne 
Varga Gomezii Tordoiae filio sese in dimicationem in- 
tulit laeua manu in peltam inserta, gladio nudato et 
thorace quem induerat plane diducto atque recincto 
(neque enim fibulae, hoste in conclaue impetum dante 
periculoque mortis tam prope urgente, subnecti potue- 
re) 'irrue' uociferans inquit Pizarrus, ‘ferro in eos, fra- 
ter. moriantur, quia proditores sunt.' is Scandoni se adi- 
ungit corpusque ad conclauis introitum pro Pizarro 
fratri opponit ac fortiter dimicans inimicos aditu prohi- 
bet. res collato pede geritur et lanceis, iaculis et gladiis 
atque animis obstinatis de uita deque imperio acerrime 

utrimque decertatur. coniurati et a fronte et ab utroque 
latere ferociter instant integrique et recentes defessis 
succedunt. at Pizarrus cum paucis quos secum habuit 
tantam uirtutem etiam in extrema spe salutis praestitit 
ut nullo hostium incursu, nullis telis e conclauis foribus 
pelli mouerique potuerit. quo fiebat ut coniurati pu- 
gnae insisterent ueriti ne, si certamen usque ad noctem 
extraheretur, ciues in unum coeuntes auxilium Pizarro 
darent, concursuque eorum ipsi circumuenti laceraren- 
tur. itaque multo acrius urgent, nihil remittunt impres- 
sionemque in aduersarios faciunt et Garsiam Scandonem 
et Franciscum Martinum Alcantarensem interficiunt. 
sed ipsi fortissime a Francisco Pizarro et Ioanne Varga 
adulescente repulsi unum aut alterum ex suis amittunt 
et Martinus Bilbaus graue uulnus in capite accepit. hoc 
coniuratos in multo impotentiorem subito rabiem ac- 
cendit, ut qui rem indignissimam ducerent se non pro- 
pelli modo sed etiam a duobus tantum Pizarro et Varga 
caedi. iam enim Maniarius se subduxerat et, ut uitae 
suae consuleret, latebris occultauerat. ceterum illi scele- 
re et furore inflammati et in Pizarri caede bacchantes 
rursus incurrunt ultimique primis in pugnam succedunt 
acriterque armis cum inimico confligunt. Vargas confo- 
ditur. unus ex coniuratis cadit nonnullique uulnerantur. 
at Pizarrus memor uirtutis atque pristinae dignitatis ita 
se in ultima iam spe acri animo defendit et manu decer- 

tauit adeoque hostes propulsauit ut nemo ex coniuratis, 
quamuis robustus et ualens esset, manum cum eo con- 
ferre auderet. quod ubi Ioannes Rada animaduertit, in- 
census ira Naruaeum utraque manu ab tergo, ut se in 
eo Pizarrus impediret atque implicaret, simul impellit, 
simul ipse cum ceteris destrictis gladiis ostium con- 
clauis occupat. Pizarrus uero Naruaeum prosternit et, 
cum se undique caesim et puncüm peti uideret, pedem 
in cubiculum fortiter pugnando refert ibique traiecto 
punctim gutture procumbit. qui et uultu moribundus 
expressit et magna uoce proclamauit se ritu Christiano 
confessionem culpae et ueniam petere. sed cum iam lin- 
qui animo coepisset, sanguine e uulneribus latius ma- 
nante signum crucis solo impressit, id uero osculatus 
acerbissimo fato cessit. ferunt Ioannem Rodericum Bar- 
raganum immanissimum hominem, qui ex Pizarri do- 
mesticis fuerat remque eius familiarem administrauerat, 
urceum fictilem et aquae plenum, qui forte in eo erat 
cubiculo, arripuisse eumque ingenti impetu in Pizarri 
faciem, cum ipse digitis ori suo in crucis modum impo- 
sitis more Christiano confessionem et ueniam posceret, 
impegisse ei clamantem 'apud inferos, apud inferos 
confitebere!' et digitos et faciem fregisse eoque grauissi- 
mo ictu Pizarrum animam efflauisse. 

Exanimis aliquandiu iacuit, donec stragulo rubro im- 
positum serui duo in templum maximum, quod in foro 

positum est, intulerunt. quem Franciscus Abraeus iuris 
consultus intuens dixisse traditur: *uidete quod praemi- 
um mundus dat: en uester Franciscus Pizarrus, maxi- 
mus Perurae praefectus et Caroli V Caesaris legatus, 
qui tantum tamque immensum terrarum spatium lu- 
strauit ac subegit summoque cum imperio obtinuit, ne 
integram quidem sepulturam habet; nam dimidium eius 
Franciscus Martinus Alcantarensis accipit. hoc ideo di- 
xit, quia corpora amborum fratrum uno et eodem tu- 
mulo contecta raptim atque turbate fuerunt. 

Coniurati simul ac Pizarrum obtruncauere, statim ex 
fenestris clamauere ‘occisus est tyrannus!’ et eadem uer- 
ba saepe iterantes ex aedibus foras exiere. continuo fa- 
ma Pizarri interfecti ad Chiliensium aures peruenit, qui 
quam celerrime ex hospitiis, ubi in occultis erant insi- 
diis, prosiliunt multiplicemque ciuibus terrorem incu- 
tiunt. alii instructo agmine forum occupant, alii uias 
includunt armisque aditus obsident, alii concitatis equis 
per urbis uicos discurrentes mortem ciuibus comminan- 
tur, si quis domo egredi aut opem Pizarro ferre conten- 
derit. quo factum est ut Didacus Aguerus, Ioannes Bar- 
baranus, Franciscus Herrera, Ioannes Perezius Gueuara 
et alii ciuites qui fama caedis patratae armati ex tectis, 
ut auxilio Pizarro essent, iam prodierant se e uestigio, 
ne a Chiliensibus interficerentur, recipere domos coge- 
rentur. iam uero Didacus Almagrus, Garsias Aluaradus, 
Didacus Mendezius et Franciscus Chauius conscensis 
equis clamitantes per uias ‘ciuis nemo domo exeat. uiuat 
rex, pereant proditores”? ad forum ruunt, ibique con- 

sistunt et Ioannem Radam et reliquos Francisci Pizarri 
interfectores, qui, perpetrata caede, ex tectis eius de- 
strictis atque cruentis gladiis egrediebantur, recipiunt. 
miserabilis erat tunc ciuitatis status ac fortuna, qualis 
captarum urbium esse solet. praeibat Ioannes Rada uo- 
ciferans per omnes urbis uicos nec alium ullum esse 
praefectum maximum nec Perurae regem quam Dida- 
cum Almagrum. sequebatur ipse Almagrus cum equi- 
tum turmis Radae succlamantium neminem hercle 
quemquam praeter Didacum Almagrum futurum. 

Interim Ioannes Barbaranus, ciuis Trugillensis, Alma- 
gri permissu corpus Francisci Pizarri praefecti, quod 
paulo ante a duobus seruis in templum maximum illa- 
tum erat, tanta celeritate simul cum Francisco Martino 
Alcantarensi sepeliuit ut uix eo militari ornatu, quo mi- 
lites Diui Iacobi uita functi insigniri solent, illud ornari 
potuerit. parum certe afuit quin et sepultura et iustis 
exsequiarum caruerit, propterea quod animus coniuratis 
fuerat aut corpus occisi Pizarri in Limam amnem pro- 
icere aut comburere aut ceruicibus caput abscidere pa- 
loque in foro affigere. et Barbaranus quidem magnam 
inde laudem est consecutus, qui eam pietatem mortuo, 
ne ludibrio acerbissimis hostibus esset, praestitit ut hu- 
mo eum contexerit et sumptu suo exsequias funeris illi- 
us celebrarit. reliqui etiam qui pro Pizarro fortiter pro- 
cubuere in eodem templo terra conditi fuere. 

Verum enimuero Franciscus Pizarrus tam exitiali exi- 
tu quem habuit poenas luit quas ei Atabalipa princeps, 

priusquam occideretur, imprecatus fuerat. non enim 
Deus, in quo ipse firmam spem reposuerat, indignissi- 
mam eius mortem diu inultam reliquit. nemo profecto 
ex iis Hispanis qui insatiabili quadam auri argentique 
Atabalipae habendi cupiditate ducti fecerunt ut tantus 
rex non secus ac seruulus quidam uilissimus ad palum 
alligatum strangularetur sua est absumptus morte. alius 
alio casu periit. sed princeps Franciscus Pizarrus et Di- 
dacus Almagrus haud admodum dissimili interiere leto: 
hic in medio foro eius urbis quam Mangi Hingae obsi- 
dione liberauerat et in ea prouincia cuius praefectus 
erat a Ferdinando Pizarro, Francisci fratre, ultimo sup- 
plicio affectus est; ille uero domi suae in cubiculo in ea 
urbe quam condiderat, cuius agros cognatis, amicis et 
familiaribus diuiserat eosque ex pauperrimis diuites fe- 
cerat, a Didaco Almagro, Didaci filio, eo tempore est 
trucidatus, quo ipse honoribus amplissimis et diuitiis 
maximis ornatus erat, ut qui iam summum priuati ho- 
minis fastigium impleuisset: uniuersam Peruram sub 
potestate sua habebat, colonias deducebat, Indos distri- 
buebat, praetores creabat, decuriones conscribebat, iu- 
dices et alios magistratus ciuitatibus oppidisque Perurae 
dabat praefectosque et centuriones cum turmis et His- 
panorum cohortibus ad inquirendas lustrandasque nouas 
terras mittebat. et haec quidem omnia tam bello quam 
pace non minus prudenter quam fortiter gerebat. quod 
sane admiratione dignum est in homine qui adeo impe- 
ritus et expers, ut etiam Didacus Almagrus, litterarum 
fuit ut nomen suum, quo subinde in expediendis rebus 

bellicis et ciuilibus arduisque negotiis uti necesse erat, 
litteris consignare nesciret, sed inter duas notas quas 
ipse litteris publicis aut priuatis aut edictis regiis aliisue 
decretis imprimebat Antonius Picadus, cuius uirtuti tan- 
tum confidebat ut spectatissimae eius fidei omnia com- 
mitteret, nomen Francisci Pizarri inscribebat. atque ad- 
eo ille suos diligebat ut nullum non uitae discrimen pro 
eis adire non dubitarit. nam cum forte flumen rapidissi- 
mum nomine Barrancham transiret et unum ex famulis 
Indis, quos anaconas uocant, ui fluminis correptum ui- 
disset, subito ex equo desiliuit et natando Indum capillis 
apprehendit eumque ad aduersam ripam saluum traxit. 
et cum a praefectis et centurionibus reprehenderetur, 
quod se pro uno famulo Indo mortis periculo commi- 
sisset, tunc ille ‘nescitis’ inquit, ‘uos quid sit amore fa- 
mulum prosequi.’ ciuibus etiam ita se affabilem et iucun- 
dum praestitit ut, omissa dignitatis memoria, solus eos 
frequenter inuiseret atque salutaret ac, si quis apud se 
eum in prandio acciperet uel ad cenam inuitaret, liben- 
ter discumberet. amicos uero et familiares egentes non 
solum subleuabat sed etam locupletabat. plurimum 
enim beneficiis et munificentia excelluit et, cum mul- 
tum haberet, multum etiam dabat et id ipsum, ne uul- 
garetur, sua manu, ut qui, sicuti de M. Catone Sallustius 
memoriae prodidit, esse quam uideri liberalis malebat. 
nam ut alia omittam, hoc certe praetereundum non ex- 
istimaui: Pizarrum. quodam die in ludum pilae quem 
domi suae habebat descendisse et laterculum aureum 

pondo decem librarum sinu, ut eum militi cuidam His- 
pano, qui equum amiserat, sua manu daret, portauisse 
et, cum ibi eum non inuenisset, ne ab iis qui aderant 
laterculus ille conspiceretur, tunica haudquaquam se ex- 
uisse sed ea indutum amplius tres horas pila lusisse 
(studiosissime enim et alea et pila etiam cum infimae 
cuiusque sortis hominibus ludebat et laboris patientissi- 
mus erat) militem uero Hispanum post uenisse Pizar- 
rumque ludo mox finito eum secreto ad se arcessiuisse 
ipsique dixisse ‘miles, accipe. equidem maluissem te 
quadruplo donauisse quam mora tua tantum laboris lu- 
dendo pertulisse.' qui tametsi multis lusionibus ita ope- 
ram dabat ut interdum talis aut tesseris, nonnumquam 
pila aut eo ludo qui apud Hispanos ex duobus globulis 
ligneis et decem paxillis constat totum diem duceret, 
tamen, si quis tumultus Indorum et rebellio fieret, re- 
pente ludum incidebat et arreptis armis neminem ex- 
spectans eo per urbem currebat nec inde discedebat, 
donec Indos tumultuantes atque rebellantes comprime- 
ret. tantum ille animi, tantum roboris habebat atque 
adeo certaminum Indicorum expertus erat ut solus inua- 
dere centum Indos armatos non ambigeret. quod cum 
alibi Pizarrus sub ducibus Alfonso Hoieda et Bascho 
Nunio Balboa et Petro Aria Abulensi animose et stre- 
nue fecit, tum maxime in Perura, in qua se fortissimum 
pugnatorem praestitit, etiamsi eam regionem ingraues- 
cente iam aetate aggressus fuerit qui in exploranda 

Perura atque subigenda longe maiores terra marique 
labores excepit ac multo plura quam Didacus Alma- 
grus pericula subiit. magnum autem Caroli V Caesaris 
nomen, qui illustribus eum titulis ornauerat et in mili- 
tum Diui Iacobi numerum ascripserat praefectumque 
Nouae Castellae creauerat, in summo semper habuit 
honore. qui ita eximie eum coluit atque suspexit ut, 
quamuis Peruram cum imperio haberet, tamen multis 
rebus quas decernere, dare et concedere poterat ideo 
abstinuit, ne Caesar diceret Pizarrum se in Perura su- 
pra uires extendisse. itaque omnibus ille neruis conten- 
debat ut in laude et gratia cum Caesare esset. at uero 
imprimis, quo gratissimum ei faceret, maximam curam, 
diligentiam et studium non ad conseruanda solum uec- 
tigalia regia, sed augenda etiam adhibebat. et cum fre- 
quenter ad conflaturas iret, ex sella surgebat, ut ramen- 
ta auri uel argenti quae ex sectione decidebant, dum ex 
uno aut altero metallo quinta pars, quae Caesari uecti- 
galis nomine penderetur, caelo incidebatur, sua manu 
colligeret dicens bona regia, si alia re aggeri non pos- 
sent, certe ore colligi debere. accedit eo quod Peruram 
maxime excoluit municipiisque et colonis compleuit et 
ut agri ubique colerentur fecit, quo magis uectigalia 
regia in pace niterent et in bello non obsolescerent nec 
abrumperentur. Ciuitatem etiam Regum publicis et 
egregiis operibus adornauit. templum maximum in foro 
fecit et in aliis urbis locis duo monasteria, alterum diuae 
Virginis Mariae cognomine Redemptionis Captiuorum, 
alterum diui Dominici exstruxit, quibus Indos attribuit, 

unde monachi alerentur et aedificia reficerentur. do- 
mum etiam amplam et magnificam in eodem urbis foro 
aedificauit et molas frumentarias exstructis molibus in 
Lima flumine posuit. nec minus studium in ornandis 
coloniis quas ipse deduxerat Pizarrus collocauit et His- 
panos factionis suae atque eos praesertim qui urbem 
Limam incolebant beneficiis ac liberalitate est prosecu- 
tus. qui licet pronus in libidines foret, tamen, ne ciues 
offenderet, matronis et puellis Hispanis abstinuit. cete- 
rum ex concubinis Indis eam quae Atabalipae principis 
soror fuit maxime dilexit, ex qua Consaluum, qui puer 
decessit, et Franciscam, quae postea Ferdinando Pizarro 
patruo in Hispania nupsit, et Franciscum ex quadam 
nobili Inda Cuschana suscepit. sed et hoc in eo laude 
dignum, quod in altissimo gradu positus numquam ha- 
bitum uestis, nisi diebus tantum festis et solemnibus, 
mutauit, quibus, urgentibus etiam amicis, insignem 
uestem et eam quidem ex pellibus mardurinis constan- 
tem, quam Ferdinandus Cortesius ei dono ex Noua 
miserat Hispania, gerebat eamque confestim ac do- 
mum a templo rediret, ut maneret tunicatus, exuebat. 
tunica enim talari more Hispanorum prisco et toga 
fusa ex panno nigro induebatur gladioque et pugione 
accingebatur galeroque albo, quod ita Ferdinandum 
Consaluum Cordubensem Magnum Ducem cultum in- 
cessisse accepisset, et calceis albis ex pelle ceruina ute- 
batur. 

Ceterum Franciscus Pizarrus in tantis fortunae et dig- 
nitatis accessionibus, in tam immensis diuitiis atque 
opibus quas possedit nulla spe, nullo posteritatis fructu 
duci uidebatur. non enim domum, non fortunas, non 
possessiones, quibus nomen suum in memoria posteris 
esset, reliquit. sed nec ipse quidem Didacus Almagrus 
ullam posteritatis rationem habuit. in quo eadem prope 
animi, corporis, fortunae ornamenta atque in Pizarro 
fuere. at ille, tametsi in uoluptatibus magis continens 
erat, tamen in honoribus petendis multo ambitiosior 
quam Pizarrus habebatur, ut qui summo in imperio es- 
se, opulentissimas praefecturas gerere, maximum exerci- 
tum ducere exoptaret. ad haec in animum induxerat ni- 
hil denegare, munifice praedas largiri, omni tempore ac 
loco Hispanos adiuuare atque ita demum largitione mi- 
litum animos redimere ut ea, quo magis ipsos sibi ob- 
stringeret, palam proferretur in omniumque notitiam 
ueniret, quippe et esse et haberi largus ac liberalis uole- 
bat. qui quantum temporis a bellis Indicis uacabat, tan- 
tum amplificandae potius rei familiari quam aleae aut 
pilae impendebat. iam uero tam Pizarrus quam Alma- 
grus ea indignissima fuere fortuna ut, cum tantum auri 
et argenti facti atque infecti haberent, etiamsi cottidiana 
paene largitione multum consumerent, quantum multis 
ante saeculis nullus principum sibi comparauisset, ta- 
men, cum ad extrema uentum foret, non ab iis modo, 
in quos tot tantaque beneficia contulerant, relicti fuere 
sed in tam ingenti auri argentique ui ne uasculum qui- 
dem minutum, quo iusta funebria soluerentur, in 

utriusque domo inuentum est. amplissimae enim et ma- 
ximae utriusque fortunae et opes sanguine inuentae 
momento temporis euersae atque raptae fuere: in has 
Pachacamenses, Almagro Cuschi capto atque interfecto, 
inuasere; in illas Chilienses, Pizarro Limae trucidato, 
impetum fecere. qui, ut supra memoraui, Ioanne Rada 
duce urbem peruagantes nihil non foedum atque indig- 
num commisere. 

Erat tunc in urbe silentium triste ac maestitia tacita, 
quae ita animos omnium defixit ut prae metu obliti 
quid dicerent aut quid agerent, auxilio consilioque defi- 
ciente, plane nescirent. sed cum conspicerent aurum, 
argentum, gemmas, equos, arma et pretiosissima quae- 
que rerum suarum rapi, mutua inter ipsos ciues erat mise- 
ratio uocesque etiam miserabiles exaudiebantur Chilien- 
sesque domos per uim intrantes atque diripientes 
lamentabilis mulierum comploratio excipiebat. ex his 
Agnes, nobilissima femina et Francisci Alcantarensis in- 
terfecti uxor, magna uoce inclamans 'proditores, me ne- 
cate, qui meum bonum mnecauistis.' 'menüris, inquit 
Franciscus Peccius, ‘meretrix uetula. nemo ex Pizarris 
est hoc die superfuturus.' subiunxit mox Barraganus 
"iam tyrannus est occisus.’ cui Agnes, ‘cur tam immane 
scelus patrasti? interfice me, saeuissime proditor. tunc 

ille, ‘non interficio mulieres. sum equidem Ioannes Ro- 
dericus Barraganus ualens et robustus. testor Deum ne- 
minem qui me iniuria affecerit impune abiisse. nam in 
istius rustici et subulci Francisci Pizarri faciem, quod 
me semel tantum offendit, urceum fictilem impegi, os 
et dentes atque oculos fregi eoque grauissimo ictu ip- 
sum obtruncaui. quae, malum, ista est insolentia Didaci 
Almagri adulescentuli? inimicum eius interfeci, mortem 
Almagri patris uindicaui eumque dominum ac regem 
Perurae imposui' hoc Barraganum idcirco dixisse tra- 
dunt, quod propalam et grauiter quereretur Didacum 
Almagrum adulescentem eius beneficii nec gratum nec 
memorem esse inquissimeque ille ferret se non tanti 
apud eum esse quanti caede Pizarri perpetrata futurum 
sperauerat. 

Quin etiam homo improbissimus magna uerborum 
contumelia ipsum mortuum insectabatur; nunc rusti- 
cum nunc subulcum, quamquam hoc non adeo contu- 
meliose, appellabat; nam Franciscus Lopaeus Gomaren- 
sis est auctor Pizarrum Trugilli, quam Turrem Iuliam 
nonnulli esse uolunt, natum et ut incertae stirpis ad 
templi fores expositum et, cum nulla ei nutrix ubera 
praebere uellet, suem quandam submissas infanti adeo 
mitem per aliquot dies praebuisse mammas ut pro mi- 
raculo haberetur, donec Consaluus Pizarrus eum paru- 
um adhuc et lactantem agnouit educarique iussit; dein- 
de puerum a Consaluo patre custodem gregi porcorum 
impositum atque ideo nescium litterarum fuisse; ac de- 

mum, cum porci quodam die in pascuis asilo exterriti 
atque correpti diffugissent, ipsum etiam, amissis porcis 
quos pascebat, metu patris Hispalim profugisse indeque 
in Hispaniolam insulam ac post in Vrabam traiecisse. 
At uero Chilienses cum nullum direptioni et uexatio- 
ni ciuium finem facerent, domos quoque Francisci Pi- 
zarri et Francisci Martini Alcantarensis et Antonii Pica- 
di ita diripuere atque omnia expilauere ut ne clauum 
quidem ferreum in pariete fixum reliquerint. nauibus 
etiam quae in portu erant gubernacula et uela detrahunt 
eaque in urbem adducunt et, ne ex portu educi possent, 
praesidiis custodiisque eum muniunt. complures etiam 
tunc ciues in periculo fuere ne interficerentur, sed cum 
alii tum maxime Ioannes Perezius Gueuara, quem, nisi 
arma confestim tradidisset, Garsias Aluaradus iugulas- 
set, et Antonius Nauarius, quem Martinus Bilbaus in 
eum irruens et clamans ‘adhuc, Nauari, hic subsistis?' 
occidisset, ni Ioannes Rada audacter obstitisset atque 
eum protexisset, cui etiam gladium quem Christophorus 
Sosa abstulerat reddi fecit, sed ille non multo post, ni 
se gladio defendisset, necatus a Velaschio fuisset. quin 
etiam Franciscus Peccius, nulla sacrosancti dominici 
corporis sacramenti ratione prorsus habita, quod ad 
Gomezium Lunam deferebatur, qui propter mortifera 
uulnera extremum paene spiritum ducebat, Nauarium 
simul cum sacerdotibus religionis causa euntem, ni 
propere se in templum recepisset, morte mactauisset. 

nec minore in periculo Alfonsus Palominus et Ioannes 
Barrius fuere, qui in ea tunc urbe magistratum habe- 
bant. et hercle eo saeuitiae et furoris Chilienses proces- 4 
serant ut nemo iam ciuium in foro aut publico loco 
appareret, at domibus inclusi urbis occasum cum suo 
exitio in horas exspectabant, propterea quod uidebant 
nihil aliud Chilienses quam caedes, incendia, rapinas, 
spoliationes cogitare nullaque re tam effrenatam cupidi- 
tatem explere nec tam nefariam crudelitatem saturare, 
etiamsi magnum auri argentique pondus praeter equos 
et arma ex ciuium tectis iam abstulissent. nam tum 5 
praedae crudelissime ex Francisci Pizarri fortunis ab eis 
captae, tum rapinae ex Francisci Martini Alcantarensis 
aedibus factae, hae praeter Franciscae Pizarrae Francisci 
filiae scriniolum monilibus, armillis, inauribus et id ge- 
nus ornamentis aureis et smaragdis aliisque gemmis at- 
que unionibus refertum quindecim aureorum milibus, 
illae uero centum milibus sunt aestimatae, praeterea et 
quae illi ex Antonii Picadi domo rapuerunt sexaginta 
milia et quae ab ipsis ciuibus apertissime compilauerunt 
centum et triginta milia excesserunt. quae summa am- 
plius milia aureorum trecenta colligit. ex qua direptione 
ingens auri, argenti gemmarumque uis ad Didacum 
Almagrum peruenit. qui ut primum urbem diripuit, eo 6 
die et in domum et in hortos Francisci Pizarri immi- 
grauit atque in ea sedem et priuatum carcerem habuit, 
deinde Chiliensibus pro libidine sua in hospitia diuisit, 
post Ioannem Velaschium praetorem et Alfonsum Palo- 

minum et loannem Barrium ciuilium capitaliumque 
rerum iudices capi et in carcerem tradi imperauit eos- 
que magistratu abire coegit. comprehensi etiam et in 
uincula coniecti fuere Guilielmus Xuaraeus Caruaialis 
Caesaris procurator, Benedictus Caruaialis iuris consul- 
tus eius frater, Didacus Aguerus ac nonnulli senatores. 
Quin et Ioannes Rada senatum uocare propalamque 
minari iubet, nisi extemplo ad Didacum Almagrum ue- 
nirent, se circa domos eorum cum militum manu itu- 
rum et in publicum omnes ui extracturum esse. is au- 
tem timor frequentem senatum Almagro praebuit. illi 
uero qui in custodia erant ex ea educti atque omnes 
minis compulsi Didacum Almagrum praefectum maxi- 
mum Perurae appellant. qui statim ut praefectus est re- 
nuntiatus, Christophorum Sotellum contra senatus po- 
pulique Limensis uoluntatem praetorem creauit, Petrum 
Onnatium statorem maximum fecit et Franciscum Pec- 
cium et Martinum Carrillum rerum ciuilium ac capitali- 
um iudices constituit. itaque Didacus Almagrus, cum 
maiestatem nominis Caesaris laesisset, magistratus et se- 
natum in carcerem coniecisset, bona et fortunas ciuium 
diripuisset, se insequenti die per praeconem inuito se- 
natu, inuitis ciuibus, per fora, per omnes urbis uicos 
ritu solemni praefectum maximum Perurae pronuntiari 
fecit. nullum ius, nullum decretum, quo Caesar ei de- 
cerneret prouinciam, habuit, sed hoc uno tantum prae- 

textu ius usurpauit, quo Perurae imperio pouri posset, 
ut qui diceret Didacum Almagrum patrem suum, cum 
Peruram exploraret atque armis subigeret, cum Caesare 
transegisse atque ab eo in beneficii loco petiisse idque 
impetrasse ut uiuens praefecturam Noui Toleti obtineret 
ac post ut in eius locum Didacus Almagrus filius suffi- 
ceretur aut quem ille ipse Almagrus pater moriens no- 
minaret. itaque Didacus Almagrus filius, cum nullum 
decretum haberet quod sine scelere proferre posset, 
regnum tyrannidemque post Franciscum Pizarrum in- 
terfectum affectauit, Peruram ui et armis occupauit, nu- 
tus suos pro Caesaris decretis, pro senatus iussis esse 
uoluit. nibil enim pensi nec sancti habuit, dum regnum 
sibi pareret bonaque uiuorum ac mortuorum expilaret 
et, quo sibi magis Chilienses obstringeret, licentiam fa- 
ciendi quaecumque liberet eis permisit. qui nihil non 
facinoris taetri, crudelis, nefarii, tyrannici in Perura pa- 
trabant, sed in eos praesertim multa magnaque scelera 
committebant incautosque opprimebant quos Caesari 
fortissimos fidelissimosque fore sciebant partesque eius 
constanter ac fortiter defensuros atque tutaturos esse 
credebant. etenim cum alii praefecti et centuriones in 
Caesaris amicos et Pizarri familiares et propinquos 
acerbe saeuiebant, tum Ioannes Rada omnibus horis 
atrociter et tyrannice quidem aliquid in eos statuebat. 
nam per uiatorem Ioannem Alfonsum Pacensem ad se 
arcessiri iussit. is sine mora in aedes Pizarri, ubi Alma- 

grus coegerat senatum, uenit. cui Rada 'sponde' inquit, 
‘pro Christophoro Sotello. nam senatus te pro eo ua- 
dem accipit. at ille, cum ei repugnare non auderet, se 
pro Sotello sponsorem esse dixit et uadimonium promi- 
sit. et Sotellus quidem ab eo die et Onnatius et Peccius 
et Carrillus magistratus loco praedae acceperunt. quos 
in ea urbe per septem menses ita gesserunt ut scelera 
sceleribus cumularint: multos iniuriis, ignominiis, in- 
commodis affecerunt; multos uinculis, uerberibus, exi- 
tio, morte multarunt; ciues ita expilarunt ut non modo 
non arma nec equos, quibus se ipsos aduersus Indos 
rebelles tuerentur atque defenderent, sed ne pilum qui- 
dem reliquerint. 

Ceterum eodem die illi, quo magistratus iniere, An- 
tonium Picadum Francisci Pizarri scribam ex Alfonsi 
Richelmi praefecti aerarii domo, ubi ipse latebat, ui ex- 
traxerunt eumque ad Didacum Almagrum deduxerunt. 
is Picado minitatur se omni supplicio eum interfectu- 
rum, ni confestim edicta et decreta Caesaris ac litteras 
tam publicas quam priuatas diurnasque actorum scrip- 
turas exhiberet, tum praeterea commissa enuntiaret, se- 
creta detegeret occultssimasque Francisci Pizarri res 
aperiret et palam proferret. negat ille se arcana proditu- 
rum et quod peteret facturum. Almagrus uehementer 
commotus Picadum arripi, in Martini Carrilli iudicis 
hospitium trahi ibique in carcerem includi iubet. grauis- 
sime accusatur nec ciuium quisquam ipsum defendere 
audet. omni supplicii genere excruciatur. qui cum tor- 

mentorum uim perferre non posset, coactus est quid- 
quid saeuissimi iudices uellent confiteri. itaque homo 
innocentissimus capitis condemnatur ac postero die e 
carcere producitur et maxima uoce praeconis per uicos, 
per ora hominum traductus in foro ad palum deligatur 
et crudelissime necatur. 

Huic ultimae Antonii Picadi poenae Antonius Ori- 
huela Salmanticensis superuenit, qui pridie uesperi ex 
Hispania, in quam cum Ferdinando Pizarro traiecerat, 
infausto quidem omine Limam redierat. is ubi Picadum 
tanta cum ignominia et dedecore occisum uidit, non 
dubitauit palam dicere iniquissime eos facere, qui cru- 
delissima morte Hispanos imperio potestatique Caroli 
V Caesaris subiectos et Francisci Pizarri domesticos ac 
familiares mactarent, atque eos plane tyrannos et prodi- 
tores esse qui tam detestabilia scelera et tam manifesta 
flagitia in Deum, in Caesarem et in homines committe- 
rent. uixdum Orihuela haec ediderat, cum iudices re- 
rum capitalium eum repente corripi et in carcerem duci 
ac postridie, quod seditionem concitauisset, in foro se- 
curi percuti iubent. insequenti autem die Antonius Ori- 
huela ad extremum supplicium  praecone. de more 
praeeunte ac ipsum seditionem et discordiam in Ciuita- 
tem Regum induxisse per uias falso pronuntiante trahi- 
tur. qui tametsi apud illos nihil proficere arbitrabatur, 
tamen, ubi ad forum uentum est, uultu interrito et lon- 
gissime hoc a uero quod sibi in criminis loco obicere- 

tur abesse protulit et iudices praeter omnem aequitatem 
atque religionem facturos nec impune laturos, si crimine 
seditionis insontem ac sacris initiatum obtruncarent, fir- 
missime asseuerauit. ‘atqui certe, inquit Onnatius, 'ap- 
paritor, hoc de te transactum est neque iam prouocari 
potest. carnifex, de Antonio Orihuela insonte et sacris 
initiato supplicium sume et ceruicibus caput abscide.' 
ciues uero qui aderant infelicissimi iuuenis miserabilem 
casum grauiter accipientes oculos a tanta spectaculi 
acerbitate auertere. 

lam primum omnium Didacus Almagrus, Picado et 
Orihuela in foro caesis, quo magis Hispanos ad se at- 
traheret atque alliceret, circummissis praeconibus pro- 
nuntiari iubet Didacum Almagrum praefectum Perurae 
maximum et his qui in se officiosi non fuissent et illis 
qui pro Ferdinando Pizarro ad Salinas in Didacum Al- 
magrum patrem pugnauissent clademque ei contulissent 
iniurias et malefacta condonare et poenam remittere, 
dummodo in reliquum tempus omnes suspiciones ui- 
tent. deinde edicit ne quis ex factione Pachacamensi 
gladio et pugione accinctus aut aliis armis instructus, ni 
ultima pati uellet, in publicum egrederetur. postremo 
ipse per nuntios quid in Ciuitate Regum actum esset 
Hispanos qui in coloniis et municipiis Perurae erant, 
praesertim eos quos amicos ac pernecessarios Almagri 
patris fuisse sciebat, certiores facit. tum denique se sine 
ulla senatus populique Limensis repulsa praefectum 

maximum Perurae factum atque appellatum. monet eti- 
am litteris ne contra atque imperet facerent neue impe- 
rium abnuerent, sed auctoritatem eius senatus sequeren- 
tur atque exemplum imitarentur. 

Ciuitates autem et oppida omnia Perurae partim me- 
tu, partim minis, Chiliensibus etiam nitentibus, imperium 
Almagri praeter Quitum et Chaxapoias accepere. quae 
res magnos discordesque motus reipublicae Peruranae 
attulit. sed enim, antequam Almagrus nuntios cum litte- 
ris, edictis et mandatis in urbes et oppida Perurae mitte- 
ret, iam fama de interitu Francisci Pizarri praefecti fines 
imperii Perurani peragrauerat et ad Christophori Vaccae 
Castri aures, quem ualetudinem ex ueteri periculosoque 
morbo confirmantem Popaiani reliquimus, peruenerat. 
multa enim illic de oppresso Pizarro cottidie audiebantur, 
sed adhuc sine capite, sine auctore, nuntio tantum rumo- 
re. is enim cum increbresceret et Popaianam peruaderet, 
Castrus, qui octauum iam diem propter infirmitatem 
ualetudinis Popaiani tenebatur quominus reliquum iter in 
Peruram conficere posset, litteras ab urbe Quito allatas 
accepit, ex quibus eadem prope cognouit ac rumor per- 
tulerat. 

Ceterum quamuis id ipsum Castrus certum non ha- 
beret, tamen ad Sebastianum Benalcazarem praefectum, 
qui eodem tempore Cali erat, sua manu scripsit rumo- 
res de Francisci Pizarri praefecti caede et de Chiliensi- 
um defectione ac scelere et eos quidem satis constantes 
perferri; nihil tamen certi ea de re haberi; interim se ad 
iter compararet, dum alteras litteras ab se exspectaret, 

ut, si necessitas urgeret, Caesari opem et operam in re- 
ciperandis Perurae prouinciis, ut par erat, praestaret. 
Benalcazar ad ea respondit se rebus Caesaris fauturum 
et ea quae imperaret facturum. nec ita multo post Lau- 
rentius Aldana eques Trugillanus, Quiti praetor, primus 
Hispanorum ad Castrum Popaianum uenit. is omnia 
quae Chilienses Limae patrauissent summa fide ipsi ret- 
tulit. eadem etiam Antonius Decius, Alfonsus Arguel- 
lus, Ioannes Valdiuiessus et Alfonsus Ordasius Biatien- 
sis ex Perura in eam se recipientes urbem renuntiauere. 
et hi quidem omnes hortari et monere Christophorum 
Vaccam Castrum non desistebant ut Calim reuerteretur, 
ibi se curaret et plane confirmaret et, cum commode 
posset, Panamam e Bonae Venturae portu renauigaret, 
ubi multo facilius quam in Perura aes alienum contra- 
here, milites conscribere, equos et arma coemere, com- 
meatus expedire, classem instruere ac demum omnia 
quae ad apparatum belli recipiendamque Peruram ne- 
cessaria forent conquirere posset; sed ea ipsa unde in 
Perura conflari et comparari queant se prorsus nescire 
ac ne intellegere quidem, propterea quod omnes prope 
ciuitates et oppida Perurae sub Didaci Almagri imperio 
essent; eum copias Hispanorum militum armis et equis 
instructas sub signis habere bellumque nefarium contra 
aras et focos, contra uitam fortunasque nostras, contra 
Caesarem et patriam non comparare sed gerere ac pro- 
fligatissimos et perditissimos quosque spe praedae ac 
rapinarum undique ad eum concurrere; nihil praeter- 

mitti a duce aut a militibus quod in alterius factionis 
Hispanos et Indos non edatur; domus ipsorum diri- 
piuntur, equi, arma, uestimenta, pecuniae auferuntur ac 
ne sacrorum quidem spoliatione abstinetur; uix unum 
aut alterum ex aduersae partis principibus esse qui pro 
Caesare, pro patriae salute sese Didaco Almagro obice- 
re et opponere audeat; nec se denique dubitare quin 
iuuenis atrocissimus, simul atque de Vaccae Castri in 
Peruram aduentu nuntiaretur, obuiam uenturus esset 
ipsumque imparatum aggressurus; proinde Castrum 6 
commodo Caesaris reipublicaeque facturum, si ad tem- 
pus consilium caperet Panamamque remearet, ut sibi 
suisque prospiceret rebusque Peruranis prouideret. 

At Castrus nulla re territus, nec quod incommoda 75 
tunc ualetudine impediretur nec quod omnium rerum 
plane egenus esset, pauca in eam sententiam dixit, qua- 
re negotio desistere non posset: iam se apud animum 
statuisse non retro regrediendum sed ultra progredien- 
dum esse; hoc Caesarem, quem oculis cerneret, impera- 
re; tum demum se in tanta rerum omnium desperatione 
facturum quod e republica fideque sua duceret, eamque 
spem communis salutis et dignitatis suae in summo 
Deo ita collocauisse ut pro certo haberet et se hostes 
Caesaris atque reipublicae profligaturum et Peruranas 
Cuschanasque prouincias reciperaturum; abicerent modo 2 
ipsi timorem et se erigerent atque confirmarent; sed et 
hoc sibi persuaderent, Didacum Almagrum et Chilien- 
ses, quod sacrilegi, raptores, interfectores et proditores 
patriae essent, audito nomine regio animis uiribusque 
defecturos et suorum scelerum Caesari et reipublicae 
poenas daturos; itaque magno fortique animo profecti- 
onem parare inciperent; iam se post unum et alterum 
diem constituisse iter coeptum cum eo comitatu paruo 
qui supererat in Peruram intendere. 

Castrus postquam Hispanorum animos uerbis confir- 
mauit, Sebastianum Benalcazarem praefectum per litte- 
ras certiorem fecit Franciscum Pizarrum praefectum a 
Didaco Almagro sine dubio interfectum esse, Limam 
direptam, Peruram ita armis occupatam ut omnia in po- 
testate illius essent; itaque daret operam ut quam celer- 
rime fieri posset ualidam Hispanorum manum Popaia- 
num duceret; quod si ipse ab ea urbe iam discessisset, 
in itinere consequeretur. Laurentius etiam Aldana ea de 
re ad Christophorum Pennam Veraguae praefectum 
scripsit, ut sine mora ad Castrum in Peruram ueniret, 
quo Caesari uirtutem et operam suam in re militari 
praestaret. sed is, cum per idem tempus ad sinum Mat- 
thaei, qui sub fluminis nomine Sancti Ioannis praefectu- 
ra continetur, quam Paschalis Andagoia praefectus tunc 
administrabat, coloniam deduceret, officium Caesari at- 
que reipublicae praestare non potuit. at Castrus, cum in 
celeritate rem positam uideret, Popaiano sine militibus, 
sine equis, sine ullo apparatu belli, Aldana, Valdiuiesso 
et alis tantum quos memoraui Hispanis offici causa 
eum prosequentibus, Quitum est profectus. 

Nec dubium est, si ipse Panamam repetiisset, quin 
Didacus Almagrus omnes Hispanos qui in Perura erant 
tum cohortationibus, tum pollicitationibus, tum minis 
in partes suas traxisset atque ea Perurae regna in potes- 
tate sua habuisset. nam et Alfonsum Aluaradum, qui 
Chaxapoias in Caesaris fide retinebat, et Petrum Alua- 
rum Holguinum, qui pro Caesare Cuschi signa extule- 

rat, facile fudisset; tum praeterea firmissimis praesidiis 
et classibus tam terra quam mari Peruram muniuisset 
aditusque ita praeclusisset ut non modo non capi, sed 
ne adiri quidem ea prouincia potuisset, unde Caesar 
magna incommoda atque detrimenta accepisset, quippe 
qui praeter immensos labores summasque difficultates 
durissimo periculosissimoque bello et longo quidem 
tempore Peruranas Cuschanasque prouincias recepisset. 
ceterum tantum Didaci Almagri furorem Castrus admi- 
rabili incredibilique constantia et firmitate animi singu- 
larique prudentia cum rebus asperis tum maxime iam 
deploratis a reipublicae pernicie auertit hostesque a po- 
puli Perurani ceruicibus reppulit ac fugauit et Alfon- 
sum Aluaradum et Petrum Aluarum Holguinum ad- 
uentu suo confirmauit et ipsorum animos erexit. nec 
infirmitas corporis nec imbecillitas uirium eum tenuit, 
quominus die profectioni constituto iter in Peruram fa- 
ceret. 

Erat tunc hibernum tempus. magni et assidui imbres 
cadebant, quibus flumina aucta praesertim niue ex om- 
nibus montibus proluente difficulter atque aegre transiri 
poterant. tum autem quam plurimae ualles et arboribus 
condensae Castro erant transcendendae et immensa 
montium iuga superanda, quae itinera difficilia atque 
angusta excipiebant. haec uiarum difficultas ipsum tarda- 
bat atque eo magis quod nonnumquam saxa praerupta 
iter impediebant ac, si quid itineris campestris inter- 
cederet, rursus loca aspera et montosa haud magno spatio 
interiecto frequenter subeunda erant. sed ille excellenti 
animi magnitudine continentique labore omnia superauit 
ac uiam processit. 

Sunt in eo itinere dextra laeuaque ualles fertilissimae 
et regiones cultoribus refertissimae, sed imprimis ad or- 
tum Guambia et Guanca, deinde multae uariaeque In- 


2 


78 


79 


354 CALVETVS, DE REBVS INDICIS 


dorum gentes et populi, qui Maluasam, Polyndaram, 
Palacem, Tembium et Colacam incolunt, post Coconuci 
populi ad radices Andium montium positi, unde Gran- 
dis amnis exoritur, et oppidum Cotara. hic in summis 
iugis permulti crateres patent, quos Volcanos accolae 
uocant, qui interdum fumum, interdum íauillas euo- 
munt ac nonnulli ex his aquam calidam emittunt, ex 
qua sal conficitur. ultra ad austrum Guanaca regio. mox 
ad eurum sunt Paecenses siti, qui multa detrimenta His- 
panis intulere multosque eorum interfecere. hi ceteris 
Popaianae prouinciae Indis robore et uiribus praestant 
eosque in praefectos sibi eligunt quos uirtute bellica 
plurimum excellere compertum habent; his potissimum 
parent. hastis longis ex palma et telis missilibus utuntur 
saxaque ingentia ex lugis in hostes deuoluunt. arduos 
enim montes accolunt et in uallibus ipsorum, quibus 
amnes fluunt, sementes faciunt. sed et hi, ut plerique 
Popaianae Indi, carnibus humanis uescuntur. quos tan- 
dem Sebastianus Benalcazar praefectus magna clade illa- 
ta edomuit. post Guachicon et aliae regiones complu- 
resque Indorum pagi sequuntur. Cochesquium uero 
oppidum et fluuius Iunctius ad austrum spectant et in- 
gens Mastellorum regio et Patia gens et uallis amoenis- 
sima. iam uero regiones Bamba et ea quae Chapanchita 
appellatur in occasum uergunt. et hae quidem Indorum 
gentes atque nationes nec templa nec aras nec ritus 
sacrorum habent. defunctos aut reuiuiscere aut animas 

ipsorum in corpora infantium nascentium transire cre- 
dunt. ominibus et ueneficiis maxime sunt dediti. cum 
manibus infernis colloquuntur, quorum consiliis omnes 
domi bellique gerunt. dynastas uero et principes uita 
functos non aliter atque in Perura cum uxoribus uiuis 
aliisque feminis et magna cibi potionisque copia et auri 
argentique ui in sepulcris condunt. sunt et in Popaiana 
Indi qui eos aut comburunt aut tostos igne sepeliunt. 
Ceterum in Patia ualle ii inhabitant populi, quibus 
Hispani nomen Salis dedere, et auro abundant et cum 
Chapanchitanis et Mastellis finitimis (longe enim late- 
que hi protenduntur) commercia faciunt maximeque 
exercent. his proximi sunt Abadii, Hisancalenses et 
Panganenses ac multi uariique populi qui aliis aliisque 
praediti nominibus et moribus Pasti dicuntur. his con- 
termini sunt Quillacingae, quorum nomine Mocondini, 
Bexendini et alii populi continentur. est apud hos in 
altissimi cuiusdam montis cacumine lacus aquae natura 
usque adeo frigidae ut, quamuis in longitudinem milia 
passuum triginta duo et in latitudinem sedecim exten- 
datur, tamen nec pisces nec aues gignit nec terra eum 
proxime ambiens milium nec ullam arborem producit. 
Pastorum autem et Quillacingarum habitus moresque 
dissimiles. hi proceri et corpore ingentes et bellicosi at- 
que anthropophagi sunt; illi humiles, parui, deformes et 

horridi abiectique et nimis sordidi planeque phthiropha- 
gi. pars prope seminudi agunt, pars tunicis ex herbis aut 
ex arborum corticibus aut ex lino xylino confectis genu- 
um tenus uestuntur. et tam Pasti quam Quillacingae 
secreta colloquia cum cacodaemone serunt, quae mox in 
omnium perniciem erumpunt. is ingenti magnitudine, 
nigro colore, taetro uisu, horrendo nomine se frequen- 
ter Quillacingis obuium dat eisque persuadet se regnum 
maximum, ubi reuiuiscant, paratum habere ipsosque ibi 
in summo honore atque uoluptate acturos. qua spe falsa 
et promissis illi inducti primum, mortuo principe, Indos 
utriusque sexus (singuli enim populi uicini binos aut 
ternos ex suis mittere tunc solent) potione ex milio iux- 
ta tumulum complent; deinde eos, cum alienatos mente 
uident, una cum cadauere principis praeter coniuges fa- 
miliares quoque eius uiuos et quam plurima uasa cibo 
potuque plena, ut ipsum comitentur, tumulo ualde pro- 
fundo contegunt eumque principem putant tanto uenera- 
tiorem in illo regno futurum quanto maiorem comitatum 
et apparatum ipse secum duxerit. at uero Pasti, ubi prin- 
ceps e uita excessit, eum multos dies atque noctes lamen- 
tis prosequuntur ac deinde, ut Peruranis mos est, sepul- 
tura afficiunt. sunt et in Pastis et Quillacingis complures 
amnes sed praecipue duo insignes, alter Calens nomine, 
alter Angasmaius; hic Perurani imperii finis (neque enim 
ultra Guainacapa magni Topahingae lIupanguis Cuschi 

regis filius est progressus), ille adeo liquidus et dulcis 
ut nullus in Indiis nedum in Hispania sit amnis qui 
cum eo iure conferri possit. 

Traiecto Calenti flumine, mons est qui amplius milia 81 
passuum duodecim in ascensu difficili atque arduo ha- 
bet. mox crater in summo iugo conspicitur, qui non 
fumum modo sed cinerem etiam et pumices eructat. 
uentum est tandem ad amoenissimum oppidum, quod a 2 
Pastis populis nomen traxit. situm est in Atride Quilla- 
cingarum ualle fertilissima et a Popaiano milia passuum 
centum et sexaginta et tantundem spatii ab urbe Quito 
distat. uallem uero, quem undique montes et siluae cin- 3 
gunt, amnis eiusdem nominis influit, in quo et molae 
sunt frumentariae et ad ripam multae iucundaeque His- 
panorum uillae positae. ea uallis frumento, hordeo et 
milio abundat. in siluis cerui, cuniculi, perdices, colum- 
bae, turtures, phasiani et pauones gignuntur. ager au- 
tem gentis Pastorum natura praegelidus est uariosque 
ex sese pastus uarieque abundantes pecori praesertim 
suillo fundit innumerosque paene porcorum greges alit. 
in eo uero multum hordei, parum milii prouenit. cete- 4 
rum in Pastis atque in eo ipso oppido uer multo quam 
hieme frigidius est, etiamsi conuersiones temporum an- 
ni similes prope atque in Hispania sint. at enim Pastum 5 
oP Laurentius Aldana nobilissimus eques et Qui- 

i praetor eo condidit anno colonosque deduxit qui 
Christi fuit MDXXXIX, quod certe longe plures pagos 

sub imperio suo quam aut Popaianum aut Quitum ha- 
bet. 

Iam uero Castrus hieme summa et tempestate perfri- 
gida ab eo oppido Quitum est profectus. in eo autem 
itinere primum Funenses et llenses populi, deinde 
Gualmatani deuersoria, post sunt Ipialenses. ab his, an- 
tequam in Guacam regionem paruam uenitur, uia illa 
Hingarum regia quae a Cuscho usque per montanam 
Peruram est ducta itur. at in Guaca rupes quaedam est 
mira altitudine et crassitudine. ea natiuum fornicem 
subter medium sui ipsius efficit, quem ingens flumen 
praeterfluit, ac super pontis natura facti uicem supplet, 
unde accolae Lumichacam, id est, pontem lapideum, 
quo flumen desuper transitur, sua lingua uocauere. 
utrimque singulae erant arces, ex quibus milites Perura- 
ni incursiones in Pastos faciebant. est et fons haud pro- 
cul ab eo ponte lapideo aquae ita calidae ut flumen 
ipsum frigidae, quippe ea regio adeo frigida et infecun- 
da est ut nihil prater radices quas Indi serunt et pruna 
quaedam minuta coloris nigri nomine mortuna dicta et 
alia paulo minutiora instar uuarum gignit. haec auide 
uescentes inebriant et torminibus ita afficiunt ut hi neque 
mente neque lingua per totum diem consistant. a Guaca 
sunt Tucenses; dehinc arx Hingarum iam diruta, quae 
uallo et fossa munita fuit, mox fluuius Mira admodum 
calidus ac eximie fertilis et gentis Pastorum et Quitiae 
prouinciae finis. uallis uero quam ipse amnis influit mag- 

na frugum et fructuum copia et uario leguminum genere 
ingentique cuniculorum, turturum atque perdicum nu- 
mero abundat. a ualle et flumine Mira lacus ille est quam 5 
indigenae Hyaguarcocham, id est, mare sanguinis, ideo 
appellant, quod Guainacapa, maximus Perurae rex, ut ipsi 
referunt, cum Caranguenses aliique populi finitimi ani- 
mum eius multis rebus uehementer offendissent, uiginti 
hominum milia iugulari et in eum lacum proici iusserit. 
qui, tot milibus hominum adultae iam aetatis occisis, 
cum pueris tantum pepercisset, eos populos Guamara- 
conas uocauit, ac si Latine dixisset ‘nunc estis pueri". 

Inde Castrus ad regia Caranguis hospitia et palatia 83 
descendit. haec ex politissimis lapidibus una cum pul- 
cherrimo Solis templo (exstant adhuc tant aedificii ues- 
tigia) constructa fuere. quod templum apud illas olim 2 
gentes et religione sacerdotum et numero uirginum et 
maximis diuitiis post Cuschanum eximie floruit. ampli- 
us enim ducentae uirgines et forma et perpetua uirgini- 
tate insignes Soli erant dicatae et parietes templi aureis 
et argenteis laminis contecti. hic autem praeter innume- 
ra prope uasa tum ex auro tum ex argento ad templi 
usum destinata thesauri Hingarum erant repositi. mag- 
na enim ipsi uectigalia ex prouinciis undique uicinis 
capiebant. ea uero unus ex praefectis ipsorum maximis, 
qui cum magno militum numero, ut populos in officio 
contineret, regia inhabitabant hospitia, exigebat. hic 3 
Atabalipam principem (nam de matre eius Quitiae regi- 

na et Guainacapae coniuge non est dubium) ortum 
habuisse quidam sunt auctores, cum inter omnes Per- 
urae Indos constet eum non in Caranguis hospitiis sed 
Cuschi Guainacapa ex Quitia in eam urbem reuerso et 

4 natum et in lucem editum fuisse. ceterum inter amplis- 
sima Hingarum aedificia quae in ea uia regia qua Qui- 
tum itur conspiciuntur Otabali sunt deuersoria. haec ad 
occasum Poritacos, Collaguacos, Guancas et Caiambes 
populos et ad ortum Cotocoiambam regionem atque 
Hyumbum montem habent. 

84 Sed enim Otabalenses et Caranguenses mutuo ac 
paene infinito flagrant odio grauesque inter ipsos inimi- 
citias gerunt, propterea quod Otabalus princeps (pagi 
enim et populi Indorum uallesque et flumina fere ab 
ipsis regulis, tetrarchis et dynastis nomina accipiunt) 
miro commento et arte Caranguis hospitia et regia Hin- 
garum palatia per id tempus diripuit, quo Sebastianus 
Benalcazar praefectus cum Hispanorum militum turmis 
et cohortibus in Quitiam inuasit magnumque terrorem 
eius regionis populis incussit, atque eo magis quod iam 
fama de Atabalipa principe cum maximo Indorum exer- 

2 citu ad Caxamalcam fuso atque capto percrebuisset. ad 
haec ipsi iam in animum induxerant nullis copiis, nullis 
etiam uiribus Hispanorum ferocitati, audaciae et perni- 
citati resisti posse, ut qui equitem simul et equum 
unum et idem animal esse crederent. itaque Otabalus 
princeps uersutus et callidus oblatam rei bene gerendae 

3 occasionem arripit. acerrimos quosque Indos ex suis 
deligit, eos uestibus gossypinis tectos et maximis qui- 

busque urcis siue arietibus insidentes atque uirgas lon- 
gas hastarum in modum manibus gestantes iuga ex ad- 
uerso Caranguis posita et imminentes tumulos subire 
iubet atque ita incedere atque apparere ut a Caranguen- 
sibus prospicerentur. ipse uero cum reliqua et inculta 
Otabalensium turba celeriter uia regia in hospitia con- 
tendit et simulata fuga uultu et oculis motum animi 
prae se ferens Caranguem ingreditur. praefectus et mili- 
tes et Caranguenses admiratione obstupefacti obuiam ei 
occurrunt. Otabalus tota mente et omnibus artubus 
contremiscens clamat ut sibi protinus cauerent: Hispanos 
aduentare ac iam prope adesse; uix se, omnibus diuitiis 
relictis, pericula et maximos cruciatos effugisse ac fuga 
mortem uitauisse; homines esse corpore semifero et 
saeuissimos atque uiolentissimos in Indos. dum haec 
Otabalus summa cum omnium trepidatione refert, Indi 
urcis insidentes numeroso atque horrifico agmine per 
iuga et tumulos apparuere. quibus conspectis, praefec- 
tus et milites qui in praesidio erant et Caranguenses 
fidem Otabalo habentes ac magno timore perterriti 
hospitia et palatia regia deserunt et in proximos montes 
diffugiunt. at Otabalus simul cum suis dissimulato dolo 
se cursu et lassitudine exanimatum dicens atque fingens 
lento gradu multitudinem fugientium sequitur et ali- 
quantulum spatii progressus, cum Caranguenses celeri 
fuga longius ab hospitiis processissent nec iam appare- 
rent, in Caranguem regreditur et capitali fraude admissa 
repentino latrocinio atque impetu omne aurum et ar- 

gentum et quicquid rerum pretiosarum in praefecti hos- 
pitiis et Hingarum palatiis repositum erat spoliatione 
tantum Solis templi abstinens domum suam abstulit. 
qua re postea cognita praefectus et Caranguenses uehe- 
menter commoti, tum quod ipsi circumuenti et spoliati 
ab Otabalo latrone fuissent, tum quod metu coacti et 
dolo decepti sese in fugam dedissent, bellum Otabalen- 
sibus parare, res latrocinio amissas recipere, poenas ab 
Otabalo ui repetere inter se constituunt. ceterum cum 
Hispani Sebastiano Benalcazare duce arma tunc Quitiae 
intulissent, rem in aliud tempus differentes, ut se sua- 
que contra communes hostes defenderent salutique pu- 
blicae consulerent, incepto destitere. sed hi quae ille per 
scelus et latrocinium abstulerat numquam reciperauere. 
nam Hispani et hospitia et palatia regia Caranguis et 
templum Solis funditus euertere atque spoliauere. 

Iam uero ab Otabali deuersoriis, transcenso iugo 
quodam niuoso, ubi omnia frigore geluque rigent, Co- 
chesquium primo, Guallabamba deinde subest. nonnulli 
hic amnes intersunt, qui pontibus iniectis facile trai- 
ciuntur. uerum quamuis haec loca magno solis calore, 
quod fere sub aequatore sint, infesta uideantur, tamen 
commodissime habitantur; neque enim iam dubium est 
quin multae regiones uarüsque gentibus cultissimae et 
hiberna aestiuaque tempora sub eo circulo sint et quae 
seruntur, praesertim frumentum et hordeum, benignis- 
sime procreentur. quae sane omnia Christophorus Vac- 
ca Castrus, dum has regiones peragrauit, diligenter no- 
tauit atque animaduertit diuturnoque usu explorauit. 

qui ex Cochesquii et Guallabambae deuersoriis ualetu- 
dine iam confirmata uiribusque receptis discedens in 
campum Anaquitum et ab eo in urbem Quitum, quae a 
Guallabamba milia passuum sedecim abest, tandem per- 
uenit. et Castri quidem aduentus incredibili amore, lae- 
titia atque honore a senatu populoque Quitiensi est ex- 
ceptus; nihil enim quod ad ornandum eum pertineret a 
ciuibus est relictum. 

Quitia ab septentrione nouissima Perurae prouincia et 
Popaianae finitima inter subsolanum et Fauonium citra 
ultraque aequinoctialem lineam se longe lateque exten- 
dit nomenque ab illustri urbe Quito eius principe et 
Hispanorum colonia accepit. quam incendio a Rumina- 
guio Atabalipae principis legato consumptam Sebastia- 
nus Benalcazar praefectus, cum eam regionem imperio 
Hispano adiecisset, denuo aedificauit anno Christi 
MDXXXIIII, colonisque in ea deductis, ciuitatem Sanc- 
ti Francisci cognomine Quiti appellauit. hoc autem ur- 
bis nomen proprium et uerum ab hospitio Hingarum 
regio multo ante quam Hispani in Peruram uenirent 
illic constructo, quod incolae Quitum uocauere, tractum 
est. haec uero urbs in loco plano quidem et salubri at 
frigido et perangusto ad imas montium radices, qui inter 
septentrionem et eurum excurrunt planitiemque illam 
efficiunt et prospectum impediunt, sub aequatore sita 
est uixque ultra protendi aedificandisque domibus augeri 
potest, quamquam moenibus, si oporteret, cingi et prop- 
ugnaculis muniri queat. ceterum ab ortu Quitum et eos 
montes, ex quibus maximum flumen quod et in Oceano 
septentrionali Mare Dulce dicitur et ingenti Maranoni 
amni proximum est exoritur, tum Pastum oppidum, ab 
occasu Portum Veterem et Guaiachiliam, a meridie Lo- 
xam et Piuram, quae ciuitas Sancti Michaelis cognomi- 
natur, Hispanorum colonias magno inter se spatio dis- 
tantes et a septentrione Popaianam prouinciam habet. 

Hinc etiam uia illa regia est, quae per montanam Per- 
uram usque ad Cuschum et inde in Chiliam regionem 
ducit, quae, ut Petrus Cieza Leo Hispalensis prodit, 
qui Popaianam et omnem Peruram in militari labore 
peragrauit easque de omnibus rebus inquirendo quasi 
pictura quadam descripsit, amplius quadragies et mili- 
bus passuum octingentis ab urbe Quito abest. hanc au- 
tem uiam regiam Hingae, potentissimi Perurae reges, 
multo labore uiribus manibusque hominum per montes 
paene inaccessos et iuga praerupta atque aspera et per 
rupes et loca deserta atque palustria aperiri sternique 
fecere et amplissimis hospitiis ac deuersoriis omnibus 
rebus instructissimis et duodenis aut denis senis passu- 
um milibus inter de distantibus ornauere. ad quam 
prope accedebant cum in aliis Europae prouinciis uiae a 
Romanis olim factae atque stratae tum ea quae in Hi- 
spania Argentea uocatur. 

lam uero Quitia prouincia, tametsi sterilis uidetur, 
quod montosa aspera et frigida sit, tamen solo fertili est 
atque laeto, uenis auri et uario ferarum atque auium 
genere plurimum scatet et innumeras paene pecudes la- 
nigeri generis tam domestici quam siluestris praeter- 
quam plurima armenta alit. quin et ualles apricae et 
temperatae tam pinguis atque tam feracis sunt soli ut et 
frumenti et hordei et luguminum copia abundent. mi- 
rum quantum in his uallibus non solum citri et aliae 
arbores fructiferae, sed uites etiam proueniant. ad haec 
magna est lini xylini et earum radicum abundantia quas 
papas et quinuas appellant. hae caule cubitali, folio 

haud absimili blito rubro, semine partim candido, par- 
tim sunt purpureo, quod perinde ut oriza conditum in 
epulis apponitur atque ita ex eo, ut etiam ex hordeo, 
potionem Indi conficiunt. illae uero folio rhoeam her- 
bam, radice tubera, sapore nucem castaneam coctam 

4 reddunt. cultores autem habitu et moribus parum a ce- 
teris Peruranis differunt nec ita feri nec inculti sunt ut 
Popaiani. agros maxime colunt atque exercent et fruges 
iisdem prope temporibus quam Hispani (neque enim 
hac saltem in re natura Quitiae regionis dissimilis est 
Hispaniae) serunt et metunt fructusque colligunt atque 

5 condunt. ceterum Quitum et pontificis auctoritate, cui- 
us dioecesi Piura, Portus Vetus et Guaiachilia Hispano- 
rum coloniae sunt attributae, et sacerdotum religione et 
decurionum et ciuium constantia atque in regem suum 
fide prae ceteris floret atque uiget. 

4 Haec enim ciuitas Sancti Francisci, cum alia Hispa- 
norum municipia et coloniae quae collocatae in Perura 
erant metu et armis coactae ad Didacum Almagrum 
praeter Chaxapoias, quibus Alfonsus Aluaradus prae- 
erat, defecissent imperiumque eius accepissent, constan- 
ter et fortiter ad ultimum perseuerauit nec ullis umquam 
precibus nec minis induci potuit, etiamsi Franciscus 
Ferdinandus cognomine Ferrus, ciuis nobilis et factio- 

sus, Chiliensium partes foueret, ut a Caesare descisce- 
ret, unde laudem nomenque inclutum inuenit, atque eo 
magis quod ab ea initium Perurae recipiendae factum 
est. nam ciues Quitienses Vaccam Castrum postridie 
eius diei quam eum urbe receperant ex hospitio, quo 
benigne exceptus fuerat, in praetorium, ut quae Caesar 
in mandatis dedisset et quae ipsi commisisset. clarius 
intellegerent mandataque protinus exsequerentur, sum- 
mo cum honore deduxerunt. quo ubi uentum est, sena- 
tus frequens habetur et unus ex decurionibus, cum de 
ciuitatis rebus uerbum facere coepisset, post de sceleri- 
bus nefariis atque flagitiis manifestis quae Didacus Al- 
magrus et Chilienses in Ciuitate Regum fecissent ad 
Vaccam Castrum rettulit et, quo rectius atque commo- 
dius ipse decerneret quid constituendum, maturandum 
agendumque esset, cuncta quae illi patrauissent ordine 
rettulit: primo Franciscum Pizarrum, praefectum maxi- 
mum Perurae et Caesaris legatum, praeter Franciscum 
Martinum Alcantarensem eius fratrem et Franciscum 
Chauium, equitem ornatissimum, et quosdam alios ob- 
truncatum fuisse, domos ipsorum et Antonii Picadi 
scribae direptas et ciues Limenses auro, argento, gem- 
mis, equis et armis spoliatos; deinde Almagrum ui sena- 
tum populumque Limensem compulisse ut se praefec- 
tum maximum Nouae Castellae et Noui Toleti, sicuti 
fecerunt, appellarent; tum etiam ipsum Almagrum i iure 
regio usurpato et retento praetores et alios magistratus 

creauisse, qui ciuitatibus et oppidis nomine suo praees- 
sent; postremo eum regium aerarium expilauisse, bona 
defunctorum rapuisse nec sacris abstinuisse, sed priua- 
torum hominum pecunias in templis depositas abstulisse 
et quosdam etiam Hispanos iniquissime delatos prae- 
textu agitandae atque exercendae iustitiae in carcerem 
inclusisse atque in foro postea occidisse; praeterea ip- 
sum tota Perura dilectus habere, equos et arma munici- 
piis et coloniis imperare et ex his pecunias cogere, copias 
equitum et peditum contrahere, uexillum proponere et 
signa in regem et in patriam efferre; quin et Garsiam 
Aluaradum cum magno militum numero ideo Trugil- 
lum et Piuram ab eo missum, ut eas urbes diuexaret 
atque diriperet et Christophorum Vaccam Castrum, ui- 
rum amplissimum et ex senatorio atque ex equestri 
Diui Iacobi ordine, si forte obuiam fieret, subito inter- 
ficeret; denique, nisi quam maturrime furori, saeuitiae, 
libidine et consiliis Didaci Almagri occurritur atque ob- 
sistitur, periculum esse ne Caesar uniuersam Peruram 
amitteret; nihil enim se dubitationis babere quin Alma- 
grus Quitum et Chaxapoias, ut eas in potestatem suam 
redigeret, primo quoque tempore inuasurus esset. 
Quibus rebus perspicue cognitis, Castrus primum se 
Deo optimo maximo gratias agere inquit, quod se tot 
tempestatibus terra marique uexatum et tam longo per- 
iculosoque morbo in itinere a Bonae Venturae portu 
usque conflictatum in eam urbem perduxerit, quae et 
constantia et in regem suum fide esset clarissima; hoc 

maximae laudi atque summae felicitati. ducere; neque 
enim se dubium facere, si in Tumbezium aut Paitam 
aut in alium Perurae portum descendisset, quin in ma- 
nus hostium regis atque patriae uenisset interfectusque 
ab eis fuisset; sed diuini numinis ope atque auxilio se, 
ut rebus afflictis atque omnino deploratis subueniret, 
esse seruatum; a Caesare autem ideo missum, ut de Di- 
daci Almagri praefecti morte inquireret et causa cognita 
in reos animaduerteret et alia quae Caesar sibi commi- 
sisset summa fide, aequitate et cura conficeret; quod si 
interim, dum ipse in Peruram iret aut postquam eo per- 
ueniret, Franciscus Pizarrus, maximus Perurae praefec- 
tus, decederet, tunc in demortui locum succederet, sicu- 
ti iure eo iam uita functo succedebat, actionique et 
administrationi reipublicae Peruranae deinde erat uaca- 
turus; proinde magno fortique essent animo nec sibi 
ipsi deessent, sed in constantia cum fide, ut hactenus 
magna cum laude et gloria fecissent, perstarent; sperare 
enim se ex ea ciuitate, quae prima in nouissima ad sep- 
tentrionem Perurae prouincia Hispanorum colonia con- 
stituta fuisset, municipia et colonias, quae partim timo- 
re partim promissis inductae ab rege desciuissent, 
reciperaturum et tam Indos quam Hispanos crudeli do- 
minatu liberaturum atque hostes patriae uno proelio 
debellaturum. 

6 Quibus uerbis Castrus cum decuriones rebus plane 
suis diffidentes confirmauisset afflictosque erexisset ma- 
gnamque spem non modo salutis publicae conseruan- 
dae, uerum etiam Perurae iam amissae reciperandae at- 
tulisset, ut dictis fides haberetur, decretum manu Caroli 
V Caesaris Romanorum imperatoris Augusti et Hispa- 
niarum regis subscriptum et sigillo regio sanctum atque 
munitum protulit, ex quo aperte constabat utramque 
praefecturam Nouae Castellae et Noui Toleti Vaccae 
Castro ab ipso Caesare, Francisco Pizarro praefecto de- 

2 functo, fuisse decretam. itaque eo decreto in senatu re- 
citato, Christophorus Vacca Castrus extemplo praefec- 
tus Perurae maximus atque summus Caesaris legatus 
ingenti omnium clamore atque assensu (is dies erat pri- 
die kalendas Octobris anno Christi MDXLI) est appel- 
latus. decretum uero regium more solemni tympanis 
atque tubis per fora, per urbis uicos atque uias resonan- 
tibus, ut in omnium notitiam ueniret, magna praeconis 

3 uoce est pronuntiatum. eius exemplum erat: ‘iussu 
mandatuue Caroli V imperatoris Caesaris Augusti et 
Hispaniarum regis praefectus sen«atus» Ind«ici» decu- 
rioncibus», equitib«us», nobi«libus», apparit«oribus», 
pleb«eiis», quisquis es tam ex prouinciis Nouae Castel- 
lae, quae Perura uocatur, et Noui Toleti quam ex insulis 
et aliis prouinciis Perurae finitimis tum etiam alii qui- 

cumque imperio nostro subiecti qualiscumque condici- 
onis fortunae et ordinis estis ac quilibet etiam uestrum: 
iam scitis (est enim omnibus notum) Christophorum 4 
Vaccam Castrum ex amplissimo et regio nostro senatu 
atque ex equestri Diui Iacobi ordine iudicem ideo a 
nobis constitutum et in prouincias Nouae Castellae et 
Noui Toleti missum, ut de quibusdam rebus ad munus 
nostrum atque ad exercendam iustitiam pertinentibus 
quas ei commisimus cognosceret, cui etiam diploma po- 
testatemque nostram dari iussimus, ut ipse, si forte 
Franciscus Pizarrus, qui Perurae praefectus noster fuit, 
quod aetate iam confectus uideretur, decederet, officium 
et munus praefecti nostri Peruranae prouinciae suscipe- 
re atque exsequi posset et iustitiam tam in rebus ciuili- 
bus quam in capitalibus agitare ac demum omnia alia 
facere quae tamquam praefectus noster eius prouinciae 
et gerere posset et deberet. sed interim, dum Vacca Ca- 5 
strus ad Peruram contenderet, Franciscus Pizarrus in- 
terfectus fuit, unde ille ex potestate decretoque nostro 
quod habet iure succedit praefectusque noster et iudex 
earum prouinciarum exsistit. proinde omnibus et singu- 6 
lis quibusque uestrum mandamus ut Vaccam Castrum 
pro praefecto nostro earum prouinciarum habeatis ei- 
que pareatis et cum ipso officium obeatis mandataque 
eius in omnibus rebus et casibus qui inciderint peraga- 
tis atque edicta quae dederit exsequamini. quod si Ca- 7 
strus opem et auxilium a uobis petierit, cum eo et cum 


(est enim omnibus notum) szc distinxi || 4 ex ante amplissimo 

iis quos ipse constituerit uos coniungetis militesque et 
omnes res quas imperarit conferetis conferendasque be- 
ne et perfecte curabitis et quicquid ipsi occurrerit atque 
obtulerit facietis et praestabitis, quod ut subiecti et cli- 
entes nostri praestare debetis et tenemini, nec hac in re 
excusationem ullam afferetis nec impedimentum ullum 
inferri permittetis nec alteras litteras nostras ac ne terti- 
am quidem iussionem exspectabitis, ni mauultis prodi- 
tores atque perfidi haberi et in id crimen incurrere et 
poenas subire, in quas ii eunt et incurrunt qui nec ob- 
oediunt nec mandata regum nec principum suorum 
conficiunt.' 

7 Hoc etiam decreto Caesar illud confirmauit atque 
comprobauit quod ex senatus consulto factum Vacca 

2 Castrus habuit et cum eo Peruram petiuit. nam cum 
Caesar ipsi tantum commisisset ut de Didaci Almagri 
praefecti caede in Perura cognosceret, controuersias di- 
rimeret, seditiones et discordias commotas comprimeret 
atque sedaret, senatus Indicus, Caesare iam in Galliam 
profecto, quod intellegeret Franciscum Pizarrum eius 
prouinciae praefectum aetatis iam maxime ingrauescen- 
tis esse, decreuit, ne quid respublica Perurana detrimen- 
ti caperet, ut Vacca Castrus in eius locum sufficeretur, 
si forte ille, dum ipse in Peruram iret aut postquam eo 
perueniret, de uita decederet, atque eas Perurae prouin- 
cias cum dignitate et imperio praefecti maximi obtine- 
ret, easdem immunitates haberet, easdem praerogatiuas 
et praemia acciperet, eisdem beneficiis et honoribus 
frueretur, eadem potestate atque Franciscus Pizarrus 

praefectus uteretur ac demum ea omnia gereret, donec 
Caesar aliud imperaret, quae ad Dei laudem, ad Caesa- 
ris commodum, ad exercendam iustitiam, ad amplifi- 
candam nobilitandamque Peruram, ad Indos uera pieta- 
te imbuendos atque conseruandos et ad exsequendum 
summi praefecti munus pertinerent; ceterum hanc ad- 
ministrandae prouinciae potestatem, Francisco Pizarro 
praefecto defuncto, Vaccae Castro idcirco nomine Cae- 
saris tradi, quod plurimum ipse uirtuti, litteris et pru- 
dentiae eius confideret atque tribueret; omnibus uero et 
singulis quibusque municipiis et colonis et Hispanis 
atque Indis cuiuscumque ordinis et fortunae in Perura 
essent edici ne quis aduersus huiusce iussionis et decre- 
ti ex senatus consulto praecepta faceret, nisi uellet ho- 
stis Caesaris et reipublicae Hispanae adiudicari ac si 
contra patriam arma ferret. huius autem decreti Ioannes 
Samanus, rerum Indicarum scriba regius, qui illud con- 
scripsit, fidem fecit, sed quia hoc tunc senatus arcanum 
et occultum haberi uoluit, decretum illud ab amplissimis 
aliquot uiris signis est obsignatum et a Garsia Loaysa 
cardinale, pontifice Hispalensi et senatus Indici principe 
et summo Indiarum praefecto, subscriptum, a regio se- 
cretoque Caesaris sigillo munitum. 

Quod sane a Garsia Loaysa cardinale et a senatu In- 
dico diuino consilio factum creditur; neque enim aliter 
ciuitas Sancti Francisci Quitiensis Vaccam Castrum, nisi 
ipse decretum illud regium habuisset secumque in Per- 

uram attulisset atque exhibuisset, urbe recepisset nec 
praefectum maximum Perurae appellauisset nec aliae 
ciuitates nec oppida imperata eius fecissent nec Castrus, 
etiamsi omnes eo neruos intendisset, Peruram umquam 
recipere ualuisset. quis ei, qui sine imperatorio iure es- 
set, opem et auxilium tulisset? quis aduersus Didacum 
Almagrum arma tunc cepisset? quis pro Caesare signa in 
eum intulisset? at ciues Hispani, cum per municipia et 
colonias nuntiatum esset Vaccam Castrum et saluum et 
incolumem Quitum peruenisse et a senatu populoque 
Quitiensi praefectum maximum Perurae appellatum es- 
se, animos protinus erexerunt et ut sese in libertatem 
assererent maxime confirmarunt. nam Castrus ea decre- 
ta et edicta regia, quae more solemni pronuntiata per 
urbem fuere, ab scribis regiis, ut fides haberetur, ex- 
scripta exsignataque simul cum litteris ad singulas urbes 
et oppida per expeditos nuntios misit, quo certius et 
celerius omnes intellegerent et ipsum Castrum uiuere et 
ex diplomate regio in Francisci Pizarri praefecti demor- 
tui locum succedere et praefectum. maximum Perurae 
esse nec naufragio in mari nec morbo in Popaiana pro- 
uincia, sicuti Didacus Almagrus per uniuersam Peruram 
uulgauerat, interiisse. praefectos etiam et centuriones, 
qui cum turmis et cohortibus Hispanorum nouas regio- 
nes et Perurae finitimas lustrabant et subigebant, litteris 

et praemiis euocauit. omnibus autem edixit ut cum equis 
et armis sine mora ad se uenirent et debitam opem et 
operam in reciperanda Perura regi suo praestarent; se 
nomine Caesaris eos magnis officiis et muneribus re- 
muneraturum; quod si non forent dicto audientes, sci- 
rent se in proditionis et perfidiae crimen incursuros. 
praeterea. Castrus ad Didacum Almagrum scripsit, ut 6 
prouinciam Peruram confestim deponeret: se eam regio 
Caesaris diplomate et auctoritate senatus Indici, Francis- 
co Pizarro praefecto iam mortuo, habere; ideoque mo- 
nere atque etiam hortari non modo eum aperte sed eti- 
am acriter, si res postularet, ut imperio pareret, 
exercitum dimitteret et ab armis discederet; id ipsum 
etiam ducibus eius ut facerent denuntiare; se omnibus 
ex aequo ius dicturum iudiciumque redditurum et Al- 
magro adulescenti in patris loco futurum. 

Iam uero cum his litteris et edictis atque decretis re- 9 
giis, quae Castrus ad ciuitates mittebat, ire sunt iussi 
Ioannes Valdiuiessus eques Octodurensis Guaiachiliam 
et Piuram et Petrus Puellaeus Trugillum et Franciscus 
Carrenus et Petrus Heraedia Limam et Gomezius Roi- 
as Manuelis filius Cuschum. quibus Castrus mandauit 
ut pecunias contraherent, milites colligerent, equos et 
arma conquirerent et ad se quam celerrime fieri posset 
mitterent. hi legati Quito simul profecti primum Guaia- 2 
chiliam et deinde Piuram uenerunt, litterisque Vaccae 
Castri praefecti senatui utriusque urbis a Ioanne Val- 


9 1 iussi P : iussi (in f. 497") et iussit (498") A | interpuncti- 

diuiesso redditis et exemplis decreti regii recitatis, facile 
impetratum est ut ingenti etiam ciuium laetitia et con- 
sensu Vacca Castrus praefectus maximus Perurae et 
Caesaris legatus acciperetur et appellaretur. sic Trugilli, 
sic Limae, sic Cuschi, postquam legati eo peruenere, 
sicuti suis locis demonstrabimus, factum est. et quod 
omni plane admiratione dignum uidetur, spatio unius 
tantum mensis omnia municipia et coloniae a Portu Ve- 
tere ad Platam Charcarum oppidum, quod ab ea urbe 
uicies et milia passuum quadringenta abest, in Caesaris 
fidem redierunt imperiumque Vaccae Castri eius prae- 
fecti acceperunt. quas certe Didacus Almagrus praesi- 
diis confirmauisset atque muniuisset, ni Castrus tantam 
curam, diligentiam et celeritatem in mittendis cum litte- 
ris suis et exemplis decreti regii, quo Caesar utramque 
ei praefecturam Nouae Castellae et Noui Toleti ab ob- 
itu Francisci Pizarri praefecti decernebat, legatis ad- 
hibuisset. hoc medius fidius Petrum Aluarum Hol- 
guinum, Gomezium Tordoiam, Garcilassum  Vegam, 
Nunium Castrum et alios fortissimos et nobilissimos 
uiros ac ciues etiam Cuschi et Arequippae ad arma ex- 
citauit, hoc Petrum Anzurium et oppidi Platae colonos 
ex Charcis eduxit, hoc Ioannem Perezium Gueuaram 
cum his militibus Hispanis quos habebat ex Moiobam- 
ba atque alios praefectos et centuriones ex incompertis 
regionibus quas peragrabant subito exciuit. omnes enim 
audito Vaccae Castri praefecti regii nomine cognitoque 
eius in Peruram aduentu sumptis armis magnis itineri- 

bus ad eum contenderunt ac eum quaesiuerunt, ut sub 
uexillo eius regio pro libertate, pro reciperanda Perura, 
pro aris ac focis etiam in regis et patriae hostes pugna- 
rent. 

Et Castrus quidem omni studio dies noctesque in id 10 
incumbebat, ut communi omnium saluti atque utilitati 
consuleret, auxilia undique contrahebat et incredibili 
celeritate atque prouidentia omnia quae ad recipiendam 
Peruram necessaria forent parabat. Aluarum Ordasium 2 
Biatiensem et Ioannem Porcellum centuriones Pana- 
mam et Nicaraguam, ut inde milites, equos et arma 
nauibus adueherent, traicere iussit et Didacum San- 
douallium equitem cum litteris et mandatis ad Petrum 
Vergaram centurionem misit. ei Didacum Nunezium 
Vaccam et quosdam alios Hispanos atque Indos, qui tam 
longi periculosique itineris comites ducesque essent, ad- 
iunxit. 

Erat tunc Vergara cum una Hispanorum cohorte in 11 
Bracchamororum regione et ut eam gentem feram et 
indomitam armis subigeret atque in Hispaniae dicio- 
nem redigeret omnibus neruis contendebat. sunt autem 
Bracchamori trans iuga niuosa ad orientem positi dis- 
tantque ab urbe Quito milia passuum octingenta. et 2 
Sandouallius quidem magno cum labore ac uitae discri- 
mine, quod iter per Indos qui tunc in armis erant [iter] 

faceret, ad eos penetrauit litterasque et mandata Castri 

3 praefecti ad Vergaram dedit. qui statim ut rem intelle- 
xit, cohortem ex ea regione deduxit et una cum Didaco 
Sandouallio et Nunezio Vacca ad Xaiancae deuersoria 
non longe a Piura peruenit ibique Vaccae Castri prae- 
fecti aduentum exspectauit. 

12 Sed enim per idem tempus Alfonsus Aluaradus Cha- 
xapoias Indos, quos bello perdomuerat, cum imperio 
obtinebat. is in edito loco naturaque munito, quod 
Leuantum uocatur, urbem eo anno condidit qui Christi 
fuit millesimus quingentesimus tricesimus sextus, quae 
postea in Guancarum regione iterum exstructa fuit et 
ciuitas a finibus Chaxapoiarum dicta. eam Aluaradus in 

2 officio continuit. hunc Didacus Almagrus atque duces 
eius, ubi Franciscum Pizarrum praefectum crudelissime 
obtruncauerunt, multis precibus et pollicitationibus sol- 
licitauerunt maximeque institerunt ut eum in sententi- 

3 am suam traducerent. at Aluaradus, et quod parum ip- 
sis confideret, ut qui Francisci Pizarri praefecti partes 
semper fouisset et pro eo ad Salinas proelio cum Dida- 
co Almagro praefecto de imperio dimicauisset, et quod 
Vaccam Castrum praefectum maximum Perurae Quiti 
appellatum et summum Caesaris legatum esse audiret, 
se eis acerrimum inimicum et hostem fore respondit ac 
se in Leuanto cum militibus et ciuibus Hispanis tenuit 
litterasque ad Vaccam Castrum praefectum misit, qui- 
bus ultro operam ei suam offerebat seque Caesari et 

reipublicae non defuturum pollicebatur. ei legationi Ca- 
strus respondit hoc Caesari sibique gratissimum futu- 
rum eumque rem uirtute fideque sua dignam facturum; 
ideoque ipse milites armis instructos haberet, ut, simul 
atque arcesseretur, reipublicae operam suam praestaret; 
se et Caesaris et nomine suo praefecturam ei militarem 
dare eumque ciuitati etiam Chaxapoiarum praeficere, 
militibusque et ciuibus Hispanis edicere ut imperio eius 


parerent ipsumque sequerentur. iterum Aluaradus ad 5 


praefectum scripsit eique gratias egit, quod se tanto be- 
neficio affecisset, eumque magnopere orare atque ab eo 
postulare ut milia aureorum quinque, unde stipendia mi- 
litibus persolueret, ad se mitteret. ea Castrus praefectus 
Olarti Aluaradi procuratori ex aerario regio numerari 
fecit et ad Petrum Puellaeum, Trugilli praetorem, scripsit 
ut eos Hispanos qui cum equis et armis iter Trugillo Piu- 
raque facerent et Quitum contenderent Alfonso Aluara- 
do, qui Chaxapoiis praeerat, ad supplementum mitteret. 
Sed interim dum haec a Castro Quiti geruntur et le- 
gati quos ipse cum litteris et decreti regii exemplis ad 
ciuitates et oppida mittebat eo perueniunt, Limae nun- 
tiatum est Vaccam Castrum in portum Bonae Venturae 
descensionem fecisse atque inde per Popaianam Qui- 
tum uenisse et praefectum maximum Perurae appella- 
tum fuisse. hoc nuntio Didacus Almagrus et duces eius 
uehementer commoti rem in consultationem deducunt 
atque in eam sententiam omnes eunt, ut confestim Gar- 

sias Aluaradus cum centum et quinquaginta militibus 
partim equitibus, partim peditibus tormentariis instruc- 
tissimam et ualidissimam Francisci Pizarri praefecti 
nauem, quam Almagrus iam occupauerat, quam occul- 
tissime fieri posset conscenderet "Irugillumque et Piu- 
ram nauigaret easque urbes diriperet et Vaccam Ca- 
strum, si forte eum obuiam uenientem haberet, aut 
caperet aut certe interficeret. cum his mandatis Aluara- 
dus milites in nauem imponit, Marticotum militibus 
tormentariis praeficit, loannem Rodericum Barraganum 
iudicem capitalem et Velaschium apparitorem facit et ex 
Callao Limensi portu soluit prosperaque usus nauigati- 
one Sanctam portum ingreditur militesque in terram 
exponit. inde progressus Alfonsum Cabreram, Petrum 
Barrosum, Alfonsum Voxmedianum, Franciscum Car- 
denam, Antonium Cacerem, Villegam et quosdam alios 
Hispanos obuiam ad Sanctae deuersoria factos inuadit 
eosque equis, armis, uestimentis, auro spoliat catenisque 
etiam constrictos, quod ad Vaccam Castrum, ut milita- 
rem operam regi suo nauarent, se conferrent, 'Trugillum 
duxit. ea uero omnia quae ab illis abstulit quadraginta 
aureorum milibus aestimata fuere. 

Ceterum ubi Aluaradus Trugillum uenit, primum Ca- 
breram, Voxmedianum et reliquos Hispanos quos ad 
Sanctam ceperat in carcerem includit, deinde milites per 
urbem disponit, forum saepit, aditus exitusque uiarum 

claudit, domos ciuium diripit, aerarium expilat, bona 
defunctorum atque pupillorum aufert, templa exspoliat, 
quadraginta equos inde abigit, arma et uestimenta rapit. 
haec milia aureorum decem, illi milia quindecim exces- 
sere. et quamquam ea urbs ad Didacum Almagrum 
defecerat, tamen rursus imperio eius se subicere ac Pe- 
trum Villafrancam ex Almagri amicis praetorem acci- 
pere fuit coacta. postremo Aluaradus et Barraganus Al- 
fonsum Voxmedianum ex carcere educunt et tormentis 
paene lacerant, ut de maleficio quod ei falso obiciebatur 
palam confiteretur, quo iustiorem causam non eum 
solum sed reliquos etiam Hispanos qui in uinculis erant 
interficiendi haberent. sed enim ille forti constantique 
animo omnes cruciatus pertulit et dolores superauit nec 
aliud ab eo extorqueri umquam potuit quam quod ad 
Vaccam Castrum praefectum et Caesaris legatum maxi- 
mum una cum aliis Hispanis iret. itaque rursus Alua- 
radus eum in carcerem condi iubet. qui ubi ciuitatem 
diripuisset atque uexasset, Petro Barroso in uinculis relic- 
to, Piuram, ut Vaccae Castro occurreret, terrestri itinere 
petiuit. Cabreram autem et Villegam et ceteros uinculis 
constrictos et in nauem impositos Paitam cum alia mili- 
tum parte misit. 

Ipse uero uiam illam regiam caedibus et latrociniis 
nefariis foedauit fugaeque et formidinis Indos impleuit 
effecitque ut Punae insulae regulus atque alii Indorum 
principes a societate fideque Caesaris deficerent et Hi- 

spanos ad Castrum praefectum euntes interciperent at- 
que trucidarent. nihil saeuitiae, nihil immanitatis barba- 
rae ab eo est praetermissum, atque eo magis in omnes 
saeuiebat, quod inquirendo nihil certi de Vaccae Castri 
in Piuram aduentu reperiebat. milites etiam qui Hispa- 
nos ad Sanctam captos in custodiis habebant e naui de- 
scendebant multaque et magna incommoda et detri- 
menta Indos inferebant coniugesque et liberos ipsorum 
abducebant. 

At enim Aluaradus postquam Piuram est ingressus, 
eam, ut Trugillum fecerat, paene euertit. non aerarii re- 
gii expilaione, non ciuium direptione, non fanorum 
religiosorum spoliatione abstinuit, quippe qui et de- 
functorum et pupillorum pecunias in aedibus sacris de- 
positas et arma et uestimenta et triginta equos praeter 
alia iumenta abstulit. quae sane omnia triginta milium 
nummorum aureorum summam fecere. deinde imma- 
nissimus praedator et direptor Velaschium apparitorem 
cum aliquot militibus Paitam (iam enim nauis eo uene- 
rat) confestim ire iubet. is Cardenam et Cacerem in ea 
naue reliquit, Cabreram uero et Voxmedianum et Iulia- 
num Villegam uinctos Piuram duxit, quos extemplo 
Rodericus Barraganus iudex de Aluaradi sententia capi- 
tis condemnauit, quod Guanucum coloniam deseruis- 
sent colonosque in Didacum Almagrum concitauissent 
et ut fidem Caesaris sub Castro eius praefecto seque- 
rentur hortati fuissent. haec praecone magna uoce pro- 

nuntiante, illi in eius urbis foro necati crudelissime fue- 
re. praeterea. Aluaradus Garsiam Leonem iuris consul- 
tum in carcerem coniecit, propterea quod is senatum 
populumque Piuranum frequenter admonuisset ut in 
Caesaris fide persisterent partesque regias, ne perfidiae 
prodiuonisque crimen subirent, fortiter constanterque 
sequerentur atque defenderent, et quod palam affir- 
mauisset se certo scire praetorem et senatum eius urbis 
a Francisco Pizarro praefecto nomine Caesaris constitu- 
tum eodem iure, eadem potestate ac si ille uiueret, do- 
nec Caesar aliud imperaret, uti debere; itaque cauerent 
ne Didacum Almagrum neminemue alium, ni prius ex 
diplomate regio plane constaret ei cui datum esset Per- 
uram prouinciam fuisse decretam, praefectum maxi- 
mum appellarent; quin et se compertum habere Vaccam 
Castrum a Bonae Venturae portu Calim et inde Popaia- 
num et ab ea urbe Quitum peruenisse atque ex decreto 
regio in senatu prius recitato praefectum maximum Per- 
urae et Caesaris legatum fuisse appellatum. quae res ad- 
eo Aluaradum commouit ut subito in Leonem tam- 
quam hominem seditiosum, ut qui tumultum ciuitati 
iniecisset et Vaccam Castrum litteris monuisset ne in 
Piuram descenderet, quod eam milites Almagri occu- 
passent insidiasque uitae eius parassent, capitali poena 
animaduertisset, ni ueritus fuisset ne Castrus praefectus, 
statim ut de Leonis morte renuntiatum foret, alio iter 
conuerteret. 

Ceterum Aluaradus, dum in haec scelera omnes co- 
gitationes intendit, litteris nuntiisque Didaci Almagri 

reuocatus Leonem catenis constringi et Limam duci iu- 
bet, ut ibi summo cruciatu et supplicio periret, et Di- 
dacum Cantabrum, cui Sanctiago cognomen fuit, ex 
Chiliensium factione urbi praeficit. is ciues magnis in- 
commodis affecit et Almagrum de omnibus rebus quas 
eum uelle scire intellegebat certiorem fecit. et Aluara- 
dus quidem eo itinere terrestri quo Piuram uenerat re- 
gressus multo atrociora quam antea patrauerat facinora 
fecit et militibus ut eadem facerent, quo tantis crimini- 
bus magis obnoxios haberet, ne se Almagrumque dese- 
rerent, libenter permisit. quem profecto Alfonsus Alua- 
radus, si tunc, ut debuit, ex Chaxapoiis cum ea militum 
manu quam habebat in planum descendisset, haud du- 
bie omnino deleuisset; nam et milites eius palantes dis- 
persosque per agros inuasisset et praeda onustos nullo 
negotio oppressisset. sed ille occasionem rei bene ge- 
rendae praetermisit et eodem tempore quo a Castro 
praefecto litteras accepit et Garsias Aluaradus Limam 
rediit in Leuanto loco natura munito se continuit. at 
uero Garsias Aluaradus quanta potuit celeritate iter il- 
lud confecit. quod certe saluti Francisco Cardenae et 
Antonio Caceri fuit, quos ipse naui ad Sanctam, ut eos 
una cum Petro Barroso Trugilli summo supplicio mac- 
taret, reduci iusserat. sed hi postea et uincula ruperunt 
et ad Castrum praefectum Quitum uenerunt. 

Aluaradus uero cum magno Indorum numero, qui 
sarcinas auri, argenti, uestimentorum et armorum ume- 
ris portabant, praeter equos et alia iumenta quae abege- 

rat Limam est reuersus et non minore laetitia quam ho- 
nore a Didaco Almagro, Ioanne Rada, Didaco Mende- 
zio, loanne Balsa et ab alus eius factionis ducibus et 
militibus exceptus. qui nullum non flagitii et sceleris 
genus committebant, urbem sanguine implebant, rapi- 
nas, sacrilegia et stupra faciebant et cuncta profanabant. 
non Caesaris nomen, non imperii maiestas, non sacra- 
menti reuerentia eos a reipublicae pernicie auertebat. at- 
que eo impudentiae et insolentiae uenerant ut propalam 
dicerent se nec Carolum V Caesarem regem suum agni- 
turos nec imperata eius facturos, nisi prius omnium cri- 
minum quae fecissent animaduersionem et supplicium 
sibi ipsis remitteret atque condonaret et Didacum Al- 
magrum prouinciae Noui Toleti praefectum constitue- 
ret; ac permagno eum aestimare debere, si quintam auri 
argentique partem uectigalis nomine ipsi penderent; ni- 
hil Caesarem impendisse, nihil ad militare stipendium 
contulisse, sed ipsos suo sanguine, suo labore atque 
sumptu Peruranas Cuschanasque prouincias explorauis- 
se atque subegisse. 

Huc accedebat quod crudelissimi homines, nulla nec 
dignitatis nec religionis ratione habita, Garsiam Loay- 
sam cardinalem et pontificem Hispalensem, qui Caesa- 
ris a summis consiliis et senatus Indici praeses et India- 
rum prorex atque praefectus maximus erat, omnibus 
contumeliis insectabantur. moleste enim ferebant eum 
summam potestatem, dum Caesar ab Hispania abesset, 

in Indiis habere edictaque et decreta quae ipse faceret 
proferri et audiri omnesque imperio eius subesse. et 
quamquam Caesar ut ita fieret edicto regio sanxerat id- 
que non Limae solum sed in aliis etiam Perurae ciuita- 
tibus et oppidis praeconis uoce pronuntiatum fuerat, 
nihilo tamen setius illi omni timore abiecto apud ani- 
mos statuerant suos statuam Loaysae cardinalis Domi- 
nicano habitu ornatam in suggestu in foro exstructo 
collocare et perinde eam ac si ille de religione Christia- 
na male sentiret (nam et hoc probrum in insontem 
iaciebant) cremare. nec dubium est quin eam in conspec- 
tu omnium combussissent, nisi eius ordinis uiri reli- 
giosi ne id facerent summis precibus a Didaco Almagro 
impetrassent. id ipsum Petrus Sammillanus homo ne- 
quissimus prodere non dubitauit, qui, cum obuiam ei 
Antonius Maniarius ciuis honestissimus ueniret, *quae- 
nam sententia est tua, inquit, ‘Antoni Maniari? nam 
nobis constitutum est statuam Loaysae cardinalis com- 
burere.' ‘certe, Sammillane, respondit ille, "hoc ne- 
quamquam fieri debet, quoniam hic statuam ex paleis 
cremabitis at in Castella Hispaniae prouincia exemplar 
est et cardinalis uiuus et qui aliquando detrimentum 
uobis inferre poterit. nihil ex ea re quam temptatis fruc- 
tus capietis, cui Sammillanus, ‘utinam istum mona- 

chum cucullo trahere et quinquaginta calcibus corpus 
eius caedere possem" sed et in Franciscum Couum Le- 
gionensis militiae Diui Iacobi praefectum et a summis 
secretis et consiliis Caesaris atque in alios principes ui- 
ros qui in regia curia Hispaniae erant probra iactabant. 
quin et senatum Indicum et ipsum cardinalem Hispa- 
lensem sceleratissimos et auro argentoque Pizarrorum 
corruptissimos atque acerbissimos exactores uocabant 
eosque omnium seditionum, rebellionum et Perurae de- 
fectionum causam fuisse affirmabant, ideoque tam nefa- 
ria scelera non alio supplicio quam igne a rege expian- 
da. 

Etenim ut Almagrus et duces eius maledictis et iniu- 
riis non abstinebant, ita nec manibus nec caedibus tem- 
perabant. nam Rada, Sotellus et Carrillus Ioannem Vil- 
lalupum et Franciscum Rodericum comprehenderunt, 
quod suspicarentur eos ad Castrum praefectum uelle 
profugere, ut quae Limae tum ab Almagro, tum ab ip- 
sis patrarentur confestim ei renuntiarent. et quo causam 
ipsi obtruncandi eos haberent, acerrimis tormentis inue- 
nire quod uolebant contenderunt. sed nihil illi confiten- 
tes uim tormentorum adeo pertulere ut, quamuis abso- 
luti, tamen luxatis deinde membris semper fuere. 
coeperunt etiam inter ipsos Almagri duces seditiones 
oriri; neque enim diuturna inter eos qui praecipiti do- 
minandi cupiditate flagrant atque ardent concordia esse 
potest. in his Franciscus Chauius Chiliensis et Henri- 
cus iuris consultus praefecti et Franciscus Nunezius 
centurio inuidia conflagrantes aegerrime ferebant sum- 


post possem sic distinxi || 4 sed et A : sedet P 
20 3 enim om. A 


20 


21 


388 CALVETVS, DE REBVS INDICIS 


mam imperii penes unum loannem Radam Montanum 
esse. itaque cum amicis et clientibus in eum conspirant 
atque inter se constituunt ut et Radam occidant et Al- 
magrum capiant eumque ad Castrum praefectum du- 
cant. sed ed res tristem et miserabilem exitum habuit, 
quippe illi ab his proditi qui erant coniurationis partici- 
pes in uincula coniciuntur. at Chauius et Henricus a 
Ioanne Balsa et Bartholomaeo Arbolancha iussu Almagri 
secreto ad Callaum portum adducti capitibus abscisis e 
naui in mare proiciuntur. Nunezius uero in Nicaraguam 
relegatur et, cum in eam transportaretur prouinciam, ob- 
tinuit ut e naui in Tumbezium eiceretur. qui eo animo 
inde Quitum est profectus, ut Castro praefecto, quo 
ueniam delicti ab ipso impetraret, arcana Almagri prode- 
ret et consilia cogitationesque eius apertissime planissi- 
meque explicaret. sed equum in uia nactus sententiam 
mutauit iterque auertit et in Popaianam ad Sebastianum 
Benalcazarem praefectum se recepit, qui secreto partes 
Almagri fouebat. nec ille, etiamsi Castrus omnem adhi- 
buerit diligentiam, comprehendi umquam potuit. 

Iam uero Almagrus insatiabilem crudelitatem suam 
etiam in quattuor liberis Francisci Pizarri praefecti, 
quorum maximus natu uix octauum agebat annum, ex- 
ercult; eos enim simul cum Agnete ea, quae Francisci 
Martini Alcantarensis coniux fuerat, in nauem imponi 
et in insulam quandam desertam, ut ibi aut fame absu- 
merentur aut a feris discerperentur, deferri iussit. ue- 
rum magister nauis cui traditi fuerant misericordia per- 

motus pueros seruauit atque una cum Agnete uidua in 
terram ad Tumbezium exposuit, unde Piuram illi et in- 
de ad Castrum praefectum sunt perducti. quos ipse 
summo amore et studio suscepit incolumesque, ne Li- 
mae ab Almagro interficerentur, Trugillum misit uecti- 
galesque Indos quos ibi Franciscus Pizarrus pater ha- 
buit, ut commode tractarentur et alerentur et liberaliter 
instituerentur, eis attribuit. praeterea Didacus Almagrus 
Antonium Maniarium, Rodericum Lopem, Gomezium 
Lunam, Antonium Perezium Schibellum, Martinum Sa- 
lam, Ioannem Spinozam et alios ciues, quod eos su- 
spectos haberet, Arequippam, ut ibi necarentur, naui 
deferri iubet. at hi uincula rumpunt et naue arrepta in 
Paitam appellunt indeque iter ad praefectum intendunt. 

Ceterum eodem tempore litterae et edicta Vaccae Ca- 
stri una cum decreti regii exemplo, quo Caesar utram- 
que praefecturam Nouae Castellae et Noui Toleti Fran- 
cisco Pizarro praefecto mortuo Vaccae Castro dabat, ad 
Didacum Almagrum et duces eius perferuntur. earum 
litterarum, sicuti supra rettulimus, summa erat: se salu- 
um et incolumem Quitum iam uenisse, ut munus sibi a 
Caesare commissum exsequeretur et dissidii causas in- 
ter ipsum et Franciscum Pizarrum praefectum cogno- 
Sceret, controuersias dirimeret, in reos animaduerteret 
et mores omnium componeret atque reformaret; uerum 
enimuero, cum Franciscus Pizarrus totius Perurae prae- 

fectus et Caesaris legatus maximus acerbissimo fato 
concessisset, se ex regio Caesaris decreto, cuius exem- 
plum ad eum mitteret, in demortui locum successisse; 
ideo ipse magistratu se abdicaret, exercitum dimitteret 
et ad se Quitum priuatus ueniret; se quod ex iure esset 
facturum. ad haec Almagrus respondit se Peruram pro- 
uinciam ex Caesaris etiam decreto cum imperio obtine- 
re; Castrum inique facere, qui se in suo iure impediret, 
et, nisi liberam eius prouinciae possessionem sibi trade- 
ret e uestigioque discederet, se non pro patre eum sed 
pro hoste habiturum finibusque Quitiae armis expulsu- 
rum. Didacus etiam Mora aerarii Trugillensis praefec- 
tus, quem Garsias Aluaradus auro argentoque exspo- 
liauerat, nuntium cum litteris arcanis et his quidem in 
capulo gladii conclusis ad Almagrum misit, quibus cer- 
tiorem eum faciebat Vaccam Castrum Quitum perue- 
nisse et diplomate regio in senatu recitato, ex quo con- 
stabat prouincias Perurae ei a Caesare decretas esse, 
ingenti ciuium laetitia acceptum et praefectum maxi- 
mum Perurae appellatum; hoc in urbibus Guaiachilia, 
Portu Vetere, Piura et Trugillo factum eumque cum his 
militibus Hispanos quos collegisset quam primum in 
Piuram descensurum; proinde satius esse ut sibi suisque 
prospiceret et in Caesaris fidem rediret; neque enim se 
dubitare, si id faceret erroremque suum omnino depo- 
neret, quin Castrus praefectus amore paterno Alma- 
grum supplicem excepturum et pro sua clementia et 
humanitate, qua ipsum praeditum esse audiebat, ueniam 
immunitatemque ei daturus esset. 

Sed tantum abest ut Almagrus, his litteris acceptis, 
ab instituta rebellione et defectione destiterit ut ani- 
mum etiam ad crudelem superbamque uim conuerterit. 
ac imprimis diligenter cauit ne quid de Vaccae Castri 
rebus per urbem euulgaretur; deinde, ut animo erat 
obstinato, decreuit nec Vaccam Castrum praefectum et 
legatum Caesaris admittere nec Caesari ipsi parere, sed 
infesta in praefectum regium signa inferre ipsumque, si 
posset, in acie obtruncare. ceterum Almagrus, cum a 
nullis maleficiis temperaret, quo ambitioni cottidianis- 
que sumptibus copiae suppeterent, unde etiam milites 
aleret, de aerario, sicuti Petrus Salinas senatus Limen- 
sis et regius scriba prodit, quinquaginta aureorum mi- 
lia et ex defunctis et pupillis sexaginta milia, quae 
apud Mazuelam et alios ciues deposita erant, et a Mar- 
tino Decio milia undecim, quae Ferdinandus Pizarrus 
ei crediderat, et a Francisco Herrera octo milia, quae 
Ioannis Carrerae erant, ac demum a Didaco Caruaiale 
amplius milia duo abstulit. hanc pecuniarum tantam 
summam praefectis, centurionibus et militibus distri- 
buit. qua certe largitione omnes sibi magis obstrinxit 
et criminibus, ne se deserere auderent, obnoxios fecit. 
turmas et cohortes ex dilectu quem in ea egit urbe 
suppleuit equisque et armis instruxit. tormenta etiam 
bellica tam ex aere quam ex ferro, quae in urbe ac 
portu Callao erant, rapi iussit. sed Petrus Candia, ho- 
mo Cretensis et transfuga perfidus, nouem tormenta 
campestria haud iis absimilia, quibus nomen a colubris 
est inditum, fudit atque ingentem pulueris puluisculi- 

que tormentarii et quidem exactissimi uim confecit. ad 
haec Antonius Perezius praeter alia arma magnum tor- 

5 mentorum manualium numerum fecit. et quo celerius 
haec expedirentur, nonnulli ex Almagri ducibus facien- 
dis armis praeerant. alii et equos et arma diligenter un- 
dique conquirebant. nam ex edictis quae Almagrus da- 
bat quod quisque uellet auferebat et ad bellum quod 
totum in Castrum praefectum intendebatur se compara- 
bat. 

24 Iam uero Almagrus, Rada, Aluaradus, Balsa et alii 
praefecti et centuriones de bello consultantes statuunt 
et deliberant sese fortiter et audacter defendere, Per- 
uram tueri et praefectum ex Quitia depellere et cum 
Sebastiano Benalcazare Popaianae praefecto, quem scie- 
bant ad Chilienses inclinare, societatem inire; tum prae- 
terea naues quae in Callao, Sancta, Paita, Tumbezio et 
aliis Perurae portibus essent capere et austrinum mare 
classe instructa infestum habere Panamamque et No- 

2 men Dei occupare; tum demum necessitate coactos 
nauibus inde arreptis in Galliam traicere et auxilium a 
Francisco rege, qui bellum cum Caesare tunc gerebat, 
petere ac foedus cum eo percutere et se Peruramque 
fidei potestatique regis committere atque credere; quod, 
si nihil auxilii in Gallo esset, tunc ipsi ad Ariadenum 
Ahenobarbum Othomannicae classis praefectum maxi- 
mum aut ad ipsum potius Solymanum Othomannum 
Turcarum imperatorem confugerent et sese Peruranas- 

3 que prouincias in potestatem eius traderent. tanto scele- 

re et furore omnes inflammati erant ut peruerse et im- 
pudenter nec iam in secreto modo sed in publico etiam 
ac foro dicerent numquam Caesarem Derurae imperio 
potiturum nec se ei obtemperaturos, nisi prius ipse 
Loaysam cardinalem Hispalensem, quem Orpam epi- 
scopum, et Ioannem Xuaraeum Caruaialem pontificem 
Lucensem, quem Ganelonem comitem, et Venturam 
Beltrandum iuris consultum, quem Iudam Iscariotem 
uocabant, de senatu Indico moueret. 

At uero Almagrus, ut auritiam ingenti pecuniarum ui 
expleret, qua exercitum alere et sumptus in rem milita- 
rem facere posset, eos qui uectigalibus regiis praeerant 
ex aerario mouit et alios nomine suo in ipsorum locum 
suffecit. sigillum etiam regium quod auro et argento 
puro imprimebatur adulterauit tantique aurum et ar- 
gentum rude quanti purum ualere signoque adulterino 
obsignari iussit. nec quota portio argenti uel aeris in 
auro esset coticulis explorare permisit, sed omnes nulla 
scripularis differentiae ratione habita aurum et argentum 
uilioris materiae et ponderis pro puriore et pretiosiore 
accipere cogebantur. quod Antonius Perezius Schibellus 
se signo adulterino signatum uidisse, quamquam aliud 
postea Almagrus Cuschi edicto cauit, et quod partium 
esset duodecim pro duabus et uiginti se accepisse testa- 
tur. 

Praeterea Almagrus, quo nefariam saturaret crudelita- 
tem, lamaicam regulum Ioannis Ximenii stipendiarium 
uiuum combussit et Ioannes Balsa alios Indorum regu- 
los, quod partis essent regiae, uirgis ad necem caesos 
laniari atque unum ex his uiuum flamma torreri fecit. 
parum etiam afuit quin Vincentius Valuerdus Domini- 
canus, primus Cuschi pontifex, qui forte tunc Limae 
erat, de pulpito deturbaretur atque in templo obtrunca- 
retur, quod in contione, quam ad populum haberet, 
Almagrum et duces eius pergrauiter reprehenderet et sce- 
lera errataque ipsorum non aliis suppliciis quam ignibus 
infernis expianda esse diceret. is cum uideret Chilienses 
nullum rapinarum finem facere caedesque caedibus cot- 
tidianis accumulare, clam ex urbe una cum Ioanne Ve- 
laschio iuris consulto et aliis uiris optimis profugit. qui 
unam ex iis nauibus quae in portu retentae erant con- 
scendentes in Tumbezium nauigauere. Garsias etiam 
Leo iuris consultus, quem Garsias Aluaradus uinctum 
Almagro tradiderat, sese ex custodia periculoque mortis 
eripuit. 

Dum hae res tam nefariae a Chiliensibus Limae com- 
mittuntur, Ioannes Dentus, unus ex iis legatis quos Di- 
dacus Almagrus, perpetrata Francisci Pizarr caede, 
cum litteris et mandatis ad colonias et municipia mise- 
rat, Cuschum uenit et litteris Didaci Almagri redditis 
facile impetrauit, nitentibus etiam Chiliensibus, quorum 
magna illic erat turba, ut in senatu recitarentur. summa 
autem litterarum et mandatorum Almagri erat: se in 

Didaci Almagri patris sui uindictam, qui Cuschum ob- 
sidione Mangi Hingae liberauisset eamque urbem prae- 
fectus a Caesare creatus consiliis rexisset et armis de- 
fendisset multisque et magnis beneficiis ciues affecisset 
ac demum in omnium conspectu et in medio ipsius ur- 
bis foro ab iis quos ipse suis opibus in summum hono- 
ris et dignitatis gradum extulerat obtruncatus fuisset, 
Franciscum Pizarrum interfecisse ac se post eius ob- 
itum a senatu populoque Limensi praefectum Perurae 
maximum appellatum fuisse et ut id ipsum facerent ab 
eis postulare et uehementer contendere, atque eo magis 
quod praefectura regni Noui Toleti sibi quodam iure 
deberetur uel ex eo decreto quod Almagrus pater 
uiuens a Caesare habuisset; itaque eos ex aequitate at- 
que e Caesaris reipublicaeque commodo facturos, si Li- 
mensium exemplo se sine mora praefectum Noui Toleti 
renuntiarent atque acciperent gratiamque hanc Almagro 
patri mortuo ac de ea urbe Cuschanaque prouincia be- 
ne merito referrent. 

Erant tunc iudices ciuilium capitaliumque rerum Di- 
dacus Sylua Feliciani Syluae Ciuitatensis, qui fabulosas 
historias de Amadisio eiusque nepotibus uernaculo ele- 
gantique sermone conscripsit, filius et Franciscus Ca- 
ruaialis, qui postea tribunus militum Consalui Pizarri 
fuit. hi rem per altercationem ducunt atque auctoritate 
sua ita extrahunt, ut senatus nec concedere nec negare 
quod peteret Almagrus auderet, sed Ioannem Dentium 
cum hoc responso, senatum populumque Cuschanum 
imperium Almagri accepturum eumque, statim ut de- 

cretum regium cum plena potestate ad se miserit, prae- 
fectum Perurae maximum declaraturum, dimitteret et 
Gabrielem Roiam Collarensem praestanti uirtute equi- 
tem urbi nomine Caesaris praeficeret. aberat tunc Cus- 
cho Antonius Gama iuris consultus, qui imperio, auspi- 
cio et nomine Francisci Pizarri praefecti rempublicam 
gerebat atque gubernabat, et Gomezius Tordoia prin- 
ceps senatus, qui eo forte die aucupandi gratia in cam- 
pum excurrerat. is, nuntio de morte Ioannis Vargae filii 
sui, qui fortissime una cum Francisco Pizarro occubue- 
rat, a senatu accepto, collum accipitri, quem sinistrae 
manus pugno gestabat, dextera torsit atque in terram 
proiciens ‘tempus est' inquit ‘nunc pugnandi non aucu- 
pandi', concitatoque equo urbem repetit et nocte ingres- 
sus senatum cogit, laudat et in posterum confirmat et 
segniores castigat et omnes ad bellum incitat aperteque 
et acriter monet ut arma pro salute communi, pro liber- 
tate, pro Caesare in parricidas, sacrilegos, latrones et 
proditores capiant. 'euocentur' inquit, 'undique ex 
Charcis, ex Goamanga, ex Arequippa et ex aliis Cus- 
chanae prouinciae urbibus milites, atque eo magis quod 
fama iam perlata sit Christophorum Vaccam Castrum 
Caesaris legatum saluum et incolumem Quitum perue- 
nisse. nec dubito quin primo quoque tempore litterae 
nobis ab eo afferantur omniaque ex sententia eo duce 
succedant. et Tordoia quidem, cum animos omnium 
confirmauisset et quid fieri uellet docuisset, antequam 

illucesceret, urbem egressus ad Nunium Castrum, qui 
in eo proelio quod ad Salinas factum est ordines sub 
Ferdinando Pizarro duxerat, se contulit et quae Chi- 
lienses Limae commisissent exposuit. ac primum ambo 
communicatis inter se consiliis Petrum Anzurium, qui 
per id tempus Charcis praeerat, et Didacum Roiam, qui 
Platam oppidum tenebat, Cuschum euocant. hi re ex 
litteris et ex nuntiis cognita uehementer commouentur 
et Caesari reique publicae se non defuturos pollicentur. 

Deinde uero Tordoia et Castrus ad Petrum Aluarum 
Holguinum, qui in Choquiapiam regionem ui cum mi- 
litibus ferme centum Hispanis inuaserat, ut eam armis 
subigeret et in Hispaniae dicionem redigeret, magnis 
itineribus contendunt. qui ubi eo peruenere, omnia 
Holguino quae a Chiliensibus patrata Limae essent or- 
dine recensent eumque monent atque hortantur ut rem 
se dignam Caesarique gratam et reipublicae utilem su- 
scipiat e uestigioque afflictis rebus ad tempus occurrat 
et se pro Caesaris honore atque dignitate ac pro patriae 
salute periculis opponat, ut qui probe intellegeret ma- 
lum nascens facile opprimi, inueteratum uero plerumque 
robustius fieri; magnam inde ipsum, si id faceret, grati- 
am apud Caesarem initurum immortalemque sui nomi- 
nis memoriam posteris relicturum. ac demum promit- 
tunt ambo sancteque iurant se omnium primos fore qui 
sub eius signo militent imperioque pareant. Holguinus 

his rebus et precibus eorum adductus et quod Francisci 
Pizarri praefecti caedem aegerrime ferret, quamquam ui- 
debat rem sibi cum acerrimis et crudelissimis inimicis 
futuram, tamen bellum contra Caesaris et reipublicae ho- 
stes se suscepturum respondit et conuocatis militibus si- 
gnum efferri iussit et, Choquiapia relicta, quam celerrime 
potuit una cum Tordoia et Castro Cuschum est reuersus. 
30 Iam omnium fama de Vaccae Castri Caesaris legati in 
Peruram aduentu erat consentiens, quo fiebat ut multi 
ex iis qui euocabantur spe praemiorum atque ordinum 
Cuschum uenirent. multi etiam ex Hispanis qui uecti- 
gales stipendiariosque Indos habebant undique arces- 
suntur. urbs militibus completur et senatui libera decer- 
nendi potestas permittitur. qui omnium ciuium et 
militum assensu Petrum Aluarum Holguinum copiis 
praefecit ac data fide se ei sumptus, quos in hoc bellum 
impenderent, si Caesar eos non admitteret, remissurum 

2 obstrinxit. Holguinus dilectu habito Gomezium Tor- 
doiam tribunum militum creat et equitatui Petrum An- 
zurium et Garcilassum Vegam, peditatui uero Nunium 
Castrum praeponit et uexillum regium, sub quo ampli- 
us trecenti milites Hispani mittuntur, Martino Roblio 
3 tradit. haec sane res animos eorum qui factionis erant 
Chiliensis ita consternauit ut complures ex urbe ad Di- 
dacum Almagrum profugerent. ex quibus quinquaginta 

a Nunio Castro et Ferdinando Bacchicao, qui eos cum 
expeditis militibus tormentariis insequebantur, ex fuga 
4 retracti et in uincula coniecti fuere. ceterum Holguinus, 

cum intellegeret Didacum Almagrum supra septingen- 
tos milites Hispanos et armis et equis instructos sub 
signis habere eumque periniquo et infesto animo in 
Cuschanos esse, non amplius sibi exspectandum existi- 
mauit, sed, praesidio in urbe relicto, copias eduxit et 
iter Quitum per Peruram montanam, ut Vaccae Castro 
praefecto se adiungeret, eodem ferme tempore direxit 
quo Almagrus, ut supra docuimus, Garsiam Aluaradum 
ex Piura reuocauit, propterea quod loannes Dentius, 
qui incredibili celeritate Limam redierat, postulata ipsi 
rettulisset quae senatus Cuschanus, quominus eum 
praefectum Perurae maximum appellaret, consulto inter- 
posuerat et quod Almagrus ipse ex amicorum crebris 
litteris et nuntiis cognouisset altera ex parte Cuschanos 
summa ope bellum parare, milites undique cogere at- 
que eos sub Petro Aluaro Holguino duce ad Vaccam 
Castrum praefectum mittere, altera Petrum Anzurium 
in Charcis atque alios duces Platae, Goamangae et Are- 
quippae signa militaria nomine regio efferre. 

Quibus rebus Almagrus cognitis ira incensus uexil- 
lum proponit, bellum contra patriam et Vaccam Ca- 
strum Caesaris legatum et Cuschanos infert, ut qui di- 
ceret hos rempublicam et otium perturbare, omnia 
tumultibus miscere et seditiones et discordias per 
uniuersam Peruram concitare atque ea nefaria crimina 
in eos intenderet, quae ipse et factionis suae principes 

et defectionis coniurationisque et consiliorum partici- 
pes et socii et adiutores impudentissime facerent. porro 
ex his Ioannes Rada Montanus, omnium scelerum prin- 
ceps atque caput, summam belli administrabat, Garsias 
Aluaradus, Christophorus Sotellus, Didacus Hozius, 
Ioannes Tellius, Martinus Bilbaus, Didacus Mendezius 
et Petrus Onnatius turmis equitum praeerant; Fran- 
ciscus Cardenas, Ioannes Olea, Marticotus et Ioannes 
Perezius pedites ducebant; Petrus Candia Cretensis rei 
tormentariae praepositus erat. sed et Almagrus, ante- 
quam milites ex urbe educeret, non equos, non arma 
ciuibus, quibus sese aduersus Indos hostes defenderent, 
reliquit; omnia enim per uim abstulit nec ea, etiamsi 
nomine ciuitatis milia aureorum triginta a Ioanne Guer- 
rerio iuris consulto ei darentur, reddere uoluit. is cum 
octingentis fere militibus Hispanis et magna Indorum 
turba, qui tormenta bellica et impedimenta umeris por- 
tabant, ex urbe egressus, ut Holguinum Cuschanosque 
milites interciperet atque deleret, castra interuallo mille 
passuum ab ea posuit. 

Insequenti autem die Franciscus Carrenus, quem 
cum litteris et edictis a Vacca Castro missum supra di- 
xeramus, priusquam illucesceret, habitu Indico, quo cu- 
stodias falleret, Limam est ingressus et ad Montenigri 
ciuis honestissimi domum deuertit, inde in Diui Domi- 
nici aedem se recepit. erat tunc in Perura Dominicano- 
rum magister Thomas Sammartünius pietate insignis et 
disciplina et studio sacrarum litterarum eruditus, cui 


2 Onnatius P : -zius A 
32 1 illucesceret corr. To. : illuscesceret P : illusceret A || 
2 Sammartinius correxi, cf. e.g. 6.33.3 : -tinus PA 


LIBER SEXTVS 401 


Carrenus quae in mandatis a Vacca Castro habebat ex- 
posuit et fasciculum litterarum quem ab eo afferebat 
dedit. Thomas fasciculum explicat et ex litteris quid e 
Caesaris reique publicae commodo sit cognoscit extem- 
ploque unum atque alterum ex senatoribus quos fidissi- 
mos Caesari esse sciebat et in his Franciscum Barrium 
Nouum, Alfonsum Richelmum, Guilielmum Xuaraeum 
Caruaialem et alios, quos Almagrus magistratu moue- 
rat, secreto ad se arcessit. illi celeriter in Diui Dominici 
aedem conueniunt. Thomas primum litteras quas a Vac- 
ca Castro acceperat profert ac recitat, ex quibus facile 
omnes intellexere curam et procurationem reipublicae 
Peruranae a Vacca Castro nomine regio ac suo cum 
plena potestate Thomae Sammartinio Dominicanorum 
magistro esse commissam. deinde exemplum decreti re- 
gii exhibet, quo Caesar utramque praefecturam Nouae 
Castellae et Noui Toleti Vaccae Castro post Francisci 
Pizarri praefecti obitum decernebat; postremo, quo fide 
haberetur, rem testimonio publico et ab regio scriba 
obsignato confirmat, quod praeclarum, firmum et graue 
senatus populusque Quitiensis iudicii sui dedit, ex quo 
aperte constabat Christophorum Vaccam Castrum ex 
decreto regio praefectum Perurae maximum et Caesaris 
legatum Quiti fuisse appellatum. quibus rebus omnes 
qui aderant adducti Thomae Sammartinio acclamant et, 
quod faustum felixque reipublicae Peruranae esset, Vac- 
cam Castrum praefectum Perurae appellant, sed eam 
tunc rem, quod imminere sibi periculum mortis puta- 
rent, occultam esse iubent. at Thomas Sammartinius, ut 

rebus publicis consuleret, Franciscum Barrium Nouum 
iudicem ciuilium et capitalium rerum constituit et Hie- 
ronymum Haliagam regis et Vaccae Castri praefecti no- 
mine urbi praeficit. 

Ceterum hoc ne eo quidem die celari potuit. multi 
enim id quod in Diui Dominici aede actum erat suspi- 
cabantur conciliaque et conuenticula hominum per ui- 
cos et fora fiebant sermonesque tota urbe dissipabantur 
Christophorum Vaccam Castrum praefectum Perurae 
maximum in aede Diui Dominici esse appellatum. quod 
ubi Christophorus Sotellus, qui Almagri nomine prae- 
turam gerebat, ab amicis audiuit, Ioanni Castro inquit 
iuris consulto: "inquire, Castre, quid hoc sit quod per 
urbem circumfertur, ut ego continuo in istos qui men- 
tes animosque hominum perturbant uerberibus aut po- 
ena potius capitali animaduertam.' at ille, ‘nihil aliud est 
quam id quod Augustinus Dominicanus mihi modo 
rettulit: Christophorum Vaccam Castrum in Diui Do- 
minici aede praefectum Perurae ex decreto regio a sena- 
tu Thoma Sammartinio Dominicano auctore esse appel- 
latum." Sotellus, re cognita, urbe excedit et ad Didacum 
Almagrum aduolat et quae Limae agantur et quae acta 
sint ipsi renuntiat. qui magno percitus furore Garsiam 
Aluaradum hominem crudelissimum eo mittit. 1s subito 
Thomam Sammartinum  Dominicanum, Franciscum 
Barrium Nouum, Guilielmum Xuaraeum Caruaialem 
Caesaris procuratorem et Didacum Aguerum (reliqui 

enim, statim ut negotio interfuissent, ex urbe profuge- 
rant) comprehendit eosque uinctos astrictosque Alma- 
gro tradidit. quos ipse in custodiam Aluarado dedit iussit- 
que ut separatim, ne quis adire inuisereue eos posset, a 
castris ducerentur, quippe qui in animo habebat eos sed 
imprimis Thomam Sammartinium acerbissima morte af- 
ficere, propterea quod is ex suggestu saepe praedicaret 
Almagrum et Chilienses patriae hostes et regi suo per- 
fidos et rebelles esse atque eos iniustum bellum in Cus- 
chanos et alios Caesaris amicos et clientes inferre mani- 
festasque caedes facere et nefaria latrocinia agitare nec 
sacris parcere, proinde ipsos cum in uita tum maxime 
post obitum in inferis poenas Deo, Caesari et reipubli- 
cae meritas debitasque persoluturos, et quod etiam ille 
praecepisset atque interdixisset sacerdotibus Dominica- 
nis ne quis ullum ex praefectis, centurionibus militibu- 
sue Almagri, qui expurgandi animi causa ad aedem 
Diui Dominici adiret peccataque sua confiteretur, prius 
absolueret quam in fidem deditionemque Caesaris rediret 
et quae rapuisset confestim restitueret. quo fiebat ut multi 
aut a Thoma contionante aut a Dominicanis, qui eos 
confitentes audiebant, inducti ad Caesarem deficerent. 
quod ubi Rada intellexit, palam clamauit plus detrimen- 
ti atque calamitatis a Thoma contionatore et a Domini- 
canis, quod hi a Caesare et Castro eius legato constan- 
ter starent, Chiliensibus inferri quam ipsi a Ferdinando 
Pizarro proelio ad Salinas uicti accepissent. 

Etenim Rada et Aluaradus et ceteri praefecti et cen- 
turiones Didaci Almagri in dies non Thomae contioni- 
bus, non Dominicanorum persuasionibus, sed scelerum 
suorum conscientia cruciati iam uidebant se quo acerbi- 
ora crimina fecissent eo grauiora supplicia passuros, 
praesertim cum pro comperto ipsi haberent Hispanos 
Cuschanae prouinciae colonos infestis animis et armis, 

ut se Vaccae Castro adiungerent, quo eos coniunctis 
uiribus nullo negotio omnino delerent, iam uenire et 
Castrum tum in aliis Perurae planae urbibus, tum Li- 
mae, ipsis paene uidentibus et audientibus, pridie in aede 
Diui Dominici priuatim quidem et occulte at postridie 
publice et aperte praefectum maximum esse appellatum. 
eo enim die Petrus Heraedia et Gomezius Roias, Vac- 
cae Castri legati, Limam uenere; hic autem e uestigio 
inde discessit et, ne in Didaci Almagri exploratores in- 
cideret, ea uia regia Perurae planae quae Cuschum du- 
cit iter nocte ac die, quo celerius in eam perueniret ur- 
bem, continuauit; ille uero litteras, quas una cum 
edictis et decretis regiis pertulerat, senatui reddidit. qui, 
ubi recitatae fuere, ingenti omnium consensu atque lae- 
titia, quod ciues iam in magna essent spe se a ceruici- 
bus iugum seruile deiecturos et tam saeuam crudamque 
tyrannidem destructuros, Vaccam Castrum praefectum 
appellauit et decretum regium more solemni per fora 
perque omnes uicos magna praeconis uoce pronuntiari 
iussit. deinde uero imperium Sotello, Peccio, Carrillo et 
Onnatio abrogauit et Caesaris et Castri eius praefecti 
nomine magistratus creauit. ac Ioannem Alfonsum Pa- 
censem post aliquanto cum mandatis et Castri praefecti 
litteris quas Heraedia simul cum edictis et decretis re- 
giis attulerat ad Didacum Almagrum misit, qui tunc ca- 
stra ad Sotechumbriae deuersoria milia passuum ab ur- 
be octo habebat. 

Erant hae litterae eiusdem fere argumenti atque alterae, 
quorum exemplum supra scriptum est, sed paulo libe- 
riores, quibus praefectus Didacum Almagrum ducesque 
et milites eius monebat ut a defectione rebellionesque 
subito desisterent, bello absisterent et ad se uenirent, 
edictisque regiis audientes essent et consiliis suis et im- 
perio parerent ac tum denique cauerent ne contra leges 
regias committerent et his condemnarentur, quae ab 
Hispaniae regibus in patriae hostes, in proditores atque 
in rebelles et sicarios essent constitutae. quarum capita 
in eas litteras Castrus inseruerat, ne Almagrus neue du- 
ces eius se inscientes contra leges fecisse dicerent, sed 
plane omnes scirent hoc multo ante sibi denuntiatum 
atque praedictum a Castro praefecto fuisse. 

Ceterum Almagrus Ioannem Alfonsum Pacensem ac- 
cedere ad castra uetuit, sed Didacum Hozium et Ioan- 
nem Balsam ei obuiam exire iussit. quibus ipse haud 
amplius mille passuum interuallo a castris occurrit et 
coram Didaco Nunezio Mercado Caesaris procuratore 
litteras cum edictis et decretis regiis ad Didacum Alma- 
grum dedit et senatus mandata rettulit. quorum summa 
erat: senatum populumque Limensem ex Caesaris de- 
creto, ne maiestatis laesae arcesseretur, Christophorum 
Vaccam Castrum praefectum Perurae maximum appel- 
lauisse et accepisse et regis nomine eos magistratus aliis 
dedisse, quos ipse Almagrus, Francisco Pizarro praefec- 
to trucidato et urbe occupata et direpta, Sotello, Peccio, 

Carrillo et Onnatio mandauisset; praeterea senatum eas 
litteras Castri praefecti et edicta et decreta ab scribis 
regiis obsignatas ideo mittere, quo magis ipse fidem ha- 
beret et clarius intellegeret iure senatum hoc fecisse; 
eum uero monere atque hortari ut supplex, armis sine 
mora positis, ad Castrum praefectum confugiat; quod si 
fecerit, haud dubiam rem fore quin ille pro sua clemen- 
tia eum suscipiat atque defendat. Hozius autem et Balsa 
litteris et mandatis acceptis in castra reuertuntur et Al- 
magro litteras reddunt et his mandata addunt, quae se- 
natus legato ad eum dedisset. ad haec Almagrus, cum 
prius ea quae Castrus scripserat cum praefectis et cen- 
turionibus communicasset, ex omnium sententia re- 
spondit senatum populumque Limensem iniquissime 
fecisse, qui se inconsulto primo in occulto post in pu- 
blico Vaccam Castrum praefectum appellarit decretum- 
que regium pronuntiari more solemni fecerit Sotellum- 
que et alios, quos ipse nomine suo gerendis rebus 
publicis praefecisset, magistratu abire iusserit, et quod 
perinde Vaccae Castro ac si praesens tunc fuisset ciues 
acclamarint; itaque se tam atroces iniurias quas sibi 
Limenses intulissent non neglecturum, sed ciuitatem 
direpturum et Thomam Dominicanum et Franciscum 
Barrium Nouum et ceteros, a quibus impulsi inducti- 
que fuissent, ilico suspensurum. cum hoc responso et 
contumeliosis in senatum litteris mortem ciuibus mini- 
tans Ioannem Alfonsum legatum dimisit signaque sub- 
ito conuelli castraque moueri iussit. parum certe afuit 

quin illa in urbem conuerteret, ut eam ferro flammaque 
funditus euerteret, senatum occideret et ciuium domos 
diriperet, sed ueritus ne milites dissiparentur e castris- 
que profugerent, quod Vaccam Castrum praefectum Per- 
urae esse audirent, in Xauxam ire contendit. 

At Ioannes Alfonsus legatus Limam reuersus litteras 
Didaci Almagri senatui dedit et, cum ea quae ipse mini- 
tabundus respondisset propalam diceret, tantus omnes 
terror inuasit ut plerique, sed ii praesertim qui partis 
erant regiae, ciuitatem desererent. pars ad montes diffu- 
giunt, pars in fugam effusi Trugillum petunt, pars rap- 
tim cum coniugibus et liberis ac bonis in naues quae in 
portu Callao erant sese recipiunt. iam enim Hierony- 
mus Haliaga Castri praefecti legatus litteris ab eo moni- 
tus eam nauem longe omnium maximam et instructissi- 
mam quae Francisci Pizarri praefecti fuerat et ex Paita 
in Callaum iam uenerat et alias custodiis Almagri in 
portu retentas atque seruatas ceperat et in potestatem 
suam redegerat. quae res animos uiresque hostium ma- 
xime fregit classemque deinde praefectus habuit, qua 
mari non clauso sed a praedonibus libero milites, equos, 
commeatus et arma undique transportare in Peruram 
posset. 

Interim Petrus Aluarus Holguinus Goamangam ue- 
nerat qui cum ab exploratoribus certior esset factus 
Didacum Almagrum Lima, ut cum Cuschanis manum 
in ualle Xauxa consereret aut eos intercluderet, ne se 
Castro praefecto iungerent, copias tam equestres quam 
pedestres eduxisse, iter quam potuit maxime accele- 

rauit, quo et anteuerteret et Cuschanos incolumes ad 
praefectum duceret. 

Iam Almagrus castra ad Guarochiriae deuersoria 
haud procul a Xauxa posuerat, ubi grauis et mortifer 
morbus Ioannem Radam Montanum eius legatum inua- 
sit. qui iam moribundus conuocatis praefectis et centu- 
rionibus dixit: ‘ego uero, duces, quod Didaco Almagro 
adulescenti debui iam persolui. uos omnibus neruis 
contendite ut quam primum Cuschanos intercipiatis. 
facile eos opprimetis, ut qui cum trecentis tantum mili- 
tibus sitis dimicaturi. quod si eos non intercluditis aut 
proelio nunc abstinetis, post cum plus mille hostibus 
armis decertabitis. at si mihi creditis, e uestigio armis 
positis ad Christophorum Vaccam Castrum (est enim 
sine dubio ille ex diplomate regio et Nouae Castellae et 
Noui Toleti praefectus maximus et Caesaris legatus) 
confugietis et misericordiam eius implorabitis atque ex- 
poscetis. eximite, duces, eximite hunc miserum adule- 
scentem Didacum Almagrum ex culpa. quid enim hic 
culpae argui debet? hanc omnem in uos conicite aut in 
me potius, qui princeps et caput omnium scelerum sum 
et Francisci Pizarri interfector. nam reliquos eius occi- 
sores longe procul a uobis, ne usquam amplius appa- 
reant, relegate. iam morior. supplices a praefecto sine 
mora ueniam petite; non enim dubito quin eam impe- 
tretis. quod si feceritis, beati felicesque eritis; sin minus, 
iam corpora omnium uestrum membratim discerpi dila- 
niarique uideo.' haec dicentem Radam subito uires uox- 
que et uita deficiunt. haec Radae mors nec Didacum 
Almagrum a proposito auertit nec duces deterruit nec 

uerba eius ipsos mouerunt, sed furenti ac uiolento im- 
petu, cum ab exploratoribus nuntiatum esset Holgui- 
num cum Cuschanis per Xauxam in Taramam regionem 
penetrare, castra mouent et signa ferunt et in hostes 
incurrunt. 

Et sane hic repentinus Chiliensium impetus et Cus- 
chanorum interuentus Thomae Dominicano et Francis- 
co Barrio Nouo salutem attulit. qui cum militari custo- 
dia non asseruarentur, sese a morte suspendioque 
eripuerunt et una cum Guilielmo Xuaraeo Caruaiale, 
Didaco Aguero, Ioanne Saauedra et Gomezio Aluarado 
Limam ex eo loco aufugerunt. 

Iam uero Holguinus, cum rem in celeritate, ne ab 
hostibus circumueniretur, positam uideret, itinere die et 
nocte non intermisso a Xauxa ualle longius per Tara- 
mam processerat. atque ita illud expedierat ut, quamuis 
Almagrus cum expeditis equitum turmis usque ad Cin- 
chacocham tridui uiam progressus insequi eum non 
destiterit, tamen consequi non potuerit. inde, copiis in 
Xauxam reductis, Didacum Mendezium cum uiginti 
equitibus ad Platam, quod oppidum est in Charcis, mi- 
sit et Franciscum Peccium et Garsiam Aluaradum cum 
parte equitum et peditum in plana descendere et Are- 
quippam occupare iussit. ipse uero cum reliqua exerci- 
tus parte ca uia militari, qua Holguinus Cuschanos du- 
xerat, iter Goamangam fecit, ut inde Cuschum usque, 
quo iam Christophorum Sotellum cum ualida militum 
manu praemiserat, magnis itineribus progrederetur. sed 
enim per id tempus Gomezius Roias Vaccae Castri le- 


4 Cuschanis P : Xuschanis A 
41 2 Peccium P : Pezium A 


40 


41 


42 


410 CALVETVS, DE REBVS INDICIS 


gatus in eam urbem iam peruenerat et, litteris cum edic- 
tis et decretis regiis ab eo senatui redditis, Vacca Ca- 
strus ingenti ciuium assensu et acclamatione atque laeti- 
tia communi praefectus Perurae maximus est appellatus. 
cuius muneri, senatu iubente, Antonius Gama iuris 
consultus uicarius successit et Bernardinus Mella stato- 
ris officio functus est. at uero Holguinus, ubi manus 
hostium in Tarama effugisset, Bombonem percurrit et 
milites in Guaraziam duxit ibique Castrum praefectum 
exspectare decreuit. 

At Hercule Franciscus Lopaeus Gomerensis et Au- 
gustinus Zarataeus quaestor, qui parum candide, ne di- 
cam uere, res quas Vacca Castrus in Perura gessit sunt 
persecuti, quae de Holguino paulo ante exposui longe 
aliter tradunt. sed Lopaeus forte extra culpam esse ui- 
debitur, quod ea quae memoriae prodidit ab iis accepe- 
rit qui laudibus Vaccae Castri obtrectare easque prorsus 
imminuere, cum ex Perura in Hispaniam uenissent, non 
destitere. at Zarataeus in neminem transferre culpam 
potest, quippe qui ex Hispania in Peruram cum Blas- 
chio Nunezio Vela traiecit quaesturamque in ea prouin- 
cia gessit et res non ab iis solum qui negotio interfuere 
sed praefuere etiam cognoscere exacte et potuit et de- 
buit. is igitur nullo rerum dilectu adhibito in eo libro, 
quem Antuerpiae, quod oppidum est Brabantiae in 
Gallia Belgica, de rebus Peruranis Hispanica edidit lin- 
gua, Lopaeum etiam secutus scribit Petrum Aluarum 

Holguinum, propterea quod Didacus Almagrus cum ex- 
peditissimo equitatu ipsum insequeretur, uelocissimum 
nuntium cum litteris ad Alfonsum Aluaradum, quem 
partes regias defensurum sciebat, misisse, ut quam ocis- 
sime accederet auxilioque ei ueniret, ut qui in magno 
esset uitae discrimine; Aluaradum, re ex litteris et nuntio 4 
cognita, continuo obuiam ei ex Chaxapoiis exiisse atque 
ita properauisse ut cum iis militibus quos habuit et aliis 
quos Trugillo eduxit se Holguino coniunxerit; Alma- 
grum autem, cum id ab exploratoribus nuntiatum esset, 
iter Cuschum conuertisse atque co signa intulisse; Hol- 
guinum uero et Aluaradum, quod inceptum prospere 
successisset, confestim Vaccam Castrum ex Quito acciis- 
se eumque litteris monuisse ut gradum acceleraret atque 
accurreret; quod si faceret, se Peruram in potestatem 
eius tradituros. ceterum haec tam longe a re ipsa quam 5 
Chaxapoiae, ubi per id tempus Aluaradus erat, a Xauxa 
ualle absunt (absunt autem milia passuum octingenta); 
neque enim fieri potuit ut nuntius, etiamsi aduolauisset, 
prius ad Aluaradum peruenerit quam Holguinus cum 
Almagro, si itinere ab eo fuisset interclusus, conflixis- 
set, sed nec Aluaradus ex Chaxapoiis unquam est egres- 
sus, donec Vacca Castrus ad lungaiae deuersoria, quae 
contra Chaxapoias posita sunt, cum militibus quos col- 
legerat ex Quito descendit. qui eodem tempore quo 6 
haec gerebantur omnia quae ad bellum reciperandam- 
que Peruram necessaria fore intellegebat non minore 
prudentia quam diligentia undique comparabat. 

Iam multi ex Hispanis quos edictis et litteris euo- 
cauerat tum nominis Castri fama tum libertatis spe ad- 
ducti Quitum cum equis et armis concurrerant et in his 
Sebastianus Benalcazar Popaianae praefectus cum ali- 
quot militibus uenerat. iam uero, ut supra demonstra- 
tum est, Castrus loannem Porcellum in Nicaraguam et 
Aluarum Ordasium Panamam ire iusserat. quibus litte- 
ras ad Nicaraguae et Veraguae praefectos et ad conuen- 
tus Panamensis praesidem dederat, ut ipsorum fauore 
atque ope celerius expedirentur et milites, equos et ar- 
ma nauibus inde conueherent. sed Ordasius, cum iam 
mare tunc clausum esset, Guaiachiliae, Porcellus uero 
in Portu Vetere substitit nihilque subsidii ex ea prouin- 
cia et urbe ad Castrum mitti potuit. quin etiam Castrus 
Ioanni Valdiuiesso in mandatis dederat ut Guaiachiliae 
et Piurae milites conscriberet, equos emeret, arma con- 
quireret et se in eo loco ad Peruram exspectaret, quo 
ipse ex Quito descensurus esset. 

Et Valdiuiessus quidem Didacum Vrbinam, loannis 
Vrbinae, qui in Italia tribunus militum fuerat fortissi- 
meque pro Caesare pugnauerat, fratris filium, Castri 
praefecti nomine Guaiachiliae praefecit. is inde (non- 
dum enim Puna insula a Caesare defecerat) naui Paitam 
delatus Piuram haud multo post quam Garsias Aluara- 
dus ex ea abiisset urbe peruenit. quam ipse in potesta- 
tem redegit et Didacum Cantabrum Sanctiagum magi- 

stratu mouit et Sebastianum Gamam in eius locum, ut 
praeesset urbi, suffecit. ceterum Valdiuiessus cum nec 
equos nec arma, quod Aluaradus per uim omnia abstu- 
lisset, hic inueniret, magna auri argentique ui ad mili- 
tum stipendia a Didaco Palomino praefecto aerarii accep- 
ta in Paitam portum est reuersus. quo tunc Vincentius 
Valuerdus Cuschi pontifex et Ioannes Blaschius iuris 
consultus et alii Hispani, qui metu ne ab Almagro neca- 
rentur Lima profugerant, incolumes appulere. sed nec 
fuga periculum mortis, quod i ipsorum capitibus iam im- 
minebat, uitare potuere; iam enim Punenses, quos Gar- 
sias Aluaradus sollicitauerat, a Caesare desciuerant et 
Cepedam Hispanum, qui eam insulam Francisci Pizarri 
praefecti nomine tenebat, crudelissime occiderant et 
Guaiachiliam, quae Culata et ciuitas Sancti lacobi 
Amaiensis cognominatur, societate prius cum Indorum 
regulis qui ei urbi finitimi erant inita, obsidere fundi- 
tusque euertere inter se constituerant. qui ingenti ratium 
classe instructa totam illam oram infestam habebant 
multaque incommoda Hispanis ab Sancta ad Tumbezi- 
um nauigantbus inferebant euntesque ad Castrum 
praefectum telis missilibus confodiebant. at Valuerdus 
pontifex et Valdiuiessus nihil adhuc de Punae insulae 
defectione audierant; neque enim, si aliquid renuntia- 
tum fuisset, se mari fortunaeque commisissent, sed aut 
Guaiachiliam aut Quitum, ne in hostium manus ueni- 
rent, terrestri itinere petiissent. itaque hi eius insulae 

rebellionis plane ignari rates simul cum ceteris Hispanis 
qui in eo erant portu conscendentes a Punensibus ad 
unum omnes interfecti et opes direptae aurumque et 
argentum tam Valdiuiessi quam aliorum ablatum diui- 
sumque inter ipsos fuit. 

Hoc postquam Quiti nuntiatum est, Castrus sibi ma- 
turandum et rebus quam celerrime occurrendum existi- 
mauit, quippe cum pro comperto haberet municipia et 
colonias in eo continentis tractu positas in summo ne 
ab Indis qui erant in armis obsiderentur esse periculo 
neue reguli eam occasionem nacti et illis urbibus finiti- 
mi a Caesare deficerent. ceterum, cum aerarium regium 
esset exhaustum, Castrus pecunias (neque enim sine his 
bellum geri nec sumptus tam domestici quam bellici 
fieri possunt) non a ciuibus solum, sed ab iis etiam qui 
eas ex defunctorum bonis apud se depositas habebant 
mutuas sumpsit. quas illi eo libentius ei contulere, quod 
et se e Caesaris reique publicae commodo facturos pu- 
tarent et quod Rodericus Nunezius Bonilla praefectus 
aerarii se omnem illam pecuniarum summam quam ipsi 
Castro praefecto per syngrapham credidissent persolutu- 
rum fide publica promitteret. iam uero Castrus pecunia 
ex ciuibus coacta milites conscribere, stipendia soluere, 
equos emere, arma parare et spicula trecenta, quibus 
hastae lanceaeque munirentur, facere iussit. iumenta etiam 
sarcinaria ingenti labore (nulla enim aut certe pauca 
tunc in Perura reperiebantur), ut subleuaret Indos, con- 
quisiuit et magno pretio comparauit. sed enim ipse pri- 

stina salute et uiribus receptis et animo plane confirmato, 
cum regionum naturam prudenter intellegeret et His- 
panorum ingenia egregie calleret, qui tanti hominem aes- 
timare solent quanti se ipse fecerit et sordidum et parcum 
ita odio prosequuntur atque despiciunt ut splendidum et 
liberalem amant atque suspiciunt, pro persona quam gere- 
bat (hoc enim amplissima eius dignitas exposcebat) nobi- 
les quosdam cum stipendiis honestissimis apud se habuit, 
comitatum auxit ducesque et complures ex militibus co- 
miter excepit et donis ornauit, alios ad prandium, alios ad 
cenam uocabat instructamque epulis mensam militibus 
apponi subinde iubebat immensosque prope sumptus, 
quo magis eos ad se alliceret et traheret redderetque 
firmiores, faciebat. tubicines etiam et citharoedos, qui 
militum animos excitarent et ad bellum incenderent, be- 
nigne aluit. 

Hoc ita facto opus esse omnes iudicabant; numquam 
enim, nisi tanta humanitate et benignitate in Hispanos 
usus fuisset, eas prouincias armis reciperauisset; difficul- 
ter enim Castrus, nisi ita se gessisset, milites coegisset, 
propterea quod Hispani qui in colonias per Peruram 
erant deducti Indosque et agros possidebant summo 
amore atque fide Didacum Almagrum prosequebantur 
paucique ex his in Caesaris fide permanebant et Vaccae 
Castri eius praefecti castra sequebantur. pauci etiam ini- 
tio belli, quo se ei aduersus Almagrum iungerent, Qui- 
tum ueniebant, ut qui audirent decretum regium quod 

ipse tunc habebat Garsiae Loaysae cardinalis Hispalen- 
sis et summi Indiarum praefecti manu subscriptum tan- 
tum atque obsignatum esse. quod ubi Castrus intellexit, 
ut omnes qui ea urbe aderant fidem decreto haberent, 
sigillum regium quod ex conuentu Panamensi, ut illud 
in Hispaniam mitteret, secum adduxerat, praesentibus 
quibusdam Francisci Pizarri praefecti et Didaci Almagri 
amicis, palam protulit. quo certe et decreto regio fidem 
fecit et omnibus timorem et religionem incussit. multi 
enim illud exosculati fuerunt et Castrum deinde in ma- 
ximo, ut decuit, honore habuerunt. hoc callidissimus 
dux commento usus, quod e Caesaris esset re, milites 
attraxit et in posterum confirmauit, sicuti ipse sua ma- 
nu ea de re ad Caesarem et ad senatum Indiarum regi- 
um accurate scripsit. nam ex ea urbe Castrus Didacum 
Hallerium, qui omnium laborum et periculorum quae 
ille a Baetis ostio tum mari tum terra ad Quitum usque 
constanter fortiterque pertulerat et rerum quas gesserat 
praesens religiosusque testis erat, legatum ad Caesarem 
misit. Hallerius autem, ob sumptus tam in eo itinere 
quam in regia Hispaniarum curia atque in ipso etiam 
reditu faciendos magna earum pecuniarum parte a Ca- 
stro, qui eas pecunias ex rebus Cali uendits coegerat et 
Quitum secum attulerat, accepta, Panamam est reuersus 
et in Nomine Dei nauem conscendens in Hispaniam 
renauigauit. 

Iam enim Caesar Galliam percurrerat et incredibili 
amore et honore regioque apparatu Lutetiae Parisiorum 
a regibus Francisco et Lianora fuerat exceptus; inde a 
principibus Francisci regis filiis Valentianas usque, 
quod oppidum est Hannoniae in Belgio, triumphantis 
more deductus Gandauum natale solum in deditionem 
acceperat et, supplicio de iis qui principes et capita re- 
bellionis fuerant sumpto, reliquis ignouerat arcemque, 
qua deinde Gandauenses in fide officioque retineret, in 
eo loco ubi Diui Bauonis templum fuit munitissimam 
construi iusserat; post in Germaniam ad agendos con- 
uentus, quos, ut altercationes Germanorum de religione 
dirimerentur et controuersiae tollerentur, Ratisbonam 
indixerat pridem, concesserat. iam uero Caesar ipse, 
conuentibus Ratisbonae celebratis, in Italiam contendit 
et, cum Neapoli et Genuae ualidissimam classem instrui 
pararique iussisset, Lucam, ubi Paulus III pontifex ma- 
ximus eum exspectabat, cum expeditis equitum turmis 
uenit. at pontifex, ubi ambo multum de republica inter 
se collocuti fuissent, Caesarem dimisit et Romam se 
recepit. Caesar uero classe iam instructa et parata ex 
portu Veneris soluit et, ut Argeriam, quam Saldas Mau- 
ritaniae Caesariensis coloniam esse dicunt, ui caperet 
atque cruore et flamma deleret, in Africam iniquo et 
importuno quidem anni tempore traiecit. ceterum ipse 

propter maximas et turbulentissimas tempestates, quae 
subito coortae et secutae continuos complures dies fue- 
re, oDbsessionem urbis infeliciter temptatae necessario 
reliquit oppugnationemque eius in aliud commodius 
tempus reiecit, quod milites continuatione imbrium diu- 
tius sub pellibus contineri non possent. itaque Caesar 
maiore ui coactus, militibus difficulter atque aegre in 
naues compositis, praetoriam triremem conscendit et, 
quamquam Bugiam, quam alii Tabathram alii Neptuni 
Aras esse uolunt, incolumis appulit, tamen, incessente 
uehementissime procella et ui uentorum ingruente, ma- 
ximam classis partem amisit et cum reliquis nauibus ab 
ea urbe in Hispaniam transmisit et in Carthaginis Nou- 
ae portum descensionem fecit, unde in Olcadum oppi- 
dum, quod Ocaniam nunc uocant, et ab ea Mantuam 
Carpetanam et inde Pintiam peruenit. ubi rebus Hispa- 
niae Vlterioris prudenter constitutis, cum audiret Fran- 
ciscum Galliarum regem exercitum contrahere, iter ad 
Monsonium, oppidum ad Cingae fluminis ripam posi- 
tum, in quo conuentus omnium fere ciuitatum et oppi- 
dorum Hispaniae Citerioris agi solent, celeriter intendit, 
quo propius Gallo ex aduerso instructa acie occurreret 
conatusque et furores eius comprimeret. qui cum nec 
pacem quam cum Caesare fecerat seruare nec ea uti 
uellet, maximum et fortissimum exercitum in Hispani- 
am Carolo et Henrico filiis ducibus transportare fecit, 
qui Perpinianum munitissimum Ruscinonis oppidum 

obsedere. sed cum Perpinianenses fortissime acerrime- 
que sese defenderent et magna Gallis detrimenta infer- 
rent et subsidia ex tota prope Hispania Caesar mittenda 
curaret, copias re infecta et multis incommodis acceptis 
in Galliam reduxerunt. 

Ceterum Didacus Hallerius, qui sub id tempus Mon- 
sonium uenerat litterasque ab Vacca Castro Caesari at- 
tulerat, omnia quae tam mari quam terra Vaccae Castro 
contigissent et quae in Perura gesta fuissent ordine ex- 
posuit atque rettulit; quod summo cum uitae discrimine 
Vacca Castrus ab ostio Baetis ad Nomen usque Dei 
nauigauerit et in Sancti Dominici ciuitate et insula ar- 
cem inuiserit atque muniendam curarit et Panamae con- 
uentum iuridicum in ordinem redegerit; quod ille tem- 
pestate, cum ex Panamensium portu naues in Peruram 
soluisset, ad Palmarum insulam deiectus ibique fame 
paene confectus fueri quod inde in portum Bonae 
Venturae magno cum labore inuentum traiecerit et in 
terram descenderit et, quamuis uehemens urgeret febris, 
tamen iter per Popaianam in Peruram fecerit et Calim 
uenerit; quod ibi, cum lectum diu tenuisset, controuer- 
sias inter Sebastianum Benalcazarem et Paschalem An- 
dagoiam de praefecturarum finibus, cum iam milites 
quos ambo praefecti collegerant se auide utrimque cer- 
tamini offerrent, prudenter diremerit resque eius pro- 
uinciae confusas auctoritate et consilio suo composue- 
rit; quod ab ea urbe, etiamsi ipse misero diuturnoque 

intabesceret morbo, Popaianum petere contenderit, un- 
de itinere non intermisso et ualetudine nondum satis ex 
tam graui periculosoque morbo confirmata, cum de 
Francisci Pizarri praefecti caede rumores et quidem cre- 
bri afferrentur, Quitum Perurae urbem peruenerit, ibi- 
que per Hispanos qui metu Chiliensium ex Perura pla- 
na eo se receperant compertum habuerit Franciscum 
Pizarrum praefectum simul cum Francisco Martino Al- 
cantarensi fratre et Francisco Chauio equite nobilissimo 
a Didaco Almagro adulescente, Ioanne Rada Montano, 
Garsia Aluarado, Didaco Mendezio, Ioanne Balsa et ab 
aliis eius factionis Hispanis qui in Pizarri necem coniu- 
rauerant crudelissime domi suae obtruncatum et Per- 
uram armis occupatam fuisse; praeterea eos Limam et 
alias urbes diripuisse, templa exspoliauisse, aerarium ex- 
pilauisse, pecunias defunctorum et pupillorum in aedi- 
bus sacris depositas abstulisse caedesque et latrocinia et 
alia crimina nefaria fecisse; quin et Didacum Almagrum 
maiestatem laesisse, ius imperii regii usurpauisse atque 
retinuisse, senatum. Limensem comprehendi et in uin- 
culis teneri iussisse, magistratus optimis et fidelissimis 
regi suo uiris abrogauisse, sigillum regium adulterauis- 
se, uectigalia regia abrupisse atque rapuisse et se per 
uim praefectum Perurae maximum appellari fecisse ac 
tum denique exercitum perditorum hominum conflauis- 
se, quocum ipse urbes depopularet, agros uastaret, do- 
mos exhauriret, Indos fame et ferro absumeret ac reipu- 
blicae Peruranae statum omnino conuelleret infestaque 
signa cum in alios tum praecipue in Vaccam Castrum 

inferret, eosque omnes qui consiliis suis occurrere, libi- 
dini audacter obsistere regiasque partes armis defendere 
conarentur ad internecionem occideret et plane deleret. 
commemorauit etiam Hallerius ea quae Vacca Castrus 
Quiti gessisset; quod ipse, postquam ex decreto quod a 
Garsia Loaysa cardinale Hispalensi et ab amplissimis 
senatus Indici uiris subscriptum et signo regio obsig- 
natum habebat praefectus Perurae maximus a senatu 
populoque Quitiensi appellatus fuisset, quoniam eam 
prouinciam seditionibus et defectionibus perturbatam 
inuenisset resque eius prope deploratas esse intellexis- 
set, quantum animo et uirtute coniti, quantum labore et 
studio contendere potuerit tantum fecerit, ut legatos 
cum auctoritate mitteret, qui celeriter ciuitates et oppi- 
da Perurae adirent litterasque et edicta et decreti regii 
exempla perferrent et significarent atque adeo aperte 
ostenderent Vaccam Castrum saluum et incolumem 
Quitum peruenisse et praefectum Perurae maximum et 
Caesaris legatum esse; quo effectum est ut coloniae et 
municipia quae iniquitate et perfidia improborum ho- 
minum ad Didacum Almagrum defecerant intra unius 
tantum mensis spatium (quod admiratione certe dig- 
num est) in Caesaris fidem redierint; quod eniti elabo- 
rareque etiam ille non destiterit, ut Didacum Alma- 
grum, loannem Radam, Garsiam Aluaradum, Ioannem 
Balsam et omnes reliquos qui cum ipso Almagro rebel- 
lauerant non solum ad salutem sed in gratiam etiam 

cum Caesare reduceret; apud quos cum nihil proficere 
posset, etiamsi ipse per litteras eis ignosceret, non com- 
mittendum putarit ut se imparatum atque incautum op- 
primerent, ut qui non imperio eius parere, non edictis 
regiis audientes esse uoluerint, sed aliquanto pleniores 
animorum atque irarum quam antea fuissent atrocissi- 
mas ad ipsum litteras miserint et ad bellum compule- 
rint; qui tametsi egens rebus omnibus erat et ualetudine 
adhuc infirma utebatur, tamen, quo ferocitatem perfi- 
diamque ipsorum comprimeret, audaciam frangeret at- 
que hostes communes et nimis feros et immanes grauis- 
sime puniret, pecunias undique contrahere, praefectos 
et centuriones Hispanos qui longe a Perura nouas et 
incompertas terras quaerebant litteris euocare, milites 
cogere, arma conquirere, equos coemere ac tum demum 
omnia quae ad reciperandam Peruram necessaria forent, 
quamquam Almagrus miseras Perurae ciuitates bonis et 
equis et armis exhauserat, comparare diligenter curauit. 
ad haec Hallerius addebat se non dubitare quin ex Quito 
Vacca Castrus in Peruram planam descendisset, propte- 
rea quod, cum ipse discessurus in Hispaniam esset, iam 
tum ille profectionem in eam prouinciam parare incipe- 
ret. 

Quibus rebus cognitis Caesar uehementer commotus 
est aegerrimeque Francisci Pizarri praefecti caedem tu- 
lit. plurimum uero prudentiam, fidem et integritatem 
Vaccae Castri in rebus gerendis et magnitudinem atque 
moderationem animi et diligentiam in recipienda Perura 

probauit atque laudauit et Hallerium dimisit. cui litte- 
ras cum diplomate manu sua subscripto et signo regio 
obsignato, cuius exemplum supra ad uerbum expres- 
sum est, ad Vaccam Castrum perferendas dedit. hoc di- 
plomate, quod Monsonii VI Idus Augusti eius anni qui 
fuit supra millesimum et quingentesimum quadragesi- 
mus secundus datum est, alterum, quod ipse Castrus a 
Garsia Loaysa cardinale Hispalensi subscriptum et a 
senatu Indico signatum habebat, ne illud a Didaco Al- 
magro neue ab aliis reipublicae hostibus qui in Perura 
eius erant factionis neglegeretur, confirmatum atque com- 
probatum est. Caesar, conuentibus Monsonii peractis, 
Barcinonem et inde Valentiam ad inaugurandum Phi- 
lippum filium in locum suum profectus est. qui iam 
primum Caesaraugustae, deinde Barcinone, postremo 
Valentiae incredibili omnium ordinum consensu atque 
laetitia princeps Hispaniae Citerioris designatus fuit. 
post uero Caesar et Philippus princeps, omnibus rebus 
commode administratis, Mantuam Carpetanam se con- 
tulere. 

At uero Didacus Hallerius simul atque ex Monsonio 
oppido in Luciferi Fanum peruenit, statim nauem con- 
scendit et in Peruram nauigauit, quam a tyrannis op- 
pressam Vacca Castrus praefectus, dum ea quae paulo 
ante recensul in Hispania gererentur, in libertatem uin- 
dicare et Chilienses ad Caesaris fidem reducere omni 
studio contendebat. ceterum hoc in tanta perditorum 

hominum rebellione atque perfidia et prouinciarum ua- 
statione perdifficile ei factu uidebatur, praesertim cum 
ipse animaduerteret Hispanos Perurae colonos tam in- 
domitos, tam liberos ac sine ullo iuris, legum et iustiti- 
ae respectu esse, ut qui nec eam colere nec seruare ac 
ne agnoscere quidem sed nec magistratus timere nec 
reuereri assueti essent. exploratum etiam ipse habebat 
non equos, non arma, non ferrum, unde ea fierent, non 
puluerem tormentarium, non denique pecunias inueniri: 
omnia certe in Perura exhausta et plane expilata esse. 
ad haec uidebat paucos ex colonis Peruranis ad se ueni- 
re, plures uero ad Didacum Almagrum concurrere eos- 
que omnes ad uim promptos, ad seditionem paratos et 
ad caedes et latrocinia expeditos esse. itaque in tantis 
rerum difficultatibus et temporum iniquitate commo- 
dissimum praefecto uisum est ut Indorum uectigalium 
diuisiones sibi retineret; neque enim dubitabat quin ea 
praemiorum spe Hispanos ad se alliceret attraheretque 
et singulari eos concordia coniunctos et ad omnem euen- 
tum paratos promptosque pro Caesare contra reipubh- 
cae hostes haberet. atque eo magis hoc ipse in animum 
inducebat suum, quod intellegeret Hispanos Perurae 
colonos beneficiis potius quam stipendiis ad bellum in- 
citari insignique et innata quadam possidendi Indos 
uectigales stipendiariosque cupiditate iam inde ab lustra- 
ta subactaque Perura teneri. 

Nec praefectum sua fefellit opinio, siquidem complu- 
res Hispani praemiorum spe ducti ex diuersis locis ad 
eum confluebant, propterea quod pro certo putabant 

ipsum Indos uectigales Didaci Roderici Limosini, Fran- 
cisci Pizarri praefecti, Ioannis Valdiuiessi Octodurensis 
et Vincentii Valuerdi pontificis Cuschani, qui per id 
tempus uacabant, ideo sibi seruauisse, ut eos potissi- 
mum his distribueret qui egregiam in reciperanda Per- 
ura Caesari operam contra Didacum Almagrum, Ioan- 
nem Radam ceterosque reipublicae hostes et proditores 
nauassent. Indos autem qui Francisci Pizarri praefecti 
uectigales fuerunt, etiamsi ipse filiis suis eos dedisse di- 
ceretur, Castrus ex decreto quo Caesar Peruranos colo- 
nos ornauit pro uacuis habuit: nam eo decreto statutum 
erat ne liberi in Indorum uectigalium diuisiones, nisi e 
iusta uxore procreati natique essent, parentibus succe- 
derent. ceterum Castrus ex his Pizarri praefecti Indis 
qui ultra Goamangam in Cuschana prouincia et Collaia 
siti erant, quod et longissimo terrarum interuallo a 
Quitia distarent et prouinciae illae ab Almagro teneren- 
tur et a Chiliensibus diriperentur, nihil fructus, nihil 
uectigalis cepit. nam alios Pizarri Indos qui citra oppi- 
dum illud in Limensi, Trugillensi Piurensique agro po- 
siti erant alendis suis liberis, sicuti supra dictum est, 
assignauit. qui Indos etiam Guancas nomine dictos, 
quos Antonius Orihuela Salmanticensis possederat, Di- 
daco Hallerio, antequam eum in Hispaniam mitteret, ut 
Caesari senatuique Indico de Francisci Pizarri praefecti 
caede et Didaci Almagri et Chiliensium rebellione ac de 
Perura armis oppressa renuntiaret, pro laboris praemio 
dedit rationemque absentis haberi uectigaliaque ab illis 

exigi et expendi atque in aduentum eius conseruari ius- 
sit. hoc Castrus exemplo atque instituto Francisci 
Pizarri et aliorum Indiarum praefectorum fecit, qui 
legatos quos ad Caesarem mittebant simili praemio re- 
munerabant. quin etiam ipse Indos Xarani militis His- 
pani uita functi Christophoro Roderico de Caesare be- 
ne merito, quod is in Chiliam cum Didaco Almagro 
praefecto penetrasset eamque lustrasset, in beneficii lo- 
co detulit. quo ipsum etiam Rodericum litis periculo 
liberauit quam cum Vaschio Gueuara de Indis habebat, 
cui eos Franciscus Pizarrus praefectus attribuerat, qui- 
bus illum, quod Didaci Almagri praefecti partes secutus 
esset, inique quidem multauerat. qua in re Castrus opti- 
mi et prudentissimi praefecti officio functus est, quippe 
cum alterum alteri non modo conciliarit sed utrumque 
etiam beneficio collocato sibi adiunxerit atque obligarit. 
ea uero re ceteros ad laudem, ad uirtutem et ad arma 
excitauit suspicionemque omnem ab se amouit. nam ru- 
mor erat per urbem (sunt enim Hispani Perurani inge- 
nii acutissimi, qui omnia egregie callent et multo ante 
tamquam ex specula futura prospiciunt) Castrum sub 
praetextu uectigales Indos sibi retinendi uelle ipsos, ne 
militibus eos distribueret, Caesari ascribere attribuere- 
que aut nomine eius tribunis aerarii, ut opes remque 
regiam in Perura augeret, committere. quod si fecisset, 
pauci milites Hispani arma pro Caesare aduersus Alma- 
grum sumpsissent ac regia castra secuti fuissent. praete- 
rea Castrus, si Indos agrosque uectigales etiam his qui 

optime de Caesare deque republica meriti erant tunc 
diuisisset, nec copias, ut fecit, comparauisset nec milites 
Hispani ad eum uenissent nec se illi adiunxissent, sed 
aeque atque aliqui, ne Indos quos possidebant in Per- 
ura amitterent, pro Didaco Almagro etiam in Caesarem 
pugnauissent, ut qui certe scirent Castrum praefectum 
eius nec Indos nec agros uectigales quos ipsis distribue- 
ret habere. itaque praefectus, defectionibus et seditioni- 
bus Peruranis et turbulentis temporibus animaduersis 
atque perspectis, nemini, dum Quiti fuit, Indos uacuos 
praeterquam Didaco Hallerio et Christophoro Roderi- 
co concessit atque commendauit, quippe qui existima- 
bat Hispanos hac praemiorum spe magis quam ullis sti- 
pendis permoueri; eos certatim, re de Indis agrisque 
uacantibus intellecta, ad se uenturos hoc unum sibi per- 
suadentes, eum qui fortiter se in reciperanda Perura 
cum patriae hostibus gessisset unam aut alteram ex In- 
dorum uectigalium diuisionibus obtenturum. ceterum 
alii tunc Indi uectigales, dum Castrus Quiti fuit, atque 
illi quos recensul non uacarunt; nec enim Hispani qui a 
principio lustratae Perurae Indos uectigales in Quitia 
possident hoc ignorassent; maxime enim adnituntur ut 
Indorum uacantium, quo a praefecto eos obtineant, no- 
titiam habeant. quibus de rebus accurate Castrus sua 
manu ad Caesarem scripsit. 

Iam uero ipse, rebus Quiti constitutis et omnibus ad 
profectionem paratis, cum militibus fere centum Hispa- 
nis quos collegerat ex ea urbe Ianuario eius anni qui a 

Christo nato erat millesimus quingentesimus quadrage- 
simus secundus ineunte egreditur. sarcinas autem quas 
ex Hispania in Quitiam aduexerat his iumentis sarcina- 
riis, quae ex iactura quam tum in austrino mari tum in 
itinere a Bonae Venturae portu ad Calim fecerat reliqua 
erant, imponi mandauit. paucis enim ipse Indis sarcina- 
riis usus est, quibus et cibaria dedit et stipendia perso- 
luit. uerum cum nec iter prompte expediri nec bellum 
commode geri nec quod e Caesaris commodo esset sine 
Indis sarcinariis effici posset, quod nulla tunc in Perura 
eiuscemodi iumenta reperirentur, regulos Indorum ro- 
gauit ut eos sponte sua darent, quorum opera milites in 
sarcinis ferendis uterentur. quod libentissime illi prae- 
stitere. quin et Indi, rebellione et defectione Didaci Al- 
magri et Chiliensium cognita, se ultro portandis belli 
impedimentis obtulerunt, utpote cum scirent eam rem 
magno sibi commodo futuram, quod Almagrus et Chi- 
lienses, rebellione atque seditione facta, ad patriae exiti- 
um parati et ad communem omnium perniciem et ad 
caedem instructi essent. ad haec timebant ne, cum ipsi 
perinde ac Hispani Perurae coloni imperio Caesaris ac 
legibus tenerentur, nisi propere ad castra regia etiam 
non uocati concurrerent auxilioque quoquo possent 
modo uenirent, proditionis perfidiaeque crimen sub- 
irent. itaque cum in atrocissimos patriae hostes pugnare 
non ualerent, aequum esse duxerunt ut commeatus, ar- 
ma, uestimenta et reliquas militum sarcinas, quibus de- 
ferendis a paruis assueti essent, umeris colloque porta- 

rent. et sane ea res non erat noua sed uetustate exem- 
plorum memoriae iam exoletae, quoniam multo ante 
quam Hispani Peruram inuenissent atque armis sub- 
egissent, Indos sine ullo etiam stipendio ab ipsorum 
regulis onerari receptum erat. quem postea morem Hi- 
spani ab ipsis regulis traditum seruarunt; Indos praeda 
et aliis rebus onustos tam pace quam bello, siue ab do- 
mo prope siue procul eundum esset, pro libidine sua 
duxerunt. hoc et praefecti qui ante Vaccam Castrum 
fuerunt et qui post sunt secuti fecerunt; nec hoc in Per- 
ura usque ad hanc memoriam prohibitum erat nec is 
qui sarcinas iustas Indis imponebat in crimen incurre- 
bat. quam rem Caesar in litteris rerum decretarum ita 
Vaccae Castro commisit, ut quod magis expedire uide- 
retur id faceret, tametsi Caesar aliud postea sanxit re- 
glisque sanctionibus ne deinde onerarentur Indi cauit. 
tamen immutabili necessitate parendum fuit, quae Vac- 
cam Castrum usque adeo coegit ut non ipse modo sar- 
cinariis Indis sed milites etiam in eo bello pro reciperanda 
Perura uterentur. nam aliter atque ab eo constitutum 
est, qui potuisset ab Quito copias per uastas solitudines 
atque itinera siluis fluminibusque impedita educere et 
Peruranas Cuschanasque prouincias armis recipere Cae- 
sarique restituere? neque enim dubium est quin milites, 
si eos sarcinariis Indis uti prohibuisset, se per agros et 
per uias sparsissent; qui nec in hostes processissent nec 
contra eos pugnassent nec Peruram in Caesaris potesta- 
tem redegissent, sed praefectum. omnino deseruissent 
atque, si sarcinariis Indis, quorum opera ipsi uterentur, 

conferri stipendia imperasset, haud dubie eum interfe- 
cissent, quippe qui compertum habebant stipendia sar- 
cinariis Indis a militibus in Perura pendi in omni me- 
moria inauditum esse. praeterea ipsi in tanta rerum 
penuria soluendo non erant nec ad id pecuniae publicae 
in tantis aerarii angustiis decretae nec a tribunis eius, ut 
a quaestoribus numerarentur, Vaccae Castro praefecto 
attributae nec tunc certe, cum fides tota Perura propter 
impium ac nefarium bellum esset angustior neque cre- 
ditae illae soluerentur, quod Chilienses omnia exhaus- 
sissent atque diripuissent, ullo modo inueniebantur. et 
praefectus quidem exiguam pecuniarum summam ad 
necessarios belli usus corrogauerat aegreque tantos 
sumptus quos alendis militibus faciebat sustinere pote- 
rat, cum alii equos, alii arma, alii uestimenta, alii pecu- 
nias ab eo peterent. quas res cum plane expedire et 
conficere ipse non posset, quod nerui belli deficerent, 
in summum persaepe existimationis uitaeque discrimen 
uenit. multa tunc erant militibus permittenda, multa eti- 
am dissimulanda nec petendum ut ab iis, quibus pecu- 
niae numerabantur, syngraphae cautionesque fierent. 
sed haec omnia Castrus singulari prudentia et industria 
animique altitudine superauit; nam attributis Indis sar- 
cinariis et spe praemiorum oblata, quam in sese quis- 
que iam conceperat, milites paratissimos promptissi- 
mosque ad omnia habuit et labore, ope auxilioque 
Indorum copias a Quito ad Cuschum usque deduxit. 
nec dubium est quin ipse, nisi se tam prudenter con- 

stanter atque fortiter gessisset, Peruram deserere eam- 
que Didaco Almagro relinquere coactus fuisset. 

Ceterum eos tantum Indos qui aut necessarii erant 
aut onere leuari non poterant militibus assignauit. quos 
etiam ipse toto belli tempore, cum antea ab Hispanis 
nimis aspere et acerbe tractarentur permultique fame, 
siti, morbo consumerentur (non enim in seruitium sed 
in ergastulum et carnificinam ducebantur), cibariis ali 
sustinerique et clementer tractari studiose diligenterque 
curauit, quippe qui frequenter inter agmina equitando 
discurrebat sarcinariosque Indos catenis constrictos du- 
ci et collaria his ferrea imponi et manicas inici non ue- 
tabat modo, sed prohibebat etiam eos noctu in compe- 
dibus teneri. atque adeo ipsis prospiciebat ut, si quis, 
quod crebro accidebat, sub onere concideret uel animo 
uiribusque deficeret uel in morbum incideret, e uestigio 
domum eum dimittebat, recentes uero atque integros 
defatigatis submittebat nec ultra unum aut alterum 
deuersorium eos progredi sinebat sed, his abire iussis, 
illis onera imponi aliosque aliis succedere iubebat. quo 
factum est ut nullus ex Indis sarcinariis oneris portandi 
causa occubuerit. et quo magis Castrus laborem ipso- 
rum subleuaret, mulas quasdam multo labore conquisi- 
tas atque inuentas, quibus tormenta campestria trahe- 
rentur, permagno emit. 

Quibus certe rebus fecit ut non solum Indi ipsum 
colerent atque amarent, sed milites etiam obseruarent 
atque diligerent. qui postea eo duce fortissime pugnan- 

tes ad Chupas crudelissimos hostes debellarunt et In- 
dos, qui tot tantaque incommoda et detrimenta ab illis 
acceperant quot quantaque ab aliis illata numquam fue- 
rant, in libertatem uindicarunt et Peruram in Caesaris 
potestatem redegerunt ac tum denique crimina, quae in 
magnam Dei optimi maximi offensionem et Caesaris 
incommodum fiebant, proditoribus patriae interfectis 
exstinxerunt et, quod maximum est, pace tota prouincia 
a Vacca Castro constituta quies et tranquillitas secuta 
fuit et religio sancta et pura suscipi colique tunc ab 
Indis et cultus diuinus clarius enitescere coepit. haec ita 
futura harioli et uates Perurani praenuntiabant atque 
hae imperii rerumque commutationes ex multis recenti- 
busque prodigiis et grauissimis ostentis portendebantur. 
nam eo die quo Vacca Castrus praefectus Quito exces- 
sit nubes immensa prope magnitudine et colore subcan- 
dido ac ueneto repente apparuit. haec ex monte quo- 
dam, qui non procul urbe abest, sulpure in imo eius 
fundo exaestuante, oriebatur. nec ea quidem uanescebat 
nec diffundebatur, sed densa supra Vaccae Castri prae- 
fecti et militum capita uento euehebatur cinisque ex ea 
tunc decidere uidebatur, qui frequenter etiam per eam 
regionem qua uentus nubem pellit ad milia passuum 
centum et sexaginta incidere solet. quin et paulo ante 
quam Castrus ea uia regia quae per montanam Peruram 
Cuschum ducit iter faceret, alter mons urbi etiam pro- 
ximus, qui in circuitu amplius mille passus habebat, 
subito dehiscens ruinam dedit et, cum terra subsedisset, 

tanta uis aquarum eadem fere latitudine atque mons erat 
subito erupit ut omnia qua decurrebat et euerterit et saxa 
incredibili magnitudine et pondere secum traxerit. quae 
harenis limoque in ea uia regia illisa Vaccae Castro, qui ad 
Mulahalum oppidum ea uidit, miraculo fuere. mons ue- 
ro ille, cum aqua tota se super terram effudisset, ita in 
planitiem abiit ut ne unum quidem eius uestigium fue- 
rit relictum. multi sunt in Quitia montes sulpurei, qui 
uolcani nominantur, sed is qui ad Mulahali dexteram 
positus est et de quo libro primo diximus longe ceteris 
et magnitudine et horrendis miraculis antecellit. 

Ceterum Castrus praefectus Tacungam milibus pas- 
suum triginta Quito distantem peruenit. in eo sunt iti- 
nere ad occidentem solem Vchilla et Langazia fertilissi- 
mae et cultissimae ualles, ultra montes Hyumbi et ad 
orientem Quixorum regio, post ad uiam regiam Panca- 
leum et milia passuum ab eo duodecim Mulahalum et 
ad eius dexteram praedictus mons uolcanus haud Aetna 
Sicula inferior, mox Tacunga, in qua florentissimis Hin- 
garum principum rebus regia amplissima fuit et simula- 
cris uicuniarum ouium et aliorum animalium ex auro 
puro insertis parieti regii conclauis ornatissima et tem- 
plum Solis diuitiis et sacerdotum et uirginum quas ma- 
maconas appellant maxime insigne. 

56 Porro domos regias et Solis templa in his tantum 
locis quae regionum capita erant, ut Quitum, ut Tacun- 
ga, ut Thomebamba, Hingae ideo constituerunt, quod 
uniuersam Peruram tam montanam quam planam in 
praefecturas distribuissent, quibus uiros singulari uirtu- 
te et prudentia et spectata fide praeficiebant, ut in sua 
quisque praefectura cultui honorique Solis et uirginum 
pudori diligenter prospiceret, aedes regias incoleret, ibi 
ius diceret et stipendia et tributa ab Hingis imposita, 
quae populi conferrent, et uectigalia, quae penderent, 

2 asseruanda curarent. his summis Hingarum praefectis 
mitimaes erant attributi, qui imperata ipsorum facere et 
omnibus in locis et ad nutum eorum praesto esse tene- 
bantur. erant autem mitimaes Indi aduenae qui simul 
cum coniugibus et liberis ex instituto Iupanguis Hin- 
gae, qui magni Topahingae Iupanguis pater et Guaina- 
capae auus fuit, ex regione sua in alienam regionem et 
caeli temperie et soli bonitate haud absimilem suae 

3 transmigrabant. quippe uidebat prudentissimus prin- 
ceps Iupangues Cuschum, totius imperii Perurani caput, 
unde populi leges et mores acciperent, ritus sacrorum 
ediscerent caerimoniasque et religionem susciperent, 
unde etiam duces et milites ad bellum exirent exterasque 
et bellicosas nationes armis subigerent atque in Hinga- 
rum dicionem redigerent, uicies et quadringentis passu- 

um milibus ab urbe Quito et paulo longiore spatio a 
Chilia prouincia abesse; ad haec animaduertebat tam 
immensum terrarum tractum immanibus ac feris et bar- 
baris gentibus cultum esse; itaque ipse, quo facilius tan- 
tam imperii molem sustinere et respublicas regere ani- 
mosque omnium in fide retinere posset, primum 
instituit ut, simul ac duces aliquam prouinciam perdo- 
muissent eamque ad imperium Peruranum adiunxissent, 
statim facerent ut decem aut duodecim milia eius gentis 
subactae plus minusue pro hominum multitudine e suis 
finibus in alios Indorum qui sub Hingarum imperio es- 
sent fines transirent; deinde ut indigenae his aduenis 
agros darent eosque in parem iuris libertatisque condici- 
onem atque ipsi essent reciperent; postremo ut totidem 
quot Indi eo conuenissent, ne locus unde ipsi discessis- 
sent uacaret, illo commigrarent. id ea maxime ratione 
Iupangues Hinga fecit, ut alteri alteros qui seditionem et 
discordiam concitarent armis coercerent et reprimerent 
et qui deficerent in deditionem seruitutemque redige- 
rent, utrique uero eo timore mutuo affecti in officio ma- 
nere et summo parere praefecto cogerentur. et lupan- 
gues quidem et alii Hingae qui post ipsum imperarunt, 
ut Indos quos stipendiarios uectigalesque bello faciebant 
beneficio maximo sibi deuincirent, regulos tetrarchasque 
ipsorum in suam pristinam dignitatem et locum unde 
deciderant clementer restituebant; non enim tatrarchias 
a iustis dominis ad alienos transferebant, non ueros he- 
redes mouebant sed, si quis eorum principum morte aut 

exilio aut bonis multaretur, quod maiestatem minuisset 
aut in grauissimum crimen incurrisset, dominatum et 
principatum liberis aut fratribus aut iis qui legitimo iure 
in eius locum essent successuri deferebant. 

57 Iam uero incolae Pancalei et Tacungae et lingua et 
cultu et moribus a Popaianis differunt, quippe qui ut 
ceteri Perurani praeter linguam patriam quam habent 
Cuschana etiam lingua utuntur. quam perdiscere scire- 
que omnes qui sub Hingarum imperio erant et Solem 
praecipue colere atque uenerari et capita diuersis orna- 
mentis insignire, ut alii ab aliis in tanto terrarum spatio 
quantum est ab urbe Quito ad Chiliam prouinciam 
(patet enim in longitudinem quadragies et octingenta 
passuum milia) «discernerentur», tenebantur, sicuti sa- 
tis abundanter, ut arbitror, libro primo demonstratum 

2 est. ceterum Indi huius regionis fusci sunt coloris. tuni- 
cis laneis et uestibus stragulis ab umeris ad usque talos 
3 demissis bracchiis tantum exsertis amiciuntur. apud 
quos herba est nomine cabuya grandibus et latis foliis, 
quae magnam fibrarum uim emittunt. hae albae perinde 
ac cannabis sunt et ualde utiles ac robustae, ex quibus 
calceos et soleas quas oxotas appellant Indi conficiunt 
4 atque his utuntur. reguli autem tenuissimis ex lino xyli- 
no tunicis et pictis uestibus induuntur. nobilissimae ue- 
ro feminae principum Cuschanarum, quas pallas dicunt, 

more pulcherrimis et talaribus tunicis amictae incedunt. 
eas pertenui decentique cingulo qui chumbes uocatur ita 
pulchre substringunt ut laciniosas efficiant. uestes etiam 
elegantes et longas, quae liquidae nominantur, superin- 
duunt. has maiusculis acuculis aureis uel argenteis, quos 
topos appellant et quibus pro fibulis ipsae uti solent, 
apte conectunt. comas etiam nutriunt atque comunt; 
eas reste siue fasciola quae uincha dicitur concinne con- 
stringunt ac demum illae soleas candidis cabuyae her- 
bae filis intextas induunt et superiori utriusque pe- 
dis parti quibusdam ligaminibus obuinciunt. at uero 
cultores eius tractus lapideas habitant domos et stra- 
mentis contectas. his moris est multo mane humi dis- 
cumbere et cibos capere, deinde totum diem saltando 
perpotandoque consumere. qui, tametsi usus uini ipsis 
ignotus est, tamen potu quem chicham nominant se in- 
gurgitant, saltationes et cantus, quos dicunt areytos, ex- 
ercent et festo otio laeti tympano adhibito res gestas 
lusu cantuque celebrant, quippe choros tam uiri quam 
feminae manibus consertis ad tympani sonum in or- 
bem agitant et, dum saltatorium uersant orbem, ita po- 
tione se complent ut ne mente quidem recte uti pos- 
sent, sed complures ebrii facti mulieres pro libidine sua 
(sunt etiam illae lasciuae et formosae) e choro in proxi- 
ma tecta, ut Veneris fruantur uoluptatibus, educunt. 
nec tam flagitiosam et tam perditam libidinem probro 
esse putant, ut qui nullam nec pudoris nec honoris ra- 

tionem habeant, sed pocula exhaurire et magnitudine 
poculorum bibendoque alios superare eiuscemodique 
libidinibus se dedere pulcherrimum ducunt. ceterum ip- 
si animas non exstingui credunt et magnitudinem, pul- 
chritudinem motusque caeli et siderum suspicientes et 
cursus conuersionesque caelestes ac solis lunaeque de- 
fectiones stellarumque accessus et recessus intuentes at- 
que contemplantes tantarum admirabiliumque rerum 
creatorem esse existimant, qui mundum fecerit et qui 
cuncta quae caeli ambitu continentur admirabiliter ad- 
ministrat et regit. qui etsi aliis superstitionibus uanissi- 
mis dediti sunt, tamen Solem potissimum suspiciunt et 
adorant et subinde genua submittunt et sacris eius ma- 
xime operantur ac sacerdotes reuerentur atque colunt. 
in bello lanceis, iaculis et telis missilibus ex palma et 
fundis utuntur. princeps autem et nobiles et duces uita 
defunctos in iugis aut agris cum armis, insignibus, uesti- 
bus et multo auro et argento ciboque et potu ac cum 
coniugibus uiuis quae ceteris praestant pulchritudine se- 
peliunt. plures enim simul singulis nuptae sunt, at una et 
omnium princeps et legitima uxor est, cuius liberi in pa- 
ternum principatum succedunt. reliquae uero aegerrime 
ferentes alias sibi praelatas et se relictas acerbissimis eos 
planctibus efferunt et domos reuersae capillos tondent et 
annum lugent. sed enim haec ut Pancalei, Mulahali et 
Tacungae Indis propria sunt sic inter omnes Peruranos 
communia, quae alibi satis superque persecuti sumus. 

At enim Castrus praefectus ab 'Tacunga Muliamba- 
tum progressus copias Ámbatum flumen traduxit et 

Mocham, ubi maxima et pulcherrima Hingarum palatia 
fuere, milia ab amni duodecim peruenit. terra per se 
fertilis eximieque utrimque culta est. nam Sichi eam in- 
colunt partem quae ad uentum Fauonium spectat, Pilla- 
ri uero eam partem tenent quae in eurum uergit. multo 
ea pecore lanigero tam domestico quam siluestri et ce- 
ruis et cuniculis perdicibusque et turturibus abundat. 
laetissima alit pabula, in quibus praeter ingentem uacca- 
rum numerum non pauci porcorum et caprarum greges, 
quos Hispani habent, pastum capessunt. ultra Riobam- 
bae sunt deuersoria in latissimis et uberrimis campis 
posita et non adeo, siue caeli temperiem et regionis si- 
tum siue herbarum et florum uarietatem siue fructuum 
ubertatem aspicias, Baeticis campis dissimilia et Petri 
Aluaradi Guatimalae praefecti et Didaci Almagri ducis 
congressu atque concordia, tum etiam pugna illa, quam 
Sebastianus Benalcazar cum Puruais, qui eam tenent re- 
gionem, commisit maxime illustria. a Riobamba prae- 
fectus Tichizambim contendit et in eo itinere nonnulli 
Hispani se illi adiungunt. et sane in dies singulos mili- 
tum numerus crescebat et cibaria abunde ipsis aderant, 
tum quod ea Indi certatim et quidem summa cum animo- 
rum incitatione atque alacritate praeberent, tum quod 
ea regio, quamuis aspera et montosa, et frugum admo- 
dum esset fecunda et cultorum referta. in ea non longe 
a Maranonis maximi amnis fontibus ad ortum solis 
Tinguragua est mons et ad occasum Vrcolacus saltus 
praegelidus et niuosus. deinde uastae sunt solitudines 
et cadentibus assidue niuibus frigidae et in his, quod 

memorabile ea uia regia euntibus occurrit, Caiambis, 
mox Theocaxarum deuersoria proelio illo plane dubio 
inter Hispanos Sebastiani Benalcazaris praefecti ductu 
et Quitiae Indos facto (nemo enim uictoriam repor- 
tauit) longe clarissima. post milium duodecim interuallo 
Tichizambis. haec Guaiachiliam, quae ciuitas Sancti Ia- 
cobi Amaiensis cognominatur, et montes eius ad dexte- 
ram et Pomollatam et Quiznam et Macas ad sinistram 
habet et circiter centum et triginta passuum milia ab 
urbe Quito distat. 

Et eo quidem die quo Castrus praefectus in Tichi- 
zambim peruenit Aluarus Ordasius centurio et Gome- 
zius Statius, legati Guaiachiliae ciuitatis, ad ipsum prae- 
fectum de Punensium iniuriis questum uenere: quod 
Punenses a Caesare defecissent et Cepedam eius urbis 
ciuem et insulae Punae praefectum una cum aliis Hispa- 
nis occidissent; quod ingenti ratium classe instructa 
eam oram quae a Portu Vetere ad Trugillum usque ex- 
currit infestam haberent; non sinus, non portus sed ne 
ullum quidem eius orae locum quantumuis abditum et 
latentem esse tutum; Hispanos, quominus ipsi traicere 
operamque suam Caesari aduersus patriae hostes prae- 
stare possent, aditu Perurae a praedonibus prohiberi et, 
si nauigare uellent, se certo mortis periculo committere; 
quod Vincentium Valuerdum pontificem Cuschanum et 

Ioannem Blaschium iuris consultum et Ioannem Val- 
diuiessum equitem et quosdam alios Hispanos, cum ex 
Paita in Guaiachiliam ratibus transirent, crudelissime in- 
terfecissent aurumque et argentum ipsorum abstulissent; 
quod denique Guaiachiliam et a flumine et a terra obse- 
dissent multisque et magnis incommodis affecissent; rem 
prope deploratam esse et, nisi propere subsidium mitte- 
retur, fore ut Punenses urbem expugnarent et diruerent, 
templum inflammarent atque incenderent et ciues cum 
coniugibus et liberis trucidarent, tum uero Portum Vete- 
rem et Piuram urbes exciderent et euerterent et totam 
illam oram occuparent; iam regulos simul cum ipsis In- 
dis quos sub imperio haberent suo Guaiachiliae finiti- 
mos a Caesare desciuisse; eos in armis esse et id ipsum 
struere et moliri ac nihil aliud ipsos quam de ciuium 
pernicie ac caede, de templi incendio ac de urbis excidio 
agere; itaque senatum populumque Guaiachiliensem 
omnibus precibus Vaccam Castrum praefectum orare ut 
quam primum fieri posset eam ciuitatem optime de Cae- 
sare meritam ex tantis communibusque periculis et ex 
omni Punensium impetu eriperet atque conseruaret. 
Quibus rebus intellectis Castrus et ex Didaci Vrbinae 
eius urbis praefecti etiam litteris, quas legati attulerant, 
cognitis quam celerrime occurrendum putauit. et multae 
res eum hortabantur quare eam rem maxime cogitaret 
atque susciperet; quod multa inde mala, si Guaiachilia 
caperetur, oriri magnaque detrimenta inferri intellegebat; 
quod, si a Punensibus bello poenas non repeteret grauis- 

simumque de his supplicium non sumeret, qui a Caesa- 
re desciuissent, qui caedes effecissent coloniamque 
Guaiachiliam obsidione cinxissent, in tanto Caesaris 
imperio turpissimum sibi et reipublicae Hispanae esse 
existimabat; quod homines feros ac barbaros consuesce- 
re ciuitates inuadere et excursiones in earum agros face- 
re Hispanis qui Portum Veterem, Piuram et Trugillum 
eius orae colonias et Quitum urbem incolerent pericu- 
losum arbitrabatur. neque tutum esse neque e reipubli- 
cae commodo hostes a tergo relinquere uidebat, sed 
nec alios Indorum principes, ni Punensium ferocitatem 
comprimeret, audaciam frangeret et conatus uindicaret, 
quieturos nec sibi obtemperaturos credebat quin arma 
caperent et in Piurensem regionem et Quitiam prouin- 
ciam exirent seseque tanta occasione oblata in liberta- 
tem assererent priuatasque iniurias ulciscerentur. his re- 
bus praefectus adductus, tametsi paucos tunc milites 
habebat et ut plures colligeret ac copias quam maximas 
compararet omni studio contendebat atque laborabat, 
quo uel Caesaris nomine uel auctoritate sua atque exer- 
citus Didacum Almagrum, Ioannem Radam Monta- 
num, Garsiam Aluaradum et ceteros eius factionis du- 
ces et milites ita deterreret ut eos sine ullo conflictu in 
gratiam fidemque Caesaris reducere posset, tamen auxi- 
lium quod legati petebant se daturum eamque rem sibi 
curae futuram pollicitus est ipsosque, ut id ciuitati con- 
festim renuntiarent, abire iussit. 

Sed imprimis Castrus Sebastianum Benalcazarem Po- 
paianae praefectum inde dimisit, quod ipsum in Didaci 
Almagri et Chiliensium partem propensum esse cogno- 
sceret constantiamque et fidem quam Caesari deberet in 
eo requireret, quod etiam uereretur ne ille nouis rebus 
studeret militesque a fide abduceret et in eam partem 
quam foueret spe praemiorum obiecta traheret. is ubi in 
Popaianam iter conuertit, Franciscum Nunezium, unum 
de Francisci Pizarri praefecti interfectoribus, obuiam 
habuit eumque, ne sceleratissima Didaci Almagri consi- 
lia aperiret, a proposito auertit et ut a uia deflecteret et 
in Popaianam se reciperet equo ei attributo persuasit. 

Iam uero Castrus, statim ut Benalcazar praefectus dis- 
cessit, cum Guaiachiliam se diutius sustinere non posse 
intellegeret, ex eo agmine quod ducebat quinquaginta 
milites delegit, quibus Bartholomaeum Perezium Por- 
tus Veteris ciuem praefecit. eos autem milites, quorum 
uiginti erant equites et ceteri pedites partim tormentarii 
partim sagittarii, uestibus adornauit et armis instruxit 
stipendiaque ipsis numerauit et magnos, ut eam urbem 
obsidione liberaret, sumptus fecit. omnia tunc in Quitia 
prouincia care constabant; nam et singuli arcus ferrei, 
siue hos ballistas minores siue arcuballistas appellare 
placet, uicenis nummis aureis et gladii et tormenta ma- 
nualia denis senis uenibant. 

Ceterum Perezius centurio ex Tichizambi eam mili- 
tum manum per iuga praerupta et aspera et Chumbo- 

rum regionem duxit iterque in Guaiachiliam difficilli- 
mum habuit. at legati, qui eum antecedebant, incredibili 
usi celeritate in urbem redeunt eamque in extrema for- 
tuna et discrimine positam inueniunt auxiliumque quod 
postulabant iam a Castro praefecto mitti et ualidam mi- 
litum manum aduentare et prope iam adesse palam ciui- 
bus renuntiant. qui, quamquam res erat in angusto et 
paene iam desperata, tamen se ad omnia confirmant, 
atque eo magis quod Punenses in se iam irruentes uide- 
rent, quippe qui eo ipso die quo legati uenerant ciuita- 
tem infesto et inimico utrimque clamore edito adoriun- 
tur, quattuor Hispanos interficiunt, octo uulnerant et 
reliquos fortissime inuadunt. qui numero utique pauci 
tantum hostium impetum etsi aegre sustinere poterant, 
at manibus telisque urbem defendebant et ab aris focis- 
que flammas depellebant. sed ne feminis quidem Hispa- 
nis segnis tunc erat animus: hae super corporis uires 
pugnantibus uiris adesse, tela ministrare, uulneratos ad 
terga recipere et in aedem sacram portare. Punenses ue- 
ro ab utroque urbis latere ferociter instare et urgere; 
iam ignes tectis inferre, iam templum incendio consu- 
mere uelle. sed militum aduentu, qui subsidio mitteban- 
tur, cognito pars subito in castra, pars in rates, ut obui- 
am ipsis occurrerent, sese recipiunt. quod ubi Didacus 
Vrbina, qui praeerat Guaiachiliae, intellexit, nuntium ad 
Bartholomaeum Perezium mittit, ut, si conseruatam ur- 
bem uellet, gradum quam maxime acceleraret: sexaginta 
circiter Hispanos et ex his paucos integros et eos qui- 
dem stando uigiliüsque fessos, plures autem saucios et 

aegros esse in urbe; nec se dubium facere, nisi intra 
unum aut alterum diem auxilium ferret, quin Punenses 
templum et domos eius urbis exciderent atque incende- 
rent. Perezius nuntio accepto, cum salutem ciuitatis in 
celeritate consistere uideret, amplius milia passuum 
quinquaginta eo die confecit Indosque armis, qui in iti- 
nerum angustiis palustribusque locis agmen interclude- 
re opprimereque conabantur, sex tantum militibus ex 
suis amissis et pluribus ex hostibus interfectis reppulit 
et ad mediam noctem Guaiachiliam ingressus Didacum 
Vrbinam, qui eos Hispanos quos habebat idoneis locis 
ita disposuerat ut alii hostes propulsarent, alii iniectos 
templo et tectis ignes restinguerent, in fluminis ripa 
cum uno aut altero milite stantem inuenit. ex quo facile 
cognouit et quam misera et afflicta et perdita ciuitatis 
fortuna esset et quam certum et commune omnibus peri- 
culum a Punensibus instaret. ad haec intellexit Vrbinam 
uereri ne ea nocte a magna Hispanorum parte desere- 
retur neue Guaiachilia defensoribus nudaretur, propte- 
rea quod rumor erat quindecim Hispanos, qui simul 
cum anaconibus, id est, famulis suis aedem sacram, in 
quam saucii et matres cum liberis ac bonis confugis- 
sent, tuendam habebant iam fugam parare, ut qui, ubi 
illucesceret, excidium urbis continuo futurum pro certo 
putarent. haec cum ab Vrbina Perezius audiisset, et fu- 
gam ipsorum repressit et eos in officio retinuit aduen- 
tuque suo cunctorum ciuium animos erexit atque con- 
firmauit. 

64 Haec urbs in Guancabilcarum regione ad Guaiachilis 
fluuii ripam, unde nomen accepit, a Francisco Orellana, 
qui sub Francisco Pizarro maximo Perurae praefecto 
ordines duxit, condita fuit colonique ab eo deducti et 
agri ipsis diuisi anno a Christo nato MDXXXVII. dis- 
tat a Portu Vetere interuallo milium octo et ab insula 
Puna plus centum et sexaginta. Guaiachilis uero amnis 
ex Quaquiis montibus demissus in austrinum mare exit; 
nauigabilis est et insignis Guainacapae Hingae traiectu. 

2 is enim, cum Caraquios et Guancabilcas perdomuisset 
et multa Punensium milia, capta insula, acerbissimis et 
debitis suppliciis mactauisset, quod hi scelerata ac nefa- 
ria fraude Hanancuschos et Orencuschos milites totius 
prouinciae Cuschanae et urbis longe nobilissimos solu- 
tis ratibus, quibus ipsos ducebant, in mari submersissent 
crudelissimeque obtruncauissent, uiam super Guaiachi- 
lem amnem latissimum et altissimum construere temp- 

3 tauit. fuit hoc opus profecto magnum et arduum et 
quod longe omnia opera humana multumque super- 
auisset, si quod tantus princeps incohauerat absoluere 
perficereque potuisset. sed et uestigia, quae maximam 
quidem admirationem habent, in flumine adhuc exstant 
eius uiae, quae traiectus Guainacapae uocatur, abestque 
is ab insula Puna milia passuum quinquaginta. 

Cuius incolae cum Bartholomaeum Perezium, qui 
subsidio Guaiachiliensium ciuitati uenerat, quam ipsi 
maxima multitudine obsessam tenebant, intercipere non 
potuissent, in castra, unde obuiam ei prodierant, reuersi 
eam telis missilibus, fustibus, facibus et lapidibus uehe- 
mentssime oppugnant. eos Hispani, quos Vrbina et 
Perezius indoneis locis collocauerant, tormentis et sa- 
gittis repellunt atque ita pro omnibus reipublicae fortu- 
nis propugnant ut nullos impetus quos hostes darent, 
nullos ictus quos inferrent reformidarent, sed omnia 
tela undique intenta et inter ipsam dimicationem, quae 
periculosa et atrox erat, in se coniecta subirent atque 
exciperent. multi ex hostibus tormentis traiecti conci- 
dunt et ex nostris Aluarus Ordasius Biatiensis centurio 
et alii duo Hispani occiduntur et tredecim ex Perezii 
centurionis militibus uulnerantur. reliqui irruentes in se 
Punenses propellunt caedunt atque fundunt. qui cum 
Hispanos ex praesidiis et stationibus deturbare non 
possent et ad multam diei partem dimicatum esset, se 
in castra recipiunt. nec uero Indi postero die quiescunt 
nec pugna absistunt, sed non minore animo ac fiducia 
quam ante dimicauerunt urbem aggrediuntur, quippe 
cum eo die se eam expugnaturos sperarent et Hispanos 
fame, morbis, laboribus et uulneribus esse confectos ex- 
istimarent. itaque maximis clamoribus de more suo 
utrimque sublatis, ac si uictoriam in manibus haberent, 
et ex nauibus et ex castris in urbem irrumpunt. quos 
Hispani obstinatis in ultima spe animis ad decertandum 

destrictis gladiis excipiunt et acerrime pro salute com- 
muni propugnantes incursionem impetumque ipsorum 
non solum comprimunt sed complures etiam humi pro- 
sternunt. Indi tela coniciunt et omnibus uiribus conten- 
dunt ut Hispanos uincant et urbem expugnent. hoc ubi 
Perezius animaduertit et Hispanos impetu et oppugna- 
tione premi uidit, ueritus ne Punenses in urbem irrum- 
perent repente ex ea eruptionem fecit. Vrbina etiam 
praefectus et ciues, qui in stationibus ad fluminis ripam 
erant, audacissime prorumpunt et aduersarios ferro ur- 
gent eminusque tormentis et sagittis et comminus gla- 
diis et bipennibus rem gerunt. altera ex parte, quae cas- 
tris hostium erat opposita, Perezius et equites, quos in 
pugnam induxerat, circumire Indos, propterere auersos 
et hastis confodere coeperunt. Punenses autem redinte- 
grato clamore se colligunt et impressionem in equites 
faciunt et septem circumuentos simul cum equis obtrun- 
cant, reliquos telis repellunt atque auertunt. Hispani 
uero ex utraque urbis parte sese ferociter in Punenses 
inferunt. hinc late stragem dant, hinc ingentem caedem 
edunt eosque, cum iam nox proelium dirimeret, pedem 
referre ac terga uertere et sese in castra aut in rates reci- 
pere cogunt. mult ab equitibus, dum pedites strictis 
gladiis eos insequerentur, protriti, multi in fuga inter- 
cepti fuere. ceteri motis ea nocte castris rates conscen- 
dunt et secundo flumine delati in Punam insulam reuer- 
tuntur. 

Iam uero Perezius, Guaiachilia periculis obsidionis 
liberata, in Portum Veterem cum his militibus qui re- 
licti erant se contulit breuique eo adueniens effecit ut 

Caraquii et Guancabilcae furore et bello, quo eam 
premebant urbem, absisterent et reguli finitimi, qui 
defecerant, in deditionem potestatemque Caesaris redi- 
gerentur atque ea sine certamine tota ora ad Tumbezi- 
um usque in dicionem fidemque eius rediret. quibus 
in rebus Perezius fortiter prudenterque se gessit ac de 
his omnibus per litteras Vaccam Castrum praefectum 
certiorem fecit. qui interim, dum haec ad Guaiachiliam 
et Portum Veterem gererentur, ex Tichizambi profec- 
tus ad Chanchani hospitia, quae a Thomebamba milia 
passuum sunt octoginta, descendit iterque inde eo dire- 
xit. 

Terra et aprica est atque ea caeli temperatione ut eae 
arbores et herbae ibi nascantur, quae alibi propter fri- 
goris uim non proueniunt. ideo eius regionis cultores 
ut ceteri tam Perurae montanae quam planae, qui huiu- 
scemodi incolunt terras, quae nec intolerabili frigore 
nec nimio calore infestantur, lungae in unum omnes 
appellantur. totus ille tractus utrimque cultissimus est et 
uia regia, qua Castrus praefectus Thomebambam uenit, 
deuersoria habet peropportuna et alimentis plena octo- 
nisque aut duodenis aut denis senis passuum inter se 
milibus distantia. iam uero Thomebamba in Cannaria, 
quae nomen a celeberrimis Cannaribambae et Hatun- 
cannarii deuersoriis accepit, sita est. haec prouincia late 

patet et ditis admodum soli feracisque est. multi magni- 
que amnes aurum generantes per eam in austrinum ma- 
re decurrunt. Cannarii una gens parum ingeniis culti- 
busque ab aliis Peruranis differunt, tunicis laneis aut 
gossypinis uelantur et comas, quas promissas longasque 
nutriunt, inuoluunt implicantque sertis ex lino tenuissi- 
mis eoque insigni ipsi ab aliis Perurae gentibus distin- 
guuntur, domiciliaque lapidibus exstructa et stramentis 
contecta habitant. uiri autem domi ritu mulierum desi- 
des sedent, crines componunt nec faciem neglegunt, 
corpora sua somno et cibo curant, arma poliunt, pensa 
trahunt, telas texunt et uestimenta consuunt atque re- 
sarciunt; feminae uero agros colunt atque exercent, se- 
mentes faciunt, fructus colligunt atque condunt et in 
militaribus sarcinis ferendis in locum uirorum subeunt 
easque procul etiam domo umeris portant. hoc Canna- 
rii ideo coniugibus et puellis permittunt, quod Atabalipa 
crudelissimus princeps eam prouinciam maribus exhau- 
serit et funditus Thomebambam euerterit atque exus- 
serit refertissimamque eam feminis reliquerit, quippe 
qui, Atoco Guascaris Hingae fratris sui legato ad Am- 
batum cum exercitu fuso atque deleto, Cannarios si- 
mul cum pueris et ramis uiridibus ac palmis obuiam ei 
procedentes et ueniam petentes supplicesque eius mi- 
sericordiam  implorantes fere ad unum omnes, quod 
partes Guascaris secuti fuissent, interfici iussit. Sol ex 
Mangi Capae Hingae instituto cunctorum Cannariorum 

numen est. qui etsi aliis superstitionibus, ominibus et 
ueneficiis maxime sunt dediti, tamen unum omnium re- 
rum factorem, quem lingua Cuschana dicunt Ticebira- 
cochem, agnoscunt et fatentur. at uero Thomebamba in 
planitie frigida quidem illa at ceruis, cuniculis, perdici- 
bus et turturibus aliisque auibus abundanti et in circui- 
tu milia quinquaginta excurrenti ad duorum amnium pa- 
ruorum confluentes posita est et Maranonem fluuiorum 
maximum, quem ÁAmazonium uocant, et montes eius 
ad solis ortum et Guancabilcas, qui ad Guaiachiliam et 
Portum Veterem pertinent, ad occasum habet. 

Hic regia et magnificentissima Hingarum hospitia et 
palatia fuere. hic templum Solis ditissimum et ornatissi- 
mum omnium, Cuschano aut Pachacamensi excepto, 
fuit, quod Iupangues Hinga condidit, magnus Topahin- 
ga eius filius refecit et Guainacapa nepos summe exco- 
luit. aedes autem Solis et regia domus e politissimis ma- 
ximisque lapidibus partim nigri partim iaspidei coloris 
erant exstructae. quos ab Cuscho usque funibus religa- 
tos imperantibus Hingis memorant a multis Indorum 
milibus continenti labore et ualidissimis uiribus et la- 
certis tractos fuisse. quae sane res, si fidem habet ac si 
quis secum in animo magnitudinem et ingentem lapi- 
dum numerum et itineris longitudinem atque difficulta- 
tem considerat, longe omnium operum labores et 
sumptus multumque superat et neminem non ad sum- 

mam admirationem traducit. interiora uerum parietum 
latera laminis et crustis aureis operiebantur, in quibus 
Hingarum principum figurae erant caelatae. atque ea 
aedificia in pulcherrimae testudinis modum tanta arte 
paleis ex milio erant contecta ut, nisi incendio con- 
sumpta fuissent, fere in perpetuum durauissent. sed et 
in ostiorum antepagmentis, hyperthyris, cornicibus et 
tympanis quam plurimi smaragdi aliique lapilli perlu- 
centes erant inserti. tum uero in conclauibus regiae 
complures palearum manipuli et guanacorum, uicunia- 
rum, tigrium et aliarum ferarum siluestrium et auium et 
piscium arborumque et herbarum effigies ex puro erant 
auro et suis quaeque parietum aediculis repositae. ad 
haec in arcanis penetralibus maxima uis auri atque ar- 
genti facti et signati armariis condebatur et quam pluri- 
mae urnae, pelues, aena et alia uasa ex argento ingentia 
poculis et pateris et ornamentis aureis erant referta. 
multa et magnifica in multis camaris supellex, multae et 
pulchrae tunicae, multae et pretiosae uestes stragulae et 
bratteis aureis et calculis purpureis, quos chaquiram uo- 
cant, distinctae. hi uero calculi sunt orbiculi, quibus 
Peruranae feminae aeque ac gemmatis monilibus (magni 
enim eos aestimant) aureisque torquibus ad corporis 
ornatum utuntur. at enim uirgines ueteribus institutis 
religionibusque Mangi Capae Hingae Soli lectae atque 
consecratae, quae amplius ducentae et forma et uirgini- 
tate insignes et Cannariorum regulis et nobilibus erant 
prognatae, tunicas ex lino xylino et stragulas uestes e 

mollissimis candidissimisque uicuniarum ouium lanis 
aut ex auro textili faciebant easque gemmis, margaritis 
et orbiculis purpurei coloris praetexebant. praeterea in- 
gens erat aurificum et caelatorum numerus, qui uasa 
aurea et argentea ad fani regiaeque cultum et usum neces- 
saria factitabant et simulacra et signa Solis et Hingarum 
principum ex auro exsculpebant effigiesque animalium 
et plantarum aliarumque rerum exprimebant auroque 
uel argento caelabant. permulti erant in templo sacerdotes 
magnam religionem et sanctimoniam prae se ferentes, 
qui permutatis uicibus sacra obibant Solique sacrifica- 
bant, permulti etiam aeditui, ostiarii et custodes aliique 
Solis ministri publici, qui ad uirginum sacrarum custo- 
diam, nisi castrati essent, non admittebantur. ac tum de- 
mum ne quid sacerdotibus neue uirginibus neue ceteris 
deesset praefectus annonae diligenter curabat et prouide- 
bat et ea parare studebat, quae ad cultum et ad uictum 
suppeditarent. 

Ceterum ad templi aediumque regiarum ambitum 
non pauca erant domicilia excipiendis militibus, cum 
exercitum eo Hinga duceret, constructa et uestiaria tu- 
nicis, sagis et aliis uestimentis laneis et gossypinis et 
calceis siue oxotis plena et armamentaria omni telorum 
genere, quibus Indi utuntur, referta et suis quaeque lo- 
cis miro ordine collocata. quin et cellae et horrea undi- 
que erant constituta, ubi esculenta et poculenta et fru- 
ges recondebantur tantaque omnium rerum quas natura 
desiderat abundantia et copia ut ea uestiendis, armandis 
alendisque triginta hominum milibus abunde sufficeret. 

nam praeter alimenta, quae subinde cellis reponebantur, 
milium aliaeque fruges ita in annum erant a praefecto 
annonae prouisae atque ea cura et moderatione distri- 
butae ut non modo non deessent, sed sumptibus etiam 
necessariis suppeterent. is rationes accepti et expensi 
more patrio ab se confectas quaestoribus reddebat, 
quas ipsi ab eo accipiebant et praefecto regio Cannario- 
rum, qui praeerat Thomebambae, referebant. ceterum si 
quis militum, quoniam necessarii et cottidiani sumptus 
ipsis suppeditabantur, aliquid a Cannariis per uim au- 
ferret aut latrocinium aut aliud crimen faceret, adeo 
grauiter et seuere Hinga aut eius praefectus in eum ani- 
maduertebat ut ne filiis quidem ipse suis parceret. tanta 
erat iustitiae cura et rei militaris disciplina. 

Etenim principes Hingae Thomebambam tum ob re- 
gionis naturam, quod caelo laeto et solo fecundo esset, 
tum ob maximam gentium frequentiam tanti faciebant 
ut eam potissimum ornandam instruendamque curarent 
primasque post Cuschum ei deferrent. itaque, cum ali- 
quis princeps de uita decederet, is qui in eius locum 
succedebat, statim ut diadema regium capiti suo impo- 
situm erat, praefectum eo mittebat, qui et possessionem 
eius Cannariorum prouinciae acciperet et imperio eam 
obtineret atque administraret hospitiisque Thomebam- 
bae regiis praeesset. quippe Iupanguem Hingam tra- 
dunt Thomebambam maxime illustrem et nobilem fe- 
cisse temploque Solis et aliis magnificis et praeclaris 
operibus decorauisse ipsumque diutius ac libentius illic 
quam Cuschi aut alibi uitam egisse. addunt etiam Indi 
magnum Topahingam, simul ac primum ipse Iupangui 

Hingae patri suo successisset, eam Thomebambae prae- 
fecturam nobilissimo Indo dedisse et templum Solis sig- 
nis et donis aureis pulcherrimisque monumentis exor- 
nauisse ac domum ibi regiam et dignitatis plenam sibi 
aedificauisse et ut aedes paternae una cum omni auro et 
argento cunctisque ornamentis integrae et intactae ma- 
nerent uoluisse iucundissimeque ipsum aliquandiu Tho- 
mebambae uixisse. at uero Guainacapa ueteri Hinga- 
rum consuetudine et instituto, ubi insigni regio, iustis 
magno Topahingae patri rite persolutis, Cuschi more 
maiorum ornatus fuisset, quendam ex equitibus homi- 
nem et perspecta fide et summa uirtute praeditum Tho- 
mebambae praefecit et palatia Topahingae patris atque 
Iupanguis aui maximis diuitiis plena et referta religiosis- 
sime custodiri et regiam plane auream sibi construi et 
templum Solis renouari iussit. sed et Quitum ipse, cum 
Quitiam in potestatem suam armis redegisset imperium- 
que Perurae in Pastos usque Indos protulisset, praecipue 
illustrauit atque nobilitauit. quo fiebat ut Thomebamba, 
propterea quod templum Solis regalibus principum do- 
nis augeretur ac decoraretur et ueterum Hingarum re- 
gia tecta integra seruarentur nec aurum nec argentum 
nec cetera ex armariis ubi erant condita promerentur, et 
thesaurorum magnitudine et preuosissimarum rerum 
multitudine longe ceteris Perurae praefecturis antecelle- 
ret. 

Quin et Guainacapam ferunt, cum Thomebambae 
commoraretur, aduentum Francisci Pizarri et tredecim 

sociorum eius, cum ipsi nauem ad Tumbezium appulis- 
sent eamque Perurae oram primi omnium Hispanorum 
explorauissent, ex nuntiis cognouisse atque tunc praedi- 
xisse gentem exteram, fortem ac bellicosam et haud ipsi 
quae in ea erat naue absimilem post obitum suum impe- 
rio Perurae potituram. id ipsum non multo post Guai- 
nacapae mortem, sicuti ipse ante praedixerat, ex discor- 
dia inter Guascarem et Atabalipam fratrem exorta 
euenit, unde initium belli acerbissimi et calamitosissimi 
factum est. Guascar enim, cum iam summo in imperio, 
Guainacapa patre uita Quiti defuncto, esset, exemplo 
eius atque aui Topahingae Atocum ducem praestantissi- 
mum in Cannariorum prouinciam misit, ut eam guber- 
naret et Thomebambae praeesset aedesque nobilissimas 
et ornatissimas, refectis paternis, ibi constitueret. unde, 
cum id Atabalipa non permitteret, ut qui contenderet 
Thomebambam ad Quitiam regnum auitum, maternum 
atque suum, quod etiam Guainacapa pater moriens ipsi 
reliquerat, pertinere, magnae et perniciosae seditiones et 
bella impia et pestifera per totam Peruram concitata 
sunt. maximi deinde exercitus utrimque collecti atque 
concisi tantaeque et publicae clades contentione et teme- 
ritate amborum fratrum contractae fuerunt ut alter alteri 
exitio et uterque patriae excidio fuerit. quin et Thome- 
bamba horribili utriusque exercitus strage et nefaria 
Cannariorum caede et suo etiam ipsius incendio ac rui- 
na dein clarior quam templo Solis diuitiis incluto et hos- 
pitiis regiis auro, argento et gemmis plane scatentibus 
futura est. cuius uix simulacrum aliquod aut uestigium 

remanet et quod relictum est haud difficulter significat 
quanta fuerit templi aedificiorumque regiorum amplitu- 
do et pulchritudo. quorum ruinae incredibilem Vaccae 
Castro praefecto admirationem mouerunt. 

Is ab Thomebamba milites ad Cannaribambam dedu- 
xit et inde itinere per Cannarios continuato Paltarum 
regionem est ingressus et ad ea uenit deuersoria quae 
lapidibus ad Tumbezii amnis fontes pulcherrime structa 
sunt, unde ab Hispanis nomen Petrarum illis inditum 
est. haec Portum Veterem ad occidentem et Bracchamo- 
ros populos ad orientem spectant. quorum regio longe 
lateque patet, quae etsi altissimis siluestribusque monti- 
bus et plurimis praegrandibusque fluminibus impedita 
esse traditur, tamen solo est admodum diti et fecundo. 
cuius cultores moribus ab Popaianis non multum diffe- 
runt. nudi agunt atque adeo inculti sunt et omnium 
uirtutum ignari indomitique et bellicosi ut numquam 
ab Hingis subigi potuerint, sed Guainacapam magna 
illata clade in fugam uerterint. eorum etiam regionem 
Petrus Vergara centurio, cum explorare inuadereque 
cum una Hispanorum cohorte inciperet, litteris Vaccae 
Castri praefecti, quas Didacus Sandouallius a Quito us- 
que ipsi pertulit, euocatus reliquit. traiecto autem Tum- 
bezio flumine, mons surgit perfrigido ille quidem situ, 
sed qui ad milia tantum quadraginta protenditur. ad 
cuius radices ea sunt deuersoria posita quae ab albedine 

nomen accepere, unde praefectus reliquum iter per Ca- 
luam et Aiauacam, quae ad solis ortum Bracchamoros 
atque Andes montes attingunt et ad occasum Piuram, 
primam Hispanorum in Perura coloniam, quae cogno- 
minatur ciuitas Sancti Michaelis, habent, ac deinde per 
Caxarum regionem et Guancabambam confecit. haec re- 
gio ideo memorabilis, quod in ea arces Hingarum muni- 
tissimae et templum Solis insigne et hospitia fuerunt 
amplissima. illa uero regia tantum domicilia habuit, in 
quibus omnes res quas Indi qui eam regionem incole- 
bant uectigalis tributique nomine ab Hingis impositi 
pendebant a summis eorum praefectis reponebantur at- 

rum regionum, etiamsi ipsi fines eorum contingant, dis- 
similes sunt atque Caraquiorum et Guancabilcarum; 
institutis enim Hingarum illi utpote ab his subacti utun- 
tur. lana aut lino xylino uestiuntur. alii capillum promit- 
tunt, alii resecant aut in nodum colligunt. pilos mento, 
si forte nascuntur (sunt enim in uniuersum omnes Indi 
semper imberbes), uellunt. iam uero in eo itinere com- 
plures Hispani ad praefectum uenerunt et in his Roderi- 
cus Ocampus excellenti uirtute eques, qui Pasto oppido, 
quod praetor nomine Sebastiani Benalcazaris Popaianae 
praefecti obtinebat, et domo et Indis uectigalibus quos 
habebat relictis ad Castrum, ut Caesari operam suam 
contra patriae hostes fortiter praestaret, se contulit. qui 
eum in honore habuit et custodiae suae praefecit. 

Et cum ultra Guancabambam cum agmine iam pro- 
gressus esset, tandem ad Piuram mense Martio eius 

anni qui erat a Christo nato millesimus quingentesi- 
mus quadragesimus secundus peruenit ac summo et 
singulari amore atque honore ab omnibus ciuibus ex- 
ceptus est. ac primum Castrus praefectus eam ciuita- 
tem, quam Garsias Aluaradus paene euerterat, in anti- 
quum statum restituit. multa deinde ipse quae ad 
concordiam salutemque ciuium et ad eos in fide et of- 
ficio retinendos necessaria esse intellexit sapienter in- 
stituit atque perfecit, quippe plures in ea colonia in 
Didaci Almagri partem propensi erant, quam Didacus 
Sanctüagus Cantaber, quem Garsias Aluaradus ei urbi 
Almagri nomine praefecerat, praecipue fouebat. a quo 
Castrus tria nummorum aureorum milia, quae Seba- 
stianus Benalcazar apud eum deposuerat eaque postea 
ex aerario regio Quiti acceperat, Roderico Nunezio 
Bonillae praefecto aerarii eius urbis solui imperauit. 
qui, relatis ad Castrum cum fide rationibus publicis, 
quas ipse ab eo et a Francisco Roderico quaestore ibi 
accepit, quod penes se pecuniae erat ei tradidit. ea au- 
tem summa fuit sex milium tantum aureorum, quam 
praefectus in bellicos domesticosque usus expendit. nam 
et iis militibus quos ex Tichizambi subsidio Guaiachiliae 
misit stipendia solui eosque telis ornari et Piurae mag- 
nam ferri uim una cum ea nauicula qua in Paitam por- 
tum deuecta erat, ut Limam inde deferretur, emi iussit. 
tum uero ex ea materia loricas, galeas et spicula et octo- 
ginta tormenta manualia, quibus totidem ex iis militibus 
quos Ioannes Perezius Gueuara centurio sub signo ha- 

buit postea instruxit, Limae fieri mandauit. ad haec Piu- 
rae maximam pulueris puluisculique et glandium ex 
plumbo et funiculorum tormentariorum ex gossypio co- 
piam (neque enim cannabis aut linum in Perura tunc 
proueniebat) parari et Trugilli hastas lanceasque confici 
curauit. 

Tanta medius fidius et cura eius et prouindentia in 
omnibus rebus et conquirendis et comparandis fuit ut 
iure Franciscus Abraeus dicere in publico non dubitarit 
ea certe quae Castrus faceret atque prouideret ueterani 
potius esse militis ac ducis in rebus militaribus et ge- 
rendis et sustinendis in Italia exercitatissimi et paratissi- 
mi quam iudicis seuerissimi atque integerrimi et uiri in 
artibus ingenuis et iuris consultorum uoluminibus ma- 
xime uersati atque in academia Salmanticensi totius or- 
bis longe celeberrima atque florentissima auspicato 
inaugurati. quod sane non paruam admirationem obti- 
net, atque eo magis quod Castrus in tam magna omnium 
rerum inopia et summa annonae caritate tot tantasque 
res et in tam longis et diuersis terrarum tractibus et 
tam diligenter ac celeriter conquisiuit atque comparauit 
quot quantasque, antequam agmina collatis signis con- 
fligerent, in manu habuit. nam quamuis tum Garsias 
Aluaradus Piuram et Trugillum Hispanorum colonias 
omni auro et argento spoliarit, equos et arma abstulerit 
et Indos et agros uectigales a Paita portu ad Ciuitatem 
usque Regum adeo uexarit atque exinanierit ut nihil 
ferri, nihil plumbi, nihil earum rerum, unde tormenta 
bellica et glandes et cetera ad belli usum necessaria fieri 

possent, reliquerit, tum Didacus Almagrus Limam diri- 
puerit omnemque pecuniam ex aerario exhauserit, tum 
denique eius duces totam paene Peruram compilarint et 
fana depeculati fuerint, tamen Castrus labore, industria 
consilioque suo ita omnia praecauit atque prouidit ut 
pro salute communi contra sceleratissimam patriae Cae- 
sarisque conspirationem hostium confligere et haud du- 
biam uictoriam babere posset. 

Iam uero complures Hispani partim nudi inopesque 
partim inermes ad eum cottidie confugiebant, quos et 
ali et uestiri et armari ac nonnullis ex ducibus equos 
attribui, quorum singuli tunc in Perura non minoris 
quam trecenis aut quadringenis aureis uendebantur, at- 
que etiam ipsis pecuniam dari erat necesse. quin et mili- 
tibus, quos Castrus praefectus et Quiti et in uia usque 
ad Piuram collegerat, et tubicinibus et citharoedis satelli- 
tibusque et stipatoribus corporis sui, quos ipse constitue- 
rat, stipendium est persolutum. at enim Castrus, licet his 
difficillimis reipublicae Peruranae temporibus Hispanis 
miseris laborantibusque succurreret, tamen ducibus, ut 
illud quo animum intendebat efficeret, dona muneraque 
dabat, ut qui et Roderico Ocampo custodiae suae prae- 
fecto pecunias adnumerarit et Ioannem Vlmum centuri- 
onem equo donarit et Greiedae uiro fortissimo, qui mi- 
litarem egregiamque operam Caesari nauauerat, Indos 
uectigales Bernardi Piurensis, qui diem obierat suum, 
concesserit. 

Ceterum ipse, cum multa praefectis et centurionibus 
conferret militibusque auxilii inopibus subueniret, ta- 
men eo animo fuit incorrupto ut nihil umquam ab ali- 
quo, dum summum in Perura gessit magistratum, nisi 
prius illud tantidem quanti ualeret aestimaretur pecunia- 
que etiam numeraretur, muneri acceperit. usque adeo 
enim religiose donis Castrus semper abstinuit ut neque 
pro praetura aut alio munere regio, quod deferret, ne- 
que pro uectigalibus stipendiariisque Indis, quos attri- 
bueret, neque pro ullo alio beneficio, quod alicui daret, 
quicquam a nemine homine pretii repetierit. nam et in 
Riobamba Ioanni Rheae pro patera aurea quam dono ei 
dare uoluerat et Piurae Ioanni Porcello centurioni pro 
smaragdo aequa aestimatione facta pecuniam soluit. tum 
uero Castrus insignem et fortem equum, quem Sebastia- 
nus Gama ciuis Piurensis muneri ei obtulerat, altero 

equo suo et pretio permutauit, quippe praeter eum equ- 
um, qui ducentis aureis constiterat, quadringentos insu- 
per addidit, etiamsi Gama eum equum multo minoris 
quam tunc a quodam ciue Piurensi aestimatus fuit Garsiae 
Leoni iuris consulto ante uenderet. itaque equus ille se- 
scentis aureis Vaccae Castro praefecto stetit. quem Seba- 
stianus Gama nullo umquam modo inducere potuit, 
etiamsi id ab ipso uehementer contenderit, ut smaragdum 
peruiridem et radiantem, quem dono ei dabat, acciperet: 


76 1 conferret A : coferreret P | auxilii inopibus] auxilii in 
opibus PA | pecuniaque etiam numeraretur om. P : add. in 
marg. P? | muneri P : numeri A || 2 praetura P : Perura A | 
munere P : numere A | Rheae corr. To. (Hispane de la Rea) : 
Reheae P : Reae A | aestimatione A : stimatione P || 4 accipe- 
ret A : -ere P 


LIBER SEXTVS 463 


usque adeo Castrus se in Perura excellenter gessit et in 
omnibus semper rebus caste integreque uersatus est. 

Sed enim coloni Piurenses nec pecunias militibus in 
stipendium dedere nec equos praeter quosdam clitella- 
rios, quos statim praefectus reddi ipsis iussit, attribuere 
nec arma contulere; denique nec quisquam omnium, 
uno Petro Gutterio Rheio excepto, fuit, qui sumptis 
armis castra regia sequeretur, ut qui dicerent bellum a 
finitimis Indorum regulis et periculum sibi a Punensi- 
bus, qui in armis tunc erant, imminere. lam uero Ca- 
strus, rebus prudenter constitutis, Sebastianum Gamam, 
quem Ioannes Valdiuiessus, cum ab eo missus Piuram 
uenisset, in Didaci Sanctiagi Cantabri locum abdicato 
magistratu, quod is factionis esset Chiliensis Didacique 
Almagri partem defenderet, iam suffecerat, ei etiam urbi 
suo atque Caesaris nomine praefecit; deinde ex ea po- 
stea cum ducentis et triginta militibus tum equitibus 
tum peditibus occidente iam sole egressus est iterque 
Trugillum, quod inde aberat milia passuum ducenta et 
quadraginta, intendit. 

Vastae in ea regione solitudines et harenosae atque 
saxosae praesertim ad Motupiam usque uallem sunt, in 
quibus ob intolerabiles aestus nec arborum umbrae 
nec herbarum uiriditates nec fontium amoenitates nec 
aurae refrigerationes nec aliae sunt aquae quam illae et 
quidem salsae, sicuti libro secundo dictum est, quae 
de puteis qui habentur in deuersoriis hauriuntur. haec 

itinere unius diei siue potius noctis inuicem inter se 
distant; noctu enim non interdiu iter ea uia aestuosa et 
puluerulenta conficere oportet atque ab uno deuerso- 
rio, nisi quis solis ardore torreri malit, ad alterum, ante- 
quam ipse oriatur, peruenire ibique, donec occidat, ut 
nimius eius calor uitetur, acquiescere. ceterum Castrus 
ea nocte qua ex ciuitate Sancti Michaelis profectus est 
uiam quam celerrime potuit confecit peditesque et In- 
dos sarcinarios, ut laborantibus subueniret, ne siti con- 
sumerentur, cum equitatu antecessit et, priusquam illu- 
cesceret, in deuersorium uenit, unde e uestigio ipse 
quosdam ex equitibus atque ex domesticis suis obuiam 
peditibus et Indis, qui sarcinas umeris portabant, cum 
canistras cucumerum plenis, quorum magna copia in eo 
erat deuersorio, et uasis aquae misit. ac sic eos per inter- 
ualla suis quosque locis dispositos esse iussit, ut alii ab 
alis huc atque illuc recurrentibus ea uasa acciperent 
atque ita concitatis equis properarent et peditibus Indis- 
que uenientibus occurrerent ut eos ex labore caloreque 
reficerent atque illi ipsi aestum refrigerarent eoque cibo 
et potione, si non famem et sitim depellerent, at saltem 
leuarent. qua profecto refectione et refrigeratione Ca- 
strus fecit ut duobus equis amissis, qui pluris sescentis 
tunc aureis ualebant, pedites et Indos sarcinarios omnes 
ad unum incolumes bidui inde itinere ad Motupiam 
uallem perduxerit, fecundam quidem frugum et prae- 

dulcium siliquarum et gossypii copia abundantem. 
quam eiusdem nominis amnis e montibus descendens 
irrigat ac non longe a mari in cuniculos se mergit nec 
amplius super terram emergit. 

Inde uia regia, quae ab Tumbezia per regiones et ual- 
les Perurae planae ad Cuschum ducit, in Xaiancam mi- 
lia a Motupia sedecim uentum est, unde Petrus Vergara 
centurio una cum Didaco Sandouallio et Didaco Nune- 
zio Vacca et militibus, quos ex Bracchamoris eo dedu- 
xerat, longe Vaccae Castro praefecto obuiam processit. 
quos ipse omnes alacri et prompto uultu excepit fidem- 
que et constantiam ipsorum summis extulit laudibus. 
tum uero Caesaris nomine pollicitus est se pro labori- 
bus quos in explorandis Bracchamoris et in tam longin- 
quo periculosoque itinere pertulissent, dummodo ipsi 
in fide et constantia perseuerarent atque permanerent 
praeclaramque, sicuti semper fecissent, operam in re 
militari praestarent, magna et ampla praemia etiam in 
Perura eis daturum. erant hi milites numero sexaginta 
horridi plane et fame et egestate perditi ac sine uesti- 
mentis et armis partim nudi partim ceruinis pellibus 
tecti, quorum misera et afflicta fortuna facile animum 
Vaccae Castri, ut ipsis succurreret, ad misericordiam 
allexit. qui, tametsi magna erat stipendii inopia, tamen 
Petro Vergarae centurioni circiter quattuor nummum 
aureorum milia, ut militibus ea distribueret, unde sibi 
et uestimenta et arma compararent, a quaestoribus nu- 
merari imperauit eumque militaribus et honestis donis 
ornauit. 

80 At uero ipse a Xaianca copias, quas iam ex militibus 
Vergarae centurionis suppleuerat, in Tuquemiam, post 
in Cynthiam, deinde in Collichiam duxit. haec uallis a 
Collichio amne, qui per eam defluit, nomen accepit, 
unde Indi simili et eadem industria atque alii uallium 
irriguarum cultores riuos deducunt, quibus agros hor- 

2 tosque et arbores rigant. ceterum id terrae spatium, 
quod singulas quasque ualles interiacet, ita sterilibus 
obductum est harenis ardoreque solis exustum ut nihil 
omnino gignat; non enim fontes ibi oriuntur, non her- 
bae, non arbores nascuntur, nec ferae per eas solitudines 
errant nec alites nisi alte perniciterque superuolantes 
uidentur. hoc unicum laboris solacium et leuamentum 
iis praesertim est, qui per ea deserta et harenosa loca 
iter pedibus ingrediuntur, quod multo ante quam in 
uallem perueniant, arbores siluasque eius prospiciunt, 
ubi se ex labore reficiunt. fertiles enim hominum, fru- 
gum fructuumque sunt hae ualles, sed praecipue Colli- 
chia, unde Castrus in Zaniam et inde in Pacasmaiam et 
ab ea in Chazamiam milia sedecim in Chimia ualle uia 

3 regia se contulit. quae florentibus Hingarum rebus ae- 
dificiis perinde magnificis et repositoriis maximis, ubi 
res quas earum uallium incolae pendebant a praefectis 
exactoribusque condebantur, ac montana illa militarique 
uia ornata erat. quae omnia bellis ciuilibus ita funditus 
diruta euersaque sunt ut ne uestigium quidem ullum 

maneat. sed enim in illa uia regia nullus fere intercede- 
bat dies quin aliquot Hispani cum alibi tum maxime in 
Pacasmaia Vaccae Castro praefecto occurrerent, ut sub 
eo Caesaris nomine stipendia mererent. ea autem uallis 
ceteris quas supra rettuli et agris uberrimis et arboribus 
tam cultis quam siluestribus et pabulis laetissimis, ad 
quae paene innumerabilis pecoris multitudo mittitur, 
longe antecellit. id uero flumen ingens, unde ipsa no- 
men traxit, per eam de montibus defluens efficit. cete- 
rum a Chazamia Vacca Castrus praefectus cum trecentis 
et triginta militibus, quamquam Augustinus Zarataeus 
Caesaris quaestor multo minorem numerum tradit, 
Trugillum peruenit et a Petro Puellaeo eius urbis prae- 
fecto et a decurionibus ceterisque ciuibus, qui obuiam 
processerant, de more solemni ac plane regio exceptus 
est. 

Trugillum in loco plano, salubri atque amoeno Chi- 
miae uallis, cui et amni qui eam influit Chimus uetu- 
stissimus et fortissimus earum uallium princeps nomen 
dedisse traditur, situm est. quod Franciscus Pizarrus 
praefectus ad fluminis ripam, cum iam antea Didacus 
Almagrus fines ei designauisset, eo anno exstruxit qui 
fuit Christi millesimus quingentesimus tricesimus quin- 
tus. haec autem urbs quam plurimis et optimis undique 
uillis et his quidem frugum fructuumque refertissimis 
cincta est, ager uero utpote riguus maxime 1ucundus ac 
fertilis; nam praeter milium et radices, quibus Indi ue- 
sci solent, et peculiares arbores fructiferas quas habent 
frumenta etiam sata fecundo prouentu nutrit et uitem 

ficumque et malum Punicum benigne alit atque omnis 
generis citros aliasque arbores peregrinas ex Hispania 
aduectas gignit. tum uero pecore et altilibus et auibus 
tam domesticis quam siluestribus abundat. tanta etiam 
hic lini xylini copia est ut ex eo uestes magno numero 
conficiantur et nauibus in alias prouincias exportentur; 
non enim longe ab ea urbe mare nec portus qui uoca- 
tur Arreciphius Trugillensis abest. 

Porro Garsias Aluaradus aeque Trugillum ac Piuram 
diripuerat nihilque non modo de aerario sed ne de bo- 
nis quidem ciuium reliqui fecerat, quod Vaccae Castro 
praefecto usui uel ad bellicum apparatum uel ad tantos 
sumptos quantos ipse faciebat sustinendos esse posset. 
omnibus enim hospitium eius patebat mensaeque sem- 
per erant appositae et cibo et potione liberaliter ex- 
structae, ut cum ali milites tum potissimum hi qui 
erant inopes famem sitimque depellerent. sed et Castrus 
praefectus duces et equites et in his Laurentium Alda- 
nam et Gomezium "Tordoiam, cui dissensio et inimicitia 
cum Petro Aluaro Holguino intercesserat ideoque cum 
aliis Hispanis nobilibus Trugillum uenerat, uel prandio 
uel cena in dies accipiebat. at Castrus, cum in tanta 
ciuitatis direptione nihil ex ea opis exspectare, nihil au- 
xilii habere posset praeter eam pecuniam quam ab aera- 
rii expilatione Didacus Mora collegeret eique nume- 
rauerat, quae summa quinque milium aureorum fuit, 

hastis et lanceis quas ibi faciendas curauerat spicula ap- 
tari iussit. ad haec soleas ferreas (nam et hoc quidem 
prouiderat), quod earum solearum et ferri magna tunc 
erat penuria, equitibus pro numero equorum, ut eas 
suis quisque equis indueret, distribui ac tum demum ea 
conquiri compararique mandauit, quae ad belli usum 
profectionemque necessaria fore intellexit, quippe qui 
uim omnem eo intendebat, ut maximam rei bellici cu- 
ram adhiberet institutumque suum ubique seruaret. 
quo usque adeo usus est ut semper sibi constiterit nul- 
laque umquam dona ne a regulis quidem Indorum ob- 
lata acceperit. nam et pro quibusdam uasis argenteis, 
quae Didacus Mora facienda caelandaque curauerat, 
pecuniam ei soluit et pro duobus uini congiis, quos 
ille Castro dono dederat, totidem ipse et quidem uini 
multo suauioris ei rependit. qua sane praefectus absti- 
nentia et continentia non paruam et militum et colo- 
norum Hispanorum beneuolentiam sibi conciliauit, at- 
que eo etiam magis quod eius reipublicae statum a 
Garsia Aluarado labefactatum atque conuulsum in in- 
tegrum restituit auctoritateque sua et consilio confir- 
mauit. 

Iam uero Castrus, omnibus rebus constitutis et para- 
tis, Didacum Moram, qui eum hospitio exceperat, urbi 
praefecit et Petrum Puellaeum uirum fortem et animo- 
sum reique militaris peritum secum duxit atque eo die 
in Guanapiam, unde flumini portuique nomen est, mi- 
lia passuum circiter ab ea urbe triginta uenit. ac tantun- 

dem uiae regiae usque ad Sanctam uallem et fluuio et 
portu sui nominis insignem progressus iter ab ea ad 
Peruram montanam direxit ascensuque difficili et arduo 
ad Tocarum deuersorium, quod in altissimo iugo posi- 
tum est, interuallo milia ab Sancta sexaginta peruenit. 
inde ad Guaylos Indos processit, ubi Petrus Anzurius 
et Franciscus Caruaialis et alii equites Hispani, qui offi- 
cii causa ex Guarazia eo uenerant, se obuios Vaccae 
Castro dedere, quos ipse alacri promptoque uultu exce- 
pit et dimisit, atque ea uia regia, qua Cuschum itur, 
copias in Piscobambam duxit. 

Multae sunt in ea uia utrimque a Guancabamba pro- 
uinciae maxime locupletes et fructuosae, sed imprimis 
Caxamalca milia passuum ab ea regione ducenta clade 
excidioque exercitus Atabalipae principis atque acerbis- 
sima indignissimaque eius morte percelebris; deinde mi- 
lia undecim Guamachucia nemore regio omni ferarum 
genere referto clara, in quo Hingae, cum se eo confer- 
rent, animum relaxare uenando solebant; post bidui iti- 
nere Conchuci sunt populi opulenti, quos Franciscus 
Chauius, is qui simul cum Francisco Pizarro praefecto 
interfectus a Chiliensibus fuit, crudeli exitiosoque bello 
domuit. permulti enim Indi exusti tunc palisque ab Hi- 
spanis affixi et ex his a Cuscho ad Quitum supra sep- 

tingenti eo praesertim tempore, quo Perurani Indi defe- 
cerunt et Cuschum Limamque obsederunt, trucidati di- 
laniatique ab illis fuerunt. interiora autem ad Andium 
montium radices tenent Chaxapoiae, Guancae, Guayli 
et Guanuci et alii populi. ea uero uia regia quam pluri- 
ma habet Hingarum hospitia et deuersoria omni ali- 
mentorum genere etiam in desertis locis refertissima 
aliaque ab aliis denis senis passuum milibus inter se dis- 
tantia, propterea quod Hingae more suo tanta maiestate 
apparatuque regio per eas prouincias incedebant ut tan- 
tundem spatii quantum inter singula interesset hospitia 
cottidie solum procederent. 

At uero Castrus ex Conchucis, qui a Piscobamba mi- 
lia passuum quattuor et sexaginta absunt, nuntium cum 
litteris et edictis regiis ad Gomezium Aluaradum orna- 
tissimum equitem et Petri Aluaradi Guatimalae praefec- 
ti fratrem, quem audiebat quam primum ex Ciuitate 
Regum ad se uenturum, misit, ut e uestigio, si forte is 
in uia iam esset, eo regrederetur easque litteras, quibus 
lex regia inserta erat, qua ii proditores denuntiantur qui 
contra atque ea esset cautum fecerint, senatui et prac- 
fecto aerarii aliisque magistratibus redderet, quorum ope 
et opera unam militum cohortem ex praerogatiua, quam 
propter nobilitatem uirtutemque perspectam ultro ipse 
nomine Caesaris ei deferebat, confestim et sine mora 
conscriberet et ad se duceret. is Gomezius Aluaradus 
sub Francisco Pizarro praefecto ordines duxit et Gua- 
nucos Indos armis subegit ibique urbem anno Christi 

MDXXXIX condidit, quam postea increbrescente fama 
belli ciuilis subitaeque defectionis et rebellionis post 
caedem Pizarri factae deseruit, Limamque cum nonnul- 
lis Hispanis se recepit et ex Didaci Almagri castris pro- 
fugiens ad praefectum ire contendit, acceptisque ab eo 
in itinere litteris, Limam est reuersus. at Castro Pisco- 
bambam ingredienti obuiam fit Alfonsus Aluaradus 
cum turmis equitum egregie instructis in planitie quadam 
ad Iungaiam uallem, in quam ex Chaxapoiis ideo descen- 
derat, ut summo cum honore eum exciperet praefectum- 
que Perurae maximum agnosceret ac se suosque imperio 
potestatique eius Caesaris nomine subiceret. neque enim 
ipse cum Petro Aluaro Holguino in Guarazia, ubi castra 
erant posita, Vaccam Castrum praefectum excepit ne- 
que ad eam regionem prius milites adduxit quam com- 
pertum habuit Castrum ingenti omnium ducum et mili- 
tum clamore et assensu praefectum maximum Perurae 
et summum Caesaris legatum declaratum et appellatum 
fuisse. 

Sed Augustinus Zarataeus, qui hoc longe aliter ac ge- 
stum est tradit, ita in hac parte ut in pluribus etiam aliis 
non sibi constat, utpote cum memoriae prodere non 
dubitarit Vaccam Castrum a Caesare senatuque Indico 
in Peruram ideo missum, ut praecipue de Didaci Alma- 
gri praefecti caede cognosceret ac de iis rebus quae in 
Perura eius mortis causa successisent tantum inquireret, 
excepto quod Franciscum Pizarrum praefectum magi- 

stratu mouere non posset; quod si interim is moreretur, 
tunc ipse in eius locum succederet, prouinciam usque 
eo gubernaret, dum Caesar aliud decerneret. qui certe 
multo maiorem quam Zarataeus scribit Vaccae Castro 
potestatem dedit, nempe ut in ordinem Peruram redige- 
ret, iustitiam exerceret ac Indorum mores reformaret 
atque corrigeret. tum autem iussit ut Franciscus Pizar- 
rus quae in magistratu gessisset apud Castrum ederet 
atque exponeret ac de iis ipse praeiudicaret ac tum de- 
mum, si Pizarrus interim e uita discederet, extemplo 
Castrus ex diplomate regio, quod secreto ipse secum 
habebat, praefectus Perurae et legatus Caesaris maxi- 
mus esset. qui eo diplomate prolato et ab Alfonso 
Aluarado ad Iungaiam et ab aliis postea ducibus et mi- 
litibus in Guarazia eo nomine exceptus appellatusque 
Peruram, debellatis patriae hostibus, recepit et in Cae- 
saris potestatem redegit. 

Ceterum Alfonsus Aluaradus, ubi cum praefecto col- 
locutus fuit, ad Chaxapoias rediit, ut inde cum his mili- 
tibus quos habebat atque cum aliis qui ex Vaccae Castri 
edicto ad eum se conferebant multo instructior para- 
tiorque in Guaraziam ueniret. 1s etiam Francisco Pizar- 
ro praefecto Chaxapoias Indos, qui ad orientem Andes 
montes et ad occidentem austrinum mare spectant, sub 
imperium dicionemque Hispaniae subiunxit ibique pri- 

mo in loco edito naturaque munito, quod Leuantum 
appellatur, eiusdem urbem nominis eo anno Christi po- 
suit qui fuit supra millesimum et quingentesimum trice- 
simus sextus. nec multo post eam in Guancarum regio- 
ne Chaxapoiis finitima exstruxit, unde ab situ ciuitas 
Finium ut prius antea Leuantum fuit cognominata. haec 
optimum et fructuosissimum habet agrum. Chaxapoiae 
autem pulchri sunt forma et aequi uenustique corporis 
et coloris non fusci ut alii Indi Perurani sed albi. femi- 
nae uero ipsorum ea etiam pulchritudine, albedine at- 
que uenustate ceteris praestabant ut complures uirgines 
ex his prognatae Soli legerentur et non paucae Hingis 
collocarentur. sed Chaxapoiae et Guancae ut et Caxa- 
malcae Guamachucique et Conchuci ceterique ferme 
populi montani longe industria et ingenio Perurae pla- 
nae Indis antecellunt, quippe qui riuos ex fluminibus 
deducunt, aedificia ex lapidibus construunt, agros colunt 
atque exercent, pecus alunt et pascunt, aurum et argen- 
tum, quibus metallis regiones illae montanae praecipue 
scatent, mirifice scalpunt atque caelant, denique ex gua- 
nacorum et uicuniarum lanis pulcherrimas uestes texunt 
et aulaea tam eleganter uenusteque conficiunt ut ne 
Bruxellensibus quidem ipsis nedum aliis Belgis cedant. 
Ceterum praefectus, ubi Alfonsus Aluaradus disces- 
sit, statim in Iungaiam, quae ab urbe Quito decies et 
milia passuum ducenta et a Guarazia circiter triginta 

distat, se contulit. hoc ut primum in ea regione nunti- 
atum est, Petrus Aluarus Holguinus, Garcilassus Vega 
et Nunius Castrus cum una et altera equitum turma eo 
salutandi uisendique causa et aduentum gratulandi ue- 
nere. quorum fidem et constantiam Vacca Castrus non 
probauit solum, sed laudauit etiam, quod ipsi rem ho- 
nore, uirtute nobilitateque sua et nomine Hispano dig- 
nam fecissent, ut qui non euocati sed sponte sua primi 
omnium arma sumpsissent, milites coegissent et signa 
in Caesaris patriaeque hostes intulissent. tum uero se 
per litteras ea omnia clare et aperte Caesari significatu- 
rum ac nomine eius se in 1psa etiam Perura eximiis eos 
praemiis donaturum pollicetur. tum deinde, cum multa 
non minus grauiter quam luculenter de eo bello deque 
reciperanda Perura dixisset, maxima omnes qui aderant 
admiratio incessit, quod uir omnis diuini atque humani 
iuris consultissimus ea de re bellica, quam numquam 
gessisset, tam commode dissereret ac tam conuenienter 
ad praesentem eius prouinciae statum loqueretur. qui 
initio et bello post confecto Peruraque recepta id ipsum 
quod ducibus militibusque promisit egregie praestitit. 
nam et Petro Aluaro Holguino Indos et agros uectiga- 
les et stipendiarios Didaci Almagri, quos iam ille possi- 
debat, et Nunio Castro centurioni alios Didaci Mendezii, 
quos Holguinus ei attribuerat, non solum confirmauit 
et ut iure occupatos comprobauit sed denuo etiam ip- 
sis, ut eo beneficio utrumque sibi obstringeret, eos 
dedit atque concessit, ut qui Indos et agros uectigales 
Didaci Almagri, Didaci Mendezii, Petri Onnatii et alio- 

rum Hispanorum rebellium et perditorum pro uacuis 
habuerit, propterea quod isti praeter immania et nefaria 
scelera quae commisissent maiestatem etiam regiam mi- 
nuissent et in proditionis rebellionisque crimen incur- 
rissent atque constanter in eo perseuerassent complu- 
resque Hispanos optimos amicissimos fidelissimosque 
regi suo et in his Vincentium Valuerdum pontificem 
Cuschanum, loannem Blaschium iuris consultum et 
Ioannem Valdiuiessum equitem honestissimum sollici- 
tatis ad rebellionem Punensibus necandos curauissent. 
quorum Indos uectigales (sed Valuerdi tantum et Val- 
diuiessi) Vacca Castrus a morte ipsorum sibi merito re- 
tinuit, ut commodius eo praesertim bello munus tam 
praefecti quam legati a Caesare sibi delatum exsequi et 
obire dignitatemque sustinere, seruare tuerique posset. 
at enim ipse cum iam Holguinum, Garcilassum Vegam 
et ceteros eo regredi unde egressi erant iussisset, bidu- 
um illic commoratus nuntium ab Alfonso Aluarado et 
litteras accepit. eas simul ac legit, in ore atque oculis 
nuntii statim rupit. iniquum existimauit duas ab eo Indo- 
rum distributiones et quidem locupletissimas tam cupide 
peti, cui iam ipse milia aureorum quinque a praefecto 
quaestoreque aerarii Limensis numerari imperasset, cui 
etiam equum et alacrem et fortem misisset, cum non- 
dum ille opem atque auxilium afflictae reipublicae con- 
tra acerbissimos eius hostes tulisset, cum nihil adhuc 
operae, consilii, studii, laboris ad conficiendum bellum 
reciperandamque Peruram contulisset. ceterum praefec- 

tus, cum uideret atque consideraret rationem temporum 
cum alibi semper tum uero in ea tunc prouincia haben- 
dam esse, Aluarado alteram ex distributionibus, ne ani- 
mum uiri fortissimi et nobilissimi ab se abalienaret, da- 
tis nuntio litteris attribuit. 

Iam uero ipse insequenti die quadrato agmine in 89 
Guaraziam ire perrexit et, cum interuallo milium octo 
ab ea tantum abesset, Martinus Dominicanus eius in 
Perura ordinis magister summa religione eximiaque 
doctrina praeditus praeter quosdam equites, in quibus 
insigne erga Petrum Aluarum Holguinum erat studium 
uel dignitatis eius tuendae uel etiam augendae, ad 
Christophorum Vaccam Castrum praefectum uenit. qui 2 
omnibus precibus ab eo petit atque contendit ut deinde 
Petro Aluaro Holguino equiti nobilissimo reique mili- 
taris peritissimo, quem Cuschum, Plata et Arequippa 
militibus suis praefecissent eosque ille per medios etiam 
hostes in Guaraziam uirtute sua saluos incolumesque 
duxisset, potestatem explicandi attollendique signa mili- 
taria uexillumque, quod ab urbe usque Cuscho extule- 
rat, proponendi permitteret: ipsum permagnam, si id ita 
faceret, gratiam apud milites quos Holguinus sub signis 
imperioque suo haberet initurum, utpote cum nihil ma- 
gis cuperent atque optarent quam praestantissimum du- 
cem suum amplissimis honoribus et praemiis decora- 
tum uidere. negat Castrus se iniussu Caesaris uexillum 3 

cum insignibus regiis cuiquam permissurum et id quod 
peteret facturum. ad haec Dominicanus respondit Hol- 
guinum instructa in campo acie eum exspectare ac prae- 
ter aliquot equitum turmas et tormenta campestria cen- 
tum pedites hastatos et totidem tormentarios habere; 
caueret ne tam atroci et difficili reipublicae tempore mi- 
litum animos a se auerteret; neque enim hos passuros 
esse Holguinum praefectum suum optime de Caesare 
deque reipublicae meritum de dignitatis gradu in quo 
erat collocatus dimoueri. ‘atqui certe? Castrus inquit 
(grauiter enim commotus et Dominicano haud leuiter 
suscensens non potuit ferre timorem sibi ab eo inici), 
‘per Caesarem iuro ea potestate sola, quam iustam et 
legitimam ipse mihi dedit, caput eius ducis militisue eti- 
am inter tormenta bellica abscidam, qui pedem ad con- 
citandam seditionem porta extulerit, qui aut tumultum 
fecerit aut uexillum regium sine meo Caesarisque per- 
missu intulerit." 

Et cum haec ambo inter se multum per uiam collo- 
querentur, ad Guaraziae fines peruentum est, quo iam 
Petrus Aluarus Holguinus, Garcilassus Vega et Petrus 
Anzurius, qui equitibus praeerant, et Nunius Castrus 
centurio, qui pedites ducebat, Christophoro Vaccae Ca- 
stro ex Hispania uenienti acie pulcherrime instructa tor- 
mentisque campestribus idoneo loco dispositis obuiam 
processerant. qui incredibili amore atque honore displo- 

sis etiam solutisque frequenter in signum certae com- 
munisque laetitiae tormentis tam campestribus quam 
manualibus eum excipiunt et more militari signa Castro 
tamquam summo Caesaris duci submittunt atque tra- 
dunt ac se suosque milites imperio potestatique eius 
nomine regio subiciunt. quorum ipse militaribus signis 
ab signiferis acceptis, fidem, diligentiam, operam, consi- 
lium, officium, quod Carolo V Caesari imperatori ma- 
ximo et Hispaniarum regi Catholico ac potentissimo 
praestarent, ita extulit, ita benignis blandisque alloquiis 
et duces et milites prosecutus est ut omnium animos in 
se subito conuerterit. qui magnis laetisque militum ac- 
clamationibus, resonantibus utrimque tubis et tormentis 
subinde solutis, in praetorium ductus praefectus Per- 
urae maximus et summus Caesaris legatus est appella- 
tus. signa autem militaria, statim ut ipse a signiferis ea 
accepit, praefectis et centurionibus reddidit. uexillum 
uero regium, quod Petrus Aluarus Holguinus dux fortis 
et audax ab urbe Cuscho Guaraziam usque extulerat, 
Roderico Ocampo cohortis praetoriae praefecto com- 
plicandum inuoluendumque hastili in conspectu omni- 
um dedit. quod Holguinus et alii duces et milites qui 
eum sequebantur adeo aegre tulerunt ut seditionem dis- 
cordiamque concitare et ad arma concurrere uiderentur. 
sed ea fuit constantia et firmitas animi in Castro et pru- 
dentia in tuenda seruandaque dignitate sua ut uestigio 
temporis animos omnium ad se traduxerit omnesque in 
uoluntatem suam adduxerit. ‘hoc’ inquit, 'uexillum est 
regium, hoc ad me pertinet nec aliud quam meum pro- 

ponendum est, quippe qui unus sum Caesaris et legatus 
et maximus Perurae praefectus.’ at Holguinus, cum ni- 
hilo setius uehementer a Castro contenderet idque eti- 
am per quosdam ageret ac saepe temptaret ut eo tan- 
tum die uexillum ipse sibi redderet ac tam insigni et 
publica iniuria quam ab eo acceperat iam abstineret, 
tamen impetrare nihil potuit. nam instantibus atque ad- 
eo urgentibus Holguini amicis ut quod hic petebat fa- 
ceret, ne ducem acerrimum et optime de Caesare meri- 
tum a se abalienaret, respondit (tantus fuit animi uigor!): 
‘ego unus sum Caesaris summus dux et Perurae praefec- 
tus; unum erit uexillum regium, sub quo milites mitti 
debent. hoc ex Hispania mecum attuli; hoc in Perura 
contra regis hostes inferam.' scilicet his uerbis Castrus 
significare uoluit eos omnes, quibus ipse ut Caesaris le- 
gatus et praefectus imperaret, e uestigio oboedire pare- 
reque debere. itaque nemo omnium re penitus percepta 
ac plane cognita amplius cum eo de uexillo agere ausus 
fuit, propterea quod omnes intellegebant nec aequum 
esse uexillum Holguino restitui nec e Caesaris commo- 
do duos in castris regiis duces summum imperium in 
milites habere, quod periculum esset ne exercitus Hispa- 
nus maxima cum reipublicae pernicie, sicuti inter Fran- 
ciscum Pizarrum et Didacum Almagrum praefectos in 
ea prouincia iam contigerat, in duas factiones diuideretur. 

Et profecto Castrus, nisi se tam constanter et libere 
sicuti fecit gessisset (erat enim hic tunc primus gradus 


7 abalienaret A : -nare P | (tantus ... uigor!) sic distinxit To. | unus 
sum A : sum unus P | inferam A : inferant P || 8 plane A : pene P | 
in ante milites om. P 

91 1 (erat enim ... uti debuit) sic distinxi 


LIBER SEXTVS 481 


et aditus, quem ad cetera iaciebat, de quo nec deici nec 
dimoueri, sed uirili et praesenti animo et consilio firmo 
et prudentiae pleno uti debuit), contemptui ludibrioque 
praefectis, centurionibus et militibus omnino fuisset. qui 
uirtute atque integritate Castri perspecta non solum eum 
colebant inter se ac diligebant sed uerebantur etiam et 
timebant. quin ipsum etiam non iam tamquam senato- 
rem amplissimum et iuris scientia consultissimum sed ut 
ducem clarissimum et rei militaris peritissimum suspicie- 
bant et admirabantur. iam uero milites Castri aduentu in 
spem Perurae recipiendae inducti gaudia renouant, laeti- 
tiam redintegrant nullamque requiem gratulationis dant, 
sed incredibili laetitia gaudioque exsultantes frequenter 
et assidue tormenta manualia, ut moris est, soluunt eum- 
que identidem inuisunt, salutant atque obseruant, quippe 
uidebant Castrum in excipiendis tractandisque ducibus 
singulari comitate et affabilitate sermonis eximiaque in 
egentes liberalitate et admirabili in supplices clementia 
uti. quod sane tunc in Perura non oportuit modo fieri, sed 
necesse etiam fuit; nam aliter nisi Castrus tanto amore, 
benignitate, humanitate Hispanos prosecutus fuisset, 
numquam exercitum collegisset, nec imperio eius paruis- 
sent, nec duces ipsum praefectum appellassent, nec ad 
gubernandam Peruram admisissent. 

Postero die duces ac milites ad praetorium, ut cum 
Castro agerent, frequentes conueniunt. ex his unus Pe- 
trus Aluarus Holguinus suo et aliorum nomine ‘tam 

longi tandem’ inquit ‘et periculosi itineris finem factum 
esse, Castre praefecte, cum omnes laetamur tum et tibi 
incolumi et saluo et propter nos reipublicae gratulamur. 
quis enim aduentu tuo non uehementer tibi gratulabi- 
tur, cum uideat te iam in Guaraziam uenisse, ut nobis 
paene deploratis et reipublicae aegrotae ac prope despe- 
ratae, quantum in te situm est, et opem et salutem fe- 
ras, scilicet ut Peruram, quam Didacus Almagrus adule- 
scens tanta cum perfidia et impudentia occupauit, sub 
regis Hispaniae imperium redigas, Indos in libertatem 
uindices, colonos qui in fide manserunt a morte eripias 
et conserues ac demum hostes acerbissimos cottidianis 
caedibus, rapinis et populationibus prohibeas? quid 
enim scelerum et flagitiorum Ioannes Balsa et Garsias 
Aluaradus alique proditores Almagri duces ac milites 
non comittunt? actum sane erat, nisi optime in tempore 
nobis aduenisses; nunc reliqua est in te spes. etenim 
rumore de aduentu tuo Cuschum perlato maxime sti- 
mulati atque excitati ad rempublicam defendendam su- 
mus animosque et uires recepimus. nam simul atque 
nuntiatum est Franciscum Pizarrum legatum et praefec- 
tum regium domi suae ab immanissimis Chiliensibus (sic 
eos qui Almagranae sunt factionis appellamus) Ioanne 
Rada Montano duce crudelissime interfectum Limam- 
que direptam esse, statim iussu senatus Cuschani uexil- 
lum illud et alia signa militaria quae tibi hesterno die 
tradidimus nomine regio extulimus, milites ex Arequippa, 

Goamanga et Plata euocauimus eosque ab urbe Cuscho 
eduximus et itinere quam celerrime confecto, ut ex pa- 
ratis hostium insidiis eriperemur atque euolaremus, huc 
cum trecentis circiter militibus, ut auxilio tibi essemus, 
tandem euasimus, ubi castris positis te exspectantes rem 
integram ad tuum aduentum distulimus. nunc uero ego 
ipse et hi duces et milites qui sub imperio meo fuerunt 
eo animo et fide ad te uenimus, ut sub uexillo regio 
mittamur tibique ut summo Caesaris duci et maximo 
Perurae praefecto, sicuti par est et legibus etiam tene- 
mur, non solum obtemperemus et oboediamus sed eti- 
am te colamus ac diligamus. stat sententia te sequi, te- 
cum uincere uel mori atque adeo in eo omnibus neruis 
contendere ut ductu atque auspicio tuo istos proditores 
patriae nefarios et regis hostes impios occidione occida- 
mus uniuersamque Peruram et res nostras amissas per 
uictoriam reciperemus.' 

Tum Castrus, cum eos etiam milites quos secum du- 
xerat ad contionem conuocari iussisset, dicere sic orsus 
est: fsi umquam antea, duces et milites, omnium ue- 
strum uirtus et fides erga Caesarem cum in multis mag- 
nisque rebus tum praecipue in hoc bello spectata cogni- 
taque fuit; sponte enim uestra uexillum nomine regio 
proponere, signa attollere atque arma sumere contra 
regis patriaeque hostes rebus quidem maxime deploraus 
non dubitastis, ut, si non utramque Peruram, at mon- 

tanam saltem in fide contineretis et a uastatione defen- 
deretis impetumque hostium et ferociam comprime- 
retis. hoc uos fortiter et acriter in aduentum usque 
meum tamquam uiri fidelissimi amicissimique Caesari 
praestitistis: hoc ipse pro beneficio est habiturus ac tam 
multa officia quae in se et in rempublicam contulistis 
persoluturus. non enim dubium est quin Caesar pro 
comitate ac magnificentia sua clarissimis et maximis be- 
neficiis et amplissimis praemiis ea sit compensaturus, 
praesertim si intellexerit (intelleget autem ex litteris 
meis) uos perpetuo in ea amicitia et fide et officio man- 
sisse atque in ea constantia sicuti hactenus fecistis per- 
seuerasse. an quisquam uestrum est qui rem tanta cum 
laude et gloria coeptam ad optatum finem non perdu- 
cat? bellum pro Caesare, pro patria, pro uobis suscipi- 
tis: hoc pro dignitate Caesaris, pro patriae commodis, 
pro communi omnium salute gerendum et quam pri- 
mum perficiendum est. perficiemus autem, si in coepto 
et proposito susceptoque consilio permanemus, si con- 
stanter ad ultimum perseueramus. non enim impetu po- 
tius quam perseuerantia, quae cum in omni quidem re 
tum maxime in militia necessaria est, bella sunt geren- 
da. itaque, milites, mente et animo in id bellum insisti- 
te, in id omni cogitatione, cura, studio incumbite nec 
eo ante absistite quam spei uestrae finem captis fusis- 
que regis et patriae hostibus imponatis. tantasne indi- 
gnitates calamitatis et iniuriae diutius pati quam necesse 

est poteritis? at medius fidius, si nulla alia causa, ipsa 
atrocitas et indignitas facti perfidiaque et iniquitas ho- 
stium ut eis arma inferatis incitare debent, quippe qui 
fide uiolata ab rege suo desciscentes Peruram, quam 
uos multo cruore uestris opibus et armis subegistis at- 
que in Hispaniae dicionem redegistis, seruitute oppres- 
sam tenent, qui ciuitates, oppida et uicos euertunt et 
diripiunt, templa spoliant, sacella foedant, uias regias et 
militares sanguine nobilium Hispanorum implent, agros 
reipublicae uobisque ereptos turpissimis possessoribus 
inquinant, ad haec omnia diuina et humana iura nefario 
scelere polluunt ac tum denique mihi uobisque mortem 
ferro flammaque minitantur. quid sacrilegia, rapinas, la- 
trocinia, stupra et caedes dicam? quid uectigalia regia 
abrupta atque aerarium expilatum? quid quosdam In- 
dorum principes, quod a Caesare starent, immanitate 
plus quam barbara uiuos a Chiliensibus exustos esse 
referam? quid alia crimina foedissima et scelera acerbis- 
sima, quae isti homines profligatissimi et perditissimi 
fecerunt, his adiungam? haec cum adeo sint manifesta, 
nec a me proferri nec a uobis audiri, sed omni suppli- 
cio constringi et coerceri atque uindicari debent. omnia 
mentibus uestris circumspicite et facillime et optime 
perspicietis quantae procellae impendent et, quo magis 
publicum malum in dies ingrauescit, eo acrius ad salutem 
reipublicae incumbendum esse et non modo oportere 
iuuare nos sed etiam necesse esse patriam et uosmet 
ipsos armis ac uirtute ab inimicis et hostibus defendere. 
non cum Gallo aut Germano sed cum eo hoste crude- 

lissimo res est, qui ne Hispaniae quidem indigena mili- 
tes natura prorsus immites et moribus feros et omnis 
iuris et condicionis expertes trahit; hos dux ipse usque 
adeo Francisci Pizarri et complurium caede ac Limae 
aliarumque urbium direptione et templorum ac fano- 
rum spoliatione efferauit ut non Deum, non religionem, 
non Caesarem, non senatum, non magistratus, non le- 
ges, non mores ac instituta uereantur. hos tam multis 
flagitiis contaminatos et omni scelere coopertos, qui 
sanguinem uestrum sitiunt, tam diu uiuere sinetis? hos 
uidere et habere dominos poteritis? ab his iura petere et 
Peruram ipsorum prouinciam esse patiemini? quousque 
tandem indignissimam Francisci Pizarri caedem impu- 
nitam feretis, qui tot beneficia in uos collocauit, qui 
maximis muneribus atque eximiis honoribus decorauit 
et Indorum distributiones dedit? pulchrum sane erit, 
duces ac milites, prolapsum Pizarri caede Hispanum in 
Perura imperium uestra fide uestrisque uiribus reten- 
tum ac reciperatum esse. dignum certe aeterna nominis 
uestri memoria debellatis ui hostibus et Peruram crude- 
li tyrannorum dominatu liberasse et Indos in libertatem 
uindicasse et colonos in suis agris et sedibus collocasse. 
itaque, duces, uiam mecum inite qua bellum hoc taeter- 
rimum conficiamus, qua fusis caesisque hostibus, si in 
infidelitate impudentiaque perstiterint, Peruranas Cus- 
chanasque prouincias recipiamus. etenim, si fama adu- 
entus mei crebrescente impulsi et spe non dubia incitati 

arma pro republica capere, signa militaria nomine regio 
attollere, milites colligere incolumesque eos per medios 
fere hostes ad me ducere ausi fuistis, quid nunc me 
praesente duceque uestro agendum sit considerate, 
quamquam quid facere oporteat satis superque uos 
compertum habere arbitror. sed permittite nunc pauca 
de me ipso dicere, quippe qui aetate iam prouectus, 
cum Caesar me unum quem in Peruram mitteret ex 
senatu regio delegisset, ut de Didaci Almagri praefecti 
caede illic cognoscerem ac, si forte interim Franciscus 
Pizarrus decederet, eam cum imperio prouinciam obti- 
nerem, patriam et domum reliqui eoque classe cum 
summo uitae meae periculo nauigaui. nam saeuis turbu- 
lentisque tempestatibus in Oceano tam interiori quam 
exteriori conflictatus parum afuit quin fluctibus obrue- 
rer. iam uero e portu Panamensi soluens cursum in Peru- 
ram una atque altera tempestate coorta austroque adu- 
erso et furente maris aestu tenere non potui, sed Dei 
optimi maximi beneficio, ne per insidias a Ioanne Balsa 
et Garsia Aluarado istius Didaci Almagri, qui Francisco 
Pizarro tam atrociter necato primus arma contra regem 
suum mouit Peruramque militibus occupauit, et latro- 
num notissimis ducibus Piurae aut Trugilli circumueni- 
rer, in Bonae Venturae portum deiectus sum. in terram 
ibi descendi atque in Popaiana prouincia adeo graui 
periculosoque et diuturno morbo laboraui ut nulla iam 
aut certe exigua de uita mea spes haberetur. tandem 

euasi et, cum Franciscum Pizarrum a Chiliensibus ob- 
truncatum et Ciuitatem Regum direptam esse accepis- 
sem, ualetudine nondum plane a tam longinquo despe- 
ratoque morbo confirmata per Popaianam in Peruram 
ire contendi ac tum demum, ut omittant quantam rei 
familiaris iacturam fecerim, quantos labores terra mari- 
que pertulerim, in haec castra ad uos perueni, ut legati 
praefectique maximi officium et munus mihi a Caesare 
delatum non minore fide et cura quam Quiti, Piurae et 
Trugilli feci, deinde exsequerer atque his prouinciis con- 
sulerem et prospicerem et meae uestraeque saluti proui- 
derem. nullum ego pro republica laborem suscipere, 
nullum periculum subire recuso, dum Didacum Alma- 
grum et Chilienses aut in gratiam cum rege suo redu- 
cam aut cum ipsis ita proelio dimicem ut uel uincam 
uel acie cadam. id ipsum, milites, apud animos uestros 
statuite ac decernite. quod si feceritis, sicuti uos factu- 
ros certo scio, haud dubia res est quin uictoriam repor- 
tetis et pacatissimam Caesari prouinciam reddatis, prae- 
sertim cum pari concordia ac fide qua semper erga 
regem uestrum fuistis inter uos ipsi sitis. utraque enim 
res perinde ad delendum hostem et prouincias Perurae 
recipiendas necessaria est quam uigor impetusque animi 
ac robur uisque corporis. iam signa conuellite atque ea 
infesta patriae proditoribus inferte meque ducem ue- 
strum sequimini et, quando cum illis acie confligendum 
erit, adeo istos regis hostes ferro urgete ut nec ipsi Per- 
uram se tenuisse nec Indi se libertatem amisisse nec 
coloni se agris sedibusque suis pulsos fuisse sentiant. an 

non uidetis iam uires eorum, qui ante aduentum meum 
multum terra plurimum mari pollebant, fractas debilita- 
tasque esse? nibil in Perura plana, quam bonis exhau- 
stam ac paene perditam reliquere, possident; nihil in 
austrino mari, quod clausum infestumque habuere, pos- 
sunt: iam omnia haec sub imperio sunt regio. Cuscha- 
nas tantum prouincias ui et armis oppressas tenent et 
omnia euastant fletuque complent. quae hostium imma- 
nitas eo detestabilor est, quod omni scelerum genere 
lacerare patriam non cessant. quis tanta tam atrocia, 
tam manifesta maleficia ultimis suppliciis punienda non 
putabit? quis Cuschanis tot miseriis calamitatibusque 
oppressis non subueniet? quis sublatis etiam legibus et 
iudiciis prouincias diripi, ciuitates funditus euerti, fana 
expilari, socios exspoliari, uectigalia regia abrumpi, ae- 
rarium exhauriri, caedes et occisiones fieri, agros uastari 
et rem publicam et priuatam compilari amplius impune 
feret? nihil in Perura praeter agri solum et urbium et 
oppidorum domos direptas reliqui esse scitis. at qua- 
muis omne aurum, argentum, equos, arma, uestimenta 
isti Chilienses abstulisse uideantur, tamen affatim pecu- 
niae ad ea comparanda nobis est, quae ad bellum opus 
erunt. non equi, non arma, non commeatus, non pecu- 
nia ad stipendia deerunt, si uobis ipsi, cum res ipsa tu- 
lerit, non defueritis, si fortem fidelemque operam, sicuti 
debetis, regi uestro praestiteritis, si ea denique uirtute, 
perseuerantia, concordia, fide et uoluntate uobis inter 
uos coniuncta, qua suscepistis bellum, confeceritis. nam 
copiis hostium profligatis et occisis uniuersaque Perura 

in Caesaris potestatem redacta, do dextram fidemque 
me uobis agros et Indos uectigales et stipendiarios qui 
dominorum morte ad praesens uacant aut in posterum 
uacabunt diuisurum eximiaque pro cuiusque meritis 
praemia daturum. quod reliquum est, equidem uelim ex- 
istimetis hanc orationem foederis habituram esse uim 
non contionis meque ea quae uobis promitto ac recipio 
sanctissime obseruaturum diligentissimeque esse factu- 
rum. haec enim omnia quae promisi tuto et libere dare 
et pro meo iure agere facereue possum, quippe Caesar 
utramque prouinciam Nouae Castellae et Noui Toleti 
eadem praerogatiua, immunitate et priuilegio atque 
Franciscus Pizarrus praefectus obtinuit mihi decreuit 
potestatemque tribuendorum uirtutis causa beneficiorum 
detulit. hoc ita esse quemadmodum dixi ex diplomate 
regio quod ipse Caesar mihi dedit et ex decretis edictis- 
que consignatis quae iam recitabuntur optime cogno- 
scetis atque intellegetis.' 

Sub hanc orationem statim Castrus diploma Caesaris, 
cuius exemplum priore libro positum est, aliaque decre- 
ta et edicta signo regio consignata in conspectu omni- 
um qui aderant exhiberi recitarique atque ea de more 
per castra non minore tympanorum quam tubarum so- 
nitu et quam maxima praeconis uoce pronuntiari iussit. 
ex quibus omnes plane intellexerunt. Christophorum 
Vaccam Castrum in Francisci Pizarri locum et sum- 
mum ducem et praefectum Perurae creatum esse inte- 
gramque illi potestatem praestandi ea quae uirtutis causa 
militibus promitteret a Caesare delatam. neque enim 

ullo modo facere iam poterant quin praerogatiua regia 
omnes extemplo et ingenti quidem clamore atque assen- 
su Vaccam Castrum et summum Caesaris ducem et ma- 
ximum Perurae praefectum appellarent et acciperent. ce- 
terum miles ad illa quae de dandis diuidendisque agris 
et Indis uectigalibus stipendiariisque praefectus promisit 
atque confirmauit acriter animum intendit ac sibi quis- 
que persuasit ipsum fidem suam liberaturum et pro 
cuiusque meritis nomine Caesaris gratiam relaturum, ut 
qui non sine magnis quidem clamoribus dicerent: “ideo 
et Deo et regi et defensioni patriae seruimus, ut, si non 
pari munere praemioque, at grato tamen nos remune- 
rent. et sane Castrus ea una pollicitatione facta cum 
alios milites sibi conciliauit paratosque et promptos ad 
omnia deinde habuit tum maxime eos qui uexillum Hol- 
guino non redditum ipsumque de eo in quo erat collo- 
catus gradu deiectum grauiter molesteque tulerant. 
Nimirum omnes uidebant atque considerabant nihil 
sine tali duce ac praefecto qualem Caesar creauisset pla- 
ne dilucideque expediri posse: iam inter omnes constare 
nec duces nec milites, nisi constans de Vaccae Castri 
aduentu fama percrebruisset, sese Cuschi coniuncturos 
fuisse nec, si se coniunxissent, umquam ipsos inter se 
concordes futuros, propterea quod alius alium honore 
et auctoritate praestare uellet, quod complures militum 
hostili odio in Holguinum, qui Cuschanae praeerat 
cohorti, essent nec imperia eius perferre iam possent. 
tum uero, etiamsi Cuschani amicitia caritateque concor- 
di se complexi fuissent, tamen armorum usu et militum 

numero et robore inferiores exstitissent, quoniam Chi- 
lienses ante Vaccae Castri aduentum publice et priua- 
tim, palam et clam non solum omnes sinus et portus et 
colonias Hispanas in maritimis Perurae regionibus sed 
etiam in mediterraneis ciuitates et oppida et pagos in 
potestate sua habebant. huc accedebat quod ab interfec- 
to Francisco Pizarro eo in dies singulos numerus, opes 
animique eorum creuerant ut etiam illi uel sponte sua 
uel ui uel necessitate coacti uel largitione corrupti, qui 
haud grauatim postea se suaque Castro uenienti iunxe- 
re, in Didaci Almagri partes transiissent eumque et ar- 
mis defendissent et ad bellum auxilio, consilio, factis, 
manu, pecunia adiuuissent. quod si qui in officio et ar- 
mis pro Caesare permansissent, qui profecto perpauci 
fuissent, Chilienses penitus eos peremissent omninoque 
deleuissent: itaque et Caesar Peruram amisisset et Al- 
magrus imperio eius potitus fuisset. at enim Castrus 
tam impios conatus tantamque Almagri et Chiliensium 
ferocitatem aduentu suo repressit et res amissas repa- 
rauit impeditamque et perditam Peruram in antiquum 
statum restituit. 

Is ubi contionem dimisit, munus summi ducis iuxta 
ac praefecti fortiter et sapienter exsequi obireque coe- 
pit. ac imprimis uiatorem ad Petrum Aluarum Holgui- 
num misit, qui ei ediceret ne deinceps nomen summi 
ducis ac praefecti sibi arrogaret neue illud amplius resu- 
meret sed, statim ut ipsi denuntiatum esset, et praefec- 
tura abiret et ad se ueniret: se unum tantum non alium 

praerogatiua regia et summum ducem et praefectum es- 
se. Holguinus confestim una cum Martino Dominica- 
norum magistro in praetorium uenit. cui praefectus 
‘quousque tandem, inquit 'Aluare Holguine, te eo no- 
mine appellari uoles importuneque insistes, quod nec 
tibi Caesar detulit nec ego ut eo utare permissurus 
sum? an non magistratum iam eiurabis quem senatus 
Cuschanus ad aduentum meum tibi dedit? quod si per- 
gis nec incepto desistis, lege decretoque regio tecum 
agendum erit; sin minus, ego te tribunum militum creo 
et quinquaginta equitibus praeficio. tum Holguinus: 
‘libens uolensque praefectura me abdico et munus, si 
cognitiones ciuilium capitaliumque rerum in militia pro 
me solus exerceam, a te delatum accipio.' tum praefec- 
tus: ‘si aequa postulares, ea ultro deferrem. haec uero 
quae petis magis ad eum iudicem quem idoneum, inte- 
grum et peritum constitui, ut militum causas cognosce- 
ret atque iudicaret, quam ad te pertinent.' et cum nihilo 
setius Dominicanus etiam atque etiam instaret ac urge- 
ret, posceret atque adeo flagitaret ut Holguinum utri- 
que muneri et tribuni et iudicis praeponeret, negauit se 
facturum. res magnis utrimque contentionibus acta est. 
nec defuerunt qui praefectum ad aurem admonerent ut 
a quibusdam Holguini amicis caueret, ne se periculo 
mortis commiteret. at Castrus nulla re territus constan- 
ter in sententia sua perseuerauit et permansit atque ea 
fuit animi magnitudine ut euicerit Holguinumque et re- 

liquos, qui impensius rogabant ut utrumque munus ei 
daret, incepto conatuque desistere coegerit. 

97 Hac contentione iam composita, postquam praefec- 
tus exercitum lustrauit et dilectum habuit, continuo mi- 
lites nomina dedere, qui partim equites partim pedites 
in numeros distributi praeter decem et octo tormenta 
campestria amplius sescenti fuere, sed ex his permulti 

2 nudi atque inermes. post aliquanto praerogatiuis milita- 
ribus singillatim unicuique eorum qui ordines ducturi 
erant nomine regio datis, praefectus Petrum Aluarum 
Holguinum, quem tribunum militum creauerat, Gome- 
zium Aluaradum, quem ex itinere Limam regredi iusse- 
rat, Alfonsum Aluaradum, qui eo die cum centum mili- 
tibus Hispanis in castra uenerat, Garcilassum Vegam et 
Petrum Anzurium equitibus praefecit, Nunio uero Ca- 
stro et Petro Vergarae centurionibus pedites ducendos 
dedit. quin et Franciscum Caruaialem, qui in Italia sub 
Ferdinando Consaluo Corduba Magno Duce stipendia 
meruerat, praefectum militiae et Christophorum Bar- 
rientum uexillarium fecit aliaque aliis munera belli prae- 

3 buit. eos autem omnes ac reliquos milites sacramento 
militari adegit, qui conceptis uerbis iurarunt se strenue 
omnia quae ipse imperaret facturos; numquam pro 
Caesare proque republica militiam deserturos, sed iussu 
praefecti conuenturos neque iniussu abituros neque ex 
ordine nisi sumendi teli aut feriendi hostis causa reces- 
suros. 

Praeterea, cum ipse in dilectu habendo cerneret ac 
uideret arma uestimentaque plerisque militibus deesse 
atque ex indicibus militaribus cognosceret se quoque 
alis rebus quae ad instrumentum et apparatum belli 
pertinerent indigere, Martinum Florentinum et Ioan- 
nem Carauantem ciuem Limensem in Xauxam ire ius- 
sit, ut hic quidem hastas, pila, iacula et alia tela missilia, 
ille uero arma ex eo aere, quod Petrus Heraedia, cum e 
manibus Indorum qui defecerant effugisset, in silua 
quadam casu inuenerat et in castra adduxerat, quam 
primum faceret. eo etiam Didacum Roiam cum uiginti 
equitibus misit, ut et faciendis armis praeesset et 
Florentino Carauantique praesidio esset et ut itinera 
consiliaque hostium exploraret et ubinam essent et quid 
agerent inquireret (nihil enim de Almagro tunc com- 
pertum habebat) et protinus ad se referendum quam 
diligentissime curaret. insuper Ioanni Alfonso Palomi- 
no mandauit ut magnis itineribus in Bombonem et Ta- 
ramam contenderet ibique sulpur et aliam materiam ad 
faciendum puluerem et puluisculum tormentarium (ni- 
hil enim earum rerum unde confici posset Almagrus in 
Perura reliquerat) conquireret atque inde quam celerri- 
me in Ciuitatem. Regum se conferret omnemque dili- 
gentiam adhiberet ut confestim ac sine mora illic lori- 

cae, cassides galeaeque et tormenta manualia ex ferrea 
materia fierent ac demum ut Christophorus Rodericus, 
cui litteras ad senatum Limensem dedit, magnam ligo- 
num et securium numerum ex ea urbe in castra porta- 
ret. multa in Guarazia prudenter prouisa sunt, quae 
maximam efficiunt admirationem, quippe cum praefec- 
tus tam multas tamque diuersas res in tam diuersis et 
inter se tam distantibus terrarum tractibus eo animo 
consilioque prouiderit et tanta celeritate confecerit, 
quasi uero ea omnia in manu usque habuerit, donec in 
Chupis utrimque pugnatum est. tum praeterea ipse 
quattuor mulas, quibus tormenta campestria traheren- 
tur, ut Indos sarcinarios eo onere leuaret, et uiginti pel- 
tas et aliquot loricas ex hamis ferreis consertas et intex- 
tas in castris uenales emi iussit. ex peltis autem unam 
sibi ipse retinuit, reliquas uero Christophoro Barriento 
dedit, ut eas inter duces et quosdam equites nobilissi- 
mos diuideret. 

Postero die Castrus tribuno, praefectis et centurioni- 
bus imperat ut ex eo loco castra moueant signaque uia 
regia Xauxam uersus milia passuum centum et uiginti a 
Guarazia distantem ferant et in ea uia ad Caxae deuer- 
soria subsistant et exspectent, donec ipse cum iis equiti- 
bus quibus Petrus Anzurius praeerat eo ueniat. et illi 
quidem, sicuti imperatum erat, copias ad Caxae deuer- 
soria ducunt ibique castris positis consistunt. praefectus 

uero se aliquandiu, ut quaedam negotia explicaret atque 
expediret, in Guarazia continuit. nam Petrum Anzuri- 
um cum triginta equitibus celeriter Piuram, ut Didacum 
Sanctiagum  Cantabrum  comprehenderet, ire iussit, 
quem Ioannes Valdiuiessus iam ab illo tempore, cum in 
eam urbem Vaccae Castri praefecti iussu uenisset, magi- 
stratu mouerat et in eius locum Sebastianum Gamam 
suffecerat, propterea quod ille ab Ionne Balsa et ab aliis 
Cantabris inductus a Caesare defecisset, praetor Piuram 
nomine Didaci Almagri obtinuisset eumque per cotti- 
dianos paene nuntios de Vaccae Castri praefecti aduen- 
tu deque omnibus rebus quae agerentur certiorem fecis- 
set et Garsiam Aluaradum in diripienda ea ciuitate 
Sancti Michaelis auxilio iuuisset atque Exachaeum Iono- 
gambiae regionis regulum, ut aurum argentumque eius 
inuaderet Indosque uectigales haberet, sicuti profecto 
habuit, ferro occidisset. itaque propter haec facinora at- 
que alia flagitia Petrus Anzurius, statim ut Piuram in- 
gressus est, Sanctiagum cepit atque constrinxit et bona 
eius sequestro dedit, aurum autem et argentum, quod 
Sanctiagus Exachaeo interfecto per uim abstulerat a Di- 
daco Palomino aerarii Piurensis praefecto, apud quem 
depositum erat, accepit. id ipsum uero Anzurius, cum 
inde Trugillo iter faciens Limam se contulisset, tribunis 
palam appendit atque in aerarium intulit, dein Didacum 

Sanctiagum, quem catenis constrictum secum duxerat, 
in carcerem coniecit. 

Interim praefectus Didacum Mexiam cum mandatis, 
litteris edictisque signo regio signatis ad senatum Li- 
mensem et ad praefectum tribunosque aerarii miserat. 
quibus nomine regio imperabat ut sine mora pecunias 
ad militum stipendia et ad belli usum, quod ipse contra 
regis patriaeque hostes gerebat, cogerent, dilectus habe- 
rent, milites conscriberent, arma pararent, equos con- 
quirerent atque emerent, commeatus expedirent atque 
ea omnia subito ad se mitterent. his litteris cum manda- 
tis et edictis, quibus leges quaedam regiae insertae 
erant, a Didaco Mexia senatui, praefecto tribunisque 
redditis responsum est se nihil earum rerum quas prae- 
fectus peteret suppeditare posse, quod ea Ciuitas Re- 
gum a Chiliensibus direpta et aerarium a Didaco Alma- 
gro expilatum fuisset. quamquam hoc ita esse plane 
constabat, tamen pro certo hebebatur maximam ciuium 
partem rebus Didaci Almagri studere ideoque non 
opem ferri, non auxilium ab senatu populoque Limensi 
mitti, non pecunias a praefecto tribunisque aerarii in 
usus bellicos conferri et Limenses iuxta ac ceteros Hi- 
spanos qui agros aut Indos uectigales stipendiariosque 
in Perura haberent propensioribus in Didacum Alma- 
grum quam in Caesarem animis esse argumento, quia 
ex ciuibus quidem Piurensibus unus tantum, ex Trugil- 
lanis uero quinque, ex Limensibus autem paulo plures 
regia castra sequerentur. quas ob res praefectus, ubi ui- 

dit se nihil litteris apud illos profecisse (singulas enim 
litteras cum edictis regiis primum Ioanni Caceri Trugilli 
deinde Gomezio Aluarado ex Conchucorum regione, 
qui cum !am quartum mensem Limae teneretur ne 
unum quidem militem conscribere poterat, post in ca- 
stris Christophoro Roderico, postremo Didaco Mexiae 
in Guarazia ad senatum Limensem praefectumque et 
tribunos aerarii dederat), non amplius cunctandum ex- 
istimauit quin quam ocissime in Ciuitatem Regum de- 
scenderet. dum praefectus haec secum in animo cogitat, 
litterae a Christophoro Roderico uenerunt, per quas 
ille significabat oportere ac necesse prorsus esse ut 
praefectus quam primum fieri posset Limam ueniret; 
aliter enim nihil a senatu impetrari, nihil a ciuibus exigi, 
nihil a praefecto tribunisque aerarii ac ne terruncium 
quidem unum extorqueri posse. itaque praefectus his 
rebus adductus ilico ad Caxae deuersoria, ut inde Li- 
mam aduolaret, profectus est, ut qui speraret, cum nihil 
nuntiis, litteris atque edictis consignatis apud Limenses 
proficere potuisset, se auctoritate sua et celeritate itine- 
ris et opportunitate temporis profecturum esse atque 
quod postularet obtenturum. 

Ceterum Guarazia, quam altissimi undique montes 
cingunt, etsi propter maximum frigus sterilis infructuo- 
saque est, tamen uenis argenti plurimum scatet. quod et 

cultores regionis effodere et quotannis ex eo argento 
tributa Hingis conferre solebant. hanc regionem multo 
ante Hingarum imperium cultam habitatamque a gigan- 
tibus fuisse argumento et indicio est, quod quaedam 
figurae humanae magnitudinis inusitatae ac prope im- 
mensae in maximis politissimisque lapidibus, ex quibus 
quaedam arx forma quadrata constructa fuit, cuius adhuc 
uestigia inter uetusta exstant hospitia, incisae atque in- 
sculptae uidentur. eos autem gigantes ferunt a finitimis 
populis asperis diuturnisque bellis paulatim consumptos 
penitusque deletos fuisse nihilque ex his praeter ingen- 
tes illas imagines restitisse; arcem uero non a gigantibus 
sed ab Hingis ideo illic conditam, ut insigne monumen- 
tumque et tropaeum bellicae laudis et uictoriae eius es- 
set, quam ipsi a Guarazianis aliisque montanis gentibus 
feris et bellicosis reportarent et ut incolae militesque qui 
in praesidio eius regionis essent, si multitudine hostium 
premerentur, expeditum ad eam arcem receptum habe- 
rent. 

Vitra Guaraziam uia regia Pinchorum est regio, 
quam flumen maximum praeterfluit, in cuius utraque 
ripa columnae e regione rectae ad iniciendum disten- 
dendumque pontem craticium, ut transitus ultro citro- 
que commeantibus detur, collocatae sunt. deinde Gua- 
nucum est nobilissima Hingarum regia et multarum a 
Caxamalca regionum caput et princeps, unde Legio Hi- 

spanorum colonia Guanucensis cognominatur. circa 
eam regiam pulcherrima et amplissima erant hospitia, 
ubi exercitus militum quem Hinga ducebat comiter lau- 
teque accipiebatur. nihil in illis hospitiis militibus deerat 
sed omnia ad cultum et ad uictum eis suppetebant, 
quippe ea praefectus, qui cum praesidio Guanucum te- 
nebat et iura populis reddebat uectigaliaque et tributa, 
quae Hingis pendebant, ab illis exigebat, satis abundan- 
ter in annum prouidebat. hic etiam templum Solis et 
sacerdotum religione et uirginum numero et pudicitia 
et donis aureis et argenteis clarissimum fuit, ad cuius 
ministerium triginta hominum milia destinata fuisse tra- 
duntur. quae sane aedificia ut Hingarum alia ab inter- 
fectis Guascare et Atabalipa principibus ita prostrata et 
diruta ante oculos iacent, tam effrenatus et praeceps 
fuit belli ciuilis impii ac nefarii furor ut ne uestigium 
quidem ullum ipsorum praeter quaedam rudera uetera 
relictum sit. post Guanucum Bombon regio aeque 
aspera et frigida ut Guarazia est. deinde quadraginta 
milium interuallo Tarama. haec quidem, quia temperati- 
or est, frumenti, milii, fructuum et radicum quibus Indi 
uesci solent copia abundat. illa uero ea palude celebris 
est, ex qua, ut accolae affirmant, Paranaguacus maximus 
fluuius, qui nominatur Argenteus, oritur. hi domos la- 
pideas et uallo fossaque munitas circa eam paludem, 
quae in circuitu milia passuum continet quadraginta, 

habent. qui, si quando ingens terror uisque in eos in- 
gruit impetuque hostium premuntur, in insulas et rupes 
praealtas, quae in illa exsistunt, sese recipiunt. at uero 
in Bombone et Tarama permulti pecorum greges cum 
domesticorum tum etiam siluestrium, ex quorum lanis 
Indi uestimenta quibus induunt conficiunt, huc atque 
illuc per agros per siluas ac montes passim uagantes et 
pascentes uidentur. 

Iam uero ritus, cultus ingeniaque gentium eadem 
prope sunt atque aliarum Perurae montanae; nam ea- 
rum regionum incolae Solem, quem Mocham appellant, 
ex Hingarum instituto praecipue colunt, precantur at- 
que uenerantur ac ieiunia quae instituta habent usque 
adeo seruant ut nec sale cibis aspergant nec carnibus 
uescantur nec cum uxoribus concumbant. ei uero Indo 
quem pietate, sanctitate, religione ceteris praestare ca- 
rioremque diis suis esse ac cum eis in delubris colloqui 
uidebant ieiunium annum indicebant, quo deos ita pla- 
caret, ut ipsi propitil non irati essent, seque pro com- 
muni omnium salute offerret. nam inter Indos hi qui 
erant aetate prouecti et colendis religionibus gratisque 
diis patriis persoluendis constituti designatique cum ip- 
sis dis in templis, delubris sacellisque religiosis collo- 
quebantur, quibus illi responsa perplexa uoce profecto 
furiali, rauca atque horrenda reddebant. expleto anni 

unius ieiunio et milio, fructibus semineque radicum 
messibus collecto, omnes uno tempore in locum cer- 
tum undique conueniunt ibique festos dies anniuersa- 
rios agunt eosque ludis et comissationibus (cibo enim 
potuque sese obruunt) cum coniugibus et liberis cele- 
brant. quin et in his conciliis et conuenticulis mos illius 
gentis erat ut qui ex utroque sexu nuptiis alligari uel- 
lent, ubi alter alteri zythum propinasset atque ebibisset, 
in conspectum prodirent et sese inuicem oculis con- 
tuentes osculo genis utrimque dato, etiamsi singulis 
Indis plures esse soleant nuptae, certo et stabili matri- 
monio coniungerentur. porro illi animas immortales 
more modoque suo esse credunt. temperatis moderatis- 
que sunt moribus. sed enim eos Indos recte exsecrari 
detestarique illi ac omnes istis notas ad ignominiam 
sempiternam inurere solebant, qui nefando illicitoque 
concubitu sese cum aliis commiscerent. quod sane 
taeterrimum uitium adeo abominabantur ut non solum 
maledictis sed etiam hoc communi prouerbio ‘usque 
Guaylos, quod in ore omnium uersaretur, Indos ea 
turpidine foedissima et dedecore detestabili notatos in- 
sectarentur, quoniam Guayli populi illis regionibus con- 
termini propter tam sceleratam ac nefariam rem male 
audiebant. at principum et nobilium coniuges quae de- 
functis uiris in uita manent (aliae enim, sicuti iam dic- 
tum est, uiuae simul cum maritis sepeliuntur) capillos 

tondent, capita cucullis atro colore uelant, faciem cero- 
mate nigro ex uariis rebus ab se confecto illinunt et an- 
num eos lugent. post nubendi quibus uelint facultas ipsis 
datur. 

Ceterum praefectus, ut ad Caxae deuersoria peruenit, 
omnia perturbata et confusa tumultu in castris esse uidit 
compluresque milites inde excessisse cognouit, propte- 
rea quod his persuasum esset ipsum ea quae Holguinus 
eis Cuschi dedisset adempturum nec quae in contione 
quam in Guarazia habuisset sancte promisisset praesta- 
turum. ad haec praefectus intellexit Nunium Castrum 
centurionem indigne tulisse non eam sui quam ipse ex- 
istimabat rationem ab eo habitam ideoque ipsum Petro 
Aluaro Holguino fauere, partemque eius contra Alfon- 
sum Aluaradum fortiter et industrie tutari, tantique mi- 
lites eum propter excellentem uirtutem facere ut aperte 
palamque dicerent (cui Nunius Castrus adhaeret, is 
haud dubie ludum obtinet.' at nihil tamen setius Gome- 
zius Tordoia et alii equites ornatissimi, qui acerbe et 
penitus Holguinum oderant, ab Aluarado stabant; uter- 
que enim adeo atroces habebant inimicitias ut alter alte- 
rum ad certamen prouocaret. 

Quamobrem Vacca Castrus, ut tumultum seditio- 
nemque quam in castris oriri uidebat comprimeret (ne- 
que enim iam multum aberat quin milites aut omnino 
dissiparentur aut in duas partes diuisi signa conferrent 
et manus inter se consererent), ducibus et militibus cele- 
riter in contionem conuocatis et silentio per praeconem 
facto, ita coepit: 'opinio quam de fide uirtuteque uestra 

conceperam, duces, adeo me fefellit ut uix quidem uer- 
ba quemadmodum apud uos loquar mihi succurrant, 
quamquam non oblitus sum uos paulo ante a me in 
Guarazia Caesaris nomine militibus praepositos esse, 
nempe ut eos et in fide et in officio retineretis et sub 
auspicio imperioque meo militarem operam regi uestro 
nauaretis. at nunc animos uestros plane mutatos uideo; 3 
copias imminutas cerno; multos enim ex militibus a sig- 
nis abesse audio. quid optatis aut speratis? an a Caesa- 
re desciuistis? an imperium meum abnuistis et religio- 
nem sacramenti rupistis? an aliquid aduersus magni 
Caesaris maiestatem, ut auspicium imperiumque ad Di- 
dacum Almagrum deferretis, ausi fuistis? sed quis per- 
suadere umquam poterit uiros optimos et nobilissimos 
ista cogitasse nedum temptasse? equidem tantum abest 4 
ut credam, ut nihil mali de uobis suspicer, quippe quos 
non modo a facto sed etiam a conscientiae suspicione 
abesse certo scio; satis enim superque exploratam omni- 
um uestrum fidem et cognitam uirtutem habeo. agno- 
sco sane duces militesque meos et, cum corpora, ora, 
uestitum habitumque uestrum conspicio, sanam et sa- 
luam rempublicam fore confido. quid patria, quid po- 
pulus et gens Hispana, quid Caesar de uobis meruit? at 5 
medius fidius hoc unum mihi non probatur et omnes 
in uobis offendit ac certe mutatum malint, quoniam ue- 
rentur ne inimicitiae quas uobis graues geritis Caesari 
et reipublicae grauiores quam uobis fiant. at enim, si 
dominandi libido uos ad arma stimulat, si imperii mei 

uos taedet, quid assequi et efficere ualetis? sin autem 
neutra res, Petre Aluare Holguine, Alfonse Aluarade, 
uos agitat aut animos uestros in spem metumque impel- 
lit, cur alter alterum lacessitis? cur arreptis armis tumul- 
tum in castris facitis et seditionem militum concitatis? 
cur ipsos castra praeter militiae morem disciplinam- 
que maiorum deserere aut in unius aut alterius uestrum 
partes transire cogitis? at non prospicitis Caesarem uos 
intuentem ac quaerentem et fidem auxiliumque uest- 
rum, ut Peruranas Cuschanasque prouincias reciperetis 
et hostes suos debelletis, implorantem atque flagitan- 
tem? circumspicite mentibus uestris et cogitate qui sitis 
et quid agitis considerate et sub cuius auspiciis militatis 
et continuo has hodie et in his castris simultates finie- 
tis, atque eo magis si illud uobis, quod prouerbii loco 
dici solet, in mentem uenerit amicitias immortales, ini- 
micitias mortales debere esse, propterea quod usu saepe 
uenire uideamus simultates perinde ut bella finiri atque 
ex acerrimis atque infestissimis plerumque hostibus et 
inimicis fortissimos fidelissimosque socios et amicos 
fieri. nec iam dubito quos militaribus praerogatiuis re- 
gio nomine datis, ut qui neminem eis praelatum uolue- 
rim, mecum coniunxi quin hos etiam concordiae gra- 
tiaeque reconciliatione coniungam, ut uno animo, uno 
consilio hoc bellum pro Caesare susceptum et aduersus 
istos proditores et latrones geramus et, ut decet, confi- 
ciamus. nam, quod ad me attinet, is sum ego qui hic 

statim pro republica, etiamsi omnes me deserant, mori 
ante oculos uestros non recusabo. iam uero quae in 
omnem exercitum uulgata sunt, milites, ut orationem 
ad uos iam traducam et conuertam, tam longe ea a na- 
tura institutoque meo quam a uero absunt. quin mihi 
nec adhuc quidem scire uidemini quo amentiae pro- 
gressi sitis, qui sacramenti plane immemores, cuius De- 
um testem habetis, partim iniussu meo ex castris abii- 
stis partim, Holguino et Aluarado summis simultatibus 
ac prope armis inter se contendentibus, seditionem con- 
ciistis. sed haec paucorum furor agitauit, ceteri contagi- 
one non multum ab insania afuistis et illis potius quam 
mihi fidem habuistis. egone, milites, quae Holguinus 
uobis Cuschi dedit adempturus eram, qui multo maiora 
praemia quam ille tribuit pro suis quibusque meritis 
sim donaturus? hoc in animum inducite uestrum, ne 
quis uobis egregie deinde imponat, me non solum uo- 
bis ea quae in Guarazia sanctissime promisi atque con- 
firmaui daturum, sed grandi etiam cum faenore redditu- 
rum. etenim si initio belli Petro Aluaro Holguino, 
Alfonso Aluarado et Nunio Castro bene meritis Indos 
uectigales aut stipendiarios attribui ac denuo concessi, 
quid praemii unus quisque uestrum, si se excellenter in 
recipienda prouincia puniendisque hostibus gesserit, 
non tantum a me exspectare sed uerum etiam postulare 
debeat uos ipsi diligenter perpendite. interim, milites, 
uobis egentibus subuenire in animo est. iam iam in 

Ciuitatem Regum descendam, ut inde pecunias ad sti- 
pendia, uestimenta ad corporum cultum et cibaria ad 
uictum mittam, nec ceteris in rebus officium meum re- 
quiretis; promissum enim implebo et fidem exsoluam. 
nam, ut dicendi finem, duces et milites, faciam, bello 
perfecto prouinciaque in Caesaris potestatem redacta 
praemia et quidem amplissima et in ipsa Perura uobis 
persoluam atque eo ampliora tribuam, quo fidelius at- 
que impigrius omnes qui arma pro Caesare fertis me- 
cum aduersus Didacum Almagrum et istos Chilienses 
steteritis.'" 

Haec oratio non modo duces ac milites mouit, sed 
etiam alios aliis reconciliauit. qua certe oratione ita con- 
uersae sunt omnium mentes ut subito cuncti sese prae- 
fecto addixerint tantumque ipse constantia promissi et 
spe praemii redintegrata atque confirmata effecit ut 
deinde milites paratiores, promptiores fidelioresque 
semper habuerit. quin etiam ii qui propter ducum con- 
tentionem discesserant, statim ut rem intellexerunt, in 
castra redierunt et copiae tam pedestres quam equestres 
non minus plenae quam antea fuerunt. at uero Castrus, 
quia Caesaris et reipublicae plurimum interesse uidebat, 
egit quam diligentissime cum Petro Aluaro Holguino et 
Nunio Castro, ut in ueterem gratiam cum Alfonso 
Aluarado et Gomezio Tordoia redirent. quibus iucun- 
dissimo reciperandae Perurae fructu reconciliatis, Nuni- 
um Castrum, cuius singularem ipse uirtutem cognoue- 
rat, per Rodericum Ocampum, qui cohorti praetoriae 
praeerat, ad se arcessit implacabilemque eius animum 

dictis et promissis lenit atque sibi mitigat: parua qui- 
dem aut nulla potius inquit esse beneficia, quae pro 
tantis in rempublicam meritis et officiis ei dedisset; se 
Didaci Mendezii Indis, quos ei attribuisset, alios insu- 
per longe opulentiores additurum, quod neminem ex 
ducibus faceret pluris nec ullum tanto munere et hono- 
re digniorem quam ipsum censeret; proinde ambo mu- 
tuo inter se certarent uter utrum uel promerendo offici- 
um uel referendo gratiam uinceret. ad haec Nunius 
respondit omnibus neruis sibi contendendum atque in 
eo bello elaborandum esse, ut tantis praemiis quanta 
ipse proponeret et dignus esset atque haberetur. at enim 
praefectus, contentionibus inter duces et milites compo- 
sitis et callide perfectis, Holguino tribuno, praefectis et 
centurionibus mandauit ut inde copias in Xauxam du- 
cerent nec longius procederent, sed ibi castra haberent 
seque exspectarent ac diligenter curarent ut arma, quo- 
rum faciendorum curam Martino Florentino et Ioanni 
Carauanti delegauerat, quam mox perficerentur. 

Haec autem ipse cum in mandatis eis dedisset, in 
Ciuitatem Regum cum duabus equitum turmis profec- 
tus est. illi uero copias ex Caxae deuersoriis educunt et 
in Xauxam uia regia ire contendunt. et sane uidere erat 
in ea tam illustri lata et directa uia ab urbe Quito ad 
Cuschum usque, quo facilior, apertior atque expeditior 
per loca confragosa et praecipitia perque iuga aspera et 

praerupta et per montium radices ac fluminum ripas 
esset, proscissas rupes, delumbatos montes, ruptos colles, 
aequatas impensa incredibili et operum miraculo ualles 
et scalas, ubi anfractus flexuosi intercederent saxosique 
montes et colles perfodi non possent, tanta arte in ipsis 
cautibus et saxis factas ut non perpendiculis, non normis, 
non regulis egere uiderentur, in quibus per septenos aut 
nouenos quosque gradus retractiones ueluti quaedam 
areolae, quo fessi ascendendo uel descendendo respirare 
quiescereque possent, interiectae, in quibusque gyris 
erant, quod si forte casuque eueniret ut aliqui corruerent, 
hi quidem ea spatia haberent, ubi gradum sed sine ullo 
fere periculo sisterent seque reciperent atque firmarent. 
cernere etiam oculis erat in ea uia, quae ante ciuilia bel- 
la multis et publicis utrimque hospitiis et aptis et per- 
opportunis deuersoriis referta erat, tot aedificia mag- 
nifica et plane regia solo aequata et funditus diruta esse. 

Ceterum Holguinus tribunus, postquam in Xauxam 
peruentum est, castra in edito munitoque loco fecit ibi- 
que milites continuit omnemque ipse et ceteri duces 
diligentiam adhibuere, ut arma antequam eo praefectus 
ueniret fierent. qui cum Limam multo mane peruenis- 
set, nullo apparatu, quo praefecti legatique regii accipi 
solent, a senatu populoque Limensi exceptus est. sed 
longe aliud ipse quam id genus officii tunc optabat aut 
exspectabat. etenim tam repentinus eius in urbem adu- 
entus alios leuauit, alios afflixit maximusque (secure 

enim ac prope neglegenter praefectum exspectabant) ti- 
mor omnibus est iniectus, iis praesertim qui nullum ad 
regem suum respectum habentes rebus Didaci Almagri 
fauebant. alii uero perpauci ili quidem sed optimi 
ciues, qui in officio permanserant, tunc primum post 
tot caedes et rapinas a Chiliensibus factas animum spe 
reciperandae libertatis erigere et paulum a metu respira- 
re coeperunt. his gratissimus erat Vaccae Castri aduen- 
tus, hos delectabat, hi praefectum incredibili amore et 
honore prosequebantur et suis quisque hospitiis equites 
eius benigne excipiebat. aduentu Vaccae Castri praefecti 
cognito optimi quique ciues cum gratulatione in aedes 
Francisci Pizarri, in quas ipse ex equo descenderat, un- 
dique conueniunt nec dubitant in eum, quem sibi pro- 
futurum sperabant, omnia studia sua et officia conferre. 
quorum ille operam, fidelitatem et beneuolentiam uehe- 
menter laudauit et quae offerrent gratissima sibi esse 
dixit. 

Insequenti die praefectus amplissimis uerbis senatui, 
quem continuo conuocauit isque frequens eo conuenit, 
gratias pro summo beneficio et egit et habuit, quod si- 
mul ac litteras ab se accepisset, quas primo Franciscus 
Carrenus deinde Petrus Heraedia cum diplomats regii 
exemplo aliisque decretis atque edictis consignatis per- 
tulisset, statim eum nomine Caroli V Caesaris impera- 
toris Augusti et Hispaniarum regis legatum et summum 
Perurae praefectum Didaco Almagro, qui eam ciuitatem 
armis tunc oppressam tenebat, tantum non praesente 

atque audiente appellasset. admirabilem etiam senatus 
constantiam et animi firmitatem, quam tempore tam 
atroci difficilique et iniquo reipublicae in hoc habuisset, 
maximis extulit laudibus; maioribus etiam extulisset, si 
senatus, postquam Didacus Almagrus ex urbe excessis- 
set, eam in omni re gerenda, quae e Caesaris et reipu- 
blicae commodo esset, constantiam seruasset; in qua si 
perseuerasset, si plerique ciues fidem non mutassent, si 
denique tribuni aerarii commodi potius publici quam 
priuati rationem duxissent, magnam certe cuncti grati- 
am apud Caesarem iniissent nihilque ipsis exprobrari 
obicique potuisset. at nunc se grauissime queri dixit 
quod senatus grauitatem et perseuerantiam non reti- 
nuisset, quod ciues paucis exceptis fide decessissent, 
quod tribuni aerarii paulum ab iusto debitoque regi suo 
officio se abduxissent; hoc se ab his desiderare, illa ue- 
ro, quae non exprobrandi causa sed commonendi gratia 
dixisset, se ab senatu populoque Limensi requirere; at- 
que ideo multo grauius queri, quod, cum ipse pro Cae- 
sare, pro libertate et salute communi bellum contra la- 
trones armatos et regis hostes sceleratos et patriae 
proditores nefarios suscepisset, ab omnibus destitutus 
esset, quod non solum singuli sed etiam uniuersi man- 
data legatosque quos ab urbe Trugillo atque ex Guara- 
zia regione ad eos misisset omnino neglexissent et quae 
illi detulissent metu fortassis Chiliensium adducti facere 
recusassent, non arma capere, non in castra uenire, non 
quae ad bellicos usus necessaria essent, sicuti legibus 

regiis cautum est, prouidere curassent, sed aperte et oc- 
culte, quod maxima ciuium pars factionis Chiliensium 
esset, Didaco Almagro fauissent; qui, etiamsi religione 5 
sacrosancti diei Dominici impediretur, Franciscum Pi- 
zarrum Caesaris legatum et Perurae praefectum in his 
suis aedibus luce et palam regiaque maiestate plane im- 
minuta et Franciscum Alcantarensem eius fratrem ac 
Franciscum Chauium equitem honestissimum obtrun- 
cauisset domosque ipsorum et aliorum diripuisset nec 
multo post idem Almagrus Antonium Picadum et An- 
tonium Orihuelam uiros fortes et constantes uoce prae- 
conis in medio foro, perinde si hi sicarii et homicidae 
ut ille fuissent, iugulari iussisset, templa spoliasset, ae- 
rarium compilasset, pecunias defunctorum et pupillo- 
rum in aedibus sacris depositas abstulisset ac magnis 
etiam multisque calamitatibus eos ipsos affecisset; at 6 
quamuis Almagrus et Chilienses tanta et tam magna et 
acerba facinora Limae, Piurae et Trugilli patrauissent, 
tamen omnes ferme Limenses pro eis stare, eis fauere 
eisque auxilio esse quam edictis regiis audientes esse 
maluissent, quippe cum nullis litteris et nuntiis quos ad 
eos misisset, nullis etiam rationibus et precibus de sen- 
tentia sua moueri potuerint, ut Vaccae Castro legato 
regio, qui summo cum uitae discrimine in Peruram ius- 
su Caesaris peruenerat atque in Francisci Pizarri prae- 
fecti locum successerat, quo eam taeterrimo crudelis- 
simoque tyrannorum dominatu liberaret colonosque 
Hispanos et Indos in pristinam libertatem uindicaret, 
cum fidem auxiliumque eorum implorasset, nullam 

opem tulissent, non arma, non uestimenta, non equites, 
non pecunias in milites, quas imperasset, ad se misis- 
sent, non commeatus, quibus exercitum aleret, in castra 
comportassent, sed ne ulla quidem re Gomezium Alua- 
radum, quem ex itinere cum postulatis suis ad eos mi- 
sisset, iuuissent, quod is, etiamsi quartus iam intercessi- 
set mensis cum Limam uenisset, tamen non modo non 
conscribere militem unum, sed ne quidem exigere in ea 
urbe terruncium potuisset. uerum enimuero se ea om- 
nia, quamquam ita essent, ipsis condonare dixit monuit- 
que ut posthac omnes suspiciones uitarent ac cauerent 
ne poenas legibus regiis constitutas subirent ac tum de- 
nique scirent se propterea ex castris Limam descendis- 
se, ut milites cogeret, armaret atque instrueret ac pecu- 
nias uel a ciuibus uel ab aerarii tribunis corrogaret, 
quibus bellum quod pro Caesare contra communes ge- 
rebat hostes feliciter conficeret; igitur ipsi uiderent 
quantum pro suis quisque facultatibus faenori dare pos- 
set; ingentem pecuniam ad bellicos usus cogendam esse 
neque se aliter eam quam faenore, sicuti Quiti, Piurae 
et Trugilli fecisset, accipere uelle et quidem praefecti et 
tribunorum aerarii fide, ut iis pecuniae a quibus sume- 
ret soluerentur. 

Ad haec Franciscus Barrius Nouus respondit sena- 
tum diligenter fortiterque suo officio functum fuisse: 
nihil ipsum quod ad augendam retinendamque praefecti 
dignitatem pertineret praetermisisse, ut qui in aede Diui 
Dominici, in quam a Thoma Sammartinio Dominicano- 
rum magistro conuocatus fuerat, Christophorum Vac- 

cam Castrum litteris primum eius quas cum exemplo 
diplomatis regii Franciscus Carrenus attulerat recitatis 
praefectum quidem Perurae sed tunc propter imminens 
sibi a Chiliensibus mortis periculum secreto renuntiarit; 
deinde alteris litteris nec ita multo post a Petro Herae- 
dia allatis eum palam et praefectum Perurae et legatum 
Caesaris maximum appellari et diploma regium, ut in 
omnium notitiam ueniret, uoce praeconis per regiones, 
per uicos et fora urbis pronuntiari iusserit; quid quod 
istos magistratu, quibus Didacus Almagrus eum geren- 
dum dederat, abire coegerit? quid quod Hieronymum 
Haliagam Caesaris et Vaccae Castri praefecti nomine 
urbi praefecerit et Franciscum Barrium Nouum iudi- 
cem rerum ciuilum et capitalium constituerit? quid 
quod loannem Alfonsum Pacensem cum mandatis suis 
ad Didacum Almagrum et cum his etiam praefecti lit- 
teris, quas Petrus Heraedia ad eum detulerat, miserit, 
quod is, postquam ex Ioanne Alfonso legato atque ex se- 
natus litteris quae Limae agerentur quaeque acta essent 
cognouerit, ita rem iniquo animo tulerit ut parum afue- 
rit quin ex castris in urbem redierit, ut senatum occideret, 
Cuiutatem Regum funditus euerteret ac domos ciuium 
qui regiae erant partis disturbaret atque demoliretur, 
quod se inconsulto ac prope audiente Vacca Castrus et 
in occulto et in publico praefectus a senatu populoque 
Limensi appellatus esset; quod denique Almagrus, cum 
propter eam rem grauissimis contumeliis senatum inse- 

queretur ciuibusque mortem minitaretur, tantum terro- 
rem omnibus incusserit ut alii se in fugam, qua suae ac 
suorum saluti consulerent, subito coniecerint, alii cum 
coniugibus et liberis et fortunis in eas naues quae ab 
Hieronymo Haliaga captae fuerant se receperint? reli- 
qui et hi quidem multo plures numero, qui in urbe ma- 
nebant quique cupiditate Chiliensium partes fouendi 
nouis rebus studebant, impedimento fuere, quominus 
senatus ea quae praefectus per nuntios ac per litteras 
imperasset praestare potuisset, praesertim cum Alma- 
grus et Chilienses omnia expilassent atque diripuissent. 
sed enim, quod reliquum esset, praefectus sibi persua- 
deret senatum populumque Limensem eo iam metu ex- 
cusso omnibus opibus omnibusque uiribus, quando ea 
quae ciuitas magno timore perculsa commisisset ipse 
pro sua clementia atque humanitate condonaret, elabo- 
raturum, ut nec amplius queri nec senatus prudentiam 
nec officium requirere nec ciuium operam nec fidelita- 
tem desiderare posset. 

Haec ubi Castrus cum assensu laetitiaque a Francisco 
Barrio Nouo audiuit, extemplo senatu dimisso, praefec- 
tum, quaestorem et tribunos aerarii et procuratorem 
Caesaris arcessiri iussit. omnes ueniunt. praefectus cum 
his expostulat et queritur ipsos non opem, non auxili- 
um tulisse, non quae petiisset, cum magni ad Caesaris 
honorem et commodum interesset, ad se misisse nec id 
quod officii munerisque ipsorum esset cum ea qua de- 
cuit fide et cura exsecutos fuisse; itaque deinceps omni 

studio contenderent, quando plurimum reipublicae re- 
ferret, ut suum quisque officium liberaliter dextereque 
obiret, atque eo magis quod ipsi probe intellegerent ni- 
hil sine sua ipsorum ope ac consilio commode fieri ge- 
riue posse, non has prouincias recipi, non hostes regis 


puniri, non rempublicam in tranquillum redigi; proinde 3 


uiam secum inirent, unde pecuniae, sine quibus bellum 
pro Caesare geri non posset, uel mutuae uel faenore 
acciperentur, quod plane compertum ipse haberet, cum 
fides tota Perura angustior esset nec creditae pecuniae 
soluerentur, neminem faenori daturum, nisi se ipsi ex 
aerario iis, a quibus sumerentur, satisfacturos fidemque 
suam liberaturos obstringerent atque obligarent. per- 
multa deinde praefectus de bello gerendo deque recipe- 
randa prouincia Cuschana, quam tunc Didacus Alma- 
grus oppressam exercitu tenebat, et subtiliter et copiose 
cum ipsis disseruit. tantum profecto ille dicendo conse- 
cutus est ut id quod intenderet et quantum postularet 
ab eis obtinuerit. 

Erant tunc praeter tribunos aerarii, qui receptores ge- 
nerales uocantur, Alfonsus Richelmus praefectus, Ioan- 
nes Caceres quaestor et Garsias Sauzedus aerarii custos 
et conseruator, qui a nostris uisor appellatur, et Guiliel- 
mus Xuaraeus Caruaialis Caesaris procurator. ex his 
unus Ioannes Caceres quaestor ‘nulla’ inquit ‘culpa no- 
bis attribui potest, sed fortunae potius assignari debet, 
quod neque pecunias in militum stipendia neque in 
alios belli usus contulerimus. quis enim aut aerarium 
aperire atque ex eo aurum uel argentum promere ausus 

fuisset, cum omnia sub unius potestate essent? aut quis 
tam iniquo tempore pecunias suas etiam graui faenore 
et fiducia accepta nobis occupasset, cum eas Chilienses 
de aerario et in sacris aedibus depositas per uim abstu- 
lissent nihilque tunc reliqui in hac Ciuitate Regum fe- 
cissent? sed nec deinde aurum nec argentum a Francisci 
Pizarri praefecti caede in aerarium praeter id, quod 
paulo ante quam praefectus in hanc urbem introiret Pe- 
trus Ánzurius ex ciuitate Sancti Michaelis attulit, illa- 
tum fuit. itaque nulla officii intermissio facta fuit, sed 
tantum pecunia ad ea praestanda quae praefectus pete- 
ret nobis defuit. nunc uero, cum speremus nos in offi- 
cio fore, etiamsi solutione impedita fides conciderit, 
quod permulti in Perura magnas res amiserint, elabora- 
bimus efficiemusque, quoad eius fieri poterit, ut uel 
mutuae pecuniae uel faenore ad id quod e Caesaris et 
reipublicae commodo erit nomine fideque nostra su- 
mantur.' 

Vbi is finem fecit, omnes censuere ineundam esse ra- 
tionem, qua primum sine magno incommodo, sine mul- 
to labore pecunias, quandoquidem aerarium erat inops, 
sumerent; deinde statuendum ac deliberandum quantam 
ad gerendum bellum decernerent. uariae discrepantes- 
que erant sententiae, sed demum omnibus placuit ut 
praefectus, quaestor et tribuni aerarii nomine atque fide 
sua eam quomodo possent partim a ciuibus, partim a 
negotiatoribus acciperent atque ex uectigalibus tributis- 
que regiis iis soluerent creditoribus, qui chirographa 

Vaccae Castri praefecti proferrent. conuenit etiam Ca- 
stro cum eis ut in id bellum, quod pro Caesare proque 
republica contra regis hostes ac patriae proditores su- 
scipiebatur, praeter aurum et argentum quod Petrus 
Anzurius una cum Didaco Sanctiago Cantabro capto in 
aerarium intulerat (neque enim id ad tantos belli sump- 
tus sufficiebat) milia nummum aureorum centum im- 
penderentur. hanc tantae pecuniae summam praefectus 
aerarii et quaestor et tribuni, ne officio deessent suo, 
curauere atque ex ea Didaco Mexiae, cui hoc officium 
ab ipsis delegatum erat, milia aureorum sexaginta nu- 
merauere. qui et acceptam pecuniam rettulit et expen- 
sam tulit. nam Castrus nec hoc munus obire nec attri- 
butam pecuniam a tribunis aerarii sibi adnumerari nec 
eam accipere uoluit, sed Mexia iussu eius, qui hac in re 
Caesaris commodi rationem duxit, iis tantum militibus 
qui cum syngraphis loannis Caceris quaestoris uenie- 
bant stipendia soluebat. is postea bello finito rationem 
accepti et expensi praefecto, quaestori et tribunis aerarii 
reddidit testimoniumque publicum, cum ratio accepti et 
expensi inter ipsos conueniret, ab eis accepit. 

At enim praefectus, cum senatum benigno uultu ex- 
ciperet atque honorifice tractaret, ciues libenter inuiseret, 
benigne salutaret ac comiter unum quemque appellaret, 
alios ad prandium, alios ad cenam uocaret singulosque 
et uniuersos moneret atque hortaretur ut caedes, expila- 
tiones direptionesque, quas Chilienses in ea urbe ac in 

conspectu omnium fecissent, quo firmius constantius- 
que in amicitia fideque regis sui manerent, ante oculos 
ponerent, carus maxime atque iucundus Limensibus 
fuit, tametsi plerique rebus Didaci Almagri et Chiliensi- 
um fauebant. ceterum praefectus tanta tunc argenti in- 
opia premebatur ut Franciscus Abraeus dicere non du- 
bitarit sacerdotes ita debuisse aurum et argentum de 
sacris aedibus auferre et praefecto dare, cum ad tantam 
miseriam et inopiam pro Caesare proque republica re- 
dactus esset, ut Achimelechus sacerdos sanctos panes 
propositionis, cum alios ad manum non haberet, regi 
Dauidi dedisset. at praefectus, ut tantae inopiae quanta 
ipsum incessebat mederetur, quadraginta aureorum mi- 
lia in cottidianos necessariosque sumptus tum a ciuibus 
tum a mercatoribus sua industria et diligentia mutuatus 
est. qui hac pecunia quam celerrime fieri potuit coacta 
et illa attributa ab aerarii tribunis Didaco Mexiae quae- 
stori numerata dilectum primo tota urbe habuit et, cum 
maxime ciuibus acceptus esset, quod sapienter se et co- 
miter gereret, milites circiter quadringentos partim 
equites partim pedites celeriter conscripsit armisque in- 
struxit. his pecunias distribuit atque promisit se eos, si 
egregiam in bello operam nauarent, remuneraturum. 
qua promissione et largitione modica illa quidem sed 
reipublicae tunc necessaria animos militum sibi deuin- 
xit. deinde equos emi et quinquaginta loricas et totidem 
galeas et ocreas et centum tormenta manualia ex eo fer- 
ro quod ex Paita portu, cum ipse Piuram uenisset, Li- 

mam exportandum curauerat fieri et magnum glandium 
numerum ex plumbo fundi atque ingentem pulueris pu- 
luisculique tormentarii uim ex eo sulpure aliaque mate- 
ria quam loannes Alfonsus Palominus, qui complures 
etiam loricas et cassides et alia arma tormentaque et tela 
iam fecerat, ex Bombone et Tarama attulerat confici ac 
tria tormenta campestria ex aere cum non parua funicu- 
li cannabini et pulueris tormentarii copia et multis eti- 
am globis ferreis ex nauibus quae in Callao erant portu 
educi et in urbem deuehi iussit. 

His rebus confectis, praefectus Gomezium Aluara- 
dum cum tribus equitum turmis et Ioannem Velleium 
Gueuaram iuris consultum, cui praerogatiuam milita- 
rem Caesaris nomine dedit, cum octoginta peditibus 
tormentariis ex his qui conscripti Limae fuere in Xau- 
xam, ubi castra erant posita, praemisit. reliquos uero 
milites ipse sibi retinuit, ex quibus quadraginta tormen- 
tarios in pulcherrimam atque ornatissimam Francisci 
Pizarri nauem atque in alias, quae per id tempus refer- 
tae mercibus in Callaum portum uenerant, quod ea- 
rum dominos ac magistros haberet suspectos, imposuit. 
loanni autem Perezio Gueuarae, quem praefecit naui- 
bus, imperauit ut suspectas naues e portu exire prohi- 
beret, ceteris uero libere ac secure et Panamam eundi et 
sarcinas et litteras deferendi et in Peruram redeundi, 
dummodo illae cursum quam citissime utroque confice- 

rent, facultatem daret. etenim praefectus non eo consi- 
lio edixit, ut militaribus custodiis naues in Callao et in 
aliis Perurae portibus retinerentur atque seruarentur, 
quo uectigalia regia abrumperet, portoria tolleret et 
commercia perderet, sed ut austrinum mare, quia hoc 
Caesari commodissimum fore putabat, tutum non re- 
fertum praedonum haberet. neque enim, nisi hostium 
naues cepisset, sicuti fecit, Peruram sub regis Hispania- 
rum imperium umquam redegisset. nam Didacus Alma- 
grus tum milites Hispanos qui uel e Panamensium por- 
tu uel ex Nicaragua prouincia in Peruram traiciebant in 
eas recepisset naues, tum autem eos qui equos, arma et 
commeatus ad praefectum Castrum comportabant re- 
pentino intercepisset interuentu, tum uero ipse Pana- 
mam et Nomen Dei depopulasset, agros uastasset, do- 
mos exhausisset colonosque inde Hispanos abduxisset, 
ex quibus exercitum deminutum suppleuisset omni- 
busque rebus instruxisset; quare Perura, nisi maximo 
labore, summa difficultate, immenso tempore, si naues, 
portus, sinus et aditus eius in Chiliensium potestate 
fuissent, nequaquam reciperari ualuisset. quin etiam 
maxime necessarium erat, quoniam bellum pro Caesare 
necessario aduersus eos gerebatur, qui ab ipso defece- 
rant et Peruram armis occupauerant, naues in Callao 
praesertim portu detinere, ut milites, qui undique ad 
Castrum confluebant, ex mari in tutum inuehi portum 
et res ad belli usum pertinentes, quae post naues hosti- 
um captas aliasque retentas aduectae fuere, importari 

possent. perdifficile enim antea erat, cum omnes fere 
coloni Hispani Didacum Almagrum sequerentur et 

Chilienses ex coloniis, municipiis et uicis cuncta aufer- 
rent, milites colligere armaque et equos comparare, at- 
que eo magis quod harum tum in Perura rerum summa 
inopia et annonae caritas erat. itaque praefectus praeci- 
pue enitendum atque contendendum sibi existimauit ut 
tanta incommoda reiceret, deminueret ac deuitaret, res- 
que ad bellum necessarias undique conquireret atque 
compararet atque ex remotissimis regionibus milites 
euocaret deduceretque et ubique cogeret ac conscribe- 
ret. quod profecto ipse Quiti, Pirurae, Trugilli, in Gua- 
razia et Caxae deuersoriis ac denique toto itinere usque 
ad Ciuitatem Regum et ibi diligent et sollerti proui- 
dentia incredibilique celeritate fecit, quippe ea omnia 
quae ad bellum opus fuere ex diuersis conuexit locis et 
difficili reipublicae tempore exercitum confecit et mili- 
tes armis telisque paratos ornatosque habuit. quarum 
rerum si uel minima, ut inter omnes qui interfuere re- 
bus constat, Vaccae Castro defecisset eaque Didaco Al- 
magro accessisset, qui fortissimorum et ad omne faci- 
nus paratissimorum militum exercitum et quidem hunc 
equis, armis, tormentis tam campestribus quam manua- 
libus longe instructiorem atque omnibus praesidiis 
quam regium munitiorem ducebat, numquam ille pro- 
elio, etiamsi tam acrem curam, diligentiam et consilium 
in prouidendo ea quae ad bellum fuere necessaria adhi- 
buerit, sicuti profecto adhibuit, superior discessisset. 
hoc ita esse facile ex eo proelio ad Chupas postea facto 

apparuit, quod aliquandiu usque adeo dubium fuit ut 
nemo satis discernere quiuerit utra pars uictoriam re- 
portatura esset, donec acies Didaci Almagri inclinare 
coepit. at uero Castrus, ne id aduersi sibi accideret, 
quod diligentissimis etiam ducibus et potentissimis po- 
pulis accidisse sciebat, animo consilioque prouidit atque 
praecauit, ut qui nihil aliud dies noctesque ageret, nihil 
curaret, nisi ut omnia militibus superessent, nihil dees- 
set, nibil impediret, quominus belli hostisque uictor 
euaderet. ac ut dux prudentissimus non solum quid 
ageretur paene oculis uidebat, uerum etiam quid futu- 
rum esset magnopere prouidebat, siquidem imprimis 


ipse naues, cum de fide dominorum, magistrorum nau- 


12 


tarumque dubitaret, quod plerique in alteram partem 
propensi essent, uerereturque ne simul ipsi cum suis 
nauibus ad Didacum Almagrum Arequippam profuge- 
rent infestumque mare austrinum haberent magnaque 
Ciuitati Regum aliisque coloniis maritimis et municipiis 
detrimenta inferrent, custodibus in portibus positis de- 
tinuit. quas inde naues cum in aliis Perurae portibus 
tum maxime in Callao ideo ornatas et ad omnem euen- 
tum paratas esse iussit, ut Limenses cum liberis et uxo- 
ribus et opibus in eas confugerent, si interim Didacus 
Almagrus, dum ipse infestis signis ad eum iret, a milita- 
ri uia deflecteret et cum exercitu ad uastandam ferro 
incendioque Limam ueniret, praesertim cum se eo uen- 
turum et senatum populumque Limensem trucidaturum 
urbemque solo aequaturum atrociter iam minatus fuis- 
set, propterea quod se inuito atque inconsulto Vaccam 

Castrum Perurae praefectum nomine Caesaris et appel- 
lassent et accepissent. sed et praefectus necesse habuit 
naues praecipue portibus continere, ut, si forte ipse 
proelio cum hostibus dimicaret atque, ut incerti sunt 
exitus uariique casus et anceps belli fortuna, acie uictus 
excederet, receptum cum reliquiis exercitus regii ad eas 
naues haberet, quibus inde in Nicaraguam nauigaret 
ibique reparato contractoque exercitu cum instructissi- 
ma omnibus rebus classe ad renouandum bellum temp- 
tandamque iterum fortunam in Peruram rediret. huc 
denique accedit, quod haec nauium retentio non incom- 
moda mercatoribus fuit, quoniam si illae in potestatem 
Didaci Almagri uenissent, nec libere hi nec tuto com- 
mercia sua facere, sicuti postea fecere, potuissent, sed 
uel ex Perura abire uel rapinas et latrocinia Chiliensium 
perferre coacti fuissent nec uero hi merces ex Panamen- 
sium portu exportandas nec illi inde in Peruram defe- 
rendas curauissent utrique sane extimescentes ne aut 
mari a praedonibus raperentur aut terra a militibus Al- 
magri diriperentur. quapropter praefectus, cum haec 
omnia diligenter perpenderet ac toto animo secum co- 
gitaret, aequum, utile necessariumque esse duxit naues 
quas suspectas habebat a mense Septembri ad lanuari- 
um insequentis anni, qui fuit a Christo nato millesimus 
quingentesimus quadragesimus tertius, in Perurae porti- 
bus retinere. 

Iam uero ipse, priusquam Lima egrederetur, ut id mi- 
litibus quod in Caxae deuersoriis, postquam seditionem 
illic in castris concitatam sedauisset, eis promiserat re 

ipsa praestaret, accurate cum quaestore et tribunis aera- 
rii egit ut in uestimenta, quibus illi induerentur, septem 
uel octo aureorum milia insumerent; hanc uero rem ho- 
mini uigilanti et industrio, qui et sagula aliasque uestes 
coemeret ac militibus diuideret rationemque accepti et 
expensi ipsis redderet, recte committerent. id ipsum illi 
se celeriter facturos promittunt atque recipiunt confe- 
stimque hoc onus quod sibi imponebatur Franciscus 
2 Gudiellius suscepit. Castrus autem, rebus in Ciuitate 
Regum prudenter constitutis, Ioanni Alfonso Palomino 
et Christophoro Roderico mandauit ut ambo arma et 
tormenta tam campestria quam manualia quae ibi facta 
quaeque empta fuere ligonesque et secures ac reliqua 
belli instrumenta quam ocissime in castra portanda cu- 
3 rarent. id etiam laboris Petro Anzurio iniunxit, ut cum 
aliquot equitibus se subsequeretur et milites qui aut ae- 
stu et itinere fessi aut lassitudine exanimati in uia rema- 
4 nerent colligeret eosque reficeret ac secum duceret. ipse 
uero, omnibus ad profectionem paratis, reliquos equites 
ac pedites ex urbe eduxit et cum his in Xauxam, quae 
milia passuum centum et uiginti inde aberat, contendit 
et bidui uiam progressus in Guadateriae hospitia uenit 
ibique substitit atque castris positis Petrum Anzurium 
exspectauit. 
117 Interim nuntiatum est Punenses, qui ad Didacum Al- 
magrum defecerant quique Vincentium Valuerdum Cus- 


3 subsequeretur correxi : -rentur PA | exanimat scripsi, cf. e.g. 
5.84.6 et Caes. Gal. 2.22.1 : examinati A : exammati P || 
4 Guadateriae 2A : -tariae P 

117 1 Punenses A : Punienses P | ad Didacum Almagrum 
P?A : a Didaco Almagro P st uid. 


LIBER SEXTVS 527 


chi pontificem, Ioannem Valdiuiessum equitem, Ioan- 
nem Blaschium iuris consultum et alios Hispanos, ut 
iam demonstratum est, interfecerant ingentemque auri 
et argenti uim rapuerant, incursionibus agros Portus 
Veteris et Guaiachiliae uastare finitimosque Indorum 
regulos ad defectionem sollicitare; ex his quosdam fide 
decedere et Punensibus auxilio esse, ut se ipsi aliosque 
Indos ab Hispanis oppressos in libertatem eximerent 
atque Portum Veterem, Guaiachiham, Piuram, Trugil- 
lum atque etiam Quitum ui ferroque inuaderent ac fun- 
ditus euerterent; ad haec Didacum Vrbinam et Bartho- 
lomaeum Perezium, quorum alter Guaiachiliae. alter 
Portui Veteri praeesset, nullo modo tantum tamque re- 
pentinum hostium impetum reprimere posse, quod per- 
paucos haberent milites Hispanos, quibus periculum 
quod intentaretur in omnes propulsarent; actum sane 
de iliis ipsis, nisi propere subsidium mitteretur, fore. 
quibus rebus praefectus, ne tanta incommoda colonis 
Hispanis euenirent, quam maturrime occurrendum ex- 
istimauit. uidebat enim Didacum Vrbinam et Bartholo- 
maeum Perezium sese diutius, nisi quis repente subsi- 
dio eis ueniret, sustinere non posse; periculum etiam 
esse, ne Portus Vetus, Guaiachilia ceteraeque Hispano- 
rum coloniae tam in maritimis quam in mediterraneis 
regionibus collocatae cum a Punensibus, qui in armis 
erant, tum etiam ab Indorum regulis, si tam iniquo rei- 
publicae tempore desciscerent, detrimenta acciperent. 
itaque Castrus Petrum Heraediam uirum fortem, stre- 

nuum et fidelem ad se in praetorium uenire iussit. hunc 
extemplo quaestorem creauit, quod eum quem praefec- 
tus tribunique aerarii fecissent parum idoneum atque 
integrum ad hoc munus gerendum esse certo sciret. qui 
edicto quoque sanxit ne quis Heraediam fungi officio 
suo neue hunc ipsum duo nauigia speculatoria e Callao 
portu educere prohiberet. cui etiam decreta edictaque a 
se subscripta et signo regio signata dari et pecuniam a 
quaestore numerari praecepit. ac demum cum his man- 
datis eum dimisit, ut e uestigio Limam rediret, unum et 
alterum nauigium speculatorium armis et commeatibus 
instrueret, quadraginta milites tum sagittarios tum tor- 
mentarios in utrumque imponeret atque sine mora in 
urbem Guaiachiliam nauigaret ac se cum Didaco Vrbi- 
na et Bartholomaeo Perezio coniungeret, ut cuncti 
communicatis etiam inter ipsos consiliis et coniunctis 
uiribus primum regulos qui defecissent aggrederentur 
eosque in deditionem redigerent, ceteros autem in offi- 
cio continerent, deinde in Punam traicerent nec ante 
bello absisterent quam eam insulam perdomarent, regu- 
los captos uinctosque Limam ducerent, denique Herae- 
dia operam daret ut aurum et argentum quod Punenses 
Vincentio Valuerdo pontifice et Ioanne Valdiuiesso in- 
terfectis per uim abstulissent sine fraude redderent id- 
que omne in aerarium Limense inueheret rationesque 
eodem continuo referret. 

Ceterum praefectus, cum Didacus Hallerius nondum 
ex Hispania rediisset nec quid post eius discessum ac- 
tum gestumue in Perura esset ad Caesarum nec ad se- 

natum Indicum scripsisset, Alfonsum Villalupum con- 
ducto in Callao portu nauigio Panamam ire atque ex 
Nomine Dei in Hispaniam transmittere litterasque quas 
ipse ad eos mittebat perferre iussit; ex quibus primum 
cognoscerent quantum laboris et periculi Castrus ab urbe 
Quito ad Xauxam usque uallem pro republica suscepe- 
rit, quo modo, qua ratione, cum in prouinciam a Dida- 
co Almagro Chiliensibusque exhaustam compilatamque 
uenisset, pecunias quaesierit et coegerit, milites college- 
rit, equos et arma coemerit, tormenta bellica et manua- 
lia fecerit ceteraque belli instrumenta conquisierit atque 
compararit eaque omnia ex disiunctissimis et maxime 
diuersis locis coniunxerit atque in Xauxam, ubi castra 
habebat, celeriter comportarit; deinde quantum ille cu- 
rae, operae, studii impenderit, quantum animo labora- 
rit, ut Didacus Almagrus, Ioannes Balsa, Didacus Men- 
dezius et reliqui eius factionis Hispani, qui Francisco 
Pizarro praefecto domi suae ferro trucidato Peruram 
occupauerant, in gratiam fidemque regis sui, quam de- 
seruerant, redirent; et ut hoc ipsum facerent Castrum et 
litteris quas ad eos deferendas curarit monuisse et, quo 
timorem illis incuteret, quasdam leges regias in patriae 
proditores regisque hostes constitutas ipsis etiam litteris 
inseruisse; denique Castrum, ut promissis etiam eos ip- 
sos induceret, fidem publicam suamque interposuisse, 
haud dubie se, si Didacus Almagrus Chiliensesque 
errorem suum deponerent et in reipublicae gratiam re- 
dirent imperioque parerent, ueniam impunitatemque 
scelerum et flagitiorum quae fecissent omnibus praeter- 

quam Francisci Pizarri praefecti interfectoribus datu- 
rum; sed nulla re persuadere istis potuisse ut furore 
inceptoque absisterent edictisque regiis audientes fo- 
rent; praeterea ut Caesar et senatus Indicus tum ex lit- 
teris intellegerent tum ex Villalupo audirent Didacum 
Almagrum Arequippa, Goamanga et Plata direptis et 
regulis amicis et sociis expilatis Cuschum ui et metu 
oppressum tenuisse, pecunias de aerario eius ciuitatis 
abstulisse atque ex ea copias iam in aciem eduxisse; Ca- 
strum autem, cum ualde ipse semper contendisset ut 
Almagrum et Chilienses ad salutem reduceret, sed nihil 
apud istos profecisset, nefariis et impiis perditorum ho- 
minum conatibus obuiam iturum et, ut recte atque or- 
dine atque ex republica omnia faceret, omnem operam 
daturum ne quid detrimenti amplius respublica caperet; 
quin etiam ipsum iam statuisse atque decreuisse ut Di- 
dacum Almagrum, Ioannem Balsam, Didacum Mende- 
zium et ceteros Chiliensis factionis Hispanos, iis tan- 
dem exceptis qui Franciscum Pizarrum praefectum 
obtruncauere, in fidem reciperet atque conseruaret, si 
sponte sua positis armis in deditionem uenerint; sin mi- 
nus, ut quam paratissimus ab equitatu, peditatu, tormen- 
tis reliquisque rebus pro Caesare, pro communi salute 
proque reciperanda Perura contra sceleratissimorum 
conspirationem hostium confligere; nec eum dubitare 
quin felici inuictoque Caroli V Caesaris nomine glorio- 
sam uictoriam consecuturus esset. 

Verum enimuero praefectus, cum haec diligenter per- 
scripsisset, Alfonso Villalupo quandam pecuniarum sum- 


audientes A : audientesque P || 5 in om. P : add. P? || 6 tan- 
dem] an tantum? | V P : quinti A 


LIBER SEXTVS 531 


mam uiatici nomine dedit eique mandauit ut ordine 
omnia Caesari senatuique Indico exponeret et quod ex 
uiatico deducto itineris sumptu reliquum esset Mariae 
Magdalenae Quignoniae praeberet. hoc ipsum etiam 
Didaco Hallerio ex urbe Quiti in Hispaniam redeunti, 
cui magnam quoque dederat summam, ut faceret prae- 
ceperat. hae autem pecuniae quas Castrus et Hallerio 
Quiti et Villalupo in Guadateria ad itineris sumptus 
contulit partim erant ex rebus quas ipse ex Hispania 
conuexerat et in Popaiana uendiderat (neque enim eae, 
cum nec ille iumenta tunc haberet nec Indos onerari 
uellet, importari in Peruram potuere) collectae partim 
Vaccae Castro propter utrumque munus, quod et iudi- 
cis et praefecti gerebat, numeratae a tribunis aerarii fue- 
re. et Heraedia et Villalupus acceptis pecuniis, ubi Li- 
mam reuersi sunt, hic quidem Ioanne Perezio Gueuara 
nauium praefecto permittente nauigium in Callao portu 
conscendit et Panamam nauigauit, ille uero quadraginta 
militibus, sicuti imperatum erat, in duo nauigia specula- 
toria, quae armis et reliquis rebus instruxit, impositis e 
portu egressus est et ad Guaiachiliam, quae ciuitas 
Sancti Iacobi Amaiensis nuncupatur, cursum direxit. 

At uero Castrus triduo in Guadateria commoratus, 
cum iam Petrus Anzurius milites qui fessi de uia substi- 
terant eo duxisset, iter coeptum in Xauxam intendit. 
quo cum peruenisset, incredibili honore et laetitia ab 
omnibus exceptus fuit. qui simul ac dies illuxit, statim 
armatus equum conscendit, copias perinde ac si cum 

Didaco Almagro proelio iam dimicaturus esset ex ca- 
stris in campum patentem eduxit, equites et pedites suis 
locis disposuit, aciem instruxit et cum ducibus eam cir- 
cumequitando exercitum recensuit. sed enim praefectus, 
cum turmas equitum cohortesque peditum recognosce- 
ret, periniquo ferebat animo, quamquam haec ita futura 
iam praeuiderat, quod milites et quidem non paucos 
prorsus inermes ac prope seminudos cerneret. hos eti- 
am sine equis, illos sine loricis et galeis, alios sine gla- 
diis et hastis uidebat, his tormenta manualia, illis puluis 
et funiculi, aliis glandes deerant. nam quamuis complu- 
res Hispani amore, fide, officio in Caesarem atque in 
patriam adducti undique in castra regia confluerent, ta- 
men plerique inermes et nudi et omnium rerum egeni 
sese in ea recipiebant. 

Ceterum cum praefecü et centuriones apud Vaccam 
Castrum quererentur, quod nec plumbum ad funden- 
das glandes nec puluerem nec funiculum ad tormento- 
rum usum haberent, quod quadringentae hastae et lan- 
ceae quas Gomezius Carauantes fecisset sine spiculis 
ferreis essent, atque ea omnia perquam importune pe- 
terent, quoniam sine huiusce modi rebus aduersus AI- 
magrum pugnare non possent, tum Castrus os ad eos 
duces qui se sequebantur conuertit et quasi indigna- 
bundus “estis? inquit, ‘duces fortes quidem et strenui, 
nam unus quisque uestrum Garsiam Paredem Hispa- 
norum longe fortissimum in certamen prouocare et 
audebit et ualebit, sed plane improuidi et neglegentes 
in omnibus quae ad proelium sunt necessaria proui- 

dendis.’ ad haec illi responderunt se ea nullo modo 2 
comparare potuisse, propterea quod Didacus Almagrus 
omnia diripuisset, non equos, non arma, non materiam 
ullam ad ea conficienda quae ad tormentorum usum 
opus essent reliquisset; quod si quid armorum aliarum- 
que rerum ad bellum pertinentium in Perura relictum 
esset, id omne apud eos occultaretur, qui a Caesare de- 
fecissent et Chiliensis essent factionis. tum praefectus, 3 
reductis in castris copiis, spicula ferrea ex una sporta, 
in quam coniecta erant, subito efferri iubet et subridens 
'en,' inquit, ‘duces, quadringenta spicula, quibus toti- 
dem hastas et lanceas munire potestis. haec Quiti, quod 
ab hac ualle Xauxa decies et quadringenta passuum mi- 
lia abest, facta fuere singulaque binis nummis aureis 
constitere. en plumbum, unde glandes fundi possunt, et 
funiculi ad tormentorum usum, quos Piurae emi. en 
carbones saligni, qui milibus quinquaginta inde allati 
sunt, et sulpur, quod ex Sora et Lucania regionibus, 
quae milia passuum ducenta et quadraginta ab his ca- 
stris distant, aduectum fuit, unde puluis tormentarius 
confici poterit. en tormenta manualia et alia arma, quae 
Limae fieri coemique iussi praeter ea quae Martinus 
Florentinus hic fecit.’ haec cum praefectus dixisset ea- 4 
que omnia integra exhibuisset, et duces et milites qui 
circa erant in admirationem sui conuertit, quippe cum 
ipse et animo ea prouiderit et quae militibus in Xauxa 

defutura esset prius praesenserit ideoque, multo ante- 
quam eo ueniret, Martinum Florentinum et Gomezium 
Carauantem, ut hic hastas et lanceas, ille arma faceret, 
in Xauxam praemiserat. 

Nec alia tunc arma nec tela in castris erant praeter- 
quam ea quae Florentinus et Carauantes suum quisque 
eorum munus sedulo exsecutus fecissent. quin et milites 
et tormentariae rei magistri puluere ac reliquis rebus ad 
tormentorum usum necessariis carebant, etiamsi Augu- 
stinus Zarataeus quaestor scribat, quod longe ab ipsa re 
abest, Vaccam Castrum ex Ciuitate Regum in Xauxam 
peruenisse, ubi Petrus Aluarus Holguinus tribunus mi- 
litum eum cum exercitu et armorum hastarumque ap- 
paratione multoque puluere exspectabat. quod si ita esset 
ut Zarataeus tradit, tamen inconsulte ac temere pugna 
cum Didaco Almagro, quod is multo instructiores et 
equitum et peditum copias habebat, commissa fuisset, 
nisi Castrus ea in praesens quae quam longissime in 
posterum prouidisset importari in Xauxam imperasset. 
nam et amplius centum milites qui erant inermes egre- 
gie armauit «et» cetera quae superfuere arma his equiti- 
bus et peditibus distribuit, quibus uidebat aut loricam 
aut galeam aut gladium aut hastam aut tormentum ma- 
nuale aut aliud telum deesse. sed imprimis Petrum Ver- 
garam centurionem insigni equo et quidem meliore illo 
quem ab eo, ne ipsum offenderet, acceperat, ut gratiam 
etiam referret, donauit. eum uero equum postea prae- 
fectus cuidam amico, quod sibi usui non esset, dedit. 
alios etiam equos quos mercatus fuerat quibusdam 
equitibus attribuit. adde quod plumbum, unde glandes 

pilulaeque funderentur, et sulpur et reliquam materiam, 
ex qua puluis puluisculusque tormentarius conficeretur, 
praeter magnam eius rei copiam, quam Ioannes Alfon- 
sus Palominus ex Bombone et Tarama attulerat, deni- 
que funiculos gossypinos tum militibus qui tormentis 
manualibus utebantur tum iis qui tormentis praeerant 
bellicis diuisit. praeterea tam turmas quam cohortes his 
suppleuit militibus, quos dilectu Limae habito conscrip- 
serat. 

Erant autem hi milites quos praefectus in Xauxa ca- 
stris continebat acres ueterani et belli certaminumque 
experti, quorum permulti sub Francisco Pizarro et Di- 
daco Almagro, qui ad imperium Hispaniarum regum 
Cuschanas Peruranasque adiunxere prouincias, mili- 
tauerant. ex quibus trecenti erant equites praeter quin- 
quaginta quorum praesidio Didacus Roias Goaman- 
gam tenebat, egregie equis et armis instructi et pedites 
partim hastati, qui picarii uulgo dicuntur, ducenti et oc- 
toginta, partim tormentarii amplius ducenti. ad haec 
tormenta bellica unum et uiginti. huc accedebant ingens 
pulueris puluisculique et funiculorum uis et maximus 
glandium  globulorumque numerus atque omne com- 

armorum ceterarumque rerum bellicarum distributione 
et diligenti sollertique prouidentia sua fecit ut exerci- 
tum ita omnibus rebus paratum, instructum munitum- 
que ad confligendum acie cum Didaco Almagro habe- 

4 ret, quo uictoriam ex eo reportaret. quem, sicuti etiam 
per exploratores cognitum erat, audiebat quam primum 
copias equis armis tormentis ac ceteris rebus instructis- 
simas Cuscho, quod ui oppressum captumque tenebat, 
educturum infestaque signa his omnibus qui arma pro 
Caesare ferebant partesque eius fouebant regiaque ca- 
stra sequebantur illaturum. 

Dum haec in Guarazia atque in Ciuitate Regum atque 
in ualle Xauxa geruntur, Didacus Almagrus, cum Pe- 
trum Aluarum Holguinum, qui milites Hispanos quos 
Cuschi collegerat ad Vaccam Castrum praefectum duce- 
bat, intercipere ad Xauxam, sicuti libro quarto demon- 
stratum est, non potuisset, copias suas, priusquam inde 
moueret, in tres partes diuisit. quarum unam et alteram 
his ducibus distribuit, quos ad occupandas diripiendas- 
que Cuschanae prouinciae ciuitates ire iussit, tertiam 
ipse secum Guaningam, quae ab ea ualle milia passuum 
centum et uiginti abest, uia regia nullis caedibus, nullis 
rapinis abstinens duxit infestaque eo signa intulit. duces 
etiam, quos ille cum aliis copiis praemiserat, crudelissima 
ac deterrima facinora patrauere compluresque Hispanos 
et Indos obuiam uenientes et uita et bonis spoliauere. 
nam Franciscus Peccius, qui primus Árequippam cum 
uiginti militibus tormentariis et totidem hippotoxotis 
occupauit, inter alia etiam flagitia quae commisit Ioan- 
nem Torrem inuito eius urbis senatu praetorem nomine 
Didaci Almagri fecit et Michaelem Corneium in carce- 
rem coniecit, propterea quod nollet pecunias ciuium 
qui in castris erant regiis ex eo loco promere, in quo 
repositas esse certo sciebat. Arequippa namque et Cus- 
chum et Guaninga et Plata in amicitia fideque regis His- 

paniarum perpetuo manserant et coloni fere omnes 
cum equis et armis Holguino duce ad Vaccam Castrum 
praefectum se contulerant et, si qui remanserant (re- 
manserant autem perpauci) qui partes regias fouerent, 
hi sese in densas et asperas siluas abdiderant. at uero 
Corneius, ne corpus suum distrahendum daret, tum au- 
reorum milia septem, qui eorum erant ciuium qui mili- 
tiam sub praefecto regio sequebantur, tum quattuor mi- 
lia Gutterii Caruaialis Vargae pontificis Placentini 
defossa Peccio commonstrauit. 

Is autem Gutterius pontifex naues quasdam, quibus 
aromata subueherentur, omnibus rebus ad tam longam 
perdifficilemque nauigationem necessariis eo anno in- 
struxit, qui fuit a Christo nato millesimus quingentesi- 
mus tricesimus quintus, ut insulas Maluccas odorum 
abundantissimas sub Hispaniarum imperio redigeret at- 
que ex ea aromatum subuectione atque commercio di- 
tissimus Hispanorum fieret, praecepitque ut naues illae 
e Baetis ostio soluerent. sed haec nauigatio ita calamito- 
sum exitialemque exitum habuit ut illa Simonis Alca- 
zauensis aliorumque Hispanorum, qui id ipsum temp- 
tarunt, quoniam naues illae Gutterii pontificis eo freto, 
cui Ferdinandus Magallanes Lusitanus ab se inuento 
nomen dedit, traiecto omnes submersae praeter unam 
fuerunt. haec uero nauis prima omnium fuit, quae a 
faucibus illis Magallanicis usque ad Quilcham Arequip- 

pae portum oram maris austrini percurrit, explorauit 
notitiamque illius immensi tractus maritimi dedit inco- 
lumisque eo peruenit. quae postea iussu Francisci Pi- 
zarri praefecti empta refectaque fuit, quamquam non 
satis compertum habetur utrum pecunia, quae pro ea 
naui soluta est, Arequippae deposita et ad id tempus 
conseruata, quo Cbilienses eam urbem diripuerunt, an 
multo ante in Hispaniam allata ad Gutterium pontifi- 
cem fuerit. utcumque sit, tamen inter omnes constat 
tantam pecuniam quantam supra rettuli una cum mul- 
tis iumentis, armis et uestimentis, quae amplius aure- 
orum milibus octo aestimata fuerunt, a Francisco Peccio 
ui ablatam eamque omnem praedam crudelissime ex 
fortunis Arequippiensium Cuschum ab eo conuectam 
fuisse. 

Iam uero Garsias Aluaradus, qui e Xauxa cum quin- 
quaginta equitibus in planum descenderat, se tota ea uia 
regia, qua iter Arequippam intendebat, sanguine, latro- 
ciniis aliisque flagitiis contaminauit supraque aureorum 
milia centum abstulit atque in deuersoriis Hiscae His- 
panos quosdam Cuscho Arequippaque Limam redeun- 
tes uulnerauit atque despoliauit, equos et arma multum- 
que auri et argenti ipsis eripuit et Gomezium Roiam 
cepit. tum uero Arequippam non multo post quam 
Peccius discesserat 1 ingressus primo aedem Diui Domi- 
nici, ut qui audisset ingentem auri et argenti uim ibi 
defossam esse, effodi iussit ac subter altare nummum 
aureorum milia decem inuenit. nec ullam rationem ho- 
mo sceleratissimus ac sacrilegus templi, in quo thesauri 

ciuium erant reconditi, habuit. deinde Franciscum 
Montenigrum uirum honestissimum atque optimum, 
quod is a Caesare deficere numquam uoluisset, in uin- 
cula coniecit eumque Cuschum secum duxit. at cum ille 
casu sese e uinculis exemisset ac domum profugisset, 
Aluaradus subito itinere conuerso in eam urbem regre- 
ditur, Montenigrum capit ipsique ea nocte in hospitio 
suo laqueo gulam frangit ac prima luce, ut ab omnibus 
oculis cerneretur atque uideretur, palo in medio foro 
affigendum curat. inde rursus iste multo auro argento- 
que onustus iter Cuschum petere contendit. 

Porro Didacus Mendezius, qui unus erat ex Almagri 
ducibus, cum uiginti tantum equitibus ad Charcarum 
regionem  penetrauit, Platam Hispanorum coloniam 
longe omnium ditissimam diripuit, quicquid erat auri et 
argenti equorumque et armorum rapuit atque praedatus 
est, senatum populumque Platensem ut Didacum Alma- 
grum praefectum Perurae maximum appellarent atque 
acciperent imperataque eius facerent ui et minis coegit. 
post in iugum Porcum celeberrimum, quod totum ue- 
nis argenti scatet, transiit magnumque inde eius metalli 
pondus, quod et Caesaris et Francisci Pizarri praefecti 
et Ferdinandi eius fratris erat, Cuschum tulit. adde huc 
argenti fodinas illas, quae ab ipso iugo Porciae uocan- 
tur, Caesari Pizarrisque ademptas atque ereptas a Men- 
dezio fuisse et Didaco Almagro attributas; eos etiam 
pulsos qui in argentaris illis rationes negotiaque Caesa- 
ris et Pizarrorum procurabant et gerebant et alios in 
ipsorum locum suffectos, qui eas argenti fodinas nomi- 
ne Didaci Almagri tenerent argentumque pro eo fode- 
rent atque conflarent. sed enim Franciscus Almendras, 
quem Petrus Anzurius, qui coloniam Platam anno 
Christi millesimo quingentesimo tricesimo octauo in 
Charcis collocauit, pro praetore prius reliquerat, quam 

ex ea ciuitate milites quosdam Hispanos, ut se Vaccae 
Castro praefecto iungerent, ad Petrum Aluarum Hol- 
guinum deduceret, simul atque Mendezius abiit, statim 
et argentarias et Platam recepit. 

Quin etiam Christophorus Sotellus, quem Didacus 
Almagrus ex Xauxa, ut militibus Cuschum occuparet, 
cum magna peditatus equitatusque parte praemiserat, 
nulla non flagitia atque scelera tam in Hispanos qui 
obuiam ueniebant quam in Indos qui partes fouebant 
regias commisit. nam Guaningae, qua iter ipse in Cus- 
chanam ciuitatem habuit, fecit ut magistratus et ciues 
imperio Didaci Almagri obtemperarent eumque iam 
cum reliquis copiis aduentantem urbe reciperent atque 
praefectum Perurae maximum appellarent. hoc negotio 
confecto, Sotellus triduum ibi commoratus uiginti mili- 
tes praesidio urbi reliquit et coeptum iter Cuschum 
intendit. interim Gomezius Roias, cum ea mandata 
quae Quiti Vacca Castrus ad senatum populumque 
Cuschanum dederat diligenter confecisset. animosque 
omnium ciuium uerbis confirmasset atque ut in fide et 
officio permanerent hortatus fuisset, eo reuerti unde 
uenerat constituit, ut et litteras senatus Cuschani Vac- 
cae Castro redderet et quae in ea urbe egisset ipsi re- 
nuntiaret. itaque Cuscho profectus, cum iter unius diei 
iam fecisset, in Garsiae Aluaradi manus incidit. is au- 
tem Roiae postridie eius diei quam eum retinuerat dis- 
cedendi potestatem fecit. qui cum in Almayralium In- 
dorum regionem longius passuum milibus CLX ab 
urbe Cuscho iam peruenisset, ab Henrico Sotelli signi- 

fero iterum captus Cuschumque reductus et in catenas 
coniectus est. 

6 Ceterum Christophorus Sotellus eam urbem occu- 
pauit, Antonium Gamam iuris consultum et Bernar- 
dinum Mellam se magistratu abdicare coegit, senatum 
populumque Cuschanum perpulit ut summum magis- 
tratum Vaccae Castro, quem Caesar ei dederat, abroga- 
rent et Didacum Almagrum praefectum Perurae maxi- 
mum apellarent imperioque eius parerent actaque et 

2 iussa Vaccae Castri praefecti regii rescinderent. tum de- 
mum ipse se praetorem omni immanitatis, auaritiae, 
perfidiae et rapacitatis genere utens contra senatus et 
ciuium uoluntatem fecit ac Gomezium Roiam tertia fe- 
re uigilia, ne a quoquam dinosceretur, uinctum ad se 
duci iussit. a quo ipse secreto quaesiuit utrum Christo- 
phorus Vacca Castrus uiueret an ad Galli insulam nau- 
Íragio periisset. ‘uiuit’ inquit Roias, ‘et Quiti ex diplo- 
mate regio praefectus totius Perurae maximus ingenti 
omnium laetitia et assensu appellatus est.' rursus inter- 
roganti Sotello an diplomata a Garsia Loaysa cardinale 
Hispalensi Vaccae Castro data adulterinis signis an re- 
giis signata essent, legitima esse firmissime asseuerauit. 
et cum ille saepius ipsum rogaret ‘num Christophorus 
Vacca Castrus a Caesare senatuque Indico praefectus 
Perurae ac summus legatus creatus est, num utramque 
prouinciam Nouae Castellae et Noui Toleti Caesar ei 
decreuit?', Roias respondit: ‘non est quod amplius du- 

3 bites quin uerissimum sit quod rogas.' tum Sotellus nimis 
atrociter Roiae minitatur, propterea quod is constanter 
atque non timide et quidem iure iurando, ut fidem fa- 

ceret, pro certo affirmaret se uidisse diploma a Garsia 
Loaysa cardinale Hispalensi et ab senatu Indico signa- 
tum et manu Caesaris subscriptum signoque regio mu- 
nitum, quo utraque prouincia Nouae Castellae et Noui 
Toleti Christophoro Vaccae Castro attribuebatur, se ca- 
put ei abscisurum, si ea quae sibi dixisset cuiquam 
enuntiaret. ‘atqui’ inquit Roias, ‘si haec enuntiari non 
uis, iube me quam primum dimitti; sin minus, quae di- 
xi negare non potero.' qua re Sotellus et quorundam 
Hispanorum precibus adductus Roiam quattuor equiti- 
bus custodiendum deducendumque ad Didacum Alma- 
grum dedit. qui eadem quae Sotellus de Vacca Castro 
cognouit, litterisque quas ab eo perferebat perlectis, mi- 
naciter prohibuit ne quae de Vacca Castro rettulisset 
ulli enuntiaret aut multitudini proderet, eumque, ut in 
liberis haberetur custodiis, cum eisdem equitibus Cus- 
chum remisit. 

Erat per id tempus Almagrus in Bilcarum regione; 
jam enim Guaningam diripuerat et Franciscum Setielem 
catenis constrinxerat, quod ad Vaccam Castrum profu- 
gere uoluisset. quem etiam ipse, nisi quidam equites 
pro eo intercessissent, tormentis lacerauisset. ex Bilcis 
Almagrus Cuschum uenit et, sicuti in Ciuitate Regum 
fecerat, se more regio magno tubarum sono praefectum 
Perurae summum per fora per uicos urbis appellari ius- 
sit. statum ciuitatis conuulsit. honores quibus uoluit 
mandauit. Gomezium Roiam, qui iam sex menses in 
custodiis tenebatur, ut eo unde uenerat reuerteretur, di- 
misit et cum eo Antonium Gamam iuris consultum et 

Consaluum Ferdinandum senatorem legatos ad Vaccam 
Castrum misit. et sane Almagrus satis cognitum habe- 
bat ex edictis decretisque regiis, quae loannes Val- 
diuiessus, Petrus Puellaeus, Franciscus Carrenus, Petrus 
Heraedia et Gomezius Roias ad colonias et municipia 
magno cum uitae suae discrimine attulerant et peruul- 
gari edique ac praeconis uoce ut moris est in publico 
atque in foro, ut in omnium notitiam uenirent, pronun- 
tiari curauerant, Christophorum Vaccam Castrum no- 
mine Caroli Caesaris Hispaniarum et Indiarum regis 
praefectum et legatum uniuersae Perurae nempe a Por- 
tu Vetere ad Platam usque coloniam in longitudinem 
uicies centena passuum milia appellatum atque accep- 
tum fuisse. nec ignorabat eos omnes qui pacem et con- 
cordiam colebant quique partes regias defendebant sese 
Vaccae Castri praefecti regii imperio et potestati subie- 
cisse. sciebat etiam complures Hispanos, ut regi operam 
nauarent, ad Vaccam Castrum se Quitum contulisse; 
ipsum uero iam Quito egressum Piuram et Trugillum 
recepisse atque inde in Guaraziam uenisse atque ibi exer- 
citum a Petro Aluaro Holguino accepisse et in Ciuita- 
tem Regum descendisse ac demum in Xauxa ualle castra 
posuisse. 

Sed quamquam haec omnia perspecta et explorata 
Didaco Almagro erant, non tamen ideo ipse se a nefa- 
rio scelere abstinebat, quippe qui nomen regium usur- 
pauit, iurisdictionem uenalem habuit, aerarium ualida 
militum manu fregit et expilauit, regulos Indorum qui 
in sua erant potestate subiectos ducibus fecit, agros eo- 

rum Hispanorum qui sub praefecto regio militabant 
militibus dedit, denique Indis ea stipendia et tributa im- 
posuit, quae cum dependere non possent, aut acerbius 
ab illis haec exigebat aut per cruciatum ipsos interfici- 
ebat. tum etiam Ioannes Balsa, Garsias Aluaradus et alii 
Almagri duces milites ac satellites tantum crudelitatis, 
populationis, libidinis, auaritiae, sceleris tam in Hispa- 
nos colonos quam in Indos regis uectigales, socios et 
amicos exercuerunt quantum nec Arabes nec aliae qui- 
dem gentes immanes et ferae et barbarae exercuissent. 
ita enim omnia diuexarunt, uastarunt atque diripuerunt, 
ita miseros Indos compilauerunt et fortunis euerterunt 
ut hi sua calamitate casuque grauissime afflicti atque 
euersi nec aliena negotia curare nec aliorum incommo- 
dis, etiamsi uellent, angi possent. nam et regulos isti 
aurum et argentum effodere cogebant et cum alios In- 
dos tum praesertim eos qui uectigales stipendiariique 
regis et Francisci et Ferdinandi Pizarrorum erant longe 
acerbius et durius quam bruta tractabant. quos adeo isti 
ipsi deperdiderunt et onerarunt et possessiones eorum 
dissiparunt ut in antiquum statum restitui et usui esse 
nisi longo tempore nullo modo possint. 

Praeterea idem Almagri duces et milites et satellites 
praeter tot tantaque latrocinia quot quantaque per co- 
lonias, municipia, uicos et uias fecerunt, cum ex iis 
ciuitatibus et oppidis quae diripuerant Cuschum con- 
uenissent, a praefecto aerarii Cuschani amplius aure- 
orum milia centum atque a Ferdinando Bacchicao qua- 
draginta milia extorserunt atque eripuerunt. tum etiam 

a Francisco Caruaiale exegerunt atque coegerunt ut 
maximam auri argentique et gemmarum uim, quam 
domi suae continebat, ipsis daret. ad haec Petrum Bar- 
cum eius urbis longe locupletissimum ciuem capiunt 
monentque, nisi suspendi protinus uelit, pecunias om- 
nes, quas in terram defoderit, confestim ac sine mora 
promat. sed is cum nec eas dare nec ubi thesauri obru- 
ti essent commonstrare uellet, iam iam suspendendus 
exclamauit: (iuuet me Deus, iuuet me rex! ‘nemo est 
hic rex, conclamant praefecti et centuriones, nisi unus 
Didacus Almagrus, qui Carolo Caesare Hispaniarum 
rege inuito, uelint nolint omnes qui Peruram incolunt, 
huius saltem prouinciae Noui Toleti praefectus erit. 
quin etiam atroci improbo et inhumano edicto sanxe- 
runt ne quis aurum argentumue foderet neue funderet, 
nisi tantum id quod ex auri argentique fodinis ad se 
importari uellent iuberentue. quae res Carolo Caesari 
summum attulit detrimentum uectigaliaque ei deteriora 
fecit; plus enim ipse milia nummum aureorum sescen- 
ta amisit. coloni autem Hispani, ad quos auri argenti- 
que fodinae illae pertinebant, duplo maius quam Cae- 
sar incommodum acceperunt, utpote qui eo magis 
animum intendebant, quo se tuerentur et ab omni peri- 
culo conseruarent et Didacum Almagrum cum suis 
perderent, quam ut aurum et argentum eruerent atque 
conflarent. id ipsum uero cum Almagrani facerent ad- 
monerenturque ut saltem quintam partem uectigalis 
nomine Caesar penderent, respondebant Caesarem 
principem potentissimum uectigalibus illis haudqua- 
quam indigere. quo fiebat ut et Almagrani, cum tantam 

tamque multam pecuniam ex rapinis, direptionibus et 
latrociniis coegissent atque in urbem Cuschanam con- 
gessissent, omnibus rebus ad bellum necessariis abun- 
darent et ea quae deessent nullo negotio compararent. 

At Didacus Almagrus nullum diem nullam noctem 
intermittebat, quin animo et consilio prouideret ne 
quid sibi ad consequendam uictoriam deesset. nam sta- 
tim ut Cuschum armis oppressit, tormenta tam campes- 
tria quam manualia ex aere et quam maximum glandi- 
um pilularumque numerum ex plumbo fundi, quam 
maximam pulueris puluisculique tormentarii et funicu- 
lorum ex gossypio uim ad tormentorum usum confici 
pararique iussit. equestres et pedestres copias ex iis sup- 
pleuit militibus, qui ultro rapiendi atque praedandi spe 
ad eum undique confluebant. quibus ipse ut hominibus 
perditissimis et profligatissimis, quo magis eos licentia 
peccandi sibi obstringeret et ad omnia paratiores promp- 
tioresque haberet, quodcumque uellent facinus patrare 
permittebat. 

At Petrus Candia, qui rei tormentariae praeerat, ut 
a nobis iam dictum est, tormentum ualde magnum ex 
aere fecit, in quo insigne Diui Iacobi incidit. est autem 
hoc insigne crux purpurea forma spathae, quam eius 
ordinis milites pro pectore uestibus consutam osten- 
tant. eo uero tormento ille propalam dicebat se in acie 
unam aut alteram glandem ac plures in insigne illud 
purpureum, quod Vacca Castrus in paludamento gesta- 
turus esset, usque eo directurum, donec ipsum simul 
cum insigni tralectum equo deiceret. atque ut homo 


5 tamque $ : tantamque P 
10 1 glandium S : gladium P 


10 


2 


11 


3 


12 


548 CALVETVS, DE REBVS INDICIS 


Cretensis loquax et perfidus transfuga, ut qui ad Alma- 
grum transfugisset, hortari et monere duces et milites 
ut in defectione, rebellione proditioneque ad ultimum 
perseuerarent dignitatemque Didaci Almagri armis 
defenderent non desistebat: si ita fecerent, non solum 
ipsos summam inde laudem et gloriam reportaturos, 
sed maximos etiam honores, diuitias et opes consecutu- 
ros. tum etiam Candia ementiendo aliquid et criminan- 
do animos militum in Vaccam Castrum inflammabat et 
ad omnem cupiditatem incendebat et, quo facilius id 
quod uellet ipsis persuaderet, iactabat se unum cum 
alis tormentis bellicis tum maxime illo tormento, in 
quo insigne Diui Iacobi incisum erat, omnes copias re- 
gias cum praefecto fusurum atque humi corpora pro- 
straturum. 

Quibus rebus duces et milites adducti et Cretensi fi- 
dem habentes scelereque et furore inflammati sese con- 
firmant et in perfidia et impudentia persistunt. sed im- 
primis cum Didaco Almagro consentiunt et de exercitu 
et praefecto regio delendo coniurant. deinde in foro 
suggestum atque e regione modico interuallo interiecto 
altare ex lignea materia exstruunt et utrumque pulchris 
tapetis adornant. altari autem sanctam aram cum sacro 
quattuor euangeliorum codice ac cruce argentea impo- 
nunt. utrimque uero ad capita altaris singulos sacerdo- 
tes Hispanos, quorum alter ex eorum erat ordine, qui 
ad redimendos Christianos a Turcis uel a Mauris uel a 
praedonibus barbaris captos institutus est, consistere 
iubent, qui praefectos, centuriones, milites et reliquos 
coniuratos, quorum princeps Didacus Almagrus erat, 

iure iurando tactis sacris adigerent. his rebus dispositis, 3 
Didacus Almagrus, militibus et ciuibus ad contionem 
conuocatis, suggestum ascendit. hoc milites armati cir- 
cumsistunt, ciues forum complent, praefecti uero et 
centuriones in suggesto cum Almagro consistunt. qui 
silentio per praeconem facto orationem quam habiturus 
erat a Gaspare Roia scriba ex scripto recitari et a Ferdi- 
nando Benalcazare praecone magna uoce, ut ab omni- 
bus exaudiretur, ad hunc modum pronuntiari iussit: 
'disciplinam et scientiam rei militaris, duces, equites, 4 
milites fortissimi, ciues optimi et amicissimi ac fratres 
carissimi, a maioribus nostris inuentam atque institutam 
esse ad rempublicam regendam, ad communem salutem 
defendendam et ad frenum tyrannis iniciendum nemi- 
nem uestrum ignorare arbitror. quae si in bellis, dissi- 
diis ac dissensionibus uehementissime exerceatur, causa 
summae et mirificae tranquillitatis in regnis, ubi illa 
commouentur, nascuntur, fiunt, esse solet. at quoniam 5 
Deus, ut litteris sacris proditum est, populo Israelitico 
sic praecepit "persequimini inimicos uestros et corruent 
coram uobis", permissum uidetur ut bella iusta et pro- 
elia fiant. sunt enim haec hominum iniquorum et in- 
fidelium regnis poena et eorum qui rempublicam per- 
turbant supplicium: tyrannorum deiectio, seruitutis 
depulsio, orbis terrarum summa pax et summa tranquil- 
litas. quod si ita est, quis uestrum dubitare potest quin 6 
hoc bellum, quod Dei contemptoribus, regis hostibus, 
patriae proditoribus infertur, quam iustissimum sit? 
nam ut planius et apertius dicam, nimis certe inter om- 7 

nes constat Petrum Aluarum Holguinum hominem au- 
dacissimum et insanissimum militibus ex ea regione 
quam explorabat huc deductis hanc ciuitatem praetextu 
nominis regi ad arma excitauisse, equites et pedites 
Hispanos ex coloniis Arequippa Guaninga, Plata 
euocauisse, eos sub uexillo regio misisse ac sibi coni- 
unxisse, societatem non modo cum praefectis et cen- 
turionibus sed cum quibusdam etiam Indorum regu- 
lis iniisse, denique signa militaria extulisse. hoc quid 
aliud fuit, nisi Holguinum tyrannidem affectare ac, si- 
cuti in animo iam habebat, ea manu quam sibi adiunxe- 
rat, cuius etiam ipse dux et princeps erat, prouinciam 
Cuschanam occupare atque se Noui Toleti praefectum, 
ne dicam regem, constituere? hoc ille ambitione qua- 
dam perniciosa temptabat, hoc moliebatur, ut cum sum- 
mo imperio esset, hoc se assequi sperabat. et sane nisi 
quod timor animum eius praeoccupauit, honorem et 
gloriam imperii, quo minime dignus erat, acquisiuisset 
atque, quod plane iniquum erat, laudem et gratiam no- 
bis praeripuisset, cum longe iustius haec omnia Didaco 
Almagro patri meo huius urbis et prouinciae Cuscha- 
nae summo praefecto propter infinitos sumptus quos in 
exploranda Perura Chiliaque fecit, propter summos la- 
bores quos pro republica proque imperio Hispaniae au- 
gendo sustinuit, propter pericula quae terra marique in 
tuenda obsidioneque hac ciuitate liberanda subiit quam 
illi deberentur; neque enim tanta sunt Holguini merita 
neque huius in Caesarem officia neque in rempublicam 
beneficia ut uix cum patris mei minima parte aequari 

conferrique possint. utrum autem praemia aeque magna 
et ampla Holguino ac patri meo a Caesare deferenda an 
utri maiora et ampliora danda essent uos ipsi decernite 
aut iudicate. nam quantum Caesar Didaco Almagro 
praefecto et legato suo tribuerit, quantum singulare eius 
in rempublicam studium, officium et fidem probarit atque 
laudarit per diploma illud, quo prouinciam ipsi Cuscha- 
nam decreuit, ut omnes intellegere possent, potissimum 
testatus est, etiamsi Ferdinandus Pizarrus, qui per idem 
tempus apud Caesarem erat, de patris mei fama detra- 
hendo, laudibus eius obtrectando easque imminuendo 
et coram iucundissimo Caesaris conspectu res bene et 
feliciter ab illo gestas eleuando infensius aduersaretur, 
quominus honor Almagro debitus deferretur et daretur. 
sed Caesar nullam obtrectatori et aduersario fidem ha- 
bens patrem meum praeter Noui Toleti praefecturam, 
quam ei dedit, maximis honoribus et praemiis decoras- 
set, nisi ille iniquo fato in medio hoc foro ab isto sub- 
latus fuisset. quam ob rem ex his omnibus perspicuum 
est non minus Ferdinandum Pizarrum quam Petrum 
Aluarum Holguinum tyrannidem et appetiuisse et sus- 
unuisse atque eos qui hunc sequuntur seditiosos, am- 
biuosos, improbos et hostes regis et reipublicae esse, 
quippe qui merita Caesaris in se proponentes arma ad 
immanem uectigalium regiorum iacturam et ad exitium 
et uastitatem totius Perurae sumpserunt et cum Holgu- 
ino duce se ipsi coniunxerunt non aliam ob causam, 

quam ut aurum et argentum, quod uectigalis nomine 
Caesari pendebatur, inter se diuiderent, prouinciam 
Cuschanam uexarent, regiones et agros uastarent, aera- 
rium compilarent et bona omnium uestrum et socio- 
rum diriperent et ciuitates ac domos funditus euerte- 
rent. unde caedes, rapinas, latrocinia fieri atque ingentia 
alia mala nasci et uectigalia regia abrumpi et amitti ne- 
cesse est. sed enim hi quos Holguinus per causam no- 
minis et commodi regii ad arma capienda sollicitauit eo 
magis in culpa sunt, quod ipsis scripsi ac denuntiaui, ne 
quis Cuscho aut alia ex urbe excederet neue seditionem 
faceret, sed secure et quiete domi suae quisque mane- 
ret; me operam daturum ut leges et iudicia administra- 
rentur, quo suum cuique ius redderetur, ne cuiquam 
iniuria fieret, propterea quod ille, qui tanta perfidia Di- 
dacum Almagrum necandum curauerat et me eius fili- 
um interficere uoluerat, iam obtruncatus esset; nec me 
illos persequi, sed tantum mortem patris mei ulcisci uo- 
luisse eiusque necis neminem alium iudicem quam Cae- 
sarem tamquam regem meum futurum, quod sperarem 
ipsum aequi bonique id facturum ac pro sua clementia 
et pro meritis paternis mihi condonaturum, atque eo 
magis quod Deus et iustitiam suam diuinam in Francis- 
cum Pizarrum exercuisset, ut qui permisisset ut decem 
uel duodecim tantum Hispani eum de altissimo gradu, 
in quo positus erat, deicerent atque in tantis copiis et 
opibus, in tanta potestate et dominatu et tot amicis et 
necessariis in aedibus suis circumsaeptum trucidarent ac 
penetralia cruento tyranni corpore contaminarent et pa- 

tri meo sanguine eius parentarent; qui suo labore, opera 
et studio et suis et amicorum diuitiis in amplissimo dig- 
nitatis gradu, ad quem ascenderat, eum collocauit, qui, 
etsi uirtute, prudentia, scientia militari, rerum usu et 
facultatibus quam ille praestabat, quibus rebus facile 
per se et naturam regionum Perurae cognoscere atque 
eas sub Hispaniae imperium redigere atque regere po- 
tuisset, tamen cum omnia officia quae ipse in rempubli- 
cam contulisset et labores quos pertulisset et sumptus 
quos in exploranda Perura fecisset ac pericula quae obi- 
isset cum aliis tum maxime Caesari et senatui Indico 
notissima esse arbitraretur, honorem et imperium Fran- 
cisco Pizarro quam sibi deferri et primum locum tribui 
maluit, ut ille laborum fructum et periculorum praemi- 
um caperet. tanto amore et beneuolentia pater meus 
Pizarrum prosequebatur! sed hic tantis beneficiis ab illo 
affectus fidem laesit, foedus fregit, amicitiam et societa- 
tem uiolauit, utpote qui nulla mentione de Didaco Al- 
magro facta Peruram cum imperio obtinuit, cum is Al- 
magrus sua impensa ipsum in Hispaniam misisset 
oratum Caesarem, ut eam prouinciam utrique aut attri- 
bueret aut in duas praefecturas diuideret, harum alte- 
ram Pizarrro, alteram Almagro daret. sed hic nihilo se- 
tius in officio fuit et illum ex Hispania Panamam 
redeuntem benigne excepit et fratres eius et propinquos 
omnium plane rerum egenos suis pecuniis iuuit atque 
eos omnes aere alieno, quo obruti erant, liberauit et, 

cum hi uersuram facere iam non possent, grande etiam 
negotii gerendi studio aes alienum contraxit, quo et 
naues parauit et omnibus rebus instruxit, quibus Fran- 
ciscus Pizarrus in Peruram nauigaret. qui si rationem 
uirtutis et honoris habuisset, ut certe habere debuit, si 
gratus, si tanti beneficii memor fuisset, etiamsi referre 
gratiam non potuisset, habere certe debuisset. sed iste 
semper in patrem meum ingratus fuit. ceterum quam- 
quam plerosque uestrum certo scire arbitror quae bene- 
ficia Didacus Almagrus in Franciscum Pizarrum contu- 
lerit et quam gratiam hic illi rettulerit, tamen ea, ut 
omnes intellegant, perquam breuiter perstringam et at- 
tingam; longum enim esset omnia persequi nec, si uel- 
lem, ullo modo ea aut memoria consequi aut oratione 
complecti possem." 

*Ac primum Didacus Almagrus cum ea classe quam 
sumptu suo instruxit atque ornauit Franciscum Pizar- 
rum, quem in societatem explorandae adiungendaeque 
Perurae ad imperium Hispaniae assumpserat, eo prae- 
misit. deinde ipse cum alia quam comparauerat classe, 
ut de ea etiam regione inquireret, subsecutus est alte- 
rumque oculum cum Indis citra flumen Sancti Ioannis 
confligens amisit. inde cum nihil certi de Pizarro habe- 
ret, quid ageret maximeque ubi esset, Panamam repe- 
tens sese cum eo in Chinchama coniunxit. qui cum eam 
expeditionem parum sibi militibusque laetam fore puta- 
ret, iam apud animum statuerat susceptum officium de- 

serere. sed ille Pizarrum adhortatus ut in eo quod sus- 
ceperat constanter perseueraret Panamam, quae non 
longe a Chinchama aberat, se recepit ac sine mora 
unam nauem armis, militibus commeatibusque egregie 
adornatam ad Pizarrum, qui tunc cum tredecim tantum 
sociis in Gorgone erat insula, misit. qua naui ipse cum 
sociis ad Tumbezium appulit et explorata regione Pana- 
mam rediit et impensa patris mei, ut supra dictum est, 
in Hispaniam transiit atque, cum id quod postulauit 
cum gratia a Caesare impetrasset, Panamam cum tribus 
Pizarris fratribus suis et propinquis compluribusque 
aliis Hispanis reuersus est. et quamquam is summa am- 
bitione societatem fregerat, foedus ruperat, tamen Al- 
magrus, ne illius in se perfidiam increparet, tam insig- 
nem sibi illatam iniuriam quieto aequoque animo tulit 
nec ab officio discessit, sed magna aeris alieni ui con- 
tracta classem parauit atque instruxit, qua Franciscus 
Pizarrus cum fratribus, propinquis et aliis Hispanis 
quos secum adduxerat in Peruram nauigauit. nec multo 
post Almagrus alia classe, quam ipse instrui pararique 
iussit, eo traiecit expositisque in terram militibus in Ca- 
xamalcam ire contendit magnoque subsidio Pizarro et 
militibus Hispanis, qui eo tempore hostium impetu 
premebantur, fuit. tum etiam ipse cum suis et Francisci 
Pizarri postulaus Ferdinandum Pizarrum, quem perin- 
de ac fratrem diligebat, in Hispaniam ad Caesarem mi- 
sit, cui ex Caxamalca decedent! argentum et aurum 
multum uiatici nomine dedit. is autem Pizarrus patri 
meo promisit se maxima eius in rempublicam merita et 

omnia quae in exploranda Perura non minus fortiter 
quam prudenter gessisset Caesari ordine expositurum 
ac diligentissime curaturum ut Caesar aliam praefectu- 
ram a finibus eius quam Franciscus Pizarrus gerebat illi 
daret. sed tantum abest ut Ferdinandus Pizarrus id 
quod promisit praestiterit ut partim aliter ac debuit 
quae Almagrus gessit Caesari rettulerit, partim quod illi 
detraxit sibi assumpserit. ex quo clarius intellegitur Pi- 
zarros non modo gratiam debitam ac meritam Almagro 
non rettulisse, sed ne ullam quidem uoluntatem remu- 
nerandi beneficia eius habuisse. an non sunt isti homi- 
nes plane improbi et ingrati, qui beneficia accipere 
sciunt, ea uero dare nesciunt? quin etiam Almagrus, 
Cuscho in Hispaniae dicionem redacto et colonis eo 
deductis, in Quitiam magnis itineribus ire contendit, ut 
inde Petrum Aluaradum Guatimalae praefectum expel- 
leret, qui cum magna Hispanorum multitudine in eam 
regionem inuaserat. eo ubi cum copiis peruenit, etsi 
auidissimus erat gloriae, tamen noluit cum Aluarado 
armis decertare; sciebat enim Caesarem moleste latu- 
rum, si bellum ciuile concitaret. itaque ipse cum illo 
hac condicione transegit, ut centum aureorum milibus 
ab se acceptis et naues et milites Hispanos in Perura 
relinqueret et in Guatimalam rediret. iam uero Alma- 
grus, quo magis amicitia confirmaretur et societas sem- 
per maneret, Franciscum Pizarrum socium in Perura, 
quam ambo armis subegissent et cuius regiones et prae- 
dae actae aequaliter inter ipsos erant partiendae, ut eam 

regeret atque gubernaret, reliquit. qui ut animi altitudi- 
ne et rerum gestarum gloria Alexandrum Magnum si 
non superaret at certe aequaret, maiores labores et ab 
aetate sua alienos, maiora etiam pericula subire de- 
creuit, etiamsi legitimam aetatis excusationem haberet, 
ut qui dignissimus esset, cui iam decreto regio pro re- 
bus gestis uacatio sumptus, laboris, militiae et omnium 
munerum daretur. itaque in Chiliam regionem auri ar- 
gentique uenis scatentem, ut eam ad imperium regis 
Hispaniae adiungeret, profectus est. interim Pizarri 
aperte calumniari, inuidiose criminari, contumeliose lae- 
dere, denique Almagrum in odium et contemptum 
apud Caesarem adducere non cessabant; neque enim 
ferre poterant praefecturam Noui Toleti patri meo da- 
tam ab ipso fuisse. sed et pontificem Panamensem, cui 
Caesar mandauerat ut fines terminosque Nouae Castel- 
lae et Noui Toleti constitueret atque praescriberet, cum 
is nec minis cogi nec pecuniis corrumpi posset, quomi- 
nus Cuschum ita Noui Toleti ut Ciuitatem. Regum 
Nouae Castellae principem et caput esse pronuntiaret, 
metu perterritum re infecta Panamam reuerti compule- 
runt. deinde Franciscus Pizarrus Petrum Anzurium 
cum his mandatis ad Caesarem dimisit, quoniam Dida- 
cus Almagrus cum ingenti militum manu exploratum 
nouas et incompertas terras abiisset, fieri posse ut is 
non inuentis regionibus de quibus inquireret in Peru- 
ram reuerteretur et in prouincias quae ad se non per- 
tinerent inuaderet; ideo Anzurius Caesarem nomine 
Francisci Pizarri oraret et ab eo summis precibus con- 
tenderet ut regio edicto sanciret ne longius procederet, 
sed ubicumque ei denuntiatum esset, ibi consisteret, 
donec Caesar de finibus Nouae Castellae ac Noui Tole- 
ti ex sermone alicuius statueret, decerneret ac iudicaret 
aut alium in pontificis Panamensis locum subrogaret, 

qui utrum Cuschum in Nouo Toleto an in Noua Cas- 
tella positum esset sententiam ferret. at uero Anzurius 
quod postulauit obtinuit. nec dubitandum est quin do- 
lose aut malitiose egerit ut edictum illud plane inimi- 
cum et acerbum haberet eo profecto consilio, ut simul 
atque Pizarri audirent Didacum Almagrum ex Chilia 
Cuschum reuerti, statim obuiam ei occurrerent edic- 
tumque regium in uastis ac desertis illis solitudinibus 
exhiberent atque denuntiarent, ne ultra progrederetur, 
sed aut ibi subsisteret aut copias in Chiliam reduceret, 
freti nimirum illi uirtute et humanitate patris mei, quem 
certo sciebant non modo nihil aduersus edictum regium 
facere ausurum, sed ne transuersum quidem unguem ab 
imperio Caesaris discessurum. ad haec Franciscus Pi- 
zarrus Hispanum quendam nomine Cauallum cum lit- 
teris ad Caesarem misit, quibus ipsum certiorem faci- 
ebat Didacum Almagrum cum copiis quas in Chiliam 
duxerat fusum deletumque a Chiliensibus esse idque se 
ab iis Indis qui ex ea uenerant regione intellexisse atque 
casum ducis praestantissimi et tot militum fortissimo- 
rum aegerrime tulisse ac duas naues, ut diligenter ea de 
re inquirerent, eo misisse easque rediisse ac sibi rettulis- 
se uera esse quae Indi de Almagri militumque Hispano- 
rum caede renuntiassent; ideoque Franciscum Pizarrum 
iR de Caesarem orare ut praefecturam Noui Tole- 

, quam Didaco Almagro promiserat, Ferdinando Pi- 
zarro fratri suo, qui militarem praeclaramque operam 
in explorandis subigendisque tot Perurae regionibus re- 

gi suo nauauerat, daret. sed quis fraudes atque fallacias 
Pizarrorum exagitabit? qui omnes machinas adhibu- 
erunt, quibus Almagri dignitatem labefactarent, ut qua- 
cumque possent arte quasi praestigiis quibusdam et 
captionibus non solum ipsum praefectura depellerent, 
sed ex tota etiam Perura eicerent, qui quantum omni- 
bus officiis eos prosequebatur et laudibus extollebat 
tantum illi omnibus contumeliis insequi, ignominiis af- 
ficere, eum deprimere resque eius imminuere conaban- 
tur. nempe ut alieno labore incredibilem auaritiam ex- 
plerent ac Peruranas —Cuschanasque prouincias 
obtinerent et praemia quae patri meo erant debita acci- 
perent, quantum hic famam, opes fortunasque suas eis 
commendabat atque concredebat tantum illi ex dolo 
malo non ex bona fide cum ipso agebant. at Deus iu- 
dex aequissimus tantam Pizarrorum calumniam et frau- 
dem non tulit nec passus est integritatem et singularem 
Almagri innocentiam ac famam falsis criminationibus et 
obscuris suspicionibus laedi. nam quamquam in itinere 
ex nuntiis et amicorum litteris ea omnia cognouit, ta- 
men nec fidem quam dextra dextrae iungens Francisco 
Pizarro obstrinxerat ab se deseri nec amicitiam dirumpi 
nec societatem quam cum eo fecerat dirimi uoluit, sed 
litteris quas una cum diplomate regio, quo Caesar ipsi 
praefecturam Noui Toleti dabat, in Chilia acceptis et in 
concilio ducum et militum, quod conuocauerat, recita- 
tis, ex ea regione, culus maritimam oram iam explo- 
rauerat atque in potestatem suam redegerat, omnium 

consensu Cuschum exercitum reduxit. qui aduentu suo 
hanc urbem et obsidione qua Mangus Hinga eam pre- 
mebat exemit at praesidium Hispanorum, cui Ferdinan- 
dus Pizarrus praeerat, periculo mortis liberauit. huius 
autem officii et animi erga Pizarros amici et rerum ges- 
tarum  Almagri uos cuncti testes locupletissimi et cer- 
tissimi estis. quod adeo uerum est ut implere probatio- 
nes non oporteat. ceterum Almagrus diploma a Caesare 
subscriptum et signo regio signatum in senatu recitan- 
dum curauit ac postulauit ut in hanc ciuitatem, quae ad 
praefecturam suam pertineret, sine tumultu et seditione 
acciperetur. uerum id a Ferdinando Pizarro, qui nomi- 
ne Francisci Pizarri fratris sui Nouae Castellae praefecti 
urbem cum praesidio tenebat, impetrare non potuit, qui 
nec edicto regio nec patris mei dicto amicissime eum 
admonentis audiens fuit, sed urbem armis defendere, 
motum seditionemque ciuium et militum concitare ac 
non solum introitu sed aditu etiam eum prohibere cona- 
tus est. at Almagrus acceptam iniuriam silentio dissi- 
mulandam existimauit et intempesta nocte et quidem 
obscura, ne ciues occiderentur, urbem aggressus uno 
tanto milite Hispano interfecto cepit et Ferdinandum 
Pizarrum et centuriones qui dictis et factis ei repug- 
nauerant atque restiterant in carcerem condi impe- 
rauit. insequenti uero die senatus populusque Cuscha- 
nus, Ferdinando Pizarro capto, ea lege Didacum 
Almagrum praefectum Noui Toleti declarauit et appel- 
lauit, ut Cuschum intra fines praefecturae suae contine- 
ri doceret. quod ipse postea nauiculariis et uiris integer- 

rimis et caelestium maritimarumque et terrestrium re- 
rum peritissimis ad deliberationem huius rei adhibitis 
demonstrauit atque ostendit. qui deinde, rebus Cuschi 
constitutis, Ferdinandum Pizarrum secum ducens in 
Peruram planam descendit atque cum Francisco Pizarro 
praefecto i in colloquium uenit. quo in colloquio ambo 
ex omnium sententia inter se constituere ut alter ab al- 
tero, ne caedes et latrocinia fierent, bellum et uim absti- 
neret, ut deinceps uterque amicitia et caritate concordi 
se complecterentur et suam quisque prouinciam quiete 
et commode administraret Caesaremque omnibus de 
rebus per legatos certiorem faceret et quod ille iuberet 
id iussum, ratum firmumque futurum esset; interim 
Franciscus Pizarrus Limae consisteret, Almagrus uero 
Cuschum se reciperet. haec autem omnia iure iurando 
solemni inter ipsos firmauere et se et capita fortunasque 
suas, si fidem ius iurandumque neglegerent, si proposi- 
tis condicionibus non starent, furiis facinorum et scele- 
ris uindicibus deuouere et diras sibi poenas imprecati 
fuere. post Didacus Almagrus Ferdinandum Pizarrum, 
qui in custodiis habebatur liberis, dimisit. at enim Fran- 
ciscus Pizarrus, quoniam fidem et ius iurandum datum 
non conseruauit, poenas quas sibi fuerat imprecatus 
iam luit. atque equidem maxima in spe sum duorum 
Pizarrorum reliquorum supplicio sanguinem patris mei 
optimi atque innocentissimi luendum esse. interea acci- 
dit ut Petrus Anzurius eodem tempore, quo Almagrus 
in agro erat Limensi, iam aequissimis pacis concordiae- 
que condicionibus statutis et receptis et atramento li- 
brario quo ius iurandum scriptum erat adhuc recenti ex 

Hispania cum eo edicto, cuius supra mentionem feci, 
rediret illudque Pizarris exhiberet. qui confestim (tanta 
fuit horum perfidia et iniquitas), ut a condicionibus fu- 
gerent (neque enim ipsi simultates, quas partim obscu- 
ras, partim apertas, partim ueteres et antiquas cum Al- 
magro gerebant, umquam deposuerant), quid edicto illo 
uetaretur denuntiari ei iusserunt. et tametsi. Almagrus 
ex edicto illo regio consistere illic poterat, tamen, ne 
Caesarem offenderet neue bellum ciuile commoueret 
neue ius iurandum quo se obstrinxerat uiolaret, Cus- 
chum repetere maluit. at Franciscus Pizarrus praefectus 
religione iuris iurandi contempta Ferdinandum et Con- 
saluum fratres cum instructo exercitu, quem subito col- 
legit, Cuschum misit. hi autem collatis signis ad Salinas 
exercitum Almagri superarunt et copiis fusis eum et 
hanc ciuitatem ceperunt. et Almagrum quidem Ferdi- 
nandus Pizarrus nullo aetatis et dignitatis respectu habi- 
to sceleratissime tractauit et in carcerem inclusit tantorum 
beneficiorum quanta ab illo acceperat plane immemor, 
quippe qui suis facultatibus ipsum subleuauerat, qui 
Franciscum Pizarrum fratrem eius maxime auxerat, qui 
solus effecerat ut hic in eum honorem ascenderet, quo 
fastigium priuati hominis excederet, qui denique eos 
ambos ex Hispanorum egentissimis locupletissimos fe- 
cerat. sed quid ego haec nunc commemoro? nam etsi 
Almagrus Caesarem, cui se submittebat, appellauit, quo 
in Hispaniam duceretur, nihil tamen appellando profe- 

cit, quoniam ille, cum priuatus esset, ius et officium 
summi praefecti usurpans patrem meum non aliam cer- 
te ob causam, quam ut prouinciam Noui Toleti obtine- 
ret et bona eius diriperet, indignissime necauit, quod 
existimaret neminem fore qui necem tam indignam et 
iniustam armis ulcisci ualeret. quin et quosdam ex uo- 
bis, duces, nimis aspere et acerbe tractauit et in uinculis 
habuit. quem spero longe grauiores poenas quam passi 
fuistis per omnes cruciatus daturum. iam ex his rebus 
quas exposui quilibet uestrum facile intellegere atque 
iudicare poterit an ego ut filius optimus et patria uirtu- 
te praeditus mortem Didaci Almagri patris mei foedissi- 
mam et crudelissimam multo ante quam ultus sum 
quam acerrime uindicare debuerim, cum iste sicarius et 
homicida et sanguinis paterni sitiens eum fune collo 
iniecto e carcere educi et praecone praeeunte et magna 
uoce nomen Almagri iussu eius pronuntiante ac si Al- 
magrus proditor et latro fuisset, in forum duci et caput 
ceruicibus abscidi imperasset. uerum enimuero ideo me 
ab ulciscenda patris mei morte aliquandiu continui, 
quod pro certo putarem Carolum Caesarem imperato- 
rem inuictissimum et regem iustissimum de interfectore 
Didaci Almagri praefecti sui summum, uti aequum erat, 
supplicium sumpturum. at quominus id Caesar faceret 
impedimento fuit Garsias Loaysa cardinalis Hispalensis, 
senatus Indici praeses, qui cognationem et necessitudi- 
nem quam cum Ferdinando Pizarro habebat pluris 
quam aequitatem et honorem Caesaris fecit. nam ca- 
edes, rapinas, latrocinia et alia crimina et atrocia malefi- 
cia quae in Perura a Pizarranis fiebant, ne in Caesaris 

notitiam uenirent, celanda occultandaque curauit, quo 
causam Ferdinandi Pizarri, qui eodem tempore apud 
ipsum in curia erat regia, iustiorem sicuti ille uoluit fa- 
ceret. quem uestrum tam mirifica improbitas et peruer- 
sitas non commoueret? quis non tam temporum quam 
praepotentium quorundam iniquitate pressus ius e ca- 
elo non peteret? praesertim cum uideret iustitiam in ter- 
ris non agitari, leges et fas non coli, res non ex aequo 
et bono sed ex iure callido et uersuto iudicari et specie 
iustitiae Caesari imponi atque unius cardinalis Hispa- 
lensis intercessione Ferdinandum Pizarrum crimine ma- 
nifesto solui ac poena liberari, quasi is Pizarrus non 
aliud crimen quam caedem Almagri fecisset. quare cum 
eum non damnatum sed absolutum caedis audirem, ad 
Deum optimum maximum confugi nec frustra ipsum 
appellaui, quippe qui me incredibili usum patientia res- 
pexit nec tam impium et publicum scelus impunitum 
tulit nec patrem meum acerbissimo supplicio interfec- 
tum inultum reliquit. iam uero post caedem Almagri 
Ferdinandus Pizarrus, ut ad istum reuertar, cum multi- 
tudine militum Hispanorum, quos ad caedes faciendas 
conduxerat, in regiones Collarum et Charcarum locu- 
pletissimas et refertissimas ab urbe Cuscho profectus 
est. is ubi eo peruenit, regulos illarum regionum, qui 
subito aurum et argentum, quod reconditum habebant, 
non prompserunt, aut omni supplicio cruciatos necauit 
aut uiuos combussit. Collas et Charcas, qui iam pacati 
erant, deuastauit atque despoliauit, pecus omne inde 

abegit, uestimenta abstulit, nihil denique earum rerum 
quae ad uictum et uestitum pertinerent reliqui fecit, sed 
ea omnia Cuschum importari et, hasta in foro posita, 
praeconis uoci subici iussit, quae grandi pecunia uenie- 
runt, unde maxima auri argentique uim coegit. itaque 
Pizarrus, cum eas prouincias diriperet, caedes regulo- 
rum indignissimas efficeret, Indos expilaret, latrocinia 
nefaria agitaret, merito iureque latronis cognomen acce- 
pit et dominatu crudelissimo effecit ut Indi armis 
sumptis rebellarent ac complures eius milites siue poti- 
us praedatores direptoresque ex improuiso ad Titica- 
chae paludis effluuium obtruncarent. quod profecto 
peruigilium eius festi fuit, quod Pizarrus militibus pa- 
rauit, qui nimis superbe et insolenter gloriabatur se eas 
regiones peragrauisse, colonias eo deduxisse, Indos et 
agros suis militibus, quorum auxilio et quidem latro- 
num ritu, ut tantum haberet quantum raperet, omnia in 
illis regionibus compilauerat, diuisisse. et sane id quod 
aliis tribuendum erat Pizarrus peruerse, ne dicam impu- 
denter, sibi arrogauit atque ita improbe Indos et agros 
militibus suis dedit ut iniuste illis ademit, qui primi 
sumptu laboreque suo Collas et Charcas ad deditionem 
subegerunt atque sub regis Hispani imperium rede- 
gerunt. sed ille in animum induxerat suum ut, si iis 
Hispanis qui suae erant factionis agrum Collarum et 
Charcarum uiritim diuideret, si cardinalis Hispalensis et 
senatus Indici maxima largitione uoluntatem redimeret, 
nibil omnino fore quod uerendum ac timendum sibi 

putaret, quippe cum in memoria non haberet Deum de- 
primere fortunas eius posse, qui eandem extulisset. ce- 
terum ille, cum iam omnia in Collis et Charcis diue- 
xauisset atque diripuisset, Cuschum se recepit ac non 
multum ibi moratus cum permagno auri argentique 
pondere iterum in Hispaniam traiecit et cardinali His- 
palensi, quo insatiabilem eius expleret cupiditatem, ex- 
posuit se in Collis et Charcis, quos in prouinciam rede- 
gisset, quam plurimas et ditissimas auri argentique 
fodinas habere, ex quibus magna uectigalia institui et 
infinita utriusque metalli pondera nauibus in Hispani- 
am singulis annis conuehi possent. hoc quidem potissi- 
mum Pizarrus in curia regia agebat, ut amplissimis et 
maximis muneribus senatum Indicum leniret ac summo 
officio et summa liberalitate cardinalem Hispalensem in 
perpetuum sibi deuinciret, siquidem pro comperto ha- 
bebat, etiamsi de interitu Didaci Almagri non se purga- 
ret, se causam quamuis malam obtenturum, Didacum 
uero Almagrum, qui legatos ad Caesarem questum de 
Pizarrorum iniuriis miserat, cardinale repugnante et 
causam illius sustinente et senatu Indico corrupto num- 
quam ius suum obtinere posse, et eo minus quod cardi- 
nalis, sicuti hoc uoce aduersariorum uulgatum est, iudi- 
cem quendam, si diuis placet, expediri ad Peruram 
iussisset, non qui in Pizarros inquireret ac de Didaci 
Almagri, ut iustum erat, caede cognosceret, sed contra, 
qui causam eorum susciperet, defenderet atque tueretur. 
quod ita esse ut dixi cum ex iis edictis et decretis quae 
iste iudex protulit, quorum etiam exemplum hic habeo, 
plane constat, tum etiam ex compluribus litteris, quas 

ipse cardinalis Hispalensis et Franciscus Couus militiae 
Diui Iacobi praefectus Legionensis et quidem ex senatu 
Indico (nam et hi omnes se illius largitionibus pernicio- 
sis expleuerant) perferendas ad Franciscum Pizarrum 
curauerant. hae autem litterae in scrinio huius Pizarri 
inuentae sunt, cum ipse domi suae obtruncatus fuisset. 
ex quibus litteris quilibet uestrum facile multorum per- 
fidiam in Caesarem, proditionem in rempublicam, falla- 
cias in patrem meum, insidias in nos notare animaduer- 
tereque poterit. quin et clarius intelleget haec scelera, 
quorum omnium cardinalis propter eas corruptelarum 
illecebras, quibus Pizarrus eum irretiuit, praecipuus fuit 
machinator, turpiter et flagitiose admissa et palam et 
aperte facta ab illis fuisse. sed enim litteris illorum lectis 
et liquidius his de rebus iudicabitis et penitus cognosce- 
tis me cumulatissime uobis satisfecisse atque non modo 
iustam sed necessariam etiam causam defendendam 
suscepisse. nam quod de edictis et decretis et litteris 
attigi non idcirco feci, ut aliquid praetexerem, sed ut ea 
quae hac oratione complexus sum in lucem ueritatis, 
quae contra aduersariorum praestigias, machinationes et 
insidias se per se ipsam defendit, proferrem, ut omnes 
qui nesciunt pro certo scirent cur ego in Dei offensi- 
onem et regis incommodum et reipublicae detrimentum, 
ut acerrimus inimicus et hostis eorum, qui id quod Pi- 
zarri nequiter et perperam fecerunt pertinaciter tuentur, 
sumpserim. uerum haec res nimis nota et apud uos om- 

nes peruulgata est. etsi certum habeo non opus esse ad- 
hortari uos ad defendendam hanc iustissimam causam, 
tamen uolui ut ex me potius quam ex alio sciretis, cog- 
nosceretis et perciperetis eam multo iustiorem esse 
quam aut ego cogitatione comprehendere aut uerbis ex- 
plicare possem.’ 

‘Nunc quae mente agitem audite, quo promptioribus 
alacrioribusque animis et maioribus uiribus existimati- 
onem dignitatemque meam et uestram salutem et armis 
ab inimicis defendatis et in hoc discrimen iam accinga- 
mini. commodissimum enim esse censeo ut, etiamsi ex 
praeterito obstricti iure iurando sitis, de integro in fu- 
turum uos obstringatis. nam, quod ad me attinet, nomi- 
ne regio promitto me propter operam militarem, quam 
in hoc bello contra Caesaris et reipublicae hostes prae- 
stabitis, magna et ampla praemia pro suis cuiusque me- 
ritis uobis tributurum idque sanctissime obseruaturum 
ac diligentissime facturum. sed in hac causa quam in 
manibus habemus non solum oportet sed etiam necesse 
est omnes uos uno ore consentire et omnes ad unum 
sentire ac prorsus animo uos esse coniunctissimo, prae- 
sertim qui exercitui praesunt, qui ordines ducunt, qui 
milites disciplina militari instruunt eosque non casu 
sed consilio prudentiae et fidelitatis pleno regunt; ne- 
que enim aliter res quam fraterna ista unanimitate ex 
sententia geri nec ad exitum perduci poterit nam 
Romani quamdiu concordia inter se coniunctissimi fue- 
runt, tamdiu populis et nationibus terra marique impe- 
rarunt. nec tam uictores dominique omnium gentium 
fuerunt, quas armis subegerunt, quam quod infimum 

quemque totius reipublicae ciuem uno animo defende- 
rent atque conseruarent: hinc ciuicae coronae, uirtutis 
militum insigne clarissimum, quippe ciuica corona uelut 
uitae salutisque perceptae testis a ciue ciui, a quo in 
proelio esset seruatus, dabatur. sed postquam Romani 
mutuis inter se odiis flagrare, cupiditatibus ardere, sedi- 
tones atque discordias concitare coeperunt eosque lu- 
xuria, auaritia, superbia et ambitio inuaserunt atque 
haec paulatim eo usque creuerunt, donec inde dissidia 
et bella intestina ac domestica nascerentur, opes eorum 
corruerunt et idem illi imperium amiserunt nec se suos- 
que ab iniuriis prohibere nec nimia illa potentia, quae 
in orbe terrarum dominabatur, obsistere potuerunt ne 
in manus potestatemque inimicorum et hostium ueni- 
rent. qui si moderati concordesque fuissent, si coniunc- 
tissimis animis et uiribus ad defendendam libertatem 
concurrissent, si alius alium iuuisset atque e mortis peri- 
culo eripuisset, si denique alii ab aliis odio quodam at- 
que dissidio non dissedissent, nec se nec suam patriam 
perdidissent. id ne accidat in posterum prouidendum 
est ac maxime praecauendum ne duces et milites inter 
se dissideant atque discordent, ne alii cum aliis inimi- 
citias priuatas aut tacitas gerant, sed eas reipublicae 
causa deponant, ne quis se inuidia atque obtrectatione 
alienae laudis deduci deprauarique ab aliquo patiatur. 
alter alteri prospiciat atque auxilio sit. nemo uestrum 
oblocutores admittat, nemo pacis concordiaeque turba- 
tores audiat, qui nihil aliud quidem efficiunt quam dis- 
sensiones ciuiles commouere, bella, certamina et discor- 
dias occultis sermonibus serere atque ex amicis inimicos 
facere. quin etiam hi ne uisis quidem hostibus, ut eos 
qui aures suas ipsis dedere fidemque habuere in calami- 
tatem trahant, terga uertunt ac tum demum illi perni- 
ciem quam aliis machinantur sibi inueniunt. optimum 

igitur erit ut huiusce modi hominum pestes reipubli- 
cae funestas a uobis auertatis. maxime etiam expediet ut 
cuncti, qui nomina militiae dedistis quique huic con- 
tioni interfuistis, uno animo eadem uoluntate atque 
consensu conceptis uerbis iuretis, seu uincendum seu 
cadendum in acie sit, uos sine ui, sine fraude ulla et 
dolo malo eas condiciones atque pacta quae paulo infe- 
rius proponentur seruaturos. equidem primus iurabo 
me easdem condiciones et pacta obseruaturum et pro- 
missa quae feci completurum et alia quae ad honorem 
commodumque uestrum attinent de meo pactionibus 
additurum. sed imprimis nos inter nos coniuremus et 
singuli in uerba iurent et unus uestrum pro uniuersis 
iure iurando firmet se condiciones pactionesque mecum 
factas periurio non perturbaturum, sed quicquid illis 
condicionibus continetur id ipsum cum fide et cura ex- 
secuturum. sic enim omnes, ubicumque hoc nuntiatum 
fuerit, dicent atque affirmabunt nos propter Deum ac 
regem dignitati defensionique patriae seruiisse, reipubli- 
cae consuluisse et officii non commodi rationem duxis- 
se, non hanc turpitudini obtendisse, sed omnibus rebus 
quae ab ipsa ratione uera laberentur anteposuisse ac 
semper effecisse quantum in nobis fuit ut appetitus no- 
stri rationi subiecti essent atque ei oboedirent. ceterum 
hoc omisso, quod praecipue appetere, colere obseruare- 
que debemus et tenemur, quoniam id generatim ad con- 
seruationem decoris, ad custodiam salutis, ad tranquilli- 
tatem animorum, denique ad pacem, concordiam et 
omnium nostrum quietem et otium pertinet, primum 

omnium, ut iam ad fidem de condicionibus agam, con- 
stat ex decretis edictisque regiis, quae summa hominum 
frequentia in hoc foro magna praeconis uoce pronun- 
tiata fuerunt, Caesarem prouinciam Noui Toleti, cuius 
princeps et caput Cuschum est, Didaco Almagro patri 
meo propter maxima non dico officia uel potius merita 
in se et in rempublicam decreuisse, tum etiam ipsi be- 
neficii gratiaeque causa concessisse ut, cum supremum 
diem obiret, quemcumque uellet in locum suum suffi- 
ceret, qui eam prouinciam nomine regio administraret. 
ipse uero testamento cauit ut Didacus Almagrus filius 
in demortui eius locum succederet et munus praefecti 
Noui Toleti ex diplomate regio obiret beneficioque et 
gratia Caesaris frueretur. quod si a morte Didaci Alma- 
gri patris mei hanc prouinciam non obierim nec con- 
cursarim, Franciscus Pizarrus praefectus et fratres eius 
ne id facerem impediuerunt, qui quamquam alia decreta 
iussaque Caesaris, quod ad se commodumque suum 
pertinerent, exsecuti sunt, tamen his decretis, quibus 
Caesar post mortem patris mei prouinciam Noui Toleu 
mihi attribuebat, quod putarent se eam obtenturos, pa- 
rere noluerunt. quapropter cum ex diplomate regio et 
ex testamento paterno plane constet me praefectum 
Noui Toleti esse atque haec ciuitas Cuschana et publice 
et priuatim me praefectum quoque declararit et coloni- 
ae et municipia huius prouinciae et appellarint et impe- 
rium meum acceperint, aequum est ut idem atque illi 
ciues, coloni et municipes fecerunt uos faciatis et, ut 
clientes Caesaris militesque fortissimos decet, iuretis 

uos imperio meo obtemperaturos nec contra uenturos 
nec aliquid contra aut dicturos aut facturos. deinde mag- 
ni interesse ad decus et ad laudem Caesaris et ad salu- 
tem communem arbitror ut nonnulli consiliarii et admi- 
nistri periti quidem et fideles et beneuoli mihi dentur, 
quorum fide, praesidio, consilio, iudicio, hortatione, 
opera utar, quo commodius res tam bellicas quas alias 
quascumque administrarem. nam cum per aetatem non 
talem qualem me habere oportet usum rerum habeam, 
facile errare et a certa uia egredi possum. a qua re ratio 
uoluntasque ea longissime abhorret; neque enim non 
modo id temptare sed ne optare quidem uellem. itaque 
uisum est mihi quosdam ex exercitu eligere, qui pluri- 
mum uirtute, scientia militari, moderatione, constantia 
pollerent, qui nec prece nec pretio nec gratia nec simul- 
tate a uia recta deducerentur, ut hoc munus et onus 
meum susciperent atque sustinerent et quod maxime 
utile nobis omnibus esse sentirent aperte et fideliter 
monerent, sed id praesertim quo nos laudem adipiscere- 
mur et uituperationem uitaremus, nihil quod consulto 
factoque opus esset reseruarent neque differrent, nihil 
nec temere dicerent nec astute reticerent, sed omnia pa- 
tefacerent, quae reipublicae et incolumitati uitaeque et 
fortunis nostris conducere intellegerent. non equidem 
dubito quin illi multo melius rebus nostris quam suis 
sint consulturi atque prospecturi. inique enim ipsi face- 
rent, si de sua suorumque salute consulerent et commu- 
nem relinquerent. nec sane uelim in animum inducatis 
uestrum me hos, quos postea declarabo, potissimum ex 
omnibus idcirco elegisse, quod existimarem idem mu- 

nus aut aliud maius aut melius deferri iniungique re- 
liquis non posse, sed quod hoc officii munus paucis 
sorte non pluribus obtingere soleret. et quamuis hoc ita 
sit, tamen non me praeterit quemlibet uestrum et belli 
et pacis munia capessere, sustinere seduloque exsequi 
posse. reliquum est ut quod a me et ab illis consiliariis 
statutum, decretum imperatumque erit extemplo uos 
esse facturos iuretis. ego autem in conspectu omnium 
uestrum ius iurandum a cunctis et ab uno quoque eo- 
rum exigam. ipsi uero coniunctim et separatim Deo et 
conscientia animi testibus in haec uerba iurabunt: se 
quod ad Dei honorem, ad Caesaris commodum, ad dig- 
nitatem meam, ad famam et utilitatem uestram et ad 
reipublicae emolumentum pertinuerit prospecturos ac 
consulturos, nec permissuros ut quis inter ipsos amore, 
odio, spe, metu, promissis, largitionibus inductus se 
aliis praeferat et ius imperii usurpet ac sibi retineat, sed 
operam daturos, ut unum atque idem atque aequum sit 
inter ipsos imperium idque moderatum et iustum, ac 
demum se diligenter curaturos ne parti militum consu- 
lant, partim neglegant (seditionem enim atque discordi- 
am in exercitu concitarent), sed id quod uniuersis et 
singulis salutare erit in medium consuletur. praeterea 
antequam a Ciuitate Regum discederem, legatos ad 
Caesarem misi, qui et Franciscum Pizarrum praefectum 
interfectum esse nuntiarent et quae in Perura gesta es- 
sent ordine exponerent, et ut Caesar ex litteris meis 
plane intellegeret nos non solum grauissimas iniurias 
sed nefarias etiam contumelias pertulisse; ideo quam ce- 

lerrime fieri posset quod e republica eque commodo 
suo et quod iustum esset prouideret; tum deinde ex 
legatis cognosceret me interim nomine suo Peruram re- 
gere atque gubernare et tam Hispanos quam Indos in 
fide et officio retinere atque studiose curare ne quid 
detrimenti respublica caperet neue aerarium diriperetur 
neue uectigalia regia abrumperentur, sed conseruaren- 
tur. ad haec per litteras ipsum certiorem de rebus omni- 
bus huius prouinciae deque cardinalis Hispalensis et 
quorundam ex senatu Indico studiis et exercitationibus 
faciebam, qui maximis Pizarrorum largitionibus corrup- 
ti omnia fingebant, omnia silentio dissimulabant, omnia 
obtegebant, ut ueritatem obscurarent et mendacio in 
summum Caesaris contemptum et dedecus contamina- 
rent, ne ipse iustitiam exerceret neue res obrutas et per- 
ditas restitueret neue tantis uitiis et erroribus mederetur. 
quamobrem cum ego hanc prouinciam ex praerogatiua 
Didaco Almagro patri meo a Caesare data iure obtineam, 
aequum est ut uos primo iure iurando interposito me 
ipsius Caesaris nomine sequamini, dignitatem meam 
tueamini et aduersus omne hominum genus, cuiuscum- 
que loci, ordinis, nominis, uirtutis, fortunae atque con- 
dicionis sint, qui contrauenerint aut arma contra me 
sumpserint, opem auxiliumque mihi feratis meque re, 
opera, consilio iuuetis; tum etiam uos ipsos salutemque 
uestram pro causa quam omnes sustinemus in extre- 
mum discrimem offeratis eamque ab inimicis defendatis 

ac me armis usque eo protegatis, donec Caesar amplis- 
sime de hac prouincia, de dignitate mea deque salute 
uestra decernat aut aliud imperet, quod contradici recu- 
sarique nec possit nec debeat; postremo, quoniam eam 
beneuolentiam et caritatem quae inter natos et parentes 
esse solet necessarium inter nos esse arbitror unamque 
esse concordiam salutem nostram et discordiam omni- 
um perniciem, iure iurando uos deuinciatis uos inter 
uos amaturos atque mutuo amore ita prosecuturos ut 
unus atque idem animus, una atque eadem mens sit in- 
ter uos et, quemadmodum una fuit uoluntas coniuncta 
ad coniurationem contra regis hostes et patriae prodito- 
res faciendam, ita eadem sit ad concordiam habendam, 
qua uestras iras discordiasque sic placetis ut alii aliis 
prositis. haec una concordia coniunctiores uos efficiet 
atque adeo iunget et copulabit ut nec uerbo nec facto 
nec consensu ac ne cogitatione quidem dissimiles, sed 
animo, mente, uoluntate et opere similes inter uos sitis. 
ceterum si quis audiret, intellegeret, sciret, uideret ali- 
quem ducem, militem aut alium quemcumque ex exer- 
citu aut ex coniuratis per se uel per internuntium clam 
aut interdiu, palam aut noctu cum hostibus in perni- 
ciem Didaci Almagri praefecti Noui Toleti aut in detri- 
mentum cuiusque uestrum agere aut omnia quae uellet 
in castris effundere, quo seditionem et discordiam con- 
citaret, quae res nobis admodum calamitosa et pernicio- 
sa esset, nedum odiosa et molesta, is, si rem intra unum 

diem mihi non indicaret et proditorem, ut grauissime 
puniretur, non demonstraret, poenae loco infamis, per- 
fidus et periurus haberetur; quod si per alium cognitum 
erit illum ipsum quod nosset intra praescriptum tempus 
non aperuisse sed ea de re me celare uoluisse, crudeliter 
in eum animaduerteretur. haec autem quae dixi religio- 
sissime sunt colenda atque custodienda, donec bellum 
conficiatur. sic enim nec ab alicuius perfidia decipi po- 
terimus nec ullus locus proditioni parandae nec fidei 
prodendae dabitur, atque eo minus quod tanta pietas 
et germanitas, tanta necessitudo, coniunctio et socie- 
tas, tanta concordia et conspiratio et consensio omnium 
uestrum ad tuendam dignitatem meam et ad defenden- 
dam libertatem uestram facta mihi uobiscum intercedat. 
etenim, duces et milites, quod ad me attinet, ut confidatis 
uos fructum tot laborum et praemia tantorum pericu- 
lorum quot quantaque pertulists capturos et ne aliud 
fore quam dico metuatis, ego iure iurando uos, ut par 
est, securos faciam; egregiam enim operam in re militari 
Caesaris nomine mihi praestatis, ut istos patriae prodi- 
tores non conseruatores et communis utilitatis ac salutis 
desertores in ordinem redigamus. itaque primus in con- 
diciones quas tuli iurabo, deinde promittam et spon- 
debo me magnis praemiis singulos quosque uestrum 
pro suis cuiusque meritis remuneraturum; nec cuiquam 
antea Indos attribuisse nec agros concessisse sed nec 
postea attributurum nec concessurum, donec ab hac urbe 
egressi signa infesta in regis hostes et inimicos nostros 
et ciuitatum Perurae euersores inferamus eosque proelio 
cum suo praefecto debellemus atque finibus Perurae 

expellamus. quibus deuictis et iustis debitisque suppli- 
ciis affectis, Indi et agri omnes in potestatem meam 
uenient. quos Indos et agros nullo plane relicto promit- 
to fidemque do me uobis diuisurum nec ullam persona- 
rum nec temporum nec uestustatis rationem habiturum 
nec alium, nisi officiorum quae unus quisque uestrum 
in Caesarem et in rempublicam contulerit, respectum 
ad remunerandum quaesiturum. haec namque uinea 
Dei est, in qua qui diligenter elaborauerit, quae hora 
est ultima diei, ut quietem capiat, etiamsi ultimus sit, 
tamen, si fortiter se gesserit, tantum praemii accipiet 
quantum primus, qui primo diluculo in eam uineam 
uenit. his autem quibus neque Indos neque agros habe- 
re contigerit, si in Hispaniam redire uoluerint, permul- 
tae pecuniae distribuentur; sin manere in Perura malue- 
rint aut cum ducibus quibuscumque libuerit ignotas 
regiones peragrare (sunt enim circa Peruram quam plu- 
rimae auro argentoque refertissimae) praeter equos et 
arma quod opus erit ita suppeditabitur ut nemo iure 
queri nec dicere possit se frustra in hoc bello nomine 
Caesaris tempus contriuisse et operam apud me perdi- 
disse. quod uero superest, omnes nuncupatis uotis Deum 
precemur, imploremus atque ueneremur ut fidem ius 
iurandumque, quod iam daturi sumus, non neglegamus, 
sed conseruemus, quo ad rei institutae exitum quem 
optamus peruenire possimus, eumque ipse, qui ad glo- 
riam suam, ad Caesaris laudem, ad reipublicae commo- 


30 alium S?P : aliud S | contulerit S?P : contuleritis S || 
31 uinea Dei] cf. Matt. 20. 1-12 i 32 (sunt ... refertissimae) 
sic distinxi || 33 quod iam SP : quoniam scr. To. 


30 


31 


32 


33 


15 


578 CALVETVS, DE REBVS INDICIS 


dum, ad honorem meum et ad incolumitatem et utilita- 
tem omnium pertinuerit, nostris rebus imponat.’ 

Haec oratio ducibus ac militibus multo acceptior 
quam ciuibus fuit. hi uocibus et concursu militum ter- 
rentur, illi spe praemiorum et ordinum incitantur; multi 
largitionibus mouentur, multi metu; alii precibus, alii 
studio et uoluntate regionum explorandarum adducun- 
tur ut Didaco Almagro assentiant. ipse dubios in poste- 
rum confirmat, segnitiem nonnullorum atque inertiam 
castigat ac demum omnes ad assensum consilii sui tra- 
ducit. ac de suggestu descendens princeps ipse tactis 
sacris quae, sicuti supra demonstrauimus, super altari 
quod contra suggestum exstrui ille iusserat imposita 
erant in haec uerba iurat: se omnia promissa impletu- 
rum fidemque suam confecto bello liberaturum; pro- 
uinciis Perurae in suam potestatem redactis praefecturas 
ducibus daturum, milites in colonias deducturum ea- 
rumque agros ipsis diuisurum. deinde ad ius iurandum 
adigit loannem Balsam, Didacum Mendezium, Christo- 
phorum Sotellum, Garsiam Aluaradum, Petrum Onna- 
tium, quorum consilio bellum erat administraturus. hi 
iurant se dignitati, saluti rationibusque Didaci Almagri 
et commodis et fortunis et incolumitati omnium mili- 
tum optime consulturos atque prospecturos. subse- 
quuntur praefecti equitum et centuriones et milites no- 
minatim citati, qui coram altari singillatim transeuntes 
tactis etiam sacris apud sacerdotes in uerba Didaci Al- 
magri iurarunt et se ipsos Furiis infernis deuouerunt 


15 2 ac demum ... traducit, quod P iterauerat, deleuit P? || 
4 Onnatium correxi coll. e.g. 6.31.2, 6.34.4 : -tum SP | iurant 
SP? : -rat P 


LIBER SEPTIMVS 579 


easque sibi imprecati fuerunt, si Didacum Almagrum 
desererent, si ullum periculum pro dignitate eius defen- 
denda proque ipso in praefectura Noui Toleti conse- 
ruando recusarent, si causam eius, quam susceperant, 
ad obitum usque armis non defenderent, si fortiter non 
interirent, si concordiam animique constantiam inter se 
non haberent, si contra omnium hominum genus qui 
aliter sentirent ac contradicerent non pugnarent, si ex- 
ercitum ducesque desererent ac proderent, si consilium 
sibi separatim a reliquis caperent. denique unus Ioannes 
Balsa pro uniuersis et singuli quique per se iurant se 
Didaco Almagro obtemperaturos ac iussu eius conuen- 
turos nec iniussu abituros et non modo pro eo bona 
omnia aequo animo perdituros sed uitam etiam profu- 
suros. postea uero quam Didacus Almagrus omni cauti- 
one, foedere, exsecratione duces ac milites sibi deuinxit 
iure iurandoque obstrinxit, exercitum in agrum subur- 
banum Consalui Pizarri induxit ibique eum recensuit. 
Porro hanc militum recensionem Didacus Scalantes 
senatus Cuschani scriba se uidisse et praeter orationem 
condiciones, quas iussu Didaci Almagri Gaspare Roia 
scriba de more ex scripto recitante Ferdinandus Benal- 
cazar praeco in foro palam multis audientibus praedi- 
cauit, audiisse et Didacum Almagrum, quod armatis 
militibus  Cuschum occupasset, quod praefecturam 
Noui Toleti sibi a Caesarem datam asseuerasset, prae- 
fectum Perurae ab inuito senatu populoque Cuschano 
fuisse appellatum litteris publicis prodidit. in qua re ipse 
singularem operam et curam posuit, quippe cum condi- 

ciones illas, quas Didacus Almagrus tulit easque duces 
et milites acceperunt, ad Caesarem et ad Christopho- 
rum Vaccam Castrum praefectum miserit et, ut fidem 
faceret, exemplum illud condicionum uerissimum esse, 
quod ad utrumque mittebat, sua manu et nomine sub- 
scripserit signoque senatus Cuschani signauerit. 

Ceterum duces et milites, ubi Didacus Almagrus ex- 
ercitum lustrauit atque in urbem reduxit, omnibus uer- 
borum contumeliis cardinalem Hispalensem, Francis- 
cum Couum et quosdam senatores insectabantur. quin 
et aperte et uehementer isti in Caesarem inuehebantur. 
edicta autem et decreta regia, quibus ipse Peruranas 
Cuschanasque prouincias Christophoro Vaccae Castro 
attribuerat, quod a cardinale et monacho auarissimo 
subscripta essent, adulterina appellabant nulliusque ea 
momenti esse nec eis fidem habendam. tum etiam ip- 
sum Garsiam Loaysam, quod maximam pecuniarum 
uim a Ferdinando Pizarro accepisset, cardinalem Pizar- 
rum uocabant. insuper Franciscum Couum et quosdam 
ex senatu Indico asperos exactores, pacis quietisque 
Peruranae turbatores, omnium seditionum et rebelli- 
onum auctores atque machinatores et munerum et bono- 
rum uenditores esse dicebant, ad haec eos ipsos, quo 
famem diuturnamque auri sitim explerent, fidem iura- 
que uenalia proponere, uera falsis confundere, omnia 
miscere, nihil pensi, nihil moderati habere. 

Atque alia de cardinale Hispalensi, de Francisco 
Couo et de quibusdam senatoribus temere effuttiebant 

indigna certe quae memoriae prodantur. quorum uete- 
rem et illustrem famam Almagrani ideo inquinabant at- 
que lacerabant, ut eos in odium adducerent et milites in 
suam sententiam traherent et causam, qua adducti a 
Caesare desciuerant, aequiorem facerent. Peruram enim, 
quam occupauerant, ita armis defendere instituerant ut 
colonias et municipia eius et Indos in sua potestate et 
dominatu haberent et milites, quo paratiores promptio- 
resque ad omnia munia essent eosque in fide et officio 
retinerent, sacramento dicere coegerant. quin etiam du- 
ces et milites, ut firmiores in sua sententia essent, inter 
se constituerunt ne quis aduersus alterum quicquam di- 
ceret aut sentiret, ne quis contra Almagrum ueniret aut 
aliquid faceret; quod si quis intellegeret aliquem ab Al- 
magro deficere uelle aut contrauenire, is daret operam, 
ne ille id faceret et sacramenti admoneret; quod si per- 
suadere illi non posset nec a proposito auertere, id e 
uestigio Didaco Almagro referret aut nomen eius, 
quem transfugiturum audiret aut sciret, ad ipsum defer- 
ret. eo uero sacramento omnes praefecti, centuriones, 
signiferi, milites, socii et amici et reguli auxiliares usque 
eo tenerentur, donec bellum aduersus Vaccam Castrum 
Caesaris legatum et duces et milites qui eum sequeban- 
tur conficerent et Peruram sub Didaci Almagri imperi- 
um redigerent. hic etiam se iure iurando obstrinxit ne- 
que ea quae duces et milites inter se constituissent 
improbaturum neque praefecturas Perurae daturum ne- 
que Indos attributurum neque agros cuiquam nisi ipsis 

diuisurum. praeterea Almagrus, quo magis milites con- 
tra eos Hispanos qui in castris erant regiis commoue- 
ret, haec praemia proposuit: se ei militi qui unum ex iis 
Hispanis qui Vaccam Castrum sequebantur occideret 
uxorem aut filiam eius in matrimonium collocaturum et 
bona etiam daturum; quod si duos aut tres hispanos in 
proelio interficeret, ei Indos et agros interfectorum 
concessurum. multa etiam addit, quae, si fortiter pugna- 
rent exercitumque regium se duce delerent, a sua libera- 
litate exspectare deberent; proinde magno animo ad 
uictoriam quam clarissimam et ad praedam, quam cer- 
tissimam haberent, properarent; se iam de praemiis eo- 
rum et de referenda gratia cogitare incipere; nec dubita- 
rent quin deuictis fusisque hostibus multo ampliora 
praemia quam ipse proponeret ab se percepturi essent. 
His praemiis propositis et pollicitationibus factis Al- 
magrus non solum duces et milites in perpetuum sibi 
deuinctos tenuit, sed complures etiam alios qui dubita- 
bant utram partem sequerentur facile ad subeunda 
quaecumque pericula pro se elicuit. quos omnes praeter 
paucos quosdam qui ad Vaccam Castrum perfugerunt 
fortissimos et fidelissimos sibi socios habuit, quippe qui 
sese omnino confirmantes atque excitantes aperteque 
coniurationem facientes instituerunt aut fortissime in 
acie cadere aut exercitum regium cum Vacca Castro 
Caesaris legato ad internecionem occidere et Peruram 
in Didaci Almagri potestatem redigere, ut ea praemia 
quae quisque meruisset ab ipso acciperent. his rebus 
duces Almagrani addebant se nec Carolum Caesarem 

regem suum agnoscere nec imperio eius subesse nec 
decretis regiis parere nec se pati, si praefectum cum co- 
piis regiis funderent atque delerent, ut ille in Peruram 
nisi charta alba ingrederetur. et cum a Ioanne Castro 
iuris consulto rogarentur quaenam esset charta alba, res- 
ponderunt folium papyri albae quod Caesar sua manu 
et nomine ad calcem subscriberet, ut quod ipsi pro sua 
libidine perscriberent id Caesar ratum atque firmum 
haberet; quod si se id facturum negaret, imperio eius 
non obtemperaturos; immo uero si ipsemet in Peruram 
cum exercitu ueniret, se cum eo, nisi prius ueniam ma- 
ximorum scelerum quae in Perura aut in alia prouincia 
commisissent daret atque omnem memoriam defectio- 
num, rebellionum, seditionum, discordiarum obliuione 
sempiterna delendam censeret, acie conflicturos. 

Itaque Lopem Hidiachaeum legatum cum his manda- 
tis ad Caesarem mittere statuunt, primum ut Caesar 
quaecumque crimina Almagrani admisissent ipsis con- 
donaret poenamque remitteret eaque quasi obliuione 
perpetua obrueret; deinde ut praefecturam Noui Toleti 
eis daret; postremo ut Didacum Almagrum toti Perurae 
praeficeret. quibus Hidiachaeus respondit: 'si Caesar 
haec quae postulatis petitisque dare ac concedere nolue- 
rit, num poteritis ei aurem uellere?' tum illi, ‘etiamsi 
aurem uellere non possimus, tamen Caesar quae nos 
uoluerimus facturus erit; nam Vaccam Castrum eius 
praefectum eo die quo proelium committetur interfec- 

tum iri non est quod dubites. iam quinquaginta milites 
ex omni numero fortissimos et tormentariae rei peritis- 
simos et ad patrandum omne facinus promptissimus 
delegimus, qui Vaccam Castrum (facile enim ipsum ex 
paludamento et insigni militiae Diui Iacobi cognoscent) 
in acie quaerant et tormentis traiciant.' ex his militibus 
plerique iure iurando affirmabant se frustra tela non 
adiecturos, sed tanta arte in praefectum directuros ut, 
simul atque ipsum conspicerent, statim glandibus plum- 
beis transfigerent equoque deicerent. ex his unus Ague- 
rus miles quidam perditissimus Diras ultrices sibi im- 
precabatur seque eis deuouebat, nisi subito ipsum 
Vaccam Castrum cum insigni purpureo in proelio hasta 
transfoderet. ad haec idem ipsi milites qui ad inferen- 
dam Vaccae Castro caedem delecti erant Ioannem Ca- 
strum iuris consultum in templo eius urbis maximo 
conueniunt. ex his unus ‘quoniam’, inquit, ‘Castre, te 
Didacus Almagrus legatum ad Vaccam Castrum est 
missurus, fac ei persuadeas ne in prouinciam Noui To- 
leti, quam Didacus Almagrus auctoritate Caesaris et se- 
natus Indici habet, accedat. quod si id quod ab eo po- 
stulamus facile impetramus, summam apud nos gratiam 
inibit; sin minus, iuramus per sacrosanctum illud sacra- 
mentum, quod in hac sanctissima Diuae Virginis Matris 
aede religiosissime asseruatur Christianaque pietate, ut 
decet, colitur, quinquaginta milites armis exercitatissi- 
mos contra Vaccam Castrum coniurauisse, qui totam 
curam omnesque cogitationes ad unum intendant, ut 
ipsum in acie quaerant atque interficiant." 

Haec dicta Castrus praefectus, qui eo tempore erat in 21 
Xauxa, ab iis cognouit, qui sermoni interfuere, nec ideo 
destitit ea omnia comparare quae ad comprimendos re- 
gis et reipublicae hostes erant necessaria; in id noctes 
diesque incumbebat, ne quid deesset quod uictoriam 
morari posset. nam postquam exercitum lustrauit, prae- 2 
ter arma et tormenta bellica quae in Xauxam comporta- 
ri iussit Ioannem Alfonsum Palominum in Ciuitatem 
Regum misit, ut is quam celerrime posset quinquaginta 
loricas ex ferrea materia faciendas deuehendasque in cas- 
tra curaret, quibus totidem equites instrueret, quos 
equitibus loricatis, quos cataphractos uocant, Didaci 
Almagri opponeret, quem audiebat ipse multo quam se 
instructiorem exercitum habere. hoc ita esse Gomezius 3 
Rosas, Antonius Gama iuris consultus, Consaluus Fer- 
dinandus senator Cuschanus, qui in Xauxam uenerunt, 
sine ulla dubitatione confirmarunt. et Roias quidem 4 
omnia quae Didacus Almagrus, duces militesque eius 
Cuschi gessissent praefecto exposuit. addidit Almagrum 
habere copias tam equestres quam pedestres equis, ar- 
mis, tormentis et campestribus et manualibus omnique 
apparatu bellico et instrumento instructissimas; praete- 
rea milites exercitatissimos et fortissimos esse et animis 
quidem obstinats et paratis aut ad uincendum aut ad 
fortiter in acie cadendum; nec dubitare se quin quam 5 
primum Almagrus exercitum Cuscho educturus et rem 
proelio commissurus esset; proinde daret operam ut ad 
omnem euentum bellicum et aduersus tam atroces regis 
hostes se compararet; Antonium Gamam et Consaluum 
Ferdinandum Almagri legatos esse, ex quibus reliqua 

atque animum etiam Almagri facile intellegere posset; se 
uero, antequam Cuschum a Christophoro Sotello armis 
opprimeretur, quae ipse in mandatis dedisset accurate ex- 
secutum fuisse et, cum ex Cuscho iam rediret, ab Henri- 
co Sotelli signifero in uia captum et in urbem reductum 
indeque cum custodibus ad Almagrum, qui tunc erat 
Guaningae, missum et ab eo ad Sotellum remissum ac 
demum post semestre tempus, quo in liberis custodiis 
habitus fuisset, ab Almagro, ut cum Antonio Gama et 
Consaluo Ferdinando legatis in Xauxam iret, dimissum. 
Haec eadem legati rettulerunt et de mandatis Alma- 
gri agere instituerunt. nec eos ingressos «in» sermonem 
praefectus interpellauit nec loqui quae uellent prohi- 
buit. sic enim Antonius Gama orsus est: Didacum Al- 
magrum magno opere mirari, quod audiisset Vaccam 
Castrum seditiosis hominibus Peruram perturbare, tu- 
multum aut bellum commouere et in prouinciam Noui 
Toleti cum ualida armatorum manu uenire; ipsum his 
qui haec renuntiarent fidem non habere, atque eo mi- 
nus quod Castrus a Caesare iudex constitutus et ideo 
in Peruram missus esset, ut de Didaci Almagri praefecti 
sui caede inquireret ac cognosceret, controuersias tolle- 
ret, discordias componeret, pacem inter colonos Hispa- 
nos conciliaret atque omnem Peruram metu liberaret; 
quod si uera essent quae Almagro referrentur, iniquum 
plane esse Castrum seditionem et discordiam concitare 
et cum exercitu in eam prouinciam, quam ipse cum im- 
perio iure obtineret, accedere, quoniam Caesar in benefi- 


6 ac S?P : nescio quid S 
22 1 in suppleui coll. Caes. Ciu. 3.18.4 || 3 referrentur cor- 
rexi : referentur SP 


LIBER SEPTIMVS 587 


cii loco eam Didaco Almagro ita administrandam dedis- 
set ut ipsam ei cui uellet decedens traderet; Almagrum 
uero et heredem testamento Almagri patris relictum et 
in locum eius ex decreto regio esse suffectum; itaque 4 
Almagrum filium orare obtestarique Castrum ut se in 
sua prouincia Nouae Castellae contineret, ne se in suo 
iure impediret; quod si secus faceret ac ipse uellet, se 
prouinciam dignitatemque suam ab inimicis defensu- 
rum; caueret ne consilio et auxilio eorum quos secum 5 
et in perniciem suam ducebat utramque prouinciam 
euerteret, neue committeret ut Hispani coloni mutuis 
inter se proeliis pugnantes ita ferro et quidem magno 
Caesaris incommodo absumerentur ut et Indi animis 
uiribusque receptis libertatem et Mangus Hinga, qui in 
armis erat, paternum auitumque imperium reciperaret; 
se Deum hominesque testari quicquid ab hostibus tam 6 
Hispanis quam Indis cladis ignominiaeque aut iam ac- 
ceptum esset aut immineret culpam penes Castrum fo- 
re, qui cohortes armatas in prouinciam Noui Toleti in- 
duceret; Almagrum autem non tantum arma sumpsisse 7 
ut prouinciae suae fines tueretur iniuriasque ulciscere- 
tur, uerum etiam ut Castrum aduersus Perurae euerso- 
res, qui in castris erant, auxilio iuuaret, quos certo scie- 
bat nullum non proditionis genus, quando occasio 
daretur, ut Didaco Almagro praefecto fecissent, ei moli- 
turos esse, ut qui periniquo ferrent animo Consaluum 
Pizarrum in demortui Francisci Pizarri fratris locum 
non successisse. pauca etiam Gama addit cum excusati- 8 

one Almagri. eadem fere atque eisdem de rebus Consa- 
luus Ferdinandus senator cum Castro egit sibique Al- 
magrum ea commemorasse demonstrauit. 

Ad haec praefectus respondit non eo animo se in 
Peruram uenisse, ut seditiones in eam induceret, sed ut 
concitatas sedaret, ac se de Didaci Almagri patris caede, ut 
Caesar sibi commisisset, cogniturum fuisse, si Almagrus 
filius sibi temperasset, si Franciscum Pizarrum praefec- 
tum et legatum Caesaris non obtruncasset, si Ciuitatem 
Regum et alias Perurae urbes non diripuisset, denique 
si arma contra regem suum non sumpsisset; nihilo ta- 
men setius se id quod ex aequitate esset facturum ac 
suum cuique ius redditurum nec aliud magis cupere 
quam controuersias omnes componere et colonos His- 
panos ad concordiam adducere ac pacem tota Perura 
constituere, praesertim cum utraque prouincia et No- 
uae Castellae et Noui Toleti sibi a Caesare decreta esset; 
id uero nullo negotio fieri posse, si Didacus Almagrus 
ab armis discederet, exercitum dimitteret atque ad se 
ueniret; nec dubitaret, si ita faceret, quin magnam non 
solum apud se gratiam sed apud Caesarem etiam initu- 
rus esset. 

Ita legatos, cum rem integram se Almagro relaturos 
dixissent, comiter dimisit. ex quorum sermone facile 
praefectus intellexit Didacum Almagrum non tam de 
pace per legatos agere uelle quam rem legationibus per 
aliquot dies, quo imparatum ipsum adoriretur, extrahe- 

re. omnia enim quae Cuschi gerebantur perspecta ex- 
plorataque habebat et hostium consilia partim per Di- 
dacum Roiam, qui cum quinquaginta equitibus Gua- 
ningam tenebat, partim per Indos, quos ipse secreto 
Cuschum praemiserat, ad se perferebantur. 

Iam uero eodem tempore quo legati discesserunt 
Garsias Leo iuris consultus, quem a Garsia Aluarado 
Piurae captum, quod partes regias foueret, Limamque 
ductum fuisse supra dixeramus, cum se e uinculis ex- 
emisset, in Xauxam ad Castrum praefectum uenit. is 
pro munere quo fungebatur (erat enim fisci aduocatus) 
Didaco Almagro adulescenti, Garsiae Aluarado, Chris- 
tophoro Sotello, Didaco Mendezio, Francisco Peccio, 
Ioanni Balsae praefectisque aliis et centurionibus et sig- 
niferis et militibus Hispanis, qui a rege suo defecerant, 
diem capitis dixit grauissimeque omnes accusauit. quo- 
rum nomina in indicem rettulit et ex scripto recitanda 
Ioanni Lopi scribae regio dedit. qui silentio per praeco- 
nem facto pro salute communi et aduersus patriae et 
regis hostes ita disseruit: ‘quod maxime optauimus et 
quod omnibus precibus et uotis petere contendimus, id 
tandem, praefecte inclute, a Deo optimo maximo da- 
tum concessumque nobis est hoc tam turbulento et 
pernicioso reipublicae Peruranae tempore ac plane om- 
nibus qui has prouincias incolimus periculoso; te enim 
incolumem et saluum peruenisse in hanc uallem uide- 
mus, per quem speramus nos uitam et famam obtentu- 
ros et incolumes deinde futuros atque omnia in pristi- 
num statum et nitorem restitutum iri et miseros 
colonos et Indos suam libertatem reciperaturos esse. 

quis Didaci Almagri saeuitiam et arrogantiam grauem 
atque intolerabilem ferat? quis Ioannis Radae Montani, 
qui paucis ante diebus quam in Xauxam uenires ani- 
mam exhalauit, nefaria scelera enumeret? quis Garsiae 
Aluaradi, Christophori Sotelli, Didaci Mendezii, Fran- 
cisco Peccii et Ioannis Balsae caedes et latrocinia quae 
fecerunt recenseat? quis istorum ferocitatem et furorem 
aliorum perditorum ac sceleratorum militum | referat, 
qui non exspectantes aduentum suauissimum et optatis- 
simum in hanc prouinciam tuum, ut causam quam Cae- 
sar tibi commiserat cognosceres controuersiasque om- 
nes inter ipsos et Franciscum Pizarrum componeres, 
indignissimas et maximas caedes effecerunt, qui sublatis 
legibus et iudicis atrocissima et foedissima crimina 
commiserunt? sed ut omnes qui adsunt apertissime pla- 
nissimeque intellegant me pro munere et officio, quod 
Caroli Caesaris Hispaniarum et Indiarum regis nomine 
gero, ueram et plane manifestam accusationem in om- 
nes istos patriae et regis hostes instituere, rem sicuti 
gesta est et crimina quae fecerunt quam breuissime pote- 
ro suo ordine persequar. iam primum omnium constat 
Ioannem Radam Montanum, Martinum Bilbaum, Ioan- 
nem Rodericum Barraganum et reliquos coniuratos sig- 
no a Dominico Roderico et Ramirillo [et] Valdesio spe- 
culatoribus, qui idoneum patrandi facinoris tempus, ut 
inter ipsos constitutum erat, captabant, dato ex Didaci 
Almagri domo die Dominico circiter primam horam 

postmeridianam, cum ciues pranderent ac quiescerent, 
irruisse atque in aedes Francisci Pizarri praefecti de- 
strictis gladiis inuasisse ac Franciscum Chauium equi- 
tem ornatissimum cum duobus famulis Francisco Mendo 
et Petro ad ostium aulae ipsis occurrentem interfecisse; 
deinde impetum in Franciscum Pizarrum praefectum 
facientes ipsum in conclaui et Franciscum Martinum 
Alcantarensem cum Ioanne Varga, Garsia Scandone et 
Francisco Caietano crudelissime occidisse atque in aula 
Consaluum Ferdinandum senatorem, loannem Verga- 
ram statorem regium et Gomezium Lunam equitem 
nobilissimum  uulneribus paene confectos reliquisse. 
quid quod crudelissima et nefaria caede perpetrata inter 
se gratulantes ac uociferantes domos interfectorum et 
Antonii Picadi hominis locupletissimi diripiunt, magi- 
stratum et senatum comprehendunt et in carcerem con- 
trudunt eumque ui et armis cogunt ut Didacum Alma- 
grum totius Perurae summum praefectum et faceret et 
appellaret? quid quod Ioannem Blaschium iuris con- 
sultum, Alfonsum Palominum, Ioannem Barrium ma- 
gistratu regio mouent atque in eorum locum Christo- 
phorum Sotellum, Martinum Carrillum, Franciscum 
Peccium sceleratissimos latrones et sicarios substituunt? 
ad haec iurisdictione regia usurpata ciues auro, argento, 
equis et armis et uestimentis spoliant, scripturas publi- 
cas, priuatas, regias et domesticas quas habebat Antoni- 


8 praefectum facientes SP? : facientes praefectum P | Ioannem] 
Bartholomaeum scribere malim coll 5.60.4 et Cieza? 198a || 
9 signum interrogationis post appellaret scripsit P el P? : ple- 
ne dist. S | signum interrogationis post substituunt scripsi : ple- 
ne distinguunt SP 


11 


12 


13 


592 CALVETVS, DE REBVS INDICIS 


us Picadus Francisci Pizarri praefecti scriba rapiunt ip- 
sumque, cum iam acerbissimos in carcere cruciatus per- 
tulisset, in foro securi percutiunt. iam uero Didacus Al- 
magrus eo consilio Ioannem Balsam cum quadraginta 
equitibus Trugillum ire iussit, ut Christophorum Vac- 
cam Castrum militiae Diui Iacobi equitem et senatorem 
regium et totius Perurae praefectum et legatum maxi- 
mum, quem Caesar in has prouincias mittebat, ut iusti- 
tiam exerceret, pacem et concordiam constitueret om- 
nesque in ordinem cogeret, statim ut descenderet in 
terram, necaret ac se per celeres quos in itinere dispo- 
suerat equos certiorem faceret, ut nuntio de caede Vac- 
cae Castri allato ipse continuo Franciscum Pizarrum 
praefectum trucidaret; quod si nihil certi de aduentu 
eius haberetur, tunc quam celerrime fieri posset id refe- 
rendum ad se curaret, quo nihilo minus ipsum Pizar- 
rum, sicuti fecit, obtruncaret. scilicet Almagrus et duces 
et milites eius Castrum et Pizarrum eodem fere tempo- 
re de medio tollere conabantur, ne quis esset qui eis 
resisteret nec qui in eos ultimo supplicio animaduerte- 
ret, quo tutius et magis impune caedes, latrocinia, rapi- 
nas, expilationes, direptiones, proditiones, rebelliones et 
alia crimina et scelera facere atque tecta urbium, uitam 
omnium colonorum, Peruram denique totam ad exitium 
et uastitatem uocare possent. at uero Garsias Aluara- 
dus, cum rumor allatus esset Vaccam Castrum in por- 
tum Bonae Venturae appulisse, maximam, pulcherri- 
mam atque ornatisimam Francisci Pizarri praefecti 
nauem, quae in Callao erat portu, cepit atque 1n eam 

centum et quinquaginta milites imposuit et in Paitam 
nauigauit, ut ibi uel Piurae Vaccam Castrum incautum 
opprimeret. at cum milites in Sanctam fluuium et por- 
tum non procul a Trugillo exponeret, Alfonsum Cabre- 
ram, Antonium Villegam, Petrum Barrosum, Alfonsum 
Voxmedianum, Franciscum Cardenam, Antonium Ca- 
cerem et alios duodecim milites Hispanos obuiam fac- 
tos catenis constrinxit et Trugillum duxit. hanc urbem 
capto senatu diripuit, aurum et argentum regium et do- 
mesticum a Didaco Mora praefecto aerarii per uim ab- 
stulit, bona defunctorum et pupillorum ciuiumque ab- 
sentium rapuit. inde terrestri itinere, cum iam Hispanos 
captiuos Paitam naui aduehi iussisset, Piuram profectus 
nec rapinis nec populationibus milites prohibuit nec ip- 
se ab his qui obuiam ueniebant sacrilegas impiasque 
manus abstinuit. omnia loca clamore, questibus, terrore 
impleuit. regulos Indorum uiae finitimos, qua milites 
siue potius rapinarum ministros ducebat, ut rebellarent 
fecit. adde quod Piuram militibus diripiendam dedit, 
aerarium ipse expilauit et pupillis fortunas patrias ade- 
mit. ad haec Garsiam Leonem regii fisci aduocatum eo 
animo in carcerem inclusit, ut ipsum interficeret. prae- 
terea Velaschium lictorem, Christophorum Sosam et 
Cansinum et Alfonsum Vallium cum aliis militibus in 
Paitam misit, qui equos, arma, uestimenta et quicquid in 
nauibus quae in eo erant portu inuenerunt atque ex 
Hispanis quos ad Sanctam captos supra diximus Alfon- 
sum Cabreram, Antonium Villegam et Alfonsum Vox- 

medianum Piuram abduxerunt. quos Aluaradus non si- 
carius sed crudelissimus carnifex summo supplicio in 
16 foro mactari imperauit. qui postea ab ea urbe discedens 
caedes et rapinas, ut solebat, per totum iter faciens Gar- 
siam Leonem uinctum in Ciuitatem Regum duxit, 
quam per id tempus Almagrus cum magna Chiliensium 
multitudine tenebat, qui Leonem sine dubio, nisi is se 
ex mortis periculo eripuisset, per cruciatum interfecis- 
17 set. sed quis immanitatem Didaci Almagri detestabilem 
explicare uerbis poterit, qui omni scelere patriam lace- 
rauit, qui Ioannem Villalupum et Franciscum Rodericum 
in tormentis paene necauit, qui Franciscum Chauium 
centurionem et Henricum iuris consultum ex numero 
coniuratorum, quod transfugere ad Castrum praefec- 
tum regium uellent, submergi in mari et post ceruicibus 
capita abscidi eaque fixa in hasta gestari per urbem ius- 
18 sit? iam quid inhumanius? quid sceleratius quam iussu 
Almagri quattuor Francisci Pizarri praefecti liberos, 
quorum maximus natu annum agebat octauum, in 
nauem simul cum Agnete Francisci Martini Alcantaren- 
sis uxore imponi et ad quandam insulam desertam, ut 
19 ibi occiderentur, deferri? quin etiam iste Alfonsum 
Schibellum, Rodericum Lopem, Alfonsum Maniarium, 
Gomezium Lunam, Martinum Salam et Ioannem Spi- 
nosam in aliam nauem uinctos coniecit atque eo animo 
Arequippam transportari imperauit, ut illic eos omni 
supplicio interficeret. sed illi uinculis ruptis se de Alma- 
gri feritate eximentes sibi salutique suae et patriae pros- 
20 pexerunt. huc accedit quod Almagrus, cum nullam a 

Caesare potestatem haberet, uexillum protulit, dilectus 
habuit, milites conscripsit, exercitum confecit infestaque 
signa, ut Petrum Aluarum Holguinum interciperet, in 
Xauxam intulit, qui milites Hispanos quos Cuschi col- 
legerat «atque» ex Charcis, Guaninga et Arequippa 
euocauerat ad Vaccam Castrum praefectum, qui iam ex 
urbe Quito in ciuitatem Diui Michaelis descenderat, ad- 
ducebat. sed Almagrus Holguinum, qui incredibili usus 
celeritate anteuerterat cohortemque incolumem in Gua- 
raziam duxerat, intercludere non potuit. qua ipse re 
grauiter commotus et nefario quodam furore et audacia 
instinctus copias diuisit et eodem quo Holguinus itine- 
re Cuscho uenerat Guaningam contendit. quid dicam 
caedes, rapinas et latrocinia omnium generum promis- 
cua, quae Almagrus et duces eius quacumque ibant uia 
fecerunt? haec certe praetermittenda, quod omnibus 
sunt manifesta, duxi. ea tantum perquam breuiter per- 
stringam et attingam quae Almagrani duces in coloniis 
et municipiis patrauere. quippe Franciscus Peccius Are- 
quippam diripuit et Corneium Hispanum uerberibus et 
tormentis acerrimis ubi multum auri et argenti ciuium 
defossum esset confiteri commonstrarique coegit idque 
rapuit. eandem etiam urbem Garsias Aluaradus post 
Peccium fere euertit et templum Diui Dominici, ut ob- 
rutos ibi thesauros erueret, effodit et milia aureorum 
sexaginta abstulit et Montenigrum in uincula coniecit 
et, cum is Cuschum aufugisset, ab equitibus retractum 

in foro suspendit. Didacus Mendezius Platam coloniam 
in Charcis ostiatim compilauit et Porcias fodinas multo 
argento exspoliauit. Christophorus Sotellus militibus 
Cuschum occupauit, litteras publicas et edicta regia 
Vaccae Castri praefecti rupit, Antonium Gamam pra- 
etorem regium ut magistratu abiret compulit, quem ipse 
nomine Didaci Almagri non agnoscens Carolum Caesa- 
rem regem gessit, ius dixit, iudicia exercuit et praetor 
de sella ac tribunali pronuntiauit; denique Petrum Bar- 
cum ditissimum Cuschi ciuem e carcere in forum pro- 
duci et ad palum deligari iussit, de quo grauissimum 
sumpsisset supplicium, nisi ingentem ille pecuniam 
quam habebat confestim ei dedisset. ac enim Didacus 
Almagrus Guaningae Franciscum Setielem eculeo torsit 
et tergum uirgis lacerauit. Indos Caesaris uectigales sti- 
pendiariosque et regulos eorum inter duces suos diuisit. 
o immanem et feram crudelitatem! magnum Indorum 
numerum illi occiderunt, propterea quod miseri Indi 
tot tamque funestis bellis et tantis impensis iam ex- 
hausti et paene perditi tributa intolerabilia, quae Alma- 
grani duces ipsis imposuerant, pendere non poterant. 
sed et Almagrus in amicos, consiliarios et socios rapina- 
rum et flagitiorum Ioannem Radam Montanum, Chris- 
tophorum Sotellum, Garsiam Aluaradum, Rodericum 
Sauzedum, Antonium Leonem et Ioannem Balsam ele- 
git. qui et alii ex factione Chiliensi, ut auaritiam arden- 
tem atque effrenatam cupiditatem pecunia explerent, le- 
ges, testamenta, uoluntates mortuorum euerterunt, 
ciuitates et oppida Perurae diripuerunt, omnem pecuni- 

am ex aerario exhauserunt, rempublicam compilarunt, 
templa spoliarunt, regulos Indorum a Caesare amicos 
et socios appellatos partim ferro absumpserunt, partim 
uiuos exusserunt. qui animos omnium ad seditionem, 
defectionem et rebellionem sollicitarunt, colonos ad 
bellum impulerunt atrocique edicto ne auri argentique 
fodinas exercerent prohibuerunt. qua in re Caesar 
grauissimam accepit iacturam, quae amplius milia au- 
reorum quingenta excedit. etenim, si ipse tantum detri- 
menti accepit, quantum damni dominos fodinarum ce- 
pisse putandum est? certe id decies tanto pluris quanti 
incommodum Caesaris fuit aestimari debet. itaque nihil 
auri nihil argenti effodi conflarique isti permittunt, nisi 
tantum id quod maximo cum Caesaris incommodo et 
detrimento et colonorum Hispanorum et regulorum 
iactura atque damno in suam rem atque ad suum com- 
modum conuertunt. non edictis et decretis regiis pa- 
rent, non senatus consulta quae contra eos facta sunt 
audiunt, sed in impudentia, perfidia, scelere, defectione 
persistunt, sed omnia diuina et humana uiolant et per- 
turbant, agros praeda et populationibus deuastant, Peru- 
ranas Cuschanasque prouincias ita uexant et perdunt 
ut restitui in antiquum statum nullo modo possint; de- 
nique colonias et municipia miseriis, calamitatibus et 
summa formidine opprimunt. sed uenio iam ad delibe- 
rationes et consultationes quas isti apud Didacum Al- 
magrum proposuerunt. nam et Limae de Francisci Pi- 
zarri caede, de interficiendo Vacca Castro legato regio 
et de occupanda Perura et Cuschi de exercitu regio de- 
lendo consultarunt. statutum etiam et deliberatum ha- 

buerunt omnes naues quae tam in interiori quam in ex- 
teriori essent mari capere, omnes Perurae aditus inter- 
cludere, Panamam et Nomen Dei funditus euertere, 
tum deinde se in Francisci Galliarum regis, qui bellum 
cum Caesare gerebat, fidem ac clientelam conferre 
uniuersamque Peruram ei tradere. nec tanta iniquitate 
contenti ad unum omnes decreuerunt, si Gallus quod 
offerretur recusaret nec eos in suam fidem accipere uel- 
let, legatos cum auctoritate de suis rebus maximis ad 
Ariadenum Abenobarbum aut ad Turcam mittere et 
pluribus de causis non solum se imperio potestatique 
immanissimi tyranni subicere, sed regna etiam Perurae 
ei deferre. tum demum consiliarii et socii Didaci Alma- 
gri, ut desiderium eius et libidinem et insaniam omni- 
um Chiliensium explerent, loannem Radam Montanum 
auctorem et principem et caput omnium scelerum, pro- 
ditionum, rebellionum et Francisci Pizarri praefecti in- 
terfectorem gerendo bello ducem summum creauerunt. 
iam ex his omnibus quae exposui facile intelleges quos 
summi sceleris et facinoris arguam, quos eisdem cri- 
minibus capitis arcessam. quis enim Didacum Alma- 
grum, loannem Radam Montanum, Christophorum So- 
tellum, Garsiam  Aluaradum, Didacum  Mendezium, 
Franciscum Peccium, Ioannem Balsam et alios ex facti- 
one Chiliensi, quorum nomina iam detuli, probri et fla- 
giüi non insimulat? quis coniurationis et proditionis 
crimen istis non infert? quis istos impietatis non postu- 
lat? quis maiestatis non arcessit et damnat? qui, cum 
potestatem non haberent, praetorium imperium gesse- 
runt, ius in Hispanos et Indos contra leges dixerunt et 

iurisdictionem in Perura uenalem habuerunt et aliquid 
de republica administrarunt, qui Peruranas Cuschanas- 
que prouincias occuparunt, qui foedus cum Gallorum 
rege percutere et regna ei Perurae dare et Turcae sese 
subicere uoluerunt, qui Franciscum Pizarrum praefec- 
tum Perurae et legatum, quem Caesar propter uirtutem 
illustri titulo. decorauit. (marchionem enim et fecit et 
appellauit), obtruncauerunt, qui Christophorum Vac- 
cam Castrum, quem ex amplissimo ordine atque ex 
Diui Iacobi militia Caesar in praefectum Perurae et le- 
gatum elegit, necandum curauerunt: neque enim per 
eos stetisset quominus, si potuissent, necem ei intulis- 
sent. an non eodem accedit quod Didacus Almagrus, 
simul ac Franciscum Pizarrum trucidauit, statim se per 
uim senatu inuito in eius locum substituit et iis qui in 
imperio nomine regio erant magistratus abrogauit eos- 
que nequissimis et improbissimis hominibus dedit, qui 
et aerarium aperuerunt et de eo aurum et argentum 
omne abstulerunt? quis actionem perduellionis istis non 
intendit, qui hostili animo aduersus rempublicam ac 
principem animati uexillum contra uexillum regium ex- 
tulerunt et signa militaria in eos duces qui milites ab 
urbe Cuscho, Arequippa et ab aliis municipiis et colo- 
niis ad Castrum praefectum ducebant intulerunt, qui 
exercitum confecerunt bellumque nefarium his omnibus 
indixerunt qui in fide ex officio manebant partemque et 
nomen regium audacter defendebant? an non isti arrep- 

tis armis tumultus maximos fecerunt, seditiones et dis- 
cordias commouerunt odiisque et dissensionibus et dis- 
sidiis crudelissimis Peruram euerterunt? an non magna 
cum reipublicae pernicie et colonorum et Indorum exi- 
tio tyrannidem occupauerunt? quis homicidii reos esse 
negat? quis istos plus quam sicarios, plus quam parrici- 
das esse non fatetur, qui crudeles et infinitas caedes ef- 
fecerunt, qui tum Hispanos tum Indos uinculis, uerbe- 
ribus omnique supplicio excruciatos necauerunt? aliis 
non minus impie quam iniuste fustibus, tormentis, ferro 
membra debilitauerunt, aliis manus contuderunt, digi- 
tos confregerunt, neruos exsecuerunt ac nefario patriae 
parricidio se obstrinxerunt. quis istos furti, latrocinii, 
peculatus, sacrilegii non damnat, qui aperta et manifesta 
furta et funesta latrocinia fecerunt, praedas egerunt, pe- 
cuniam publicam sustulerunt, qui sacra sanctisque tem- 
plis et delubris commendata abstulerunt? quis crudelis- 
simos grassatores istos esse non conuincit, qui non 
minore malignitate quam saeuitia non solum in uia 
publica, regia, militari sed in municipiis etiam et colo- 
niis et uicis aduersus omne hominum genus grassantur 
atque in itineribus quodcumque obuiam datur spoliant, 
lacerant, trucidant; qui tum denique, nisi hauriendum 
sanguinem laniandaque uiscera nostra praebuerimus, 
placari certe nequibunt? quamobrem, praefecte inclute, 
ut orationem ad te conuertam, cum Didacus Almagrus 
et satellites eius et socii praedae atque rapinarum tot 
tantaque flagitia, scelera et crimina fecerunt quot quan- 

taque uerbis comprehendere non possem, a te postulo, 
peto atque contendo ut capitalibus poenis et omni tor- 
mentorum genere et quidem inaudito in istos regis hos- 
tes, patriae proditores, nefarios praedones ac peculatores 
facinorososque et seditiosos animaduertas; iam sceleris 
isti grauissimas poenas pendant et acerbissimis et supre- 
mis suppliciis afficiantur et corpora eorum passim dis- 
trahantur et membratim sub furca caedantur, ut sint 
reliquis documento magnitudineque poenae perterreant 
alios, ne talia delicta committere audeant et isti suo 
supplicio doceant mortales et fidem seruare et ea sancta 
credere quae ipsi uiolarint. haec confestim et sine mora 
exsequi debes: sic Caesar imperat, sic Peruranae reipu- 
blicae expedit, sic iure ciuili praescriptum est, sic lege 
naturae, sic communi iure gentium sanctum, sic regiis 
sanctionibus cautum est. quin etiam domus eorum solo 
aequandae et filii et posteri eorum hostes regis et reipu- 
blicae iudicandi et in numero proditorum deinde ha- 
bendi sunt. ad haec bona istorum proditorum et rebel- 
lium, cum iam ipse de capitibus eorum proscriptionem 
tuleris eaque iure in publicum addixeris, ab interitu 
Francisci Pizarri, a quo tanta, tam atrocia et manifesta 
maleficia et scelera isti admiserunt et ad extremum ad- 
mittent, fisco sunt adiudicanda et praefecto eius traden- 
da. at quis ex castris regiis eos adibit? quis uiator a te 
missus eos arcesset? praesertim cum itinera sic interclu- 
sa sint ut nemo sine summo uitae periculo Cuschum 
ire possit. nam hanc urbem Didacus Almagrus iis mili- 

tibus quos ex Ciuitate Regum eo duxit et aliis, qui sese 
illi spe rapiendi praedandique adiunxerunt, seruitute 
oppressam tenet, qui caedes caedibus illic accumulant et 
scelera sceleribus addunt. itaque cum nec tuto adiri nec 
per uiatores acciri possint nec quisquam sit qui per- 
duellionem eis iudicare audeat, satius erit certa uia et 
ratione uti, qua conatus illorum tam impii et nefarii 
contra patriam inuestigentur, infringantur, compriman- 
tur, atque eo magis quod scelera et flagitia quae isti 
fecerunt tot tantaque sunt et tam aperta et manifesta ut 
nec implere probationes oporteat nec illa alia re quam 
grauissimis legum poenis atque extremis suppliciis quae 
in regis hostes patriaeque proditores constituta sunt ex- 
piari possint. qui sunt qui facinora nefaria, inaudita et 
capitalia patrauerunt? Almagrani. qui sunt qui crudelis- 
simas et indignissimas caedes commiserunt? Almagrani. 
2 sunt qui bellum contra patriam intulerunt? Almagra- 

qui sunt qui Peruram deformauerunt? Almagrani. 
ud: ergo quid te facere conueniat, ut Peruranas Cus- 
chanasque prouincias «reciperes», ut istos proelio uic- 
tos et captos igni et omnibus tormentis neces, qui fidem 
uiolauerunt, qui rebelliones fecerunt, qui maiestatem 
regiam minuerunt, qui omnia iura obtriuerunt, qui leges 
períregerunt. isti nunc quoniam hostes sunt iudicati, 


47 bello et armis terraque et mari persequendi sunt. iube 


igitur edictum tota prouincia extemplo promulgari, ad 
quam diem colonos Hispanos cum equis et armis tibi 
praesto esse aut in hac ualle Xauxa aut Guaningae uelis. 
neque enim dubito quin ad statutum diem conueniant. 

quis enim a Didaco Almagro Peruram crudeli dominatu 
teneri amplius perferat? quis tam multos et tam crudeles 
tyrannos patiatur? quis non uidet istos similes exitus ac 
reliquos tyrannos esse habituros? iam colonos armatos 
quos euocabis ex municipiis et agris undique in castra 
conuenire et sub uexillo regio mitti prospicio; iam copi- 
as equestres et pedestres instructiores aspicio; iam du- 
ces et milites ita hostili et capitali odio in tyrannos esse 
uideo ut nihil magis in animo habeant quam furiam et 
pestem patriae aut a Perura auertere aut uim, scelus, 
furorem a ceruicibus omnium nostrum depellere. nec 
iam dubia res est quin regis hostes et patriae euersores 
uno proelio sis debellaturus et summum de captis sup- 
plicium sumpturus, alios capite puniri, alios discerpi, 
alios a tortore corripi et in arboribus suspendi ac cor- 
pora eorum feris obici uideo. sic pro summo magistra- 
tu quem Caesaris nomine geris et pro persona quam 
sustines (sustines autem grauissimam) Peruram in tran- 
quillum statum restitues ac denuo sub regis Hispaniae 
imperium rediges; sic uim a ciuitatibus, oppidis et uicis 
prohibebis; sic prouinciam a sicariis, a praedonibus, a 
grassatoribus liberam tenebimus, non isti caedes perpe- 
trabunt, non urbes diripient, non fana depeculabuntur, 
non aerarium compilabunt, non socios et amicos regis 
spoliabunt, non seditiones, non proditiones facient. 
quid quod coloni Hispani Chiliensium perfidia distracti 
in pristinam concordiam reducentur et reguli Indorum 
qui ad Didacum Almagrum defecerunt in fidem redi- 

bunt et omnes in ordinem cogentur? quid quod in asse- 
renda reipublicae libertate maiestatem regiam conserua- 
bis et fusis deletisque hostium copiis rempublicam ty- 
rannorum dominatu et periculo liberabis et nos omnes 
a cruciamentis, ab unco, a furcae terrore, a tanta suppli- 
cii foeditate ita uindicabis ut saepe multisque uerbis et 
quidem merito salutem imperii Perurani atque Noui 
Orbis terrarum tibi adiudicemus? sed cur alios non de- 
tuli, quos detulisse iam oportuit, quoniam nec Francis- 
co Pizarro praefecto regio, cum ei a coniuratis caedes 
inferretur, auxilio fuerunt nec cum armis ex tectis suis 
prodierunt, cum illi qui in necem Pizarri conspiraue- 
runt uociferantes, cum sol meridie se inclinaret, in eius 
aedes irruerent, nec senatum nec praetorem nec alios 
magistratus ab iniuria defenderunt nec impedimento 
fuerunt, quominus illi omnes in uincula ab interfectori- 
bus praefecti regii conicerentur, sed nec postea, sicuti 
legibus regum Hispaniae tenentur, telis instructi ad re- 
primendam reipublicae pestem in castra regia uenerunt? 
hos autem omnes atque etiam illos qui post necem Pi- 
zarro illatam sese cum Didaco Almagro et cum ducibus 
et militibus eius coniunxerunt rei capitalis reos facio. 
quorum nomina ad praefectum, cum se ea recepturum 
pronuntiabit et cum iterum ad causam accedam, defe- 
ram. ad haec quae isti omnes ex ea die perpetratae ca- 
edis ad hanc diem fecerunt in crimen et iudicium uoco. 
nec sane uelim id mihi crimini dari, quod tanta et tam 

nefaria et manifesta crimina in istos intendam. sancte 
enim iuro et omnes diuos testor non me accusatorio 
animo, non ostentatione aut gloria non odio aut spe 
mercedis sed officio, fide et nefariis iniuriis regi et pa- 
triae illatis et insidiis Vaccae Castro legato regio in- 
structis adductum Didaci Almagri, Ioannis Radae et ali- 
orum qui a rege suo desciuerunt nomina detulisse. nec 
quisquam etiam existimet me ideo istos capitis accusare 
ac tam acriter iudicio persequi, ut non solum publicas 
iniurias, sed ut priuatas etiam ulciscar. nulla medius fi- 
dius cogitatione ultionis sed communi utilitate ducor, 
etiamsi uinctus constrictusque catenis cum magno uitae 
meae discrimine ab illis fuerim. tantum ad uindictam 
maiestatis publicae non ad ultionem meam respicio. 
quin profiteor et affirmo, quamquam inferendis crimi- 
nibus non delector, me alia quae e Caesaris et reipubli- 
cae commodo erunt additurum. nam quae intuli quis 
diluere ac propulsare poterit? quis me refellere et coar- 
guere? quis me falsi conuincere? quis ignominiam ca- 
lumniae mihi imponere? uera sunt non falsa crimina 
quae de istis ad praefectum detuli atque adeo certa, cot- 
tidiana, nota et manifesta omnibus ut non sit quod tali- 
onem uerear. quin potius ei legi XII tabularum, si ne- 
cesse est, libenti animo me obstringo.' 

Hac actione Leo usque adeo animos omnium qui 
aderant in hostes regis criminando inflammauit atque 
acerbum in eos odium concitauit ut cuncti ira incensi 
impium ac consceleratum Didacum Almagrum, praedo- 
nes et sicarios duces, ruptores fidei foederisque humani, 

uiolatores iuris gentium, cruentos nefanda Francisci Pi- 
zarri praefecti Perurae et summi legati Caesaris caede 

2 proditores et perfidos compellarent. praefectus uero 
Leoni respondit se quae e republica fideque sua ac dig- 
nitate essent facturum atque daturum operam ut Caesar 
in tanta Chiliensium perfidia, iniquitate et rebellione 
ius suum et maiestatem retineret ac Perura in modera- 
tum et concordem statum rediret. 

27 Interim Cuschi, dum haec in Xauxa apud Castrum 
praefectum aguntur, multae magnaeque contentiones in- 
ter duces Didaci Almagri fiebant: alii Christophorum 
Sotellum, alii Garsiam Aluaradum in Ioannis Radae de- 
mortui locum sufficiendum censebant. hi enim ambo 
non minore ambitione quam simultate de honore con- 

2 tendebant. Aluaradus aegre patiebatur Sotellum sibi 
praeferri et in summa laude ac gratia apud Didacum 
Almagrum poni ultroque ab hoc eum honorem illi de- 
ferri ac sibi petenti denegari. hoc secum in animo et 
cum amicis etiam in secreto uolutabat, hoc palam fre- 
mebat et sane ea contentio inter ipsos inimicitiis adeo 

3 incensa fuit ut alter alteri necem machinaretur. sed 
Aluaradus consilium Sotelli praeuenit eumque et quos- 
dam alios duces et Didacum Almagrum interficere et 
Cuschum diripere et in Chiliam cum amicis et cum iis 
militibus qui suae erant partis se recipere instituit. ue- 
rum enimuero satis constat Aluaradum a Gomezio 
Roia, cum hic Cuschi in custodiis haberetur, magnis 
promissis ut aliquo facinore ingenti facto ad Castrum 
praefectum transfugeret inductum fuisse, quippe Gome- 

zius Aluarado cum fide spopondit Vaccam Castrum 
praefectum praeter ueniam et impunitatem flagitiorum 
amplissima praemia ipsi daturum, si errorem suum de- 
poneret, si in gratiam cum republica rediret, si in castra 
regia cum militibus et amicis suis ueniret. itaque Alua- 
radus spe praemiorum impunitate scelerum et aliis re- 
bus adductus facinus, ad quod iam animum sponte sua 
inclinauerat, consciuit et Sotellum, cum eum simulati- 
one officii, quod ille domi suae lecto teneretur, «inuise- 
ret», gladio per aduersum pectus transfixit. 

Ea caede ab Aluarado perpetrata terribilis tumultus 
Chiliensibus iniectus fuit, qui, nisi Almagrus subito 
eum tumultum compressisset animosque eorum suaui- 
tate deleniisset uerbisque confirmauisset, ad arma con- 
currissent, hi quidem ut Sotelli necem uindicarent, illi 
uero ut Aluaradum defenderent. ceterum is nec Dida- 
cum Almagrum nec Sotelli amicos ut sibi ignoscerent 
deprecatus est, sed ipse facinoris crimen ab se in Sotel- 
lum transferre non dubitauit et aperte palamque in foro 
multis audientibus dixit: 'erratis, milites, si ignomini- 
am, si crudelitatis infamiam, si maculam mihi inuritis. 
nihil scelerate in Sotellum admisi. quod si admisi, nul- 
lam deprecor poenam. nam si praeuertendum eum pu- 
taui, qui propter suspicionem necare me uoluit, quid 
me arguere culpae potestis? hoc Didacus Almagrus in- 
dignissime tulit sed, quia uidebat Aluaradum ducem 
longe audacissimum et crudelissimum esse et militibus 
gratissimum, silentio iniuriam acceptam pro tempore 

dissimulandam censuit, ne se suosque amicos et milites 
ad omne periculum atque ad omnem inuidiam oppone- 
ret, neue coniunctionem, concordiam et conspirationem 
ducum et militum ad defendendam dignitatem suam 
factam dirimeret. itaque Aluaradum in gratiam cum 
amicis Sotelli reduxit et se summo cum amore et be- 
neuolentia prosequi simulauit. 

Nihilo tamen setius ille sibi praecauendum existima- 
bat, ne a Didaco Almagro aut a Sotelli amicis ex im- 
prouiso obtruncaretur; neque enim se incolumem uiuo 
Almagro, qui ex animo Sotellum amabat, fore putabat. 
et ut periculum mortis, quod sibi imminere intendique 
oculis cernebat, propulsaret, eos ante opprimere statuit 
quam ab illis ipse per insidias interficeretur. qui cum 
multa impie scelerateque commisisset, conscientia scele- 
rum agitatus et quasi furiis accensus aliud facinus longe 
foedius atque immanius quam in Sotellum patrauerat 
consciscere in Almagrum et quosdam alios instituit. 
primum quosdam milites cum ferro ad Almagrum inte- 
rimendum idoneis in locis et contra suspicionem peri- 
culi domi suae disponit; deinde benigno uultu ac ser- 
mone Almagrum et praefectos et centuriones amicos 
eius circiter uiginti duos ad epulas in posterum diem 
inuitat. nec Almagrus nec alii se uenturos denegant. in- 
sequenti autem die Aluaradus conuiuium lautissimum 
ornari appararique curat, mensae pulcherrimis epulis 
exstruuntur. interim quidam miles religione constrictus 

rem omnem Almagro enuntiat et consilium Aluaradi 
temerarium indicat. ille, sicuti per indicem uerissimum 
omnia enuntiata erant, Ioanni Balsae et Didaco Mende- 
zio et aliis amicis, quorum uirtuti constantiaeque maxi- 
me confidebat, aperit. hos ad caedem Aluaradi instruc- 
tos in interiore aedium parte collocat, ostium conclauis 
custodiis asseruari iubet, ipse in conclaui recubans si- 
mulat se aegrum esse. 

At cum epulae instructae iam essent, Aluaradus ami- 
cis et militibus quibus salutem suam committere aude- 
bat stipatus in aedes Didaci Almagri, ut ipsum ac reli- 
quos ad prandium adduceret, se confert. eunti forte 
obuiam fit Martinus Carrillus, ‘quo, inquit, 'Aluarade, 
tanto comitatu saeptus pergis? tum ille, ‘ad Almagrum, 
ut ipsum in conuiuium domum meam ducam.’ ‘quin e 
uestigio pedem refer, ni subito trucidari mauis.’ et cum 
paululum uiae progressus esset, Saladus miles ei occur- 
rit monetque ut extemplo domum repeteret, ne ipse ex 
insidiis interiret. sed Aluaradus plurimum sibi confi- 
dens et nullam indicibus fidem habens et quia singulari 
erat immanitate et crudelitate atque audacia praeditus et 
uirtute comitum quos secreto armatos secum ducebat 
fretus intrepide cum amicis in aedes intrat. Didacum 
Almagrum in conclaui cubantem uidet. benigne salutat. 
‘num uales recte? quid decumbis? iam exstructae sunt 
mensae. si lubes, eamus.' 'grauiter' inquit. Almagrus, 
‘aegroto. tum Aluaradus, ‘quin belle habebis, te reficies 

et paulum animum relaxabis et, quamuis parum cibi 
capias, tamen cum in conuiuio princeps accubueris, hoc 
mihi summo erit honori et conuiuis maximae iucundi- 
tati et oblectationi et leuamento.' tum Almagrus, *quo- 
niam ita placet, eamus' et pallium petit et e lecto surgit. 
erat enim iam indutus et lorica sub tunica munitus et 
Hispano gladio et sica cinctus. at uero qui Aluaradum 
comitabantur honoris causa procedunt et ad unum om- 
nes e conclaui exeunt. et cum Aluaradus, qui Alma- 
grum officii causa praeibat, egredi iam uellet, subito 
unus e custodibus ianuam obserauit et magna ui et 
complexu Aluaradum retinens "captus es,' inquit *Alua- 
rade.’ Almagrus clamans ‘non capietur, sed occidetur' et 
grauiter primo ictu gladio caput percutit. tunc Ioannes 
Balsa, Didacus Mendezius, Alfonsus Saauedra, Ioannes 
Tellius et alii amici Sotelli ex insidiis irruunt eumque 
ferro uulnerant, conficiunt ac paene discerpunt. 
Zarataeus tradit ostium a Ioanne Rada Montano 
clausum et Aluaradum ab eo comprehensum, cum is in 
Xauxa, ut supra demonstratum est, iam pridem uita de- 
cessisset. amici autem Aluaradi et milites, qui ante ia- 
nuam domus in uia exspectabant, statim ut clamorem 
audierunt, eum per insidias ab Almagro circumuentum 
et oppressum esse crediderunt et, cum subuenire ei non 
possent, quod pauci numero essent, desperata re omnes 
conclamantes Garsiam Aluaradum in aedibus Didaci 
Almagri esse obtruncatum celeriter domum eius, unde 
uenerant, sese receperunt. quod ubi per ciuitatem audi- 

tum clamoreque cognitum est, longe maiores motus po- 
puli facti et multi grauiores militum seditiones concitatae 
quam ex caede Sotelli fuerunt, quippe Aluaradus prop- 
ter impunitatem et licentiam praedandi militibus erat 
maxime acceptus, quorum uoluntates largitione rede- 
merat et animos omnium fere centurionum donis et be- 
neficiis sibi deuinxerat. itaque Chilienses magno furore 
et ira perci et odio incensi arma capiunt et in duas 
partes diuisi ferro decernere constituunt, alii ut Dida- 
cum Almagrum a periculo defendant, alii ut Garsiae 
Aluaradi mortem ulciscantur. et sane illa die de perfidis 
et rebellibus regis hostibus, si acie conflixissent, actum 
fuisset, sed quominus id fecerint impedimento fuit Di- 
dacus Almagrus, qui repente cum Ioanne Balsa et Dida- 
co Mendezio et ceteris, quos milites animis auctores 
caedis destinabant, cum iam iam illi inter se concurrere 
uellent, in forum uenit. 

Milites Didaco Almagro conspecto mirabundi atque 
indignabundi utrimque constiterunt. nihil aeque eos 
terruit quam praeter spem uultus et color roburque Al- 
magri quem ipsi se uisuros affectum crediderunt. qui 
forti constantique animo in contionem criminis ab se 
auertendi causa progressus silentio facto ita coepit: 
*quae seditio est ista, milites? qui motus? qui fremitus 
armorum tam horribiles? qui animi tam irati? si arma 
cepistis, ut necem Garsiae Aluaradi ulcisceremini, ea 
nunc in me conuertite, me interficite; sin minus, quae 

furia uos exagitat, ut manus inter uos conseratis? an 
Aluaradum ulcisci paratis, qui, cum inuidia flagraret et 
cupiditate imperandi arderet, Christophorum Sotellum, 
quem uos post Ioannis Radae Montani obitum in lega- 
tum meum elegistis, (o rem infandam et crudelem!) in 
lecto domi suae cum febri iacentem tam nefarie occidit? 
qui cum alios ex uobis qui ordines ducitis tum me uel 
maxime ad prandium pridie inuitauit, scilicet ut nos 
omnes in conuiuio, antequam ab hospitali mensa surge- 
remus, crudelissime obtruncaret atque eam ipsam men- 
sam simul sanguine meo, simul sanguine uestro, duces, 
qui mecum uocati eratis, cruentaret. nihil dextras dex- 
trae iunxisse, nihil fidem obstrinxisse profuit? pro eo 
uindicando armati estis, qui amicitiam uiolauit, qui fi- 
dem uiolauit, qui foedus uiolauit, qui iura diuina et huma- 
na uiolauit? eum uos armis ulcisci conamini? non pietas 
eum a scelere auocasset, non religio ei fuisset, quomi- 
nus ipse cum praesidio eorum quos in insidiis locauerat 
nos omnes incautos ac nihil tale fore suspicantes ag- 
gressus inter epulas fuisset atque trucidauisset. quid uos 
armatos cerno? quid micantes gladios conspicio? an ut 
mortem Aluaradi uindicetis, qui uos omnes in manus 
hostium tradere uoluit, quo ipse cum paucis amicis, 
quos audio iam perfugisse, non ueniam solum a rege 
impetraret atque e mortis periculo se eximeret sed in 
multo maiore dignitate atque gratia esset quam um- 
quam fuisset? haec si aliter atque ego dico haberi in 
animum inducitis, de his omnibus diligenter inquirite et 
uerissima quae dixi esse comperieus. inter uos exsistunt 
qui religione sacramenti tac ea mihi enuntiarunt et 

coniurationem contra me factam indicarunt. neque 
enim obscuri neque incerti sunt indices. his credite, si 
filio Didaci Almagri praefecti uestri, qui uos amore, 
beneficiis et liberalitate prosecutus est et honoribus et 
praemiis decorauit et amplissimis rebus ornauit, fidem 
non habetis. an iuris iurandi obliti estis? an leges quas 
inter uos constituistis perrumpetis, qui iure iurando 
uos eas obseruaturos obstrinxistis? quippe qui inter alia 
instituistis ut is qui aliquid calamitatis et periculi Di- 
daco Almagro strueret ac moliretur aut qui dicto fac- 
toue eum laederet aut corpus eius manu uiolaret poe- 
nam capitis subiret et qui, statim ut sciret, eos qui haec 
facere moliriue uellent non indicaret exilio aut morte 
afficeretur. at uero Aluaradus non solum in conuiuio 
corpus meum tetigisset ac manu uiolasset sed ferro eti- 
am uulnerasset atque confecisset. sed si non ius iuran- 
dum, non fides, non religio, non pietas auditur, si re- 
cordatio et memoria Didaci Almagri patris mei, quam 
semper coluistis, iam occidit, at saltem ea audite quae 
cladem uobis non afferunt. incepto pugnaque absistite, 
cauete ne uos perdatis ac uidete nihil magis eos optare 
qui in perniciem omnium nostrum incumbunt ac nobis 
omnibus necem machinantur quam ut uos uel a me uel 
a ducibus uestris capitali odio dissideatis uosque inter 
uos interficiatis, ut in Perura ipsi summam imperii te- 
neant et quae uos labore, periculo et uestro sanguine 
uestrisque etiam opibus terra marique conquisiuistis et 
in potestatem uestram redegistis possideant. iam iam 
arma, milites, quae in me et quosdam duces uestros 
sumpsistis ponite atque in concordiam redite. ac de- 

mum, ut alia omittam, mentibus uestris circumspicite, 
si Garsias Aluaradus me et plus uiginti praefectos et 
centuriones uestros domi ipse suae in conuiuio, sicuti 
hodie instituerat, crudelissima morte mactauisset, quid 
de uobis omnibus, milites, quid de ceteris ducibus futu- 
rum esset, ac plane intellegetis ex caede Aluaradi saluti 
uitaeque omnium uestrum, qua meam contineri certo 
Scio, prospectum fuisse.’ 

Qua oratione Didacus Almagrus ita militum animos 
flexit ut uniuersi una mente atque uoce Almagrum ex- 
cusarent et culpam omnem in fraudem Garsiae Aluara- 
di auerterent eumque iure caesum conclamarent et, cum 
iam omnis ferocia concidisset, inter se, ut ipsorum fere- 
bat usus, amicissime consalutarent. jam inter se conci- 
liati coniunctique Didacum Almagrum praefecti nomi- 
ne appellant et honoris causa domum prosequuntur et 
amicitiam cum eo confirmant et societatem sceleris et 
periculi, laboris et praemii coeunt ac denuo duces et 
milites optime inter se conueniunt et fidem et ius iuran- 
dum dant, quo se cuncti iterum obstringunt aut se Di- 
dacum Almagrum armis ab inimicis defensuros et no- 
men dignitatemque eius aucturos et totius Perurae 
imperio potituros aut ad unum omnes occisione peritu- 
ros. iam uero duces quicquid auri et argenti, quicquid 
uestimentorum at armorum coegerant et Cuschum at- 
tulerant ex coloniis et municipiis quae diripuerunt et ex 
rapinis et latrociniis quae in itineribus fecerunt et e re- 
gulis Indorum sociis et amicis Hispaniarum regis atque 
ex praefectis et quaestoribus aerarii quos expilauerunt, 

denique ex templis delubris et fanis quae exspoliaue- 
runt id omne militibus, quo promptiores paratioresque 
eos ad omnia pericula subeunda haberent et quorum 
militari opera in defendenda retinendaque Perura, si 
Vaccam Castrum praefectum, sicuti sperabant, una cum 
copiis funderent atque delerent, uterentur, uiritim diui- 
serunt. Didacus autem Almagrus Indos uectigales sti- 
pendiariosque regis et Francisci Pizarri praefecti sibi 
soli attribuit, reliquos uero omnium coloniarum et mu- 
nicipiorum Perurae ducibus et militibus pro cuiusque 
meritis distribuit. 

His rebus constitutis et iure iurando firmatis, loan- 
nem Balsam legatum suum fecit et Petrum Onnatium 
tribunum militum, quos et Didacum Mendezium et 
Ioannem Tellium Hispalensem et Martinum Bilbaum et 
Didacum Hozium equitatui praefecit. peditatui uero 
praeerant Ioannes Gutterius Malauerus, Martinus Co- 
tus, Ioannes Perezius, Franciscus Cardenas et Ioannes 
Olea. Petrus Candia Cretensis tormentis bellicis prae- 
positus erat. Paulus Guainacapae imperatoris Perurae 
filius, quem Didacus Almagrus pater Hingam consti- 
tuerat, auxiliares Indorum copias ducebat magnasque 
Almagranis utilitates afferebat, quoniam undique expe- 
diendos comportandosque commeatus in castra cura- 
bat. milites Hispani amplius septingenti fuerunt equis, 
armis, tormentis manualibus, uestimentis, pecuniis et 
aliis rebus instructissimi et ornatissimi. sequebantur In- 
di sarcinarii, quorum magnus erat numerus. horum alii 

tormenta campestria trahebant, alii sarcinas militum fe- 
rebant, alii commeatus umeris portabant. 

35 Ceterum Almagrus, quo commodius exercitum alere, 
stipendia militibus persoluere et amplissima praemia, 
sicuti eis promiserat, dare posset, omne aurum ad ae- 
qualitatem ac legem duum et uiginti graduum et semis- 
sis redegit. neque enim aliud aurum alio gradibus ac 
pondere praestare uoluit nihilque referre dicebat plus 

2 minusue argenti uel aeris illud haberet. itaque edixit ut 
tanti uilissimum aurum quanti pretiosissimum ualeret, 
unde quaestum maxime fecundum uberemque totum ad 
se tyrannus auri auidissimus ita redegit ut et Hispanos 
et Indos improbissime fraudaret. 

36 Qui pridie quam copias Cuscho educeret magna 
praeconis uoce pronuntiari iussit ut omnes se ad pro- 
fectionem pararent, ne quis dux milesue in urbe per 
causam ualetudinis remaneret, ne quis se occultaret ne- 
ue signa desereret; qui secus faceret, perduello esset 

2 infelicique arbori suspenderetur. hoc ideo Almagrus fe- 
cit quod uereretur ne aliquis ex militibus ad castra regia 
transfugeret, ut qui sciret Didacum Lopem Ayalam, 
Franciscum Ferdinandum, Ioannem Gallegum et Iaram 
fortem atque strenuum militem, quorum fide, opera, 
consilio et praesidio Garsias Aluaradus ad interficien- 
dum Christophorum Sotellum usus fuerat, ad Castrum 

3 praefectum perfugisse. nihilo tamen setius tres milites 
Hispani ex his qui militiae nomina dedere et sacramen- 

to dixere edicto contempto Almagrum sequi noluerunt 
et, ne comprehenderentur, in templum eius urbis maxi- 
mum, ubi se religione iureque sanctissimi eius templi, 
sicuti aequum est, inuulneratos inuiolatosque fore puta- 
bant, confugerunt. qui Ioanne Balsa legato iubente ui in 
publicum extracti et palo in foro alligati uirgisque caesi 
et suspensi fuerunt. eo die Almagrus urbe egressus exer- 
citum in deuersorium nomine Caragueium duxit. inde 
iter ad Bilcarum regionem, quae milia passuum ducenta 
ab urbe Cuscho abest, eo consilio dirigit ut Goamangam 
oppidum caperet, castra ibi muniret et commeatibus 
Vaccam Castrum intercluderet. qui eo tempore in Xauxa 
erat litterasque ab senatu populoque Quitiensi acceperat, 
per quas certior fiebat Consaluum Pizarrum iam in Qui- 
tiam prouinciam redire annumque secundum intercedere, 
cum exercitum ex urbe Quito in expeditionem eduxisset. 

Is enim Consaluus Pizarrus, ut libro secundo demon- 
stratum est, Petrum Puellaeum cum quadraginta equiti- 
bus Quitiae, quam ipse obtinebat, praesidio reliquit et 
cum Indorum milibus quattuor et ducentis militibus 
Hispanis egregie instructis atque ornatis et cum magno 
commeatuum numero in Cumacum profectus est ac per 
Quixos Indos, qui ad Maranonem fluuium dispersi 
montes accolunt, iter fecit. et cum iam in Quixorum 
regionem uenisset, horribilis terrae motus factus est at- 
que ea tempestas ingenti cum fragore tonitribusque et 
denso nimbo tantaque ui fulgurum et iactu fulminum 
subito coorta ut multae domus deflagrarint, multae ceci- 

derint, multae repentinis hiatibus haustae fuerunt. haec 
non parum et Pizarri et militum Hispanorum animos 
terruerunt. deinde ipse in Cumacum ire contendit et in 
transcendendis montibus permulti Indi et nonnulli His- 
pani frigore niue pruinaque obriguerunt. reliqui fame, 
donec ad Cumacum peruentum est, laborauerunt, ubi 
imbres ita magni et assidui amplius sexaginta dies et 
noctes deciderunt ut uestes, cum hae nec in sole nec in 
umbra siccari possent, nimio umore putrefecerint. est 
autem Cumacum ad radices altissimi montis, quem uol- 
canum ideo uocant, quod harenas flammasque ex crate- 
re eructet, situm et sub aequatore cum tota ea ferme 
regione quae ab eo nomen accepit positum, in qua cin- 
namomum, quod tam auide Pizarrus quaerebat, gigni- 
tur. 

Hoc cinnamomum non in fruticibus, ut illud quod 
ex Aethiopia, Sabaeis at ex Maluccis insulis aduehitur, 
sed in arboribus tum siluestribus tum campestribus, 
quibus ea regio refertissima est, nascitur. sunt autem 
hae arbores procera folio lauri, calyculo fuluo et haud 
ei absimili, quo glans suberis continetur, sed crassiore 
atque altiore. in calyculo flos includitur, e quo mira 
suauitas odoris afflatur. flores baculas paruas gignunt. 
hae ut sambuci pediculis et racemis dependent et gustus 
et odoris sunt suauissimi. at quamquam cauliculi, cor- 
tex, radix et fructus cinnamomum quod in Maluccis 
gignitur insulis redolent, tamen longe plurimum calycu- 

li et odore et sapore ceteris omnibus praestant, praeser- 
tim ex arboribus campestribus, quas indigenae et serunt 
et colunt. ex quibus atque ex siluestribus uberes et diu- 
turnos capiunt fructus et commercia cinnamomi faci- 
unt. nam illud non solum apud finitimos populos sed 
etiam apud alias Indorum gentes milio et aliis quibus 
maxime egent rebus permutant. hoc autem cinnamo- 
mum, siue ex arboribus cultis siue ex incultis collectum 
sit, naturam excalefaciendi habet et ab indigenis contu- 
sum in potu iis dari solet qui ex intestinis aut ilibus aut 
stomacho laborant. hoc etiam cardiacis prodesse tra- 
dunt. quin et si tritum hoc edas, gustu est plane iucun- 
do et odorato; sin eo perinde ac cinnamomo Aethiopico 
aut Maluccensi in condimentis utare, uim et saporem 
amittit. 

At uero Pizarrus, cum iam imbres desissent atque 
eam regionem quae cinnamomum fert diligenter explo- 
rauisset nec res ex uoto ei successisset, longius progredi 
instituit et superatis magno cum labore montibus ad 
Cocam, quae ad Maranonem maximum totius terrarum 
orbis fluuium posita est, uenit. cuius regulus et Pizar- 
rum comiter excepit et foedus cum eo fecit et milites et 
Indos, ut uires reficerent, ex suis cibariis circiter dies 
quinquaginta liberaliter tractauit. inde Pizarrus per ri- 
pam fluminis ad Oceanum septentrionalem decurrentis 
agmen duxit nec usquam, cum iam sex dierum iter pro- 
cessisset, ponte nec ratibus uastissimum, rapidissimum 
et altissimum fluuium transire potuit. qui etsi in angu- 
stias se cogit, tamen quanto angustior inter oppositas 

utrimque cautes fit tanto magis pernix deuoluitur atque 
ex praecipiti plus ducentorum stadiorum spatio subli- 
mis et quidem tanto cum fragore cadit ut accolae prop- 
ter sonitus magnitudinem sensu audiendi careant, sicuti 
de iis gentibus quae ea accolunt loca, ubi Nilus ad illa 
quae Catadupa uocantur ex altissimis montibus se prae- 
cipitat, memoriae proditum est. deinde ipse amnis rupi- 
bus premitur et angustissimus fit citissimusque decurrit 
et montibus inclusus aquis properantibus per angustias 
atque per fauces uiginti tantum pedes latas, quas imma- 
nes inter se scopuli efficiunt, non fluere sed ingenti 
cum murmure ruere uidetur tanta aquarum altitudine 
quanta fuit sublimitas unde se praecipitauit. 

Hic Pizarrus ponte faucibus scopulorum iniecto tran- 
situm, etiamsi Indi, qui magno numero ad ripam erant 
dispositi, prohibere conarentur, militibus dedit et in 
Guemam regionem plane sterilem et praeter asperitates 
uiarum et angustias saltibus crebris inclusas paludibus 
impeditam ire contendit, ubi permulti fame morboque 
absumpti fuerunt. reliqui uero herbis, radicibus fructi- 
busque siluestribus sese aluerunt atque eo usque susti- 
nuerunt, donec ad aliam regionem fertilem illam qui- 
dem sed uentis et uehementibus procellis ac continuis 
fere pluuiis obnoxiam transcensis montibus altissimis 
qui maximo impendent flumini peruenerunt. in qua regi- 
one Pizarrus, cum et uarietatem cibi et copiam inuenis- 
set, militibus potestatem se reficiendi et curandi fecit. 
erant enim omnium corpora labore, inedia, uigiliis pla- 
ne affecta. et sane cultores eius regionis omne iustum 
piumque officium ipsis praestabant et sua sponte ciba- 

ria praebebant. sunt ii Indi moribus humanissimis, lino 
xylino uestiuntur, pane et carnibus uescuntur et ab in- 
colis earum regionum quas Pizarrus ab urbe usque 
Quito peragrauit plurimum differunt; nam illi et mori- 
bus sunt immanissimis et nudi propter aestus intolera- 
biles agunt et fame propter summam commeatuum ino- 
piam premuntur. 

At enim Pizarrus postquam uidit Hispanos et Indos 
qui superfuerant corpora quiete, cibo et somno curauis- 
se ac iam pristinas uires recepisse, nauigium speculato- 
rium, quo flumine inueheretur et ultro citroque com- 
mearet, atque duas rates ad superanda stagnorum uada 
facere instituit. hoc tempus et necessitas flagitabat, quae 
Pizarrum, quoniam nullos tunc fabros nec lignarios nec 
ferrarios habebat, nauigium et rates facere docuit. is au- 
tem gummi pro pice ad illinendum nauigium et gossy- 
pio sagulisque et indusiis iam obsoletis eorum qui in 
itinere perierant pro stuppa ad stipandas obturandasque 
rimas eius usus est. clauos ex soleis ferreis equorum 
quos comederant fecit. nauigium uero, ubi effectum et 
armamentis instructum fuit, in flumen deductum est. in 
hoc Pizarrus sarcinas et ingens auri argentique pondus 
et maximam smaragdorum uim cum multo commeatu 
imponit. aegrotos autem ratibus deferri iubet et Fran- 
cisco Orellanae centurioni imperat ut in nauigium cum 
aliquot Hispanis conscenderet atque ex insulis, quas 
flumen multas et magnas efficit, cibaria quaereret nec 
plus minusue flumine secundo nauigaret quam ipse ter- 

ra iter faceret atque eo quidem ordine ut cuncti in 
unum et eundem locum ad ripam fluminis occidente 
sole conuenirent simulque et cibum et somnum cape- 
rent. 

Etsi amplius iam milia passuum octingenta per 
utramque fluminis ripam processerant (necesse enim 
erat nunc ad unam nunc ad alteram ripam transire et 
stagnorum uada quae ad flumen iter interrumpebant 
ratibus traicere), tamen nec aurum nec argentum ac ne 
cibaria quidem ulla inueniebant. in tanto itineris labore 
et uitae omnium extremo discrimine (multi enim fame 
peribant) quid consilii remediiue caperent aut quo se 
conuerterent omnino nesciebant. omnes in Pizarrum 
fremere et quod Peruram propter cinnamomum tam 
temere reliquissent aegerrime ferre et regiones illas quas 
peragrauissent tamquam auspicium malum exsecrari at- 
que detestari. tunc Cuschum, Collaia, Xauxa, Pachaca- 
ma et Quitia auro argentoque refertissimae regiones in 
mentem ueniebant. Pizarrus in tanta rerum difficultate 
et cibariorum inopia, cum inquirendo reperiret insulam 
quandam fructuosissimam et diuitiis refertissimam illinc 
paulo amplius milibus passuum trecentis abesse, ubi in- 
gens quidam fluuius cum Maranone coniungitur et con- 
fluit, unde commode magnum commeatuum numerum 
subuehere posset, quinquaginta Hispanos in nauigium 
imponit. his Franciscum Orellanam praeficit. eique 
mandat ut e uestigio plenissimis uelis in eam insulam 
nauigaret sarcinasque et aurum et gemmas et duas rates 
ad confluentes Maranonis relinqueret et, simul atque in 

insula nauigium cibariis compleret, statim ad confluen- 
tes rediret ibique exspectaret. 

At Franciscus Orellana nec sarcinas nec aurum nec 43 
gemmas nec aliud quod in nauigium impositum erat 
nec rates reliquit nec cibaria in insula petiuit, sed flumi- 
ne rapidissimo deuectus et a militibus, paucis tantum 
repugnantibus et in his Gaspare Caruaiale Dominicano, 
qui, cum eum admoneret ut fidem quam Consaluo Pi- 
zarro obstrinxerat seruaret, parum afuit quin e nauigio 
in flumen deiceretur, in ducem electus est. is ex duabus 2 
ratibus aliud nauigium construxit, descensiones in ter- 
ram fecit, cum Indis saepe pugnando laeuum oculum 
amisit, utramque fluminis ripam explorauit ac multas et 
immanes et barbaras Indorum gentes habitu et moribus 
longe dispares atque inter se dissimiles aliis atque aliis 
nominibus praeditas uidit ac cognouit. nemo umquam 
omnium hominum tantum per flumen quantum Francis- 
cus Orellana nauigauit. tandem ex co flumine in Ocea- 
num septentrionalem inuectus in Hispaniam peruenit. 
multa ille de rebus ab se gestis deque ea nauigatione 3 
Caesari et senatui Indico rettulit, multa etiam confingere 
atque comminisci ac sibi falso, ut postea clarissime ap- 
paruit, tribuere non dubitauit: se utramque fluminis ri- 
pam a fontibus ad ostium usque, quod a Cubagua insu- 
la decies et trecenta passuum milia abest, sua impensa 
oculis perlustrauisse et cum Amazonibus, quae iuxta 
eum fluuium habitant, quem ideo Amazonium uocant, 
pugnauisse. haec atque alia et quae in Perura gessisset 

cum Orellana rettulisset, praefecturam eius fluminis, 
quod ipse Orellanam cognominauit, cum imperio illu- 
strique titulo a Caesare obtinuit. interim, cum iam au- 
rum et argentum et smaragdos Consalui Pizarri con- 
sumpsisset, uxorem duxit et ab his quos in eam 
expeditionem educturus erat mutuas pecunias sumpsit 
ac deinde classem instruxit et parauit atque e Baetis 
ostio soluit. sed ea in Maranonem amnem nauigatio 
non minus infelicem quam illa Didaci Ordasii et Hiero- 
nymi Ortali Caesaraugustani exitum habuit: nam et 
Franciscus Orellana in mari occubuit et classis disiecta 
fuit. 

Maranonem autem et Orellanam, quem et Amazoni- 
um et Mare Dulce appellant, unum et eundem esse 
fluuium omnes affirmant. hunc uero eo anno qui a 
Christo nato supra millesimum et quadringentesimum 
fuit nonagesimus nonus Vincentius Hyanezius Pinzon 
primus omnium inuenit. is amnis e Quitiae montibus 
haud procul a Mulubamba oritur et plurimis maximis- 
que et creberrimis repletus fluminibus ita sinuosis ser- 
pentis in modum flexibus amplius sexagies et milia pas- 
suum octingenta a fontibus ad ostium usque peruagatur 
ut reuerti credatur. recta uero si iter fiat, non plus de- 
cies et octingentis passuum milibus fontes ab ostio dis- 
tant, quod in latitudinem milia sexaginta et, si aliis cre- 
dimus, milia passuum ducenta patet. hic amnis multas 
et diuitiis refertas efficit insulas, in quibus tus opti- 

mum gignitur ac multo odoratius quam Sabaeum colli- 
gitur. 

At uero Consaluus Pizarrus, ubi Orellanam dimisit, 45 
iter per citeriorem fluminis ripam immenso cum labore 
ac uitae periculo fecit. parum enim afuit quin ipse et 
ceteri in traiciendis fluminibus, quae utrubique in Ma- 
ranonem e montibus decurrunt, submergerentur. quin 2 
etiam ipsi frequenter cogebantur maximas et difficilli- 
mas ualles transcendere et altissimos montes transgredi, 
in quibus iter ferro aperiendum erat, unde fiebat ut 
multi fame et lassitudine oppressi et arboribus adhaeres- 
centes subito exsangues et mortui conciderent. at post- 3 
quam ad confluentes uentum est nec nauigium, in quo 
et in fide Francisci Orellanae spem habebant, nec rates 
uiderunt, adeo afflicti, debilitati maerentesque fuerunt 
ut paene animos desponderint et Pizarrus multo graui- 
us atque acerbius nauigium quam aurum ab Orellana 
sublatum fuisse tulerit, atque eo magis quod nec longi- 
us ipse sine nauigio, etiamsi uellet, progredi posset et 
quod confluens Maranonis decies et milia passuum ses- 
centa ab urbe Quito abesset. ceterum dum animi om- 4 
nium uehementer commouerentur et cuncti se fide ac 
potius perfidia Francisci Orellanae deceptos atque de- 
sertos esse quererentur, miles quidam Hispanus de im- 
prouiso interuenit. is Consaluo Pizarro refert Francis- 
cum Orellanam milites Hispanos praeter unum aut 
alterum a fide Pizarri abduxisse atque in sententiam su- 
am traduxisse ac se ducem fecisse, ut suo nomine et 
auspicio gentes quae utrimque Maranonem accolunt ex- 
ploraret eumque amnem ad ostium usque oculis perlus- 

traret honoremque eum et laudem et gloriam sibi uni 
non Consaluo Pizarro acquireret; ad haec se ab Orella- 
na e nauigio extrusum eiectumque in terram ideo fuis- 

, propterea quod ipse una cum Gaspare Caruaiale 
Doakan ei repugnaret atque resisteret indignumque 
ac plane impium esse diceret nauigium cum ratibus et 
opibus ab eo abduci, cuius fidei et potestati a Consaluo 
Pizarro commissum fuisset. 

His rebus cognitis, Pizarrus milites cohortatus ne 
animis deficerent iter a confluente Maranonis in Quiti- 
am conuertere instituit et quodcumque aliud ingredi, in 
quod fortuna ipsum induceret. ingens enim timor ex 
montibus, fluminibus et stagnis quae transierant omni- 
bus incutiebatur, quod in eo itinere quod ab urbe Qui- 
to ad confluentes usque Maranonis confecerant praeter 
magnam Indorum turbam amplius quinquaginta Hispa- 
ni occidissent. itaque a confluentibus regredi atque in 
Quitiam reuerti constituerunt. ceterum iter quod inten- 
derunt, etsi fere interruptum atque imperuium erat, ta- 
men non adeo infestum ut aliud fuit. in quo sane itine- 
re, ne fame omnino absumerentur, reliquos equos et 
canes comederunt, deinde frondibus, herbis, cauliculis 
quibusdam palmitum in modum, ut famem leuarent, se 
sustentauerunt. ex Indis autem ne unus quidem euasit; 
omnes eundo ac redeundo consumpti fuerunt. ex His- 
panis uero circiter centum una cum Consaluo Pizarro 
pedibus in Quitiam ingressi eam flentes osculabantur 
et Hispanos quosdam, qui ab urbe Quito longissime 
obuiam eis cum cibariis et aliquot uestimentis et equis 

processerant, incredibili gaudio excipiebant. qui cum 
ipsos intuerentur, non se homines sed simulacra quae- 
dam hominum deformia siue potius ferarum intueri ar- 
bitrabantur. erant enim feris quam hominibus similiores 
terribilique squalore obsiti, foedior corporis habitus et 
lurido quodam pallore et horrida macie paene peremp- 
ti, quae ita uultus eorum deformauerat ut uix ab amicis 
et necessariis cognoscerentur. ceruinis tantum pellibus 
ab umbilico ad femora tecti, cetera praeter capita et pe- 
des nudi, hi quidem peronibus, illa uero galericulis eti- 
am ceruinis uelabantur. quin et ipsi bracchia lurida et 
terga et crura sentibus et uepribus non secus sauciata et 
exulcerata habebant ac si plagae ipsis inflictae fuissent. 
stomacho uero ita erant imbecillo atque infirmo, quod 
pallor et macies indicabant, ut cibi, quorum erant aui- 
dissimi, minuendi deducendiue fuerint, donec ille resti- 
tueretur atque corroboraretur. itaque amici eos cibos 
ipsis tamquam aegrotis adhibebant, qui optimi et su- 
auissimi et facillimi ad concoquendum essent et quibus 
uires reficerentur non opprimerentur. sed enim Con- 
saluus Pizarrus et centuriones nec uestes induere nec 
equos conscendere, quod deessent militibus, uoluerunt, 
sed pedibus ac seminudi, sicuti erant, Quitum ire perre- 
xerunt. eo cum oriente iam sole peruenissent, recta ad 
templum se contulerunt ac demum, re diuina facta gra- 
tisque Deo optimo maximo acts, quod e tantis pericu- 

lis eos eripuisset saluosque et incolumes in eam urbem 
reduxisset, se in suum quisque hospitium recepit. 

47 At enim Consaluus Pizarrus, ubi de Francisci Pizarri 
fratris sui caede cognouit, grauiter molesteque tulit, 
praesertim cum intellegeret Ferdinandum Pizarrum, qui 
in Hispaniam traiecerat, in uincula esse coniectum, tum 
etiam quod uideret magnam rerum et fortunae, quae 
eximia semper felicitate ipsis aspirauerat, commutati- 

2 onem esse factam. sed ut erat uir animo forti atque offir- 
mato, et dolorem abiecit et legatos ac Vaccam Castrum, 
quem audiebat in Francisci Pizarri locum successisse 
exercitumque iam contraxisse atque in Xauxa ualle cas- 
tra posuisse, ut Peruram, quam Didacus Almagrus ar- 
mis occupauerat, in Caesaris potestatem redigeret, cum 

3 his mandatis misit: se ex illa expeditione quam in Cu- 
macum, ubi cinnamomum gignitur, fecisset in Quitiam 
prouinciam cum centum fere militibus Hispanis rediisse 
et, quamuis magnum atque incredibilem ex indignissi- 
ma Francisci Pizarri fratris morte dolorem accepisset, 
tamen non solum summae sibi oblectationi sed leua- 
mento etiam doloris fuisse quod Christophorus Vacca 
Castrus in demortui loco a Caesare suffectus fuisset, 
propterea quod magnam in spem ueniret eum de crude- 
lissimis Francisci Pizarri interfectoribus et patriae prodi- 
toribus 1ustas ac debitas et scelere dignas poenas esse 
sumpturum uniuersamque Peruram recepturum atque 

4 eam in pristinam libertatem restituturum; proinde Pizar- 
rum uehementer rogare, obtestari atque obsecrare ipsum 

ut facultatem sibi una cum iis militibus Hispanis quos a 
Maranonis usque confluentibus saluos et incolumes in ur- 
bem Quitum reduxisset ueniendi in castra regia faceret, ut 
regi suo militarem operam aduersus eos qui ad Dida- 
cum Almagrum defecerant, sicuti tenebatur, praestaret. 

Castrus huic legationi respondit ut Pizarrus e tantis 
tamque multis laboribus quos in tam longinqua peri- 
culosaque expeditione sustinuisset se suosque reficeret 
uiresque reciperet; e Caesaris et reipublicae commodo 
esse ut ipse Quiti se contineret atque ibi usque eo con- 
sisteret, dum prouincia pacata atque sub Hispaniarum 
regis imperium redacta esset. cum his mandatis legatos 
dimisit. hoc Pizarrus periniquo tulit animo locoque 
contumeliae habuit nec umquam illi excidit acerbissi- 
moque semper odio Christophorum Vaccam est prose- 
cutus. qui Pizarro ideo castris regiis interdixit, quoniam 
existimaret eum summo fore impedimento, quominus 
id quod omni studio contendebat efficere posset, scili- 
cet ut Didacum Almagrum, Ioannem Balsam, Didacum 
Mendezium et reliquos praefectos et centuriones ac mi- 
lites qui istorum impulsu ab rege desciuerant in fidem 
et gratiam eius reduceret, ut seditionibus et foedissimis 
caedibus, quas passim faciebant, abstinerent atque a re- 
pentinis latrociniis, quibus incolas opprimebant, cessa- 
rent, quo prouincia quam uexabant et perdebant in an- 
tiquum et tranquillum statum restitueretur. 

At uero Augustinus Zarates quaestor regius, quasi 
mentem Vaccae Castri penitus introspexisset animum- 

que eius explorauisset, scribit Castrum metu adductum 
Consaluo Pizarro ne in castra regia ueniret imperauisse, 
ut qui uereretur ne summa imperii ei traderetur, atque 
eam ob causam liberis etiam Francisci Pizarri praecepis- 
se ut Piurae aut Trugilli subsisterent usque dum ipse 
aliud decerneret ac iuberet. sed Zarates longe aliter ac 
debuit haec perspexit; neque enim ulla iusti timoris cau- 
sa esse potuit, quoniam Castrus et exercitum sibi 
deuinctum et omnem fere Peruram, quam Caesar ei gu- 
bernandam dederat, in potestate sua habebat nec tantae 
in Consaluo Pizarro prudentiae, moderationis, tempe- 
rantiae partes inerant ut exercitus regius eum sine Cae- 
saris decreto summum Perurae praefectum et accipere et 
appellare uellet, praesertim cum omnes et ingenium et 
mores et ambitionem eius perniciosam plane noscerent, 
quod ita esse aperte postea apparuit nec obscurum fuit. 
nam cum Consaluus Pizarrus bello iam confecto ab ur- 
be Quito in Ciuitatem Regum ueniret rumorque esset 
eum cupiditate regni adductum nouis rebus studere id- 
que Cuschum nuntiatum fuisset, tantus undique ducum 
et militum Hispanorum numerus ad defendendam armis 
Vaccae Castri dignitatem subito Cuschum confluxit ut 
tam magna ciuitas uix eos capere posset. qui certe eo 
non concurrissent, si in animis habuissent Pizarrum 
summae rerum praeficere. qui cum id intellegeret, ut im- 
probissimum rumorem de se dissipatum exstingueret, 
Cuschum aduolauit. eo simul atque uenisset, statim a 
Castro praefecto iussus fuit ut domum suam quam in 
Charcis habebat se conferret. quod etsi inuitus fecit, ta- 
men edicto praefecti paruit nec aliud facere ac ne temp- 

tare quidem ausus fuit. unde satis constat Zaratem con- 
tra quam res se habuit sensisse, ne dicam perperam iudi- 
cauisse: non enim ille timore sed ratione ductus Pizarrum 
ad se uenire uetuit, ut eo absente Didacus Almagrus ae- 
quissimas condiciones quas pacis offerebat non repudia- 
ret, quas certe respuisset, sicuti respuit, nec ad Castrum 
uenisset, si Pizarrus apud ipsum fuisset. quod ipse Zara- 
tes sui, ut solet, oblitus confirmat, cum inquit Didacum 
Almagrum idcirco in castra regia, ut de pace cum Cas- 
tro ageret, uenire noluisse, quod Vacca Castrus et Pet- 
rum Aluarum Holguinum et Alfonsum Aluaradum se- 
cum haberet. quod si Almagrus propter istos inimicos 
suos, qui sub Vaccae Castri praefecti signis militabant 
ordinesque ducebant, non committendum sibi putauit 
ut in castra ueniret, quid eum facturum Zarates existi- 
masset, si Consaluus Pizarrus, cuius fratrem Franciscum 
Pizarrum praefectum ille interfecerat, in castris regiis 
fuisset? an salutem suam cuiquam commisisset? an ad 
Castrum uenisset? an ad ullas condiciones pacis, qua- 
muis aequas, perduci potuisset, sicuti numquam, etiamsi 
Pizarrus Quiti, uti imperatum erat, se continuerit, per- 
duci potuit? nam quod idem Zarates de Francisci Pizarri 
liberis tradit plane absurdum est: qui enim Castrus ab 
illis metuere aut potuit aut debuit, quorum maximus 
natu annum agebat nonum, quos ille misericordia com- 
motus alendos, educandos custodiendosque, ne in Chi- 
liensium manus uenirent, curauit? hi autem Vaccae Cas- 
tro ab urbe Quito Piuram cum copiis descendenti 

obuiam ad Carrochambae deuersoria uenerunt, quibus 
ipse praecepit ut paulatim se subsequerentur atque in 
uia subsisterent, donec Piuram, quam Almagrani tene- 
bant, reciperet. qua urbe recepta eos ibi reliquit et, cum 
Trugillum in potestatem redegisset, eos ipsos uenire 
iussit. ac demum de puerorum salute motus, cum Dida- 
cus Almagrus exercitum Lima eduxisset atque ex Xauxa 
ualle diuisis copiis Cuschum ire contendisset, eos, quo 
tutiores a Chiliensibus essent, Trugillo in eam urbem 
uenire mandauit. quin etiam Franciscus Lopezius Go- 
marensis, qui lingua sua res Indicas est persecutus, tra- 
dit Consaluum Pizarrum ideo a Castro praefecto ut ad 
se ueniret prohibitum fuisse, ne Didacum Almagrum, 
qui de pace et concordia cum Castro agebat, aduentu 
suo impediret, aut Castrum id ipsum forte fecisse, ne 
exercitus respectu Francisci Pizarri praefecti, cuius re- 
cens memoria in animis omnium fere ducum et militum 
infixa erat, eum summum Perurae praefectum et ducem 
maximum crearet. sed medius fidius Franciscus Lopezi- 
us et Augustinus Zarates, qui post hunc scripsit, non 
quae facti exponere, sed quae mentis arcanae erant diui- 
nare uoluerunt. 

Ceterum praefectus, cum iam legatos Consalui Pizar- 
ri domum redire iussisset, litteras a Didaco Roia, qui 
Guamangam cum praesidio tenebat, accepit. ex quibus 
cognouit Didacum Almagrum et exercitum Cuscho 
eduxisse et in Bilcis castra fecisse; colonos autem His- 
panos qui partes eius fouebant uelle ei Guamangam tra- 

dere, reliquos uero metu perterritos, quod pro certo 
ducerent ipsum cum copiis eo uenturum, in montes 
cum liberis et coniugibus profugisse; itaque maxime 
oportere praefectum aut iter accelerare aut subsidium 
extemplo mittere, ne Almagrus et Guamangam caperet 
et commeatu exercitum regium prohiberet. quibus litte- 
ris praefectus uehementer commotus non cunctandum 
sibi amplius putauit, quippe qui uidebat Didacum Al- 
magrum, si Guamangam occuparet, non parua exercitui 
regio detrimenta illaurum parumque etiam fidei tunc 
in colonis Hispanis esse, quoniam plerique aut partibus 
Almagri fauebant aut arma eius sequebantur. nec dubi- 
tabat quin illi, si possent, Guamangam Almagro essent 
tradituri ideoque expedita celeritate opus esset. sed 
quominus ipse sese expediret, acerrima inter Petrum 
Aluarum Holguinum et Alfonsum Aluaradum conten- 
tio impediebat, quae usque adeo inimicitiis incensa erat 
ut res ad seditonem et ad arma spectare uideretur. at 
praefectus ueritus ne qua in castris ex militum concursu 
seditio oriretur (iam enim eam illi concitabant, dum alii 
Holguino, alii Aluarado se iungerent), alterum alteri 
auctoritate sua conciliauit et dissensionem et discordi- 
am inter utrumque ex ambitione et cupiditate natam 
singulari prudentia sedauit animosque aliorum ducum 
ac militum uirtute flexit suauitateque sermonis deleniit. 

Quibus rebus quam celerrime fieri potuit compositis 
prudentissimeque constitutis, praefectus Aluarum Hol- 
guinum cum primo agmine Guamangam praemisit, 
deinde Aluaradum, ne quam hic contendendi occasi- 

onem cum illo haberet, ducere aciem iussit. ipse uero, 
cum eos milites quos Limae conscripserat iam collegis- 
set, cum nouissimo agmine subsecutus est at magno qui- 
dem cum labore. erat enim iter perdifficile atque flexuos- 
um. altissimi undique impendent montes, in quorum 
iugis Indi domicilia sua ex lapidibus constructa et stra- 
mentis contecta habent. profundae etiam interiacent ual- 
les, in quibus sementes faciunt. tum etiam multae siluae 
et flumina intersunt, quae iter impediunt. ipsi uero Indi 
uestibus laneis induuntur et Solem, ut ceteri, ex Hinga- 
rum instituto colunt. ac primum Castrus ad Acon uenit, 
deinde ad eum fluuium descendit, qui ex Bombonis pa- 
lude ortus Xauxam perfluit. huius autem amnis traiec- 
tum accolae Angoyacum uocant, ubi regia Hingarum 
hospitia cum balneis aquae natura calidae fuere, quippe 
Hingae et reguli et principes etiam feminae Perurae 
montanae lauationibus utebantur et frequenter in eiusce 
modi balneas ueniebant. in eo uero itinere Ioannes Al- 
fonsus Palominus, quem e Xauxa ualle in Ciuitatem 
Regum rediisse supra dixeramus, Vaccam Castrum, 
cum iam flumen illud ponte transiisset, consecutus est. 
qui ei mandauit ut e uestigio cum loricis, thoracibus 
ferreis aliisque armaturis, quas ex ea ciuitate afferebat, 
Guamangam ire pergeret ibique quinquaginta hastas, 
quibus totidem equites cataphracti, quos in proelium ipse 
contra Almagrum erat educturus, uterentur, faciendas 
curaret. 

Ab eius fluminis ripis, quae mollibus aliisque arbo- 
ribus fructiferis refertae sunt, ad Picoyum et inde ad 

Pucaram, quae rem fortem et quidem merito significat, 
peruentum est. scopuli enim alti et frequentes eam cir- 
cumdant instarque urbis esse aut arcis munitae procul 
uenientibus ac prospicientibus uidentur, in quibus hu- 
manae quaedam figurae uastae magnitudinis incisae in- 
sculptaeque sunt. inter quos etiam scopulos rupes quae- 
dam ad ripam fluminis parui propter crassitudinem 
atque altitudinem (scopulos enim supereminet omnes) 
admiratione digna est. nam in summo eius cacumine 
arx, quae plane inexpugnabilis esset, commode construi 
posset. atque ea rupes in circuitu eas habet cauernas et 
speluncas, in quas et homines et iumenta se recipiunt, 
ut ab imbribus et niuibus, quae illic assidue cadunt, se 
defendant. inde uero praefectus uia regia iter faciens 
montem ascendit, in cuius uertice deuersoria Parci posi- 
ta sunt, unde Petrum Anzurium non Alfonsum Aluara- 
dum, ut Zarates scribit, in Xauxam reuerti jussit, ut 
milites qui prae lassitudine in uia remanserant colligeret 
eosque Guamangam adduceret. quod ille impigre exse- 
cutus fuit. at uero Castrus ex eo iugo in fluuium qui 
Parcus uocatur descendit eumque per pontem, qui su- 
per binas pilas lapideas utrimque constitutas inectus est, 
traiecit et ad deuersoria Assangari Alfonsum Aluara- 
dum, cui aciem ducendam dederat, consecutus est et 
una cum eo Guamangam contendit. ac deinde milites de- 
nos in singulos quosque ordines distributos eo consilio 
duxit, ut si hostes, sicuti renuntiatum erat, obuiam cum 

infestis signis uenirent, subito eos in agmina cogeret 
acieque instructa illorum impetum exciperet, reprimeret 
atque propulsaret. tum etiam ipse armatus equo leni 
cursu concitato nunc in unum ordinum latus, nunc in 
alterum obequitabat accuratissime quidem circumspi- 
ciendo, ne quis miles ex suo decederet ordine neue quis 
inermis inter armatos incederet. 

Ac demum praefectus incredibili usus celeritate tri- 
duo iter confecit et Guamangam, quae a Xauxa ualle 
milia passuum centum uiginti abest, media circiter noc- 
te peruenit. et quoniam castra in loco iniquo atque ita 
saxoso posita erant ut nec ingredi nec egredi quisquam 
equitando possset atque iis iugis et tumulis cincta, ex 
quibus exercitus regius magna ab hostibus incommoda 
accepisset, copias in oppidum introduxit. ac continuo 
Castrus, ne se imparatum et inermem hostes adoriren- 
tur, milites in foro collocauit, tormenta campestria ido- 
neis in locis disposuit instructaque acie noctem illam 
insomnem atque in armis egit. et cum per Indos certior 
fieret Didacum Almagrum cum copiis iam iam adfutu- 
rum et illucente die in oppidum irrupturum, Ioanni Al- 
fonso Palomino et Didaco Roiae et Francisco Caruaiali 
primo militiae praefecto imperauit ut colonos Hispanos 
quos suspectos haberent foras eicerent ac milites in of- 
ficio retinendos curarent et oppidum praesidiis, custo- 
diis uigiliisque etiam munirent. ipse autem exploratores 
mittit, qui ubi hostes essent, quid facerent, quid temp- 
tarent diligenter cognoscerent et ad se quam primum 
referrent. post uero omnibus rebus prudenter adminis- 
tratis, praefectos et centuriones ad cenam uocat et cum 

his de re bellica deque bello gerendo non sine magna 
omnium qui aderant admiratione agit et quid fieri uellet 
inter cenandum docet. mox cum praetoria cohorte in 
forum descendit ibique hostium aduentum exspectat. 
Ceterum praefectus, cum iam illuxisset nec hostes us- 
quam apparerent (erant enim in Bilcis, ut supra demon- 
strauimus, milia passuum ab Guamanga circiter quattu- 
or et quadraginta) exercitum eduxit et castra haud 
procul ab oppido in loco edito communiit. qui quam- 
quam ex urbe Quito atque ex Caxae hospitiis Didacum 
Almagrum et duces et milites Hispanos qui ab rege des- 
ciuerant litteris saepe monuerat ne in rebellione perfi- 
diaque persisterent sed cum equis et armis in castra re- 
gia uenirent, tamen amicissime eos admonendos et 
omnia quae ad pacem et ad concordiam spectarent pri- 
us temptanda quam rem proelio committendam existi- 
mauit, atque eo magis quod nactus erat hominem ad 
eam rem idoneum, promptum, expeditum et paratum 
Alfonsum Garsiam Zamarrillam Guamangae ciuem et 
Chiliensibus et Almagro notissimum, quippe qui et sub 
Didaco Almagro praefecto in Chilia militauerat et Di- 
dacum eius filium a Ciuitate Regum. Guamangam us- 
que secutus fuerat. itaque hunc Indico tegmine amic- 
tum cum litteris, quas nonnulli duces atque equites 
iussu Vaccae Castri amicis suis qui in castris erant Al- 
magri scribebant, et cum his mandatis misit: Vaccam 
Castrum praefectum monere atque hortari eos ut in fi- 
dem regis sui, cui religione, iure iurando et legibus, 
quas iam perfregissent, obstricti essent, redirent et ab re 

tam nefaria, in qua tam diu perseuerassent, desisterent; 
eos amorem, fidem, obseruantiam, pietatem et omnia 
studia summa regi et patriae debere; iam tunc saltem 
experti quorundam tyrannorum ambitionem et uanita- 
tem resipiscerent; neque enim decere, immo turpe esse 
eos Hispanos et genere et uirtute praestantes, qui Caro- 
li Caesaris Augusti Hispaniarum regis nomine et auspi- 
ciis tot regiones inauditas lustrassent, tot regna sub- 
egissent, tot populos, gentes et nationes uicissent, ab eo 
deficere atque ea omnia occupare oppressaque ui et ar- 
mis tenere; iam e uestigio ipsi ad se atque ad mores 
suos et in uiam, quoniam spe falsa atque fallaci erratum 
esset, redirent; optimum sane et tutissimum esse por- 
tum paenitentibus consilii mutationem; quod si facerent 
et militarem operam, sicuti legibus tenebantur, regi suo 
praestarent, se sanctissime publica etiam fide data pro- 
mittere non solum ipsis animaduersionem et supplicia, 
illis tantum exceptis qui Franciscum Pizarrum praefec- 
tum obtruncassent, remissurum et condonaturum, sed 
amplissima etiam praemia daturum. quin etiam Castrus 
edicta et decreta regia et litteras, quibus praeter ueniam 
et impunitatem scelerum et flagitiorum spondebat se eis 
qui ad regem deficerent non modo sua omnia cum fide 
restituturum, sed Indos etiam atque agros assignatu- 
rum, per fora et uicos Cuschi poni et per nemora et 
siluas et per uias militares, quibus Almagrus copias erat 
ducturus, arboribus affigi et in castris eius, ut in manus 
militum uenirent, spargi iussit. 

Sed nihil plane profecit nec eos umquam ex errore 
reducere in uiam potuit: non litterae, non peccatorum 

impunitas, non promissa flectere ac mouere obstinatos 
ducum et militum animos potuerunt. uerum firmi et 
constantes in ea quam Cuschi fecerant coniuratione ad 
mortem usque adeo permanserunt ut uix unus aut alter 
fuerit qui Didacum Almagrum deseruerit aut in castra 
regia perfugerit. summa certe cum pietate atque fide 
eum diligebant tantoque etiam amore officiisque omni- 
bus prosequebantur ut non dubitarint iis qui ex castris 
regiis non desistebant ipsos litteris atque infinitis polli- 
citationibus incitare atque urgere ut Almagro relicto ad 
Castrum transfugerent hoc responsum reddere: eam 
Noui Toleti prouinciam, quam Didacus Almagrus prae- 
fectus explorasset atque subegisset ac Cuschum Mango 
Hinga fuso fugatoque obsidione exemisset, suam esse 
et praefecturam Didaci eius filii et se acerrime eam de- 
fensuros et cum Caesare, si in Peruram traiecerit, acie 
conflicturos. nec tam nefaria uerborum iactatione et ini- 
quitate contenti litteras omnis arrogantiae, impudentiae, 
contumeliae plenas ad praefectum mittunt. 

Nec deerant uiri prudentes qui hoc reipublicae magis 
expedire censerent quam aut eos uenia et impunitate 
eorum criminum quae fecissent concessa in castra regia 
uenire aut eas concordiae et pacis condiciones quae a 
praefecto proponebantur accipere; neque enim illi 
dubium uocabant eam impunitatem maximam esse ille- 
cebram peccandi ideoque eos deinceps multo deteriores 
et promptiores, si ea assequerentur, ad omnia facinora 
patranda futuros, quippe iam praeuidebant non proditio- 
nes, non rebelliones, non latrocinia, non caedes, etiamsi 

Chilienses errorem deponerent et in gratiam regis et 
reipublicae uenirent, in Perura defuturas. itaque satius 
atque e republica esse dicebant nec ueniam sceleratissi- 
mis hominibus dandam, nec ullas praefecti litteras mit- 
tendas, nec edicta et decreta impunitatis figenda, nec 
denique pacis condiciones offerendas, sed rem ferro de- 
cernendam esse et patriae euersores funditus e uita tol- 
lendos et tot tantaque mala radicitus euellenda, ut Peru- 
ranae Cuschanaeque prouinciae libere a metu respirare 
et omnes in Perura summa cum concordia, pace, quiete 
et fide in regem uiuere possent. atque eo magis quod 
proditores illi inter alia constituissent, si Vaccam Ca- 
strum praefectum una cum exercitu regio funderent at- 
que superarent, primum eos omnes qui arma pro rege 
tulissent legatumque eius secuti fuissent et consilio et 
auxilio iuuissent occidere ac bona eorum publicare; 
deinde Paitam et Tumbezium firmissimo militum tor- 
mentariorum praesidio munire; praeterea classem in- 
struere et parare eamque, ne quid subsidii ex Nicara- 
gua, Guatimala et Noua Hispania mitteretur, omni in 
ora Perurae maritima disponere; tum etiam Panamam et 
Nomen Dei atque uniuersam eam prouinciam quae 
Terra Firma uocatur militibus occupare atque ea etiam 
classe totam Perurae oram ultra Panamam percurrere et 
naues quae occurrerent demergere et quae in naualibus 
maris austrini essent comburere nec alias fieri permitte- 
re et quae in litus expulsae eiectaeque essent inflammari 
et incendi iubere; ad haec societatem cum Sebastiano 
Benalcazare Popaianae praefecto, quem sciebant facti- 
onis esse Chiliensis, inire, ut is ex ea prouincia aditum in 
Peruram prohiberet atque defenderet; postremo, si res 
ita urgeret aut necessitas cogeret, tunc nihil sancti ne- 
que pensi habere, sed omne ius et fas delere et cum 
Gallorum rege, immo cum Mauris et Turcis foedus per- 

cutere eosque in Peruram adducere ipsisque prouinciam 
tradere. sed enim Castrus, tametsi uera esse quae palam 
illi referebant intellegebat, tamen omnibus neruis con- 
tendendum atque laborandum existimabat, ut Didacum 
Almagrum et duces eius ac milites a tam nefario scelere 
reuocaret. 

Erat ex his Chiliensibus unus Ioannes Dentius insig- 
nis et notus speculator et cursor. is per anfractus mon- 
tium ignotos discurrens, cum uestigia niui impressa et 
recentia intueretur, ea usque tenuit, donec Alfonsum 
Garsiam Zamarrillam in quadam silua haud longe a Bil- 
cis abdite latentem deprehendit. qui ideo in ea substite- 
rat, ut clam et noctu in Almagri castra ingrederetur et 
mandata Vaccae Castri una cum litteris ad quosdam du- 
ces et equites perferret. sed tamen Dentius eum com- 
prehendit et ad Didacum Almagrum adduxit, qui ex- 
templo ipsum iure gentium uiolato suspensi iussit. 
tradunt Zamarrillam metu perterritum, ut se ex mortis 
periculo eriperet, Almagro dixisse Vaccam Castrum, si 
subito ipse eo signa inferret, facile uno proelio debellari 
posse, ut qui tantum quingentos milites Hispanos et 
eos quidem inermes, inualidos atque inuitos haberet ip- 
sosque, simul atque Almagri signa conspicerent, statim 
Castro relicto praeter quosdam paucos Pizarranos ad 
eum transituros; sed fidem Zamarrillae non habitam 
eumque de arbore suspensum fuisse, quod Almagrus 
eum non nuntium, sed repentinum esse speculatorem 
sibi persuasisset, praesertim quod ipsum cum pedicis et 

stilis ferreis, ut aut equorum ungulas perfringeret aut 
ita affligeret ut illi suo haererent uestigio, inuenisset. 

Verum enimuero praefectus, ubi castra in loco edito 
ac munito, ut supra dictum est, ad oppidum posuisset, 
exercitum recensuit et quinquaginta equites iis loricis et 
aliis armaturis quas Ioannes Alfonsus Palominus Lima 
attulerat et hastis quas idem Guamangae fieri curauerat 
instruxit. thoraces uero ferreos et alia tegmina inter eos 
milites qui erant inermes diuisit. aliis etiam uestimenta, 
alis pecunias dedit. qua sane largitione et militum uo- 
luntates redemit et promptiores eos et paratiores ad pug- 
nam et ad omnem euentum habuit. hanc autem exerci- 
tus recensionem summa cum admiratione (erant enim 
praeter Indorum auxilia circiter octingenti Hispani par- 
tim equites, partim pedites non solum instructi, sed 
omnibus etiam rebus ornati) Franciscus Lopezius Hi- 
diachaeus Alfonsi Hidiachaei Caroli Caesaris Augusti 
scribae frater spectauit, utpote qui conspiceret Castrum 
multo maiores et instructiores copias tam equestres 
quam pedestres quam ipse existimauerat habere. 

Is uero Hidiachaeus pridie eius diei, quam Castrus 
exercitum Guamangam induceret, eo uenit et postulata 
et litteras Almagri et ducum eius ad Vaccam Castrum 
detulit. postulatorum haec erat summa: Castrus Petrum 
Aluarum Holguinum et Alfonsum Aluaradum et quos- 
dam equites Pizarris coniunctissimos et amicissimos ex 

castris eiceret; quod si faceret, Almagrum data fide in 
castra regia iturum aut missurum legatum, qui nomine 
suo et ducum de pacis condicionibus cum ipso ageret; 
quod si eos retineret, nec Almagrum pacis condiciones 
quas ferret accepturum nec ab exercitu discessurum, 
sed fines prouinciae suae armis defensurum. plerique 
credebant haec postulata ab Almagro interponi, quomi- 
nus id quod opus ad proelium esset a Castro pararetur, 
ut hunc ille per occasionem incautum inuaderet aut his 
postulatis referendis et remittendis bellum in proximum 
annum extraheret aut saltem rem in hiemem, quae iam 
instabat, produceret, ut Castrus exercitum in hiberna 
dimittere cogeretur. 

Qui, cognitis postulatis, quoniam haec magnam pacis 
desperationem afferre uidebantur, litteras Almagri legit, 
quarum hoc erat exemplum: ‘nuntius sane quam acerbus 
quem audiui adeo animum meum commoutt ut, nisi hi 
deferrent qui se uidisse asserunt, induci ut crederem 
non possem. quis enim credat te, cum et iudex sis et 
nomine Caroli Caesaris Hispaniarum regis in Peruram 
uenias, ut pacem constituas et iustitiam exerceas, eorum 
auxiliis et consiliis uti, qui seditionibus prouinciam per- 
turbarunt? quod non modo factum ante numquam est, 
sed omnino in omni memoria inauditum ac plane in- 
dignum quod de tam excellenti uiro qualis tu et es et 
haberis nuntietur. nam Caesar te, quod iis ornamentis 
quae in aliis etiam summae dignitatis hominibus non 
insunt praeditus esses, in praesidem conuentus Pana- 
mensis, sicuti hic peruulgatum est, ideo elegit, ut con- 


60 1 interrogationis signum post perturbarunt addidi (de 
totius capitis sensu cf. Cieza? 247a—-248b) 


60 


644 CALVETVS, DE REBVS INDICIS 


trouersias tolleres atque ita magna fide atque integritate 
omnia componeres, ut omnem Peruram metu liberares. 
uerum non haec exsequi, sed ea quae Pizarri tam nefa- 
rie in Didacum Almagrum praefectum patrem meum 
commiserunt fouere mihi uideris, atque eo magis quod, 
cum isti tot tumultus, dissensiones ac dissidia in his 
fecerint prouinciis, non uenis ut haec exstirpes ac fun- 
ditus tollas, sed ne tantorum semina malorum pereant, 
quae Pizarrani per totam Peruram sparserunt, quippe 
qui cum istis ipsis consensisti et contra me atque eos 
coniurasti, qui causam tam iustam et dignitatem meam 
defendunt et fines praefecturae Noui Toleti, quam Cae- 
sar Didaco Almagro quam optime de se merito dedit, 
armis tuentur, in quam ipse Caesar, ut princeps gratissi- 
mus, me post obitum patris mei succedere uoluit. iam 
uero multi intercesserunt dies cum Antonius Gama iu- 
ris consultus et Consaluus Ferdinandus senator legati 
mei apud te sunt, ex quibus et ex litteris quas ipsis ad 
te dedi facile, si modo eis per aduersarios meos qui te 
comitantur colloqui tecum licuit, consilii factique mei 
causam rationemque cognoscere potuisti. sed cum nihil 
certi habeam nec quid illi de rebus meis tecum egerint 
sciam, Franciscum Lopezium Hidiachaeum hominem 
honestissimum et ornatissimum cum eiusdem argumen- 
ti litteris et mandatis ad te mitto. qui pro pietate atque 
amore quem in Caesarem atque in rempublicam habet 
semperque habuit aegre fert tantas calamitates et detri- 
menta et clades magna cum prouinciae pernicie miseris 
Indis inferri, quam multo maiorem uidet futuram, si in 

eo perseueraueris proposito quod te habere omnes af- 
firmant. is uero Hidiachaeus, cum a suspicione uacuus 
sit neutramque in partem animus eius inclinet, ut opti- 
me sciunt qui hominem familiariter noscunt, ultro se 
pro salute omnium tanto periculo obtulit et hunc labo- 
rem me inuito suscipere decreuit. est enim nunc maxime 
periculosum iter per Peruram habere, propterea quod 
Indi, qui sunt in armis, nemini Hispanorum parcunt. 
qui et dicunt et asserunt se hoc tuo iussu facere. quin et 
Didacus Maldonatus tuo nomine ad Ioannem Spinosam, 
cui quosdam Indorum uicos commisit, sua manu scrip- 
sit, ut eos ad tantum facinus impelleret, Indosque etiam 
Palominus et alii Guamangae coloni insugant ut in His- 
panorum qui iter faciunt perniciem incumbant. et Indi 
quidem toto animo et mente in id insistunt et indignis- 
simas caedes faciunt; iam enim octo uel decem Hispa- 
nos, qui cum eo argento quod collegerant Hispaniam 
repetebant, in itinere obtruncauere atque spoliauere. ue- 
rum tamen Hidiachaeus, quamuis tantum uitae pericu- 
lum subeundum esset, tamen, cum intellegeret id e Cae- 
saris et reipublicae commodo esse, se suamque uitam 
deuouere et uiae se committere uoluit. is optime nouit 
omnia quae in Perura ab eo die quo haec in deditionem 
potestatemque imperii Hispani redacta fuit contigerunt 
et quae Pizarri fecerunt et in patrem meum atque in 
eos qui sequebantur ipsum commiserunt. Hidiachaeo 
autem animum meum aperui, ut mentem sententiamque 
meam tibi explicaret ac rationem omnibus de rebus 
quae in his prouinciis gestae sunt redderet, ut qui pro- 

be sciat et me iustam causam ad obtinendum ius habe- 
re, quod mihi tribui et conseruari non confringi nec me 
a te in hoc iure quod obtineo impediri uolo. ceterum 
cum Antonius Gama et Consaluus Ferdinandus haec ad 
te detulerint nec a te nec ab illis responsum fuerit mihi 
redditum, quod iam pridem redditum esse oportuit, ut 
intellegerem quae res te induxerit ut cum aduersariis 
meis te coniungeres, reliqua Hidiachaeus planius expo- 
net, cui fidem habebis. nam is, cum sit uirtute praedi- 
tus, ne transuersum quidem digitum a recta ueritatis 
semita discedet. sed tamen, ne longius. procedam, haec 
tantum subiungam; hoc enim imprimis te scire uolo: 
me pergrauiter a te offensum fuisse, ut qui non sine 
magno reipublicae detrimento et incommodo meo cum 
non parua militum armatorum copia et quidem inimi- 
corum meorum et, ut uerius dicam, Caesaris hostium 
uenias. quod ubi mihi renuntiatum est (renuntiatum au- 
tem est Cuschi), cum instructissimis etiam copiis, ut 
obuiam agmini tuo occurrerem, ex ea sum egressus ur- 
be, non ut infense tibi aduersarer, sed ut eis qui impera- 
ta tua facere recusarent arma inferrem. quod etiam, si 
necesse esset, nunc facerem auxilioque tibi uenirem, si 
compertum haberem te ab istis offendi, quorum ope 
atque consilio uteris. itaque ob hanc causam et quod 
maxime ab illis mihi praecauendum putarem, in Bilcis 
castra posui ibique ideo substiti, ut ex his litteris cog- 
nosceres Caesarem uno atque altero decreto per bene- 
ficium et gratiam Didaco Almagro patri meo concessis- 
se ut praefecturam Noui Toleti, quam ei dedisset, illi 
cul ipse uellet testamento relinqueret. itaque pater meus 

ex Caesaris decreto, quod beneficii gratiaeque causa 
manu eius subscriptum habuit, testamento cauit ut ego 
post mortem suam in eam Noui Toleti praefecturam 
succederem. quod ita esse ex eo testament capite, si 
modo illud legisti quod cum aliis scriptis per Antonium 
Gamam et Consaluum Ferdinandum ad te misi, perci- 
pere potuisti. deinde ut tibi persuadeas uelim me et sin- 
gulos duces et milites et omnes qui in castris meis sunt 
et esse et haberi uelle clientes et beneficiarios Caesaris, 
quippe qui ut tales subiecti sub uexillo eius regio mili- 
tamus et pugnamus et decretum illud defendimus. et 
sane hanc causam iustissimam usque eo tuebimur, do- 
nec Caesar de acerbissima et turpissima morte, qua pa- 
ter meus et complures alii qui sub ipso merebant affecti 
fuere, et de detrimentis et damnis, quae cum maximis 
iniuriis et contumeliis his ipsis facta sunt, certior fiat 
planissimeque intellegat patrem meum idcirco a Pizarris 
interfectum fuisse, ut opes eius auferrent, quibus eos 
corrumperent qui in contemptum sui principis aequi 
bonique facerent tantarum opum esse participes, ne sce- 
lera tam nefanda ac detestabilia ad Caesaris aures per- 
uenirent. uerumtamen si Caesar imperat quod e repu- 
blica dignitateque sua esse duxerit, dummodo certo 
sciam ipsum uere atque ex animo hoc dicere, primum 
continuo de iure meo atque de prouincia quam ex dec- 
reto regio obtineo decedam, deinde ego et duces et mi- 
lites mei arma deponemus, post cuncti et quidem sine 
mora ante iucundissimum Caesaris conspectum ibimus 
supplicesque ad genua eius prouoluti et de interitu 

Francisci Pizarri et de his omnibus quae in Perura per- 
petrata sunt nos ipsi purgabimus, tum denique docebi- 
mus atque demonstrabimus nos in causa aequum et bo- 
num quod defendimus habuisse, ut ab eo liberationem 
culpae et ueniam errati impetremus. atque utinam in 
animum induxisses tuum ut aut inimicos meos in socie- 
tatem armorum non assumpsisses aut ab illis discessis- 
ses. quod si fecisses, aeque iussa tua ac Caesaris exsecu- 
ti fuissemus. quod si istam societatem tam nefariam 
non dirimis, hoc pro certo tibi affirmo: me ad arma 
contra inimicos meos iturum et cum exercitu, quem ar- 
mis et equis paratum et ornatum habeo, fines praefectu- 
rae meae defensurum atque hostes qui in prouinciam 
Noui Toleti inuaserint non tantum propulsaturum, ue- 
rum etiam obtruncaturum. quamobrem magnopere te 
hortor et moneo ut diligenter circumspicias ne quid 
plus mali inde nascatur ac tecum ipsemet cogites quan- 
tum Deus offendetur, quam iniquo animo Caesar hoc, 
si contigerit, feret. ne committas ut nubila quae concre- 
ta sunt resoluantur et abrupti nubibus ignes concursent 
multoque maiorem calamitatem indigenis et aduenis 
quam antea ipsi accepere, quae certe maxima fuit, affe- 
rant. quare satius esset utrumque nostrum bello absiste- 
re et ab armis discedere quam alterum in alterius prae- 
fecturam exercitum inducere. hoc a te postulo, ut te 
finibus prouinciae tuae contineas et praefecturam Noui 
Toleti, quam Caesar mihi dedit, relinquas. tum etiam 
uelim edicas ut uiae militares, quae nunc sunt obsessae 

atque interclusae, sint patentes omnibus et apertae, qui- 
bus Indi et coloni Hispani et tuto et sine metu iter per 
Peruram facere et quiete et libere uiuere iam possint. 
nam quis miseratione non permouebitur uidens Indos 
tam fractos, tam afflictos calamitate et maerore, denique 
ad perniciem profligatos atque perditos? ceterum opor- 
tet exspectare ac scire quid Caesar his de rebus statuerit 
et decreuerit. equidem id quod ille imperauerit omnino 
exsequar et uoluntati eius oboediam et parebo. hoc iti- 
dem ut facias etiam atque etiam a te peto et summe 
contendo quantum iure possum et debeo. ac te per De- 
um perque Caesaris fortunam oro atque obtestor ne 
patiaris ante oculos tuos omnia infanda fieri. quod si tu 
in sententia tua et aduersarii mei in prauitate sua per- 
stant, iam praedico et ante denuntio (hoc enim meo 
iure tibi dico) caedes et omnia latrocinia quae deinde in 
Perura fient et detrimenta quae miseris Indis inferentur 
et amissiones uectigalium regiorum, quae nec exercen- 
tur nec exiguntur nec Caesari penduntur, tibi tuisque 
ducibus et militibus non mihi nec meis attribuenda es- 
se, utpote qui inimicorum meorum potentia fultus et 
militibus armatis stipatus et nimia cupiditate praefectu- 
rae meae incensus in hanc Noui Toleti prouinciam ac- 
cedis, quae et sub Caesaris est potestate et quam ipse 
mihi regendam defendendamque dedit. aduenisti uero 
utique ex Hispania in Peruram gerendi potius belli cau- 
sa, cum sis pacis non Martis minister, quam uoluntate 
pacis inter me et aduersarios meos, qui te comitantur, 
conciliandae, scilicet ut imperium etiam in mea prouin- 

cia habeas et me meosque, qui ab excursionibus hosti- 
um eam tuemur, occisione occidas. uerum ut haec ea- 
dem repetam quae te aperte iam monui, iterum et sa- 
epius praedico te tantorum malorum quae in dies 
ingrauescent causam fore, nisi ea sedaueris uel potius 
sustuleris et si procellam quae impendet non deuitaue- 
ris, ne naufragia maxima ac miserrima fiant. nam quod 
ad me attinet, rem quantum fieri poterit in aduentum 
Hieronymi Zurbani, quem legatum ad Caesarem misi, 
extraham, nisi proelio a te lacessitus compellar me dig- 
nitatemque meam defendere et hostium impetum, ne 
ab illis opprimar, propellere. Zurbanum uero iam ex 
Hispania cum litteris et decretis Caesaris in Peruram 
reuersum esse arbitror. ex quo et ex litteris Caesaris 
quas ad me defert quid me facere oporteat plane intelle- 
gam. quod si bellum, quod mihi, ut uideo, infers, in 
pacem et concordiam non conuerteris aut si contra 
quam te monui feceris, armis, ut controuersiam finiam, 
tecum decernam nec acie, nisi uictor aut uictus et fusus, 
excedam. equidem spero Deum optimum maximum ita 
mihi fore propitium ut in ulciscenda patris mei morte 
fuit, ut prospere omnia geram et uniuersam Peruram in 
Caesaris dicionem redigam et ut uectigalia regia augeam 
et conseruem, quae seditiosi et furiosi illi homines et 
pacis turbatores, qui magno numero armati Cuscho 
exierunt, utique abrupere et in quaestum suum conuer- 
tere et cottidie conuertunt. nulla enim Caesar uectigalia 
in Perura iam habet, quoniam omnia isti capiunt. qui 
Mangum Hingam iustum et legitimum Perurae regem 

in partes suas traxerunt feceruntque ne a me quamuis 
euocatus in hanc prouinciam ueniret. sed spero eum 
quam primum uenturum, qui tametsi est Indus, tamen 
contumelias, fraudes, fallacias, dolos, proditiones et 
omnia scelera Pizarrorum et eorum omnium qui tam 
sceleratae sunt factionis plane perspecta cognitaque ha- 
bet. nec ignorat ipse me et qui me sequuntur ius contra 
istos obtinere. is uero cum instructa Indorum multitu- 
dine iam progressus est, ut bellum euersoribus patriae 
et hostibus Caesaris ac tibi etiam, quod societatem cum 
illis inieris, faciat; et quidem ex animo faciet, si in ea 
societate perseueraueris, quamquam non dubito, si mo- 
do tuum ius tuamque libertatem tenuisti, ut certe tene- 
re debuisti, numquam te animum offendendi mei ha- 
buisse. ex Bilcis pridie Nonas Septembris." 

Earum autem litterarum quas praefecti et centuriones 
Didaci Almagri Hidiachaeo ad Vaccam Castrum dedere 
hoc erat exemplum: (nondum tonitrum iustitiae, ad 
quam exercendam in has Perurae prouincias uenisti, au- 
diueramus, cum fulgur iniustitiae quam exsequi cupis 
nos prorsus multos iam dies caecos reddit. et profecto 
iniustum esset ut existimares nos Caesari subiectos esse 
nec nobis hoc ipsi persuadere possemus, ut tales clien- 
tes eius quales etiam uolumus dici et haberi essemus, si 
quod audiuimus silentio transiremus atque eius rei quae 
et ad Deum et ad Caesarem potissimum spectare uide- 
tur non te libere admoneremus. quis enim sperabit et 

confidet te propter cupiditatem inimicorum nostrorum, 
quorum consilio et praesidio in rebus tam pacis quam 
belli gerendis uteris, operam daturum ut pax, sicuti par 
est, bello praeferatur, quam Deus dilexit, quam Didacus 
Almagrus praefectus noster et ipsius Dei et Caesaris 
nomine, quippe cum utrumque reuereatur, mirifice co- 
lit? tum etiam nos eam confici optamus, quoniam Al- 
magrum ad salutem omnium nostrum quam ad exitium 
propensiorem et ad pacem quam ad bellum inclinati- 
orem uidemus. ceterum cum is legatus ad te mittatur, ex 
quo et ex his litteris uoluntatem nostram facile intelle- 
gere poteris (omnia enim ut tibi referret ei commisi- 
mus), hoc unum dicimus et te obsecramus, ut societa- 
tem quam cum aduersarüs nostris coiisti extemplo 
dirimas atque ita te interponas et in medio colloces ut 
neutram in partem inclines, ut pax in eas condiciones 
quae sint aequae conueniat. quae pax, quamuis sit iniu- 
sta, tamen in Perura utilior quam iustissimum bellum 
erit. quo certe bello et caedibus quae fient (non enim 
uitari poterunt, cum et armis et inimicis nostris comita- 
tus uenias) et Deus et Caesar offendentur. itaque satius 
erit opem ad pacificationem quam ad bellum quaerere, 
praesertim cum non auctor belli sed exstinctor, non 
concitator seditionis sed pacificator esse debeas. interim 
Caesar de Didaci Almagri causa cognoscet atque in eos 
inquirere iubebit, qui tanta facinora in Perura patraue- 
runt, auctoritatemque suam et decretum interponet et 
quod e republica commodoque suo erit prouidebit. 

uerumtamen qui auxilio Didaco Almagro hactenus fui- 
mus idem ipsi deinde uel ad obitum usque in defenden- 
da retinendaque praefectura Noui Toleti ei adiutores 
erimus, quam primo Caesar Didaco Almagro patri, 
post eo mortuo Didaco Almagro eius filio dedit. quin 
etiam certum tibi affirmamus, si in sententia perseue- 
raueris et cum inimicorum nostrorum manu ultra quam 
oportet progressus fueris, obuiam tibi armati ad fines 
praefecturae nostrae ueniemus eamque aduersus omne 
hominum genus tuebimur, usque dum sciamus Caesa- 
rem et quidem ex animo suo aliud hac de re statuisse 
atque decreuisse, nec inde discedemus, donec commi- 
nus cum hostibus signa conferamus et aut eos proelio 
fundamus atque armis exuamus aut fortissime in acie 
cadamus. quamobrem cum aperte uoluntatem nostram 
intellegas et scias nos aequum postulare, tum etiam 
amicos, socios, milites, equos, arma, tormenta bellica et 
magnam pulueris tormentarii et glandium copiam et ce- 
terum belli apparatum habere, ad haec nos omnes ani- 
mis esse offirmatis ad debellandum ingentem militum 
numerum, te iterum ac tertio oramus ut pacem tota 
Perura constituas eamque aliqua condicione et pactione 
non iniqua confirmes, ne quis eam perturbet. hoc a te 
petimus atque omnes plane unanimi et concordes et ea 
quidem reuerentia quam tibi praestare et debemus et 
tenemur te per Deum et per Caesarem obtestamur, ut 
pacem habeamus. quod si in sententia tua manseris nec 
ulla iam spes concordiae et compositionis erit, hoc ma- 

nifeste denuntiatum ac praedictum uolumus, omnes 
caedes, rapinas, uastationes agrorum, direptiones socio- 
rum, expilationes aerarii et depopulationes aedium sa- 
crarum quae deinde fient non nobis nec Didaco Alma- 
gro praefecto, sed tibi, sed istis qui in comitatu sunt 
tuo imputandas esse, qui propter auaritiam et priuata 
commoda pacem multo sanguine disturbare cupiunt 
nec ullam fidei quam Caesari debent nec commodi eius 
rationem habent. et certe tu ipse de officio decedis, qui 
pacem, ad quam te cohortamur, nobis eripis et quod a 
te postulandum erat nos postulamus, nihilo tamen seti- 
us toto animo atque opibus in id bellum incumbis, 
quod in nos, qui oboedientes et subiecti sumus Caesari, 
intendis, cum missus ab eo in Peruram fueris, ut dis- 
cordias componeres, paci consuleres et rem ad concor- 
diam adhiberes, tum uero omnes in officio atque eadem 
aequitate contineres, non ut Petrum Aluarum Holgui- 
num et Gomezium Tordoiam et ceteros Hispanos hui- 
us belli quod nobis infers participes et socios et adiu- 
tores ac seditionis stimulatores qui cum illis Cuscho 
egressi in castra tua uenerunt in consilium admitteres. 
qui, sicuti nobis renuntiatum est, tibi persuadent non 
solum facile te ac sine ullo detrimento et discrimine, si 
infesta signa nobis et Didaco Almagro intuleris, uictori- 
am consecuturum, sed in magnum etiam principem 
euasurum, quia milites audito nomine regio repente ad 


11 eadem post contineres perperam transposuit P | Petrum 
Aluarum Holguinum et Gomezium Tordoiam S?P : Petrus 
Aluarus Holguinus et Gomezius Tordoia S | caeteros His- 
panos S? : caeteri Hispani S 4t wid. : ceteris Hispanos P || 
11-12 in consilium ... est S? (in marg.) : non consilium ... est 
P:om.S 


LIBER SEPTIMVS 655 


arma concurrent et Didacum Almagrum relinquent ac 
deserent, quorum alii ad te transibunt, alii in Chiliam 
se recipient. sed medius fidius haec quae isti tam incon- 
sulte et temere dicunt longissime a nobis et a Didaco 
Almagro et a militibus absunt; religiosissime enim no- 
men regium colimus et ueneramur et quod dignitatis et 
commodi Caesaris esse censemus multo pluris quam 
uitam nostram facimus et decreta eius seruamus atque 
defendimus. quare hoc omni tibi asseueratione affirma- 
mus: nos, simul ac primum exploratum erit te arma 
contra Didacum Almagrum praefectum mouere, statim 
animis ut in ultima spe obstinatis ad decertandum obui- 
am tibi ituros, ut uiribus et manibus inimicos nostros 
ulciscamur et persequamur, a quibus plurimas et grauis- 
simas iniurias, contumelias et offensiones accepimus et 
multo plures ac grauiores, nisi nos ipsi defendimus, a te 
accipiemus; nam eos in amicitiam et patrocinium susce- 
pisti precibusque ipsorum adductus et ira incensus in 
detrimentum et perniciem nostram caeco quidem animi 
impetu incumbis atque eo bellum intendis, ut uitam no- 
bis eripias, qui propagare eam atque in pace et otio 
habere percupimus. sed iam uidemur ita hac de re ple- 
ne et Deo et Caesari et exspectationi hominum satisfe- 
cisse ut apertissime planissimeque omnes intellegant 
nos sub imperio Caesaris semper fuisse ac perpetuo pro 
beneficiariis eius et quidem uerissimis habendos et di- 
gnitatis et honoris et maiestatis regiae tamquam fidelis- 
simos clientes obseruantissimos et studiosissimos esse. 
quin et tui amantissimi essemus nec explicare ullis uer- 

bis possemus quantum tibi deberemus, si beneficii loco 
hoc a te impetraremus, ut etiam atque etiam uideres et 
tecum ipsemet considerares quid agendum putares, 
quippe rem te dignam et Deo acceptam et Caesari gra- 
tam et prouinciae utilem facies, si neutri parti te coni- 
ungas et bello non te interponas et pacem utrique parti 
optes atque, ut medium decet amicum, eam componas 
et coagmentes et alteros alteris concilies, tum uero cum 
pace dimittas, atque eo magis quod nemo dubitat quin 
causam omnium iniquissimam et uoce et uerbis sustine- 
as. quod si te ipsum non cognoscis nec ab incepto nec 
a defensione aduersariorum nostrorum desistis, implo- 
ramus et precamur Deum ut iustitiam suam ita in hac 
re promat et exerceat ut in Limensi urbe fecit. quod 
eum uelut iudicem aequissimum facturum speramus et 
uictoriam nobis, a quibus ius stat, sine dubio daturum. 
sed confidimus te inspecturum hoc melius aequiusque 
esse quod petimus quam id quod aduersarii nostri sua- 
dent et rogant ideoque longius progrediendum non ex- 
istimauimus. ex Bilcis IIII Nonas Septembris.’ subscrip- 
serunt has litteras Ioannes Balsa, Didacus Hozius, 
Ioannes Tellius, Didacus Mendezius, Franciscus Carde- 
nas, Martinus Bilbaus, Ioannes Consaluus Malauerus, 
Martinus Cotus, Petrus Onnatius, Ioannes Olea, Petrus 
Candia, Ioannes Perezius. 

Vixdum Castrus unas et alteras litteras legerat, cum 
Franciscus Caruaialis in castra rediit, quem ille cum tri- 

ginta equitibus excursum in Bilcarum fines miserat, ut, 
si posset, hostium consilia exploraret; sin minus, specu- 
latores certis locis disponeret, per quos quid hostes fa- 
cerent quidue auderent aut temptarent quam ocissime 
cognosceret. in Caruaialem uero, cum ipse huc atque 
illuc excurreret, Franciscus Gallegus incidit, qui ad Cas- 
trum praefectum transfugiens ei rettulit Alfonsum Gar- 
siam Zamarrillam, quem iure gentium tutum, illaesum 
atque indemnatum fore putabat, indicta causa condem- 
natum suspensumque subito Didaci Almagri iussu fuis- 
se; Almagrum autem circiter sescentos milites Hispa- 
nos equis et armis instructissimos et ad omne facinus 
paratissimos in Bilcis habere; duces uero et milites, an- 
tequam Cuscho exirent, coniurationem inter se fecisse 
ac iurantes per diuos fidem suam Didaco Almagro ob- 
strinxisse armis sese eum defensuros, nullas pacis con- 
diciones, quamuis aequas, cum Vacca Castro accep- 
turos, sed fortissime pro defendenda Almagri dignitate 
aut in acie casuros aut uictoriam reportaturos; hoc ani- 
mis offirmatis inter se statuisse atque decreuisse; proin- 
de praefectus sibi persuaderet nihil se apud illos aucto- 
ritate sua sed uirtute ac celeritate profecturum, rem non 
litteris suauissimis neque hortationibus sed manibus et 
animis esse gerendam et tantam hostium regis ferocita- 
tem et impudentiam armis coercendam atque punien- 
dam. haec tametsi uera erant quae Gallegus exposuit, 
tamen praefectum non deterruerunt nec animum eius a 
rebus gerendis auocarunt, ut qui omnes neruos eo in- 
tenderet ut, quoad fieri posset, proelio absisteret ac Di- 

dacum Almagrum et duces et milites eius cum rege suo 
in gratiam reduceret. 

Ceterum cum praefectus iam statuisset ac deliberauis- 
set unis atque alteris litteris Didacum Almagrum et du- 
ces eius monere ut ab re tam nefaria, quae non solum 
summam ipsis perniciem latura esset, sed notam etiam 
ad ignominiam sempiternam inustura, desisterent, Gar- 
sias Leo iuris consultus in castra uenit et Didacum Al- 
magrum et duces et milites qui eum sequebantur grauis- 
sime apud praefectum accusauit. sic enim disseruit: 
‘quamquam neminem omnium, Castre praefecte, qui 
adsunt ignorare arbitror quam crudelissima et taeterri- 
ma facinora Didacus Almagrus, Ioannes Balsa, Didacus 
Mendezius, Ioannes Tellius et ceteri praefecti et centuri- 
ones equitesque et pedites qui pro Almagro arma fe- 
runt quique partes eius fouent in Perura patrarint, ta- 
men pro magistratu quo fungor et pro communi 
omnium salute breuiter demonstrabo et aperte osten- 
dam istos alia scelera et facinora multo crudeliora et 
taetriora in diuos et homines et contra leges commisis- 
se, ut plane intellegas ita manifesto istos teneri ut nullis 
argumentis ad probandum, nullis testibus ad euincen- 
dum condemnandumque sceleratssimos et perditissi- 
mos homines mihi opus sit: hostes regis sunt, patriae 
proditores, templorum et gentium iuris uiolatores, qui 
postquam Franciscum Pizarrum, qui Peruram cum im- 
perio regis nomine obtinebat, interfecerunt, tot tanta- 
que crimina fecere quot quantaque nec hac actione 
comprehendere nec ad te quidem deferre, etiamsi uel- 

lem, possem. quid enim magis impium quam Didacum 
Almagrum sine ullo regis sui decreto se maximum Pe- 
rurae praefectum fecisse? quid magis nefarium quam 
istum iurisdictionem regiam usurpauisse? quid scelera- 
tius quam per tyrannidem Peruranas Cuschanasque 
prouincias, quae in ius potestatemque Caroli Caesaris 
Hispaniarum regis uenerunt, militibus praesidiisque oc- 
cupauisse? quid immanius quam colonias et municipia 
Perurae diripuisse? iam uero Didacus Almagrus, cum 
sub regis Hispaniarum imperio sit, tamen laesa maiesta- 
te regia exercitum ex perfidis, seditiosis, improbis et 
turbulentis hominibus contraxit, signa militaria Fran- 
cisco Pizarro regis praefecto prius obtruncato et Ciuita- 
te Regum direpta in regem et regis legatum et regis 
amicos, socios et clientes atque in eos qui a partibus 
regiis stabant extulit seque summum Perurae praefec- 
tum et appellari et accipi per uim iussit; tum etiam ui- 
ros optimos, fortissimos, prudentissimos qui nomine 
regio ciuitates atque oppida Perurae tenebant et ius di- 
cebant sese magistratibus abdicare coegit. quos magis- 
tratus iste hominibus suae factionis deterrimis, crude- 
lissimis imprudentissimis, qui rempublicam euerterent, 
sicuti certe euerterunt, praedae loco dedit; tum denique 
uectigalia regia non solum exegit et pecuniam in rem 
suam conuertit, sed deteriora etiam fecit: aerarium expi- 
lauit et pecunias defunctorum et pupillorum in aedibus 
sacris depositas abstulit. quid caedes caedibus accumu- 
latas, quid infandas rapinas, quid funesta latrocinia in 
uiis publicis, in coloniis, in municipiis, in uallibus et 

Perurae regionibus a ducibus et militibus Almagri facta 
enumerem? quid sublatis legibus et iudiciis templorum 
spoliationes, Perurae expilationes, sociorum uexationes 
atque direptiones et agrorum uastationes dicam? quid 
principes Indorum uiuos exustos et nobilissimos His- 
panos, quod partibus regiis fauerent, omni supplicio et 
quidem incognita causa interfectos referam? sunt enim 
haec tam nefaria crimina usque adeo omnibus nota at- 
que manifesta ut in his ad te deferendis nihil sit quod 
magnopere laborem. non Almagrus, non duces et mili- 
tes eius decretis atque edictis regiis, quibus Caesar 
Christophorum | Vaccam Castrum ornauit, quibus 
utramque Peruram ei gubernandam dedit, audientes 
sunt, qui cum regi Hispaniarum subiecti sint, tamen 
decreta regia perfringunt et decretis atque edictis suis 
colonos Hispanos et Indos infestant atque eos omnes 
in Vaccam Castrum praefectum et legatum regium con- 
citant. neque enim ignorant ipsum primum Quiti, dein- 
de Piurae et Trugill, post Limae et Cuschi, postremo 
per uniuersam Peruram ex decreto regio quod ipse ma- 
nu Caroli Caesaris subscriptum et signo regio obsigna- 
tum protulit omnium ordinum assensu et appellatum et 
acceptum maximum Perurae praefectum et legatum 
regium fuisse. at nihilo tamen setius Almagrus in Cae- 
saris maximi contemptum Cuschum occupauit, ciues fu- 
gae et formidinis impleuit, omne scelerum et flagitio- 
rum genus una cum ducibus et militibus suis admisit, 
ius sacrum, publicum et priuatum uiolauit atque immi- 
nuit; tum uero iurisdictione regia contempta Antonium 
Gamam iuris consultum aliosque uiros honestissimos, 

qui ciuibus nomine regio iura reddebant, magistratibus 
abire compulit. quos iste non regis, non Castri praefecti 
regii sed suo nomine ab iis haberi uoluit, qui rapina- 
rum ministri essent, qui omnia iura diuina atque huma- 
na peruerterent, qui ciues perderent atque affligerent, 
qui nihil pensi neque sancti haberent, sed omnia misce- 
rent atque turbarent. quid quod eo impudentiae Dida- 
cus Almagrus processit ut Cuschi in medio foro sug- 
gestum exstruxerit, ex quo, cum duces et milites in 
contionem conuocasset, orationem ex scripto recitault, 
qua eos omnes in suam sententiam traxit? quorum sin- 
gulos et uniuersos altari, quod ex aduerso suggesti po- 
situm erat, admotos sacris tactis iure iurando adegit se 
dignitatem eius aduersus omne hominum genus armis 
defensuros. ipse etiam conceptis uerbis iurauit se Peru- 
ra in potestatem suam redacta gratiam ipsis relaturum 
et Indos et agros et uectigalia regia diuisurum. qui, quo 
defectionem, rebellionem et perfidiam suam fortius tue- 
retur, tormenta aerea Cuschi fundi et maximam glandi- 
um et pulueris sulpurei copiam fieri omniaque ad belli- 
cum usum necessaria parari curauit. ad haec autem 
conficienda aerarium exhausit, rempublicam compilauit, 
ciues locupletissimos omni auro et argento spoliauit. 
huc accedit quod tres milites Hispanos, qui in templi 
eius urbis maximi aram confugerant, ne arma contra 
regem suum ferrent, ui in publicum extrahi interficique 
iussit. deinde exercitum latronum Cuscho eduxit et in 
Bilearum deuersoriis, quae ab hoc oppido Guamanga 
milia passuum quadraginta absunt, castra posuit. ibi 

nunc iste cum exercitu consistit seditiones concitando, 
Indos ad rebellionem sollicitando et milites Hispanos 
magnis praemiis et pollicitationibus ad bellum undique 
arcessendo et attrahendo. ex Bilcis uero Petrum Lope- 
zium Hidiachaeum cum binis ad te litteris misit, unis 
ab se, alteris a duodecim ducibus suis subscriptis atque 
obsignatis, ex quibus atque ex aliis litteris quas Antoni- 
us Gama iuris consultus et Consaluus Ferdinandus se- 
nator Cuschanus in Xauxam pertulere perspicuum est 
et plane constat Almagrum et duces et milites eius in 
defectione, proditione, infidelitate atque impudentia 
persistere. itane scelerati atque nefarii homines sanctis- 
simum iustitiae nomen offendent? itane Caroli maximi 
Caesaris maiestatem laedent? itane rempublicam fundi- 
tus euertent? itane colonos Hispanos et Indos qui sub 
imperio regis Hispaniarum sunt perdent? exsurge iam, 
praefecte, exsurge et erige te e uestigioque signa con- 
uelli iube et pro persona quam sustines (sustines autem 
maximam tuam Caesaris et reipublicae) istos Perurae 
euersores armis persequere et tam detestabilem et per- 
niciosam pestem comprime, exstingue atque omnino 
dele et nos metu ac sollicitudine et rempublicam super- 
bissimo crudelissimoque dominatu libera. non benig- 
nitate, non hortatione, non precibus quibus cum istis 
egisti adduci potuere ut in fidem regis sui redirent, non 
litteris neque nuntiis quos misisti ab incepto furore 
reuocare umquam quiuisti, etiamsi sancte adiuraris te 
praeter interpositam fidem publicam impunitatem et 

ueniam scelerum et flagitiorum omnibus praeterquam 
his qui Franciscum Pizarrum praefectum trucidauissent 
daturum. quae profecto litterae, ut in manus et notiti- 
am omnium uenirent, affixae per uias regias, per siluas 
et deuersoria ad Cuschum usque in saxis atque in arbo- 
ribus fuere. nec praefectus ab ea re quam instituerat et 
in qua omnes neruos contenderat, ut istos ad salutem 
reduceret, umquam cessauit; nam et Alfonsum Garsiam 
Zamarrillam Guamangae ciuem et inter Chilienses no- 
tum cum eiusdem argument litteris post Hidiachaei 
aduentum ex his castris regiis in Bilcarum regionem 
misit. quibus et Didacum Almagrum et duces et quos- 
dam equites monebat ut ad se uenirent et operam mi- 
litarem regi suo praestarent: se quod aequum bonum 
esset facturum et suum cuique ius redditurum et sce- 
lera quae ad eam diem admisissent ipsis nomine regio, 
interfectoribus Francisci Pizarri praefecti dumtaxat. ex- 
ceptis, condonaturum. sed enim isti nec fas nec fidem 
pensi habuere, ut qui repente ac ne exspectato quidem 
earum litterarum quas Hidiachaeus ab eis ad praefec- 
tum attulerat responso Alfonsum Garsiam Zamarril- 
lam ex arbore crudelissime suspenderint. quis non ui- 
det istos, qui scelera sceleribus cumularunt, qui ius 
gentium uiolarunt, in errore perseuerare? itaque confe- 
stim et sine mora et sine ullo quidem iuris ordine ac 
iudicii formula in istos ut in regis rei publicaeque pub- 
licos hostes agendum est, qui manifestis criminibus et 
atrocissimis et multis testibus sunt conuicti. nec istos 
puto, quamuis data fide publica per uiatorem uocen- 
tur, ad iudicium adfuturos, sed simulatis potius pacis 
et concordiae condicionibus, eos per occasionem nos 
subito inuasuros. et sane non uideo cur in istos tam- 
quam in absentes agi nec cur longius nec eo ordine et 
modo quo legibus et sanctionibus regiis cautum est 

procedi debeat, sed extra ordinem et minimis quidem 
temporis dilationibus iudicium exercendum esse puto, 
quippe cum isti in Bilcis castra posuerint et in armis 
sint, perinde ut praesentes non absentes habendi sunt. 
sed quid singula consector et colligo, quasi uero facino- 
ra quae isti patrauerunt non sint omnibus quam maxi- 
me manifesta? in quibus non modo norma iuris non 
requiritur, sed ne seruari quidem debet nec quisquam 
iudex dicere iure posset non liquere, quoniam crimina 
istorum non obscura sed perspicua, non ficta sed certa 
sunt. itaque istos confestim iudicio damnari non ampli- 
us pronuntiari oportet. quin et poenae ab istis expeten- 
dae sunt quas altera actione proposui, quam in Xauxa 
ualle habui, quibus tam nefaria scelera expientur. ete- 
nim si lex regia eos uocat proditores qui a rege suo 
deficiunt, tum propter rebellionem quam faciunt, tum 
propter uim legis quae uetat ne quis principem et caput 
defectionis sequatur, quae etiam iubet ut omnes, simul 
atque defectionem fieri audierint, etiamsi non uocentur, 
statim cum armis in auxilium regis sui prodeant et de- 
fectioni, ni proditores esse uelint, acriter resistant, quis 
dubitabit Didacum Almagrum et singulos duces et mili- 
tes atque uniuersos qui cum illo rebellarunt proditores 
esse atque hos omnes in idem proditionis crimen atque 
Almagrum incurrisse eisdemque poenis et acerbissimis 
suppliciis afficiendos esse? quippe qui rebellionem fece- 

re qui bellum regi suo et Vaccae Castro eius legato in- 
tulere, qui rempublicam armis oppressere atque haec 
regna Perurana per uim occupauere. quamobrem, Cas- 
tre praefecte, cum haec pateant et omnibus sint nota, a 
te postulo petoque ut de Didaco Almagro, de Ioanne 
Balsa deque ceteris praefectis, centurionibus, equitibus 
et peditibus quos in iudicium adduxi (nec certe reos 
magis damnatos adducere potuissem) sententiam secun- 
dum legis regiae praescriptum feras et per praeconem 
magna uoce istos esse proditores pronuntiari iubeas. 
dent iam isti temeritatis, saeuitiae et perfidiae suae poe- 
nas easque Caesari, quem tam nefarie offenderunt, et 
reipublicae, quam tam impie euerterunt, morte depen- 
dant. non iudicium, non poenas differendas esse cen- 
seo, sed istos utpote in facinoribus manifestis deprehen- 
sos sine mora condemnandos atque eas poenas de istis 
capiendas quae lege regia et aliis legibus in proditores 
et sicarios, in sacrilegos et pacis concordiaeque turbato- 
res sunt constitutae. nam inter alia scelera et crimina 
nefaria ac manifesta quae fecerunt et in singulas horas 
faciunt Gomezium Roiam, equitem ornatissimum et le- 
gatum tuum, in uinculis Cuschi habuere et Alfonsum 
Garsiam, nuntium tuum, nuper in Bilcis suspendere. an 
non istos, qui tam ferum immaneque facinus commise- 
runt, praesentes potius quam absentes esse iudicabis? 
non iam denuntiationi, non comperendinationi, non 
legi ampliandi, non hortationi locus est, sed extemplo 

isti absentes in reos referendi et indicta causa capite 
damnandi sunt, atque eo magis quod isti se tot sceleri- 
bus et criminibus capitalibus obstrinxere, ius humanum 
confregere, maiestatem regiam laesere, Peruranas Cus- 
chanasque prouincias compilauere, fana et delubra ex- 
spoliauere, colonias et municipia diripuere ac tum deni- 
que amicos et socios Caroli Caesaris Hispaniarum regis 
partim in uinculis omni supplicio excruciatos necauere, 
partim uirgis caesos et dilaceratos palis affixere. quis 
non istos rei capitalis reos faciet? quis capitalibus et 
grauissimis legum poenis in istos non animaduertet? 
quis noua et singularia suppliciorum genera non exco- 
gitabit, quibus caedes colonorum Hispanorum caedibus 
istorum proditorum expientur et sanguis multorum in- 
nocentium sanguine perfidorum luatur? haec celeriter, 
animose et fortiter facienda et astute et accurate exse- 
quenda sunt. sic peccatorum atrocitas exposcit nec 
aliud furor et petulantia et perfidia et impudentia in 
qua isti perstant fieri permittit. hoc e Caesaris commo- 
do est et reipublicae expedit. quod si aliter atque ego 
postulo fieret, et Caesar et respublica maximum detri- 
mentum caperent. quin si opus et necesse est, denuo 
istos accuso et ad te defero, quorum nomina in eo indi- 
ce quem in Xauxa ualle obtuli continentur, etiamsi in 
hac actione non sint eo iuris ordine et norma qua te- 
neor a me expressa et, ut tandem dicendi finem faciam, 
abs te peto atque uehementer contendo ut quam celer- 
rime fieri poterit uim iustitiae in istos proditores et re- 
gis hostes exsequaris: hoc Deo optimo maximo accep- 

tum et Caesari gratum et reipublicae utile erit atque 
salutare." 

Ad haec praefectus respondit non se dubitare quin 
Didacus Almagrus et duces et milites ac ceteri qui par- 
tes illius fouent atque defendunt multo maiora et atro- 
ciora crimina fecerint quam Garsias Leo ad se una atque 
altera actione detulerit; tum etiam se satis exploratum 
habere eos nefariis ac manifestis criminibus et multis 
testimoniis conuinci et non iis modo suppliciis quae 
legibus regiis in proditores constituta sunt coercendos, 
sed crudelissima etiam morte mactandos esse; at nihilo 
tamen setius omni studio se in id incubuisse, cum isti 
Caroli Caesaris Hispaniarum regis clientes fuerint egre- 
giamque operam in explorandis, lustrandis subigendis- 
que Perurae regionibus nauarint, ut eos ab incepto fu- 
rore reuocaret atque in gratiam cum rege suo reduceret; 
uerum quamuis ipse ualde contenderit atque elaborarit 
ut id consequi posset, tamen nihil auctoritate sua adhuc 
profecit; nec idcirco se conatu nec sententia sua destitu- 
rum nec se eo commoueri, quod Almagrus exercitum 
fortissimorum militum Cuscho eduxerit et in Bilcis cas- 
tra posuerit, quod iure gentium uiolato grauissimas si- 
bi etiam iniurias cum propter Gomezium Rotam lega- 
tum suum Cuschi in carcerem coniectum tum maxime 
propter Alfonsum Garsiam in Bilcis de arbore suspen- 
sum intulerit; quas certe iniurias tam publicas quam 
priuatas, licet non propulsare modo sed ulcisci etiam 
ipse debuisset, tamen communis concordiae causa uo- 
luntaria quadam obliuione eas contriuit. atque ideo 
proelio quod isti se per litteras in castra regia illaturos 

minitantur, si fieri posset, abstinere uelle, ut rempubli- 
cam a periculo prohiberet salutique omnium prospiceret, 
ne caedes indignissimae, ne latrocinia taeterrima inter 
Hispanos fierent. tum denique unum illud firmissime 
asseuerauit, ut rem quam incohauerat ad exitum perdu- 
ceret; se Didaco Almagro et ducibus rescripturum eos- 
que hortaturum ut tantam infamiam fugerent et ab ar- 
mis discederent et in fidem regis sui redirent; praeterea 
se iis fidem publicam daturum quos Almagrus et duces 
cum potestate ad se mitterent, ut de pacis condicioni- 
bus quas ipse offerret secum agerent; ad haec certam 
diem, qua in castra regia uenirent, ipsis praestituturum; 
quod si contra atque ipse imperaret illi facerent nec lit- 
teris suis humanitatis et adhortationis plenissimis moni- 
ti furere desinerent nec arma ponerent nec legibus re- 
giis, quae in edictis erunt insertae, parerent, tunc 
medius fidius sese omni ope atque opera enixurum at- 
que effecturum ne quid detrimenti respublica caperet et 
quod e Caesaris commodo eque communi omnium sa- 
lute esset impigre exsecuturum. 

Itaque praefectus uocatis ad se Francisco Paccio et 
Petro Lopezio (erant enim ambo scribae regii) praece- 
pit ut edicta cum legibus regiis et poenis quae in prodi- 
tores constitutae sunt conscriberent atque in his edictis 
ea nefaria scelera et flagitia insererent, quae Didacus Al- 
magrus et duces et milites et ceteri regis et reipublicae 
hostes in Perura commisissent, ex quibus ipsimet plane 

intellegerent se in crimina proditionis et atrocitatis in- 
currisse et manifesto teneri et proditores pronuntiari et 
morte damnari debere, atque ea omnia in litteras publi- 
cas, unde, si res exigeret, transcribi possent, referrent. 
ceterum praefectus litteras cum edictis, cum nemo eas 
perferre auderet, quod sibi quisque praecauendum pu- 
taret, ne suspendio uitam sicuti Alfonsus Garsias in Bil- 
cis finiret, perferendas Francisco Lopezio Hidiachaeo et 
Didaco Nunezio Mercado dedit. erat autem hic Caroli 
Caesaris procurator et ducum Chiliensis factionis, ante- 
quam a rege suo desciscerent, amicus; ille uero Didaci 
Almagri legatus et familiaris. quos extemplo praefectus 
ad eam rem conficiendam scribas regios et nuntios et 
uiatores creauit eisque imperauit ut unas litteras in con- 
spectu militum Didaco Almagro, alteras ducibus redde- 
rent; edicta uero, ut in omnium notitiam uenirent, in 
castris proferrent, legerent atque explicarent; tum uero 
illis omnibus praedicerent atque denuntiarent ut in fi- 
dem regis Hispaniae, qua decesserant, confestim, nisi 
proditores mallent haberi, redirent atque arma pone- 
rent; denique sex dies ad ueniendum in castra regia spa- 
tii ipsis praefinirent. haec omnia Hidiachaeus et Merca- 
dus se diligentissime facturos recipiunt sanctissimeque 
promittunt. eius iuris iurandi uterque scriba regius fi- 
dem fecit. 

Adfuere autem honoris causa, cum praefectus id one- 
ris Hidiachaeo et Mercado iniungeret, Didacus Maldo- 
natus, Gomezius Tordoia, Garsias Montalbus, Alfonsus 
Orihuela et alii uiri fortissimi, qui, quoniam pacem co- 


3 tum uero illis omnibus praedicerent SP? (im marg.) : om. P | 
decesserant S : desce- P 


3 


4 


66 


670 CALVETVS, DE REBVS INDICIS 


lebant et reipublicae afflictae et perditae mederi atque 
de ipsa bene mereri studebant, magnam in spem ueni- 
ebant Didacum Almagrum et duces eas pacis condici- 
ones quae a praefecto proponerentur accepturos ac mi- 
lites audita scelerum et flagitiorum uenia et impunitate 
quam praefectus nomine regio ipsis dabat Almagrum, si 
condiciones pacis et concordiae recusaret, deserturos 
atque e uestigio in castra regia ituros. alii uero, qui 
ingenia, animos et mores ducum et militum factionis 
Chiliensis optime nouerant, longe aliter atque illi sen- 
tiebant constanterque affirmabant nec Didacum Alma- 
grum ullas pacis condiciones, quamuis aequas, acceptu- 
rum nec duces nec milites ulla gratia, spe, promissis 
induci posse ut Almagrum relinquerent. sed enim prae- 
fectus, tametsi his fidem potius quam illis habendam 
uidebat, tamen, quo iustius Didacum Almagrum et du- 
ces et milites eius proditionis, rebellionis, perfidiae con- 
uinceret atque condemnaret, eas litteras quas Hidia- 
chaeo et Mercado daturus ad illos erat sua manu 
scripsit atque obsignauit. 

Litterarum uero ad Almagrum hoc erat exemplum: 
‘litterae tuae quas Franciscus Hidiachaeus mihi reddidit 
fecere ut edicta regia conscribi et ad te mitti iuberem. et 
quamquam pro munere quo fungor aliud facere nec 
potui nec debui, nihilominus tamen hoc tibi affirmo: si 
ad me ueneris et aequum postulaueris, te ius tuum con- 
tra aduersarios obtenturum; deinde uero eas condici- 

ones et pactiones de tota discordia faciemus, quae Deo 
gratissimae sint et Caesari probentur; quin et firmissi- 
ma pacis et salutis fundamenta iaciemus, quibus uniuer- 
sa Perura a metu respiret et ab armis conquiescat et tu 
ducesque tui et milites odio, infamia, periculo liberemi- 
ni. et quo te hic tutissime fore putes, fidem publicam 
una cum his litteris accipies, quam et tibi et illi ipsi, 
quemcumque in castra regia cum potestate et procurati- 
one negotii tui miseris, do. at uide ne causam tuam diplo- 
matis praesidio, quo maxime niteris, infirmes potius 
quam confirmes; nam et diploma illud Didaco Almagro 
patri tuo datum et aliud non dissimile quod Franciscus 
Pizarrus praefectus habuit, quo suae quisque prouinciae 
successorem quem uellet relinquere posset, irritum est 
factum et utrumque nouo diplomate quod mihi Caesar 
dedit, ut ad te saepe scripsi et tibi satis constat, plane 
abrogatum est nec reuiuiscere potest. equites autem qui 
castra regia sequuntur haud impedimento sunt, quomi- 
nus, si ius petieris, iustitia in ipsos agitetur, nec certe 
iudex eos qui in comitatu sunt suo spernere nec reicere 
debet; idem enim 1uris et honoris tibi quod illis, si in 
castra regia ueneris, habebitur. et sane commodum et 
aptum tibi erit aduersarios tuos, si quos conuenire uo- 
lueris, ut ius tuum exsequaris et contra ipsos retineas, 
hic coram potius quam absentes habere, praesertim 
cum neminem ex Pizarri amicis et domesticis mecum 
uenire sciam. Guamangae VI Idus Septembris." 
Litterarum uero praefecti ad duodecim Almagri duces 
hoc erat exemplum: 'ex litteris uestris intellexi (diligenter 

enim ego hoc perpendi) uos sub uexillo regio, etiamsi 
longe aliud scribatis, operam mihi, ut par est, nauatu- 
ros. nec me subscriptiones uestrae mouent; nam quan- 
tum intellectu et coniectura consequi possum, quidam, 
cui certe placere magis quam rem ad arma deduci stu- 
detis, eas postulauit. sed ne dubitetis id exsequi quod 
dico uelim, in animum inducatis uestrum uos legibus 
obstringi ut operam in re militari regi uestro praestetis, 
et poenas uobis, si contra feceritis, irrogari. idcirco 
edictum regium una cum his litteris mitto. hoc legite et 
iam ante animo et mente prospicite quant! uestra inter- 
sit incommodis mederi, saluti prouidere, famae atque 
exspectationi consulere. ego uero amore, honore et om- 
nibus officiis aeque ac si pater essem uester uos prose- 
quar. ceterum iam antea uobis per litteras significaui 
atque adeo aperte ostendi diploma illud quod Didacus 
Almagrus praefectus habebat, ut eum quem prouinciam 
gubernare uellet testamento declararet, usque eo datum 
esse, donec Caesar aliud prouideret atque id ipsum AI- 
magrus nomine suo et in libello a se tradito postulauit. 
itaque cum Caesar aliud prouiderit et me summo cum 
imperio in has Perurae prouincias miserit, non est quod 
rem longe a ueritate, iustitia, fide quam regi uestro debe- 
tis remotam diplomate illo iam sublato tam leuiter funde- 
tis. nec etiam decet eos equites qui castra regia sequuntur 
ex comitatu meo eicere, et eo minus quod multo commo- 
dius hic quam alibi ius suum cuique uestrum reddetur, 
si quod contra illos obtinueritis. Guamangae VI Idus 
Septembris." 

Ceterum praefectus litteras fidei publicae hunc in 
modum dedit: ‘quoniam Didacus Almagrus et duces 
eius legatum cum quibusdam litteris miserunt, qui nec 
procurationem nec potestatem his de rebus agendi ha- 
bet, quae uel ad Peruram pacandam uel ad controuersi- 
as tollendas uel ad rebelliones seditionesque sedandas 
pertinent, quae in ipsa prouincia hactenus factae sunt et 
cottidie fiunt, ego Christophorus Vacca Castrus, mili- 
tiae Diui Iacobi eques et senator regius et utriusque Pe- 
rurae praefectus et dux maximus, optimum factu putaui, 
cum uehementer cupiam et optem his de pacis condici- 
onibus mecum agi, quae ad Dei laudem, ad Caesaris 
commodum et ad prouinciae quietem atque pacificatio- 
nem spectant, ne, si fieri possit, cum Didaco Almagro 
et ducibus eius confligam, has litteras fidei publicae eis 
mittere, ut is, quem ipsi uelint, etiamsi iste quaecumque 
delicta antea commiserit eoque ipso die fecerit, libere 
utpote ab omni iniuria tutus in castra regia uenire pos- 
sit. proinde Caroli Caesaris Hispaniarum regis nomine 
accipio sub fidem et tutelam et praesidium regium eum 
qui fide publica accepta ad me uenerit et liberam a Di- 
daco Almagro et a ducibus eius habuerit potestatem 
agendi mecum et decernendi his de rebus quae ad 
pacem et concordiam et communem salutem maxime 
conueniunt. is uero idem et manere in castris regiis et 
redire ad Almagrum sine ullo metu, impedimento, mo- 
lestia et periculo poterit, quippe qui profiteor tam a me 
quam ab aliis omnibus qui in castris regiis sunt uim 
afuturam, donec negotium egerit. quapropter edico tri- 
buno milium, praefectis, centurionibus, signiferis et 

omnibus militibus qui castra regia sequuntur ut hanc 
fidem publicam nomine regio a me Didaco Almagro et 
ducibus eius datam seruent et compleant neu contra 
ueniant neu frangant, ni uelint quicumque contra fece- 
rint mortis poenam subire et bona ipsorum fisco adiu- 

5 dicari. ad haec ego mea fide ut eques promitto et sanc- 
tissime recipio me hanc fidem publicam, quam 
Almagro et ducibus do, seruaturum nec permissurum 
ut alii eam uiolent et rumpant. quod ita certum, ratum 
atque firmum fore mea manu subscripsi et a duobus 
scribis regiis consignari iussi. Guamangae VI Idus Sep- 
tembris.' 

70 Iam uero in edicto regio praeter legem quam Alfon- 
sus Sapiens Hispaniae Vlterioris rex tulit, qua ii qui a 
principe suo deficiunt proditores uocantur et morte 
multantur, diploma illud insertum erat quod Christo- 
phoro Vaccae Castro datum fuit, quo etiam ipse Quiti, 
cum id prius in eius urbis senatu prolatum recitatum- 
que fuisset, ingenti omnium ordinum clamore atque as- 
sensu praefectus Perurae et dux summus appellatus accep- 

2 tusque est. hoc autem diploma manu Garsiae Loaysae 
cardinalis Hispalensis et maximi Indiarum praefecti 
subscriptum et signo regio secretoque munitum et ab 
Ioanne Samano rerum Indicarum scriba subsignatum 
erat Mantuae Carpetanae quinto Idus Septembris anno 

3 a Christo nato MDXL. id ipsum uero Caesar alio po- 
stea diplomate confirmauit atque comprobauit, quod 
sua manu subscripsit Monsonii sexto Idus Augusti an- 
no MDXLH, cum in eo oppido, quod est Hispaniae 

Citerioris in Ilergetibus ad Cingae amnis ripam posi- 
tum, conuentus ageret, sicuti suo loco referemus eius- 
que diplomatis exemplum ascribemus, quoniam ex uno 
atque altero plane constat utramque praefecturam et 
Nouae Castellae et Noui Toleti Christophoro Vaccae 
Castro a Caesare datam fuisse. 

Et quamquam summam illius diplomatis a Garsia 
Loaysa cardinale Hispalensi subscripti, quod Vacca Cas- 
trus secum in Peruram attulit, libro quarto explicauimus, 
tamen commodissimum uisum est hoc idem diploma a 
primo eius capite usque ad extremum et legem regiam 
(est enim lex haec sanctissima et dignissima quae in aes 
per omnes omnium regnorum et prouinciarum ciuitates 
atque oppida incidatur) e lingua Hispana in Latinam 
conuertere. itaque totidem uerbis Latinis non diploma 
modo sed lex etiam regia in edictum translata est quot 
uerbis Hispanis ante perscripta fuit. cuius edicti initium 
ab eodem diplomate nascitur. sic enim nomine regis in- 
cipit: "quoniam nos, Vacca Castre, ex amplisscimo» et 
regio ordine senator noster atque ex Diui lacobi militia 
eques, te in Perurae prouincias mittimus, ut his de re- 
bus cognoscas quae ad commodum nostrum et ad iusti- 
tiae exsecutionem pertinent, tum etiam, si forte casus 
inciderit (fieri enim potest idque naturale est) ut per 
idem tempus quo tu in Perura consistes Franciscus Pi- 
zarrus prouinciae Nouae Castellae praefectus noster, 
utpote homo longius aetate prouectus, moriatur, eo 
tunc casu propter fiduciam quam in uirtute, litteris, ae- 


71 1 (est enim ... incidatur) sic distinxi || 2 amplissimo] am- 
pliss. SP | (fieri ... est) sic distinxi | idque SP? : id quod P zt 
uid. 


71 


676 CALVETVS, DE REBVS INDICIS 


quitate et fide tua habemus uoluntatis est nostrae ut 
iustitiam nomine nostro exerceas et prouincias Nouae 
Castellae et Noui Toleti, quam Didacus Almagrus prae- 
fectus iam defunctus obtinuit, usque eo administres, 
dum nos quod laudi nostrae et optimo illarum prouin- 
ciarum statui conduxerit inquisitione prius acta proui- 
3 deamus. proinde hoc diplomate uolumus et iubemus ut 
tu ipse, Vacca Castre, si forte, cum in Peruram ueneris, 
Franciscus Pizarrus praefectus noster e uita discesserit 
aut interim dum in ea manebis obierit et quoad etiam 
id quod optimum erit et nobis expedierit statuerimus, 
regas et in officio et iustitia prouincias Nouae Castellae 
et Noui Toleti contineas aliaque omnia geras et facias, 
quae Franciscus Pizarrus et Didacus Almagrus praefecti 
gerebant et facere poterant et debebant propter uim po- 
testatis et facultatis et mandatorum quae a nobis habe- 
4 bant. nam hoc eodem diplomate eandem potestatem et 
facultatem qua illi propter decreta edictaque nostra ute- 
bantur tibi, Vacca Castre, ad id omne quod ad iustitiam 
exercendam et ad eas prouincias gubernandas opus erit, 
ita damus, ac si litterae ipsae directae ad te fuissent, una 
cum omnibus his causis quae incidentes, quae ex eis 
5 pendentes quaeque annexae conexaeque illis sunt. quo- 
circa edicimus conciliis, iudicibus, decurionibus, equiti- 
bus et plebeiis et bonis hominibus omnium ciuitatum, 
oppidorum et uicorum Nouae Castellae et Noui Toleti 
et quibuscumque ducibus et militibus qui in illis nunc 
sunt prouinciis aut postea erunt ut te, Vacca Castre, 
usque adeo donec id quod nobis placuerit decreueri- 

mus, et, ut dictum est, a Francisci Pizarri praefecti nos- 
tri obitu habeant pro gubernatore nostro et maximo 
iudice prouinciarum Nouae Castellae et Noui Toleti 
tibique in eo adsint officio et omnibus in rebus ei mu- 
neri conexis et aptis et coniunctis. datum Mantuae Car- 
petanae quinto Idus Septembris anno MDXL.' F«rater» 
Garsias cardinalis. Hispalensis nomine Caesaris sub- 
scripsit et Ioannes Samanus scriba regius subsignauit. 
Hoc autem diplomate praeposito iungitur edictum, 
deinde lex regia subtexitur. edictum uero nomine Chris- 
tophori Vaccae Castri summi Perurae praefecti uerbum 
de uerbo, ut dicitur, expressum est: ‘certiores facimus uos 
Didacum Almagrum, Didaci Almagri praefecti filium, 
Ioannem Balsam, Didacum Hozium, Didacum Mende- 
zium, Ioannem Tellium, Martinum Bilbaum, Franciscum 
Cardenam, Petrum  Candiam Cretensem, Martinum 
Cotum, loannem Consaluum Malauerum, Ioannem 
Oleam, Petrum Onnatium et Ioannem Perezium, qui 
Didaci Almagri duces uocamini, et Bartholomaeum 
Sammillanum, Ioannem Rodericum Barraganum, Hie- 
ronymum Almagrum, Antonium Almagrum, Francis- 
cum Fontium, Ioannem Guzmanum et Bartholomaeum 
Arbolancham et ceteros omnes qui Didacum Alma- 
grum sequuntur et singulos milites et uniuersos et 
unum quemque uestrum scire uolumus: optime enim 
uos omnes quae edico scitis, sed imprimis tu, Didace 
Almagre, quippe qui, postquam Franciscus Pizarrus 

praefectus regnorum et prouinciarum Perurae maximus 
et Caesaris legatus iussu tuo interfectus fuit, magna 
cum perfidia et nullo ad Caesarem respectu habito mili- 
tes contraxisti, uexillum proposuisti et signa militaria 
contra regem tuum extulisti et his regnis tyrannice ac 
uiolenter occupatis et iurisdictione regia usurpata et re- 
tenta te ipsum non solum horum regnorum praefectum 
fecisti, sed colonos etiam Hispanos et Indos ut te quo- 
que praefectum appellarent et acciperent ui et minis 
coegisti; post uero eos qui nomine meo primum Limae, 
Trugilli et Piurae, deinde Cuschi et in Nouo Regno 
Toleti iura reddebant abire magistratibus quos illi habe- 
bant compulisti aliisque gerendos dedisti, cum ego in 
Peruram cum imperio uenerim et ui et uirtute potesta- 
tis et diplomatis quod a Caesare habeo acceptus in illis 
prouinciis et ciuitatibus fuerim; tum uero, quo melius 
et firmius rebellionem faceres, equos et arma ab earum 
ciuitatum colonis qui in regis sui fide manebant abstu- 
listi; ad haec non uectigalia tantum regia, sed defuncto- 
rum bona et alia deposita accepisti; tum denique domos 
diripuisti, uiatores exceptos spoliasti, homines plane in- 
sontes trucidasti et saeua tyrannide atque effrenata uio- 
lentia alia facinora nefaria tamquam perfidiosus et im- 
pius patrasti et, quamuis te, Didace Almagre, hortari et 
monere non destiterim ut prouinciam quam uiolenter 
inuaseras deponeres et exercitum quem collegeras di- 
mitteres et bellico apparatu absisteres, nec facere nec 
exsequi uoluisti, sed potius in infidelitate perseuerasti 
atque permansisti armis haec regna opprimendo et oc- 

cupando aliaque permulta et maxima in Caesaris offen- 
sionem ac in summum reipublicae horum regnorum 
damnum crimina faciendo. quod ita omne publicum et 
manifestum per uniuersam Peruram est ut nulla proba- 
tio sit iam futuram. itaque ego uerus custos et guberna- 
tor horum regnorum et prouinciarum Perurae beneficio 
et Caesaris nomine uisa et perspecta pertinacia tua ueni 
cum equitibus et clientibus Caesaris et illarum ciuita- 
tum colonis qui in officio permanent, ut remedium re- 
bellionibus quaeram eisque repugnem et obsistam, de- 
licta oppugnem atque coerceam, tyrannidem deleam et 
incommoda reiciam, diminuam et deuitem et alia mala 
quae inde nascentur opprimam. nam quandocumque 
eiusce modi rebelliones in quocumque fiunt regno, pro- 
hibitum est ne quis auctorem et caput defectionis se- 
quatur, sed omnes tenentur subito ire acerrimeque resi- 
stere et remedium adhibere atque in partes regis sui, 
etiamsi non uocentur, cum bonis et fortunis suis transi- 
re ne exspectato quidem sub proditorum poena regis 
iussu. sic enim lex illa regia tertia imperat, quae de titu- 
lo undeuicesimo secundae partis, quam partitam uo- 
cant, ne ignorantia praetendi possit, in hoc edictum 
translata insertaque est. regnum appellatur ea regio, in 
qua rex dominatur. is etiam nomen regis habet propter 
facta quae in regno gesturus est, nempe ut iustitia et 
iure illud alat et sustentet. idcirco uiri sapientes et per- 
antiqui haec perinde ut animam et corpus esse dixe- 
runt, quae licet se iungantur, tamen coniunctio facit ut 

idem sint. nam quamuis populus omnibus in rebus re- 
gem defenderet ac custodiret, tamen, nisi regnum a ma- 
lis quae possunt euenire tueretur, non esset perfecta nec 
completa ea custodia. prima autem custodia quam agere 
oportet est, cum aliquis regnum ita occupat ut tumul- 
tum faciat et detrimentum inferat. nam tunc omnes 
quam celerrime poterunt multis de causis ire contra id 
factum tenentur, primum ut regem dominum suum a 
damno et dedecore quae ex ea nascuntur rebellione de- 
fendant, quoniam de bello quod ab hostibus externis 
infertur non est mirum, quia nullam cognationem nec 
naturae nec dominationis cum eo habeant; uerum ex 
bello quod ex iis qui subiecti sunt consurgit longe 
maius dedecus suscipitur, quippe isti qui sub dicione illa 
sunt uolunt se cum domino suo aequare arroganterque 
et superbe cum eo contendere. huc accedit aliud pericu- 
lum grauius, quod similis defectio atque ista semper 
summa cum falsitate concitatur, sed praecipue ut inde 
doli et alia mala fiant. ideo sapienter a uiris antiquis dic- 
tum est nullam pestem in orbe grauiorem esse quam ab 
eo cui confidas detrimentum accipere nec bellum esse 
periculosius quam id quod fit ab his inimicis a quibus 
non caues, tum quia ignoti sunt, tum quia se amicos 
esse simulant. deinde regno maximum importatur in- 
commodum, cum et bellum ab eisdem ipsis colonis, 
quos idem regnum tamquam filios ab se educatos habet, 
cooritur ac regni etiam ipsius ab illis a quibus coniungi 

debuit diuisio fit atque euersio ipsorum a quibus illud 
custodiri oportuit, quippe qui melius modum faciendi 
in eo mali sciunt quam alii qui indigenae non sunt. ita- 
que est hoc ueluti uenenum, quod, nisi homini cui da- 
tum est subito succurritur, recta cor inuadit ipsumque 
interimit. ideo ueteres et prisci uiri simile bellum atque 
hoc uocauerunt certamen intra corpus. et praeter haec 
omnia damnum ingens accedit; neque enim solum sum- 
ma his qui rebellionem faciunt ignominia inuritur, sed 
ceteris etiam regni incolis, si simul ac sciunt statim non 
significant se tantum facinus inique ferre et si propere 
ad illud crudelissime prohibendum non eunt, ne res 
tam hostilis quam ista incendatur, ut nec rex potentiae 
nec honoris iacturam inde accipiat nec regno etiam de- 
trimentum uel calamitas inferatur, denique ne improbi 
homines et confidentes exemplum ad faciendum tale 
facinus quale est istud capiant. propterea usque adeo 
exstingui confestim debet ut ne fumus quidem exeat, 
qui bonam regni famam inquinet. proinde propter has 
causas tenentur omnes, ubi scierint, ne regium quidem 
iussum exspectantes ad regia ire castra. similem enim 
defectionem atque istam antiqui rem esse tam extrane- 
am duxerunt ut statuerint neque propter generis clarita- 
tem nec propter familiaritatem quae cum rege interce- 
deret nec propter priuilegium quod ab eo quis haberet 
nec ii qui sacris initlati essent se excusare possent, nisi 
qui claustris continerentur uel qui ad rem diuinam faci- 
endam precesque fundendas remanerent; reliqui uero 
omnes eo uenirent, ut uel manibus uel clientelis uel bo- 


13 seS : sed P | ne ante res S? : nec SP || 14 ad ante regia S : 
aP 


13 


14 


15 


16 


17 


18 


682 CALVETVS, DE REBVS INDICIS 


nis suis exercitum iuuarent. tantum etiam illis saporem 
et gustum uetandi huiusce facinoris habuerunt ut iusse- 
rint mulieres, si cetera omnia deficerent, eo ad contun- 
dendum destruendumque tale factum uenire. nam cum 
damnum et malum sit commune, nec bonum nec aequ- 
um esse existimarunt neminem omnium excusari debere 
ut ad illud radicitus euellendum non ueniret. unde qui 
huiusce modi rebellionem faciunt et proditores sunt et 
morte multari et omnia quaecumque quae possident 
amittere debent. praeterea qui ad exercitum regis non 
uenerint aut sine eius iussu inde abierint (non enim ui- 
detur eos pigere facti ipsius) eadem poena ac dicta est 
afficiendi sunt. iure enim cognitum est auctores mali et 
consultores aeque atque illos esse puniendos. ceterum 
non poenam illi subirent qui iustam causam quominus 
eo uenire potuerint haberent, ut qui minores quattuor- 
decim annis natu uel maiores septuaginta, uel aegroti, 
uel ita sauciati ut uenire non ualerent, uel qui altissimis 
niuibus uel maximis fluuiorum inundationibus adeo im- 
pediti essent ut nullo modo transire possent; at uero is 
qui ex castris discederet, nullam excusationem haberet, 
nisi uel infirmus uel tam grauiter uulneratus esset ut 
arma capere non posset. uerum quod de senibus supra 
dictum est, qui excusari debent, haudquaquam de illis 
intellegendum est qui tam sapientes essent ut exercitum 
prudentia sua iuuare possent, quippe cum ex rebus 
mundi una sit res militaris et armorum, in qua illi ma- 
gis sunt necessarii. hanc ob causam antiqui illi machina- 

tiones instruebant et artificia quaedam faciebant, quibus 
senes qui equitare non possent secum in exercitu porta- 
rent, ut eorum iudicio et consilio uterentur. at quam- 
quam secundum hanc legem regiam grauius iudicare et 
pronuntiare poteram uos et duces et milites commisisse 
poenas hac eadem ipsa lege constitutas easque a uobis 
omnibus iure exigi debere, propterea quod isti rebellio- 
ni uos adiunxistis nec contradixistis nec contra uenistis 
nec in comitatu meo, ut illam impediretis, sub uexillo 
regio fuistis, tamen, quo magis uos conuincam et pub- 
lice satisfactum sit, hoc edictum meum Lopezio Hi- 
diachaeo legato uestro, ut in omnium notitiam ueniret, 
perferendum ad uos dedi. neque enim alia propter sce- 
lera et flagitia quae frequentissime admittitis et facitis 
denuntiatio permittitur. hoc autem edictum complica- 
tum et obsignatum legato uestro in responsi loco ad ea 
postulata quae ipse nomine uestro rettulit ideo dari ius- 
si, ne, cum redditum recitatumque uobis fuerit, culpam 
inscitia rerum praetexere possitis. quo hortor et moneo 
et nomine Caesaris ut summus eius praefectus et lega- 
tus uobis omnibus et uni cuique uestrum edico ut exer- 
citum quem collectum habetis sine mora dimittats et 
arma cum omni apparatu bellico deponatis atque ex 
Noui Toleti praefectura decedatis, ac tibi, Didace Alma- 
gre, impero ne amplius gubernator appellari possis neu 
te eo nomine deinceps appelles. ad haec sex dies in- 
sequentes a quarto Idus Septembris ad XVII kalendas 

Octobris uobis omnibus et singulis quibusque uestrum 
constituo, quod spatium temporis iustum est, quia non 
longe, cum in Bilcis sitis, a castris regiis abestis. duo 
uero dies ante IIII Idus Septembris legato uestro extra 
ordinem dantur, ut litteras et edicta regia uobis afferre 
possit. eos uero sex dies pro tribus edictis, ut uocant, 
peremptoriis constituo, ut sine exercitu, sine armis, sine 
ullo belli instrumento ad me ueniatis et coram praesto 
adsitis uosque sub uexillo regio sistatis, sub cuius prae- 
sidium ego ut summus praefectus et legatus eo, ut et 
regi uestro operam secundum illam legem regiam atque 
ea praestetis quae ex eiusdem ipsius legis ui praestare 
tenemini. quod si ita feceritis et impleueritis, (hoc enim 
praedico et ante denuntio) facietis quidem optime et 
quod debetis; quod si contra feceritis et praesentiam 
uestri facere contempseritis nec obtemperaueritis nec ad 
castra regia ad constitutum et condictum diem ueneri- 
tis, non patiar uos amplius tergiuersari nec uocabo nec 
audiam nec exspectabo, sed et crimina uestra plane nota 
et manifesta esse declarabo et uos grauissimas illius le- 
gis et aliarum legum regiarum poenas commisisse pro- 
nuntiabo acerbissimeque a uobis omnibus eas petam. 
sic enim grauitas rerum exposcit et Caesaris commodo 
et publico bono et pacificationi horum Perurae regno- 
rum conducit. hoc etiam edicto quantum opus necesse- 
que est cito et ad extremum uoco uos ad ea omnia 
quae in praedictarum rerum exsecutione erunt facienda. 
ac tum demum procuratorem fisci, qui hoc edictum in 
uos petituit, de his omnibus audiam, quae contra uos 

dicere deferreque apud me uoluerit, sed potissimum his 
de rebus id faciam et decernam quod iustum aequum- 
que esse comperero nec amplius, ut dictum est, uos 
citabo nec uocabo. ideo hoc edictum meo nomine sub- 


scriptum et signis Petri Lopezii et Francisci Paccii scri-, 


barum regiorum consignatum dedi Goamangae VI Idus 
Septembris anno MDXLII.' 

Has autem litteras et edicta Vacca Castrus praefectus, 
antequam obsignarentur et occluderentur, Francisco Lo- 
pezio Hidiachaeo et Didaco Nunezio Mercado ostendi 
et singulos deinde earum litterarum fasciculos ipsis tra- 
di mandauit. quibus a praefecto acceptis ambo, ut supra 
dictum est, promiserunt se eas litteras Didaco Almagro 
et ducibus eius reddituros edictaque regia ipsis et mili- 
tibus recitaturos atque explicaturos et, ut ab armis dis- 
cederent et ad castra regia uenirent, denuntiaturos. ade- 
rant, cum illi singulos litterarum fasciculos a praefecto 
acciperent, praeter utrumque scribam regium, qui ea de 
re fidem fecerunt, Sebastianus Sanchius Merlus et Mi- 
chael Ludouicus aliique uiri honestissimi. Hidiachaeus 
autem et Mercadus acceptis litterarum fasciculis in Bil- 
cas ire contenderunt. quibus Ioannes Balsa Didaci Al- 
magri legatus de eorum aduentu certior factus obuiam 
milia passuum a Bilcis quattuor processit ibique eos 
subsistere nec longius progredi iussit et fasciculo littera- 
rum quem praefectus ad duces Almagri mittebat accep- 
to in castra rediit et litteras quae in eo erant fasciculo, 
cum Ioannes Cardenas Didaci Almagri scriba lectis in- 
scriptionibus obtulisset se eas ducibus daturum, in 

ignem coniecit neminique illas dari passus est dicens 
"indignae sunt hae litterae quae uideantur. scelus est." et 
cum edictum regium in manibus haberet et Ioannes 
Olea centurio rogaret ut illud ostenderet, *quid tu' in- 
quit, ‘uis uidere, daemon? et subito edictum discerpsit 
et combussit nec ilud loanni Cardenae nec loanni 
Oleae legendum dare uoluit. 

Insequent uero die Didacus Almagrus et duodecim 
eius duces ad eum locum, ubi Hidiachaeus et Mercadus 
substiterant, uenerunt, quibus illi alterum litterarum fas- 
ciculum Didaco Almagro reddidere. qui cum eas litte- 
ras et edicta eius fasciculi legisset et ducibus recitauis- 
set, tum isti ira perciti inquiunt: "laqueo uobis, nisi 
amici essetis, ut Alfonso Garsiae Zamarrillae fecimus, 
gulam fregissemus. quod si deinceps similes attuleritis 
litteras, poenas nobis morte dependetis.' tum illi, ‘atqui 
certe nos legati sumus et quod a Vacca Castro nobis 
mandatum est exsequi debemus, quippe qui nomine 
Caesaris et summus Perurae praefectus et legatus est et 
uirtute diplomatis quod ipse signo regio munitum ha- 
bet non modo Quiu, Piurae et Trugili uerum Limae 
etiam et Cuschi et in aliis ciuitatibus et oppidis Perurae 
acceptus appellatusque est instructissimasque copias 
tam equestres quam pedestres sub uexillo regio ad 
Goamangam habet. at quamquam Alfonsum Garsiam 
Zamarrillam, qui cum litteris a Vacca Castro uobis fuit 
missus, de arbore iure gentium uiolato et indicta causa 
suspendisüs grauissimeque eum offendistis, tamen ipse 
praefectus nec ab honesto officio discessit nec litteris 

omnis suauitatis, amoris et clementiae plenis monere 
uos desiit, ut perniciem, quam uidebat magna cum rei- 
publicae calamitate esse coniunctam, a uobis depelleret 
uosque a perpetua infamia auerteret. qui ita nunc est 
animo ad salutem omnium uestrum propenso ct parato 
ad agendum de aequissimis et commodissimis pacis uo- 
biscum condicionibus ut nihil magis optet. in id enim 
omnes neruos intendit, ut Hispanos quorundam impro- 
borum perfidia distractos in concordiam atque cum 
Caesare etiam in gratiam reducat, quippe bello ciuili 
absistere maxime cupit, ut periculosam et grauem illam 
dimicationem, in qua plurimae Hispanorum fient cae- 
des, euitet. et quo benignitatem eius in uos propensi- 
orem certo sciatis, omnium scelerum et flagitiorum, quae 
nefaria certe commisistis, ueniam, his tantum exceptis 
qui Franciscum Pizarrum praefectum trucidauerunt, 
uobis concedit. quin etiam ille suo et Caesaris nomine, 
si in fidem eius redieritis, pollicetur se maximis uos 
praemiis muneribusque ornaturum et amplissimis bene- 
ficiis affecturum. ideo animos inducite ut a rebellione 
ista, quae uos in exitium adducet, desistatis et loannem 
Balsam aut alium quem uolueritis cum 1usta et legitima 
potestate in castra regia ad diem mittite, qui de pacis 
condicionibus cum praefecto agat. quin, si nemini ex 
uestris negotium committere uultis, nos procurationem 
negotii uestri, ut Deo regique nostro inseruiamus, po- 
testate a uobis data suspiciemus omnique studio, fide 
et integritate illud agemus. itaque statuite et deliberate 
utrum per procuratores an per uos ipsos negotium 
agere uelitis. nam procuratores uestri, quicumque illi 
fuerint, qui prius fide publica accepta de pace et concor- 
dia cum praefecto agent, tuto in castra regia ire et illic 
manere et ad uos redire poterunt. et ut ita fore hoc 
uobis persuadeatis, en papyrus alba quae fidem publi- 

cam continet manu et nomine Christophori Vaccae Ca- 
stri praefecti subscripta, in qua nomina procuratorum 
quibus rem de pace et concordia mandaueritis scribere 
potestis. quod si hoc parum firmum certumque uobis 
uidetur, quo tutiores sitis nihil iniuriae, nihil detrimen- 
ti uestris procuratoribus illatum iri, praefectus duos 
equites obsides dabit. tanta est eius uoluntas reducendi 
uos in gratiam cum Caesare et sub imperium eius redi- 
gendi.’ 

75 Ad haec Almagrus et duces responderunt se ad eas 
litteras quas a Vacca Castro attulissent rescripturos et 
adducentes Hidiachaeum et Mercadum secum in castra 
reuerterunt. et Almagrus quidem legatos bene inuitauit 

2 apparatisque epulis accepit. finito autem prandio remo- 
tisque mensis, Didacus Mercadus Almagrum, quem 
summo ipse amore prosequebatur, amicissime admo- 
nuit ut caueret ne quid imprudens contra edictum regi- 
um faceret, neu nomen proditoris et tyranni sibi asci- 
sceret, neu salutem et honorem suum militibus quos 
ducebat et qui ad supplicium ipsum trahebant commit- 
teret, neu illustribus et gloriosis factis Didaci Almagri 
patris sui fortissimi uiri et de rege suo deque republica 

3 quam optime meriti tenebras offunderet: ‘sed ab ista 
rebellione, quae tibi, Didace Almagre, exitium afferet, 
uelim subito desistas, nec istos audias, qui propter 
priuata commoda pacem dissuadent et disturbant. non 
enim sunt amici tui, sed inimici et regis hostes et pat- 
riae proditores atque desertores nihilque aliud quam 
de tuo interitu atque adeo de totius Perurae excidio 

4 cogitant. a quibus praecauere salutique tuae, dum tem- 
pus finit, consulere et, ut libere dicam, armis positis e 
uestigio ad Vaccam Castrum praefectum regium ire de- 
bes, qui animo est ad ignoscendum omnibus propenso, 
qui summam in te conferet benignitatem, qui rebus 

prospiciet tuis et maximis te ornabit beneficiis. sic enim 
Caesar ei ut faceret mandauit. an non ob oculos tot res 
praeclare fortiterque a patre tuo, qui eximia pietate et 
fide Caesarem coluit, gestae uersantur? quid ille diceret, 
si uideret a te filio suo et fidem laesam et Peruram, 
quam ille sub imperium regum Hispaniae sua uirtute 
redegit, militibus occupari, armis opprimi et signa infe- 
sta in uexillum regium legatumque regium atque in eos 
qui sub eo uexillo militant illudque defendunt inferri et 
famam suam tua perfidia et rebellione inquinari ac 
prope oblitterari? an aequo animo, si uiueret, ista ferre 
posset? an non potius te omnibus suppliciis mactan- 
dum traderet? haec iam animo redeant et te circumspice 
et considera quid facias consilioque prouide ut procel- 
lam quam excitasti et quae iam impendet deuites. quod 
si feceris, et cum Caesare in gratiam redibis et in am- 
plissimo dignitatis gradu collocaberis; sin minus, acer- 
bissimas legis regiae quam legisti aliarumque legum po- 
enas quae in proditores sunt constitutae subibis et 
equis distractus tamquam proditor dilaceraberis perpe- 
tuamque genti Almagranae maculam inures. nam de 
Vacca Castro praefecto non est quod dubites quin id 
quod promisit cumulatissime sit impleturus et quod 
Caesar praecepit facturus.’ 

Aderat Ioannes Balsa, qui haec tacitus et inter spem 
metumque animi suspensus audiebat, ad quem Merca- 
dus conuersus ‘hoc te, inquit, «Ioannes Balsa, pro no- 
stra amicitia admonitum uolo ut edicto regio quod le- 

gisti et quod impie combussisti pareas et confestim me- 
cum in castra regia cum Didaci Almagri et ducum eius 
legitima potestate uenias et de pace atque concordia 
cum praefecto agas ac demum ut praecaueas ne defecti- 
one ista et coniuratione, quam cum aliis ducibus et mil- 
tibus contra praefectum regium atque contra eos qui 
partes regias fouent ac tuentur fecisti, te ipsum et cete- 
ros omnes sed imprimis hunc Didacum Almagrum, cui- 
us tu legatus et consiliarius es, perditum eas. nam nisi 
uiribus eniteris et animo prouides ut ab re tam nefaria 
prorsus desistas, actum de te atque de illo adulescente 
misero et de ceteris omnibus esse uideo.’ ad haec Balsa 
respondit: ‘recte tu quidem, Mercade, et praeclare ad- 
mones, sed longe aliter atque praedicis de nobis omni- 
bus futurum spero. nec ipse culpam inscitia praetexam: 
eas Vaccae Castri litteras aperui, legi, rupi, quia erant 
simillimae edicti minimaeque dignae quae ab Almagri 
ducibus acciperentur; edictum uero cum legis regiae po- 
enis conscriptum in ignem conieci, ut pote immite, mi- 
nax et inimicum atque adeo indignum cuius notionem 
duces et milites haberent iam enim omnes primum 
apud animos nostros quid agendum sit plane statuimus, 
deinde uoluntatem nostram declarabimus, cum litteras 
tibi et Lopezio Hidiachaeo ad Vaccam Castrum perfe- 
rendas dabimus.’ 

Haec cum Mercadus audiret et neutri quod uellet 
persuadere posset (tanta erat utriusque peruicacia tam- 
que inflexibilis obstinatio), ad Hidiachaeum se contulit. 

is militibus in castris referebat eas Vaccae Castri litteras, 
quarum alteras Didaco Almagro, alteras ducibus eius 
una cum singulis edictis reddidisset, omnis modestiae, 
beneuolentiae, officii esse plenas; ipsum uero Vaccam 
Castrum ex decretis edictisque regiis summum totius 
Perurae praefectum et Caesaris esse legatum eumque 
omnibus et singulis quibusque ducibus et militibus edi- 
cere arma ponerent, in castra regia uenirent et ad XVII 
kalendas Octobris iudicio adessent; alioquin, si non ob- 
temperarent, eos secundum legis regiae uim, quae in 
singulis edictis inserta esset, proditores pronuntiari et 
poenas ea lege constitutas ipsis irrogari; hoc se illis om- 
nibus denuntiare; itaque se grauissima et turpissima li- 
berarent infamia et cauerent ne quid contra legem regi- 
am committerent, neue in Caesaris et praefecti eius 
offensionem caderent, sed intra praescriptum tempus 
sese ipsi sisterent; praefectum animo esse in omnes be- 
nigno eumque nihil antiquius habere quam omnium ip- 
sorum salutem et reipublicae libertatem atque in id ma- 
xime incumbere; ipsum etiam flagitiorum ueniam 
daturum, multis magnisque praemiis eos qui in fidem 
regis sui redirent donaturum et Didaco Almagro loco 
patris futurum; sic Caesar iniunxisse et commisisse ut 
de indignissima Didaci Almagri Noui Toleti praefecu 
morte cognosceret; cur Álmagrus filius non obsequi- 
tur? cum oboedire praefecto regio debeat, imperio eius 
pareat, exercitum dimittat, priuatus ad praefectum eat 
et nomina interfectorum Almagri patris deferat et ad 
iudicium uocet ac reos peragat et praefectus capitali poena 
in eos animaduertet, quippe qui in Peruram a Caesare 

ideo missus fuit, ut rempublicam harum prouinciarum 
constitueret, discordias inter Hispanos componeret, 
controuersias tolleret et suum cuique ius redderet, ut 
certe reddit; quid Almagrus haesitat? quid cunctatur? 
quid edicto proposito tergiuersatur? cur Ioannem Bal- 
sam aut alium ducem quem uoluerit fide publica, quam 
praefecti regii manu et nomine subscriptam accepit, in 
castra regia ad Vaccam Castrum non mittit, ut de pacis 
condicionibus cum ipso praefecto agat? non enim se in 
dubium reuocare, si Ioannes Balsa cum libera integra- 
que Didaci Almagri et ducum potestate ea de re agendi 
ad praestitutam diem in castra regia mitteretur, quin 
ipse conspectis copiis regiis ad pactiones quas praefec- 
tus aequissimas faceret uenturus sit; tum denique se id 
palam denuntiare atque praedicare, si legati non adi- 
erint praefectum regium nec ad condiciones pactiones- 
que accesserint, sed in perfidia et rebellione, sicuti faci- 
unt, perstiterint, omnes et duces et milites ad unum 
esse perituros. 

Haec atque alia quae Vaccae Castri litteris et edictis 
continerentur Hidiachaeo exponenti atque milites hor- 
tanti et suadenti ut in gratiam regis sui et fidem, qua 
decesserant, sine mora redirent Ioannes Balsa de im- 
prouiso interuenit et nimis atrociter minitans eum tam 
aperte de ea re apud milites loqui prohibuit. qui deinde 
minitabundus Mercadum et Hidiachaeum obseruabat 
nec ab eis discedebat nimirum ueritus ne quae tacue- 

rant in milites effunderent eosque in suam sententiam 
traducerent. at nihilo tamen setius illi et duces et milites 
ad pacem pacisque condiciones cohortabantur. quae 
certe res utrumque in summum uitae discrimen addu- 
xit. at quamquam parum afuit quin ambo interficeren- 
tur, tamen munus suum praeclare fortiterque exsecuti 
fuere; neque enim ipsi umquam desiere nunc hos, nunc 
illos hortari et monere ut sibi prospicerent atque proui- 
derent. 

Iam uero Didacus Almagrus, cum ad Bilcae amnis 
ripam, qui nomen ei regioni dedit, una cum ducibus 
consedisset, Hidiachaeum ad se arcessiri iussit. cui ue- 
nienti litteras Vaccae Castri legendas dedit. quibus lec- 
tis, 'quid' inquit ille, ‘his Vaccae Castri litteris suauius, 
quid benignius esse potest? quid, Almagre, dubitas? 
quid, duces, cogitatis? cur famae salutique uestrae non 
consulitis? in atrocissima quidem crimina incurristis, re- 
gem uestrum grauissime offendistis et fidem quam ei 
debetis impie nefarieque fregistis; uerum praefectus re- 
gius misericordia commotus haec omnia, si edictis quae 
cum litteris uobis misit audientes fueritis, condonabit et 
animaduersionem et supplicium quo usurus erat uobis 
remittet et plurimis amplissimisque praemiis et honori- 
bus uos decorabit et filiorum loco habebit, quippe qui 
plane intellegit, sicuti ex edictis quae uel suppressistis 
uel combussistis uidere potestis, istam ducum et mili- 
tum Hispanorum seditionem esse quandam contra Ca- 
rolum maximum Augustum et regem uestrum rebellio- 

nem, in qua, si permanseritis, et maiestatem regiam lae- 
detis et iis legibus condemnabimini quae in proditores 
patriaeque euersores sunt stabilitae. quod ne accidat uo- 
bis maxime praecauendum existimo. nam lex illa regia 
quae ad uerbum in edictum translata est proditores eos 
uocat qui a rege desciuerint rebellionemque fecerint 
grauissimaque in istos supplicia constituit. hoc Caesaris 
et praefecti eius nomine uobis denuntiatum esse uolo, 
quamquam quid honestum dictu praetendere seditioni 
possitis non uideo. proinde mutatis animis mutatisque 
consiliis iam nunc resipiscite et Carolum Caesarem re- 
gem uestrum agnoscite atque e uestigio in castra regia 
ite. sex enim tantum dierum spatium, quo imperiis legi- 
busque pareatis, uobis datur. ideo cauete ne ista perti- 
nacia et iracundia, ne dicam infidelitate, et turpissimam 
sempiternamque ignominiam nomini gentique uestra 
inuratis. quod si offirmatis animis in uestro errore et 
sententia perseueraueritis, sicuti hactenus fecistis, eas 
praefectus equitum turmas easque peditum cohortes ha- 
bet, quibus nullo negotio uincet, fundet uosque in po- 
testatem suam rediget meritasque de omnibus poenas 
sumet." 

Verum enimuero duces ea quae Hidiachaeus dicebat 
parum aequis accipiebant auribus uehementerque dole- 
bant et acerbe ferebant crimen proditionis sibi ex lege 
regia inferri seque proditores appellari, atque eo magis 
quod nulli aut certe pauci ex illis cognitionem eius legis 
habebant et hi quidem se eam propter loannem Bal- 
sam, quem timebant, habere dissimulabant. nam Balsa, 
ut supra demonstratum est, legatis ad Almagrum uenien- 
tibus obuiam longe procedens litteras et edictum cum 
lege regia ab eis extorsit nec Ioanni Oleae nec aliis 
quos suspectos habebat, propterea quod paci concor- 
diaeque consulebant, sed Francisci Pizarri tantum inter- 

fectoribus ostendit atque exussit. alteras uero litteras 
Didacus Almagrus a legatis accepit easque ab Hidi- 
achaeo recitari coram ducibus iussit, sed edictum ipse 
suppressit et occuluit, ne ea quae litteris et edictis con- 
tinerentur milites scirent; ea enim mendaciis tegi et 
multis simulationum inuolucris uelari, non edi, non 
peruulgari uoluit, scilicet ut milites nimia eripiendi 
quae uellent licentia data et infinita prope largitione 
iam obstrictos magis sibi obstringeret, ut in perfidia et 
impudentia et rebellione persisterent eamque armis de- 
fenderent. quoniam si ea quae utilia et cunctis salutaria 
Vacca praefectus scripsit milites cognouissent, haud du- 
bia res est quin multi ex iis qui uel imprudentia uel 
largitionibus corrupti uel minis compulsi in pernicio- 
sum inciderant errorem subito in castra regia transfu- 
gissent. quin etiam duces improbissimum dissipauerunt 
in castris rumorem caedem Francisci Pizarri praefecti 
gratam acceptamque Caesari fuisse maximamque ea ex 
re uoluptatem cepisse eumque pulcherrima munera ac 
plane regia interfectoribus largiturum; ideo Didaci Al- 
magri legatum benigno accepisse uultu; ea uero munera 
una cum Caesaris litteris ad Didacum. Almagrum per 
Didacum Munozium et Didacum Rodericum Rium 
perferri eosque iam ex Hispania Limam uenisse et in 
singulas horas exspectari. his fraudibus, praestigiis et 
fallaciis excogitatis et compositis litterisque signo adul- 
terino obsignatis milites allectabant ac uelut inescabant 
et in turbulentum errorem et insaniam suam induce- 
bant eosque in officio sic continebant. quorum plerique 

usque adeo caeco ducebantur errore ut quae uulgo cir- 
cumferebantur uera prorsus esse crederent persuasum- 
que haberent se regi suo non tyrannis operam milita- 
rem nauare signaque infesta aduersus Caesaris et 
reipublicae hostes inferre, quo Vaccam Castrum prae- 
fectum regium factione Petri Aluari Holguini et Gome- 
zii Tordoiae oppressum in libertatem uindicarent, ut 
libere Peruram gubernare, ius dicere et quae e Caesaris 
commodo eque republica essent facere gerereque posset. 
haec medius fidius Ioannes Balsa et Petrus Sammillanus 
omnium scelerum inuentores partim adhortationibus 
partim praemiis et pollicitationibus militibus persuade- 
bant eaque ipsis ingerere insinuareque quam maxime 
poterant contendebant, cum ea omnia longissime a 
uero abessent; non enim solum Holguinus et Tordoia 
et milites qui in castris erant regiis sub Vaccae Castri 
praefecti potestate et imperio erant, sed mirifice ipsum 
colebant, obseruabant et diligebant. 

Ceterum Didacus Almagrus, cum de litteris quas le- 
gati attulissent cum ducibus communicauisset, Hidia- 
chaeum rogauit quot milites Vacca Castrus haberet. cui 
ille ‘mille habet equites’ respondit, ‘et hos quidem ar- 
mis, equis, uestimentis aliisque rebus ad bellicum usum 
necessariis instructissimos manibusque promptissimos 
et ad quodcumque pro rege proque praefecto eius peri- 
culum mortis subeundum paratissimos.' et sane Hidia- 
chaeus, cum exercitum regium Goamangae recenseri a 
praefecto uidisset, tantum esse militum numerum pu- 

tauit. quin ille ad duces conuersus, 'si Hidiachaeo fi- 
dem, duces, habetis, ne cum praefecto regio confligatis: 
neque enim pares esse uiribus nec potentiae eius nec 
exercitui regio resistere potestis, sed nomine regio audi- 
to et animis cadetis et uiribus deficietis atque hoc unum 
ex eo proelio reportabitis, ut fusi superatique et dilani- 
ati nomen proditorum et tyrannorum liberis posterisque 
uestris relinquatis.' et cum ille Ioannem Balsam et Ro- 
dericum Sauzedum intueretur, quos non solum eximie 
diligebat sed amabat etiam, ‘quantum’ inquit, ‘animo 
propter uos angar uerbis explicare non possem. iam 
enim uideor uidere uos humi prosterni, uncum uobis 
impingi et corpora omnium uestrum admotis quadrigis 
alligari equisque in contrarium iter concitatis discerpi.' 
tum Balsa, 'quid maerore, Hidiachaee, urgeris? quid 
animo coniteris et labore contendis nos in tuam senten- 
tiam traducere? an sepulturam nobis in Perura iam effi- 
cere uis? at hoc tibi persuadeas uelim: nos nec Dida- 
cum Almagrum deserturos nec Vaccae Castri milites 
aut comites futuros, sed, si necessitas presserit, si peri- 
culum urserit, cum Caesare, si hic adesset, nedum cum 
praefecto eius acie dimicaturos. quid imperator in Per- 
ura habet? haec prouincia nostra est; nos eam summis 
laboribus, maximis sumptibus et plurimo sanguine fuso 
lustrauimus et subegimus. nullas pacis condiciones quae 
offerri possunt accipiemus; neque enim haec contentio 
inter Didacum Almagrum et Vaccam Castrum de Noui 
Toleti praefectura nuntiis neque litteris neque legationi- 
bus, sed manibus et armis est decernenda.* 

Milites etiam legatos admonebant ne de concordia 
amplius agerent neue cum litteris in castra ad Alma- 
grum reuerterentur: malle se cum praefecto regio armis 
confligere quam in ullas concordiae pactiones uenire; ac 
deinde sibi cauerent; periculum enim esse, si cum Vac- 
cae Castri mandatis redirent, ne tormentis aut hastis 
traicerentur. tum Hidiachaeus, ‘at cauete, duces et mili- 
tes, ne quid inconsulte ac temere faciatis: maxime enim 
honori uitaeque uestrae conuenit ut aliqua pactio sal- 
tem honesta fiat, qua tanta mala quanta iam adesse et 
capitibus uestris uideo impendere uitetis. iam iam quam 
celerrime poteritis uobis consulite et Didaci Almagri 
saluti seruite. scio enim praefectum regium pro sua cle- 
mentia omnium scelerum quae commisistis ueniam no- 
mine Caesaris daturum benigneque uos accepturum, si- 
cuti aperte ex litteris eius cognouistis apertiusque ex 
edictis cognouissetis, si suppressa aut exusta non fuis- 
sent. in quibus atrocissima quae fecistis crimina erant 
conscripta et lex regia, quam Alfonsus rex, cui cogno- 
men sapienti fuit, in eos tulit qui rebellionem contra 
regem suum facerent aliosque ad eam incitarent, et de- 
nuntiatio secundum 1uris et legum normam et formu- 
lam, ut intra sex dierum spatium ad iudicium adsitis, 
continebatur. hoc ideo repetendum duxi, quoniam si 
contra feceritis nec ad praescriptum tempus adfueritis, 
non proditores tantum pronuntiabimini, uerum etiam 
eas dabitis poenas quae legibus et sanctionibus regiis in 
illos qui in proditionis crimen incurrunt maiestatemque 
regiam laedunt constitutae sunt. itaque cauete ne non 
ante uobis praedictum dicatis. nam quod ad praefectum 

regium attinet, non est quod ambigatis quin ipse omnia 
multo cumulatius quam promisit impleturus sit. quod 
ita fore Mercadus, si mihi non creditis, pro Vacca Castro 
spondet.' qui cum id audisset, rogauit duces ut se spon- 
sorem pro Vacca Castro acciperent, eosque deinde non 
aperte modo, sed acriter etiam monuit ut consilia muta- 
rent erroremque in quo uersabantur iam deponerent ac 
sese Hispanos esse fidemque regi suo, quam uiolauissent, 
debere meminissent tempusque eis praefiniri, intra quod, 
si obsequerentur, ipsos pro poenis amplissima praemia 
laturos; sin minus, crudelissima supplicia esse passuros. 
Verum Mercadus, cum nec auctoritate sua nec consi- 
lio nec adhortationibus nec pollicitationibus ullis apud 
illos proficeret nec ad concordiam adducere posset, eos 
in sua perfidia et iniquitate relinquere statuit. uidebat 
enim istos furore ac scelere ardere nec aliquid remittere, 
sed in horas ingrauescere, quippe qui rem uehementissi- 
ma animorum contentione tractauerant et sermonibus 
agitauerant, eoque tandem omnium sententiae inclinaue- 
rant, ut, dum uires suppeterent, in coniuratione quam 
contra praefectum regium militesque regios fecerant ad 
ultimum perseuerarent atque permanerent dignitatem- 
que Didaci Almagri, quam se defensuros iure iurando 
obstrinxerant, armis defenderent eumque in retinenda 
Noui Toleti praefectura, quam Didacus Almagrus prae- 
fectus ipsi Almagro filio suo ex diplomate regio quod 
habebat testamento reliquerat, consilio et auxilio 1uua- 
rent; atque eo magis quod Vacca Castrus, quem ipsi non 
ignorabant totius Perurae tam planae quam montanae 
summum esse praefectum et Caesaris legatum, litteris 
eos euocaret edictoque per legatos denuntiaret atque 

comminaretur se etiam ipsos absentes, nisi ad diem 
quam praestituisset adessent, pronuntiaturum et prodi- 
tores ex quadam lege regia esse et plecti et bona eorum 
in publicum committi debere. 

Itaque Didacus Almagrus et duces et milites inflam- 
mati ira se aut uincere aut mori obstinauerunt uolunta- 
temque suam, Lopezio Hidiachaeo frustra dissuadente 
ac nequiquam uociferante ne id quod ipsis esset exitio 
futurum facerent, palam declarauerunt: malle se cum 
Vacca Castro comminus signa conferre quam cum eo 
quicquam transigere atque decidere. ‘quid, inquiunt, 
‘duces, defectiones, proditiones, rebelliones, coniurati- 
ones, seditiones, caedes, stupra, sacrilegia, latrocinia ali- 
aque nefaria, ut ipse appellat, crimina quae fecimus in 
edictis recenset? quid in condonandis peccatis interfec- 
tores Francisci Pizarri, qui iure domi suae interfectus 
fuit, excipit? an ille de actis nostris cognoscet, statuet, 
iudicabit, pronuntiabit? an poenis in nos capitalibus 
animaduertet? quin immo arma iam deponat et milites, 
quos precario collegit, protinus dimittat et sese in No- 
uae Castellae praefecturam recipiat ibique se contineat, 
ni malit a nobis ex tota Perura expelli. non enim fere- 
mus ut praefecturam Noui Toleti cuiquam Caesar, 
etiamsi uelit, nisi Didaco Almagro det, quam Didacus 
Almagrus pater dux fortissimus, cum ex Chilia, quam 
primus omnium Hispanorum explorauit, cum copiis 
reuerteretur, uicto fugatoque Mango Hinga in suam po- 
testatem redegit. quod si Caesar hoc quod petimus in 
loco beneficii non detulerit nec ueniam et impunitatem 
omnium scelerum et flagitiorum quae in Perura uel ali- 

bi hactenus commisimus ac deinde committemus, ne 
interfectoribus quidem Francisci Pizarri praefecti ex- 
ceptis, concesserit, et praemia tantorum periculorum et 
fructus incredibilium laborum quos terra marique per- 
tulimus plane contemnemus atque cum ipso Caesare, si 
in Peruram uenerit, uel potius cum praefecto eius (ne- 
que enim ipsum uenturum huc esse credimus) ferro de- 
certabimus nec bello prius absistemus quam exercitum 
regium fundamus et omnino deleamus aut in acie fortissi- 
me pugnantes cadamus. has pacis, Hidiachaee, condicio- 
nes offerimus. nec certe ad alias pactiones quas Vacca 
Castrus nobiscum facere uoluerit accedemus. cui hoc 
responsum a nobis una cum his litteris reddes.’ 

Erant binae litterae, unae quidem Didaci Almagri, 
alterae uero eorum ducum quos supra nominauimus ex 
Ioannis Balsae sermone scriptae. uerum cum Ioannes 
Cardenas, Didaci Almagri scriba, Ioanni Oleae centu- 
rioni diceret ut eas ducum litteras, sicuti alii duces fe- 
cissent, et legeret et subscriberet, tum ille, ‘quid legam? 
quid subscribam? et has litteras et subscriptionem diis 
infernis deuoueo nec uidere nec legere nec subscribere 
uolo. cui Cardenas, ‘hoc Balsa iubet, sed de hoc tu 
uideris.’ ‘atqui certe’ inquit ille, ‘te Cardena teste utar 
me quod Balsa iubet inuitum facere.’ 

Postea uero quam Didacus Almagrus eas litteras Hi- 
diachaeo ad Vaccam perferendas dedit, pronuntiari in 
castris iussit se nullas concordiae pacisque condiciones 
cum Vacca Castro facere, sed acie cum eo congredi uel- 

le; tum etiam se quemcumque militem qui de pace pu- 
blice uel priuatim loqueretur subito correpturum atque 
ex arbore suspensurum. duces etiam eo insolentiae fu- 
rorisque processere ut decreta edictaque regia irriderent 
atque contemnerent et de Caesare contumeliosissime 
dicerent omnibusque contumeliis Vaccam Castrum in- 
sectarentur. quod cum Hidiachaeus ferre non posset, 
‘quid, inquit, ‘duces, tam peruerse, ne dicam impuden- 
ter, de rege uestro loquimini? hunc honorem nomini 
maiestatique eius habetis? quid tam inique ac nefarie 
praefectum eius traducitis? non uos pudet? satius pro- 
fecto esset malefacere quam uerbis tam petulantibus uti, 
quibus summam insaniam et tyrannidem uestram expri- 
mitis. nam Vaccae Castro cum propter aetatem tum eti- 
am propter dignitatem et munus regium quod exsequi- 
tur omnis reuerentia debetur? tum Balsa ‘frustra, 
inquit, 'Hidiachaee, laborem suscipis et tempus conte- 
ris. quin Vaccae Castro referas uelim me quoscumque 
milites ex castris regiis comprehendero in arboribus sus- 
pensurum et ut tantundem ipse de Almagri militibus 
agat gratissimum mihi futurum.' ad haec Petrus Sam- 
millanus adiecit se quinquaginta milites. tormentarios 
habere, qui tanta arte tormentis manualibus glandes 
plumbeas dirigerent ut, etiamsi ducentis passibus a Vac- 
ca Castro abessent, non aberrarent, sed eum ipsum una 
cum paludamento et Diui Iacobi insigni traicerent, toti- 
demque etiam hastatos inter ipsos coniurauisse, ut eum 
uulneribus confoderent; quibus omnibus duplex stipen- 
dium daretur, ut Vaccam praefectum in proelio quaere- 

rent atque trucidarent. quin etiam Sammillanus quasi 
mortem Hidiachaeo et Mercado minitans ‘mille’ inquit, 
stelis alii, si litteras similes attulissent atque uos attulis- 
tis, transfossi a nobis fuissent. nam Alfonsum Garsiam 
Zamarrillam ideo ex arbore suspendimus, quod primus 
litteras Vaccae Castri cum edictis ausus fuerit in castra 
deferre. proinde praefecto uestro renuntiate, nisi tales 
legatos quales uos estis misisset, etiamsi nuntii militiae, 
qui reges armorum uocantur, ipsi fuissetis, uos per pec- 
tus gladiis transfixissemus, atque eo magis quod litteras 
et edicta ab eo attulistis et quod tam libere omnia quae 
uoluistis militibus, ut a Didaco Almagro auerterentur, 
palam dixistis." 

Erat is Petrus Sammillanus unus ex interfectoribus 
Francisci Pizarri praefecti, cuius consiliis Balsa uteba- 
tur, nec quisquam in Almagri castris erat qui istum sce- 
lere, perfidia, crudelitate antecelleret: plurimas et indig- 
nissimas caedes fecerat; in omni furandi praedandique 
genere uersatus erat; acerbe et contumeliose in Caesa- 
rem inuehebatur; omnia maledicta in Vaccam praefec- 
tum conferebat. multa indigna quidem auditu sceleratis- 
simus homo partim fingebat aperte, partim effuttiebat 
temere: loannem Cardenam et Petrum Candiam Cre- 
tensem et Ioannem Oleam anaconas, id est, Vaccae Castri 
famulos per iniuriam et contumeliam appellabat et li- 
bertate uocis perstringebat eosque in suspicionem 
adducere curabat, quod in partes regias inclinarent oc- 
casionemque ad Vaccam praefectum transfugiendi quae- 
rerent. qui ut erat insignis aleator, quantum alea quaere- 

bat tantum militibus diuidebat eaque largitione profusa 
quinquaginta milites fortissimos et ad patrandum omne 
facinus promptissimos habebat, quos in templum Cus- 
chi adduxerat et iure iurando adegerat ut Vaccam Cas- 
trum quoquo modo possent in proelio interficerent. 

Iam uero cum duces nec in Caesarem nec in Vaccam 
praefectum uehementer inuehi umquam desisterent id- 
que Hidiachaeus et Mercadus grauiter increparent impie- 
que eos facere edictaque regia contemnere et proditiones 
proditionibus accumulare dicerent, parum afuit quin oc- 
ciderentur. certe ambo in extremo prope uitae fuere dis- 
crimine. ut uero occiderentur unus maxime inter omnes 
insistebat Franciscus Cardenas centurio, quippe qui, ubi 
uidit Almagrum et duces quosdam adhortationibus et 
pollicitationibus Hidiachaei persuaderi aliosque inter ip- 
sos dissidere atque in uarias sententias trahi, uociferans 
inquit: ‘Almagre, nisi Vaccam Castrum cum exercitu re- 
gio fundis, nihil eris; si uincis eumque omnino deles, 
princeps gubernatorque Perurae eris. quin istos legatos, 
qui milites in castris auertere abs te conantur tumultum- 
que et seditiones concitant, hastis transfigamus.' 

Hoc cum Hidiachaeus audiret, orationem et uocem 
continuit seque clam de deuersorio subduxit et equum 
Roderici Nunezii forte nactus eum conscendit fugaque 
mortem uitauit. nam equo ea porta et uia quae Gua- 
mangam ducit concitato e manibus hostium insequenti- 
um et clamitantium *occidite, occidite proditorem et se- 
ditionem in castris concitantem!' euasit. qui cum ad 
Bilcae amnis ripam uenisset, Alfonsum Perezium Schi- 


88 1 idque S : ibique P 
89 1 Nunezii S : Nunensii P 


LIBER SEPTIMVS 705 


bellum, quem Vacca Castrus cum uiginti equitibus eo 
miserat, ut quid hostes agerent, quid temptarent dili- 
genter cognosceret et ad se quam ocissime referret, ob- 
uiam habuit. cui Hidiachaeus inquit: ‘etiamsi, Schibelle, 
Caesar et Vacca praefectus quicquid est auri et argenti 
in Perura mihi darent, non reuerterer cum litteris atque 
edictis ad Almagrum et duces eius. Schibellus autem, 
ubi omnia ab eo cognouit, e uestigio in castra regia est 
reuersus et quae ab Hidiachaeo accepisset praefecto ret- 
tulit. ille uero cum neminem hominem se persequentem 
uideret, ad Bilcae ripam substitit nec multo post Dida- 
cum Mercadum cum Ioanne Balsa et Alfonso Salzedo, 
qui idcirco eum comitabantur, ne quid detrimenti ab 
aliis Didaci Almagri ducibus acciperet, uenientem ad se 
prospexit. at uero Mercadus dimissis et admonitis ami- 
cis ut consilia mutarentur sese ad Hidiachaeum recepit. 

Inde ambo quam celerrime potuere eo die ac nocte, 
ne ab Almagranis interciperentur, iter continuarunt al- 
benteque caelo Guamangam incolumes peruenerunt et 
omnia quae in Almagri castris egissent et quae ille et 
duces dixissent et quo in Caesarem atque in praefectum 
essent animo libere aperteque explicarunt. ceterum, quo 
magis fides ipsis haberetur, ambo iure iurando coram 
ducibus et militibus qui aderant pro certo Vaccae Cas- 
tro affirmarunt primum se litteras cum edictis Didaco 
Almagro et ducibus eius reddidisse ipsosque litteras at- 
que edicta accepisse et publice legisse et quae in illis 
continerentur probe intellexisse atque percepisse; deinde 
se Almagro et ducibus dixisse Vaccam Castrum praefec- 
tum regium instructissimas equitum et peditum copias 

ad Guamangam habere eique Caesarem utramque prae- 
fecturam Nouae Castellae et Noui Toleti dedisse; ip- 
sum uero praefectum in hoc potissimum incumbere, ut, 
si fieri posset, proelio absisteret, propensoque et parato 
esse animo ut pactiones de pace aequissimae fierent, 
quibus tot tantaque mala quot quantaque iam impende- 
bant uitarentur resque tandem Peruranae in antiquum 
tranquillumque statum redigerentur; quod si imperata 
ipsi facerent, sicuti facere deberent, et eos quidem ipsos 
maximam apud Carolum Caesarem Augustum Hispa- 
niarum regem gratiam inituros et Vaccam Castrum eos, 
sicuti scripsisset, filiorum loco habiturum et quae pro- 
misisset impleturum et fidem suam sanctissime liberatu- 
rum; postremo quoniam litteras fidei publicae ab ipso 
praefecto regio nomine Caesaris subscriptas haberent, 
aliquem ducem uel equitem uel quemcumque alium 
uellent, antequam dies cognitionis adesset, in castra re- 
gia mitterent, qui cum ipso praefecto de honestissimis 
concordiae pacisque condicionibus ageret eaque firma 
pacta fierent, quibus ipsi in regis sui fidem redirent 
operamque, sicuti legibus tenebantur, ei praestarent 
proelioque abstinerent, quod contra uexillum regium 
contra summum Perurae praefectum contra Caesaris 
amicos et clientes facere uolebant; hoc ipsis potissimum 
expedire, hoc commodissimum esse; quod si aliter face- 
rent atque eis suaderent, haud dubium esse quin ipsi 
sese perditum irent; ad haec illos furore quodam infer- 
no percitos respondisse se neque facere neque accipere 
ullas pacis condiciones uelle, sed iam in animis secum 
statuisse rem fortunae committere et controuersiam 

cum Vacca Castro non uerbis sed armis transigere at- 
que decidere et cum rege, si in Peruram ueniret, confli- 
gere, quoniam ipsi prouincias Peruranas Cuschanasque 
suis non Caesaris sumptibus lustrauissent, armis sub- 
egissent atque in suam potestatem redegissent, nec se 
illas alicui tradituros, nisi Caesar quod ipsi uellent con- 
tinuo faceret; tum denique se quoscumque Vacca Ca- 
strus legatos mitteret occisuros. 

‘Atqui certe? Hidiachaeus inquit, ‘parum afuit quin 
duces et me et Mercadum gladiis transfixerint, quod 
impudentiae, proditionis, infidelitatis eos argueremus, 
quod moneremus atque obiurgaremus ne tam aspere 
aperteque in Caesarem inueherentur. atque adeo in tan- 
to uitae periculo fuimus ut, nisi effugissemus, nos illi 
trucidassent. qui quod custodes nobis adhibuerunt, ne 
cum militibus colloqueremur? nam cum miles quaedam 
a me rogaret, subito Dominicus Rodericus Duranus, 
antequam responsum darem, reppulit dicens nec tem- 
pus esse rogandi nec respondendi, nec modestiae nec 
comitatis. tum etiam Mercadus rettulit se a Martino 
Bilbao secreto intellexisse Didacum Almagrum eo die, 
quo ipse atque Hidiachaeus se fuga e castris subtraxis- 
sent, secunda noctis uigilia copias ex Bilcis educturum 
magnaque in itinere celeritate usurum, ut aut Guaman- 
gam subito caperet aut Vaccam Castrum incautum im- 
paratumque opprimeret, et Ioannem Balsam discedenti 
sibi dixisse: ‘heia, Mercade, arte uehementerque com- 

primite pugnos: nam qui artius uehementiusque pugnos 
compresserit, is procul dubio insequenti die princeps 
gubernatorque Perurae erit.’ ‘nec sane dubitandum est 
quin ex Bilcis Didacus Almagrus et duces quam pri- 
mum cum signis infestis sint egressuri, ut exercitum re- 
gium una cum praefecto fundant, deleant, occidant. et 
quae nos rettulimus omnibus erant in castris notissima 
nec ullam illi litterarum nec edictorum  praetendere 
ignoratiam possunt, quippe qui et litteras publice reci- 
tari iusserunt et, antequam a Balsa comburerentur, eas 
nobis ostenderunt et pro responso binas ad te litteras 
nobis dederunt, quarum alterae a Didaco Almagro, al- 
terae sunt a duodecim ducibus subscriptae. 

Praefectus litteras accipit, aperit, legit. Almagri autem 
litterae ex Ioannis Balsae sermone sic erant scriptae: 
'accepi litteras quas a te Hidiachaeus et Mercadus attu- 
lere et mandata quae illi nomine tuo exposuere plane 
intellexi. petis ut Ioannem Balsam mittam, qui his de 
rebus quae ad Dei laudem et ad Caesaris commodum 
spectant tecum agat. ego uero Rodericum Salzedum 
cum legitima potestate his ipsis de rebus tecum agendi 
et cum his postulatis mittam, ut ea quae tibi probabun- 
tur statim concludat et definiat. at uereor ut pax, si 
in eas conuenerit condiciones quae erunt propositae, 
seruetur. hoc ideo dico, quia, cum legati tui cum litteris 
et edictis in castra ad me peruenirent, speculator qui- 
dam a te missus, ut incommodum ac detrimentum 
quodcumque posset castris inferret, tunc ex arbore sus- 

pendebatur. litteras uero quas iste perferebat uidi et his 
quibus erant scriptae reddi iussi. et quamquam confido 
te eam fidem seruaturum quam dedisti, ut eques, qualis 
tu es, et uir amplisscimus» ex illa terra fortunatissima, 
ex qua nuper in has Perurae prouincias uenisti, tamen 
timeo, cum tot sint apud te equites animo in me perini- 
quo, ne circumueniar, neue rem ipse eo usque protra- 
has, quoad uires augeas, neue equites qui te sequuntur 
se reparent atque reficiant, unde uiribus auctis et tu 
potentior factus nec quae Caesar iusserit exspectabis 
nec pacta quae inter nos fient seruabis. et sane hoc 
damnum nouissimum esset longe peius priore, quippe 
pater meus tot Francisci Pizarri et fratrum eius et quo- 
rundam equitum qui te comitantur promissis, quae non 
impleuerunt, et fidei publicae fiducia fretus, quam ei 
dederunt atque fregerunt, interfectus fuit. itaque ut is 
quem ad te mittam eundo et redundo et in castris tuis 
manendo tutus ab omni periculo sit, uelim ut Alfon- 
sum Aluaradum et Petrum Aluarum Holguinum, qui in 
castris sint meis, dum negotium conficitur, obsides mit- 
tas. et ne longius procedam, reliqua quae hac de re scri- 
bere possem Hidiachaeus tibi explicabit. ex Bilcis XVI 
kalendas Octobris." 

Litterae uero duodecim ducum huius modi erant: 
'accepimus epistulam tuam quam Lopezius Hidiachaeus 
nobis reddidit et certe, si, ut scribis, existimas nos Dida- 
cum Almagrum praefectum, in cuius comitatu operam 
Caesari praestamus, ut te sequamur, relicturos, omnino 
falleris et pulchre tu quidem, si tibi persuaseris nos ioco 

non serio ea scripsisse, scilicet ut alicui placeremus, non 
quae scripsimus efficeremus. uerum, ut fidem nobis ha- 
beas, iuramus per Deum et per Caesaris uitam nos ita 
ut ad te scripsimus, nisi ea pacta cum Almagro praefec- 
to fiant, quae ad Dei gloriam, ad Caesaris honorem et 
ad uniuersae Perurae utilitatem, tranquillitatem et pa- 
cem pertineant, esse facturos. quod si ita, ut speramus, 
feceris, et omnes tibi inseruiemus et tui erimus clientes. 
ex Bilcis XVI kalendas Octobris. 

Praefectus his litteris lectis genua in conspectu du- 
cum et militum flexit et ad caelum manus tendens 'pre- 
cor’ inquit, ‘te, magne pater caeli et terrae marisque 
gubernator, ut, quoniam isti regis hostes nullas concor- 
diae pacisque condiciones accipiunt, sed post templa 
tua spoliata et sacra profanata, post tot caedes et latro- 
cinia, post tantam in regem suum perfidiam et rebellio- 
nem atrocissimum inferunt bellum, diuina iustitia tua 
eos punias, perdas, euertas, ut sacrosancta religio tua 
per omnes terras incognitas proferatur atque extollatur.'" 
haec precatus castra ad Chuparum deuersoria milia pas- 
suum ab oppido Guamanga octo trastulit. haec autem 
deuersoria in quadam planitie ad uiam regiam sunt po- 
sita et iugis et quibusdam tumulis montanis subiecta, 
unde maximum detrimentum castris regiis inferri pote- 
rat. per ea uero iuga Almagrus exercitum Guamangam 
erat ducturus. quod oppidum ideo praefectus reliquit, 
quod parum tutum uidebatur ibi hostes exspectare et 
quod ea regio aspera et montosa equitatuique, quo ipse 
plurimum ualebat, iniqua minusque apta esset. nec a 
existimationem nec dignitatem eius nec ad uirtutis opi- 
nionem pertinebat ut ipse cum exercitu regio se illic 
contineret, sed ut hostibus obuiam uenientibus occurre- 
ret. at quamquam praefectus Guamangae, ubi septem 
dies milites in armis habuerat et ut in fide et officio 

manerent operamque regi suo aduersus Didacum Alma- 
grum praestarent diligenter curauerat largitioneque sua 
eos paratos promptosque in omnem euentum fecerat 
(alis enim uestimenta, aliis arma, aliis pecunias dede- 
rat), tamen in Chupis multo paratiores promptioresque 
eos reddidit. nunc ad arma conclamari, nunc hostes ad- 
esse dicere, nunc tubarum sono ut in armis essent exci- 
tare, nunc ut in ordines se reciperent admonere, nunc se 
aciem instruere fingere, iam speculatores in tumulis po- 
ni et exploratores mitti iubere ac demum milites comiter 
salutare, benigne alloqui et excipere seque ea prudentia 
et consilio gerere ut ab omnibus eximie coleretur atque 
suspiceretur. itaque praefectus eos omnes promptissi- 
mos ad proelium et pugnae auidissimos sua industria, 
opera et studio fecit maximeque sibi eo die, quo in 
Didacum Almagrum pugnatum est, et duces et milites 
obstrinxit, cum praedam hostilem eis concessit. in hoc 
animum intendebat omnique studio contendebat, ut 
hostium consilia per exploratores cognosceret, omnia 
ad proelium necessaria prouideret nihilque intemptatum 
relinqueret, quo Caesaris hostes et Perurae euersores 
acerbissimis ultimisque suppliciis puniret. 

Iam triduum intercesserat, cum ab exploratoribus 
quos miserat cognitum est Didacum Almagrum ex Bilcis 
cum instructissimis copiis egressum et per iuga quae 
Chupis impendent esse uenturum. tunc Garsias Leo pro- 
curator fisci sic uerba apud praefectum fecit: "iam te cer- 
to scire et omnibus qui in his castris regiis adsunt satis 

superque constare arbitror Franciscum Lopezium Hidia- 
chaeum et Didacum Nunezium Mercadum Caesaris pro- 
curatorem litteras tuas una cum decretis atque edictis 
Didaco Almagro et ducibus eius dedisse. qui cum eas 
acceperint ac legerint, nullam excusationem habere nec 
culpam inscitia praetexere nec aliquid dictu honestum 
praetendere perfidiae rebellionique possunt. et quamuis 
saepe per litteras eis ignoueris et legati quos misisti mo- 
nuerint atque denuntiarint ut in fidem regis sui redirent, 
at nihilo tamen minus in defectione, rebellione, perfidia, 
proditione et tyrannide perseuerant: non arma ponunt, 
non a belli apparatu desistunt, non operam regi suo praes- 
tant, non ad aliquas concordiae pactiones uenire uolunt, 
ut ex suis ipsorum litteris atque ex legatorum testimoniis 
plane constat perspicuumque est, sed armis, equis tor- 
mentisque tam campestribus quam manualibus instructi 
contra uexillum regium ueniunt, ut proelio rem decer- 
nant, ut praefectum simul cum exercitu regio uincant, 
fundant, deleant, ut haec Perurae regna cum magno Cae- 
saris incommodo et colonorum pernicie ac detrimento 
armis opprimant. sed quid pluribus in re tam manifesta 
moror? iam regis hostes milia passuum tantum quattuor 
ab his castris regiis absunt. iam sex dies, quos eis prae- 
scripsisti, ut ad iudicium adessent, exacti sunt. uerum ne- 
que exercitum dimittunt neque edictis obtemperant ne- 
que positis armis, sicuti imperatum fuit, ad te in castra 
regia ueniunt. proinde istos contumaciae et proditionis 
ac rebellionis iterum atque iterum accuso et abs te peto 
atque contendo ut confestim et sine mora (necessitas 
enim urget et magnitudo et atrocitas rei postulant) eos 

proditores esse pronunties et poena mortis aliisque etiam 
poenis quae legibus sanctionibusque regiis in proditores 
sunt constitutae condemnes. tum etiam peto et te rogo ut 
alia crimina quae in istos regis hostes duabus actionibus, 
quarum una in Xauxa ualle, alteram ad Guamangam ha- 
bui, ad te detuli quam citissime coniungi accumularique 
iubeas. quae cum certa, manifesta notaque sint omnibus, 
non est quod his criminibus recensendis immorer. non 
locus, non tempus hoc patitur: iam enim hostes appro- 
pinquant. itaque et oro atque obtestor ut extemplo sen- 
tentiam feras et quod pronuntiabis fortiter potenterque 
exsequaris. quod si aliter atque ego postulo fieret, haud 
dubia res est quin haec Perurae regna cum incredibili 
Caesaris iactura et damno, cum Indorum interitu exiti- 
oque et sociorum expilatione atque direptione non ab 
istis solum occuparentur, sed omnino etiam euerterentur. 
sic uniuersae Perurae, quam isti ad uastitatem uitamque 
omnium nostrum ad excidium uocant, maxime expedit, 
sic communi omnium saluti conducit, sic Caesaris refert, 
sic denique uestra omnium qui castra regia sequimini 
plurimum interest. quorum fidem et auxilium sed impri- 
mis, quantum iure possum et debeo, tuum, Vacca Castre, 
qui nomine Caroli maximi Caesaris Augusti Hispania- 
rum regis summum in Perura magistratus geris, officium 
imploro.' 

Praefectus simul atque haec audiuit, statim Francisco 
Paccio scribae regio mandauit ut crimina quae Garsias 

Leo procurator fisci in Didacum Almagrum, in duces, 
in milites eius et in quoscumque alios qui ab Almagri 
partibus stabant intendisset, etiamsi manifesta notaque 
omnibus essent, simul in unum congererct aliaque aliis 
accumularet. et Paccius quidem sicuti mandatum erat 

2 continuo fecit. post uero praefectus, cum ea omnia iu- 
dicio certo expendisset et re non uerbis ponderauisset, 
dixit se petitioni procuratoris fisci concessurum et 
quod iuris esset conclusurum atque definiturum et peri- 
culum quod intendebatur in omnes fortissime propulsa- 
turum. 

97 Itaque rebus diligenter prudenterque animaduersis et 
accusationibus et probationibus quae in litteras publicas 
erant relatae perspectis, plane aperteque praefectus in- 
tellexit ea crimina quae procurator fisci de Didaco Al- 
magro, de ducibus deque militibus eius ad se detulisset 
uera, certa manifestaque et nota omnibus esse, subito- 
que ducibus et militibus ad contionem conuocatis sic 

2 est locutus: ‘non dubito, duces et milites, quin omnes 
qui in his castris regiis adestis compertum habeatis 
Didacum Almagrum, Didaci Almagri Noui Toleti prae- 
fecti defuncti filium, et praeter Ioannem Radam Mon- 
tanum et Garsiam Aluaradum et Christophorum Sotel- 
lum et Petrum Porram, qui mortem obiere, Ioannem 
Rodericum Barraganum, Petrum S$ammillanum, Fran- 
ciscum Nunezium, Bartholomaeum Arbolancham, Ioan- 
nem Guzmanum, loannem Balsam et Martinum Bil- 
baum ac demum reliquos omnes praefectos, equites, 
centuriones, pedites et quoscumque alios factionis Chi- 

liensis, qui pro Didaco Almagro arma contra regem su- 
um ferunt eumque auxilio et consilio iuuant, quorum 
nomina procurator fisci in indicem relata ad me una 
itemque altera actione detulit, consilium Limae de in- 
terficiendo Francisco Pizarro maximo Perurae praefecto 
et Caesaris legato iniisse postque ipsum domi suae cru- 
delissima morte mactauisse; deinde Didacum Alma- 3 
grum sese inuito senatu Limensi summum  Perurae 
praefectum fecisse, signa militaria in regem suum extu- 
lisse, exercitum collegisse, ut haec Perurae regna armis 
opprimeret, sicuti certe oppressit, quippe qui Limam, 
Trugillum, Piuram, Guamangam, Arequippam, Cus- 
chum et Platam Charcarum oppidum militibus occu- 
pauit, colonos auro argento gemmis uestimentis et ar- 
mis spoliauit equosque ab illis coloniis et municipiis 
abegit. quid scelerum et flagitiorum iurisdictione regia 4 
usurpata non commisit? nam cum Caesar praefecturam 
Noui Toleti, sicut Didacus Almagrus pater eius habuit, 
mihi dedisset, nec decretis edictisque regiis obsequi nec 
me Caesaris nomine accipere uoluit. eos uero qui Cus- 
chi erant uicarii mei iusque ciuibus reddebant iustitiam- 
que exercebant magistratu abire ui et minis coegit. quid 5 
dicam istos Almagri duces et milites uectigalia regia ra- 
puisse, defunctorum bona et priuatorum hominum de- 
posita, quae in illis coloniis et municipiis asseruabantur, 
abstulisse? quid referam Almagrum et duces eius necato 
atque trucidato Francisco Pizarro domum eius diripuis- 
se, equos et arma ciuibus qui in fide sui regis manebant 
eripuisse? quid infandas caedes Francisci Martini Al- 6 

cantarensis et Francisci Chauii et aliorum equitum, qui 
simul cum Francisco Pizarro ab istis obtruncat fuere, 
memorem? quid latrocinia in publicis militaribusque 
uiis facta? quid sacrilegia in fanis, in delubris et in tem- 
plis commissa enumerem? quid Antonium Picadum, 
Antonium Orihuelam Salmanticensem, Alfonsum Ca- 
breram, Bernardinum Voxmedianum, Iulianum Ville- 
gam et Franciscum Montenigrum Hispanosque alios ui- 
ros fortissimos et regi suo fidelissimos et eos quidem 
plane insontes incognita causa magna praeconis uoce 
praetextu iustitiae in foro iugulatos proferam? quid de- 
nique alia istorum delicta, flagitia, scelera, facinora et 
crimina paene infinita atque inaudita recenseam? non 
Almagrus, non duces, non milites eius imperio meo ob- 
temperant, non decretis edictisque regiis parent, sed in 
perfidia, impudentia, proditione et tyrannide persistunt, 
infestisque signis isti in me, in uexillum regium, in du- 
ces et milites qui partes regias tutantur operamque in 
recipienda Perura atque in antiquum tranquillumque 
statum redigenda militarem regi suo nauant sese infe- 
runt, ut nos omnes debellent, fundant et occidione oc- 
cidant, ut nullo negotio Peruranas Cuschanasque pro- 
uincias in potestatem suam redigant, quo melius et 
liberius, nemine quidem eis resistente atque repugnante, 
insatiabilem crudelitatem, scelus, libidinem, auaritiam, 
populationem in Indos, in colonos, in regis socios ex- 
erceant. tum etiam eo ducum ira processit ut cum Di- 
daco Almagro statuerint et deliberauerint non Peruram 

solum sed prouinciam etiam illam quam Terram Fir- 
mam uocant inuadere et Panamam et Nomen Dei tene- 
re et perseueranter tueri et conseruare omnique incom- 
modo et detrimento Caesarem afficere atque haec 
Perurae regna ei adimere, tum denique efficere ne hae 
prouinciae imperio eius pareant, ne in fide maneant, 
sed summa cum reipublicae calamitate deficiant et re- 
bellent. quid quod isti praeconia acerba per colonias, 
per municipia fecerunt atque inter se coniurauerunt se- 
se uitam fortunasque suas Didacique Almagri dignita- 
tem animis et uiribus contra Caesarem esse defensuros? 
quid quod impudentissime contumeliosissimeque Cae- 
sari in maximum ipsius contemptum maledicunt? at ni- 
hilo tamen minus, cum sint isti sub Caesaris imperio 
eiusque beneficiarii, per legatos litteras misi, quibus eos 
monui ut ab re tam nefaria et impia desisterent exerci- 
tumque dimitterent et ad me uenirent, ut mihi, qui no- 
mine Caesaris summum in Perura magistratum gero, et 
praefectis et equitibus et centurionibus et peditibus et 
ceteris omnibus qui armis ac uirtute uexillum regium 
ab hostibus defendunt ac tuentur opem et auxilium 
contra defectionem et rebellionem ferrent. ad haec illi 
prompte parateque responderunt se ad ultimum in pro- 
posito perseueraturos et proelio cum Vacca Castro ex- 
ercituque regio dimicaturos, sicuti ex suis ipsorum litte- 
ris atque ex legatorum quos ad eos misi testimoniis 

plane constat. iam a Bilcis, ubi litteras cum edictis meis 
accepere, ueniunt et in armis Inceptoque permanent nec 
longe iam ab his castris regiis absunt. quod adeo notum 
et apud omnes peruulgatum est ut nulla inquisitione, 
nulla denuntiatione, nulla adhortatione, nulla denique 
alia probatione opus sit, atque eo minus quod isti sunt 
in facinoribus capitalibus deprehensi et patentibus ma- 
nifestisque criminibus conuicti. quare, cum ego semper 
omnibus neruis contenderim atque elaborauerim ut 
istos a foedissimis, crudelissimis tyrannicisque factis 
auocarem et ad salutem et cum rege in gratiam reduce- 
rem totumque temptarim nec id consequi potuerim, 
criminibus quae de illis Garsias Leo detulit magnitudi- 
ne ipsarum rerum ponderatis et mentibus Didaci Alma- 
gri, Ioannis Balsae, Didaci Mendezii ceterorumque per- 
spectis rebusque publicis, in quo statu consistant, 
optime consideratis, sententiam fero et uoce praeconis 
declaro Didacum Almagrum et duces et milites eius et 
singulos et uniuersos qui Almagrum sequuntur et parti- 
bus eius fauent in crimen maiestatis et proditionis con- 
tra regem suum et perduellionis contra rempublicam 
horum Perurae regnorum et prouinciarum incurrisse 
eosque omnes esse proditores, quos legibus sanctioni- 
busque regiis deque maiestate deque alis criminibus 
damno, ut poenas regi et reipublicae sic praesenti morte 
dependant, ut ubicumque terrarum capti fuerint, qua- 
drigis alligentur et per uias et uicos praecone nomina 
proditorum magna uoce pronuntiante usque ad patibu- 
lum trahantur et corpora ipsorum dilacerentur atque 

dilanientur membraque discerpta in publicis regiisque 
uiis palis affingantur, bona publicentur et pecuniae in 
aerarium referantur. iubeo etiam domos quas isti regis 
et reipublicae hostes in Perura habent demoliri atque in 
singulis istorum domibus dirutis columnas marmoreas 
poni et in his ipsis columnis nomina proditorum in 
sempiternum criminum capitalium monumentum, quae 
contra regem suum fecere, incidi. tum uero pronuntio ip- 
sos et filios eorum post defectionem rebellionemque na- 
tos esse infames atque in perpetuum ita fore ut nec or- 
dini equestri ascribi, nec dignitatem aliquam acquirere, 
nec munus suscipere, nec officium publicum obire, nec 
hereditatem cognatorum quae eis obuenerit cernere, nec 
extraneorum heredes, a quibus instituerentur, esse, nec 
denique legata ex testamento relicta petere possint, sed 
tamquam fili hostium regis et proditorum et patriae 
euersorum omnibus bonis et honoribus in perpetuum 
priuentur muneribusque habendis sint plane inhabiles. 
iam uero, duces et milites, ut finem dicendi faciam, no- 
mine Caesaris uobis impero ut equos et tela expediatis, 
ut periculum quod reipublicae, quod ab istis uni cuique 
nostrum infertur acerrime propulsetis, et quod pronun- 
tiaui impigre armis non abiectis animis in istos prodito- 
res exsequamini eosque, si se manibus ac telis defende- 
rint, crudelissime obtruncets. sic tempus flagitat, sic 
necessitas constringit, cui sane, si uos rempublicam sa- 
luam esse uelitis, parendum est. sed quoniam praemio 
et poena respublica continetur, ut illi et regi et reipubli- 
cae et nomini Hispano poenas hodie morte dabunt, sic 
uos praeter amplissima praemia quibus a Carolo maxi- 


16 pronuntiaui S : -uit P 


14 


15 


16 


17 


720 CALVETVS, DE REBVS INDICIS 


mo Caesare Augusto Hispaniarum rege donabimini 
gloriam ob Peruranas Cuschanasque prouincias summa 
fide, constantia et uirtute uestra reciperatas capietis et 
praedam, quam uobis largior, ex debellatis hostibus ha- 
bebitis.' 

98 Haec cum praefectus dixisset proelio in eundem ip- 
sum diem pronuntiato contionem dimisit. is dies erat 
ad decimum sextum kalendas Octobris eius anni qui 
erat a Christo nato millesimus quingentesimus quadra- 

2 gesimus secundus. hanc sententiam Vacca Castrus sum- 
mus Perurae praefectus armis nitentibus et paludamen- 
to aureo cum insigni Diui lacobi purpureo indutus 
dictauit Francisco Paccio scribae regio humi iuxta uexil- 
lum regium sedenti atque excipienti et, priusquam 
aciem institueret, de equo, quem conscenderat, perinde 

3 ac de tribunali pronuntiauit. et necesse quidem erat ut 
sententia Didacum Almagrum et duces et milites eius 
capite damnaret, bona eorum proscriberet, domos solo 
aequaret liberosque eorum post defectionem factam na- 
tos sempiternam subire infamiam iuberet, propterea 
quod plerique milites qui in castris erant regiis time- 
bant cum Didaco Almagro pugnare, quod accepissent 
id Caesarem periniquo animo laturum, sicuti certe tu- 
lisset pugnam a Ferdinando Pizarro cum Didaco Alma- 
gro Noui Toleti praefecto huius Didaci Almagri patre 

4 ad Salinas factam. sed enim praefectus, quo magis mili- 
tum animos erigeret atque ad uoluntatem suam et pro- 

elii dimicationem, quae subeunda erat, confirmaret, ut 
praedam hostium haberent eis concessit et, quo id in 
omnium notitiam ueniret, Nicolaus praeco magno tym- 
panorum et tubarum sonitu ter ad uexillum regium, ubi 
duces et maxima pars militum aderat, pronuntiauit at- 
que etiam praedicauit ut uni cuique militum liceret spo- 
lia de hostibus trahere. 

At uero duces et milites sententia accepta et spe prae- 
dae adducti arma sumpto cibo pro communi salute 
summa cum alacritate et proelii faciendi cupiditate contra 
regis hostes atque proditores capiunt seseque festinan- 
ter ad signa recipiunt, ut praefecti imperia exsequantur. 
qui cum per exploratores cognouisset Didacum Alma- 
grum copias per iuga ducere iterque Guamangam diri- 
gere, praecepit Francisco Paccio et Petro Lopezio scri- 
bis regiis ut proelio, quod eo die futurum erat, ambo 
interessent oculisque intentis huc atque illuc intueren- 
tur et respicerent animisque ea omnia quae in proelii 
fierent dimicatione ita complecterentur ut aspectus ipse 
fidem eius proelii uel secundi uel aduersi faceret. quod 
illi sicuti ipsis praeceptum erat bene accurateque ex- 
secuti fuere firmumque ea de re testimonium postea 
dedere. 

Iam uero Ferdinandus Bacchicaus, qui cum explora- 
toribus praemissus fuerat, praefecto renuntiauit se ex- 
ploratoribus Didaci Almagri obuium dedisse hortatum- 
que eos fuisse ut errorem deponerent atque in 
reipublicae gratiam redirent; quod si facerent, Vaccam 
Castrum nomine Caesaris ueniam et impunitatem eis 
esse daturum; eos uero petulanussimis uerbis Caesarem 

laesisse turpissimeque praefecto regio maledixisse; et 
cum alii alios in partes suas trahere conarentur et ex- 
ploratores regii clamarent iniquam Didaci Almagri esse 
causam, quam ipsi armis defenderent, et bellum impi- 
um quod inferrent; ideo si famae, si saluti suae consul- 
tum uellent, ad praefectum regium, qui ea omnia quae 
tam nefarie atque impie fecissent condonaret, e uestigio 
transirent, *quid statis? huc transite. en adest Vacca Cas- 
trus praefectus regius’, eos uero minitantes dixisse ‘hic 
consistit rex Almagrus, qui uirtute sua et Vaccam et 
exercitum regium iam iam delebit; ad haec regios res- 
pondisse resipiscite iam; Almagrum relinquite et in regis 

uestri fidem redite et praefectus delictis quae commisi- 
stis ignoscet benigneque uos excipiet tum Almagranos 
uociferasse ‘uos estis proditores; nos regem Didacum 
Almagrum constituimus et habemus nec alium agnos- 
cimus. quid estis uos, nisi Vaccae Castri famuli et ana- 
cones? 

Haec cum praefectus audisset, ne quis miles abditus 
in tabernaculis maneret pugnaque abstinere uellet, equi- 
tando ea deiecit et, cum ad tentorium Alfonsi Aluaradi 
uenisset, ‘heia, inquit, 'Aluarade, non fiet hodie istud? 
'etiam' respondit ille. hoc ideo refertur, quod Lopezius 
et Zarataeus tradunt Vaccam Castrum, cum dies inclina- 
ret, uoluisse proelium in posterum differre, sed ab Al- 
fonso Aluarado ut eo die cum hostibus confligeret in- 

ductum fuisse, ut qui diceret, si praefectus pugnam dif- 
ferret, periculum esse ne calor ille pugnandi mora refri- 
gesceret, neu plerique milites ad Almagrum transfuge- 
rent, neu uires et animi hostibus adiicerentur. itaque illi 
honorem laudemque Vaccae Castro detrahentes asserunt 
Alfonso Aluarado insistente pugnatum cum hostibus eo 
die ad Chupas fuisse. an Vacca Castrus, si proelio cum 
hostibus decertare noluisset, ab oppido Guamanga 
mouisset? an galeam et loricam induisset et crura ocreis 
texisset et equum conscendisset, nisi eo die acie et collatis 
signis cum hostibus dimicare uoluisset? an militibus ut 
arma sumerent edixisset? an aciem instruxisset? an cir- 
cumequitauisset tentoria et, ne quis se occultaret, ea de- 
turbauisset? an denique Aluaradi animum perspexisset 
atque confirmauisset, nisi controuersias finire et cum 
Didaco Almagro armis decernere in animo habuisset? 
intellegebat plane Vacca Castrus idque in animo mente- 
que eius insidebat, si eo die pugna absisteret, omnia per- 
ditum iri. uidebat enim iam hiemem esse, pluuias in ea 
potissimum regione metuendas, milites in hiberna mit- 
tendos, magnam esse in castris frugum, commeatus et 
argenti inopiam, numeranda militibus stipendia, nihil si- 
bi ad largiendum, nihil ad remunerandum iam suppete- 
re. ad haec praefectus satis exploratum habebat, si Dida- 
cus Almagrus Guamangam caperet, se commeatibus 
intercludi et oppidum illud difficulter aegreque recipi 
posse; quod si ille in plana descenderet, non dubium 
esse quin et Limam et Trugillum et Piuram esset direp- 

turus et portus oramque totius Perurae maritimam prae- 
sidiis firmaturus mareque illud austrinum classe instruc- 
ta infestum habiturus ac, sicuti iam ante constituerat, et 
Panamam et Nomen Dei funditus euersurus et totam 
prouinciam illam quam Terram Firmam uocant militi- 
bus occupaturus; tum uero ille exercitu ex crudelissimis 
et perditissimis quibusque militibus suppleto et uiribus 
opibusque ex coloniarum municipiorumque direptioni- 
bus, ex sociorum expilationibus agrorumque uastationi- 
bus et templorum spoliationibus maxime auctis signa 
infesta eo illaturus erat, ubicumque Vacca Castrus cum 
copiis regiis esset, ut eas uno proelio funderet atque su- 
peraret fusasque ita persequeretur ut armis praesidiisque 
totam ipse Peruram teneret. praeterea, si praefectus cum 
omnibus suis copiis hostes in Peruram planam descen- 
dentes sequeretur, ut eos rapinis et populationibus pro- 
hiberet, atque si idem isti se fortuna et uiribus inferiores 
et Vaccam Castrum superiorem esse uiderent, subito 
certe itinere signisque conuersis aut Cuschum repetiis- 
sent aut in Perura montana aliquem locum egregie natu- 
ra opereque munitum cepissent (sunt enim permulti in 
ea prouincia loci usque adeo asperi adituque difficiles ut 
paene inaccessi uideantur), unde finitimas regiones ex- 
cursionibus latrociniisque frequentioribus infestas red- 
derent; quod si inde expulsi eiectique essent atque in 
Chiliam sese ipsi reciperent, necessitate praefectus co- 
gebatur fines prouinciae Cuschanae ab hostium excur- 
sionibus tueri ibique praesidia disponere atque in his 
alendis sustentandisque ingentes cum summa uecugali- 
um regiorum iactura sumptus facere; quod si Almagrus 

copias ex Chilia educeret, ut terras incognitas lustraret 
armisque subigeret idque ex sententia non succederet, 
haud dubia res erat quin ipse eas copias, sicuti Didacus 
Almagrus pater eius fecisset, in Peruram reduceret sese- 
que infestum contra omnes inferret et, antequam prae- 
fectus milites ex omni prouincia in unum locum contra- 
heret, omnia diuexaret atque diriperet improuisoque 
ciuitates et oppida armis opprimeret. at uero, cum im- 
bres iam effluerent, qui in illis montanis regionibus mag- 
ni assiduique usque ad mensem Aprilem esse solent, 
necesse erat milites in hibernis collocare; neque enim 
praefectus eos in castris continere potuisset; nam alius 
alium ad hiemandum hortatus fuisset ac in suas quisque 
sedes ire contendisset. contra uero hostes, utpote dam- 
nati, ut sibi suisque rebus prospicerent, se coniunxissent 
unumque in locum conuenissent omniaque inde infesta 
fecissent itineraque intercepissent. qui cum exercitum 
regium diuersis in locis longinquisque hiemare nec tam 
cito ex hibernis educi nec cogi posse pro certo haberent, 
colonias et municipia uexassent atque perdidissent 
agrosque praeda et populationibus deuastassent. tum de- 
nique accedebat maximum Vaccae Castro incommo- 
dum, quod Indi Perurani, qui pro consuetudine sua 
eum ducem qui cum exercitu suo pedem refert nec im- 
petum in hostes facit fugere existimant belloque perse- 
quuntur, simul atque praefectus copias reducere ex Chu- 
pis uoluisset, statim castra regia deseruissent et ad 
Almagrum transfugissent et omni commeatu exercitum 
regium prohibuissent. itaque transfugientibus Indis sarci- 
nariis nec castra inde moueri nec exercitus propter ciba- 

riorum inopiam ali nec sarcinae militares portari nec 
tormenta trahi nec alia instrumenta bellica deuehi po- 
tuissent. 

Quibus rebus praefectus adductus, quem etiam non 
fugiebat, etiamsi ipse acie cum hostibus confligere no- 
luisset, eos ipsum adorturos fuisse, ducibus et militibus, 
sicuti supra demonstratum est, edixit ut parati prompti- 
que ad pugnam essent: uelle se, sicuti eodem die statu- 
erat, hostibus obuiam procedere, signa conferre manum- 
que cum eis conserere, quippe cum satius esse duceret 
inuadere prius hostes et inimicos, ut Indi facere solent, 
quam ab eis inuadi. neque uero illud praefectum deter- 
ruit nec a proposito auocauit, quod ipse certo sciret 
quinquaginta milites tormentarios et totidem hastatos 
magnis promissis pretioque a ducibus Almagri inductos 
fuisse, ut Vaccam Castrum praefectum regium in acie 
quaererent cognitumque ex paludamento glandibus 
emissis traicerent equoque deturbatum hastis confode- 
rent. qui ut erat armatus equoque acri coloris atri quam 
maxime poterat exornato insidens, quo conspectior es- 
set, paludamentum auro textili cum insigni Diui Iacobi 
militari ex purpura super umeros induit. 

Et ab exploratoribus certior factus Didacum Alma- 
grum cum copiis suis per planitiem inter summa excur- 
rentem iuga, quae castra regia non longius milibus pas- 
suum duobus ab hostibus dirimebant, uenire iterque 
accelerare et iam iam adesse, ut copias regias a tergo 
adoriretur, Nunium Castrum cum militibus tormenta- 

ris quos ducebat et Petrum Anzurium cum turmis 
equitum quibus praeerat, ut eis subsidio esset, praemi- 
sit. his mandauit ut propere iugum, quod erat quam 
proxime castra, tenerent, ne hostes illud occuparent, 
neue tormenta bellica illic collocarent, tum etiam ut pro- 
elio illi cum eis contenderent, quo ipsos ab itinere quod 
Guamangam intendebant plane auerterent. ipse uero 
aliis ducibus et militibus iussit ut sarcinis atque impedi- 
mentis in castris relictis armati se uexillumque regium 
sequerentur et quod ipse in regis reipublicaeque hostes 
statuisset fortiter impigreque secum exsequerentur. at 
uero Castrus et Anzurius, cum iam hostes ultra progre- 
derentur, conatu destiterunt nec illos ad pugnam, 
quamquam Augustinus Zarataeus aliud tradit, lacessiue- 
runt, sed ad praefectum reuerterunt. qui copias per al- 
terum iugi latus, ut impiis hostium conatibus obuiam 
iret, ducebat. 

Iam multum ipse iugi cum omnibus copiis ascende- 
rat, cum ceruus repente prosiluit fugiensque per medi- 
am aciem ad summum iugum euasit. hunc ubi inter me- 
dia agmina currentem integrumque et intactum fuga 
superasse iugum praefectus aspexit, ‘en,’ inquit, ‘milites, 
principium simulque omen euentus prosperi uictoriae- 
que laetae, quam Deus uobis tribuet. nam iam olim usu 
cognitum est ceruum in proeliis uictoriam portendere 
atque ita reges Gallorum in bellis quae gesserunt obser- 
uauisse memoriae proditum est. quin etiam traditum 


quibus praeerat S? (im marg.) P : om. S || 4 Zarataeus] cf. 
Zárate 504 

104 1 omen SP? : omnem P »t uid. | tribuet P : tribuit uel 
tribuet $ 


2 


104 


105 


728 CALVETVS, DE REBVS INDICIS 


est per ceruum (est enim huic pugna cum serpentibus) 
eum regem aut principem aut ducem effingi exprimi- 
que, qui se acerrimum in uiperas, id est, in sceleratissi- 
mos quosque homines uindicem exhibuerit, quales uos 
me duce in istos proditores et regis hostes fore spero 
atque confido. iam enim isti in sua perfidia et rebellio- 
ne perseuerantes furoreque et auaritia ardentes infesti in 
nos feruntur, sed sane isti, simul atque nomen regis au- 
dierint, statim animis frangentur, uiribus deficient, armis 
signisque proiectis in fugam conuertentur. neque uero 
dubito quin pulchram uictoriam cum opima praeda, 
quae ex tantis hostium spoliis uobis parata est, reporte- 
tis. ego certe in aduenientes hostes cum hoc primo ag- 
mine, quod duco, cum ferro inuadam primusque om- 
nium in eos impetum faciam. sequimini me, duces et 
milites, nam uictoriam non dubiam prope in manibus 
habetis.' 

At praefecti et centuriones cum haec auribus acce- 
pissent, caelum caelitesque contestantes praefectum 
orabant atque obtestabantur ne id faceret, neue se tam 
magno mortis periculo committeret, sed nouissimum 
agmen ducendum susciperet. hoc etiam Nunius Castrus 
et signiferi et alii qui minores ordines ducebant iam 
tum hortati obtestatique fuerant, cum ille e Xauxa ualle 
acie instructa eo Guamangam ire contenderet, quod de- 
nuntiatum esset Didacum Almagrum ex Bilcis mouisse, 
ut oppidum illud caperet aut Vaccam Castrum una cum 
copiis regiis incautum repentino aduentu opprimeret. 
ceterum duces et milites uno animo unaque uoce cense- 

bant neque decere neque e Caesaris commodo neque e 
republica esse Vaccam Castrum summum Perurae prae- 
fectum et regis legatum, ex quo salus uitaque omnium 
et respublica penderet simulque consisteret, primum in 
hostes prorumpere, praesertim cum in eo concursu ma- 
ximum esset uitae periculum, quoniam, si ipse in acie 
caderet, quod Deus auerteret, futurum erat ut ipsi tem- 
pore tam iniquo et rebus prope iam deploratis ac perdi- 
tis nec praefectum nec legatum haberent, cui summam 
imperii bellique deferre, quem colere, suspicere obse- 
ruareque possent, qui Peruram regeret atque guberna- 
ret, qui denique pro suis cuique meritis praemia labo- 
rum rependeret; quo fieret ut, cum alii aliis imperare 
uellent, mutuo inter se odio flagrarent, mutuis inter se 
proelis pugnarent et mutuis sese uulneribus concide- 
rent caedesque Hispanorum usque adeo indignae et 
acerbae inter se fierent ut Perura cum maximo Caesaris 
incommodo summaque cum colonorum pernicie atque 
exitio in hostium potestatem ueniret atque de integro 
in antiqua mala et in seruitutem redigeretur. itaque om- 
nes praefectum orabant et obsecrabant ut se quam pri- 
mum in nouissimum reciperet agmen indeque quid 
agendum esset curaret atque prouideret; si id faceret, se 
fortissime operam regi suo daturos; si id quod ab eo 
uehementer contendebant non impetrarent, se cum Di- 
daco Almagro eo die non esse pugnaturos. 

Ceterum praefectus rem dissimulans cum primo ag- 
mine usque eo processit, donec ad summum montem 
peruentum est hostesque acie instructa per planitiem 

quae inter iuga excurrit euntes prospexit. aberant milia 
passuum ab ipsius exercitu circiter tria. qui ubi exerci- 
tum regium infestis contra se signis uenientem conspe- 
xere, sub tumulo consedere tormentaque campestria in 
edito natura loco atque munito disposuere. haec autem 
tormenta erant uiginti tria in suis quaeque carris posita, 
quorum axes erant ex ferro, rotae uero laminis et circu- 
lis, ut firmiores essent, ferreis munitae. ex singulis tor- 
mentorum capitibus bini pendebant sacculi, uni quidem 
cum papyraceis cucullis pulueris sulpurei plenis, alteri 
uero glandibus ferreis referti. erat unum inter haec tor- 
menta bellica magnitudine et forma ceteris praestans. in 
hoc ideo insigne Diui lacobi incisum insculptumque 
erat, ut eo potissimum tormento glandes ferreae in pur- 
pureum Diui Iacobi insigne quod Vacca Castrus prae- 
fectus in paludamento aureo pro pectore in proelio ge- 
staret emitterentur. erant alia sex tormenta denum 
longitudine pedum (medias culebrinas uocant), quibus 
pilae ferreae ad mali citrei magnitudinem iaciebantur. 
reliqua tormenta erant paulo minora. quae omnia Pe- 
trus Candia Cretensis ex aere Cuschi fuderat. totidem 
erant magistri tormentarii quot tormenta bellica, qui ab 
insulis usque Aegaei maris quod Archipelagus dicunt 
ad Peruram nauigarunt. his autem omnibus et tormen- 
tis idem Petrus Candia Cretensis praeerat. 

Et sane Didacus Almagrus maximam in his tormen- 
tis bellicis spem ponebat iamque animo uictoriam per- 

cipiebat. is cum exercitum regium appropinquare uide- 
ret, aciem sic instruxit. in dextro cornu centum et quin- 
quaginta equites collocauit, quibus Ioannes Balsa legatus, 
Petrus Onnatius, loannes Tellius et Martinus Bilbaus 
praepositi erant. his adiunxit Paulum Guainacapae Hin- 
gae filium cum Indis funditoribus. in media acie ampli- 
us quadringentos pedites constituit, quos Franciscus 
Cardenas, Ioannes Olea, Martinus Cotus, Ioannes Con- 
saluus Malauerus et Ioannes Perezius ducebant. sinis- 
trum cornu ipse tenuit cum centum equitibus, quibus 
Didacus Mendezius et Didacus Hozius praeerant. in eo 
loco uexillum eius fuit, quod ille Mendo Quesadae ge- 
standum dederat. huic sinistro cornu adiunxit quinqua- 
ginta equites loricatos, quos cataphractos uocant, eos- 
que loricatis Vaccae Castri opposuit. erant omnes tam 
equites quam pedites Almagri numero quidem pauci- 
ores (septingenti enim Hispani tantum fuisse dicuntur), 
sed armis, equis, tormentis et campestribus et manuali- 
bus longe instructiores et animis ut in ultima spe uel ad 
decertandum ac uincendum uel ad fortissime morien- 
dum obstinatiores quam milites exercitus regii. uerum 
enimuero Didacus Almagrus, cum non longius mille et 
quingentis passibus ab exercitu regio abesset, magnam 
glandium uim emitti in eum tormentis bellicis iussit. 

At Vacca Castrus, ne exercitum ascensu defessum hos- 
tibus obiceret, paulisper substitit et ad hunc modum 
aciem instruxit. in cornu sinistro ducentos et triginta 
equites collocauit, quibus Petrum Aluarum Holguinum 
tribunum militum, Garsiam Lassum Vegam, Gomezium 

Aluaradum et Petrum Anzurium praeposuit. in media 
acie trecentos pedites hastatos et centum et quinquagin- 
ta tormentarios constituit; hos Nunius Castrus, illos 
Petrus Vergara et Ioannes Velleius Gueuara ducebant. 
in dextro cornu, in quo uexillum erat regium, quod 
Christophorus Barrientus uir fortissimus ferebat, cen- 
tum et uiginti equites, quibus Alfonsus Aluaradus 
praeerat, collocati erant. huic cornu quinquaginta lori- 
catos, ut uexillum regium acerrime defenderent cataph- 
ractisque Almagri resisterent, adiunxit. ipse fortissimum 
ac nobilissimum quemque ex omni equitatu delegit. hi 
fuere numero quadraginta equites partim ex amicis ac 
pernecessariis, partim ex his de quorum fide dubitabat, 
quod hos Didaco Almagro maxime deditos addictosque 
sciebat nec committendum putabat ut isti in primo es- 
sent agmine. ceterum Hispani quos Vacca Castrus in 
aciem eduxit mille fuisse traduntur, sed nec armis nec 
equis nec tormentis ita instructi ut Almagrani fuere. illi 
puniceis insignibus, hi candidis ab umero dextro ad si- 
nistrum oblique ductis erant distincti atque alii ab aliis 
discreti. 

At uero praefectus, cum animaduerteret magnum ex- 
ercitui regio detrimentum, si ex aduerso in hostes pro- 
curreretur, ex tormentis hostilibus illatum iri, quod loca 
essent apertiora et tormenta in edito idoneoque loco ita 
disposita ut agmina dissiparent atque disperderent, 
Francisco Caruaiali, summo militiae praefecto, et Ioan- 
ni Lopezio Lascano signifero mandauit ut quam celerri- 

me locum cognoscerent, quo sine tanto militum discri- 
mine aduersarios aggredi possent. subito renuntiatum 
est ad laeuam descensum in uallem esse nihilque pericu- 
li eunti per eam exercitui ex hostium tormentis inferri 
posse, sed tutum facilemque ad inuadendos eos ascen- 
sum esse. praefectus confestim signa ex eo loco in ual- 
lem inferri iussit simulque exercitum more militari sic 
est ad pugnam cohortatus: ‘possem ego sane, duces et 
milites, uobis testibus uti quanto studio pacem petie- 
rim, quantum per litteras publicas et priuatas, quantum 
per legatos fide etiam publica data et uenia et impunita- 
te scelerum ac flagitiorum nomine Caesaris concessa 
contenderim atque elaborarim ut Didacum Almagrum 
et duces et milites eius in gratiam cum rege suo reduce- 
rem. sed quoniam nec id assequi potuerim nec illi in 
regis fidem redire nec imperio parere uoluerint, senten- 
tiam in istos pronuntiaui, hostes iudicaui, capite dam- 
naui. en isti in perfidia et impudentia persistentes ferreas 
glandes super capita uestra fulmineo cum fragore per 
auras stridentes tormentis, in quibus maiorem quam in 
uirtute sua spem ponunt, effundunt. quis istos reipubli- 
cae euersores et patriae proditores ferre amplius poterit? 
quis istos regis et communes omnium hostes atque ini- 
micos non adorietur? quis non publicas modo sed 
priuatas etiam iniurias non ulciscetur? iam iam istos 
inuadite, prosternite, fundite, occidite. uictoria iam parta 
est. atque eo magis si alius alium uirtute in proelio su- 
perare contenderit, si ita strenue et fortiter in acie ferro 
depugnauerit ut effusis profligatisque aduersariis prae- 
dae praemiorumque particeps esse possit. testor Deum 

atque omnes diuos me nomine Caesaris, si ita ut spero 
hostes proelio uiceritis atque fuderitis, gratiam uobis re- 
laturum et fidem et operam quam in re militari regi ues- 
tro praestitistis et labores et pericula quae in recipienda 
defendendaque armis Perura subiistis et iacturam bono- 
rum quam fecistis, denique sumptus quos in hoc bello 
impendistis summis honoris commodis compensaturum 
maximisque et amplissimis praemiis remuneraturum.' 
Haec cum dixisset animosque militum uerbis confir- 
mauisset, per decliue concitato equo sese intulit. idque 
iam semel atque iterum fecerat et Martinum Florenti- 
am, quem tormentis regiis (erant enim haec tormenta 
decem et octo) praefecerat, monuit ut quam citissime ea 
tormenta ad summum iugum perducenda curaret. sed 
ea nulli usui, quamquam ille maximam in hoc adhibuit 
diligentiam, exercitui regio fuere; neque enim Indi et 
serui qui trahendis erant tormentis destinati quibusque 
praefectus se daturum libertatem promiserat, etiamsi 
uno animo cuncti per ascensum conixi fuerint, ea per- 
trahere ulla ui ad planitiem potuere. at praefectus cele- 
riter ad aciem reuersus nunc equites, nunc pedites alacri 
promptoque animo alloqui, nunc hos, nunc illos mone- 
re ut acriter in hostes pugnarent ordinesque seruarent, 
iam primum agmen adire, iam in nouissimum, quod 
ducendum susceperat, ut ducibus et militibus eo prae- 
sertim tempore gratissimum faceret, se recipere nullo- 
que in loco consistere, sed rursus aciem perequitare, 
duces ac milites officii commonere ac demum omnia, 

ne quid deesset quod uictoriam remorari posset, proui- 
dere. milites uultum Vaccae Castri hilarem non turba- 
tum oculis contuentes ingentem inde laetitiam et uires 
animumque capiebant aliique alios hortabantur seseque 
mutuo ipsi ad proelium incitabant. erat inter utramque 
aciem tumulus quidam. eo cum accessum esset, praefec- 
tus equo per agmina discurrens milites sceleris et crude- 
litatis hostium commonefacere, ut, antequam sol occi- 
deret, meritas debitasque de illis poenas sumerent, 
nominis Caesaris et maiestatis, quam isti tam nefarie 
laesissent, admonere: Caesarem, quamquam absentem, 
proelio praeesse et fortia cuiusque facta inspicere, ut 
praemia pro suis cuique meritis rependeret; eum esse 
diem, quo, si pristinae uirtutis memores, si famae, si 
gloriae, si laudis aeternae auidi, si diuitiarum cupidi es- 
sent, Peruram recipere eamque Caesari restituere et li- 
bertatem una cum Indis et fortunis reciperare possent. 
milites cum uultum Vaccae Castri cum oratione consen- 
tire intuerentur, studio pugnae ardebant eamque ita ex- 
poscebant ut aegre a ducibus continerentur quin in ho- 
stes concurrerent. 

Praefectus Petro Aluaro Holguino tribuno militum 
et praefectis et centurionibus imperauit ut se ex aduer- 
so in hostes procurrere simularent repenteque e uesti- 
gio e uia deflecterent atque a latere in aduersarios impe- 
tum facerent. quod non parum militibus profuit. nam si 
ipsi aliter atque imperatum erat concurrissent, magnum 
certe ex hostium tormentis detrimentum accepissent. 
erat Gomezius Tordoia in exercitu regio pater Ioannis 
Vargae, qui cum Francisco Pizarro praefecto interfectus 
fuit. is Tordoia Vaccam Castrum respiciens 'faciam' in- 
quit, ‘hodie, praefecte, ut oculis uideas qui uir et quan- 
tus sit Gomezius Tordoia in Didacum Almagrum et 
qui qualesque sint milites Cuschani.' tum Vacca Cas- 

trus, ‘et uos omnes uidebitis qualem praefectum habea- 
tis. iam quantum possumus in Didacum Almagrum et 
duces et milites eius, qui tam sceleste atque impie maie- 
statem Caesaris per uim minuerunt, inuadamus. sed in 
memoria habete illos proditores et regis hostes, uos 
amicos et clientes fideles esse; illos fugere solere, uos 
uincere scire. iam Caesar hodie per uos imperium Pe- 
rurae debellatis hostibus reciperabit. quam prouinciam 
ideo ipse reciperari uult, ut tales equites quales uos 
estis eam teneatis et cum aeterna nominis uestri laude 
atque memoria, quam posteris relinquatis, uos ibi alatis 
atque sustentetis.' 

Haec cum dixisset et quid fieri uellet ducibus osten- 
disset, primum quadraginta equites quos delegerat, ut 
tuti a tormentis bellicis essent, in ualle post tumulum 
subsistere iussit, ut quo res postularet occurrere extem- 
plo possent. deinde ipse signo tuba dato tumulum con- 
scendit, ut inde proelium conspiceret et quid agendum 
esset prouideret et subsidium laborantibus suis ferret. 
fuit eo in loco praefectus summo cum uitae discrimine. 
nam glandes quae tormentis emittebantur horrendo 
cum stridore super caput eius inuolabant. quarum una 
militem quendam fracta rupe sub qua se occultauerat 
non procul a Vacca Castro obtruncauit. erat is Petri 
Anzurii miles, qui nullis precibus, nullis minis, nullis 
promissis induci umquam potuit ut pro rege contra Di- 
dacum Almagrum pugnaret, ut qui iniquum impium- 
que esse diceret Christianos cum Christianis acie confli- 
gere. uerum enimuero Gomezius Roias, qui unus erat 
ex quadraginta equitibus delectis, cum animaduertisset 

exitium Vaccae Castro adesse atque impendere neque id 
ferre potuisset, quid, inquit, 'equites, profuit uehe- 
menter a praefecto contendisse ne primus omnium in 
hostes procurreret, si nunc eum in longe maiore mortis 
esse periculo quam tunc fuisset uidetis? tutior certe ipse 
in acie quam in specula erit, ad quam tamquam ad sco- 
pum pilae densissimae tormentis bellicis diriguntur. 
haec audientibus equitibus uisum est ut Roias praefecto 4 
diceret tempus esse in hostes irrumpendi. hoc Roias 
equo celeriter per tumulum admisso ad eum detulit. cui 
praefectus uultu perinde sereno ac si Pintiae esset 're- 
nuntia inquit, ‘Gomezi, ipsis equitibus gratissimum 
mihi fore, si in eo loco se contineant, quia nondum est 
tempus.' et Gomezius quidem Vaccam Castrum tam ro- 
busto excelsoque animo tamque hilari interritoque uul- 
tu esse admiratus propere ad equites descendit et quid 
ille respondisset eis rettulit. at praefectus, quamquam se 5 
mortis periculo commissum uidebat, tamen euentum rei 
acriter speculabatur atque in occasionem Didaci Alma- 
gri exercitusque eius opprimendi imminebat eamque 
commodam et idoneam irruendi ex tumulo in hostes 
exspectabat. 

Ceterum Didacus Almagrus, ubi Vaccam Castrum de 113 
uia ad sinistram cum copiis declinare infestisque signis 
ex ualle per ascensum eas sese inferre prospexit, subito 
tormenta bellica contra Petri Xuaraei maximi militiae 
praefecti uoluntatem eo transferri iussit. sed is fuit im- 2 

petus eaque celeritas Nunii Castri centurionis una cum 
sexaginta militibus tormentaris, quos extra ordinem 
ducebat, in lacessendis proelio hostibus ut sex tantum 
tormenta ex his quae mediae culebrinae uocantur muta- 
ri potuerint. ex reliquis uero parum deinde detrimenti 
acceptum est. et profecto Didacus Almagrus, si Petro 
Xuaraeo uiro rei militaris peritissimo credidisset, si in 
eo loco munito in quo prius tormenta bellica ante in- 
structam aciem habebat constitisset, uel aduersarios fa- 
cile ascensu prohibuisset uel potius certe fudisset. 

Iam uero omnis equitatus peditatusque regius non 
minore animo et fiducia quam alacritate atque celeritate 
in planitiem ascenderat paulumque propter tormenta, 
quibus ingens glandium numerus iaciebatur, substiterat, 
quamquam non multum, nisi peditibus, qui in editiore 
erant loco quam equites, nocere poterant. interim a 
dextro Almagri cornu Indi funditores, quibus Paulus 
Mangi lupanguis Hingae frater praeerat, sese profun- 
dunt sublatisque more suo clamoribus maximam saxo- 
rum et fustium uim in sinistrum Vaccae Castri cornu 
coniciunt agmenque perturbant. hoc ubi Nunius Ca- 
strus conspexit, tanta ul in funditores impetum fecit ut 
multi tormentis manualibus traiecti, multi uulnerati fu- 
erint, reliqui uero in fugam conuersi montes petierint. 
eundem impetum Nunius Castrus in Martinum Cotum 
et tormentarios quos etiam iste extra ordinem ducebat 
subsidioque Indis ueniebat dedit certamenque cum illis 

commisit. et res quidem inter tormentarios densissimis 
glandibus ultro citroque emissis strenue gerebatur. hoc 
postquam Didacus Almagrus prospexit fugientesque 
Indos uidit, ‘quid amplius quiescimus' inquit, ‘et cunc- 
tamur, duces? uix duae diei horae supersunt, intra quas 
aut uincendum nobis aut moriendum est. uictoria uel 
mors in manibus est nostris. irruamus ita in mediam 
inimicorum aciem ut nemo uiuus, nisi uictor, sicuti 
cum animis statuimus, ea excedat, si fidei et iuris iuran- 
di quo nos obtrinximus recordationem habere, si digni- 
tatem ab inimicis defendere atque obtinere, si Peruram, 
quam uos et Didacus Almagrus pater meus subegistis, 
tueri ac retinere, si indignissimam eius caedem ulcisci, si 
tum denique praeda spoliisque hostium uolumus potiri.' 

Haec cum dixisset, tuba signum dedit. et quamquam 
iam exiguum inter duas acies intercedebat spatium, ta- 
men turmae regiae propter continuam pilarum emissio- 
nem se loco tenebant. sed centurionibus clamantibus 
maximum ex tormentis hostilibus detrimentum pediti- 
bus inferri atque equitatum in pugnam concitantibus 
Petrus Anzurius praefectus equitum primus e sinistro 
Vaccae Castri cornu procurrit. quem Petrus Aluarus 
Holguinus tribunus militum et Garsias Lassus Vega et 
Gomezius Aluaradus praefecti atque electissimi et nobi- 
lissimi genere et factis equites Nicolaus Ribera Hispa- 
lensis, Gomezius Tordoia, Benedictus Caruaialis, Petrus 
Alfonsus Hinoiosa, Laurentius Aldana et Gomezius 
Luna et alii complures eiusdem agminis sunt prosecuti. 
quibus Ioannes Balsa legatus, Petrus Onnatius, Ioannes 

Tellius et Martinus Bilbaus cum equitatu cui praeerant 
occurrere. multi utrimque caesi, multi equis deturbati 
fuere, partim hastis transfixi, partim glandibus plumbeis 
traiecti. in his fuere Petrus Aluarus Holguinus tribunus 
militum et Gomezius Tordoia eques singulari uirtute. 
ceterum equites regii hastis fractis celeriter gladios 
strinxerunt. neque uero Almagrani huic rei defuerunt; 
nam et illos irruentes exceperunt et clauis et bipenni- 
bus, quibus pugnabant, eos reppulerunt. atque adeo res 
aequis uiribus gerebatur ut utra pars inclinaret haud- 
quaquam dinosci poterat. infestissimis animis pugnaba- 
tur: hos ira aduersus regis hostes et Francisci Pizarri 
interfectores, cuius crudelissima caedes ante oculos ad- 
huc uersabatur, incitabat atque stimulabat; illos furor 
inflammabat atque incendebat, ut perinde atque obsti- 
nati mori in ultima spe dimicarent grauiterque primis 
ictibus inimicorum capita gladiis percuterent. quod eo 
acrius isti faciebant, quod globus tormentariorum su- 
orum, qui post scopulos quosdam consistebat, multos 
ex equitibus regiis tormentis manualibus traiciebat atque 
equis deiciebat. hoc Petrus Anzurius cum ferre non pos- 
set, ita semel atque iterum per scopulos in tormentarios 
irrupit ut quosdam interfecerit, alios protriuerit, reli- 
quos inde eiecerit. post uero ipse in pugnam rediit et 
impressionem in Ioannem Balsam et Petrum Onnatium 
dedit, qui Garsiam Lassum Vegam et Gomezium Alua- 
radum premebant, sed facile illi impetum sustinuerunt 
atque adeo fortiter restiterunt ut atrocissimo certamine 
increscente complures uulnerarint atque obtruncarint. et 
sane praeter plurima uulnera caedes etiam prope utrim- 

que par erat. nam quamquam plures de equitibus regiis 
quam de Almagranis cadebant, tamen res in discrimine 
adhuc erat utrum illi an hi uictoriam essent habituri. 
Multi cum uires deficerent aegreque anhelantem prae 
lassitudine spiritum ducerent, paulum e proelio excede- 
bant et anhelitu et uiribus receptis ad gladios, ad bipen- 
nes, ad clauas subito redibant. quin etiam Vacca Cas- 
trus milites qui uel animo perterriti uel lassitudine 
confecti in tumulum refugerent (non enim ille procul 
aberat), ubi paulisper animum uiresque recepissent, in 
pugnam concitabat atque ad eam redire cogebat. milites 
uero, cum intellegerent praefectum aciem acrem in om- 
nes partes intendere singulorumque facta inspicere, for- 
tissime manus cum hostibus conserebant seque turmatim 
colligebant atque confirmabant uirtutemque praefecto- 
rum fortissimorumque equitum adaequare adnitebantur. 


116 


eodem tempore acies regia, quae in loco edito, ut ante 4 


dictum est, consistebat, ictu tormenti, quo circiter duo 
primi peditum ordines conciderunt, aperta perturbata- 
que fuit, sed cum centuriones obstarent mortem militi- 
bus destrictis gladiis minitantes eosque in ordines redire 
cogentes, subito clausa fuit animumque recepit et ingenti 


ui conflixit. nam pedites ira indignationeque propter 5 


socios emissione pilarum interfectos exardentes ita pro- 
currere ut aciem Didaci Almagri pedestrem loco moue- 
rent et omnia tormenta bellica caperent et custodes et 
magistros tormentorum Graecos occiderent et in his 
Ioannem Gutterium Malauerum centurionem et Chris- 

tophorum Carrillum et Petrum Candiam Cretensem, 
qui tam graue in fronte uulnus accepit ut cerebro dua- 
busque membranis eius ruptis ceciderit. neque enim a 
Didaco Almagro, ut Zarataeus scribit, occisus ideo fuit, 
quod tormenta bellica ita disposuisset ut nihil mali ni- 
hilue periculi copiis Vaccae Castri importare possent. 

Ceterum, quamquam tormenta bellica erant capta, ta- 
men anceps adhuc certamen erat; neutra enim acies in- 
clinabat. et Franciscus Caruaialis, qui eo in proelio 
egregiam nauauerat operam, peditibus immixtus animos 
eorum in pugnam accendebat clamabatque ut secum 
impressionem in hostes facerent; duplicem illorum fore 
gloriam, si ab acie peditum regia uictoria inciperet. tum 
uero pedites fortiter impigreque Almagranos aggrediun- 
tur nec minus acriter illi impetum sustinent eisque 
resistunt. alii in alios irruebant simulque glandium con- 
iectione, simul lanceis et gladiis utrimque pugnabant 
seseque mutuis uulneribus concidebant. 

Verum haudquaquam similis pugna erat in dextro 
Vaccae Castri cornu atque in laeuo et acie pedestri. 
nam Didacus Almagrus et aetate et uigore animi ferox 
(secundum enim et uicesimum agebat annum) quanta 
maxima potuit ui una cum quinquaginta equitibus ca- 
taphracus in dextrum Vaccae Castri cornu ruit atque 
eum Didacus Mendezius et Didacus Hozius cum suis 
quisque turmis sunt secuti. nec minore profecto ui ab 
Alfonso Aluarado praefecto et ab equitibus loricatis, 
quos ipse Almagri cataphractis obiecit, concursum est. 


6 Zarataeus] cf. Zárate 504b 

atrox dubiaque parumper pugna fuit, sed mox Alma- 
grani, ut qui equis, armis, uiribus praestarent, paulum 
equites regios loco mouent compluresque hastis transfi- 
gunt. tum uero Almagrus hoc acrius instare simulque 
eos a fronte urgere et quantumcumque uirium habuit 
primo concursu effundere; contra Aluaradus et Barrien- 
tus atque equites fortiter resistere atque repugnare. hos 
spes ct certaminis ardor ad maiestatis regiae uindictam 
rapit, illos ira et desperatio uitae propter scelerum con- 
scientiam, quod se damnatos scirent, impellit. multa 
utrimque uulnera, multa passim fit caedes, sed is sane 
impetus eaque uis Didaci Almagri fuit eamque impres- 
sionem Mendezius et Hozius in agmen regium dedere 
ut uix ea sustineri aegreque uexillum regium a Barrien- 
to efferri et difficulter illud a loricatis defendi potuerit. 
uerum tamen uniuersi quam maxime sibi rebusque suis 
diffidentes atque desperantes paulatim pedem referre, 
ne circumuenti occiderentur, coeperunt. tum demum 
Almagrani agmen regium impellunt atque persequuntur 
et ab latere aperto illud circumire adnituntur iamque eo 
res erat perducta ut nonnulli ex equitibus regiis, quibus 
nec satis animi nec uirium ad resistendum erat, magis 
iam de fuga quam de uexilli regii defensione cogitarent, 
alii uero lassitudine et uulneribus paene confecti, cum 
rem adeo inclinatam crederent ut diutius sustineri non 
posset, se hostibus dederent. ceterum Aluaradus et for- 
tissimi quique eius cornu equites gradum sistunt et ad 
uexillum regium sese in unum conglobant. tum Bar- 
rientus ‘hoc loco’ inquit, ‘nobis standum aut cadendum 
est et uexillum regium defendendum aut stratis hosti- 

bus per corpora eorum euadendum.' at uero Didacus 
Almagrus, quasi iam uictoriam adeptus esset (duo enim 
signa candida adhuc quieta et integra habebat), nec 
equitibus regiis spatium consistendi nec se colligendi 
nec confirmandi dat, sed existimans nec uirium quic- 
quam nec sanguinis eis superesse in globum fortissimo- 
rum equitum cum suis cataphractis irruit. illi impetum 
repellunt et spe uictoriae nitentes se sustinent collato- 
que pede collatisque etiam uexillis cum hostibus pro- 
eliantur acerrimeque se et uexillum regium tutantur. in- 
stat ferociter Almagrus, instant equites cataphracti et 
plus caedis et uulnerum inferunt quam accipiunt. 

Quod ubi Vacca Castrus ex superiore loco anima- 
duertit cernitque summo in discrimine uexillum regium 
esse nec a suis resisti posse, repente, cum iam sol occi- 
deret, ex tumulo descendit et clamitans signo dato ʻea- 
mus, inquit, *equites, iam tempus est.’ prouolant equi- 
tes infestis cuspidibus et quam maxime possunt libero 
cursu equos concitant. sed primus Didacus Aguerus 
praecurrens et alii quattuordecim equites eum secuti in 
hostium agmen inuehuntur et uoce clara, ut exaudire- 
tur, conclamant 'uictoriam, uictoriam. imperium, impe- 
rium". quae uox ‘imperium’ et subitum hostibus pauo- 
rem offundit animosque et uires eorum frangit. inde 
uictoriam, ut Vacca Castrus in cohortandis militibus 
praedixerat, incepit. parte altera praefectus quanto ma- 
ximo potuit impetu cum reliquis equitibus conclamanti- 
bus 'Vaccam, Vaccam. iam intrat gubernator! in trans- 

uersos hostes incurrit et quacumque impetum dat ordi- 
nes perrumpit. multi ex Almagranis prosternuntur at- 
que proteruntur et ex quadraginta equitibus Garsias 
Montalbus, Francisci Vaccae praefecti arcis Methymnae 
Campensis filius, et Ioannes Ximenius tormentis manu- 
alibus traiecti equis cadunt. uulnerantur etiam Franciscus 
Godoius et Franciscus Bezerra et alii non pauci et in 
his Sebastianus Sanchius Merlus nouem uulnera accepit. 

Praefectus in illo quidem excursu tam repentem hos- 
tibus terrorem incussit ut Petrus Xuaraeus, cui Alma- 
grus maxime confidebat, clare, ut ipse Almagrus exau- 
diret, dixerit: *et hi, Almagre, nunc ingrediuntur, qui 
integris uiribus nos prope exsangues atque confectos 
adoriuntur. uale.' et haec dicens ex acie refugit. neque 
enim principio pugnae, ut Zarataeus scriptum reliquit, 
ad Vaccam Castrum, quod Almagrus tormenta bellica 
contra uoluntatem eius promouisset, transfugit, sed pro 
Almagro ad usque Vaccae Castri excursum pugnans 
euentumque rei exspectans permansit. 

Hinc initium fugae factum est. nam alii animo perter- 
riti, cum aestimari non posset quantus esset numerus 
equitum qui tam repentinum impetum fecissent, ‘quid 
hoc rei est? exclamant, ‘pluit gentem? et subito fugam 
capessunt. alii uero fessi et saucii per conuallem terga 
uertunt. at uero Didacus Almagrus et duces et plerique 
milites ira et furore incitati non animis consternati for- 
titer resistunt, armis repugnant et a fuga consistunt. 

praefectus nullum territis hostibus dari spatium existi- 
mans eos premit, caedit et persequitur et, ubi praesenti 
res ope egebant, nec animo nec consilio deficit nec 
quinquaginta milites tormentarios nec totidem hastatos 
qui ipsum quaesituri occisurique in acie erant timet, sed 
prudenter impigreque et ducis et militis munia exsequi- 
tur. postquam uero resisti uidit, equites qui ipsum se- 
quebantur in hostes concitauit. hinc irrunt ex quadra- 
ginta delectis Ioannes Alfonsus Palominus, Gomezius 
Roias, Ferdinandus Mexia, Didacus Roias, Consaluus 
Obregonius et Rodericus Ocampus praefectus militum 
praetorianorum, illinc se ex sinistro cornu ferociter in- 
ferunt Nicolaus Ribera Hispalensis, Didacus Centenus, 
Petrus Alfonsus Hinoiosa et Petrus Portucarrerius ali- 
ique complures et hi quidem aduersarios a fronte ur- 
gent, illi uero ab tergo adoriri eos conituntur. tum pug- 
na recruduit. iam non telis missilibus sed gladiis, non 
eminus sed comminus pugnabatur. iam uero praefectus 
et equites sinistri cornu et centuriones et pedites, qui 
cum ducibus et militibus dextri cornu Almagri uario 
certe euentu ambiguaque uictoria dimicabant, ex Vaccae 
Castri incursu tantum animi tantumque uirium cepe- 
runt ut non solum hostes propellerent, sed adeo etiam 
caederent ut et cornu eorum dextrum et acies pedestris 
plane inclinarent. tum uero Alfonsus Aluaradus et 
Christophorus Barrientus et equites, qui fortiter et in- 
dustrie uexillum regium defenderant, etsi uulneribus 
paene confecti erant, tamen, cum data esset requies et 
praefectus et quadraginta equites integri pugnam acce- 

pissent atque restituissent, uires colligunt et qui antea 
pedem referebant iam inferunt et qui in fugam inclina- 
bant iam consistunt, denique qui se hostibus tradebant 
animos recipiunt alique alios urgent hortanturque ut 
poenas de atrocissimis hostibus sumant. tunc enimuero 
uniuersi et ab utroque cornu et a media acie in hostes 
trepidos inuadunt et, quamquam pugna paululum est 
irritata, sed tamen ea ipsa nec longa aut anceps fuit. 

Iam nox appetebat et segnius ab Almagranis repug- 
nabatur: tantus terror eos inuaserat! iam nemo fere 
consistebat omniaque timoris et fugae erant plena. ne- 
que uero praefectus nec milites ullam interponunt mo- 
ram nec hostibus metu perterritis respirandi spatium 
nec animos ex tanto pauore recipiendi dant, sed eos 
pellunt, cedentes urgent, effusos insequuntur totamque 
Almagri aciem auertunt. id cum Martinus Bilbaus et 
Christophorus Sosa furore inflammati ferre non pos- 
sent, sese in medios hostes (tantum ultima temeritatis 
desperatio facit) immittunt magnaque uoce nomina sua 
pronuntiantes et se Franciscum Pizarrum praefectum 
trucidauisse clamantes et fortissime ambo pugnantes 
equis lanceis et gladiis perfossi conciduntur. iam ad ul- 
tima uentum erat. etsi Didacus Almagrus summae rei 
diffidens maiore ui quam alii resistebat et turmis hosti- 
um obequitabat, si pudore, si periculo suo fugam siste- 
ret pugnamque restitueret, tamen ut conspexit duces et 

milites pariter iuratos et iniuratos effuso cursu ferri nec 
a fuga iam retineri posse, celeriter ex hostium conspectu 
discessit et cum Didaco Mendezio et Ioanne Gothomano 
et Henrico signifero eo consilio se Cuschum contulit, ut 
inde rebus suis quam maxime diffisus ad Mangum Iu- 
panguem Hingam, qui in armis erat, confugeret bellum- 
que repararet. tum etiam duae equitum turmae, quae ad- 
huc erant integrae et se ad id tempus loco tenuerant, 
cum impetum praefecti et militum regiorum sustinere 
non possent, eum reliquerunt. centum etiam et quinqua- 
ginta equites Guamangam profugerunt, qui a colonis 
et a militibus qui erant in praesidio capti et armis exuti 
fuerunt. alii alia parte armis signisque militaribus missis 
se in fugam coniecerunt, alii etiam insignibus purpureis 
iacentium arreptis et suis candidis dimissis euaserunt. 
Ceterum duces et milites regii fugientes insequuntur, 
fundunt atque interficiunt; castra diripiunt. multum ibi 
auri, multum argenti magnaque etiam commeatuum 
copia est inuenta et praeter uiginti tria tormenta bellica 
decem signa militaria cum Didaci Almagri uexillo sunt 
relata. et, ni nox proelio interuenisset, omnes Almagra- 
ni ad unum poenas rebellionis dedissent. praefectus 
equo per aciem aduectus destricto cruentoque gladio 
Petrum Sammillanum et Franciscum Cardenam centuri- 
onem aliosque ex Almagranis permultos a militibus ob- 
truncari prohibuit. et cum a Consaluo Obregonio intel- 
lexisset duo signa integra acie excessisse, ueritus ne 


Gothomano] sed Guzmanus in 7.97.2, cf. Gómara 248b et 

hostes se colligerent et milites incompositos et in spo- 
liandis hostibus et diripiendis castris impeditos inuade- 
rent atque occiderent, quamquam ingens erat ducum 
militumque ardor ad persequendum hostem, receptui 
cani iussit. et milites quidem signo receptui dato proti- 
nus se ad signa receperunt. pugnatum est utrimque tam 
efferuescenti iracundia et tam uehementi animorum et 
uirium, ut inter Hispanos fieri solet, contentione duas 
circiter horas eius diei qui fuit ad XVI kalendas Octo- 
bris anni millesimi et supra quingentesimum quadrage- 
simi secundi. 

Desiderati sunt longe plures atque sauciati ex Vaccae 
Castri quam ex Didaci Almagri exercitu. multorum 
enim ducum et militum ueteranorum caede et uulneri- 
bus ea Vaccae Castro uictoria stetit. nam praeter Pet- 
rum Aluarum Holguinum tribunum militum et Garsi- 
am Montalbum et Ioannem Ximenium et Gomezium 
Tordoiam, qui ea nocte animam efflauit, trecenti fere 
Hispani caesi et amplius quadringenti ex Vaccae Castri 
parte uulnerati referuntur. quorum nonnulli ex uulneri- 
bus perierunt, nonnulli etiam ea nocte, quae admodum 
frigida et perinde serena ut dies clara non obscura, ut 
Zarataeus scribit, fuit, frigore obriguerunt. nec uero 
praefectus, ut idem Zarataeus tradit, post solis occasum 
luce obscura est in hostes inuectus, sed ipse, cum iam 
praeceps in occasum sol esset, laborantibus in dextro 
cornu suis et a Didaco Almagro et ab equitibus eius 
cataphracus paene circumuenus auxilio aduenit hostes- 
que necdum usu lucis erepto uicit, fudit atque fugauit. 

omnia militum oculis inter se congredientium adeo 
erant subiecta ut alii alios uiderent et tum clamore tum 
insignibus noscerent seque certa luce duabus ferme ho- 
ris ante primas tenebras mutuis utrimque uulneribus 
conciderent, nec tamen Vaccae Castri milites proelium 
usque eo intermitterent, dum Almagrani inclinatis iam 
certamine uiribus loco cederent atque diffugerent. iam 
uero Indi, qui euentum pugnae exspectabant, quosdam 
ea nocte nec amicis nec inimicis parcentes uulneribus 
confectos armis et uestimentis exuerunt, quosdam inter- 
fecerunt. multos etiam ex iis qui se fugae per conuallem 
mandarunt clauis quibus utuntur obtruncarunt et in his 
Ioannem Balsam Didaci Almagri legatum et Iacobum 
Monteium equitem Rhodium. 

Ceterum Vacca Castrus, quamquam hostium castra, 
quae milites ceperant diripuerantque, non longe abe- 
rant, ubi cum exercitu conquiescere potuisset, tamen, 
cum illi se iam recepissent, acie ne armis quidem positis 
instructa in eo ipso loco, ubi proelio dimicatum fuit, et 
quidem sine tentoriis ea nocte mansit. quae certe omnia 
periculosa et suspecta etiam ipsi uictori faciebat creden- 
ti hostes collectis ex pauore animis exercitum regium 
inuasuros improuisoque, ut de magnis exercitibus tradi- 
tum est, oppressuros. nec uero Vaccam Castrum fefellit 
quin isti inuasuri fuerint. nam, ut postea ex iis qui capti 
fuerunt cognitum est, iam ducenti ferme et quinquagin- 
ta Almagrani se eo animo unum in locum congregaue- 
rant, ut tertia uigilia praefectum et duces et milites re- 

gios et a fronte et a tergo adorirentur eosque circum- 
uentos funderent atque delerent. sed cum conclamatum 
ad arma esset, extemplo se in fugam dederunt et, cum 
quendam ex Vaccae Castri equitibus, qui insequendo 
illos longius cum aliis progressus erat, equo deturbarent 
eumque armis, ut occiderent, nudarent, repente ipsum 
reliquerunt. itaque, ne quid accideret aduersi, tota nocte 
inter uulnera et gemitus morientium uigilatum est. aegri 
autem ex uulneribus passim sub armis strati inquietam 
sollicitamque noctem exspectando lucem egere. 

At uero Vacca Castrus primum cum gratulatione du- 
cum et militum mutua et sua uictoriam concelebrauit 
eosque omnes pro cuiusque merito laudauit, sed potis- 
simum honore omni laudeque illustri celebrauit Petrum 
Anzurium, qui primus omnium magno impetu in dex- 
trum hostium cornu se intulerat tormentariosque mili- 
tes semel atque iterum ex scopulis eiecerat, Franciscum 
Caruaialem et tres centuriones propter nauatam cum 
peditatu egregie in proelio operam et tormenta hostilia 
capta, Alfonsum Aluaradum et Christophorum Bar- 
rentum, quoniam acri animo manuque se et uexillum 
regium defenderant, praefectos et omnes equites ob in- 
signem fortemque multis in locis operam ac tum de- 
mum quadraginta equites delectos, quia se duce agmina 
hostium perrumperant pugnamque uirtute sua restitue- 
rant. quin se eos omnes amplissimis praemiis, sicuti no- 
mine Caesaris promiserat, donaturum et aliis Indos, 
aliis agros assignaturum confirmauit. deinde ipse litteras 

per expeditos nuntios ad ciuitates et oppida totius Peru- 
rae de re ab se feliciter in Chupis gesta misit. litterae 
Vaccae Castri et Cuschi et Platae et Limae et Trugilli 
atque in aliis coloniis et municipiis ingenti laetitia et in 
senatu et in contione auditae sunt et supplicationes, 
quibus publicum gaudium celebraretur, decretae. 

Illud nequaquam silentio praetereundum existimaui 
non alium ferme ducem ex iis qui in Indias traiecerunt 
et collatis signis cum hoste conflixerunt laetiorem in acie 
quam Vaccam Castrum uisum fuisse seu suopte ingenio 
seu fiducia bene gerendae rei. hoc certe eximium et 
consilii et animi specimen fuit et neutiquam uulgatae 
laudis, quod ultro, ut ducum et militum uoluntatem 
magis sibi conciliaret, etiamsi longe aliud facere conten- 
disset, se in nouissimum agmen recepit, cum, prius- 
quam tumulum ipse conscenderet, omnia quae alius 
dux prudens et impiger in proelio praeciperet ageretque 
praecepisset ordine atque egisset. nec ab eodem animi 
robore a tumulo, ubi in tanto discrimine fuit, reuocari 
potuit, sed inde, cum tempus aggrediendi fuit, quanto 
maximo potuit impetu cum quadraginta equitibus suis 
delectis in transuersos hostes incurrit eorumque aciem 
ui incursuque suo profligauit et iustam gloriosamque 
uictoriam reportauit. 

Iam uero ubi illuxit, praefectus primum gratias Deo 
optimo maximo egit, quod tam praeclaram sibi uictori- 
am dedisset, quod diuinam iustitiam suam in eos exer- 
cuisset, qui templa sancta et religiosa uiolarunt atque 

spoliarunt, qui maiestatem Caroli maximi Caesaris Au- 
gusti Hispaniarum regis diminuerunt, qui Deruranas 
Cuschanasque prouincias diripuerunt. deinde Didacum 
Roiam cum quinquaginta equitibus misit ad persequen- 
dos capiendosque Almagranos qui Guamangam perfu- 
gerunt. postea Petrum Anzurium praefectum equitum 
et Petrum Vergaram centurionem et complures alios 
qui uulneribus erant paene confecti (magnam enim sau- 
ciorum et aegrorum rationem habuit) diligenter curari 
praecepit. nam medicos, chirurgos, tonsores et pharma- 
copolas cum ingenti medicamentorum copia ipse ex 
Ciuitate Regum secum adduxerat. praeterea corpora eo- 
rum militum qui pro Caesare in proelio procubuerant 
humari in eo ipso loco quo debellati hostes fuere man- 
dauit. corpora uero Petri Aluari Holguini militum tri- 
buni et Gomezii Tordoiae et Garsiae Montalbi et Ioannis 
Ximenii et quorundam equitum nobilium Guamangam 
illata et sepulta in eius oppidi templo fuerunt. 

Et sane Petrus Aluarus Holguinus emissa temere glan- 
de, sic permittente, ut creditur, Deo, cum iam concurrere- 
tur, ictus ante prima signa cecidit. erat enim ipse Holgu- 
inus eques factiosus et ad facinus audax et qui frequenter 
seditiones militum concire solebat animoque periniquo 
ferebat uexillum regium quod Cuscho extulerat et perin- 
de ipse ac si dux summus esset proponebat a Vacca Castro 
in Guarazia ademptum fuisse; ideoque occasionem eius 
iniuriae, quam sibi illatam ab ipso Vacca praefecto puta- 
bat, ulciscendae quaerebat eamque sceleris exsequendi 


2 (magnam ... habuit) sic distinxi || 3 eo SP? : om. P 
129 2 exsequendi] exequendum xel exequendi S : exequen- 


dam S?P 


3 


129 


130 


754 CALVETVS, DE REBVS INDICIS 


oblatam arripuit. nam, cum alii duces et milites fere 
omnes uehementer a Vacca Castro eo die quo feliciter 
cum Didaco Almagro pugnatum est contenderent ne in 
primis ordinibus iret, quod in eo concursu maximum 
uitae periculum subeundum esset, ipse Holguinus cum 
iis qui suae erant factionis, ne aperte dissentire uidere- 
tur, rem praetextu dignitatis sustinendae atque tuendae 
adumbrabat, quasi Vaccae Castro persuadere conaretur 
ut primum agmen duceret eumque locum teneret, qui 
tantum ad summum ducem pertineret. sed longe aliud 
atque ipse apud animum suum deliberatum habebat ac- 
cidit, quippe cum a Didaci Almagri tormentariis inter- 
fectus fuerit et Vacca Castrus ne ullo quidem in proelio 
uulnere accepto uictor euaserit. 

Ceterum ipse praefectus Petrum Sammillanum, Mar- 
tinum Carrillum, Melchiorem Velaschium, Franciscum 
Coronatum procerum, Ioannem Nauarrum, cui cogno- 
men a lapidis ictu fuit, et Franciscum Cardenam centu- 
rionem, qui capti erant, coram produci ad necem et 
equis religari et una cum Martini Bilbai et Christopho- 
ri Sosae cadaueribus cruentis per planitiem in diuersa 
distrahi eorumque corpora feris dilanianda relinqui 
iussit. eodem ipso die Didacus Roias itinere octo mili- 
um celeriter. confecto, simul ac Guamangam intrauit, 
Ioannem Tellium equitem Hispalensem, qui se in aede 
sacra eorum patrum qui Christianos a Mauris uel a 
Turcis captos redimunt incluserat, quorum etiam habi- 
tum, ne ob facinus ad supplicium raperetur, induerat, ui 
extraxit caputque ceruicibus in foro abscidit. tum etiam 

ipse ex Almagranis qui comprehensi in uinculaque a 
colonis erant coniecti primo Petrum Onnatium maxi- 
mum Didaci Almagri statorem et Didacum Hozium 
equitum praefectum et Martinum Cotum centurionem, 
qui simul cum aliis ex duodecim eius ducibus eas litte- 
ras minaces et acerbas, ut supra dixeramus, subscripse- 
rant quas a Didaco Almagro et ab eisdem duodecim 
ducibus Hidiachaeus et Mercadus Vaccae Castro attule- 
rant, ex custodia iussit educi, deinde Franciscum Pecci- 
um, Bartholomaeum Arbolancham, Rodericum Barra- 
ganum, Franciscum Saldiuarem, Mendum Quesadam, 
Basilium Graecum et Antonium Noguerolum et Mar- 
tellum et quendam Iacobum a cicatrice in ceruice cog- 
nominatum eosque omnes ad supplicium trahi atque 
discerpi, post ipsorum corpora dilaceranda feris aliti- 
busque dari. 

Verum enimuero Franciscus Caruaialis, qui rei milita- 
ris peritissimus habebatur, cum postridie quam pugna- 
tum est excurreret in campum et castra hostium tor- 
mentaque campestria et equos et arma totiusque belli 
instrumentum et apparatum animaduerteret, firmissime 
asseuerauit Deum optimum maximum pro pietate sua 
uictoriam Vaccae Castro ideo tribuisse, ut diuina iusti- 
tia in proditores, perfidos, sicarios et sacrilegos, sicuti 
Vacca Castrus fuerat precatus, exerceretur. nam cum ille 
naturam loci in quo erant castra posita cognouisset, 
non dubitabat, si Almagrani in eo se tenuissent loco, si 
inde tormenta bellica alio non transtulissent, quin ad- 

uersarios non solum ascensu prohibuissent, sed eos eti- 
am omnino deleuissent, quod ea haberent tormenta, 
quibus et arcem Burgensem demoliri possent, quibus 
etiam tormentis non modo non in Fonte Rabido, quem 
Olearsonem fuisse olim dictum putant, sed ne Mediola- 
ni quidem meliora aut fortiora inuenirentur. et profecto 
Caruaialis praeter diuinam iustitiam, qua Almagranos 
iure punitos, ac praeter Caesaris felicitatem, qua eos 
deuictos esse credebat, summis laudibus prudentiam, 
industriam et animi magnitudinem Vaccae Castri extol- 
lebat, quippe qui nihil praetermisit quod ad reciperan- 
dam Peruram opus esset; nihil etiam intactum reliquit, 
quo Didacum Almagrum et duces et milites eius in gra- 
tiam cum Caesare et republica reduceret, sed omnia 
quae ad bellum et ad pacem erant necessaria diligenter 
curauit atque prouidit ab eo quidem die quo ipse ex 
Hispania ad Nomen Dei et Panamam appulit, unde 
nauem soluens descensionem in portum Bonae Ventu- 
rae fecit. inde uero grauissime aegrotans primo Calim, 
mox Popaianam, postea Quitum peruenit. hinc morbo 
iam depulso discedens cum copiis quas ibi comparaue- 
rat et receptis in itinere Piura et Trugillo in Guaraziam 
ascendit atque ab ea exercitu ex militibus quos Petrus 
Aluarus Holguinus secum Cuscho adduxerat suppleto 
et in Xauxam uallem ire iusso Limam descendit, ubi 
incredibili celeritate usus pecunias coegit, milites con- 
scripsit, equos coemit, arma fieri et tormenta fundi ius- 
sit. inde in Xauxam conscendens exercitum lustrauit et 
Guamangam aduolauit. ac tum denique ad Chupas col- 

latis signis acie cum hostibus dimicauit eosque super- 
auit et fugauit. qui si non se tam prudenter et constan- 
ter gessisset, si non ea omnia tanto animo et consilio 
prouidisset tamque fortiter et industrie fecisset, num- 
quam profecto qui tunc in uiuis erant Peruram in Cae- 
saris potestatem dicionemque redactam uidissent. sed 
enim Caruaialis, qui sub Consaluo Ferdinando Cordu- 
ba Magno Duce in Italia meruerat, qui multis proeliis 
interfuerat, qui denique Peruranas res egregie callebat, 
fortissime affirmabat Caesarem non precibus, non com- 
mendatione alicuius uiri principis et familiaris adduc- 
tum sed quasi diuino quodam spiritu afflatum Perura- 
nas Cuschanasque prouincias Christophoro Vaccae 
Castro decreuisse; tum etiam ipsum Vaccam Castrum 
praefectum caelesti quoque instinctu atque afflatu con- 
citatum praedam hostilem militibus, quae post uictori- 
am a ducibus dari solet, ultro ante proelium concessisse 
ideoque illos ipsos milites magno uincendi ardore cum 
hostibus depugnauisse, eos profligauisse atque fugauis- 
se. neque uero ille se ambigere dicebat quin praeda ho- 
stium a praefecto militibus concessa, quae ingens certe 
parta fuit, et oratio eius grauis et dulcis ac militum sen- 
sibus et mentibus accommodata animos eorum confir- 
marit, ad uirtutem incitarit, ad seruandam fidem exsti- 
mularit atque ita demum ad praestandam in proelio 
operam militarem inflammarit ut idem ipsi milites pru- 
dentiam, fortitudinem et rei militaris peritiam Vaccae 
Castri admirati ipsum eximie colerent atque amarent et, 

quo opinioni uotoque eius responderent fidelemque re- 
gi suo operam, ut par erat, nauarent, acerrime cum hos- 
tibus proelio contenderent omnesque neruos eo inten- 
derent, ut eos, sicuti fecerunt, prosternerent, caederent 
atque in fugam uerterent. nam cum alii milites Hispani 
tum praesertim Perurani strenue pro eo duce qui maxi- 
ma ipsos sibi largitione obstringit arma capiunt animo- 
seque manus cum hostibus conserunt acriterque eos uel 
interficiunt uel fortiter pugnando in acie procumbunt. 
itaque milites, ut Caruaialis existimabat, etiam ipso 
praefecto inuito, si praedam non concessisset, spolia 
deuictis caesisque hostibus detraxissent et castra eorum 
diripuissent; quod si forte illi se ex fuga subito collegis- 
sent eosque in spoliandis cadaueribus impeditos de im- 
prouiso adorti fuissent, non dubium quin ipsos, ut de 
magnis exercitibus traditum est, omnino deleuissent. ad 
haec affirmabat plerosque ex regiis militibus aut prae- 
fectum, si praedam ante pugnam initam non dedisset, 
deserturos aut ad Didacum Almagrum transituros fuis- 
se; quod si fecissent, facile Almagrus uictoriam, quam 
Vacca Castrus diuina potius quam humana ope habuit, 
consecutus fuisset, ut qui copias tam equitum quam pe- 
ditum in aciem multo instructiores quam ille eduxerit. 
nam ex colonis Hispanis quos regia castra secuturos 
putabat arma abstulerat et equos ex uniuersa ferme Pe- 
rura abduxerat. huc accedebat quod Mangus Iupangues 
Hinga, qui societatem cum Didaco Almagro inierat, 
maximam armorum copiam eorum Hispanorum quos 
interfecerat ad eum miserat, quorum magna uis in cas- 

tris hostium postea captis atque direptis inuenta fuit. et 15 
quamquam praefectus, ut supra demonstratum est, 
summam ab urbe Quito ad Chupas usque in militibus 
armandis diligentiam adhibuit, tamen cum omnia ab 
Almagranis ex coloniis et municipiis rapta abductaque 
fuissent, multi equites fortes atque illustres, quod equi 
armaque equestria eis deessent, inter milites hastatos 
tormentariosque sese immiscuerunt et cum singulis tan- 
tum gladiis uel lanceis pro rege suo contra Almagranos 
omni armorum genere instructos atque ornatos pug- 
nauerunt. 

Quo factum est ut omnes sibi persuasum haberent 132 
eam uictoriam quam Vacca Castrus sed non incruentam 
adeptus est miraculo fuisse, atque eo magis quod aeque 
pauci de uictoribus atque de uictis, ni nox proelio inter- 
uenisset, ut patrum memoria in pugna Rauennate con- 
tigit, superfuissent, tum etiam quod praefectus integer 
et intactus eo ex proelio uictor euasisset, quod etiam 
hostes regis fusi et caesi pacem et quietem, quam prop- 
ter rebelliones proditionesque suas Perurae eripuerant, 
reliquissent, quod denique praefectus re tam praeclare 
prudenterque et fortiter gesta de Carolo maximo Cae- 
sare Augusto quam optime meritus fuisset, quippe qui 
uirtute, industria consilioque suo tyrannidem quae 
uniuersam occupauerat Peruram destruxit et caedes et 
latrocinia quae passim per eam fiebant sustulit, qui tot 
amplissima et ditissima regna crudeli dominatu intole- 
randi tyranni liberauit et calamitate Indos leuauit ac 
tum demum concordiam et tranquillitatem in Peruram 
reduxit omniaque in suum ordinem redegit et colonos 
Hispanos et Indos misera prorsus seruitute exemit. qui 2 
cum propter bella ciuilia milium serere aliasque sementes 
quibus se alerent facere non possent, iniuria, morbo, 
uastitate consumebantur. nam qui in Didaci. Almagri 

castris, quorum maximus erat numerus, onera porta- 
bant propter laborem, famem, sitim, frigus et cruciatus 
quos perferebant subito cottidie peribant. qui uero in 
castris regiis sarcinis ferendis erant destinati, etsi prae- 
fecto procurante clementer tractabantur, tamen non po- 
terant non facere grauissimam salutis et bonorum iactu- 
ram. 

Hoc etiam Caruaialis addebat, Didacum Almagrum 
sine dubio Guamangam inuasurum fuisse et quam plu- 
rimos milites ea ipsa nocte ad eum transfugituros, nisi 
Vacca Castrus eo die quo spolia hostium in praedam 
militibus proposuit quam primum cum illo acie confli- 
xisset. unde multum incommodi acceptum fuisset, quia 
hieme iam ingruente et imbribus cadentibus exercitus 
regius ali, quod sane in illis regionibus Perurae monto- 
sis longe difficillimum est, «non» potuisset. Indi etiam 
sarcinarii propter cibariorum inopiam absumpti fuis- 
sent. nam Almagrus, ut copias suas aleret atque susten- 
taret, omnia undique itinera intercepisset atque com- 
meatibus exercitum regium interclusisset sceleraque et 
flagitia quaecumque facere uellent militibus permisisset. 
quod longe secus in Vacca Castro futurum uidebatur; 
neque enim Indos molestia ulla afficere nec milites rap- 
to uiuere erat permissurus, sed Peruram potius relin- 
quere quam caedes et latrocinia, quibus se milites ale- 
rent, sinere decreuisset. itaque ipse nec Almagrum 
proelio uincere ac ne repellere quidem ex Guamanga 
oppido ualuisset. 

Huc etiam accedebat quod Thomas Sammartinius 
Dominicanus, qui postea pontifex fuit Platensis, Vaccae 
Castro narrabat se, cum in Xauxa ualle in uinculis tene- 
retur parumque afuisset quin suspenderetur, quoniam 
grauiter et propalam Chiliensium perfidiam et arrogan- 
tiam increpabat, audisse a Ioanne Rada et ab aliis Dida- 
ci Almagri ducibus ne rex Hispaniae sibi persuaderet se 
Peruram ei tradituros, sed ipsos potius eas prouincias 
tam Peruranas quam Cuschanas, quas suis sumptibus et 
armis subegissent, inter se diuisuros atque ipsum Dida- 
cum Almagrum ea simulatione copias Cuscho eduxisse, 
cum id prius in milites sparsisset, ut cum Petro Aluaro 
Holguino pugnaret, qui Vaccam Castrum praefectum 
regium in uinculis habebat, sed re uera ut exercitum 
regium una cum praefecto deleret ac, quamuis ipse pro- 
elio absistere uellet, eum ubicumque locorum esset 
inuaderet funderet atque interficeret, ut unus Peruram 
teneret firmissimisque praesidiis eam muniret. quin eti- 
am Thomas Dominicanus a quibusdam Almagri duci- 
bus intellexit ipsos, simul atque exercitum regium fu- 
dissent, statim bello inter se funesto de imperio 
certaturos; nam ex quibusdam pactionibus quas inter se 
fecerant ita facturos aperte apparebat. quod si cuenisset, 
Indi, illis bello consumptis, nullo negotio amissas pro- 
uincias reciperassent usuque pugnandi iam cognito stre- 
nue illas armis usque adeo defendissent ut Hispani aut 
numquam aut summa certe cum difficultate et labore 
maximoque cum periculo et extremo paene discrimine 
in illas intrassent. 

Itaque ex Francisci Caruaialis rerum bellicarum peri- 
tissimi et Thomae Sammartinii theologi sapientissimi 
dictis planissime constat Peruram caesis fusisque regis 
hostibus uirtute et prudentia Vaccae Castri receptam et 
sumptus quos eo in bello ipse fecit, etiamsi duplo ma- 
iores fuissent, tamen maxime necessarios fuisse. ad haec 
Thomas Dominicanus perspicuum esse dicebat Deum 
optimum maximum et clementia in Caesarem et iustitia 
sua in Almagrum et Chilienses uti uoluisse, ut hi meri- 
tis debitisque poenis afficerentur, ille uero contra inuic- 
tas hostium uires Peruram reciperet; neque enim prae- 
fectus tormentis bellicis, ut supra dixeramus, in hostes 
uti potuit et, nisi subito exercitus regius celeri excursu 
a recta uia deflexisset, aut deletus aut dissipatus fuisset. 
quem de integro in rebus Perurae tam perditis atque 
omnino deploratis undique conficere sane quam diffici- 
le fuisset, etiamsi summae prudentiae animique excelsi 
fuerit eum quem praefectus habuit exercitum et quo 
hostes uicit confecisse, quoniam Almagrus et duces eius 
omni peccandi licentia militibus permissa copias tam 
pedestres quam equestres et quidem omnibus rebus in- 
structissimas comparauerant. quos medius fidius multo 
difficilius fuit superare quam Peruram lustrare eamque 
in regis Hispaniarum dicionem atque potestatem redi- 
gere, atque eo magis quod Almagrani animis inter se 
erant concordes et propter immanissima facinora quae 
cottidie patrabant et quod certo sciebant se morte dam- 
natos esse statutum in animis habebant et uecugalia re- 
gia rapere et regiones Perurae inter se diuidere et Dida- 

cum Almagrum regem constituere. neque ignorabant 5 


isti Vaccam Castrum, quod pecuniae deficerent, quod 
interclusis itineribus commeatus interciperentur, exerci- 
tum alere non posse neque ipsum, si milites in hiberna 
dimitteret, tam cito quam uellet atque opus esset ex 
diuersis remotisque regionibus, ubi hiemarent, in unum 


locum eos collecturum. itaque ad uitanda quam plurima 6 


mala, quae inde orta fuissent, si pugnam in posterum 
diem praefectus distulisset, necessarium et utile quidem 
Caesari et reipublicae Peruranae fuit ut eo ipso die ille 
quo hostes uicit proelio decerneret, ne militum animi 
mutarentur, neu ardor ille pugnandi consideret ac pror- 
sus exstingueretur, neu tempus instante praesertim iam 
frigorum et pluuiarum ui elaberetur, neu denique prae- 
fectus illud quod Hispanis hominibus in ueteri est pro- 
uerbio in contumeliam suam et in exercitus regii perni- 
ciem uerteret: ‘qui tempus habet tempusque exspectat, 
tempus uenit cuius ipsum paenitet.' 

Ceterum Vacca Castrus sumpto de Francisco Carde- 
na centurione et de Petro Sammillano et de aliis, ut iam 
dictum est, supplicio tormenta bellica tam regia quam 
hostilia Guamangam deuehi iussit et in castra reuersus 
sigillum regium, quod Panama secum in Peruram duxe- 
rat, in duas frangi partes coram praefectis et centurioni- 
bus imperauit, praesente etiam Francisco Paccio scriba 
regio, ut fidem faceret, eique illud asseruandum portan- 
dumque in Hispaniam tradidit. insequenti autem die 
praefectus copias Guamangam reduxit eique ciuitati ip- 
se propter uictoriam quam de regis hostibus ad Chupas 

habuit nomen Sancti Ioannis Victoriae imposuit. ac pri- 
mum cum sciret supplicium de ducibus et consiliariis 
Didaci Almagri et de interfectoribus Francisci Pizarri 
summi praefecti Perurae sumptum esse, milites qui 
erant in uinculis produci relegarique ex Perura eosque 
omnes in duas naues imponi et in Nicaraguam et Gua- 
timalam deuehi praefectisque earum prouinciarum tra- 
di, ut Caesar quod uellet de illis statueret, imperauit. in 
alios uero duces et milites, qui et Limae et Trugilli in 
aliisque ciuitatibus erant capti, ne res Perurae Galli- 
arum regi, sicuti se facturos antea comminati erant, re- 
ferrent atque aperirent, animaduerti pro cuiusque meri- 
tis et quidem ex iuris forma iussit. deinde colonos 
Hispanos qui pro rege suo arma tulerant in castrisque 
erant regiis domos dimisit. 

Iam uero simul atque nuntiatum fuit Didacum Alma- 
grum et Henricum eius signiferum et Didacum Mende- 
zium Cuschum profugisse, statim Garsiam Lassum Ve- 
gam eo cum expeditis equitibus ad persequendum 
comprehendendumque eos misit. ceterum Didacus Al- 
magrus una cum comitibus itinere nocte et die conti- 
nuato in uallem  Xaquixaguanam, quae milia passuum 
uiginti ab urbe Cuscho abest, peruenit ibique in occul- 
tissimo loco substitit. Mendezius uero Cuschum inde 
petit et nocte urbem ingressus Ioannem Rodericum 
Barraganum, qui Didaci Almagri nomine Cuscho 
praeerat, adit eique refert copias Didaci Almagri a 
Christophoro Vacca Castro praefecto regio fusas cae- 
sasque ad Chupas fuisse; ipsum uero Almagrum et 
Henricum signiferum in ualle Xaquixaguana mansisse 
eoque plane inermes ac seminudos uenisse; maxime 
opus esse ut sine mora omnibus quae necessaria erant 
prouideret et antea, quam nuntium de uictoria senatus 
acciperet, urbem relinqueret. Barraganus re cognita 

subito armis et uestimentis quae domi suae habebat 
sumptis et equo conscenso Mendezium ea nocte est se- 
cutus. sciebat enim se propter Francisci Pizarri praefec- 
ti caedem damnatum seque et Almagrum et Mendezi- 
um et Henricum, si caperentur, grauissimas esse poenas 
daturos; tutius esse ad Mangum lupanguem Hingam, 
qui in armis erat a Caesareque defecerat, confugere 
quam illic manere. erat is Mangus Guainacapae Hingae 
filius, qui Cuschum obsederat compluresque Hispanos 
occiderat et societatem cum Didaco Almagro inierat. et 
sane Didacus Almagrus eo animo ad Mangum Hingam 
iter intendebat, ut se cum illo contra Hispanos qui pro 
rege arma ferebant partesque defendebant regias con- 
iungeret bellumque repararet. sed euentus Mendezii et 
Barragani ex urbe excessus non tam occultus fuit quin 
senatus intellexerit, qui extemplo domum Mendezii ob- 
sidendam curauit. sed is una cum Barragano, antequam 
illucesceret, urbe exierat. 

Ceterum cum senatus a quodam milite Hispano qui 
cum Mendezio uenerat cognouisset Didacum Alma- 
grum et Henricum eius signiferum in ualle Xaquixaguana 
mansisse eoque Mendezium et Barraganum se contulis- 
se, e uestigio Antonium Rodericum Gueuaram rerum 
capitalium praetorem cum delectis et armatis ciuibus 
insequi et eos capere iussit. qui concitatis equis ingenti 
labore sumpto et incredibili celeritate usi Franciscum et 
Ioannem Berrios fratres et quosdam alios milites ex Al- 
magranis obuiam factos comprehendunt, a quibus lo- 
cum, ubi Almagrus et Henricus et Mendezius et Barra- 

ganus deliterent, cognoscunt, sed iam isti ex illo exces- 
serant loco. at praetor uestigia fugientium excipiens 
eosque uiginti quattuor ab urbe milibus consecutus 
nullo negotio capit uinctosque Cuschum ducit et in 
carcerem includit. postea uero Garsias Lassus Vega, 
cum is Cuschum uenisset, ut eam urbem nomine Cae- 
saris teneret, Didacum Almagrum in aedibus Ferdinan- 
di Pizarri custodiis asseruari iussit. 

Almagrus autem et comites eius ideo proxime Cus- 
chum accesserant, ut equis, armis, uestimentis aliisque 
rebus (omnia enim in proelio amiserant) se instruerent 
atque munirent. qui si saluus una cum comitibus ad 
Hingam peruenisset, grauissima certe colonis Hispanis 
detrimenta intulisset, quippe omnes qui factionis erant 
Chiliensis ad eum concurrissent, unde rursus caedes, 
rapinae, latrocinia et alia mala secuta fuissent et Perura 
bello iterum ciuili arsisset nec pax nec concordia nec 
quies inter Hispanos diuersae factionis umquam fuisset; 
ad haec Caesar maximum incommodum accepisset, im- 
mensamque prope uectigalium iacturam fecisset; neque 
enim illa praesidiis sustinendis erant suffectura, sed mi- 
litibus stipendia aliunde persoluenda. nam si in hoc bel- 
lo tanta uis auri et argenti insumpta fuit, quid, si illud 
susceptum ductumque in aliquot annos cum Mango 
Hinga et Didaco Almagro fuisset, existimandum est? an 
pecunia publica ex aerario plane exhausto atque expila- 
to in tantos belli sumptus erogari, an ex uectigalibus 
conferri, quae uel abrupta uel subrepta potius a militi- 

bus essent uel a colonis retenta, potuisset? itaque nihil 
ex aerario, nihil ex uectigalibus commodi ad Caesarem 
peruenisset. quae certe omnia capto iugulatoque postea 
in Cuschi foro Almagro cessarunt et breui quidem tem- 
pore uniuersa Perura in pristinam pacem, concordiam 
et quietem rediit tutoque et libere per eam ire et redire 
licuit. 

Iam colonos Hispanos et Indos respirare et uita bo- 
nisque suis frui, iam aurum et argentum ex terrae uenis 
erui atque conflari et uectigalia regia exerceri et pendi 
et commercia fieri ac tum denique nouam lucem re- 
motis fugatisque tenebris apparere et cuncta suo nito- 
ri restitui et legatos ex municipiis et coloniis hinc et 
inde uenire Guamangam uideres, ut Christophoro Vac- 
cae Castro de uictoria quam de regis hostibus deque 
patriae proditoribus habuit gratularentur. primi autem 
omnium legati senatus Cuschani cum litteris ad praefec- 
tum uenere, quarum exemplum hoc erat: (postquam 
Gomezius Roias legatus tuus cum mandatis, quod iam 
antea per litteras significauimus, in hanc urbem uenit, 
summa fide omnique studio ea quae litteris edictisque 
regiis continebantur sumus exsecuti ac te de huius pro- 
uincilae statu certiorem fecimus. nec uerbis explicare 
possemus quanta laetitia haec ciuitas propter felicem 
aduentum in Peruram tuum fuerit perfusa. gratias certe 
Deo optimo maximo agimus et Caesari plurimum de- 
bemus, qui pro clementia sua tanto beneficio haec am- 
plissima Perurae regna affecit, propterea quod te ad gu- 


3 signum interrogationis post potuisset transposui, quod SP 
post erogari scribunt || 4 et ante redire om. P 
140 3 sua S?P : om. S | ad om. P 


140 


768 CALVETVS, DE REBVS INDICIS 


bernanda redigendaque ea in ordinem miserit. gratis- 
simum etiam huic ciuitati fuit quod Gomezius Roias 
regis ac tuo etiam nomine iis magistratus dederit, qui 
non minore aequitate quam prudentia ius ciuibus dice- 
rent iustitiamque exercerent. is autem Gomezius, cum 
ad te cum litteris senatus reuerteretur et forte obuiam 
militibus Didaci Almagri occurreret, qui magno nume- 
ro armati in hanc urbem ueniebant, captus atque in 
eam fuit reductus. illi uero simul atque Cuschum sunt 
ingressi, statim hanc rempublicam armis oppresserunt 
et clamore et minis senatores insecuti eos compulerunt 
ut Didacum Almagrum praeter omne ius et fas et con- 
tra omnium ciuium opinionem et uoluntatem accipe- 
rent et praefectum huius prouinciae Cuschanae appel- 
larent imperataque eius facerent. et sane omnes adeo 
oppressi metu et afflicti bonis direptis atque ita scele- 
rate et acerbe et iniuriose tractati fuimus ut amissa 
prorsus libertate in seruitutem redacti nec quae hic age- 
rentur ad te scribere nec ea facere quae teneremur 
potuerimus. neque uero dubitamus quin haec omnia 
iam renuntiata tibi et cognita penitusque sint perspecta, 
sed persuasum habere debebis nec culpae nec neglegen- 
tiae nec insolentiae imputari posse quod ea ex nuntiis 
litterisque nostris non cognoueris; neque enim aliud 
cum animis nostris ne temporis quidem puncto cogita- 
mus, nisi id et quod ad regis nostri gloriam et commo- 
dum et quod eius nomine ad honorem et salutem tuam 
spectarit ad extremum exsequi. nam ubi intelleximus te 
in has prouincias uenisse, auidissime tuum aduentum 

exspectauimus, utpote qui per ipsum libertatem perso- 
narum et bonorum recipimus, ut deinde ut liberi non 
ut serui uiuamus. ceterum ad XI kalendas Octobris tres 
aut quattuor milites Almagrani in urbem reuerterunt et 
certis signis comprehendimus atque percepimus te cum 
Didaco Almagro acie ad Chupas conflixisse exercitum- 
que eius fudisse atque intolerandam hostium insolen- 
tium ferociam compressisse immanemque eorum ad 
omne facinus audaciam contudisse atque fregisse. 
quamobrem laudibus et gratiis Deum uenerati in tem- 
plo sumus, quod diuinam iustitiam suam in eos exer- 
cuisset, qui tot indignissimis caedibus perpetratis et tam 
nefariis latrociniis factis uniuersam Peruram perdide- 
runt atque afflixerunt et colonos diuexarunt atque in- 
quietarunt, et quod tibi fauisset ac uictoriam dedisset, 
qui cum tanta animi moderatione et aequitate et amore 
iustitiae administrandae in has Peruranas Cuschanasque 
prouincias uenisti. ingenti nunc fruimur gaudio et uo- 
luptate, quoniam diuina uoluntate tonitrua repentina 
quibus hae prouinciae concutiebantur iam prohibita et 
nubila atra Perurae terris inducta quae perturbabant et 
impediebant, quominus hoc summum beneficium rei- 
publicae daretur et officium quod regi a suis debetur 
clientibus praestaretur, iam sunt per te pulsa. et qua- 
muis nihil praemii propter nonnulla merita nostra nisi 
hoc a Deo acciperemus, tamen hoc uno praemio maxi- 
me contenti et remunerati essemus. haec autem ciuitas, 
ubi optatissimum de uictoria nuntium accepit, continuo 
in fidem sui regis et quidem in publico rediit et in offi- 
cio mansit, ut antea semper in secreto manserat. senatus 

uero subito itinera intercipi et custodes per urbem dis- 
poni iussit, ut milites Almagri qui in eam uenirent cum 
equis et armis caperentur in uinculaque conicerentur. 
multi capti sunt et armis exuti et in carcerem ducti. iam 
uero, cum nuntiatum esset Didacum Almagrum et 
Ioannem Rodericum Barraganum et quosdam alios ad 
Mangum Hingam profugere, e uestigio quam celerrime 
fieri potuit armati equos conscendimus et Antonium 
Rodericum Gueuaram praetorem secuti et milia passu- 
um quattuor et uiginti continenti labore progressi eos 
cepimus uinctosque in urbem duximus et asseruandos 
in carcere, donec ipse uenias aut aliud de illis statuas, 
praetori tradidimus. qui egregiam in persequendo ca- 
piendoque Didaco Almagro operam nauauit omnibus- 
que neruis contendit atque elaborauit ne ille euaderet, 
aperteque re ipsa ostendit et declarauit quantum Caesa- 
rem amaret et coleret ac te diligeret. talem certe Gueua- 
ram existimare plurimique facere debes qualem se ipse 
gessit cum aliis in rebus tum in hac praecipue quae e 
Caesaris erat commodo et reipublicae salute. hoc enim 
et uirtus eius postulat et opus quod effecit meretur. 
nam ut Didacum Almagrum capi magno emolumento 
fuit reipublicae, sic non paruo detrimento fuisset, si iste 
rebus plane suis diffisus ad Mangum Hingam confugis- 
set, quippe cum inde Hispanos qui suae erant factionis 
ad se arcessisset atque euocasset exercitumque cons- 
cripsisset atque comparasset et una cum Mango Hinga 
maximam his regnis calamitatem intulisset ac multis 
nouisque incommodis et difficultatibus ea affecisset. 


12 Rodericum Gueuaram] cf. adn. ad 7.138.1 || 13 ne ille ... 
declarauit SP? : om. P | te SP : om. S | existimare S : -maret P 


LIBER SEPTIMVS 77 


Rodericum Salazarem ex edicto tua manu subscripto, 
quod ipse sibi a Gomezio Roia relictum dicit, libenter 
accepimus, ut regis nomine ac tuo Cuscho, sicuti iubes, 
praesit et magistratum gerat. sed te oramus et obsecra- 
mus ut quam primum in hanc uenias urbem, quo ex 
tantis laboribus quantos pro republica defendenda sus- 
tinuisti requiescere curasque animi remittere aduentu- 
que tuo perditam miseriis ciuitatem leuare possis. ex 
hac autem urbe, quae princeps et caput est totius Per- 
urae, multo rectius quam ex alia Peruranas Cuschanas- 
que prouincias reges, gubernabis et conseruabis atque 
ut in perpetua pace, concordia et traquillitate esse pos- 
sint prouidebis et commodius quod opus erit admini- 
strabis et conuulsum reipublicae statum figes atque fun- 
dabis. si quid uero noui acciderit auditumque et 
alatum fuerit, ex litteris quas crebro ad te mittemus 
clarissime intelleges. Cuschi IX kalendas Octobris.’ 

Sed et praefectus alias postea litteras a senatu populo- 
que Cuschano hoc exemplo accepit: 'gratissimae nobis 
fuere litterae quas a te Garsias Lassus Vega attulit. gra- 
tissimum etiam erit, si de his rebus quae uel ad Caesa- 
ris honorem uel ad dignitatem tuam pertinebunt nos 
certiores feceris. et quoniam ex unis atque alteris litteris 
quas ad te dedimus cognoscere potuisti quam maxima 
iucunditate propter aduentum tuum perfusi fuerimus, 
quam optatissimam etiam gratulationem ad Virginis Ma- 
tris templum propter rem bene gestam et rempublicam 

a te conseruatam fecerimus, id tantum referemus, nul- 
lum nos adhuc finem agendis Deo gratiis et gratulatio- 
nibus habendis facere, cuius uoluntate haec res exitum, 
3 sicuti optabamus, sane felicem habuit. ideo iustis preci- 
bus ab omnipotenti Deo petimus ut quam longissimam 
tibi uitam cum salute et incolumitate det, quo munus 
tuum exsequi et tueri et officium Caesari praestare et 
hanc rempublicam Peruranam ad communem omnium 
4 utilitatem augere et amplificare possis. quod uero de 
militibus Almagri scribis, ita fiet ut imperas atque in 
his custodiendis, qui capti atque in carcere sunt, donec 
5 aliud a te decernatur, summa adhibebitur cura. sed te 
etiam atque etiam oramus ut tormenta campestria quae 
sumptibus ciuium Didacus Almagrus fudit atque ex ur- 
be abduxit in eam reduci iubeas; sunt enim ad ipsius 
urbis defensionem contra Indos maxime necessaria. Ro- 
6 dericum Salazarem pro praetore hactenus nomine tuo 
habuimus, quoad Garsias Lassus Vega edictum regium 
una cum litteris tuis nobis dedit. ex quo edicto Antoni- 
um Gamam iuris consultum in eius locum suffecimus. 
ille ut se magistratu abdicauit, statim ad te est profec- 
7 tus. de reliquo quid agendum sit tu ipse statues. Cuschi 
HII Nonas Octobris. sed hoc ascribendum duximus: 
Rodericum Loram ornatissimum adulescentem ad te 
ire. is Lora cum Mango Iupangue Hinga de pace et 
concordia egit eique persuasit ut sese ipse in amicitiam 
tuam conferret uoluntariaque deditione in fidem et dici- 
8 onem regis Hispaniae ueniret. dignus est hic adulescens 

cui propter uirtutem quae praeditus est credas et quem 
in gratiam tuam recipias in numeroque tuorum habeas: 
quod ut facias a te uehementer contendimus, nam in 
hac re quam ipse suscepit egregiam praestabit operam. 
Senatus etiam Limensis sic ad Vaccam Castrum prae- 
fectum scripsit: "intelleximus ex binis litteris tuis te ab 
hostibus regis uictoriam reportauisse, nec dubitamus 
quin propter hanc uictoriam quam tibi Deus tribuit et 
tranquillitas perpetua in his regnis sit futura, ut Deus 
pie et sancte colatur et fides regi seruetur maiestatique 


142 


eius honor, ut par est, habeatur. Deum precamur ut te 2 


ab omni periculo conseruet, ut, quod in animo habes et 
omni studio contendis, commodis regis inseruias mu- 
nusque tuum ita exsequaris ut ille hanc prouinciam, 
quam auctoritate eius obtines et administras, liberam a 
sceleratissimis et perditissimis hominibus teneat. quod 
te facturum speramus atque confidimus. uerum ante- 
quam nuntius de uictoria Limam allatus esset, Soto- 
maiori mandauimus ut in Chincha ualle maneret et mi- 
lites qui ex Limae colonis essent atque illuc uenirent 
colligeret et per speculatores quid in exercitu regio, 
quid in hostium castris gereretur cognosceret nosque 
confestim certiores faceret, ut haec Ciuitas Regum in 
omnem euentum parata esset omnibusque rebus neces- 
saris abundaret. postea uero quam ex Indis, qui huc 
atque illuc discurrunt, cognitum est te felicissime cum 
Didaco Almagro proelio decertauisse uictoriamque ha- 
buisse, imprimis Deo gratias egimus, deinde Ioannem 


142 1 regis corr. To. : regii SP | nec dubitamus quin prop- 
ter hanc uictoriam reportauisse, quod iterawerat post repor- 
tauisse S, expunxit S? 


143 


774 CALVETVS, DE REBVS INDICIS 


Cacerem una cum aliquot militibus in Chincham ual- 
lem misimus, ut Almagranos qui ex pugna in eam se 
reciperent uallem, sicuti imperas, comprehenderet. Ca- 
ceres uero, cum in Sangallum uenisset, Nicolaum Ribe- 
ram, qui Hispanos quosdam in Chupis armis captos et 
uinculis constrictos in hanc ciuitatem ducebat, obuiam 
forte habuit. ceterum de his militibus ac de aliis qui 
capientur quid nobis faciendum sit tu ipse statues atque 
decernes. sed inique a Sotomaiore factum est, qui sep- 
tem equos captiuis abstulit. itaque te uehementer roga- 
mus atque oramus Sotomaiori praecipias ut quam pri- 
mum equos restituat. uias autem regias et militares 
seruari custodiisque et uigiliis circummunire iussimus, 
ne milites Almagrani clam transeant, sed cum equis et 
armis et auro et argento quod secum attulerint compre- 
hendantur. Limae VII Idus Octobris.’ 

Senatus quoque Trugillensis legatos cum his litteris 
ad praefectum misit: fad XV kalendas Nouembris litte- 
ras tuas Guamangae XII kalendas Octobris scriptas ac- 
cepimus. quibus sane litteris et multis in hanc rempu- 
blicam meritis tuis ita nos obstrinxisu atque obligasti ut 
te iure patrem liberatorem et defensorem Peruranae rei- 
publicae et appellemus et habeamus. Deum precamur 
ut tantum ipse meritum in caelo remuneret atque, ut 
aequum est, Caesar, dum uixeris, praemium quod pro 
defensa conseruataque republica amplissimum mereris 
tibi persoluat. nam si Peruram ipse habet, per te certe 
habet, qui eam crudeli dominatu, quo a tyrannis tene- 
batur, uirtute atque opera tua liberasti. quod si Francis- 

cus Pizarrus has prouincias perdomuit ad imperiumque 
Hispaniae adiunxit, tu eas a regis hostibus occupatas 
recepisti atque uno memorando proelio in regis pote- 
statem redegisti. quare tanto amplius praemium tibi 
debetur quanto maius fuit discrimen inter eos quos tu 
fudisti et Indos quos ille uicit. et nos quidem et liberi 
et posteri nostri perpetuo cognoscent perinde benefici- 
um a te accepisse ac Israelitas a Mose, ut qui eos a 
Pharaone Aegyptiorum rege uindicarit atque liberarit. 
ceterum cum primum Petrus Heraedia legatus tuus 
Trugillum uenit optatissimumque de uictoria nuntium 
pertulit (is dies fuit V Nonas Octobris), supplicationes 
decretae ludique propter uictoriam, ut iusseras, facti 
sunt et praetor eos qui erant in carcere emisit. qui dili- 
gentissime curat speculatoribus in locis idoneis disposi- 
tis, ne quis ex istis regis hostibus et patriae proditori- 
bus transeat et euadat, atque ita ut imperas deinceps 
fiet. sunt autem in hac urbe negotiatores, qui multa un- 
dique apportant mercesque conuehunt et non Trugillo 
solum sed Chaxapoiis etiam rem frumentariam proui- 
dent, quos praetor ex hac urbe egredi edicto uetuit, un- 
de magnum incommodum ambae ciuitates capiunt. ita- 
que te etiam atque etiam oramus ut datis uadibus, quos 
pro istis qui mercaturam faciunt praetor acceperit, libe- 
ram eis commeandi contrahendique, ne comercium 
quod habent cesset, facultatem des. at quoniam haec 
ciuitas templum non habet, collegimus ex multaticia pe- 
cunia octingentos tantum nummos aureos, sed haec 

summa ad structuram eius non sufficit. quamobrem te 
obtestamur atque obsecramus ut ex uectigalibus regiis 
pecunia in opus templi conferatur et praefecto aerarii et 
quaestori edicas ut ducenti aut trecenti nummi aurei 
qui annis proximis ex tributis exactis superfuerunt in 
hoc aedificium impendantur. nam hoc Caesar praecipue 
tibi iniunxit, ut cultus Deo adhibeatur, religio colatur 
et templa per Peruram aedificentur. ad haec non te latet 
miseros Indos qui Peruram planam incolunt infinitos 
prope labores tulisse et cottidie ferre: nam Hispani, qui 
uia regia, qua Trugilo itur Limam, iter frequenter 
faciunt, eos et onera umeris portare et cibaria sibi dare 
cogunt. quod factum ante, etiamsi memoriam praeteriti 
temporis repetas, numquam est ac ne auditum quidem. 
unde Indi adeo sunt uexati et fortunis euersi atque ex- 
inaniti ut omnes in seruitutem redacti plane esse ui- 
deantur. qui si nobis operam dant, hanc certe sub his 
condicionibus quas tu ipse statuisti dant. ideo omnibus 
precibus a te petimus, ut in reliquum tempus tantum 
malum uitetur, ne permittas deinde sarcinas Indis impo- 
ni (neque enim id facere tenentur), nisi sponte sua et 
mercede conduct. quod si aliter ac omni studio a te 
contendimus fiat, Indi prope exitium uenient extre- 
mamque sibi perniciem cum magna reipublicae calami- 
tate et regis incommodo inuenient, quam, ut certo sci- 
mus, depellere ab Indis curasti ac deinceps tamquam 
optimus Dei cultor et acerrimus nominis regis pro- 
pugnator communisque salutis et libertatis restitutor es 


depulsurus. Trugilli XII kalendas Nouembris." 

Tum et senatus Platensis sic uictoriam Vaccae Castro 
gratulatur: ‘ex unis tantum litteris quas a te accepimus 
aperte intelleximus te claram et gloriosam uictoriam 
cum immortali nominis tui fama consecutum fuisse. 
ex qua re quanta simus laetitia affecti facilius erit tibi 
existimare quam nobis scribere. quapropter libentissime 
in templo Deo supplicauimus ut haec uictoria quam 
tibi concessit sit maximum ad honoris et dignitatis tuae 
incrementum et firmissimum praesidium ad securitatem 
animorum et ad uitae nostrae et bonorum defensionem 
et custodiam. nam si tyranni eam uictoriam adepti fuis- 
sent, Platam coloniam funditus diruissent et uitam no- 
bis eripuissent et nos plane omnibus fortunis euertis- 
sent, propterea quod in regis nostri fide permansimus 
eumque semper coluimus et perofficiose obseruauimus 
mirificeque dileximus et nos quidem omnes tam Hispa- 
ni quam Indi qui Charcarum regionem incolimus com- 
munem ex hac uictoria utilitatem propter pacem et con- 
cordiam, quam perpetuam deinde speramus futuram, 
capimus, quippe qui pro certo habemus ex tam felici 
principio quod Deus dedit medium fore felicius et fi- 
nem felicissimum. faxit Deus ut respublica ex hoc bono 
statu in quo nunc est in meliorem perueniat eumque 
concordia retineat. ceterum, ne improuidos et neglegen- 
tes prorsus in curandis rebus publicis nos esse putes, 
Franciscum Almendram cum his ad te litteris mittimus, 
cui et quibusdam equitibus qui in castris sunt tuis cu- 
ram et procurationem negotii publici commisimus, ut id 

suscipiant, agant, conficiant quod ad gubernandam con- 
seruandamque hanc rempublicam pertineat. te multis et 
supplicibus uerbis oramus ut hoc quod petimus a te 
impetremus, quoniam Caesar non solum hanc Platam 
coloniam tueri sed multis etiam et magnis beneficiis au- 
gere atque ornare debet. id ipsum etiam tu ipse, qui 
nomine regio has prouincias Perurae planae et monto- 
sae cum imperio obtines, facere teneris. reliqua legato 
commisimus, qui singulari uirtute et prudentia praedi- 
tus est, cul ut fidem habeas te obsecramus. Platae IX 
kalendas Nouembris." 

Praeterea legati a Portu Vetere et a coloniis Quito, 
Piura et Arequippa gratulatum Vacca Castro de uicto- 
ria uenerunt. quibus ipse omnibus respondit ut gratu- 
lationes ad omnia Dei templa facerent, qui tam laetam 
et pulchram uictoriam dedisset, propter quam et pa- 
cem et concordiam inter se perpetuam essent habituri: 
se uero quae ad rempublicam optime dirigendam au- 
gendamque pertineret curaturum et de postulatis quae 
rettulissent. cogniturum et quod aequum esset factu- 
rum. multa ad communem omnium salutem Guaman- 
gae constituit et, quo laborem Indorum subleuaret, qui 
molestia et incommodo a militibus afficiebantur, Pet- 
rum Vergaram centurionem, qui fortem et militarem 
operam regi in proelio ad Chupas facto nauauerat, ad 
Bracchamoros, qui a Portu Vetere ortum solis spectant 
amplissimasque regiones sed maximis fluminibus et al- 
tissimis montibus impeditas incolunt, ut eos populos 
armis subigeret coloniasque ibi constitueret, redire iussit. 

Chaxapoias autem et Guancas Indos, qui inter Andes 3 
montes et austrinum mare siti sunt, Alfonso Aluarado 
et Moiobambam, quae ultra Andes posita est, loanni 
Perezio Gueuarae decernit et suos cuique milites attri- 
buit, ut eas regiones, unde euocati ambo ad bellum 
contra regis hostes fuerant et quas lustrare coeperant, 
sub imperium dicionemque regis Hispaniarum redige- 
rent coloniisque Hispanorum complerent. quin et prae- 4 
mia, quae Caesaris nomine [quae] ante commissum ad 
Chupas proelium ducibus et militibus promiserat, quo 
fidem ipse suam liberaret, se Cuschi persoluturum pro 
certo affirmauit. 

His rebus omnibus Guamangae administratis atque 146 
prudenter constitutis, praefectus cum turmis equitum 
uia regia Cuschum, quod Guamanga abest milia passu- 
um ducenta quadraginta, profectus est atque bidui itine- 
re ad regia Bilcarum hospitia peruenit. at uero in ea uia 2 
regia, quae inter Guamangam et Bilcas intercedit, Chu- 
parum sunt iuga et plana eo deinde proelio quo Didacus 
Almagrus cum exercitu uictus fususque fuit i insignia per- 
petuo futura. Indi uiae regiae utrimque contermini par- 3 
tim mitimaes partim oreiones fuere, sed longe alii atque 
Cuschani, qui et genere et factis nobilissimi habebantur. 
omnes iisdem institutis et moribus quibus ceteri Perura- 
ni utuntur, sed quamquam Solem colunt, tamen occulta 
sacella habent, in quibus diis manibus infernis sacrificia 

faciunt et responsa accipiunt. sunt enim auguriis et diui- 
nationibus maxime dediti. ex signis quae obseruant res 
futuras praedicunt. in quibus praedicendis et se ipsos et 

4 alios fallunt. milio et aliis seminibus et radicibus eduli- 
bus et pecore tam domestico quam siluestri abundant. et 
sane Indi indigenae usque adeo strenui et fortes fuere ut 
lupangues Hinga numquam illos in potestatem dici- 
onemque suam redigere potuerit, donec altissimam muni- 
tissimamque natura rupem, in quam se Indi magno nu- 
mero receperant, obsedit eosque tandem fame paene 
absumptos deditionem facere coegit, cum ipse prius So- 
ras Lucanosque feroces bellicososque populos armis 
perdomuisset, qui etiam ad Guamangam ciuitatem perti- 

5 nent. quae nomen ab oppido Indorum Guamanga ad 
montium Andium radices posito accepit. deinde in loco 
magis idoneo et plano haud procul a quibusdam monti- 
bus qui ad austrum uergunt collocata ideo fuit, quoni- 
am, cum nullae coloniae inter Limam et Cuschum essent 
positae, Hispani qui ultro citroque iter faciebant a Mango 
Hinga, qui Cuscho amisso se in Viticorum regionem ul- 
tra Andes sitam contulerat, et uita et bonis spoliabantur. 
147 At uero Franciscus Pizarrus, ut tantum uitae discri- 
men et periculum uitaretur et uia regia ab Indis qui 
erant in armis tuta esset, omnes regiones ab Andibus 
ad austrinum mare quae inter Xauxam et Andabaylas 
intersunt Guamangae attribuit. agri autem  Limensis 
Xauxam, Cuschani uero Andabaylas terminum esse ius- 

sit et ciuibus tam Limae quam Cuschi quibus agros 
Indosque inter Xauxam et Andabaylas diuiserat edixit 
ut continuo aut eos relinquerent aut in nouam coloni- 
am se conferrent. ceterum Guamangam ipse Pizarrus 
eo die qui fuit V Idus Ianuarii anni MDXXXIX aedifi- 
candam curauit. quae ad solis ortum montes Andes, ad 
occasum uero mare austrinum habet. et Guamanga ciui- 
tas Sancti loannis Victoriae a Christophoro Vacca Cas- 
tro summo Perurae praefecto appellata natura, situ, sa- 
lubritate et miti caeli temperie atque aedificiorum 
descriptione ac pulchritudine est sane quam nobilis. 
nam domus cum suis quaeque turribus excelsis ex poli- 
tissimis lapidibus et laterculis coctilibus et tegulis sunt 
exstructae. iuxta urbem amoenissimus riuus decurrit, 
qui abunde dulces ad potum aquas ministrat. in ualli- 
bus autem Vinachio amni proximis, ubi coloni Hispani 
suas uillas et ingenti quidem columbarum multitudine 
refertas habent, magna tritici uis colligitur, quod can- 
dore ac pondere Baetico comparari potest. quin et in 
illis uallibus atque in aliis finitimis uites et arbores frugi- 
ferae et legumina et alia semina ab Hispania usque ad- 
uecta mire proueniunt. ac demum tota illa regio iucun- 
da, opima et fertilis ad regia usque Bilcarum hospitia 
est. 

Haec autem hospitia, quod in media sunt Perura, In- 
di umbilicum regni Hingarum fuisse tradunt, quippe 
quae tanto terrarum spatio ab urbe Quito quanto a 
Chilia prouincia distant. hic enim et illic fines imperii 
Perurani fuere. et Bilcae quidem celeberrimum et maxi- 

me operosum et Hingarum et principum donis ditissi- 
mum Solis templum cum magno sacerdotum, artificum, 
ministrorum et uirginum nobilitate, forma, religione in- 
signium numero habuere. ad cultum autem eius templi 
quadraginta Indorum milia deputata fuisse traduntur, 
quorum alii aliis suo ordine suoque tempore inuicem 
succedebant, prout is qui Hingae nomine ei praeerat 
prouinciae disponebat. hic pulcherrima Topae Hingae 
palatia atque amplius septingentae erant domus ad 
montis radices positae, ubi arma, uestimenta et uectiga- 
lia et tributa reponebantur. nam Bilcae, ut Caxamalca et 
Xauxa, multarum caput regionum fuere. at templum 
Solis et hospitia regia ab Iupangue condita et alia aedi- 
ficia usque adeo sunt diruta ut nihil eorum praeter pa- 
rietes quosdam et politissimos lapides, ex quibus illa 
fuerunt effecta, exstet; omnia namque Hispani in eruen- 
dis effodiendisque thesauris euerterunt. multum auri et 
argenti in templis Solis et Hingarum et principum et 
nobilium sepulcris inuentum est. 

Iam uero Vacca Castrus aliquot dies in Bilcis com- 
moratus primum loannem Perezium Didaci Almagri 
centurionem a fuga retractum in Chupas duci atque in 
eo loco, ubi proelio hostes regis uicit, equis distrahi 
discerpique et membra eius feris relinqui mandauit. 
deinde legatos Quiti, Piurae, Trugilli, Limae et aliarum 
ciuitatum, qui Guamangam gratulatum ei de uictoria 
uenerant et postulata detulerant, cum [eorum] aequis 
honestisque postulationibus eorum concessisset, domos 

dimisit. Petrum etiam Puellaeum inde in Guanucum ire 3 
iussit, ut ibi eam coloniam deduceret, quam primum 
Gomezius Aluaradus sub Francisco Pizarro praefecto 
eo posuerat anno qui fuit Christi MDXXXIX, sed eam 
ipsam propter Indorum rebellionem ille reliquerat. ean- 
dem postea Indis iam pacatis Petrus Barrosus, qui cum 
Alfonso Voxmediano et aliis equitibus Hispanis a Gar- 
sia Aluarado Didaci Almagri duce captus in uinculaque 
Trugilli coniectus fuit, collocauerat deserueratque, ut 
militarem regi suo operam contra Almagrum nauaret. 
et sane Castrus in deducenda ea in Guanuco colonia, 4 
quae nomen a Legione Gemina, Hispaniae Tarraconen- 
sis ciuitate, accepit, et in agris Indisque diuidendis et 
terminis eius coloniae designandis multum utilitatis illis 
prouinciis attulit. nam controuersias quas coloni Legio- 
nis in Guanuco et ciuitatis Finium, quae Leuantum in 
Chaxapoiis dicitur, inter se habebant de finibus sedauit 
et pacem et amicitiam inter ipsos fecit atque confir- 
mauit. Indos etiam, qui duce Illatopa repentinas incur- 5 
siones nunc in Chaxapoias, nunc in Guanucum hostili- 
ter faciebant magnisque detriments et incommodis 
colonos utriusque ciuitatis afficiebant, per Petrum Puel- 
laeum coercuit ac repressit. nam tandem Illatopa, Indo- 
rum qui in armis erant dux acerrimus, a Ioanne Varga 
uictus et captus se totum in amicitiam et fidem et uo- 
luntariam Vaccae Castri praefecti societatem contulit 

ac tum demum illae deinceps coloniae et prouinciae 
tutae ab excursionibus et caedibus et latrociniis Indo- 
rum fuere. 

Praefectus ex Bilcis iter in urbem Cuschum coeptum 
uia regia intendit. Bilcam fluuium, qui Bilcis nomen 
dedit, ponte craticio transit. ad fontes huius amnis sunt 
Sorae et Lucani gentes bellicosae et auri et argenti ferti- 
les et Hingis olim adeo acceptae ut liberi principum et 
nobilium eius prouinciae in regia Hingarum Cuschi edu- 
carentur. ingens pecoris lanigeri et domestici et silues- 
tris in ea regione est numerus. idem mores, eadem lin- 
gua est Soris atque Lucanis; laneis induuntur uestibus 
et capitum insignibus a ceteris Indis montanis distin- 
guuntur. Castrus eo die in Vramarcam uenit. hanc regi- 
onem, quae milia passuum uiginti octo a Bilcis abest, 
mitimaes incolunt, qui ex Hingarum instituto ex alia 
regione consumptis bello indigenis in Vramarcam com- 
migrarunt. ex qua regione praefectus iter per Andabay- 
las uia regia conficere perrexit et ultra prouinciam pro- 
gressus ad Abancaium fluuium milia passuum triginta 
sex ab Andabaylis, deinde ad Apurimam rapidissimum 
et altissimum flumen milia triginta duo ab Abancaio ad 
Limatambi deuersoria nullo die itinere intermisso per- 
uenit. utrumque autem ipse amnem pontibus ex arbo- 
rum ramis et radicibus in modum rudentum antliarum 

quibus aqua hauritur factis et super singulas pilas lapi- 
deas in ripis utrimque positas iniectis turmas equitum 
traduxit. traditur fama ex Andabaylis Ancoallum du- 5 
cem illum clarissimum et fortissimum fuisse, qui, cum 
tyrannidem Hingarum nec immanitatem legatorum fer- 
re posset, cum ingenti Chancarum numero, qui sunt 
eum secuti, magnis praeclarisque rebus in Tharama et 
Bombone gestis Andes transit et coloniam ad cuiusdam 
lacus ripam qui est ultra Moiobambam flumen posuit. 
Haec prouincia Andabaylae locuples ac referta est 151 

longeque patet. copia frugum et fructuum abundat. 
quam plurimae enim arbores fructiferae in locis apricis 
sunt satae, multae etiam pecudes cum domesticae tum 
maxime montanae per Andabaylas pascunt. hanc pro- 
uinciam Chancae olim feri et indomiti Indi interfectis 
Quichuis, qui eam possidebant, armis occuparunt. qui 
postea multis proeliis ab Iupangue Hinga uicti (Cus- 
chum enim obsederant) imperium eius et leges et caeri- 
monias religionesque in deos accepere. et Chancae qui- 2 
dem tunicis et stragulis ex lana uestiuntur. capillis sunt 
promissis, quos torquent et in nodulos minutos colli- 
gunt. domos ex lapidibus constructas habitant. dies sta- 
tos ad ludos et saltationes habent. animas, quas xongo- 
nes sua lingua appellant, immortales, ut plerique Indi 
montani esse credunt. ideo principes suos uita iam 
functos cum his uxoribus uiuis quae praestanti sunt 
forma et multo auro argentoque in sepulcris condunt. 
in Andabaylis etiam et ad ripas Abancaii, ubi Alfonsus 3 

Aluaradus Francisci Pizarri praefecti legatus uictus cap- 
tusque a Didaco Almagro Cuschi praefecto fuit, et 
Apurimae pulcherrima et sumptuosissima Hingarum 
aedificia fuere. 

152 Praefectus ex Limatambi hospitiis, quo etiam nomine 
alii pagi et ualles ut Pacaritambus et Pomatambus sunt 
appellatae, montem Bilcacongam transit, ubi Didacus 
Almagrus pater antea quam Cuschum intraret proelio 
cum Índis decertauit, et uia ille regia iter faciens Xaqui- 
xaguanam uallem est ingressus, quae ab urbe Cuscho 

2 milia passuum uiginti abest. haec uallis plana est atque 
inter montium iuga inclusa nec longe nec late obtendi- 
tur. fecunda et culta olim maxime fuit. in hanc uallem 
solebant Hingae animi relaxandi causa se frequenter 
conferre, ubi maxima et sumptuosissima habebant hos- 
pitia. quae certe omnia et quae in Andabaylis et in Ab- 
ancaii et Apurimae fluminum ripis atque in Limatambo 
ita sunt destructa demolitaque ut nihil eorum aedifici- 
orum supersit, nisi tantum quaedam caementa et rudera 

3 uetera. hic Franciscus Pizarrus Chalicuchimam Atabali- 
pae principis legatum exuri iussit aliaque etiam in hac 
ualle memoratu digna contigerunt, quae suis locis per- 

4 sequemur. haud procul ab ea ualle amnis nascitur, cuius 
aquae et riui undique confluentes paludem ingentem et 
profundam et caeno limoque adeo refertam efficiunt, 
quae transiri difficulter potuisset, nisi Hingarum 1ussu 
uia regia per mediam paludem super pontes lapideos 

firmissimis utrimque muris cinctos longitudine trium 
milium ducta strataque fuisset. aqua subter fornices ae- 
quis inter se spatiis distantes influit ac refluit. arcus illi 
pontium saxei Indorum manibus fuere constructi. opus 
plane admiratione et uisu dignum et in multa saecula 
duraturum. 

Ceterum Vacca Castrus ex ea ualle se in Ferdinandi 
Bacchicai uillam sex milibus ab urbe Cuscho distantem 
contulit. eo autem die multi equites et ciues Cuschani 
Vaccam Castrum officii causa inuisunt felicemque adu- 
entum et uictoriam ei gratulantur. insequenti uero die 
re diuinia prius facta (erat dies Dominicus ad III Idus 
Nouembris eius anni Christi qui fuit millesimus quin- 
gentesimus quadragesimus secundus) cum magno comi- 


153 


tatu iter Cuschum habuit. et cum iam milia passuum 2 


tria processisset, ad urbis ingressum equites et pedites 
suo quosque ordine disposuit: praeibant tympanistae ac 
tubicines, sequebantur Petrus Anzurius, Garsias Lassus 
Vega, Gomezius Aluaradus praefecti equitum et Fran- 
ciscus Roblaeus, signifer Petri Aluari Holguini tribuni 
militum, cum suis quisque turmis et signis militaribus, 
deinde cornicines ac tibicines; ipse autem Christopho- 
rus Vacca Castrus praefectus trabea cruce purpurea in- 
signi indutus equo colore coracino uehebatur, postea 
decem ministri ocreati et galeris et uesübus sericis orna- 
ti ueniebant et ab utroque latere milites praetoriani, 
quibus praeerat Rodericus Ocampus; ad dextram uero 
praefecti Christophorus Barrientus uexillum regium ge- 

stabat; hoc nobilissimi et fortissimi duces atque equites, 
qui egregiam in proelio ad Chupas nauarant operam, co- 
mitabantur; post uexillum Didaci Almagri aliaque signa 
eius militaria in eo proelio capta per terram trahebantur; 
ac demum Ioannes Perezius Gueuara et Nunius Castrus 
centuriones, qui pedites prope praefectum incedebant, 
milites tam hastatos quam tormentarios signis quidem 
suis erectis et extensis, hostilibus plane demissis et humi 
serpentibus in duos distributos ordines ducebant. 

Iam uero cum praefectus uia regia paulatim procede- 
ret, obuiam ei milia passuum ab urbe duo senatus cum 
magistratibus et praefecto aerarii et quaestore et procu- 
ratore regis est progressus. erant senatores tunicis seri- 
cis et togis purpureis amicti. quorum unus sic Vaccam 
Castrum praefectum est allocutus: ‘hic senatus populus- 
que Cuschanus qua laetitia perfruatur, quibus gaudiis 
exsultet, quanta iucunditate ac uoluptate perfundatur 
nullis explicari uerbis potest, quod te libertate quam 
amiserat recepta, sicuti a Deo optauit precibusque om- 
nibus petere contendit, saluum et incolumem et uicto- 
rem excipit, quod iucundissimo conspectu iam tuo frui- 
tur tranquillo quidem animo et quieto et a tyrannorum 
immanitate libero. qui hanc ciuitatem ita armis inuase- 
runt metuque oppresserunt ut eam quam ipsa uoluit ac 
debuit, etiamsi uota fecerit, operam regi suo praestare 
non potuerit. at quamquam imperium tyranni accipere 
coacta fuit, nihilo tamen setius in amicitia et fide regis 
sui perpetuo mansit. nam simul ac optatissimi nuntii et 

litterae tuae de uictoria uenerunt, statim in officio fuit 
reque ipsa palam et aperte quod antea clam et obscure 
facere non audebat est exsecuta. nec dubitat hic senatus 
populusque Cuschanus quin hoc persuasum habeas et 
fidem, quae in animis omnium ciuium contantius et fir- 
mius mansit, probes atque laudes eosque tanti beneficii 
accepti memores semper fore existimes. per te enim ui- 
tam habemus, per te libere et tuto bona possidemus, 
per te crudelissimo tyrannorum dominatu liberati su- 
mus. haec omnia tibi uni debemus. et sane non haec 
modo ciuitas sed uniuersa etiam Perura te patriae libe- 
ratorem in perpetuum dicet et agnoscet, cuius ceruici- 
bus iugum seruitutis deiecisti. sed uero haec ciuitas 
multis nominibus se tibi debere ingenue fatetur debe- 
buntque etiam posteri nostri in summique beneficii lo- 
co habebunt, quod ipse post tot pericula quot terra ma- 
rique pertulisti, post tantos labores quantos in 
reciperanda Perura sustinuisti, denique post debellatos 
regis hostes et patriae proditores, quos singulari uirtute 
tua et prudentia uicisti, in hanc urbem ideo uenisti, ut 
inde haec amplissima et ditissima Perurae regna nomine 
Caroli maximi Caesaris Hispaniarum regis gubernares 
atque moderarere et hanc clarissimam optimeque meri- 
tam ciuitatem non administrares solum, sed multis ma- 
gnisque etiam commodis augeres.' 

Praefectus constantiam et diligentiam senatus quam 
in Didaco Almagro aliisque regis hostibus capiendis ad- 
hibuisset uerbis extollit: ipsum rem se dignam et Caesa- 
ri pergratam patriaeque utilem atque salutarem fecisse. 
fidem ciuium probat et laudat, qui oppressis summa 

animis formidine eam tam constanter conseruassent: ne- 
que uero se ambigere quin ui et armis compulsi Dida- 
cum Almagrum accepissent imperataque eius fecissent, 
idque facile inde apparere sibique constare, propterea 
quod, ubi Gomezius Roias diploma regium senatui po- 
puloque Cuschano attulisset, extemplo et quidem om- 
nium hominum consensu Vaccam Castrum Perurae 
praefectum in publico ac in foro etiam non in secreto 
nec intra parietes appellassent atque e uestigio, cum hos- 
tes regis caesos fusosque ad Chupas audiissent, in fi- 
dem, quam numquam occulte deseruissent, aperte re- 
diissent in officioque mansissent; hoc imprimis Caesari 
gratissimum futurum in eamque ciuitatem studia sua et 
maxima beneficia collaturum; se idcirco eo uenisse, quo 
eam rempublicam augeret atque amplificaret imperium- 
que Peruranum regeret finesque eius defenderet ac lon- 
gius quam tunc essent regis Hispaniae nomine propaga- 
ret omnesque Perurae prouincias atque ciuitates in pace 
et concordia atque in officio contineret. 

Haec cum praefectus dixisset, magistratus rudes siue 
uirgas regias, quas iustitiae uocant, ei tradunt. quas ipse 
accepit et continuo reddidit eosque ipsos benigne salu- 
tauit uerbisque honorificis est prosecutus. reliquos uero 
omnes qui aderant quique aduentum et uictoriam gra- 
tulabantur iucundo laetoque uultu excepit et comiter 
unum quemque appellauit. senatores inde laetantes gra- 
tulantesque ipsum perducunt et, cum proxime Cus- 
chum iam uentum esset, omnis multitudo cum coniugi- 
bus ac liberis sese ex urbe uelut ad spectaculum 
triumphi effudit. ac subito duae equitum turmae habitu 

Numidico bicolore egressae concitatis equis ante con- 
spectum praefecti utrimque concurrerunt et, cum certa- 
men ludicrum huc atque illuc flectentes ac reflectentes 
equos celebrassent, sese cursu celeri in urbem recepe- 
runt. 

Erat autem ciuitas ad excipiendum praefectum egre- 
gie instructa atque ornata: multi et crebri arcus trium- 
phales per uiam longam et latam quae a porta ciuitatis 
ad templum maximum ducit erecti atque ex ramis arbo- 
rum intertextis floribus facti, uia uero iuncis et aliis 
herbis tecta. pendebant ex domorum fenestris tapetes 
ex filo aureo et argenteo et serico contexti, unde princi- 
pes et nobiles feminae tam Hispanae quam Indae ac 
puellae eximie ornatae praefectum uenientem conspicie- 
bant. fluuius paruus mediam perfluit urbem. hic pon- 
tem ad Diuae Mariae aedem, quae Mercedis dicitur, ha- 
bet, unde aditus in forum patet. super eo ponte lapideo 
castellum turritum et densis undique cinctum pinnis ex 
tabulis iaspideo colore depictis ad tempus erat con- 
structum. singulas utrimque habebat ianuas et quidem 
maximas et uarietate florum, ut oculi tenerentur, pictu- 
ratas. id ipsum etiam castellum uiolis purpureis et luteis 
ac rosis albentibus et puniceis erat pictum. denique ni- 
hil relinquebatur quod ad portarum, uicorum, uiarum 
platearumque omnium ornatum, qua praefectus iturus 
erat, excogitari posset. 

Iam uero ad ianuam castelli pulcherrimus stabat Cu- 
pido arcu intento et sagittis ex umero pendentibus et 

ad imaginem usque Cupidinis duo funes ex totidem cas- 
telli pinnis religati protendebantur. inter ipsos uero fu- 
nes puer septennis et formosissimus stola candida, alis 
et diademate in angeli formam ornatus et manu duas 
claues argenteas in modum crucis tenens stabat seque 
attolli in auras uidebatur. ianua castelli erat clausa. ad 
quam cum praefectus accessisset ac iuxta Cupidinem 
constitisset, puer subito deuolans ante praefecti equum 
substitit et bracchium porrigens claues ipsas aureas ciui- 
tatis praefecto dedit, quas ipse accepit, et puer reuo- 
lauit. repente ianuae patuerunt confestimque uigiles et 
custodes castelli, ut publicam significarent laetitiam, 
tormenta tam muralia quam manualia ingenti fulmineo- 
que fragore, qui longissime audiebatur, ingredient 
praefecto eo quo ipse uenerat ordine soluerunt. hoc ip- 
sum milites tormentarii quos Nunius Castrus centurio 
ducebat uicissim fecerunt. praefectus autem ciuium 
fauore cum plausibus clamoribusque et aliis laetitiae sig- 
nis fuit exceptus. quin et matronae primores ciuitatis 
et uirgines nobilissimae praefectum ex fenestris, unde 
ipsum per uiam incedentem conspiciebant, gaudentes 
uehementerque laetantes salutabant felicemque et opta- 
tum in urbem aduentum et uictoriam gratulabantur. et 
cum ad aditum fori iam accederetur, ordo sacerdotum 
uestibus aureis ornatus et sceptra aurea manibus tenens 
maxima cum gratulatione et laetitia praefectum excepit 
laudesque eius uoce suaui atque canora concinuit, quod 
se fortiter ipse sagaciterque gessisset, quod eximia uir- 
tute inuictique animi uigore hostes regis et patriae euer- 

sores uicisset atque fudisset eosque meritis debitisque 
poenis affecisset, quod Perurae prouincias immani ty- 
rannorum seruitute exemisset easque in potestatem di- 
cionemque regis Hispaniae redegisset. atque haec et alia 
sacerdotes uersiculis Hispanis concinentes praefectum 
in templum Diuae Mariae uirginis matris, ut mos est, 
deduxere. 

Quo cum peruentum esset, praefectus ex equo des- 
cendit ac primum sanctissimam ex auro crucem pie 
augusteque ueneratur atque osculatur. deinde, cum in 
templum eodem comitatu ingredi inciperet, diuinum il- 
lud canticum TE DEVM LAVDAMVS uariis organo- 
rum sonis modulatum magna cum tranquillitate atque 
animi sui iucunditate audiuit. postea summum eius tem- 
pli sacerdotem, qui crucem auream manibus gestabat, 
ad sacrosanctam usque aram secutus est supplexque ibi 
flexis genibus Deo gratias egit, quod ipse post tot labo- 
res, post tot pericula in asserenda reipublicae libertate 
terra marique suscepta cum incolumitate tam pulchra 
claraque uictoria parta et prouinciis Perurae iam recep- 
tis atque pacatis in illud Diuae Mariae uirginis templum 
sanctum ac religiosum perductus tandem fuisset. post- 
quam uero praefectus Deum sancte ueneratus precatus- 
que fuit, in sella, quae una cum puluino ex auro textili 
erat illic posita, sedit et contionem breuissimam quidem 
sed gratissimam quam Thomas Sammartinius Domini- 
canus uir pietate diuinarumque rerum scientia insignis 
habuit libenter attenteque audiuit. ad quam concursus 

prouinciae tam Peruranae quam Cuschanae ab eo acce- 
pissent quantumque commodi consecuta fuissent. haec 
ipsa beneficia et commoda cum laudibus rebusque eius 
praeclare gestis coniunxit. aequum iustumque esse cla- 
mabat ut cuncti eum diem ad omnia diuorum puluina- 
ria in precibus et gratulationibus propter uictoriam 
quam Vacca Castrus nomine regis ex reipublicae causa 
adeptus fuisset agerent nomenque eius et res fortiter 
gestas publicis aeternisque monumentis inciderent at- 
que insculperent posterisque traderent, ut memoriam 
Vaccae Castri praefecti quam optime de republica Peru- 
rana meriti perpetuis dignisque laudibus celebrarent, 
quippe qui Peruram duro seruitio exemisset, qui tyran- 
nidem destruxisset, qui ciuitates eius prouinciae et po- 
pulos miseriis coopertos et a saeuis intolerandisque ty- 
rannis oppressos atque afflictos ita in libertatem 
uindicauisset ut iam omnes et tuto uiuere et bonis suis 
libere frui possent. 

Ceterum, cum Thomas contionandi finem fecisset, 
praefectus cum senatu et aliis qui ipsum comitabantur 
templo egressus equum conscendit et magnificentissimo 
acceptus hospitio epulum (iam enim instructae appara- 
taeque erant epulae) sacerdotibus praecipui nominis ac 
dignitatis et magistratibus et senatoribus, tribunis aera- 
ri, ducibus et equitibus et honestissimis quibusque 
ciuibus dedit. milites autem in hospitia diuisi et benigne 
a ciuibus excepti liberaliterque tractati fuere. quantum 
uero gaudii, quantum laetitiae eo ipso die ac nocte tota 
ciuitas ex Vaccae Castri aduentu et uictoria ceperit non 

ludis solum editis et multis pyris per uicos et plateas 
exstructis et accensis significauit, sed re etiam et factis 
planissime declarauit. 

Insequenti die Vacca Castrus pro summo magistratu 
quem gerebat et pro persona quam sustinebat rem fa- 
miliarem constituit domumque instruxit. nam praeter 
ianitores et administros et tubicines, cornicines et tibici- 
nes et stipatores corporis, quibus Rodericum Ocam- 
pum praefecit, nobilissimos etiam quosdam equites se- 
cum habuit. in his fuere Ioannes Luna, Ludouicus 
Ribera Hispalensis, loannes Sandouallius, Alfonsus 
Perezius Schibellus, Ioannes Caceres, Rodericus Salas 
Toletanus, Gomezius Roias, Rodericus Perbonus, Dida- 
cus Nunezius Vacca, Ferdinandus Mexia Hispalensis, 
Petrus Cabrera, Alfonsus Montmaior, Ioannes Saauedra 
et Rodericus Pantoia. quos omnes praefectus et seruos 
et equos suis opibus sustentabat magnificeque eos trac- 
tare iubebat ingentesque sumptus in alendis illis faci- 
ebat, propterea quod ipse existimaret deuictis ab se re- 
gis hostibus et pace tota prouincia iam constituta ad 
conseruandam Peruram et ad municipia coloniasque in 
officio et fide retinendas et ad auctoritatem suam com- 
muniendam atque defendendam, ne in contemptum ue- 
niret, ita fieri oportere. sed enim praefectus necesse ha- 
buit ita facere; nam gentes Peruranae seditiones et 
discordias concitare nouisque identidem rebus studere 
solent nec pluris praefectum faciunt quam quanti se ip- 

tum custodes satellitesque sibi constituere et fortissimos 
quosque equites et alios qui ordines duxerant domi su- 
ae alere praecipuoque in honore habere ac longe aliter 
quam Franciscus Pizarrus fecisset se gerere, ipsum res- 
piciebant, obseruabant, colebant neque ullum reipubli- 
cae motum afferre nec licentia nec scelere nec ea perfi- 
dia abuti audebant qua antea ad Francisci Pizarri 
praefecti caedem et qua postea ad Blaschi Nunezii Ve- 
lae exitium abusi fuere. 

Abadii (oppidi Pasti regionis 
populus) 5.80.1 

Abancaius (fluuius) 3.46.3: 
4.25.6; 26.2; 26.6; 36.9; 
39.2; 39.3; 47.12: 7.150.3; 
151.3; 1522 

Abissini (Africae populus) 
1.4.2; 4.3 

Abraeus, Franciscus (iuris 
consultus et ciuis Limensis) 
5.61.1: 6.74.1; 114.2 

Abyla (Africae mons) 1.10.3 

Achimelechus (sacerdos) 
6.114.2 

Aclensis (simus) 5.20.2 

Acos (nicus) 7.51.3 

Acus (promunturium) 3.20.1 

Aegaeum (mare) 7.106.4 

Aegyptiae pyramides 2.46.2 

Aegyptii (Africae populus) 
7.143.3 

Aegyptium zythum (potus) 
2.38.1 

Aegyptius sacerdos 2.9.2 

Aegyptus (Africae regio) 
5.11.3 

Aethiopes (Africae populus) 
1.42 


Aethiopia (Africae regto et 
regnum) 1.2.2; 4.2: 2.7.1; 
9.2: 7.38.1 


Aethiopicae terrae 
(= Aethiopia) 1.4.3 

Aethiopicum cinnamomum 
7.38.4 

Aethiopicum mare 1.36.2 

Aetna (Siciliae mons) 6.55.1 

Afri (Africae incolae) 4.47.22 

Africa (terrarum orbis pars) 
1.1.1-3; 2.2: 22.1: 3.8.2: 
4.46.1; 47.2; 47.33: 
6.47.3 

Africum litus 5.9.6 

Agnes (Francisa Martini 
Alcantarenis uxor) 5.66.2: 
6.21.1: 7.25.18 

Aguerus (miles Almagranus) 
7.20.4 

Aguerus, Didacus (cinis 
Limensis et Pizarri dux) 
4.21.3; 21.6: 5.54.2; 54.3; 
62.2; 68.6: 6.33.3; 40.1: 
7.119.2 

Agurtus, Petrus Cantaber 
(nauicularius) 5.20.2 

Aiala, Didacus (Francisci 
Pizarri legatus) 4.23.3; 
23.5; 24.1; 24.2 

Aiauaca (Perurae prouincia et 
oppidum) 6.72.4 

Album promunturium 
3.18.1; 19.1 

Alcazauensis, Simon 
(nauigator) 7.2.2 

Aldana, Laurentius 
(Trugillanus eques, Quiti 
urbis praetor, Castri dux) 
5.74.2; 76.2; 76.3; 81.5: 
6.82.2: 7.115.2 

Alexander VI (Pontifex 
Maximus) 1.9.3 

Alexander Magnus 
(Macedoniae rex) 7.13.8 

Alfonsus X (Hispaniae 
Vlterioris rex) 7.70.1; 82.3 

Alfonsus Hinoiosa, Petrus 
(Castri exercitus eques) 
7.51.4; 53.3; 115.2; 121.4 

Alfonsus Pacensis, Ioannes 
(senatus Limensis legatus) 
5.57.2; 69.6: 6.34.4; 36.1; 
36.5; 37.1; 110.3 

Alfonsus Palominus, Ioannes 
(ciuilium capitaliumque 
verum iudex Limensis qui 
Castri partes fouet) 5.68.3; 
68.6: 6.98.5; 114.5; 116.2; 
122.4: 7.21.2; 25.9; 58.1; 
60.6 

Allobroges (Galliae 
Narbonensis populus [= 
Sabaudia]) 4.47.33 

Almagrana factio (= 
Almagrani) 5.50.2: 6.92.4 

Almagrana gens (= 
Almagrani) 7.75.6 

Almagrani (Hispani qui 
Didaci Almagri et eius fili 
partes fouent) 4.33.7; 36.6; 
36.9; 37.1; 38.1; 38.3; 43.1: 
7.9.5; 18.1; 19.5; 20.1; 


25.21; 25.24; 25.45; 342; 
49.8; 90.1; 100.3; 108.5; 
115.4; 115.8; 117.2; 118.2; 
118.4; 119.4; 122.1; 123.1; 
123.2; 124.4; 125.2; 128.2; 
130.3; 131.2; 131.3; 131.15; 
135.4; 138.2; 140.8; 142.4; 
142.7 

Almagrum (Hispaniae 
oppidum) 1.28.1 

Almagrus, Antonius (miles 
Almagranus) 7.72.2 

Almagrus, Didacus pater 
(Noui Toleti praefectus) 
1.25.3 et passim 

Almagrus, Didacus 
adulescens (Didaci Almagri 
filius) 4.41.6; 43.1; 44.8 et 
passim in libris 
V-VII 

Almagrus, Hieronymus (dux 
Almagranus) 5.57.1: 7.72.2 

Almansor (Tidorae insulae 
rex) 2.6.1; 6.4 

Almayrales (populus) 7.5.4 

Almendras, Franciscus 
(Platensis ciuis et legatus) 
7.4.3; 144.4 

Alouinus (diuus) cf. Diui 
Bauonis templum 

Alpes (Europae montes) 
4.46.2 

Aluaradus, Alfonsus 
(Chaxapoiarum Indorum 
praeses; Pizarri et Castri 
exercituum praefectus) 
4.5.4; 7.4; 10.1; 24.1; 24.5; 
24.7; 25.1; 25.2; 25.4; 25.5; 
26.1—3; 26.7; 27.2; 27.3; 

27.5; 28.1; 28.3; 28.5; 29.5; 
36.2; 36.8; 36.9; 37.3; 39.2; 
39.5; 44.5; 45.1; 47.12; 
47.14: 5.77.1; 77.3: 6.4.1; 
12.1; 12.3; 12.5; 17.3; 
42.3—5; 85.3; 86.3; 87.1; 
88.1; 88.6; 88.7; 97.2; 
104.2; 104.3; 105.5; 105.8; 
105.9; 106.2: 7.49.6; 50.3; 
50.4; 51.1; 52.3; 52.4; 59.2; 
92.5; 101.1—3; 108.3; 118.1; 
118.2; 118.5; 121.6; 126.1; 
145.3; 151.3 

Aluaradus, Didacus (Petri 
Aluaradi patruus, partes 
Didaci Almagri patris 
fouet) 4.7.4; 16.5; 20.4; 
26.2; 32.2; 41.4; 42.1; 442; 
47.1; 48.2; 48.3; 49.1—4; 
50.2: 5.47.1; 48.1; 48.3 
Aluaradus, Ferdinandus 
(Didaci Almagri patris 
centurio) 4.7.4; 35.5; 36.9 
Aluaradus, Garsias (Didaci 
Almagri adulescentis dux) 
5.50.2; 54.2; 57.2; 62.3; 
68.2: 6.4.8; 13.2; 13.3; 14.1; 
142; 14.4; 16.1—4; 17.14; 
18.1; 22.4; 24.1; 26.3; 30.4; 
31.2; 33.3; 33.4; 34.1; 41.2; 
44.1; 44.2; 44.4; 48.4; 48.7; 
60.3; 73.2; 74.5; 82.1; 82.4; 
92.3; 93.14; 99.2: 7.3.1; 3.3; 
5.3; 8.2; 15.4; 25.1; 25.2; 
25.4; 25.13; 25.15; 25.22; 
25.25; 25.31; 27.1—4; 
28.1-3; 29.3; 29.4; 30.1-4; 
31.1-4; 32.2-3; 32.5; 32.7; 
32.9; 33.1; 36.2; 97.2; 149.3 

Aluaradus, Gomezius (Petri 
Aluaradi frater, Pizarri et 
Castri dux) 4.7.4; 16.5; 
44.5: 6.40.1; 85.1; 85.2; 
97.2; 100.4; 109.6; 115.1: 
7.108.1; 115.2; 115.7; 
149.3; 153.2 

Aluaradus, Petrus 
(Guatimalae praefectus) 
3.51.1; 51.2; 51.4; 52.1; 
52.3: 4.1.2-6; 2.2; 2.4-6; 
3.1; 3.2; 4.1; 4.2; 4.45 5.2; 
5.3; 7.1; 7.3; 7.4; 25.3; 
26.1; 26.4: 6.58.5; 85.1: 
7.13.7 

Aluarus, Didacus (Almagri 
miles) 5.51.5 

Aluarus Holguinus, Petrus 
(Cuschi urbis exercitus 
praefectus et Castri 
legatus) 4.26.6: 5.77.1; 
77.3: 6.9.4; 29.1—-3; 30.1; 


30.2; 30.4; 31.4; 38.1; 39.4; 
41.1; 41.2; 41.4; 42.1-5; 
82.2; 85.3; 88.1; 88.4; 88.6; 
89.1; 89.2; 89.4; 90.1; 90.4; 
90.6-8; 92.1; 94.4; 95.1; 
96.1—5; 97.2; 104.1-3; 
105.5; 105.8; 105.9; 106.2; 
106.5; 108.1; 122.1: 7.1.1; 
1.4; 4.3; 7.4; 12.7; 12.8; 
12.10-14; 25.20; 49.6; 50.3; 
50.4; 51.1; 59.2; 61.11; 
80.5; 80.6; 92.5; 108.1; 
111.1; 115.2; 115.3; 124.1; 
128.3; 129.1; 129.2; 131.5; 
134.1; 153.2 


Amadisius (historiarum 


fabulosus beros) 6.28.1 

Amazones (populus 
fabulosus) 7.43.3 

Amazonius fluuius (cf. et 
Maranon) 6.67.8: 7.43.3; 
44.1 

Ambatus (amnis) 3.2.4: 
6.58.1; 67.6 

America (Indiarum regio) 
1.16.1 

Anaquitus (Quitiae regionis 
campus) 5.85.2 

Ancoallus (Andabaylarum 
prouinciae Indorum dux) 
7.150.5 

Andabaylae (Perurae 
prouincia) 7.147.1; 150.3; 
150.5; 151.1; 151.3; 1522 

Andagoia, Ioannes (Paschalis 
Andagoiae praefecti filius) 
5.27.4; 28.2; 38.2; 38.8 

Andagoia, Paschalis (Sancti 
Ioannis amnis praefectus) 
5.25.4; 26.4; 27.4; 29.1, 38.1; 
38.2; 38.5; 38.6; 38.8; 76.2: 
6.48.5 

Andes (Indiarum montes) 
2.10.1; 10.2; 11.1; 14.6; 
14.7; 20.1; 22.4: 3.49.2: 
4.18.6; 44.5; 44.6; 45.1: 
5.38.1; 40.2; 41.2; 41.3; 
41.6; 79.1: 6.72.4; 842; 
87.2: 7.145.3; 146.5; 147.1; 
147.2; 150.5 

Andesuia (Cuschi urbis regio) 
3.492 

Angasmaius (amnis) 2.37.2: 
5.80.6 

Angoyacus (Xauxae amnis 
traiectus) 7.51.3 


Anthropophagi (Indiarum 
populus [= Canibales]) 
1.10.1 

Antiochia (Popaianae 
prouinciae oppidum) 
5.41.3; 41.6 

Antiqua Darienis urbs 1.15.3 

Antiqua (Atlantici maris 
insula) 5.14.5 

Antuerpia (Brabantiae 
oppidum in Gallia Belgica) 
6.42.3 

Anzerma (Popaianae 
prouinciae oppidum) 5.41.6 

Anzurius, Petrus (Francisci 
Pizarri et Castri dux) 
4.29.1; 32.4; 43.3; 45.1; 
47.16: 6.9.4; 28.5; 30.2; 
30.4; 83.3; 90.1; 97.2; 
99.1—3; 112.3; 113.2; 116.3; 
116.4; 120.1: 7.4.3; 13.10; 
13.11; 13.25; 52.5; 103.1; 
103.4; 108.1; 112.2; 115.1; 
115.6; 126.1; 128.2; 153.2 

Apurima (Perurae flumen) 
3.46.3; 48.1: 7.150.3; 151.3; 
1522 

Arabes (Asiae populus) 7.8.2 

Arabia (Asiae regio) 2.9.1 

Arabicus sinus 2.9.1; 9.2 

Arana, Rodericus 
(Hispaniolae insulae castelli 
praefectus) 1.8.4 

Arbizolum (Liguriae uicus 
iuxta Sauonam) 1.4.1 

Arbolancha, Bartholomaeus 
(Didaci Almagri 
adulescentis miles) 5.57.1: 
6.20.4: 7.72.2; 97.2; 130.3 

Archipelagus (Aegaei maris 
insulae) 7.106.4 

Arequippa (Perurae urbs) 
3.8.1; 9.2: 6.9.4; 21.5; 28.4; 
30.4; 41.2; 89.2; 92.4; 
115.11; 118.5: 7.1.3; 1.4; 
2.2; 2.3; 3.1; 3.2; 12.7; 
25.19; 25.20; 25.22; 25.34; 
97.3; 145.1 

Arequippienses (Arequippae 
urbis ciues) 7.2.4 

Argentea (Oceani australis 
insula) 1.39.1; 47.2: 3.18.2 

Argentea (ua in Hispania) 
6.2.3 

Argenteus (fluuius) 1.11.1; 
16.2: 3.46.3: 6.102.4 

Argeria (Africae urbs) 6.47.5 

Argo (nauis) 2.8.2 

Argonautae (Argo nauis 
beroes) 2.9.1 

Arguellus, Alfonsus 
(Hispanus uir qui ad 
Castrum confugit) 5.74.2 

Ariadenus Ahenobarbus 
(Turcarum classis 
praefectus maximus) 
4.46.1: 6.24.2: 7.25.29 

Arias Abulensis, Petrus 
(Terrae Firmae seu Aureae 
Castellae prouinciae 
praefectus) 1.25.5; 26.1; 
30.2; 34.3: 5.64.9 

Arica (australis Oceani 
portus) 3.20.3 

Aristides (Atheniensis dux) 
5.2.2 

Aristoteles (philosophus) 
3.8.4 


Arma (Popaianae prouinciae 
oppidum) 5.41.6 

Arraciphem cf. Arreciphius 

Arreciphius Trugillensis 
(Trugilli urbis portus) 
4.24.5: 6.81.3 

Artobriga (Germaniae urbs 
[= Ratisbona]) 3.43.3 

Aruietus, Martinus (Almagri 
miles) 5.51.5 

Asia (terrarum orbis pars) 
1.1.3: 3.8.2 

Assangari deuersoria 7.52.4 

Asta Regia (Baeticae 
oppidum) 5.6.3 

Astetus, Michael (Trugilli 
urbis praefectus) 4.7.2 

Atabalipa (Hinga 
Guainacapae filius) 2.50.2; 
37.2; 46.5: 3.1.1—4; 2.1; 
2.4; 4.1; 5.5; 24.1; 25.5; 
25.6; 26.1; 29.3; 29.4; 
30.3-6; 31.2; 31.4-8; 
32.1-3; 32.6; 33.1; 33.5; 
34.2; 35.1; 36.1; 36.2; 
36.4—6; 37.2; 38.1; 38.2; 
38.4—6; 39.1; 39.5; 39.4; 
39.6; 40.1; 40.4; 40.5; 
41.1-3; 42.4; 45.1-5; 45.8; 
46.1; 46.2; 46.5; 50.1; 50.2; 
50.10; 52.1: 4.4.5; 6.5; 11.4; 
13.2; 43.4; 47.5; 47.8; 
47.29: 5.64.1; 64.13; 83.3; 
84.1: 6.1.1; 67.6; 71.2; 71.3; 
84.1; 102.3: 7.152.3 

Atlantica insula (= Atlantis) 
5.13.3 

Atlanticum mare cf. Oceanus 
Atlanticus 

Atlanticus Oceanus cf. 
Oceanus Atlanticus 

Atlantis (Oceani insula 
submersa) 1.1.2: 5.13.3 

Atocus (Guascaris Hingae 
praefectus) 3.1.4; 2.2—4; 
3.1: 6.67.6; 71.2 

Atongaius (Chbiliae sinus) 
3.21.1 

Atris (zallis) 5.81.2 

Augusta Tiberii (Germaniae 
urbs [= Ratisbona]) 3.43.5 

Augustini promunturium 
1.16.2 

Augustinus (Dominicanus 
Limensis) 6.33.2 

Aula, Petrus (nauis magister) 
5.18.1 

Aulagarum lacus 2.29.5 

Aurea Castella (Indiarum 
regio) 1.26.1; 35.2 

Aurea Chersonesus (Asiae 
paeninsula) 2.7.1 

Aurea (Hispalis urbis turris) 
5.5.5 


Bacchicaus, Ferdinandus 
(ciuis Cuschanus, Castri 
dux) 6.30.3: 7.9.1.; 100.1; 
153.1 

Baetica prouincia cf. 
Hispania Baetica 

Baeticae gentes 5.6.1 

Baeticae lanae 2.21.2 

Baetici campi 6.58.5 

Baeticum bellum 1.3.1 

Baeticum litus 1.3.2: 3.7.2 

Baeticum triticum 7.147.3 


Baetis (Hispaniae flumen) 
1.16.1: 5.4.3; 4.10; 5.1-3; 
6.1; 6.3; 8.3; 8.7: 6.46.4; 
48.2: 7.2.1; 43.4 

Bahamus (sinus) 3.8.4 

Balboa cf. Nunius Balboa 

Balsa, Ioannes (Didaci 
Almagri adulescentis 
legatus) 5.50.2; 51.1; 51.5; 
51.6: 6.18.1; 20.4; 24.1; 
26.1; 36.1; 36.3; 48.4; 48.7; 
92.5; 93.14; 99.2; 118.3; 
118.6: 7.8.2; 15.4; 15.6; 
25.2; 25.4; 25.11; 25.25; 
25.31; 29.4; 30.4; 31.5; 
34.1; 36.3; 48.2; 61.19; 
63.2; 63.26; 72.2; 73.3; 
74.6; 76.1; 76.2; 77.5; 77.6; 
78.1; 80.1; 80.2; 80.6; 81.3; 
81.4; 85.1; 85.2; 86.4; 87.1; 
89.4; 91.3; 91.4; 92.1; 97.2; 
97.13; 107.1; 115.5; 115.7; 
124.5 

Bamba (Popaianae prouinciae 
regio) 5.79.4 

Barbara (diua) 5.9.9 

Barbaranus, loannes (cinis 
Trugillensis) 5.62.2; 63.1; 
632 

Barbosa, Duardus (Lusitanus 
nauigator, Magallanis 
socer) 2.6.3; 6.4 

Barcino (Hispaniae Citerioris 
urbs) 1.9.1: 4.46.1: 6.49.3 

Barcus, Petrus (Pizarri dux 
et ciuis Cuschanus) 3.39.1; 
39.3; 39.7; 39.8; 45.7: 7.9.2; 
25.23 

Barrancha (flumen) 5.64.5 

Barrientus, Christophorus 
(Castri uexillarius) 
6.97.2; 98.5: 7.108.3; 118.2; 
118.3; 118.5; 121.6; 126.1; 
153.3 

Barrius, Ioannes (ciuilium 
capitaliumque rerum iudex 
Limensis) 5.68.5; 68.6: 
7.25.9 

Barrius Nouus, Franciscus 
(senator Limensis et Castri 
nomine ciuilium 
capitaliumque rerum 
iudex) 6.32.2; 32.5; 33.3; 
36.4; 40.1; 110.1; 110.2; 
111.1 

Barrosus, Petrus (Hispanus 
uir a Garsia Aluarado in 
uincula coniectus) 6.13.4; 
14.4; 17.4: 7.25.13; 149.3 

Barutae (Carthaginiensis 
prouinciae insulae) 5.20.2 

Basilius (Graecus miles 
Almagranus) 7.130.3 

Bauonis templum cf. Diui 
Bauonis templum 

Belga aulaea 6.87.4 

Belgae (Galliae populus) 
2.40.7 


Belgium (Galliae regio) 2.8.1; 


40.7: 4.50.1; 53.1: 5.17.1: 
6.47.1 

Belisarius (lustiniani 
imperatoris dux) 5.2.2 

Beltrandus (iuris consultus et 
Indicus senator) 4.48.4: 
6.24.3 

Benalcazar, Ferdinandus 
(praeco) 7.12.3; 16.1 


Benalcazar, Sebastianus 
(Pizarri dux et Popaianae 
prouinciae praefectus) 
3.23.6; 27.3; 27.5; 32.6; 
46.5; 50.3; 50.5—10; 51.4: 
4.1.4; 2.1; 2.6; 3.2-4; 6.1; 
6.2; 44.7: 5.28.3; 29.1; 35.5; 
36.1; 38.1; 38.2; 38.6; 38.7; 
39.1; 41.1; 74.1; 76.1; 79.3; 
84.1; 84.8: 6.1.1; 20.6; 24.1; 
43.1; 48.3; 58.3; 58.5; 61.1; 
62.1; 72.7; 73.3: 7.56.5 

Bernardus (Pzurensis ciuis) 
6.75.2 

Berrius, Franciscus (miles 
Almagranus) 7.138.2 

Berrius, Ioannes (miles 
Almagranus) 7.138.2 

Bethanchorus, Ioannes 
(Gallus eques) 1.2.2: 
5.10.3; 10.4 

Bexendini (Quillacingarum 
Indorum populus) 5.80.1 

Bezerra, Franciscus (Castri 
miles) 7.119.4 

Bilbaus, Martinus (dux 
Almagranus) 5.57.1: 60.8: 
68.2: 6.31.2: 7.25.7; 34.1: 
61.19; 72.2; 91.3; 97.2; 
107.1; 115.3: 122.2; 130.1 

Bilbilitanus, Martinus 
(Hieronymita Sanctae 
Martbae pontifex) 5.20.5 

Bilca (flumen) 3.46.3; 48.1: 
7.19.1; 89.2: 89.4; 150.1 

Bilcaconga (mons) 7.152.1 

Bilcae (Perurae regio et 
deuersoria) 2.43.2: 3.46.6; 
47.3; 47.4; 47.7; 48.1: 

7.1.1; 7.2; 36.4; 50.1; 
54.1; 57.1; 60.12; 60.27; 
61.18; 62.1; 62.2; 63.14; 
63.15; 63.19; 63.23; 63.28; 
64.3; 65.2; 72.22; 73.3; 
91.3; 91.4; 92.5; 93.2; 
95.1; 97.11; 105.2; 146.2; 
147.3; 148.2; 148.3; 149.1; 
150.1; 150.2 

Biobius (amnis) 3.21.2 

Blaschius, Ioannes cf. 
Velaschius, Ioannes 

Blondus (rerum gestarum 
auctor) 3.22.5 

Bobadilla, Franciscus 
(Hispaniolae insulae 
praefectus) 1.25.1 

Bobadilla, Franciscus 
(Mercedis ordinis magister) 
4.30.2; 31.4; 31.5; 47.13 

Bombon (palus) 3.46.3: 
7.51.3; 

Bombon (Perurae regio) 
6.41.4; 98.3; 102.4; 102.6; 
114.5; 122.4: 7.150.5 

Bona Spes (Africae 
promunturium) 1.2.2: 2.7.] 

Bonae Fortunae portus cf. 
Bonae Venturae portus 

Bonae Venturae siue Bonae 
Fortunae portus 2.11.2: 
3.7.5; 14.4: 5.25.4; 25.6; 
26.1; 26.3; 26.4; 21.1—4; 
28.1; 29.1-4; 30.2; 30.3; 
31.4; 32.2; 34.4; 39.2; 43.1; 
52.1; 74.3: 6.5.1; 13.1; 
16.3; 48.2; 52.2; 93.14: 
7.25.13; 131.4 

Bononia (Italiae urbs) 3.43.2 


Brabantia (Galliae Belgicae 
regio) 6.42.3 

Bracchamori (Perurae 
populus) 4.44.5: 6.11.1; 
72.1; 72.4; 79.1; 79.2: 
7.145.2 

Brasilia (Indiarum regio) 
3.84 

Britannia (Europae insula et 
regnum) 1.2.1; 5.2; 23.1: 
5.5.5 

Britannus (rex) 1.5.2 

Brizenus, Alfonsus 
Beneuentanus (Francisci 
Pizarri socius in Gorgone) 
1.37.3 

Bruxellae (Galliae Belgicae 
urbs) 5.17.4 

Bruxellensia aulaea 6.87.4 

Bugia (Africae oppidum) 
6.47.5 


Burgensis arx (in Hispania) 
7431.2 

Buritica (Popaianae 
prouinciae iugum) 5.41.6 


Cabezius (eques Almagranus) 
5.59.4 

Cabrera, Alfonsus (Hispanus 
uir a Garsia Aluarado 
iugulatus) 6.13.4; 14.1; 
14.4; 16.2: 7.25.13; 25.15; 
97.6 

Cabrera, Petrus (Hispalensis 
eques et Castri comes) 
5.342: 7.161.2 

Caceres sinue Casa Cereris 
siue Castra Caesaris 
(Hispaniae urbs) 1.46.2 

Caceres, Antonius (Hispanus 
uir ab Almagranis in 
uincula coniectus) 6.13.4; 
16.2; 17.4: 7.25.13 

Caceres, Ioannes (Limensis 
ciuis et quaestor, unus ex 
Castri nobilissimis 
comitibus) 6.100.4; 112.1; 
112.2; 113.3: 7.142.4; 
142.5; 161.2 

Caesar cf. a) Iulius b) 
Carolus V 

Caesaraugusta (Hispaniae 
Citerioris urbs) 6.49.3 

Caiambes (populus) 5.83.4 

Caiambis (deuersoria) 6.58.5 

Caietanus, Franciscus 
(Francisci Pizarri comes) 
5.60.4: 7.25.8 

Calangus (portus) 3.18.2 

Calatrauae militia 1.28.1 

Caldera (turis consultus 
Hispalensis) 4.2.3; 2.6 

Calderon, Franciscus (Ferd;- 
nandi Pizarri defensor in 
Hispania) 5.47.2 

Calecuthum (Indiae Astaticae 
urbs) 2.7.1 

Calena (Asiae insula) 2.5.2 

Calens (amnis) 5.80.6; 81.1 

Calis (Popaianae prouinciae 
urbs et Hispanorum 
colonia) 5.28.3; 29.4; 30.1: 
30.2; 31.2: 31.4; 31.5; 32.1; 
34.3; 34.5; 35.3; 35.5; 36.2: 
37.2; 38.2; 38.5; 38.6; 
39.1—3; 40.1; 41.6; 43.4: 
74.1; 74.3: 6.16.3; 46.5; 
48.2; 52.2: 7.131.5 


Calitana ciuitas siue urbs 
(= Calis) 5.29.2; 29.3; 31.3; 
32.2 

Calitani ciues 5.35.5 

Calitanus senatus 5.29.3; 
34.5; 35.5 

Callaus (Limensis portus) 
3.20.1: 4.8.1; 23.3; 24.2; 
24.3: 6.13.3; 20.4; 23.4; 
24.1; 37.1; 37.2; 114.5; 
115.2; 115.3; 115.5; 115.12; 
117.4; 118.1; 119.3: 7.25.13 

Callus (australis Oceani 
portus) 3.18.2 

Calpe (Hispaniae mons) 
1.10.3 

Calua (Perurae prouincia) 
6.72.4 

Camana (Perurae amnis) 
3.20.2 

Camazagra (fluuius) 3.14.4 

Canaria (insula e Fortunatis) 
5.10.1; 10.3; 10.6; 10.7; 
11.1; 11.2 

Canariae (Oceani insulae 
[= Fortunatae]) 5.10.2; 10.3 

Canarii (Canariarum 
insularum incolae) 5.10.5; 
10.6 

Canarii (autculae) 5.11.3 

Canarium saltationis genus 
5.11.3 

Cancer (circulus) 3.8.4; 22.1 

Candia, Petrus Cretensis 
(Francisci Pizarri socius in 
Gorgone, Almagri 
adulescentis exercitus 
praepositus rei 
tormentariae) 1.37.3: 40.1: 

40.2; 41.1; 43.1: 4.38.3; 
43.1; 43.3: 6.23.4; 31.2: 
7.11.1; 11.4; 34.1; 61.19; 
72.2; 87.2; 106.4; 116.5 

Canela (nauarcbus) 5.20.2 

Canem (acc.) (Scytharum 
maximus princeps) 2.2.4 

Canibales (anthropopbago- 
rum populus) 1.10.1; 25.2: 
5.13.4; 13.5; 20.5 

Cannaria (Perurae prouincia) 
6.67.3 

Cannaribamba (deuersoria) 
6.67.3; 72.1 

Cannarii (Perurae populus) 
2.31.4: 3.1.4; 2.4; 4.1; 46.5; 
49.5; 50.1; 50.3; 50.7: 
4.4.1; 4.2: 6.67.4; 67.6; 
67.7; 68.5; 69.3; 69.4; 70.1; 
71.2; 71.4; 72.1 

Canopi (sidera) 3.22.3 

Cansinus (miles Almagranus) 
7.25.15 

Cantaber, Didacus 
(Sanctiagus cognominatus, 
Almagri nomine Piurensis 
praetor) 6.17.1; 44.1; 77.2; 
73.2; 99.2; 99.3; 113.2 

Cantabri (milites Almagrani 
quidam, si uera lectio) 
6.99.2 

Canus, Ioannes Sebastianus 
(Guetariensis nauigator) 
2.6.3; 6.4; 7.2; 8.1; 8.2; 
9.1 

Capalla (Mangi Capae 
cognomen) 2.29.2 

Capraria (insula e Fortunatis) 
5.10.1 


Capricornus (linea) 1.16.2; 
22.3: 3.22.1 

Captiuae (insulae) 5.21.1 

Carachinium (promunturium) 
3.14.4 

Caragueium (deuersorium) 
7.36.4 

Caranguenses (Quitiae 
prouinciae populus) 5.82.5; 
84.1; 84.3-7 

Caranguis (hospitia) 5.83.1; 
83.3; 84.1; 84.3; 84.4; 84.6; 
84.8 

Caraquii (Perurae populus) 
3.17.1: 6.64.2; 66.1; 72.6 

Caraquius (sinus) 3.18.1 

Carauantes, Gomezius (ciuis 
Limensis qui Castri 
exercitui arma facit) 
6.98.1; 98.2; 106.5; 121.1; 
121.4; 122.1 

Carauantes, Ioannes cf. 
Carauantes, Gomezius 

Cardenas, Franciscus 
(Francisci Pizarri dux) 
4.45.1: 6.13.4; 16.2; 17.4: 
7.25.13 

Cardenas, Franciscus (Didaci 
Almagri adulescentis dux) 
6.31.2: 7.34.1; 61.19; 72.2; 
88.2; 107.2; 123.2; 130.1; 
136.1 

Cardenas, Ioannes (Didaci 
Almagri scriba) 7.73.3; 
73.4; 85.1; 85.2; 87.2 

Careta (Terrae Firmae 
regulus) 1.12.1; 12.2 

Caretani (Terrae Firmae 
populus) 1.12.3; 13.2; 15.3 


INDEX NOMINVM 807 


Carmenga (Cuschbi urbis 
iugum) 3.49.7 

Carolus V (Caesar Imperator 
et Hispaniae rex) 1.16.1 et 
passim 

Carolus (Francisci Galliarum 
regis filius) 6.47.7 

Carolus (Sabaudiae dux) 
4.47.33 

Carolus Magnus (Imperator) 
2.40.7 

Carolus Panquiacus cf. 
Panquiacus 

Carranzius, Ioannes (Castri 
comes) 5.12.1 

Carrenus, Franciscus (Castri 
legatus) 6.9.1; 32.1; 32.2; 
109.1; 110.1: 7.7.3 

Carrera, loannes (ciuis 
Limensis) 6.23.2 

Carrillus, Christophorus 
(miles Almagranus) 7.116.5 

Carrillus, Martinus (Almagri 
nomine rerum ciuilium ac 
capitalium iudex Limensis) 
5.57.1; 69.2; 69.7; 70.2: 
6.20.1; 34.4; 36.2: 7.25.9; 
30.1; 130.1 

Carrochamba (deuersoria) 
7.49.8 

Cartela (Hispaniae Baeticae 
urbs) 5.6.2 

Carthaginienses (Africae 
populus) 1.1.3: 2.9.1 

Carthaginiensis, Ioannes 
(Magallanis classis nauta) 
1.18.2 

Carthaginiensis ora (in 
Indis) 5.20.1 


Carthaginiensis (Indiarum 
prouincia) 2.1.2: 5.40.5; 
41.3 

Carthago (Africae urbs) 2.9.1 

Carthago (Indiarum urbs 
Hispane Cartagena de 
Indias nominata) 3.7.4; 
8.4; 50.3: 5.40.2; 41.6 

Carthago (Popaianae 
prouinciae urbs Hispane 
Cartago nominata) 5.41.6 

Carthago Noua (Hispaniae 
urbs) 6.47.5 

Caruaialis, Benedictus (ruris 
consultus, Guilielmi 
Xnuaraei Caruaialis frater, 
Castri exercitus eques) 
5.68.6: 7.115.2 

Caruaialis, Didacus (cinis 
Limensis) 6.23.2 

Caruaialis, Franciscus (Castri 
summus militiae 
praefectus) 6.28.1; 83.3; 
97.2: 7.9.1; 53.3; 62.1; 
62.2; 109.1; 117.1; 126.1: 
131.1; 131.3; 131.8; 131.12: 
133.1: 135.1 

Caruaialis, Gaspar 
(Dominicanus, Francisci 
Orellanae comes) 7.43.1; 
45.4 

Casa Cereris (Hispaniae urbs 
[= Caceres]) 1.46.2 

Casatus, Gaspar (Magallanis 
classis nauta) 1.18.2 

Casma (Perurae portus) 
3.20.1 

Caspiae portae (Asiae 
angustiae) 2.22.4 

Castella (Hispaniae regnum. 
cf. et Hispania Vlterior) 
6.19.3 

Castor (deus) 5.9.9 

Castoris et Pollucis stellae 
5.9.9 

Castra Caesaris (Hispaniae 
urbs [= Caceres]) 1.46.2 

Castri (Christophori Vaccae 
Castri gens) 4.51.1 

Castrus cf. Vacca Castrus 

Castrus, Ioannes (iuris 
consultus et ciuis Limensis) 
6.33.2: 7.19.3; 20.5 

Castrus, Nunius (Petri 
Aluari Holguini et Castri 
centurio 4.29.1; 31.2: 6.9.4; 
28.5; 29.1; 29.3; 30.2; 30.3; 
88.1; 88.4; 90.1; 97.2; 
104.2; 105.9; 106.2; 106.4: 
7.103.1; 103.4; 105.2; 
108.2; 113.2; 114.2; 114.3; 
153.4; 158.2 

Catadupa (Aetbiopiae locus) 
7.39.3 


Catamezia (Popaianae 
prouinciae regio) 1.33.2 
Catharina (regina Ioannis II 
Viterioris Hispaniae regis 

mater) 1.2.2: 5.10.3 
Catholici (Hispaniae reges. 
cf. etiam Ferdinandus et 
Isabella) 1.1.1 
Cato (M. Porcius Cato 
Vticensis) 5.64.6 
Cauallus (Hispanus quidam a 
Francisco Pizarro ad 
Caesarem missus) 7.13.12 
Cauca (Sanctae Martbae siue 


Grandis fluminis nomen) 
5.40.5 

Caxae deuersoria 6.72.4; 
99.1; 100.6; 104.1; 107.1; 
115.7; 116.1: 7.54.2 

Caxamalca (Perurae uallis, 
prouincia et deuersoria) 
2.21.3; 43.2: 3.4.2; 4.3; 5.6; 
25.5; 29.4; 30.6; 31.5; 31.7; 
31.8; 33.1; 34.1; 39.4; 39.6; 
39.7; 41.3; 42.1; 42.4; 45.7; 
46.5; 46.6; 48.7; 50.1; 50.2: 
4.47.8: 5.84.1: 6.84.1; 
102.1: 7.13.4; 148.3 

Caxamalcae (Caxamalcae 
prouinciae incolae) 6.87.4 

Celsus, Cornelius (Romanus 
scriptor) 5.33.2 

Centenus, Didacus (Castri 
eques) 7.121.4 

Cepeda (Punae insulae 
praefectus) 6.44.4; 59.2 

Chalicuchima (Guainacapae 
Hingae dux et Atabalipae 
legatus) 3.1.1; 2.2; 2.4; 
31.3; 41.2: 4.43.4: 7.152.3 

Chancae (Andabaylarum 
prouinciae populus) 
7.150.5; 151.1; 151.2 

Chanchani hospitia 6.66.2 

Chapanchita (Popatanae 
praefecturae prouincia) 
5.79.4 

Chapanchitani (Chbapancbitae 
prouinciae incolae) 5.80.1 

Charcae (Perurae regio) 
2.22.5: 4.10.3; 10.4; 11.1; 
11.3; 16.4; 16.6; 44.6; 45.1: 
6.9.3; 9.4; 28.4; 28.5; 30.4; 

41.2: 7.4.1; 4.3; 13.32; 
13.35-37; 25.20; 25.23; 
49.4; 97.3; 144.3 

Chauius, Franciscus (Almagri 
dux) 4.35.5: 5.50.2; 57.2; 
62.3: 6.20.3; 20.4: 7.25.17 

Chauius, Franciscus 
(Francisci Pizarri dux) 
4.44.5: 5.58.1; 58.2; 60.1; 
60.2; 60.4: 6.4.4; 48.4; 
84.1; 109.5: 7.25.7; 97.6 

Chaxapoiae (Perurae regio et 
populus) 3.49.5: 4.10.1; 
24.5; 44.5; 45.1: 5.73.1; 
77.1: 6.4.1; 4.9; 12.1; 12.4; 
12.5; 17.3; 42.4; 42.5; 84.2; 
85.3; 87.1—4: 7.143.5; 
145.3; 149.3; 149.5 

Chazamia (Perurae uallis) 
6.80.2; 80.6 

Chiagrus (Terrae Firmae 
fluuius) 1.26.3: 5.22.2 

Chiapes (Terrae Firmae 
regulus) 1.14.1; 14.2 

Chilca (Perurae nallis) 4.31.1 

Chilia (Indiarum regio) 2.1.1: 
1.3; 11.2; 37.2: 3.7.5: 8.1; 
8.4; 13.1; 20.4; 21.1; 47.1: 
4.9.5; 9.6; 10.2; 10.4; 11.2; 
11.4; 13.1; 15.5; 16.1; 16.6; 
17.1: 17.2; 18.1; 23.2; 42.2; 
44.5; 47.8; 47.21; 47.23; 
47.36: 5.51.3: 6.2.1; 51.5; 
56.3; 57.1: 7.12.9; 13.8; 
13.11; 13.12; 13.15; 27.3; 
54.2; 61.12; 84.3; 101.9; 
101.10; 148.1 

Chilia ciuitas cf. Diui Iacobi 
ciuitas 


Chiliense bellum 4.47.8 

Chilienses (= Almagrani) 
4.44.8; 47.3] et passim in 
libris V-VII 

Chilienses (Chiliae Indi) 
4.10.4; 12.3; 16.1; 16.3; 
23.1; 47.8 

Chiliensis factio (= Alm- 
agrani) 5.43.1; 44.2; 46.1; 
49.1; 52.3: 6.77.2; 118.6; 
121.2: 7.25.25; 25.31; 
56.5; 65.2; 66.2; 97.2; 
139.1 

Chimia (Perurae nallis) 
3.18.3: 4.7.2: 6.80.2; 81.1 

Chimus (Chzmiae nallis 
princeps) 6.81.1 

China (Asiae regio) 2.2.4 

Chincha (Perurae uallis et 
prouincia) 2.21.3; 22.4; 
43.2: 3.15.1; 49.2: 4.28.5; 
29.3; 32.6; 33.1; 35.2; 39.3; 
47.13; 47.17; 47.20: 
7.142.3; 1424 

Chinchama (Terrae Firmae 
portus) 1.31.1; 31.2: 7.13.2 

Chinchasuia (Cuschi urbis 
regio) 3.49.2 

Chira (amnis. cf. etiam 
Pocheus et Maicabilca) 
1.39.1: 43.1; 45.4: 47.2: 
3.23.5 

Chirosius, Ioannes 
(Calitanae ciuitatis 
centurio) 5.34.5 

Choapius (sinus) 3.21.1 

Choquiapia (Perurae regio) 
6.29.]; 29.3 

Christiana pietas 7.20.5 

Christiana religio 1.11.1: 
3.44.3; 45.8: 4.48.1: 5.2.1; 
10.3: 6.19.2 

Christiana res publica 4.30.2 

Christiani 1.23.3: 2.6.1: 
3.30.4; 31.7; 34.3; 35.3: 
7.12.2; 112.2; 130.2 

Christiani nautae 5.9.9 

Christianus mos 5.60.11 

Christianus ritus 4.9.5; 41.2: 
5.40.1; 60.10 

Christus (deus) 1.3.4; 13.4; 
30.2: 2.8.1: 3.23.1; 34.3; 
35.1; 47.2; 49.9: 4.8.2; 53.1: 
5.8.7; 14.1; 81.5: 6.1.1; 
12.1; 52.1; 64.1; 73.1; 81.1; 
85.2; 87.2; 115.15: 7.2.1; 
4.3; 44.1; 70.2; 98.1; 149.3; 
153.1 

Chulis (portus) 3.20.3 

Chumbi (Quitiae prouinciae 
regio) 6.63.1 

Chupae (deuersoria) 6.54.1; 
98.4; 115.9: 7.94.2; 94.4; 
95.1; 101.2; 101.13; 126.3; 
131.6; 131.15; 136.2; 1372; 
140.8; 142.5; 145.2; 145.4; 
146.2; 149.1; 153.5; 1552 

Cibaus (insulae Hispaniolae 
arx) 1.10.1 

Cieza Leo, Petrus Hispalensis 
(Indicarum rerum scriptor) 
5.40.6: 6.2.1 

Cilapulapus (Mautbanae 
insulae rex) 1.23.3; 23.4; 
242; 24.3: 232 

Cimbubo (Asiae insula) 2.5.2 

Cinchacocha (uallis) 6.41.1 

Cinga (flumen) 6.47.6: 7.70.3 


Ciuitas Regia cf. Ciuitas 
Regum 

Ciuitas Regum siue Ciuitas 
Regia (Perurae urbs. cf. et 
Lima) 3.47 2: 4.8.1; 10.1; 
13.1; 23.1; 23.4; 25.4; 28.1; 
43.4; 47.13: 5.50.3; 53.1; 
64.12; 71.3; 72.2: 6.4.3; 
74.5; 85.1; 93.15; 98.5; 
100.2; 100.4; 105.10; 107.1; 
110.3; 112.2; 115.7; 115.11; 
116.2; 122.1: 7.1.1; 7.2; 7.4; 
13.9; 14.20; 21.2; 23.1; 
25.16; 25.43; 49.5; 51.4; 
54.2; 63.5; 128.2; 142.3 

Clara (insula) 3.19.1 

Clemens VII (Pontifex 
Maximus) 3.43.2 

Coaquium (oppidum et sinus) 
3232 

Coca (oppidum ad 
Maranonem fluuium 
positum) 7.59.1 

Cochesquium (oppidum) 
5.79.4; 85.1; 85.2 

Coconuci (Popaianae 
prouinciae populus) 5.40.2; 
41.2; 79.1 

Cohol (Asiae insula) 2.4.3 

Coiba (Terrae Firmae 
oppidum) 1.15.3 

Colaca (Popaianae prouinciae 
regio) 5.79.1 

Colchis (regio et regnum) 
2.22.4 

Collae (Perurae populus) 
2.29.3; 31.4: 3.3.1; 49.5: 
4.14.1; 44.5: 7.13.32; 
13.35-37 

Collaguaci (Quitiae populus) 
5.83.4 

Collaia (Perurae regio) 
2.22.3; 22.5; 29.1; 29.2: 
3.49.2: 4.38.3; 41.5; 43.1; 
43.4; 44.6: 6.51.3: 7.42.2 

Collarensis, Franciscus 
(Francisci Pizarri socius in 
Gorgone) 1.37.3 

Collasuia (Cuschi urbis regio) 
3.49.2 

Collichia (Perurae uallis) 
6.80.1; 80.2 

Collichius (amnis) 6.80.1 

Columbus, Bartholomaeus 
(Christophori Columbi 
frater) 1.5.2; 25.1: 5.16.1 

Columbus, Christophorus 
Ligur (primus Noui Orbis 
repertor) 1.2.1; 3.1—4; 4.1; 
4.3; 5.1; 5.2; 7.1; 7.2; 
8.1-3; 9.2; 9.3; 10.2; 10.3; 
11.1; 11.2; 25.1; 37.2; 45.4: 
2.2.2: 5.1.1; 16.1 

Columbus, Didacus 
(Christophori Columbi 
frater) 1.25.1 

Comogrus (Terrae Firmae 
regulus) 1.12.1; 15.2 

Conchuci (Perurae populus) 
4.44.5: 6.84.1; 85.1; 87.4; 
100.4 

Condesuia (Cuschbi urbis 
regio) 3.49.2 

Condesuia (Perurae prouin- 
cia) 3.47.7; 49.2; 51.1; 51.2 

Conon (deus) 2.23.3; 23.4 

Consaluus, Ferdinandus 
(ciuis Limensis) 5.57.2; 60.4 


Consaluus Malauerus, I. cf. 
Gutterius Malauerus 

Copaiapus (portus et amnis) 
3.21.1: 4.12.3; 16.1; 16.4; 
16.6; 47.8 

Coquimbus (portus) 3.21.1 

Coraiarius (portus) 3.21.3 

Corala (Terenatae insulae 
rex) 2.6.1 

Corduba (Hispaniae Baeticae 
urbs) 5.5.1 

Corneius, Michael 
(Arequippiensis ciuis) 7.1.3; 
1.5; 25.22 

Cornelius cf. a) Celsus; b) 
Scipio 

Coronatus, Franciscus 
(Almagri miles) 7.130.1 

Cortesius, Ferdinandus 
(Hispanus dux 
Mexicanarum 
prouinciarum domitor) 
1.11.2; 12.1: 25.2; 25.4; 
29.2; 44.2; 45.4: 3.22.6: 
4.24.3; 24.4: 5.1.1; 64.14 

Cotara (Quitiae prouinciae 
oppidum) 5.40.2; 79.1 

Cotocoiamba (Quitiae 
prouinciae regio) 5.83.4 

Cotus, Martinus siue 
Marticotus (Almagri 
adulescentis dux) 6.13.3; 
31.2: 7.34.1; 61.19; 72.2; 
107.2: 114.3; 130.3 

Couus, Franciscus (Dini 
Iacobi militiae praefectus 
Legionensis) 6.19.4: 
7.13.39: 17.1; 17.3: 18.1 

Credo (angustiae) 5.30.3 

Cretensis homo (= Candia, 
P) 6.23.4: 7.11.3; 12.1 

Crucis promunturium 1.19.1 

Cuba (Indiarum insula) 
1.8.1; 10.1; 11.1: 3.7.4: 
4.23.3: 5.13.1-3 

Cubagua (insula) 7.43.5 

Cubenses (Cubae insulae 
incolae) 5.13.2 

Culata (urbs. cf. et 
Guaiachilia) 6.44.4 

Cumacum (regio) 4.44.7: 
7.37.1; 37.3; 37.4; 47.3 

Cupido (deus) 7.158.1 

Curicanches (Cuschi 
maximum Solis templum) 
3.49.7 

Cuschana ciuitas siue urbs 
(= Cuschum) 7.5.2; 9.5; 
14.14 

Cuschana cohors 6.95.1 

Cuschana Inda 5.64.13 


Cuschana lingua 2.41.2; 41.3: 


6.57.1; 67.7 

Cuschana regna 1.22.3; 25.3 

Cuschanae principes feminae 
6.57.4 

Cuschana(e) prouincia(e) 
1.11.1: 3.42.3; 52.1: 4.16.4; 
47.12: 5.7.2; 46.3; 75.1; 
77.2: 6.18.3; 27.3; 28.4; 
34.1; 51.3; 52.7; 64.2; 
93.12; 93.18; 105.5; 111.4; 
123.1: 7.1.2; 12.8- 11; 
12.13; 13.13; 17.2; 25.27; 
25.32; 25.46; 56.2; 63.4; 
63.29; 90.6; 97.7; 97.17; 
101.9; 128.1; 131.8; 134.1; 
140.5; 140.9; 140.16; 159.4 


Cuschanae regiones 2.9.3 

Cuschani (Cuschi urbis Indi) 
3.48.3-5 

Cuschani (Cuschi urbis 
Hispani ciues) 4.18.4; 20.1; 
20.4: 6.30.4; 31.1; 33.4; 
38.1; 39.2; 39.4; 40.1; 41.2; 
93.19, 95.2: 7.146.3; 153.1 

Cuschani milites 6.31.4: 
7.111.2 

Cuschanum aerarium 7.9.1 

Cuschanum imperium 1.39.1 

Cuschanum Solis templum 
2.37.6; 46.2: 5.83.2: 6.68.1 

Cuschanus ager 7.147.1 

Cuschanus pontifex 6.51.1; 
59.3; 88.4 

Cuschanus senatus 
populusque 4.16.6; 16.7; 
19.5; 47.11: 6.28.2; 30.4; 
92.4; 96.2: 7.5.3; 6.1; 13.19; 
16.1; 16.2; 140.2; 141.1; 
154.2; 154.4; 155.2; 159.3 

Cuschum (Perurae urbs, 
Hingarum imperii caput) 
1.37.1 et passim 

Cynthia (Perurae uallis) 
6.80.1 


Dagua (amnis) 5.31.5; 32.1; 
33.1; 34.1; 34.5; 35.3 

Danuuius (Europae flumen) 
5.11.3 

Darat (Mauretaniae amnis) 
3.10.1 

Darien (flumen) 2.1.2 

Darien (Indiarum regio) 
1.12.2; 25.3 

Dariena regio 1.10.2; 12.1 

Darius (Persarum rex) 2.9.2 

Dauid (Iudaeorum rex) 
6.114.2 

Decius, Alfonsus (ciuis 
Limensis) 5.57.2 

Decius, Antonius (Hispanus 
uir qui ad Castrum 
confugit) 5.74.2 

Decius, Martinus (ciuis 
Limensis) 6.23.2 

Decius, Rodericus (Almagri 
patris dux) 4.11.2; 36.9; 
47.22 

Decius Guerrerius, Ioannes 
(nauclerus et ciuis 
Panamensis) 5.27.3 

Dentius, Ioannes (Almagri 
adulescentis legatus) 6.27.1; 
28.2; 30.4: 7.57.1 

Desiderata (insula) 5.14.5 

Desideratum (promunturium) 
3.21.3 

Deus (Christianus) 1.7.2; 7.3; 
13.2; 38.3: 3.5.1; 29.2; 
34.2; 34.4; 37.1; 45.7: 
4.15.1; 19.5; 31.7; 40.2; 
41.6; 47.2; 5.8.6; 9.4; 9.7; 
43.4; 64.1; 66.3; 71.2; 75.1: 
6.5.1; 7.2; 33.4; 54.1; 93.9; 
93.14; 94.3; 105.8: 7.12.5; 
12.6; 12.15; 13.14; 13.31; 
13.36; 13.41; 14.11; 14.19; 
14.31; 14.33; 22.6; 25.3; 
46.7; 60.17; 60.20; 60.25; 
61.2; 61.3; 61.5; 61.9; 
61.15-17; 63.32; 67.1; 
69.1; 74.7; 92.1; 93.2; 
104.1; 105.3; 109.6; 128.1; 
129.1; 131.1; 135.2; 140.3; 


140.9; 140.10; 141.2; 141.3; 
142.1; 142.2; 142.4; 143.2; 
143.6; 143.8; 144.2; 144.3; 
145.1; 154.2; 159.2; 159.3 

Diui Bauonis templum 
(Gandaui) 5.17.4: 6.47.1 

Diui Dominici aedes 
(Arequippae) 7.3.2; 25.22 

Diui Dominici aedes (Lzmae) 
6.32.2; 33.1; 33.2; 33.4; 
34.1; 110.1 

Diui Iacobi ciuitas sine 
Chilia siue Valdiuia ciuitas 
(Chiliae urbs) 3.21.1 

Diui Iacobi equester ordo 
siue militia 3.44.3: 4.52.4: 
5.7.1: 6.4.8; 6.4; 19.4: 
7.13.39; 20.3; 25.11; 25.32; 
69.1; 71.2 

Diui Iacobi insigne 7.11.1; 
11.4; 86.5; 98.2; 102.3; 
106.3 

Diui Iacobi insula 2.7.1 

Diui Iacobi milites 5.63.1; 
64.10 

Diui Michaelis ciuitas cf. 
Sancti Michaelis ciuitas 

Diui Michaelis sinus 1.14.2; 
15.1: 3.14.4 

Dominicani sine Dominicani 
sacerdotes 6.32.2; 32.3; 
33.4; 33.5; 34.1; 96.2; 110.1 

Dominicanus habitus 6.19.2 

Dominicus dies 5.58.1: 
6.109.5: 7.25.7 

Dominicus (dzuus) 5.64.12 
(cf. Diui Dominici aedes, 
Sancti Dominici ciuitas et 
Sancti Dominici insula) 

Egelasta (Hispaniae 
oppidum) 2.22.4 

Enricus cf. etiam Henricus 

Enricus (Indus Magallanis 
seruus) 2.3.2 

Enricus, Alfonsus 
(Cuschanus ciuis et dux) 
4.15.2; 30.1 

Enzina, Didacus (Almagri 
miles) 5.50.2; 51.5 

Equarum sinus 5.9.1 

Etruria (Italiae regio) 3.43.3 

Eudoxus (Cyzicenus 
nauigator) 2.9.1; 9.2 

Europa (terrarum orbis pars) 
1.1.2; 1.3: 22.1; 11.2: 
5.4.5; 19.5; 19.6: 6.2.3 

Exachaeus (regulus) 6.99.2; 
99.3 


Farfanius, Cosmus Trianensis 
(nauis magister) 5.9.6; 18.1 
Ferdinandus (Caroli V frater, 
Pannoniae rex et Caesar) 
3.43.3 
Ferdinandus III (Hispaniae 
Vlterioris rex) 5.4.2 
Ferdinandus (Catholicus 
Hispaniae Citerioris rex) 
1.1.1; 5.2; 7.3; 13.4; 16.1; 
25.1; 44.2: 2.2.3: 5.10.5 
Ferdinandus (Christophori 
Vaccae Castri filius) 5.2.3 
Ferdinandus, Consaluus 
(senator Cuschanus) 7.7.2; 
21.3; 21.5; 21.6; 22.8; 25.8; 
60.4; 60.9; 60.12; 63.15 
Ferdinandus, Franciscus 
(Ferrus cognominatus, ciuis 


Quitiensis qui Almagri 
partes fouet) 6.41: 7.36.2 

Ferdinandus, Ioannes 
(Francisci Pizarri dux) 
3.23.6 

Ferdinandus Corduba, 
Consaluus siue F. 
Cordubensis, C. (‘Magnus 
Dux? cognominatus, 
Hispani exercitus 
imperator in Italia) 
5.64.14: 6.97.2: 7.131.8 

Ferrea (insula e Fortunatis) 
5.10.3; 10.5; 11.5 

Ferrolium (Perurae portus) 
3.20.1 

Ferrus cf. Ferdinandus, 
Franciscus 

Finium ciuitas 6.12.1; 87.2: 
7.149.4 

Florentia (Italiae urbs, 
Etruriae caput) 3.43.3 

Florentia, Martinus siue 
Florentinus, M. (Castri 
exercitus tormentorum 
praefectus) 6.98.1; 98.2; 
106.5; 121.3; 121.4; 122.1: 
7.110.1 

Florida (Indiarum regio) 
1.8.1: 3.8.4: 5.13.2 

Fons Rabidus (Hispaniae 
oppidum) 7.131.2 

Fontius, Franciscus (Almagri 
miles) 5.57.1: 7.72.2 

Fontius Maior, Alfonsus 
(ciuitatis Sancti Dominici in 
Hispaniola insula pontifex 
et conuentus iuridici 
praeses) 4.24.3: 5.15.1; 15.2 

Fontius Maior, Didacus 
(Alfonsi Hispaniolae 
pontificis frater) 4.24.3 

Formosum (Chiliae 
promunturium) 3.21.3 

Fortis Ventura (insula e 
Fortunatis) 5.10.3 

Fortunatae (Oceani insulae) 
1.2.2; 3.3; 5.1; 5.3; 16.1: 
5.8.7; 10.1; 10.2 

Fossae Marianae (Galliae 
Narbonensis oppidum) 
4.53.1 

Franciscanus quidam (Castri 
comes) 5.40.1 

Francisci promunturium 
3.15.3 

Franciscus (diuus) cf. Sancti 
Francisci Quitiensis ciuitas 

Franciscus (Galliarum rex) 
1.44.1: 4.46.2; 47.33; 53.1: 
5.17.2; 17.3: 6.24.2; 47.1; 
47.6: 7.25.28 

Franciscus (Francisci Pizarri 
interpres) 3.23.5 

Frigidum (flumen) 5.36.2 

Funenses (populus) 5.82.1 

Furiae (deae) 7.15.5 


Gades (Hispaniae Baeticae 
urbs) 1.3.2: 2.9.1: 5.9.2; 13.3 

Gaditanum templum 5.6.2 

Gaetus, Ioannes (Francisci 
Pizarri dux) 4.21.1; 21.2; 
21.5 

Gallegus, Ioannes (Almagri 
miles) 7.36.2 

Gallegus, Franciscus 
(Hispanus miles qui ad 


Castrum confugit) 7.62.2; 
62.5 

Galli insula 1.34.1; 34.3; 
35.1; 36.1; 44.1: 3.14.6: 
5.25.3: 7.62 

Galli siue Gallus (Galliae 
incolae) 1.1.2: 3.17.2: 
4.47.2; 47.33; 47.34; 53.1: 
6.24.2; 47.6; 47.7; 93.9: 
7.25.29; 25.32; 56.5; 104.1 

Gallia siue Galliae (Europae 
regio et regnum) 1.44.1: 
2.9.2: 4.46.2; 53.1: 5.5.5; 
17.2: 6.7.2; 24.2; 47.1; 
47.7: 7.25.28; 136.4 

Gallia Belgica (Europae 
regio) 4.24.3: 5.4.7; 17.3: 
6.42.3 

Gallicus morbus 3.17.2 

Gama, Antonius (iuris 
consultus et Cuschanus 
praetor) 1.50.1: 6.28.3; 
41.3: 7.6.1; 7.2; 21.3; 21.5; 
21.6; 22.8; 25.23; 60.4; 
60.9; 60.12; 63.10; 63.15; 
141.6 

Gama, Sebastianus (Castri 
nomine Piurae praetor) 
6.44.]; 76.3; 76.4; 71.2; 
99.2 

Gandauenses (Gandani ciues) 
5.17.4: 6.47.1 

Gandauensis senatus 
populusque 5.17.3 

Gandauum (Belgii oppidum) 
4.50.1: 5.17.3; 17.4: 6.47.1 

Ganelon (comes Caroli 
Magni exercitus proditor) 
6.24.3 

Gangetica India (Asiae regio) 
2.224 

Gangeticus sinus (in Asia) 
2.7.1 

Garcilassus Vega siue Lassus 
Vega, Garsias (Petri Aluari 
Holguini et Castri 
praefectus equitum) 4.7.4: 
6.9.4; 30.2; 88.1; 88.6; 
90.1; 97.2: 7.108.1; 115.2; 
115.7; 137.1; 138.3; 141.1; 
141.6; 153.2 

Garsias, Ioannes (miles 
Almagranus) 5.57.2 

Garsias Paredes (Hispanus 
fortissimus dux) 6.121.1 

Garsias Sammamaeus, 
Ludouicus (miles 
Almagranus) 5.50.2 

Garsias Zamarrilla, Alfonsus 
(Guamangae ciuis, Castri 
speculator) 7.54.2; 57.1-3; 
62.2; 63.19; 63.21; 63.28; 
64.3; 65.2; 74.1; 74.3; 86.6 

Gemini (sidera) 5.9.9 

Genua (Italiae urbs) 6.47.2 

Genuenses (Genuae ciues) 
1.4.1 

Georgia (Indiarum insula) 
5.14.6 

Germani size Germanus 
(Europae populus) 6.47.1; 
93.9 

Germania (Europae regio) 
2.8.1: 6.47.1 

Gibellini (Itali factiosi) 
4.47.31 

Gilolus (insula e Moluccis) 
2.6.1 


Goamanga cf. Guamanga 

Godoius, Franciscus 
(Pizarri dux) 4.21.1; 21.3; 
21.4: 7.119.4 

Gomera (insula e Fortunatis) 
1.3.3: 5.9.4; 9.11; 10.1; 
10.3; 10.5; 11.2; 12.2 

Gomezius, Balthasar (miles 
Almagranus) 5.57.1 

Gomezius, Stephanus 
(Magallanis classis 
nanicularius) 1.20.3 

Gorgadae (insulae) 1.36.2 

Gorgo (Pacifici maris insula) 
1.36.2; 37.3; 45.3; 47.2: 
3.14.6: 4.47.5: 5.25.3; 25.6: 
7.13.2 

Gorgones (monstra) 1.36.2 

Gorrones (Calitanae regionis 
populus) 5.36.1 

Gothomanus, Ioannes cf. 
Guzmanus, Ioannes 

Graeci (Europae populus) 
2.9.1: 5.9.9 

Graeci scriptores 2.9.1: 5.3.3 

Graeci tormentorum magistri 
(Almagrani) 7.116.5 

Graecia (Europae regio) 
1.37.1 

Grandis fluuius szze amnis 
(cf. et Sanctae Marthae fl. 
et Cauca) 5.18.2; 19.2; 
20.1; 20.2; 25.7; 36.1; 36.2; 
40.1-3; 40.5; 41.2; 41.5; 
41.6; 79.1 

Greieda (Castri miles) 6.75.2 

Grialba, Rodericus (Cortesi 
dux Pizarro auxilio missus) 
4.24.3 

Guaca (Perurae regio) 5.82.1; 
82.2; 82.4 
Guacana (insula Guadalupea 
appellata) 1.10.1 
Guacanacar (Hispaniolae 
insulae rex) 1.8.3; 8.4 
Guachicon (Popaianae 
prouinciae regio) 5.79.4 
Guadalupea (Indiarum 
insula) 1.10.1: 5.14.5 
Guadateria (denersoria) 
6.116.4; 119.2; 120.1 
Guaiachilia siue Culata siue 
Sancti lacobi Amaiensis 
ciuitas (Perurae urbs) 
3.18.2: 4.45.1: 6.1.4; 3.5; 
9.1; 9.2; 22.4; 43.2; 43.3; 
44.1; 44.4; 44.5; 58.6; 59.1; 
59.3; 59.5; 60.1; 62.1; 63.1; 
63.5—7; 66.1; 66.2; 67.8; 
73.4; 117.1-5; 119.3 
Guaiachilienses (Guaiacbiliae 
ciues) 6.65.1 
Guaiachiliensis senatus 
populusque 6.59.6 
Guaiachilis (amnis) 6.64.1; 
64.2 
Guainacapa (Hinga) 1.39.1: 
2.40.6; 41.2; 42.2; 46.1-4; 
46.7: 3.1.1; 1.2; 16.5; 25.5; 
29.3; 39.4—6; 39.8; 40.2; 
45.2; 45.9; 48.1; 48.7; 49.9; 
50.2; 51.1: 4.14.2: 5.80.6; 
82.5; 83.3: 6.56.2; 64.1; 
64.3; 68.1; 70.4; 71.1-3; 
72.2: 7.34.1; 107.1; 137.4 
Guaipalcon (Atabalipae 
Hingae frater) 4.4.5; 4.6; 
4.8; 6.1-3 


Guaitara (mons) 4.33.4; 33.6; 
47.19 

Guallabamba (Quitiae 
deuersoria) 5.85.1; 85.2 

Gualmantani (deuersoria) 
5.82.1 

Guamachuci (populus) 6.87.4 

Guamachucia (Perurae 
prouincia) 6.84.1 

Guamachucum (nallis) 3.41.1 

Guamanga (Indorum 
oppidum) 7.146.5 

Guamanga sine Goamanga 
siue Guaninga (Perurae 
urbs) 4.45.1: 5.1.3: 6.28.4; 
30.4; 38.1; 41.2; 51.3; 92.4; 
118.5; 123.2: 7.1.2; 1.4; 
5.2; 7.1; 12.7; 21.6; 24.2; 
25.20; 25.2); 25.24; 25.47; 
36.4; 50.1; 50.2; 51.1; 
51.4; 52.3; 52.4; 53.1; 
54.1; 54.2; 58.1; 59.1; 
60.6; 63.14; 63.19; 67.5; 
68.4; 69.5; 72.26; 74.2; 
81.2; 89.1; 90.1; 90.3; 
91.3; 94.2; 94.3; 95.6; 
97.3; 99.2; 101.3; 101.5; 
103.2; 105.2; 122.5; 128.1; 
128.3; 130.2; 131.6; 133.1; 
133.2; 136.1; 136.2; 140.1; 
143.1; 145.2; 146.1; 146.2; 
146.5; 147.1; 147.2; 149.2 

Guamanus (fluuius) 3.20.1 

Guamaraconae (populus) 
5.82.5 

Guambia (Popaianae 
prouinciae regio) 5.79.1 

Guanaca (Popaianae 
prouinciae regio) 5.79.2 

Guanacaures (Cuschi iugum) 
3.49.7 

Guanahanis (insula ex 
Lucaiis) 1.8.1 

Guanapes cf. Guanapia 

Guanapia (Perurae portus et 
flumen) 3.20.1: 6.83.1 

Guanca (Popaianae 
prouinciae regio) 5.79.1 

Guancabamba (Perurae 
regio) 6.72.4; 73.1; 84.1 

Guancabilcae (Guatachiliae 
regionis populus) 3.17.1: 
4.45.1: 6.64.1; 64.2; 66.1; 
67.8; 72.6 

Guancae (Perurae populus) 
3.41.2; 46.4; 47.2; 49.5: 
5.83.4: 6.12.1; 51.4; 84.2; 
87.2; 87.4: 7.145.3 

Guancauchius (Gzascaris 
Hingae legatus) 3.3.2; 4.1 

Guaninga cf. Guamanga 

Guanuci (Perurae populus) 
4.44.5: 6.84.2; 85.2 

Guanucum (Perurae urbs et 
Hispanorum colonia) 
6.16.2; 102.1; 102.2; 102.4: 
7.149.3-5 

Guarazia (Perurae oppidum 
et prouincia) 6.41.4; 83.3; 
85.3; 86.3; 87.1; 88.1; 
89.1; 89.2; 90.1; 90.4; 
92.2; 98.4; 99.1; 99.2; 
100.4; 101.1; 102.1; 102.4; 
104.1; 105.2; 105.9; 109.4; 
115.7: 7.1.1; 7.4; 25.20; 
129.1; 131.5 

Guaraziani (Guaraziae Indi) 
6.101.3 


Guarmeia (portus) 3.20.1 

Guarochiria (deuersoria) 
6.39.1 

Guascar (Hinga, 
Guainacapae filius, 
Atabalipae frater) 1.39.1: 
2.42.2; 46.6; 46.8: 3.1.3; 
2.4; 3.14 3.4542; 4.3; 5.1; 
5.3; 5.4; 5.6; 6.1; 25.5; 
29.3; 31.2; 31.3; 35.1; 39.3; 
39.4; 39.7; 39.8; 40.1—-5; 
45.2; 45.8; 45.9: 4.6.3; 
10.4: 6.67.6; 71.2; 102.3 

Guascum (flumen) 3.21.1 

Guatimala (Indiarum regio) 
1.11.1: 3.7.5; 50.3; 51.1: 
4.2.5; 7.4; 23.3; 23.5; 24.2; 
47.36: 6.58.3; 85.1: 7.13.7; 
56.4; 136.3 

Guaura (portus) 3.20.1 

Guayli (Perurae populus) 
6.83.3; 84.2; 103.4 

Gudiellius, Franciscus (ciuis 
Limensis qui Castri 
militibus uestes coemit) 
6.116.1 

Guelphi (Itali factios:) 
4.47.31 

Guema (regio) 7.40.1 

Guerrerius, Ioannes (iuris 
consultus) 6.31.3 

Gueuara, Vaschius (Almagri 
patris dux) 4.35.5: 6.51.5 

Guleta (Africae arx) 4.46.1; 
47.33 

Gutterius Malauerus, Ioannes 
(Almagri adulescentis 
centurio) 7.34.1; 61.19; 
72.2; 107.2; 116.5 

Gutterius Rheius, Petrus 
(ciuis Piurensis, Castri 
miles) 6.77.1 

Guzmanus, Ioannes 
(quaestor, Almagri patris 
legatus) 4.30.1 

Guzmanus, loannes (minor 
cognominatus, Almagri 
adulescentis miles) 5.57.1: 
7.72.2; 97.2; 122.3 


Hacaris (portus) 5.20.2 

Haetis (insula. cf. et 
Hispaniola) 1.8.1 

Hainilendus (amnis) 3.21.2 

Haliaga, Hieronymus (Castri 
nomine praetor Limensis) 
6.32.5; 37.2; 110.2; 110.3 

Hallerius, Didacus (Castr: 
legatus) 6.46.4; 46.5; 48.1; 
48.6; 48.9; 49.1; 50.1; 51.4; 
51.8; 118.1; 119.1; 119.2 

Hamabar (Subutbae insulae 
rex) 1.23.2; 23.5: 2.3.1 

Hanancuschi (Hingarum 
milites nobilissimi) 6.64.2 

Hanancuschum (Cuschi urbis 
pars) 3.49.4 

Hanno (Carthaginiensium 
dux) 2.9.1 

Hannonia (Galliae Belgicae 
regio) 6.47.1 

Hatuncannarii (deuersoria) 
6.67.3 

Helena (Menelai coniunx) 
5.9.9 

Helenae promunturium 
5.18.2; 19.1 


Helmus (diuus) 5.9.8; 9.9; 
14.4 

Henaus, Alfonsus (Limensis 
templi maximi curio) 
5.55.1; 55.2 

Henricus cf. etiam Enricus 

Henricus (miles Almagranus) 
5.57.1 

Henricus (Francisci 
Galliarum regis filius) 
6.47.7 

Henricus (iuris consultus et 
Almagri praefectus) 6.20.3; 
20.4: 7.25.18 

Henricus (Sotelli signifer) 
7.5.4; 21.6; 122.3; 137.1-3; 
138.1; 1382 

Heraedia, Petrus (Castri 
legatus) 6.9.1; 34.2; 34.4; 
98.1; 109.1; 110.1; 110.3; 
117.4; 117.5; 119.3: 7.7.3; 
143.4 

Hercules (Alemenae filius) 
1.7.2; 10.3: - Libycus 
5.4.2; 6.2: — Thebanus 
1.5.1 

Hermosilla (nauiculator) 
5.9.6 

Herodotus (Graecus scriptor, 
pater historiae 
cognominatus) 2.9.2 

Herrera, Didacus (Ferdi- 
nandi Perazae gener) 
5.10.4; 10.5 

Herrera, Franciscus (ciuis 
Limensis qui Pizarri partes 
fouet) 5.62.2: 6.23.2 

Hesperides (insulae) 1.2.2; 
16.1: 2.7.1 

Hesperion Ceras (Africae 
promumturium) 1.36.2 
Hesperum (promunturium) 
2.7.1 

Hesperus (stella) 5.6.1 

Hidiachaeus, Alfonsus 
(Caroli Caesaris Augusti 
scriba et Francisci Lopezii 
Hidiachaei frater) 7.58.2 

Hidiachaeus, Lopes cf. 
Lopezius Hidiachaeus, 
Franciscus 

Hieronymita cf. Bilbilitanus, 


Hilus (portus et amnis) 3.20.3 

Hingae siue Hinga (Cuschani 
imperii maximi reges. cf. et 
Atabalipa, Guainacapa, 
Guascar, Iupangues, 
Mangus, Mangus Capa, 
Paulus, Topa, Topahinga 
Iupangues) 2.23.1; 25.1; 
29.2; 30.1; 30.2; 37.2-6; 
39.1; 39.3; 39.5; 39.7; 40.1; 
40.3; 40.4; 41.1; 41.3; 42.1; 
44.3; 45.1; 46.1; 46.6: 3.1.2; 
1.3; 2.4; 2.5; 3.3; 5.5; 26.1; 
29.3; 30.5; 31.1; 31.7; 34.1; 
34.4; 35.1; 39.4; 40.3; 45.8; 
46.2; 46.4; 47.1; 48.1; 49.3; 
49.6—-9; 51.1: 4.14.2; 20.6: 
5.82.1; 82.4; 83.2; 83.4; 
84.1; 84.6: 6.1.2; 2.2; 55.1; 
56.1—6; 57.1; 58.1; 68.1-3; 
68.6; 69.1; 69.4; 70.1; 70.4; 
70.5; 72.2; 72.5; 72.6; 80.3; 
84.1; 84.3; 87.3; 101.1-3; 
102.1—3; 103.1: 7.51.2; 
51.3; 148.1—4; 150.1; 


150.2; 150.5; 151.3; 152.2; 
152.4 
Hingarochius (Gzascaris 
Hingae legatus) 3.3.2; 4.1 
Hisancalenses (Popaianae 
populus) 5.80.1 
Hiscae deuersoria 7.3.1 
Hispalenses 2.8.2 
Hispalensis ager 5.4.8 
Hispalensis cardinalis (cf. et 
Loaysa, G.) 6.19.4; 24.3: 
7.6.2; 6.3; 13.29; 13.30; 
13.36—39; 14.21; 17.1; 
18.1; 70.2; 71.1; 71.6 
Hispalensis pontifex 4.48.4: 
6.7.4; 19.1 
Hispalensis portus 1.3.2 
Hispalis (Hispaniae Baeticae 
urbs) 1.46.3: 2.7.2: 3.8.2; 
44.1; 44.2: 4.53.2: 5.4.1-3; 
5.1; 5.55 7.1; 67.2 
Hispalus (Herculis Libyci 
filius, Hispaniae vex et 
Hispalis conditor) 5.4.2 
Hispana dicio 1.2.2 
Hispana lingua 7.71.1 
Hispana res publica 1.7.3; 
13.3: 4.44.4: 5.8.6: 6.7.3; 
60.1 
Hispana uerba 7.71.1 
Hispanae coloniae 6.95.2 
Hispanae feminae 7.157.1 
Hispanae matronae 5.64.13 
Hispanae puellae 5.64.13 
Hispani et Hispani milites 
1.1.1 et passim 
Hispani coloni 6.115.4; 
115.6: 7.22.5; 23.2; 25.26; 
25.47; 25.51; 50.1; 50.2; 

53.3; 60.18; 63.8; 63.16; 
131.13; 132.1; 136.4; 139.1 

Hispani uersiculi 7.158.5 

Hispania siue Hispaniae 
(Europae regio) 1.1.1 et 
passim 

Hispania Baetica (prouincia) 
1.1.2: 4.12.1: 5.4.3; 4.10; 
6.2; 84 

Hispania Citerior (regnum 
[= Aragonia]) 2.22.4: 
6.47.6; 49.3: 7.70.3 

Hispania Tarraconensis 
(prouincia) 5.5.1: 7.1492 

Hispania Vlterior (regnum 


[= Castella]) 5.10.3: 6.47.6: 


7.70.1 
Hispanica lingua 6.42.3 
Hispanica nota 3.44.1 
Hispanicae classes 3.7.2 
Hispanici rhythmi 1.34.4 
Hispanicum litus 5.9.6 
Hispaniensia naufragia 2.9.2 
Hispaniola (Indiarum insula. 
cf. et Sancti Dominici 
insula) 1.8.1; 10.1; 11.1; 
25.1: 3.7.4; 9.2: 4.23.3; 
24.3: 5.12.2; 13.1; 13.2; 
15.1; 16.1; 21.3; 672 
Hispanum imperium 1.11.1; 
37.1; 45.6: 4.47.36: 5.41.1: 
6.1.1 
Hispanum nomen 1.1.3: 
6.88.2: 7.97.17 
Hispanus gladius 7.30.3 
Hispanus mos 5.15.2 
Hispanus populus et gens 
6.105.4 
Hispanus rex 7.13.35 


Hispanus senatus 
populusque 1.3.2: 4.47.4; 
47.13; 47.21 

Hitata (amnis) 3.21.2 

Hiuncaia (uallis) 4.14.2; 14.3; 
15.1 

Hoieda, Alfonsus (Vrabae 
praefectus et dux) 1.25.5; 
45.2: 5.64.9 

Holguinus, Garsias (Petr: 
Aluaradi dux) 3.52.1: 4.7.1 

Hozius, Didacus (Almagri 
dux et equitum praefectus) 
6.31.2; 36.1; 36.3: 7.34.1; 
61.19; 72.2; 107.3; 118.1; 
118.3; 130.3 

Husandus, Franciscus 
(Almagri patris arbiter) 
4.30.2 

Hyaguarcocha (lacus) 5.82.5 

Hyanezius Pinzon, 
Vincentius (Hispanus 
classis praefectus) 7.44.1 

Hyumbus (mons) 5.83.4: 
6.55.1 


Iacobus (diuus) cf. Diui 
Iacobi ciuitas, Diui Iacobi 
equester ordo, Diui Iacobi 
insigne, Diui Iacobi insula, 
Diui Iacobi milites, Sancti 
Iacobi Amaiensis ciuitas 

Iacobi flumen 3.14.6 

Iacobi sinus 3.14.6 

Iacobus (a cicatrice in ceruice 
cognominatus, miles 
Almagranus) 7.130.3 

Iamaica (Indiarum insula) 
1.10.1 

Iamaica (regulus) 6.26.1 

Iara (Garsiae Aluaradi miles) 
7.36.2 

Iason (Argonautarum dux) 
1.37.1 

Iauae (Asiae insulae) 2.7.1 

Ilenses (populus) 5.82.1 

Ilergetes (Hispaniae 
Citerioris populus) 7.70.3 

Illatopa (Indorum dux) 
7.149.5 

Illiberis (Hispaniae Baeticae 
urbs) 1.1.2; 2.1; 3.4 

Illiberitanum bellum 1.3.1; 
5.2 

Illiescas (Atabalipae frater) 
2.46.5: 3.41.1; 42.1; 50.1 

Indae concubinae Francisci 
Pizarri 5.64.13 

Indae feminae 7.157.1 

Indi (Asiae populus) 2.9.2 

Indi (Noui Orbis populus) 
1.8.2 et passim 

India (Asiae regio) 1.2.2: 
2.22.4 

Indiae siue India (terrarum 
orbis pars) 1.4.3; 7.2; 7.3; 
9.3; 11.2; 24.1; 25.5; 37.2; 
45.2; 45.6: 2.1.3; 2.2: 
3.22.2; 44.1: 4.24.4; 48.4: 
5.4.6; 4.10; 5.5; 8.4; 23.3; 
37.1; 40.6; 41.6: 6.7.4; 19.1; 
46.2; 46.3; 51.4: 7.7.3; 25.6; 
70.2. Indiarum prorex 
6.19.1 Indiarum senatus cf. 
Indicus senatus. Indiarum 
summus praefectus 6.7.4; 
46.2: 7.70.2 

Indica bella siue Indicum 
bellum 5.1.1; 65.2 


Indica certamina 5.64.9 

Indicae concubinae 1.28.1 

Indicae prouinciae 4.47.23 

Indicae res 5.4.6: 6.7.4: 
7.49.9; 70.2. Indicarum 
rerum scriba regius 6.7.4: 
7.10.2 

Indicae terrae 1.45.5 

Indicae urbes 3.49.8 

Indicum milium 2.16.3 

Indicum tegmen 7.54.3 

Indicum tugurium 5.34.3 

Indicus habitus 6.32.1 

Indicus senatus (Hispanum 
consilium) 3.44.3: 4.48.3; 
48.4; 49.3; 50.2; 52.4; 53.2: 
5.2.3-5; 4.1; 3.4; 38.8; 
47.1; 48.1: 6.63; 7.2; 7.4; 
8.1; 8.6; 19.1; 19.4; 24.3; 
46.3; 48.6; 49.2; 51.4; 86.1; 
118.1; 118.5; 119.1: 7.6.2; 
6.3; 12.16; 13.29; 13.36- 
39; 14.21; 17.3; 20.5; 43.3 

Infortunatae insulae 1.22.3 

Insubria (Galliae Cisalpinae 
regio) 4.53.1 

Inuagana (insula) 1.22.4 

Ioannes (diuus) 5.54.3 (cf. et 
Ioannes Baptista, Sancti 
Ioannis flumen, Sancti 
Ioannis fluminis 
praefectura, Sancti Ioannis 
Victoriae ciuitas) 

Ioannes Baptista (diuus) 
5.52.2; 54.1 

Ioannes II (Hispaniae 
Vltevioris rex) 1.2.2: 5.10.3 

Ioannes (Lusitaniae rex) 
2.7.2 

Ionogambia (regio) 6.99.2 

Iouis stella 3.22.3 

Ipialenses (populus) 5.82.1 

Isabella Lusitaniae (Caroli 
Caesaris uxor) 4.50.1 

Isabella (Catholica Hispaniae 
Viterioris regina) 1.1.1; 
5.2; 7.3: 5.10.5 

Israelitae (populus) 7.143.3 

Israeliticus populus 7.12.5 

Italia (Europae regio) 1.1.1; 
1.2; 44.1: 2.22.4: 3.43.2: 
4.29.1; 47.31: 5.4.7; 5.5; 
51.7: 6.44.1; 47.2; 74.1; 
97.2: 7.131.8 

Iuba (Mauritaniae rex) 5.11.1 

Iucaium (flumen) 3.46.3 

Iucatana (Indiarum regio) 
1.11.1 

Iudas Iscariotes (Cbristi 
proditor) 6.24.3 

Iuliani sinus et portus 1.16.2 

Iulius Caesar (Romanus 
dictator) 5.56.2 

Iunctius (fluuius) 5.79.4 

Iungae (Perurae 
temperatarum uallium 
incolae) 2.29.1; 31.4: 3.3.1; 
49.5: 6.67.1 

Iungaia (Perurae regio) 
6.42.5; 85.3; 86.3; 88.1 

Iunonia maior (insula e 
Fortunatis) 5.10.1 

Iunonia minor (insula e 
Fortunatis) 5.10.1 

Iupangues (Hinga) 2.37.1; 
37.3; 40.6: 6.56.2—-6; 68.1; 
70.2—4: 7.146.4; 148.4; 
151.1 


Ladrillus, Ioannes (Paschalis 
Andagoiae dux) 5.29.1 

Langazia (wallis) 6.55.1 

Lanzelota (insula e 
Fortunatis) 5.10.3 

Lassus, Martinus (miles 
Almagranus) 5.57.1 

Lassus Vega, Garsias cf. 
Garcilassus Vega 

Latina lingua 7.71.1 

Latina uerba 7.71.1 

Latini scriptores 5.3.3 

Laurentii promunturium 
3.18.2 

Lautrechus (Gallorum dux) 
1.44.1 

Laxapalanga (Xauxae uallis 
pars) 3.46.3 

Legio Gemina (Hispaniae 
Tarraconensis ciuitas) 
7.149.4 

Legio Guanucensis sie 
Legio in Guanuco 
(Perurae urbs et 
Hispanorum colonia. cf. et 
Guanucum) 6.102.1: 
7.149.4 

Legionensis militiae Diui 
Iacobi praefectus 6.19.4: 
7.13.39 

Leo, Antonius (Almagri 
adulescentis dux) 7.25.25 

Leo, Garsias (iuris consultus 
et fisci aduocatus, qui 
Castri partes fouet) 6.16.3; 
16.4; 17.1; 26.3; 76.3: 
7.25.1; 25.14; 25.16; 26.1; 
26.2; 63.1; 64.1; 95.1; 96.1: 
97.13 

Lerma, Petrus Burgensis 
(Francisci Pizarri et postea 
Almagri patris legatus) 
4.22.1; 22.2; 22.4; 24.6; 
24.7; 26.5; 26.7; 27.1; 36.9; 
47.22 

Leuantum (Hispanorum 
colonia in Chaxapoiis) 
4.45.1: 6.12.1; 12.3; 17.3; 
87.2: 7.149.4 

Lianora (Galliarum regina) 
4.53.1: 5.17.2: 6.47.1 

Liber Pater (deus) 1.7.2 

Libycus Hercules cf. 
Hercules 

"Liguria (Italiae regio) 1.4.1 

Lima (amnis) 3.47.2: 4.22.4; 
25.1: 5.63.1; 64.12 

Lima (insula) 3.20.1 

Lima (zallis) 4.22.4 

Lima (Perurae urbs. cf. et 
Ciuitas Regum) 2.1.3; 12.4; 
26.2: 3.9.2; 11.4; 19.1: 
4.7.2; 8.1; 8.2; 10.2; 11.3; 
13.1; 15.5; 21.3; 21.6; 22.4; 
23.2; 23.5; 24.1; 24.5; 25.1; 
26.1; 26.3; 29.2; 29.3; 33.9; 
41.5; 43.1; 44.7; 45.1; 
47.20: 5.1.2; 43.1; 43.4; 
44.2; 49.1; 51.1; 51.4; 51.6; 
52.2; 52.3; 57.3; 64.12; 
65.4; 71.1; 74.2; 76.1: 6.9.1; 
9.2; 13.1; 17.1; 17.3; 18.1; 
19.2; 20.1; 21.2; 26.2; 27.1; 
28.5; 29.2; 30.4; 32.1; 33.3; 
34.1; 34.2; 37.1; 38.1; 40.1; 
44.3; 48.5; 73.4; 73.5; 74.3; 
84.2; 85.2; 92.4; 93.9; 97.2; 
99.3; 100.4—6; 108.2; 


109.6; 109.7; 110.3; 114.5; 
115.1; 115.12; 116.1; 117.5; 
119.3; 121.3; 122.4: 7.3.1; 
13.20; 25.1; 25.28; 49.8; 
51.1; 58.1; 63.9; 72.4; 74.2; 
80.4; 97.2; 97.3; 101.5; 
126.3; 131.5; 136.4; 142.3; 
142.7; 143.7; 146.5; 147.1; 
149.2 

Limara (amnis) 3.21.1 

Limatambus (deuersoria) 
7.150.3; 152.1; 152.2 

Limense aerarium 6.88.6; 
117.5 

Limenses sine Limenses ciues 
6.4.4; 27.3; 36.4; 100.3; 
100.6; 109.6; 114.1; 115.12 

Limensis ager 6.51.3: 7.13.23; 
147.1 

Limensis portus (cf. et 
Callaus) 6.13.3 

Limensis senatus populusque 
siue Limensis senatus 
5.69.2; 72.3: 6.4.5; 23.2; 
27.2; 36.2; 36.4; 48.5; 98.3; 
100.1; 100.3; 100.4; 108.2; 
109.3; 110.3; 110.5; 115.12: 
7.97.3; 142.1 

Limensis urbs (= Lima) 
7.61.17 

Loaysa, Garsias 
(Dominicanus cardinalis et 
pontifex Hispalensis, Indici 
senatus princeps et summus 
Indiarum praefectus) 
4.48.4: 6.7.4; 8.1; 19.1—3; 
24.3; 46.2; 48.6; 49.2: 7.6.2; 
6.3; 13.29; 17.3; 70.2; 71.1; 
71.6 

Lopaeus Gomarensis, 
Franciscus cf. Lopezius 
Gomarensis, F. 

Lopes, Ioannes (scriba regius) 
7.25.2 

Lopes, Rodericus (ciuis 
Limensis ab Almagranis in 
uincula coniectus) 6.21.3: 
7.25.19 

Lopes Ayala, Didacus 
(Garsiae Aluaradi miles) 
7.36.2 

Lopes Ayala, Petrus (miles 
Almagranus) 5.51.2 

Lopezius, Petrus (scriba 
regius) 7.65.1; 72.26; 99.2 

Lopezius Gomarensis, 
Franciscus (Indicarum 
rerum scriptor) 1.12.1: 
3.8.2: 5.67.1: 6.42.1; 42.3: 
7.49.9; 49.10; 101.2 

Lopezius Hidiachaeus, 
Franciscus (Almagri 
adulescentis legatus) 7.20.1; 
20.2; 58.2; 59.1; 60.4-8; 
61.1; 63.15; 63.19; 6321; 
65.2; 65.4; 66.1; 66.3; 67.1; 
72.19; 73.1; 73.2; 74.1; 
75.1; 76.2; 77.1; 78.1; 79.1; 
80.1; 80.3; 81.1; 81.2; 81.4; 
82.2; 84.1; 84.5; 86.1; 86.3; 
86.4; 86.6; 88.1; 88.2; 89.1; 
89.3; 89.4; 91.1; 91.3; 92.1; 
92.5; 93.1; 95.2; 130.3 

Lopezius Hidiachaeus, 
Petrus cf. Lopezius 
Hidiachaeus, Franciscus 

Lopezius Lascanus, Ioannes 
(Castri signifer) 7.109.1 


Lora, Rodericus (Cuscbanus 
adulescens) 7.141.7 

Loxa (Hispanorum colonia) 
6.1.4 

Luca (Italiae urbs) 6.47.2 

Lucaiae (Indiarum insulae) 
1.8.1: 5.132 

Lucana (Perurae regio) 
6.121.3 

Lucani (Lucanae regionis 
incolae) 7.146.4; 150.1 

Lucensis, Alfonsus (Palmae 
insulae domitor) 5.10.6 

Lucensis pontifex (= Ioannes 
Xuaraeus Caruaialis) 
4.48.4: 6.24.3 

Luchengus (insula) 3.21.2 

Luchius, Ferdinandus 
(sacerdos, Francisci Pizarri 
et Almagri patris socius) 
1.28.2; 30.1; 35.3; 43.1; 47.1 

Lucifer (sidus) 5.6.1; 6.2 

Luciferi Fanum (Hispaniae 
Baeticae portus. cf. et 
Santus Lucar) 5.5.4; 5.5; 
8.3; 9.6; 20.2: 6.50.1 

Lucus, Bernardus (Indicus 
senator) 4.48.4 

Ludouicus, Michael (wir 
bonestissimus) 7.73.2 

Lugo (miles Almagranus) 
5.52.2 

Lumichaca (pons saxeus) 
4.25.4: 5.822 

Luna (dea) 2.23.3; 23.4 

Luna, Gomezius (Francisci 
Pizarri comes et Castri 
eques) 5.58.2; 60.4; 68.3: 
6.21.3: 7.25.8; 25.19; 115.2 

Luna, Ioannes (unus ex 
Castri nobilissimis 
comitibus) 7.161.2 

Lusitana dicio 1.4.2 

Lusitani sz4e Lusitanus 
(Europae populus) 1.2.2; 
4.3; 5.2: 2.7.1; 8.1: 3.8.2: 
5.10.2 

Lusitania (Europae regio et 
regnum) 1.2.1; 5.2: 2.7.2; 
8.1 

Lusitanus Diui Iacobi insulae 
praefectus 2.7.2 

Lusitanus nauicularius 
1.10.3; 372 

Lutetia Parisiorum (Galliae 
urbs. cf. et Parisii) 6.47.1 

Luzfus (Giloli rex) 2.6.1 


Macae (regio) 6.58.6 

Machiana (insula e Moluccis) 
2.5.3 

Madera (insula) 1.4.2 

Madritium (Hispaniae urbs. 
cf. et Mantua Carpetana) 
3.44.2: 4.53.2 

Magallanes, Ferdinandus 
(Lusitanus classis 
praefectus) 1.16.1; 16.2; 
17.1; 17.2; 18.1; 18.2; 19.2; 
20.1—3; 21.1; 22.1; 22.3; 
23.2—5; 24.2; 24.4; 24.5; 
44.2: 2.2.2; 3.1; 3.2; 6.3: 
3.8.1; 11.1; 21.4: 7[.22 

Magallanicae fauces cf. 
Magallanicum fretum 

Magallanicum fretum size 
Magallanicae fauces 1.11.1: 


2.1.1; 1.2; 11.3: 3.7.1; 7.5; 
8.4; 13.1; 21.3: 5.19.1: 7.2.2 

Magna Canaria (insula e 
Fortunatis. cf. et Canaria) 
5.10.3; 10.5 

Magnus Dux cf. Ferdinandus 
Cordubensis, C. 

Maicabilca (amnis. cf. et 
Maricabelica) 1.39.1: 3.10.2 

Maicabilca (regulus) 3.31.6; 
332 

Mala (amnis) 4.31.1 

Mala (uallis) 4.30.3; 31.2; 
31.7; 33.1; 39.6; 47.13; 
47.14 

Malagonum (Hispaniae 
oppidum) 1.28.1 

Maldonatus, Didacus (ciuis 
Cuschanus qui Castri 
partes fouet) 7.60.6; 66.1 

Malphensis, Flauius (magnetis 
usus inuentor) 3.22.5 

Maluasa (Popaianae 
prouinciae regio) 5.79.1 

Maluccae insulae cf. 
Moluccae insulae 

Maluccense cinnamomum 
7.38.4 

Mancius (flumen) 3.21.3 

Manglium promunturium 
3.14.5; 14.6 

Mangus Capa Hinga siue 
Mangus (Hingarum 
imperii fundator) 2.29.2; 
30.1; 30.2; 30.4; 34.1; 35.2; 
37.1; 46.1: 3.35.1; 49.7—-9: 
6.67.7; 68.5 

Mangus Hinga siue Mangus 
Iupangues Hinga 

(Guainacapae filius) 2.46.6: 
3.48.1: 4.11.3; 14.1-4; 
15.1-5; 16.3; 172; 18.1; 
18.3-6; 19.1; 20.1; 20.6; 
21.6; 23.1; 25.2; 25.6; 29.2; 
39.2; 39.5; 44.6; 47.8; 
47.10; 47.11; 47.21: 5.64.2: 
6.27.2: 7.13.15; 22.5; 55.3; 
60.26; 84.3; 114.2; 122.3; 
131.14; 137.3; 137.4; 139.1; 
139.3; 140.12; 140.14; 
141.7; 146.5 

Maniarius, Alfonsus (ciuis 
Limensis qui Franciscum 
Pizarrum defendit) 5.50.3; 
60.5; 60.8: 6.19.3; 21.3: 
7.25.19 

Maniarius, Antonius cf. 
Maniarius, Alfonsus 

Mantba (portus et oppidum) 
3.18.1 

Mantua Carpetana (Hispa- 
niae urbs. cf. et Madri- 
tium) 3.44.2: 4.53.2: 5.4.1: 
6.47.5; 49.3: 7.70.2; 71.5 

Maranon siue Amazonius 
sine Orellana sine Mare 
Dulce (Indiarum flumen) 
6.1.4; 58.5; 67.8: 7.37.1; 
39.1; 42.3; 42.4; 43.4; 44.1; 
45.1; 45.3; 45.4; 46.1; 47.4 

Marchena (miles 
Almagranus) 5.59.4 

Mare Dulce (flumen. cf. et 
Maranon) 6.1.4: 7.44.1 

Margaritus, Petrus 
(Gerundensis eques, 
Hispaniolae Cibai arcis 
praefectus) 1.10.1 


Maria Virgo (Cbristi mater) 
5.4.4; 64.12: 7.20.5; 141.2; 
157.2; 158.5; 159.2 

Mariae promunturium 
1.16.2: 3.21.2; 21.3 

Maricabelica (Xauxae uallis 
pars. cf. et Maicabilca) 
3.46.3 

Marinaeus (scriptor) 1.46.2 

Marmoris promunturium 
siue Marmoreum pr. 2.1.2: 
5.21.3 

Mars (deus) 7.60.22 

Martellus (miles Almagranus) 
7.130.3 

Martha siue Sancta Martha 
(Indiarum urbs et 
prouinciae caput) 3.1.4; 
8.4; 9.2; 9.3: 5.13.5; 19.2; 
20.5; 40.1-4 

Marticotus cf. Cotus, 
Martinus 

Martinus Dominicanus cf. 
Sammartinius 

Martinus Alcantarensis, 
Franciscus (Francisci 
Pizarri frater) 1.46.2: 
4.9.2: 5.55.1; 58.2; 60.6; 
60.8: 61.1; 63.1: 68.1; 68.5: 
6.4.4; 48.4; 109.5: 7.25.8; 
25.18; 97.6 

Martyrum insulae 5.13.2 

Massana (Asiae insula) 1.23.3 

Mastelli (Popaianae populus) 
5.79.4; 80.1 

Matilis (insula e Moluccis) 
2.5.3 

Matis (insula e Moluccis) 
2.5.3 

Matthaei sinus 3.15.2: 5.25.3; 
76.2 

Maulius (amnis) 2.37.2: 
3.21.2 

Mauri (Africae populus) 
1.1.2: 3.16.3: 4.30.2; 47.22: 
5.4.2: 7.12.2; 56.5; 130.2 

Mauritania (Africae regio) 
3.10.1: 5.11.1: — 
Caesariensis 6.47.3: — 
Tingitana 5.10.2 

Mauthana (Asiae insula) 
1.23.3-5: 2.3.2 

Mauthani (Mautbanae 
insulae incolae) 1.23.4; 
24.4: 2.3.1 

Mazuelas (ciuis Limensis) 
6.23.2 

Medica mala (fruges) 5.53.7 

Medicis, Alexander (Caroli 
Caesaris gener, Florentiae 
princeps) 3.43.3 

Mediolanum (Italiae urbs) 
4.46.2; 47.33: 7.131.2 

Mella, Bernardinus 
(Cuschanus stator) 6.41.3: 
7.6.1 

Menautius (nobilis Gallus, 
Fortunatarum insularum 
imperii beres) 5.10.4 

Mendezius, Didacus 
(Almagri adulescentis dux) 
5.49.1; 53.2; 54.1; 572; 
62.3: 6.18.1; 31.2; 41.2; 
48.4; 88.4; 106.3; 118.3; 
118.6: 7.4.1-3; 15.4; 25.2; 
25.4; 25.23; 25.31; 29.4; 
30.4; 31.5; 34.1; 48.2; 
61.19; 63.2; 72.2; 97.13; 


107.3; 118.1; 118.3; 122.3; 
137.1-5; 138.1; 138.2 

Mendoza, Antonius (Nouae 
Hispaniae prorex) 3.8.2 

Mendoza, Ludouicus 
(Magallanis classis nauta) 
1.18.2 

Mendus, Franciscus 
(Francisci Cbauii famulus) 
5.60.2: 7.25.7 

Mercadillus, Alfonsus 
(Francisci Pizarri dux) 
4.29.1; 36.2; 44.5 

Mercedis aedes (Cuschanum 
Diuae Mariae templum) 
7.157.2 

Merlus, Sebastianus cf. 
Sanchius Merlus, S. 

Mesa, Alfonsus (Almagri 
patris praefectus 
tormentorum) 4.38.3; 41.5; 
43.1; 43.3 

Metellus Celer Q. (Galliae 
proconsul) 2.9.2 

Methymna Campensis 
(Hispaniae oppidum et 
arx) 4.49.4: 5.47.2; 53.1: 
7.119.4 

Methymna Sidonia 
(Hispaniae Baeticae 
oppidum) 5.6.2; 6.3. 
Methymnae Sidoniae 
principes 5.6.3 

Mexia, Didacus (Castri 
legatus et quaestor) 
6.100.1; 100.2; 100.4; 
113.3; 114.4 

Mexia, Ferdinandus 
Hispalensis (unus ex Castri 

nobilissimis comitibus) 
7.121.4; 161.2 

Mexicana regna 1.44.2: 3.22.6 

Mexicana(e) prouincia(e) 
1.11.2: 3.18.3 

Mezquita, Aluarus Lusitanus 
(Magallanis classis 
nauarchus) 1.20.2; 20.3 

Michael (diuus) 3.29.2 (cf. et 
Diui Michaelis sinus et 
Sancti Michaelis ciuitas) 

Miltiades (Atheniensis dux) 
5.2.2 

Minyae (= Argonautae) 1.37.1 

Mira (fluuius et uallis) 5.82.4; 
82.5 

Mocha (Solis dei nomen) 
3.49.6: 6.103.1 

Mocha (deuersoria) 6.58.1 

Mochicae (Perurae populus) 
2.31.4: 3.49.5 

Mocondini (Quillacingarum 
Indorum populus) 5.80.1 

Moiobamba (Perurae regio et 
oppidum) 4.44.5: 6.9.4: 
7.145.3; 150.5 

Molina, Alfonsus Vbedensis 
(Francisci Pizarri socius in 
Gorgone) 1.37.3 

Moluccae sive Maluccae 
(Asiae insulae) 1.16.1; 19.3; 
21.1; 22.1; 23.2; 24.1; 24.5; 
44.2: 2.2.3; 3.1; 5.2; 5.3; 
6.2; 8.1: 3.7.5; 8.1; 8.2; 8.4: 
7.2.1; 38.1; 38.2 

Monsonium (Hispaniae 
Citerioris oppidum) 6.41.6; 
48.1; 49.2; 49.3; 50.1: 
7.10.3 


Montalbus, Garsias (unus ex 
Castri quadraginta 
equitibus delectis) 7.66.1; 
119.4; 124.1; 128.3 

Monteius, Iacobus (eques 
Rbodius) 7.124.5 

Montemaior, Alfonsus (eques 
Almagranus) 5.50.2 

Monteniger, Franciscus 
(Hispanus uir a Garsia 
Aluarado iugulatus) 7.3.3; 
25.22; 97.6 

Monteniger (ciuis Limensis) 
5.57.2: 6.32.1 

Montmaior, Alfonsus (unus 
ex Castri nobilissimis 
comitibus) 7.161.2 

Mopoxia (Carthaginiensis 
prouinciae urbs) 5.40.5 

Mora, Didacus (aerarii 
Trugillensis praefectus) 
4.7.1: 6.22.4; 82.3; 82.4; 
83.1: 7.25.14 

Morgobeius Quignonius, 
Ludouicus (Francisci 
Pizarri dux) 4.21.1; 21.4 

Moscosus (Almagri patris 
centurio) 4.35.5; 36.9 

Moscouia (Europae regio) 
2.2.4 

Moses (Israelitarum dux et 
legislator) 7.143.3 

Motezuma (Mexici rex) 
1.11.2 

Motupia (Perurae regio et 
uallis) 1.39.1: 3.19.1; 30.1; 
30.2: 6.78.1: 78.4; 79.1 

Motupiani (Motupiae 
incolae) 3.30.3 

Moxica, Michael (Canariae 
insulae domitor) 5.10.6; 
11.1 

Moxillonum portus 3.20.4 

Mulaeius Hazenius (Tunetis 
rex) 4.46.2 

Mulahalum (oppidum et 
deuersoria) 3.52.7: 6.54.4; 
54.5; 55.1; 57.10 

Muliambatum (deuersoria) 
6.58.1 

Mulubamba (oppidum) 7.44.2 

Munozius, Didacus (nuntius) 
7.80.4 

Munozius, Michael (Francisci 
Pizarri dux, Calis urbis 
fundator) 5.36.1 


Naruaeus (miles Almagranus) 
5.57.1; 60.10 

Nasca (uallis) 4.28.1 

Nasca (promunturium) 
3.20.2 

Natha (Vrabani istbmi 
oppidum) 3.14.1 

Natiuitas (portus) 3.8.2 

Nauariense bellum 1.28.1 

Nauarius, Antonius 
(quaestor) 3.29.1; 29.4: 
5.59.4; 68.2; 68.3 

Nauarrus, Ioannes (a lapidis 
ictu cognominatus, miles 
Almagranus) 7.130.1 

Neapolis (Italiae urbs) 
1.44.1: 4.46.2: 6.47.2 

Nebrissa (Hispaniae Baeticae 
oppidum) 5.5.4 

Nepos Cornelius (Romanu 
auctor) 2.9.2 : 


Neptuni Aras (Africae 
oppidum [= Bugia]) 6.41.5 

Nicaea (Italiae oppidum) 
4.53.1 

Nicaragua (Indiarum regio) 
1.11.1; 27.2; 29.2: 3.7.5; 
9.2; 9.3; 10.1; 23.6; 27.1; 
50.3; 52.1: 4.7.3; 23.3; 23.5; 
24.2: 5.19.4; 25.6; 29.2: 
6.10.2; 20.5; 43.2; 115.4; 
115.13: 7.56.4; 136.3 

Nicaraguensis Liburna 5.32.1 

Nicolai promunturium 3.20.2 

Nicolaus (diuus) 5.9.9 

Nicolaus (praeco) 7.98.4 

Nicuesa, Didacus (Veraguae 
prouinciae praefectus) 
5.21.3 

Nigro (Hispalensis eques 
Didaci Almagri pater) 
1.28.1 

Nilus (Aegypti flumen) 
3.10.1: 5.11.3: 7.39.3 

Niuaria (insula e Fortunatis) 
5.10.1; 11.4 

Niuosi montes 5.18.2 

Noguerolus, Antonius (miles 
Almagranus) 5.50.2; 51.5: 
7.130.3 

Nomen Dei (Vrabani isthmi 
urbs) 1.10.3; 26.1; 26.3; 
46.3: 2.1.2: 3.7.2; 7.4; 8.4; 
9.1; 9.2; 14.1: 4.44.8: 
5.18.2; 21.1; 21.3; 21.4 
22.1: 6.24.1; 46.5; 48.2; 
115.4; 118.1: 7.25.28; 56.4; 
97.8; 101.5; 131.4 

Noua Aethiopia (Asiae 
insula) 3.8.3 

Noua Granata cf. Nouum 
Regnum 

Noua Hispania (Indiarum 
regio [= Mexicanae 
prouinciae]) 1.11.1; 11.2: 
2.6.3; 11.3: 3.7.5; 8.2; 8.4: 
4.23.3; 24.3: 5.19.1; 29.2; 
64.14: 7.56.4 

Nouae Castellae praefectura 
siue Noua Castella 
(Perurae pars) 3.44.3: 
4.19.4; 28.3; 34.2; 52.4: 
5.64.10: 6.4.5; 6.1; 6.3; 6.4; 
9.3; 22.1; 32.4; 39.3; 93.22: 
7.6.2; 6.3; 13.9; 13.10; 
13.17; 22.4; 23.2; 70.3; 
71.2; 71.3; 71.5; 84.3; 90.3 

Noui Toleti praefectura siue 
Nouum Toletum (Perurae 
pars) 3.44.3: 4.13.1; 16.2; 
16.3; 19.3; 19.4; 20.6; 28.3; 
32.7; 34.2; 41.7; 47.8; 
47.11; 52.4: 5.47.1; 69.3: 
6.4.5; 6.1; 6.3; 6.4; 9.3; 
18.3; 22.1; 27.2; 27.3; 32.4; 
39.3; 93.22: 7.6.2; 6.3; 9.2; 
12.8; 12.12; 13.9; 13.10; 
13.12; 13.15; 13.19; 13.26; 
14.12-14; 14.26; 15.5; 
16.1; 20.1; 20.5; 222; 22.6; 
23.2; 55.3; 60.3; 60.12; 
60.16; 60.18; 60.21; 61.7; 
70.3; 71.2; 71.3; 71.5; 
72.4; 72.21; 77.3; 81.5; 
83.2; 84.3; 90.3; 97.2; 97.4; 
98.3 

Nouum Regnum siue 
Nouum Regnum Granatae 
siue Noua Granata 


(Indiarum regio et 
Hispana praefectura) 2.1.3: 
5.40.2; 41.3 

Nouum Regnum Toleti cf. 
Noui Toleti praefectura 

Nouus Orbis cf. Orbis 
Nouus 

Numantinae lanae 2.21.2 

Numidicus habitus 7.156.2 

Nunezius, Franciscus 
(Almagri centurio) 6.20.3; 
20.5; 61.2: 7.97.2 

Nunezius, Rodericus (eques) 
7.89.1 

Nunezius Bonilla, Rodericus 
(praefectus aerarii 
Quatiensis) 6.45.2; 73.3 

Nunezius Mercadus, Didacus 
(Caesaris procurator et 
Almagri patris legatus) 
4.30.1: 5.57.2; 59.1: 6.36.1: 
7.65.2; 65.4; 66.1; 66.3; 
73.1; 73.2; 74.1; 75.1; 75.2; 
76.1; 76.2; 77.1; 78.1; 82.4; 
83.1; 86.6; 88.1; 89.4; 91.1; 
91.3; 92.1; 95.2; 130.3 

Nunezius Vacca, Didacus 
(unus ex Castri nobilissimis 
comitibus) 6.10.2; 11.3; 
79.1: 7.161.2 

Nunezius Vela, Blaschius 
(Perurae praefectus) 6.42.2: 
7.161.5 

Nunius Balboa, Baschus 
(Hispanus dux, primus 
maris austrini repertor) 
1.12.1-3, 13.1; 13.2; 14.1; 
14.2; 15.3; 22.3; 25.3; 29.2; 
44.2; 45.2: 2.9.3: 5.64.9 

Obregonius, Consaluus 
(unus ex Castri 
quadraginta equitibus 
delectis) 7.121.4; 123.3 

Ocampus, Rodericus (Pasti 
oppidi praetor, Castri 
cobortis praetoriae 
praefectus) 6.72.7; 75.2; 
90.4; 106.2: 7.121.4; 153.3; 
161.1 

Ocania (Hispaniae oppidum) 
6.47.5 

Oceanus sinue Oceanus 
Atlanticus siue 
septentrionalis siue interior 
1.1.2; 1.3; 2.1; 42; 5.3; 6.1; 
10.2; 10.3; 16.1; 16.2; 20.1; 
25.1; 26.1: 22.3; 2.4; 6.4; 
9.1; 9.3: 3.7.2; 11.1; 14.1; 
21.4; 22.6; 46.3: 5.1.1; 5.5; 
10.2; 12.2; 13.3; 19.2; 21.3; 
40.4; 40.6: 6.1.4; 93.13: 
7.39.2; 43.2 

Oceanus austrinus sine 
australis siue exterior siue 
Pacificus 1.21.1; 29.2; 30.2; 
41.2; 45.3: 2[.2.4 9.3: 3.7.2; 
14.1; 15.3; 19.1; 21.3; 21.4; 
26.3: 5.26.3; 28.1: 6.93.13 

Ocona (amnis) 3.20.2 

Olartes (Alfonsi Aluaradi 
procurator) 6.12.5 

Olcadum (Hispaniae 
oppidum [= Ocania]) 
6.47.5 

Olea, Ioannes (Almagri 
centurio) 6.31.2: 7.34.1; 
61.19; 72.2; 73.4; 80.2; 
85.1; 87.2; 107.2 


Olearso (Hispaniae oppidum 
[= Fons Rabidus]) 7.131.2 

Olissipo (Hispaniae urbs, 
Lusitani regni caput) 1.4.2 

Ombrion (insula e 
Fortunatis) 5.10.1 

Onnatius, Petrus (Almagri 
adulescentis dux et 
tribunus militum, Limensis 
stator maximus) 5.69.2; 
69.7; 71.5: 6.31.2; 34.4; 
36.2; 88.4: 7.15.4; 34.1; 
61.19; 72.2; 107.1; 115.3; 
115.7; 130.3 

Oraphes (portus) 3.21.3 

Orbis Nouus (terrarum orbis 
pars ab Hispanis Indiae 
appellata) 1.3.4; 7.3; 9.1; 
11.1; 16.1; 25.1; 45.4: 
7.25.5] 

Ordasius, Alphonsus cf. 
Ordasius, Aluarus 

Ordasius, Aluarus Biatiensis 
(centurio, Guaiacbiliae 
ciuitatis et Castri legatus) 
5.74.2: 6.10.2; 43.2; 59.1; 
65.3 

Ordasius, Didacus (Hispanus 
praefectus) 7.43.4 

Ordonius (ciuis Limensis) 
5.57.2 

Orellana, Franciscus 
(Francisci et Consalui 
Pizarri centurio, Amazonii 
fluminis praefectus) 4.45.1: 
6.64.1: 7.41.3; 42.1; 42.4; 
43.2—4; 45.1-4 

Orellana (flumen. cf. et 
Maranon fl.) 7.44.1; 43.3 

Orencuschi (Hingarum 
milites nobilissimi) 6.64.2 

Orencuschum (Cuschi urbis 
pars) 3.49.4 

Orgonius, Rodericus 
(Almagri patris legatus) 
4.16.5; 27.1; 27.3; 31.3; 
32.3; 33.6; 33.8; 35.1; 35.5; 
36.1; 36.3; 36.7; 36.9; 
47.10; 47.21; 47.22 

Orihuela, Alfonsus (Castri 
miles) 7.66.1 

Orihuela, Antonius 
Salmanticensis (Hispanus 
uir ab Almagranis 
interfectus) 5.71.1; 71.3; 
71.5; 72.1: 6.51.4; 109.5: 
7.97.6 

Oromenus (Indiae 
Gangeticae mons) 2.22.4 

Orpas (episcopus, Roderici 
Hispaniae regis proditor) 
6.24.3 

Ortalius, Hieronymus 
Caesaraugustanus (Pariae 
praefectus) 7.43.4 

Orabalenses (populus) 5.84.1; 
84.4; 84.7 

Otabali deuersoria 5.83.4; 
85.1 

Orabalus (Otabalensium 
princeps) 5.84.1-7 

Othomannica classis 6.24.2 

Othomannus imperator 
6.24.2 

Ouillum (flumen) 5.40.1 

Ozama (Hispaniolae insulae 
amnis) 5.15.1; 16.1; 16.2; 
18.2 


Pacaritambus (Perurae pagus 
et uallis) 7.152.1 

Pacasmaia (Perurae uallis) 
6.80.2; 80.4 

Paccius (iuris consultus et 
senator regius) 5.24.2 

Paccius, Franciscus (scriba 
regius) 7.65.1; 72.26; 96.1; 
98.2; 99.2; 136.1 

Pachacama (Perurae uallis) 
2.26.2; 37.5: 3.41.2; 41.3: 
4.7.1; 7.3; 8.1; 25.1; 29.4; 
47.13: 7.42.2 

Pachacama (deus) 2.23.3- 5; 
24.3; 26.1; 26.4; 26.5; 26.7; 
27.2; 36.6; 37.4; 37.5: 
3.3.2; 3.4; 20.2; 26.1; 35.1; 
38.4; 39.4 

Pachacamense templum 
6.68.1 

Pachacamenses (Hispani qui 
Francisci Pizarri partes 
fouent. cf. Pizarrani et 
Pachacamensis factio) 
4.47.31: 5.65.4 

Pachacamensis factio 
(= Pachacamenses) 5.52.2; 
72.2 

Pacificum mare cf. Oceanus 
austrinus 

Pacra (Vrabani isthmi 
tyrannus) 1.15.1 

Paecenses (populus) 5.79.3 

Paita (Perurae portus) 3.11.4: 
20.1; 28.3; 29.4: 4.7.1: 
5.25.3; 49.2; 51.1: 6.5.2; 
14.4; 16.2; 21.3; 24.1; 37.2; 
44.1; 44.2; 59.3; 73.4; 74.3; 
114.5: 7.25.13-15; 56.3 

Palaces (Popaianae 
prouinciae regio) 5.79.1 

Palama (portus) 3.21.2 

Palma (insula ex Fortunatis) 
5.10.3; 10.6 

Palma siue Palmarum 
(Oceani australis insula) 
3.14.4: 5.27.3; 43.1; 52.4: 
6.48.2 

Palominus, Alfonsus cf. 
Alfonsus Palominus, 
Ioannes 

Palominus, Didacus (aerarii 
Piurensis praefectus) 5.32.1; 
39.2: 6.44.2; 99.3 

Paltae (populus) 3.1.4: 6.72.1 

Panama (Terrae Firmae urbs) 
1.25.5; 26.3; 27 2; 28.1; 
30.1; 31.1; 31.2; 32.1; 33.1; 
34.1; 34.3; 34.4; 35.2; 40.3; 
41.2; 42.2; 43.1; 45.3; 46.3; 
47.2: 2.6.3: 3.6.1; 7.1; 7.2; 
7.4; 7.5; 8.1; 8.4; 9.1-3; 
10.3; 11.2; 11.4; 14.1; 14.3; 
23.3; 42.2; 50.3: 4.23.2; 
23.3; 23.5; 24.2; 33.1; 44.8; 
47.5; 47.7: 5.22.1; 22.4; 
23.1; 24.1; 49.2; 50.1; 74.3; 
74.6; 71.1: 6.10.2; 24.1; 43.2; 
46.5; 48.2; 115.2; 115.4; 
118.1; 119.3: 7.12.18; 13.2; 
13.3; 13.9; 25.28; 56.4; 97.8; 
101.5; 131.4; 136.1 

Panamenses (Panamae ciues) 
1.28.2; 30.2 

Panamensis conuentus 
iuridicus 5.7.2; 22.5; 23.3; 
24.2; 38.8: 6.43.2; 46.3: 
7.60.2 


Panamensis Inda (Didaci 
Almagri adulescentis 
mater) 4.41.6: 5.432 

Panamensis pontifex 7.13.9; 
13.10 

Panamensis portus siue 
Panamensium portus 
1.26.3: 3.13.1; 23.1; 42.3: 
5.24.3; 25.1; 51.1: 6.48.2; 
93.14; 115.4; 115.14 

Panamensis senatus popu- 
lusque 5.23.1; 23.5; 38.3 

Panamensis urbs (2 Panama) 
5.50.2 

Pancaleum (oppidum et 
deuevsoria) 6.55.1; 57.1; 
57.10 

Panganenses (Popaianae 
populus) 5.80.1 

Pannonia (Europae regio) 
3.43.3 

Panquiacus (Terrae Firmae 
regulus) 1.12.1-3; 15.2 

Paradisi Vallis (Chbzliae urbs) 
3.20.4; 21.1 

Pantoia, Rodericus (unus ex 
Castri nobilissimis 
comitibus) 7.161.2 

Paranaguacus (fluuius) 1.16.2: 
3.46.3: 6.102.4 

Parci cliuus 4.21.4 

Parci deuersoria 7.52.3 

Parcus (fluuius) 3.46.3: 7.52.4 

Parens misericordiae (Deus) 
4.41.3 

Paria (Indiarum regio) 
1.10.2; 16.1; 22.3 

Paria (Perurae regio et 
deuersoria) 2.43.2 

Parina (promunturium) 
3.19.1 

Parisii (2 Lutetia) 5.17.2: 
6.47.1 

Parua insula 5.34.3; 34.5 

Passaum (promunturium) 
3.14.5; 15.3; 16.1; 18.1 

Pasti (Popaianae populus) 
5.80.1; 80.3—6; 81.2-4; 
82.2; 82.4: 6.70.4 

Pastum (oppidum in finibus 
Popaianae prouinciae 
positum) 2.11.2; 37.2: 
5.41.3; 41.6; 81.2; 81.5: 
6.1.4; 72.7 

Patagones (Magallanici freti 
regionis incolae) 1.16.3 

Patia (Popaianae gens et 
uallis) 5.79.4; 80.1 

Patiecus, Petrus (Francisci 
Pizarri centurio) 4.8.3 

Paulus (diuus) 5.54.3 

Paulus III (Pontifex 
Maximus) 4.46.2; 47.33; 
53.1: 6.47.2 

Paulus (Hinga) 5.51.1: 
4.10.2; 11.3; 14.1; 20.6: 
7.34.1; 107.1; 114.2 

Peccius, Franciscus (Almagri 
adulescentis dux, rerum 
ciuilium ac capitalium 
iudex Limensis) 5.66.2; 
68.3; 69.2; 69.7: 6.34.4; 
36.2; 41.2: 7.1.3; 1.5; 2.4; 
3.2; 25.2; 25.4; 25.9; 25.22; 
25.31; 130.3 

Penna, Christophorus 
(Veraguae praefectus) 
5.38.3; 76.2 


Peralta, Christophorus 
Baectensis (Francisci Pizarri 
socius in Gorgone) 1.37.3 

Peraza, Agnes (Ferdinandi 
Perazae filia et 
Fortunatarum insularum 
heres) 5.10.4; 10.5 

Peraza, Ferdinandus 
(Hispalensis eques, qui 
Fortunatas insulas emit) 
5.10.4 

Perbonus, Rodericus (unus 
ex Castri nobilissimis 
comitibus) 7.161.2 

Perezius, Antonius (tormenta 
manualia Almagro fecit) 
6.23.4 

Perezius, Bartholomaeus 
(Portus Veteris ciuis et 
Castri centurio auxilio 
Guaiachiliae missus) 
6.62.1; 63.1; 63.5-8; 65.1- 
3; 65.6; 66.1; 66.2; 117.2; 
117.3; 117.5 

Perezius, Ioannes (Almagri 
adulescentis dux) 6.31.2: 
7.34.1; 61.19; 72.2; 107.2; 
149.1 

Perezius Bezerra, Didacus 
(miles Almagranus) 5.57.2 

Perezius Gueuara, Ioannes 
(Francisci Pizarri et Castri 
centurio) 4.44.5: 5.62.2; 
68.2: 6.9.4; 73.5; 115.2; 
119.3: 7.145.3; 153.4 

Perezius Schibellus, Alfonsus 
(Castri dux) 5.50.3: 6.21.3; 
25.3: 7.25.19; 89.2; 89.3; 
161.2 

Perezius Schibellus, Antonius 
cf. Perezius Schibellus, 
Alfonsus 

Perpinianenses (Perpiniani 
incolae) 6.47.7 

Perpinianum (Ruscinonis 
oppidum) 6.47.7 

Persica mala (fruges) 2.22.2 

Perura (Indiarum regio et 
regnum) 1.25.4 et passim 

Perura montana siue montosa 
(Berurae pars) 2.20.1; 31.4: 
3.3.1; 30.3; 31.1: 4.10.1; 
25.4; 28.1; 32.6; 33.2; 43.2: 
5.82.1: 6.2.1; 30.4; 54.4; 
56.1; 67.1; 83.2; 93.2; 
103.1: 7.51.3; 101.7; 144.5 

Perura plana (Perurae pars) 
2.10.3; 13.1; 14.1; 15.1; 
15.3; 20.1; 23.1; 31.4; 37.3: 
3.3.1; 47.2: 4.28.3; 32.6; 
33.9; 47.13: 6.34.1; 342; 
48.4; 48.9; 56.1; 67.1; 79.1; 
87.4; 93.18: 7.13.20; 101.7 

Perurana pax 7.17.3 

Perurana praefectura 3.15.1 

Perurana regna 1.22.3; 25.3: 
7.63.25 

Perurana res publica 5.43.4; 
56.2; 73.1: 6.5.3; 7.2; 32.3; 
32.5; 48.5; 75.2: 7.25.3; 
25.41; 135.4; 141.3; 143.1; 
159.5 

Peruranae defectiones et 
seditiones 6.51.8 

Peruranae gentes 
(= Perurani) 7.161.4 

Peruranae mulieres sine 
feminae 2.31.2: 6.68.4 


Perurana(e) prouincia(e) 
1.11.1; 43.2: 22.1; 13.1; 
40.3: 5.7.2; 37.1; 44.1; 46.3; 
75.1; 77.2: 6.6.4; 18.3; 242; 
52.7; 93.12; 105.5; 123.1: 
7.13.13; 17.2; 25.27; 25.32; 
25.46; 56.2; 63.4; 63.29; 
90.6; 97.7; 97.17; 128.1; 
131.8; 134.1; 140.9; 140.16; 
159.4 

Peruranae regiones 2.9.3; 
11.1 

Peruranae res 2.11.1: 4.23.3; 
47.19; 47.23; 48.3; 50.1; 
52.2: 5.9.4; 24.2; 42.2; 74.6: 
6.42.3: 7.90.3; 131.8 

Perurani 1.31.1: 225.1: 
3.17.3; 49.8: 4.12.3: 5.80.5: 
6.3.4; 57.1; 57.10; 67.4: 
7.146.3 

Perurani coloni 6.50.3; 51.2 

Perurani harioli et uates 
6.54.2 

Perurani Hispani 5.82.2: 
6.51.6: 7.131.11 

Perurani Indi 6.84.2; 87.3: 
7.101.13 

Perurani montes 2.11.3 

Peruranum aurum 3.50.3: 
5.8.5 

Peruranum imperium 3.30.3; 
39.4; 45.2; 49.9: 52.1; 
73.2; 80.6: 6.56.3; 56.4: 
7.25.51; 148.1; 155.3 

Peruranus magistratus 5.2.4 

Peruranus populus 5.77.3 

Perurus (amnis) 1.30.2; 45.5: 
2.1.1; 1.2: 3.14.2; 14.5 

Petrarum deuersoria 6.72.1 

Petrus (Francisci Chauii 
famulus) 5.60.2: 7.25.7 

Pharao (Aegyptiorum rex) 
7.143.3 

Philippus II (Hispaniarum et 
Indiarum rex) 4.53.2: 
5.2.4; 4.1: 6.49.3 

Philippus Pochensis 
(interpres) 3.23.5; 31.4; 
45.4: 4.1.5; 1.6; 3.1; 102; 
11.3; 11.4; 14.1 

Phoenices (Asiae populus) 
5.6.2 

Phrygionius modus 2.39.6 

Piandamus (fluuius) 5.40.1 

Picadus, Antonius (Francisci 
Pizarri scriba) 5.46.2; 52.2; 
55.1; 55.2; 55.4; 56.1; 64.4; 
68.1; 68.5; 70.1; 70.2; 71.1; 
71.2; 72.1: 6.4.4; 109.5: 
7.25.9; 25.10; 97.6 

Picon (miles Almagranus) 
5.59.4 

Picoyum (Perurae oppidum) 
7.52.1 

Pillari (Perurae populus) 
6.58.1 

Pinchi (Perurae populus) 
6.102.1 

Pineus portus 3.14.4 

Pintia (Hispaniae urbs) 
1.25.1; 44.2: 4.51.1; 52.1; 
53.1: 6.47.5: 7.112.4 

Pintianus conuentus iuridicus 
4.51.2: 5.23.4 

Pinzones fratres, Martinus 
et Franciscus (nauis prae- 
fecti et Columbi socii) 
1.3.3; 7.2 


Piscobamba (Perurae 
prouincia et deuersoria) 
6.83.3; 85.1; 85.3 

Piura siue Santi Michaelis 
ciuitas (Perurae urbs) 
1.39.1: 3.9.1; 28.3; 29.1; 
29.3; 46.5; 50.3; 51.4: 4.4.1; 
7.1; 11.3: 6.1.4; 3.5; 4.8; 
9.1; 9.2; 11.3; 12.5; 13.2; 
14.4; 15.2; 16.1; 16.2; 16.4; 
17.2; 21.1; 22.4; 30.4; 43.3; 
44.1; 59.4; 60.1; 72.4; 73.1; 
73.4; 73.5; 74.3; 75.1; 76.2; 
77.2; 82.1; 93.14; 93.15; 
99.2; 99.3; 109.6; 109.8; 
114.5; 115.7; 117.2; 121.3: 
7.7.4; 25.1; 25.13-15; 49.1; 
49.8; 63.9; 72.4; 74.2; 97.3; 
101.5; 131.5; 145.1; 149.2 

Piuranus senatus populusque 
6.16.3 

Piurense aerarium 6.99.3 

Piurenses ciues 6.100.3 

Piurenses coloni 6.77.1 

Piurensis ager 6.51.3 

Piurensis ciuis quidam 6.76.3 

Piurensis regio 6.60.2 

Pizagua (fluuius) 3.20.4 

Pizarra, Francisca (Francisci 
Pizarri filia) 5.64.13; 68.5 

Pizarrani (= Pachacamenses) 
4.33.7; 36.9; 47.21: 
7.13.29; 57.2; 60.3 

Pizarri fratres (Consaluus, 
Ferdinandus, Franciscus, 
Ioannes) 4.14.3; 16.7; 18.6; 
20.6; 27.4; 28.1; 35.1; 35.3; 
36.2; 36.9; 39.6; 42.2; 44.4; 
47.1; 47.3; 47.7; 47.8; 

47.11; 47.14; 47.17; 47.23; 
47.24; 47.32; 48.3; 49.2: 
5.44.1; 47.1; 47.3; 66.2: 
6.19.4: 7.4.2; 13.6; 13.9; 
13.11—16; 13.22; 13.23; 
13.38; 13.41; 14.21; 59.2; 
60.3; 60.7; 60.14; 60.26 

Pizarrus cardinalis (= Loaysa, 
G.) 7.17.3 

Pizarrus, Consaluus 
(Pizarrorum fratrum pater) 
1.28.1: 5.67.1; 67.2 

Pizarrus, Consaluus 
(Francisci Pizarri praefecti 
frater) 1.46.2: 3.48.4; 51.2; 
51.3: 4.9.2; 9.3; 10.1; 15.2; 
20.4; 23.1; 25.6; 28.3; 28.5; 
29.5; 31.2; 31.7; 32.1; 33.9; 
35.2; 36.2; 36.8; 37.3; 43.4; 
44.5—7; 47.11; 47.14; 47.20: 
5.1.2; 53.1: 6.28.1: 7.13.24; 
15.7; 22.7; 36.5; 37.1; 37.2; 
37.4; 39.1; 39.2; 40.1; 40.3; 
40.4; 41.1; 41.3; 42.2; 42.3; 
43.1; 43.4; 45.1; 45.3; 45.4; 
46.1; 46.3; 46.6; 47.1; 47.4; 
48.1; 48.2; 49.1—6; 49.9; 
50.1 

Pizarrus, Consaluus 
(Francisci Pizarri praefecti 
filius) 5.64.13 

Pizarrus, Didacus (Francisci 
Pizarri dux) 4.21.1; 21.4 

Pizarrus, Ferdinandus 
(Francisci Pizarri frater) 
1.46.2; 49.1-3: 3.25.3; 
25.4; 31.7; 31.8; 32.1; 32.6; 
41.1—3; 43.1; 44.1—3; 45.3; 
45.7; 46.4: 4.13.1; 13.2; 


13.4; 14.1; 14.2; 15.2; 19.1; 
19.2; 19.5; 20.1; 20.3-5; 
23.1; 25.6; 28.3; 28.5; 30.3; 
31.3; 31.7; 322-4; 33.1; 
33.4; 33.5; 33.9; 35.2; 36.2; 
36.4; 36.7; 36.8; 38.1; 38.3; 
39.1; 39.4; 39.6; 40.2; 41.1; 
41.4—6; 42.1; 43.1; 43.3; 
44.1; 44.2; 44.6; 44.8; 47.4; 
47.11; 47.15; 47.16; 47.20; 
47.24; 47.25; 47.27; 41.28; 
47.34; 47.35; 48.2; 49.1-4: 
5.1.2; 43.1; 47.2; 52.3; 53.1; 
64.2; 64.13; 71.1; 72.1: 
6.23.2; 28.5; 33.5: 7.42; 
8.4; 12.11; 12.13; 13.4; 
13.5; 13.12; 13.15; 
13.17-21; 13.24; 13.25; 
13.29—39; 17.3; 98.3; 
138.3 

Pizarrus, Franciscus (primus 
Perurae repertor domitor 
et praefectus) 1.25.3 et 
passim 

Pizarrus, Franciscus 
(Francisci Pizarri praefecti 
filius) 5.64.13 

Pizarrus, Ioannes (Francisci 
Pizarri frater) 1.46.2: 
3.48.4-6; 51.2; 51.3: 4.9.2; 
9.3; 10.1; 14.1; 14.6 

Placa (flumen) 5.40.1 

Placentinus pontifex 
(= Gutterius Vargas) 2.1.1: 
3.8.1: 7.1.5 

Plata (Perurae oppidum) 
2.1.2: 4.45.1: 6.9.3; 9.4; 
28.5; 30.4; 41.2; 89.2; 92.4; 
118.5: 7.1.4; 4.1; 4.3; 7.3; 

12.7; 25.23; 97.3; 126.3; 
144.3; 144.5 

Platensis pontifex (= Thomas 
Sammartinius) 7.134.1 

Platensis senatus populusque 
7.4.1; 144.1 

Plato (philosophus) 2.9.2: 
5.13.3 

Pluuialia (insula e Fortunatis) 
5.11.5 

Pochea (Perurae uallis) 3.28.3 

Pochei (Perurae populus et 
prouincia) 3.23.5; 31.6; 
42.3; 45.5; 46.5; 49.5 

Pocheus (amnis) 1.39.1 

Pollux (deus) 5.9.9 

Polyndara (Popaianae 
prouinciae regio) 5.79.1 

Pomatambus (pagus et uallis) 
7.152.1 

Pomollata (regio) 6.58.6 

Poncha (Terrae Firmae 
regulus) 1.12.2; 15.3 

Ponchenses (Terrae Firmae 
populus) 1.12.3; 13.2 

Pontica radix 5.33.2 

Pontius Legionensis, 
Ferdinandus 
(Cuschanorum ciuium dux) 
4.15.2 

Popaiana siue Popaiana 
prouincia (Indiarum regio) 
2.1.3; 11.2: 4.44.7: 5.25.4; 
28.3; 38.1; 38.6; 38.7; 40.2; 
41.3; 52.1; 73.3; 79.3; 79.5; 
6.1.1; 1.4; 2.1; 8.4; 13.1; 
20.6; 24.1; 43.1; 48.2; 61.1; 
61.2; 72.7; 93.15; 119.2: 
7.56.4; 131.5 


Popaianae res 5.38.6 

Popaiani (populus) 6.3.4; 
57.1; 72.2 

Popaiani ciues 5.42.1 

Popaianum (Popatanae urbs 
et caput) 5.38.1; 38.5; 38.6; 
39.3; 40.1; 40.2; 41.1; 41.6; 
43.1; 73.2; 73.3; 74.2; 76.1; 
76.3; 81.2; 81.5: 6.16.3; 
48.4 

Popaianus (regulus) 5.41.3 

Popaianus senatus 5.42.1 

Porcellus, Ioannes (Francisci 
Pizarri centurio et Castri 
legatus) 4.44.5: 6.10.2; 
43.2; 76.2 

Porciae fodinae (in Charcis) 
7.4.2; 25.23 

Porcum (iugum in Charcis) 
2.22.5: 7.4.2 

Poritaci (populus) 5.83.4 

Pornen (acc.) (Asiae insula) 
2.5.2 

Porras, Petrus (miles 
Almagranus) 5.57.1: 7.97.2 

Portucarrerius, Petrus (unus 
ex Castri quadraginta 
equitibus delectis) 7.121.4 

Portus Diues (Sancti Ioannis 
portus in insula Boriquena) 
5.14.6 

Portus Vetus (in Quitia 
prouincia) 3.18.2; 18.6; 
23.4; 25.1; 42.4 52.2: 4.7.1; 
8.3: 5.19.4: 6.1.4; 3.5; 9.3; 
22.4; 43.2; 59.2; 59.4; 60.1; 
62.1; 64.1; 66.1; 66.2; 67.8; 
72.1: 117.1-3: 7.7.3; 145.1; 
145.2 

Potocalma (portus) 3.21.2 

Potossium (tugum in 
Charais) 2.22.5 

Praesidium Iulium 
(Hispaniae oppidum 
[= Trugillum]) 1.46.2 

Preteiannes (Abissinorum 
rex) 1.4.2; 4.3 

Profundae (Indiarum regio) 
3.8.4: 5.19.4 

Proteus (deus) 2.26.5 

Prouincia (Galliae regio [= 
Gallia Narbonensis]) 4.46.2 

Pucara (Perurae locus) 7.52.1 

Puellaeus, Petrus (Quiti et 
Trugilli praetor, Castri 
legatus) 4.44.7: 6.9.1; 12.5; 
80.6; 83.1: 7.7.3; 37.1; 
149.3; 149.5 

Puna (insula) 3.4.1; 19.1; 
23.5; 24.1; 25.1; 25.5; 26.1; 
26.3; 27.2; 27.5; 32.3: 
4.47.8: 6.15.1; 44.1; 44.5; 
59.2; 64.1; 64.3; 65.8; 117.5 

Punenses (Punae incolae) 
6.44.4; 44.5; 59.1—6; 60.1; 
63.3—7; 64.2; 65.3; 65.6; 
65.7; 77.1; 88.4; 117.1—5 

Punica mala (fruges) 2.22.2: 
6.81.2 

Punica perfidia 5.43.4 

Puruai (populus) 4.1.2: 6.58.3 


Quadratus, Antonius (Pizarri 
et Almagri miles) 1.34.3 

Quaquius (mons) 3.15.3: 
6.64.1 

Quarecha (Terrae Firmae 
oppidum) 1.13.1; 14.2 


Quarechani (Terrae Firmae 
populus) 1.13.2; 14.1; 15.3 

Quesada, Mendus (Almagr: 
adulescentis miles) 7.107.3; 
130.3 

Quichuae (Perurae populus) 
7.151.1 

Quignonia, Maria Magdalena 
(Christophori Vaccae Castri 
coniunx) 5.2.3: 6.119.1 

Quilcha (Arequippae portus, 
uallis et amnis) 3.20.2: 
7.2.2 

Quillacingae (Popaianae 
populus) 5.80.1; 80.3; 80.4; 
80.6; 81.2 

Quinquizius (Guainacapae 
dux et Atabalipae legatus) 
3.1.1; 2.4; 4.2; 4.3; 5.1-4; 
5.6; 6.1; 31.2; 39.3; 39.4; 
39.6; 39.7; 40.1; 40.4; 46.1; 
46.4; 46.6; 47.5-7; 51.13: 
4.4.1-5; 4.8; 6.1; 6.3 

Quinterus (portus) 3.21.1 

Quitia sine Quitia regio siue 
Quitia prouincia (Perurae 
pars) 2.22.5: 3.50.4; 51.1; 
51.3; 51.4; 52.1; 52.3; 52.6; 
52.9: 4.1.1; 1.3; 1.5; 1.6; 
2.1; 3.2; 3.4; 6.1; 44.7; 
47.8: 5.25.4; 82.4; 83.3; 
84.1; 84.8: 6.1.1; 3.1; 3.4; 
22.3; 24.1; 51.3; 51.9; 522; 
54.5; 58.5; 60.2; 62.3; 70.4; 
71.3: 7.13.7; 36.5; 37.1; 
42.2; 44.2; 46.1—3; 47.3 

Quitiani (Indi Quitiae 
regionis incolae) 3.50.7 

Quitienses ciues 6.4.2 

Quitiensis senatus 
populusque 5.85.3: 6.8.3; 
32.4; 48.6: 7.36.5 

Quitum (Perurae urbs et 
Quitiae caput) 2.1.2; 42.1; 
43.2; 43.3; 46.4-7: 3.1.1; 
1.3; 1.4; 2.2; 2.3; 5.5; 36.6; 
38.4; 39.5; 40.2; 42.1; 45.9; 
47.1; 50.1-3; 50.9-11; 
52.7: 4.3.4; 4.5; 44.7: 
5.73.1; 73.3; 74.2; 76.3; 
81.2; 81.5; 82.1; 83.4; 85.2: 
6.1.1; 1.2; 1.4; 2.15; 3.5; 4.9; 
8.3; 9.2; 11.1; 12.3; 12.5; 
13.1; 16.3; 17.4; 20.5; 22.2; 
22.4; 28.4; 30.4; 32.4; 42.4; 
42.5; 43.1; 43.3; 44.5; 45.1; 
46.2; 46.4; 46.5; 48.4; 48.6; 
48.9; 51.8; 51.9; 52.1; 52.7; 
52.10; 54.2; 55.1; 56.1; 
56.3; 57.1; 58.6; 60.1; 70.4; 
71.2; 72.3; 73.3; 75.1; 84.2; 
88.1; 93.15; 107.2; 109.8; 
115.7; 117.2; 118.2; 119.1; 
119.2; 121.3: 7.5.3; 6.2; 
7.4; 25.20; 36.5; 40.4; 45.3; 
46.1; 46.3; 46.6; 47.4; 48.1; 
49.3; 49.6; 49.8; 54.2; 63.9; 
70.1; 74.2; 131.5; 131.15; 
145.1; 148.1; 149.2 

Quixi (populus) 6.55.1: 
7.37.1; 37.2 

Quiximii (amnes) 3.15.3; 23.2 

Quizna (regio) 6.58.6 

Quoquera (Terrae Firmae 
regulus) 1.14.2 


Rada, Ioannes (Almagri 
patris dux et Almagri 


adulescentis custos et 
legatus) 4.10.2; 13.1; 16.1; 
16.2; 43.1: 5.43.1; 43.2; 
43.4; 44.3; 45.1; 49.2; 50.2; 
51.5; 52.3; 53.1-7; 55.3; 
54.2; 57.1—3; 59.2-5; 
60.10; 62.3; 62.4; 65.4; 
68.2; 69.1; 69.6: 6.18.1; 
20.1; 20.3; 24.1; 31.2; 33.5; 
34.1; 39.1; 39.4; 48.4; 48.7; 
51.1; 60.3; 92.4: 7.25.4; 
25.7; 25.25; 25.30; 25.31; 
25.54; 27.1; 31.1; 32.3; 
97.2; 134.1 

Ratisbona (Germaniae urbs) 
3.43.3: 6.47.1; 47.2 

Rauennas pugna 7.132.1 

Redemptio Captiuorum 
(Diuae Virginis Mariae 
cognomen et Limensis 
monasterii nomen) 5.64.12 

Reges Magi (qui Christum 
adorauerunt) 4.8.2 

Regius portus (in insula 
Hispaniola) 1.8.3 

Rhea, Ioannes (ciuis 
Quatiensis) 6.76.2 

Rhodius eques cf. Monteius, I. 

Rhodus (Graeciae insula) 
2.8.1 

Ribera, Ludouicus 
Hispalensis (unus ex Castri 
nobilissimis comitibus) 
5.50.3: 7.161.2 

Ribera, Nicolaus Olueranus 
(Pizarri socius in Gorgone) 
1.37.3 

Ribera, Nicolaus (Castri 
eques) 7.115.2; 121.4; 142.5 

Richelmus, Alfonsus (aerarii 
praefectus) 3.29.1; 29.4; 
45.3; 47.3: 4.15.2: 5.70.1: 
6.32.2; 112.1 

Riobamba (deuersoria) 4.1.2; 
1.3; 1.5; 1.6 2.15 2.2; 4.1: 
6.58.3; 58.4; 76.2 

Riuius, Petrus Cordubensis 
(Panamae praefectus) 
1.34.3; 35.1; 47.2: 4.47.5 

Roblaues, Franciscus (signifer 
Petri Alnari Holguini) 
7.153.2 

Roblius, Martinus (Petri 
Alnari Holguini miles) 
6.30.2 

Rodericus, Christophorus 
(Almagri patris miles) 
6.51.5; 51.8; 98.3; 100.4; 
100.5; 116.2 

Rodericus, Dominicus (miles 
Almagranus) 7.25.7 

Rodericus, Franciscus (cinis 
Limensis ab Almagranis 
tortus) 6.20.1: 7.25.17 

Rodericus, Franciscus 
(quaestor) 6.73.3 

Rodericus Barraganus, Ioan- 
nes (Almagri adulescentis 
centurio) 5.57.1; 60.11; 
66.2—4: 6.13.3; 14.2; 16.2; 
7.25.7; 72.2; 97.2; 130.3; 
137.2; 137.3; 137.5; 138.1; 
138.2; 140.12 

Rodericus Duranus, 
Dominicus (Almagr: 
adulescentis miles) 7.91.2 

Rodericus Gueuara, A. cf. 
Ruizius Gueuara, A. 


Rodericus Limosinus, 
Didacus (Hispanus uir qui 
Indos uectigales quosdam 
possedit) 6.51.1 

Rodericus Rius, Didacus 
(nuntius) 7.80.4 

Roias, Didacus (Francisci 
Pizarri equitum praefectus, 
Castri dux) 4.29.1: 6.28.5; 
98.2; 123.2: 7.24.2; 50.1; 
53.3; 121.4; 128.2; 130.2 

Roias, Gabriel Collarensis 
(Cuschanus ciuis et 
praetor) 4.10.3; 15.2; 28.5; 
29.5; 47.14: 6.28.2 

Roias, Gaspar (scriba) 7.12.3; 
16.1 

Roias, Gomezius (Castri 
legatus) 6.9.1; 34.2; 41.3: 
7.3.1; 5.3; 5.4; 6.2-4; 7.2; 
7.3; 21.3; 21.4; 27.3; 63.28; 
64.3; 112.3; 112.4; 121.4; 
140.2; 140.4; 140.15; 155.2; 
161.2 

Roias, Manuel (Gomez 
Roiae pater) 6.9.1 

Roma (Italiae urbs) 1.44.1: 
4.46.2; 47.33: 6.47.2 

Romanae Vestales cf. Vestales 

Romani (antiquus populus) 
1.1.3: 2.46.2: 5.4.2: 6.2.3: 
7.14.4; 14.5 

Romani scriptores 2.9.1 

Romanus Imperator 
(= Carolus Caesar) 3.43.2 

Romanus sermo 3.13.1 

Romulensis colonia 
(Hispaniae Baeticae urbs 
[= Hispalis]) 5.4.2 

Rondeletius (piscium scriptor) 
5.11.3 

Rostrum Daemonum 
(promunturium) 3.20.3 

Ruellius (naturalis historiae 
scriptor) 5.33.2 

Ruizius, Bartholomaeus 
Moguerensis (Francisci 
Pizarri socius in Gorgone) 
1.37.3 

Ruizius, Dominicus (speca- 
lator Almagranus) 7.25.7 

Ruizius, Ioannes 
Franciscanus (Columbi 
consiliarius) 1.5.1 

Ruizius Gueuara, Antonius 
(Cuschi praetor) 7.138.1; 
140.12; 140.13 

Ruminaguius (Atabalipae 
legatus) 3.33.1; 36.6; 46.5; 
50.1; 50.4; 50.7; 50.8; 
50.10; 50.11: 4.3.4: 6.1.1 

Ruscino (Hispaniae regio) 
6.47.7 


Saauedra, Alfonsus (miles 
Almagranus) 5.57.2: 7.30.4 

Saauedra, Ioannes Hispalensis 
(Almagri patris dux) 4.7.4; 
10.2; 10.4; 16.5; 18.4; 19.1; 
19.2 

Saauedra, Ioannes (unus ex 
Castri nobilissimis 
comitibus) 6.40.1: 7.161.2 

Sabaei (Arabiae populus) 
7.38.1 

Sabaeum tus 7.44.3 

Saladus (miles Almagranus) 
7.30.2 


Salas, Martinus (ciuis 
Limensis ab Almagranis in 
uincula coniectus) 6.21.3: 
7.25.19 

Salas, Rodericus Toletanus 
(unus ex Castri nobilissimis 
comitibus) 7.161.2 

Salazar, Rodericus (Cuschi 
praetor) 7.140.15; 141.6 

Saldae (Mauritaniae 
Caesariensis colonia 
[= Argeria]) 6.41.3 

Saldiuar, Franciscus (Almagri 
miles) 7.130.3 

Salinae (palustria loca ubi 
Almagri patris exercitus 
victus est) 4.37.2; 39.3; 
39.6; 44.1; 47.21: 5.1.2; 
44.1; 47.2; 51.3; 72.1: 
6.12.3; 28.5; 33.5: 7.13.24; 
98.3 

Salinas (Almagri patris 
centurio) 4.35.5; 36.9 

Salinas, Petrus (senator et 
regius scriba) 6.23.2 

Salis (populi Popaianae 
prouinciae) 5.80.1 

Sallustius (Romanus rerum 
gestarum scriptor) 5.64.6 

Salmanticensis academia 
6.74.1 

Salomonis insula (e Barutis) 
5.20.2 

Salzedus, Alfonsus (Almagri 
adulescentis dux) 7.89.4 

Salzedus, Rodericus cf. 
Sauzedus, Rodericus 

Samaniegus (Ferdinandi 
Pizarri miles) 4.36.9 

Samanus, Ioannes (rerum 
Indicarum scriba regius) 
2.1.3: 4.48.4: 6.7.4: 7.70.2; 
71.6 

Sammartinius, Thomas 
(Dominicanorum magister 
in Perura et pontifex 
Platensis) 6.32.2; 32.3; 
32.5; 33.2-5; 34.1; 36.4; 
40.1; 89.1; 89.4; 89.5; 96.2; 
96.4; 110.1: 7.134.1; 1342; 
135.1; 135.2; 159.3; 160.1 

Sammillanus, Bartholomaeus 
cf. Sammillanus, Petrus 

Sammillanus, Petrus 
(Almagri adulescentis 
miles) 5.57.1: 6.19.3: 7.722; 
80.6; 86.5; 86.6; 87.1; 97.2; 
123.2; 130.1; 136.1 

Samotra (Asiae insula) 2.7.1 

Sanchius Copinus, Ioannes 
(Almagranus speculator) 
5.59.1; 59.4 

Sanchius Merlus, Sebastianus 
(Castri scriba) 5.28.3; 32.1: 
7.73.2; 119.4 

Sancta (portus et uallis) 
3.11.4; 20.1: 6.13.3; 13.4; 
14.1; 15.2; 17.4; 24.1; 44.4; 
83.2: 7.25.13; 25.15 

Sancta (amnis) 2.12.2: 5.20.1: 
7.25.13; 25.15 

Sancta Martha cf. Martha 

Sanctae Marthae flumen (cf. 
et Grandis fl.) 5.40.1 

Sancti Dominici ciuitas 
(Hispaniolae insulae caput) 
5.15.1: 6.48.2 

Sancti Dominici insula 
(= Hispaniola) 6.48.2 


Sancti Francisci Quitiensis 
ciuitas (Perurae urbs. cf. et 
Quitum) 6.1.1; 4.1; 8.1 

Sancti Iacobi Amaiensis 
ciuitas (Perurae urbs. df. et 
Guaiachilia) 6.44.4; 58.6; 
119.3 

Sancti Ioannis flumen 1.31.2: 
3.14.6: 4.47.6: 5.26.4; 27.4; 
38.2; 41.3; 76.2: 7.13.1. 
Sancti Ioannis fluminis 
praefectura siue prouincia 
(Indiarum regio) 5.41.3; 
76.2 

Sancti Ioannis Victoriae 
ciuitas (Perurae urbs. cf. et 
Guamanga) 7.136.2; 147.2 

Sancti Lucaris Barrameti 
oppidum (in Hispania 
Baetica. cf. et Luciferi 
Fanum) 5.6.2; 8.3 

Sancti Michaelis ciuitas 
(Perurae urbs. cf. et Piura) 
6.1.4; 72.4; 78.3; 99.2; 
112.3: 7.25.20 

Sanctiagus cf. Cantaber, 
Didacus 

Sandouallius, Didacus (Castri 
legatus) 6.10.2; 11.2; 11.3; 
72.3; 79.] 

Sandouallius, Ioannes (unus 
ex Castri nobilissimis 
comitibus) 7.161.2 

Sangalla (Perurae portus et 
uallis) 3.20.2 

Sangallum (Perurae locus) 
7.142.5 

Sarangana (Asiae insula) 2.5.2 

Sardi aselli 2.21.1 

Sauona (Liguriae urbs) 1.4.1 

Sauzedus, Garsias (aerarii 
custos et conseruator) 
6.112.1 

Sauzedus, Rodericus siue 
Salzedus, R. (Almagri 
adulescentis dux) 7.25.25; 
81.3; 92.1 

Saxones (Germaniae populus) 
2.40.7 

Saxonia (Germaniae regio) 
2.40.7 

Scarabis (Hispaniae oppidum 
[= Trugillum]) 1.46.2 

Scalantes, Didacus (senatus 
Cuschani scriba) 7.16.1 

Scandon, Garsias (Francisci 
Pizarri famulus) 5.60.5; 
60.6; 60.8; 7.25.8 

Scipio Africanus, P. 
Cornelius (Romanus 
consul et dux) 5.2.2 

Scythae (Asiae populus) 2.2.4 

Segurensis mons (in Hispania 
Tarraconensi) 5.5.1 

Septem Ciuitates (in Asia) 
2.24 

Sepulueda (nauicularius) 
5.24.2; 25.1; 27.3 

Serranus, Ioannes (classis 
praefectus post Magallanis 
mortem) 1.24.5: 2.3.1; 3.2; 
4.1-3 

Setielis, Franciscus (Gua- 
ningae ciuis qui Castri 
partes fouet) 7.7.1; 25.24 

Sfortia, Franciscus 
(Mediolani dux) 4.46.2; 
47.33 


Sichi (Perurae populus) 
6.58.1 

Sicilia (Europae insula) 1.16.1 

Sicula Aetna cf. Aetna 

Silarus (Italiae amnis) 2.22.4 

Sinae (Asiae populus) 1.2.2: 
2.2.4 

Siripada (rex) 2.5.2 

Sol (deus) 2.23.3; 23.4; 29.3; 
30.4—6; 31.1; 32.2; 34.1; 
34.3; 37.1; 37.4-8; 39.1—5; 
39.7; 39.8; 40.3; 42.3; 43.1; 
46.2; 3.3.4; 16.5; 19.1; 27.2; 
31.1; 31.3; 332; 35.1; 39.4; 
41.1; 45.9; 46.4; 47.1; 47.2; 
48.7; 49.6; 49.7: 4.5.5; 10.2; 
22.4: 5.83.1; 83.2; 84.6; 
84.8: 6.55.1; 56.1; 57.1; 
57.8; 67.7; 68.1; 68.2; 68.5; 
68.6; 70.2—5; 71.4; 72.5; 
87.3; 102.2; 103.1: 7.51.2; 
146.3; 148.2; 148.4 

Solana (Perurae uallis) 3.28.3 

Solinus, Iulius (Romanus 
naturalis historiae auctor) 
5.10.1 

Solon (Atheniensis legislator) 
2.9.2 

Solymanus (Turcarum 
imperator) 3.43.3: 6.242 

Sopaius (deus) 2.36.6 

Sora (Perurae regio) 6.121.3 

Sorae (Perurae populus) 
7.146.4; 150.1 

Sosa, Christophorus 
(Almagri dux) 5.47.1; 57.1; 
68.2: 7.25.15; 122.2; 130.1 

Sotaurcus (Quinquizii dux) 
4.4.2; 44 

Sotechumbria (deuersoria) 
6.34.4 

Sotellus, Christophorus (dux 
Almagranus, Almagri 
nomine praetor Limensis) 
5.52.2; 69.2; 69.6; 69.7: 
6.20.1; 31.2; 33.2; 33.3; 
34.4; 36.2; 36.4; 412: 7.5.1; 
5.2; 6.1—4; 15.4; 21.6; 252; 
25.4; 25.9; 25.23; 25.25; 
25.31; 27.1-4; 28.1-3; 
29.1; 29.2; 30.4; 31.3; 32.3; 
36.2; 97.2 

Sotomaior (senatus Limensis 
legatus) 7.142.3; 142.6 

Sotus, Ferdinandus (Francisci 
Pizarri dux) 3.27.1; 31.4- 
7; 32.1; 32.6; 39.1; 39.3; 
39.7; 39.8; 45.7; 47.3; 47.4; 
47.6; 48.2; 51.2; 51.3: 4.92 

Spinosa, Gaspar (iuris 
consultus, Francisci Pizarri 
legatus) 4.24.2; 28.2; 28.4; 
30.1 

Spinoza, Ioannes (Limensis 
ciuis ab Almagranis in 
uincula coniectus) 6.21.3: 
7.25.19; 60.6 

Statius, Gomezius (legatus 
Guaiacbiliae ciuitatis) 
6.59.1 

Subutha (Asiae insula) 1.22.4; 
23.4; 23.5: 2.3.1: 3.8.1 

Subuthani (Subutbae insulae 
incolae) 1.23.5; 24.2; 24.4 

Suebi (Germaniae populus) 
2.9.2 

Surium (Colchidis flumen) 
2.22.4 


Sylua, Didacus (iudex 
ciuilium capitaliumque 
rerum Cuschanus, Feliciani 
filius) 6.28.1 

Sylua, Felicianus Ciuitatensis 
(Hispanus auctor qui 
fabulosas bistorias de 
Amadisio eiusque 
nepotibus conscripsit) 
6.28.1 

Syria (Asiae regio) 1.4.1 


Taboga (Panamensis sinus 
insula) 1.28.2: 3.14.3 

Tabathra (Africae oppidum 
[= Bugia]) 6.41.5 

Tacama (promunturium) 
3.20.4 

Tacunga (Perurae regio et 
deuersoria) 2.43.2: 6.55.1; 
56.1; 57.1; 57.10; 58.1 

Tafurius, Ioannes (Petri Riu 
legatus) 1.35.1; 35.2 

Tagus (Hispaniae amnis) 
2.33.2 

Tallanes (Perurae populus) 
2.31.4: 3.49.5 

'Tamacus (Terrae Firmae 
regulus) 1.14.2 

Tampopalla (flumen) 3.20.3 

Tampulla (flumen) 3.14.6 

Tangarara (deuersorium) 
3.29.2 

Tapia, Consaluus (Francisci 
Pizarri dux) 4.21.1; 21.5 

Taprobana (Asiae insula) 
2.7.1 

Tarama (Perurae regio et 
deuersoria) 6.39.4; 41.1; 

41.4; 98.3; 102.4; 102.6; 
114.5; 122.4: 7.150.5 

Tarapaca (Perurae portus) 
2.10.3; 13.1: 3.20.3; 20.4 

Taripha (Hispaniae Baeticae 
oppidum) 5.6.2 

Tarraconensis prouincia cf. 
Hispania Tarraconensis 

Tellius, Ioannes Hispalensis 
(Almagri dux) 4.35.5: 
6.31.2: 7.30.4; 34.1; 61.19; 
63.2; 72.2; 107.1; 115.3; 
130.2 

Tembium (Popaianae 
prouinciae regio) 5.79.1 

Teneriffa (insula e Fortunatis) 
5.10.3; 10.6; 11.2; 11.4; 
12.1 

Terenata (insula e Moluccis) 
2.5.3; 6.1 

Terra Firma (Indiarum regio) 
1.26.1: 3.7.5: 4.23.3; 24.2: 
5.19.6; 29.2: 7.56.4; 97.8; 
101.5 

Teyda (Teneriffae insulae 
mons) 5.11.4 

Thebanus Hercules of. 
Hercules 

Themistitana (Mexicanarum 
prouinciarum siue Nouae 
Hispaniae caput) 1.11.2; 
25.2 

Theocaxae (deuersoria) 4.3.3: 
6.58.5 

'Thomebamba (Perurae 
prouincia et oppidum) 
2.43.2: 5.1.4; 2.2-4; 19.1: 
6.56.1; 66.2; 67.2; 67.3; 
67.6; 67.8; 69.3; 70.1—5; 
71.1-4; 72.1 


Ticebiracoches (deus {= Sol]) 
6.67.7 

Tichizambis (deuersoria) 
6.58.4; 58.6; 59.1; 63.1; 
66.2; 73.4 

Ticinus (amnis in Padum 
influens) 1.44.1 

Ticoiopanguius (Mangi 
Hingae legatus) 4.21.6; 25.2 

Ticus (Mangi Hingae 
legatus) 4.44.6 

Tidora (insula e Moluccis) 
2.5.2; 5.3; 6.1; 6.4: 5.8.1 

Tidorenses (Tidorae incolae) 
2.64 

Timaeus (Platonici dialogi 
nomen) 5.13.3 

Timana (Popaianae oppidum) 
5.38.1; 41.6 

Timon (acc.) (Asiae insula) 
2.7.1 

Tinguragua (mons) 6.58.5 

Titicacha (Collaiae prouinciae 
lacus) 2.29.2; 30.1: 7.13.33 

Toca(e) (deuersoria) 2.12.2: 
6.83.2 

Toletum (Hispaniae urbs) 
4.47.1; 49.1; 50.1; 52.1; 
53.2 

Topa (Mangi Capae 
cognomen) 2.29.2 

Topae Hingae (= Hingae) 
2.30.2 

Topahinga Iupangues 
(Hinga) 5.80.6: 6.56.2; 
68.1; 70.3; 70.4; 71.2: 
7.148.3 

Tordoia, Gomezius (princeps 
senatus Cuschani et Castri 

dux) 4.25.4; 26.8; 27.1: 
5.60.6: 6.9.4; 28.3; 28.5; 
29.1; 29.3; 30.2; 82.2; 
104.3; 106.2: 7.61.11; 66.1; 
80.5; 80.6; 111.2; 115.2; 
115.3; 124.1; 128.3 
Torrecha (Quarechae 
regulus) 1.13.1; 14.1 
Torres, Ioannes (Arequippae 
praetor nomine Didaci 
Almagri) 7.1.3 
Triana (Hispalis uicus) 5.5.1 
Triana, Rodericus (Columbi 
nauta) 1.7.1 
Trinitas (Magallanis nauis 
praetoria) 2.6.3: 3.8.1 
Troiani (Troiae incolae) 5.9.9 
Trugillani ciues 6.100.3 
Trugillanus, Alfonsus 
(Francisci Pizarri socius in 
Gorgone) 1.37.3 
Trugillense aerarium 6.22.4 
Trugillensis ager 6.51.3 
Trugillensis Arreciphius cf. 
Arreciphius Trugillensis 
Trugillensis senatus 7.143.1 
Trugillum (Hispaniae 
oppidum) 1.28.1; 46.2: 
4.8.3 
Trugillum (Perurae urbs) 
1.39.1: 3.9.1: 4.7.2; 8.3; 9.5; 
10.1; 11.3; 23.2; 24.5: 6.4.8; 
9.1; 9.2; 12.5; 13.2; 13.4; 
14.1; 16.1; 17.4; 212; 22.4; 
37.1; 42.4; 59.2; 60.1; 73.5; 
74.3; 77.2; 80.6; 81.1; 82.1; 
82.2; 93.14; 93.15; 99.5; 
100.4; 109.4; 109.6; 109.8; 
115.7; 117.2: 77.4; 25.11; 


25.13; 49.1; 49.8; 63.9; 
72.4; 74.2; 97.5; 101.5; 
126.3; 131.5; 136.4; 143.4; 
143.5; 143.7; 143.8; 149.2; 
149.3 

Tucenses (Pastorum Indorum 
populus) 5.82.4 

Tyngensis saltus (in 
Hispania) 5.5.1 

Tumbezia (Perurae uallis) 
3.28.2; 28.3; 29.1: 6.79.1 

Tumbeziana arx 3.27.2 

Tumbeziani (Tumbezii 
incolae) 3.24.1; 26.2; 27.2; 
27.5; 28.1; 46.5 

Tumbezium (Perurae 
oppidum) 2.10.3; 42.1; 
43.2; 46.7: 3.4.1; 16.1; 23.5; 
25.6; 27.3; 29.1; 29.4; 32.3: 
4.47.8: 5.49.2: 6.5.2; 20.5; 
21.1; 24.1; 262; 44.4; 66.1; 
71.1: 7.13.3; 56.3 

Tumbezius (amnis) 1.39.2; 
40.1; 43.1; 45.4; 47.2: 
2.13.1: 3.19.1; 26.3; 27.6: 
4.47.5: 6.72.1; 72.4 

Tunes (Africae urbs) 4.46.1; 
47.33 

Tunetense regnum 4.46.2 

Tuquemia (Perurae uallis) 
6.80.1 

Turcae (populus) 2.8.1: 3.43.3: 
4.30.2; 47.22: 6.24.2: 
7.12.2; 25.26; 25.32; 56.5; 
130.2 

Turcicae triremes 4.46.1 

Turris Iulia (Hispaniae 
oppidum [= Trugillum]) 
5.67.1 

Turrius (iuris consultus, 
praefectus et senator 
Panamensis) 5.23.5 

Turrius (Castri nauis nauta) 
5.14.6 

Turrius, Bernardus 
Illiberitanus (nauclerus) 
3.8.2 

Turrius, Ioannes (Francisci 
Pizarri socius in Gorgone) 
1.37.3 


Vacca, Ioannes (praefectus 
arcis Methbymnae 
Campensis) 4.49.4: 5.47.2: 
7.119.4 

Vacca Castrus, 
Christophorus Legionensis 
(Perurae praefectus) 3.18.2: 
4.34.2; 51.1; 51.2; 51.4; 
52.1; 52.3; 52.4; 53.2 et 
passim in libris V- VII 

Vaccae (Christophori Vaccae 
Castri gens) 4.51.1 

Valdesius (Castri domesticus) 
5.40.1 

Valdesius, Ramirillus 
(Almagranus speculator) 
7.25.7 

Valdiuia ciuitas cf. Diui 
Iacobi ciuitas 

Valdiuia, Petrus (Francisci 
Pizarri tribunus militum et 
praefectus in Chilia) 4.29.4; 
36.5; 44.5 

Valdiuianus sinus (m Chilia) 
3.21.2 

Valdiuiessus, Ioannes 
Octodurensis (Castri 


legatus) 5.74.2; 76.3: 6.9.1; 
9.2; 43.3; 44.1; 44.2; 44.5; 
51.1; 59.3; 77.2; 88.4; 88.5; 
99.2; 117.1; 117.5: 7.7.3 

Valentia (Hispaniae Citerioris 
urbs) 6.49.3 

Valentianae (Hannoniae 
oppidum in Belgio) 5.17.3: 
6.47.1 

Vallius, Alfonsus (miles 
Almagranus) 7.25.15 

Valuerdus, Vincentius 
Dominicanus (primus 
Cuschi pontifex) 3.34.2; 
35.2; 35.3; 45.8; 47.2: 6.26.2; 
44.3; 44.5; 51.1; 59.3; 88.4; 
88.5; 117.1; 117.5 

Vandali (Germaniae populus) 
5.4.10 

Vargas, Ioannes (Castri dux) 
7.149.5 

Vargas, Ioannes (Gomezii 
Tordoiae filius qui cum 
Francisco Pizarro ab 
Almagranis interfectus est) 
5.60.6; 60.8; 60.9: 6.28.3: 
7.25.8; 1112 

Vargas Caruaialis, Gutterius 
(pontifex Placentinus) 
2.1.1: 3.8.1: 7.1.5; 2.1-3 

Vchilla (sallis) 6.55.1 

Velaschius (miles 
Almagranus, Garsiae 
Aluaradi apparitor) 5.68.2: 
6.13.3; 16.2: 7.25.15 

Velaschius, Gutterius (senator 
Indicus) 4.48.4 

Velaschius, Ioannes sine 
Blaschius, I. (iuris 

consultus et praetor 
Limensis) 5.46.2; 55.4; 
55.5; 58.1; 58.2; 60.3; 68.6: 
6.26.2; 44.3; 59.3; 88.4; 
117.1: 7.25.9 

Velaschius, Melchior (miles 
Almagranus) 7.130.1 

Velleius Gueuara, Ioannes 
(iuris consultus, Castri dux) 
6.115.1: 7.108.2 

Veneria (Hispaniae Baeticae 
oppidum [= Nebrissa]) 
5.5.4 

Veneriae uoluptates 6.57.5 

Veneris portus (in Liguria) 
6.47.3 

Veneris stella 3.22.3: 5.6.1 

Venerius, Antonius 
(Almagranus) 5.50.2 

Venezilia (Indiarum regio) 
3.8.4: 5.13.1; 13.2; 13.5; 
19.4; 20.4 

Venus (dea. cf. etiam Veneris 
portus et Veneris stella) 
5.6.1 

Vera, Petrus Xerizensis 
(Canariae insulae domitor) 
5.10.6; 11.1 

Veragua (Indiarum regio et 
prouincia) 5.21.3; 38.3; 
76.2: 6.43.2 

Verdugus, Melchior 
Abulensis (Francisci Pizarri 
legatus) 4.9.3 

Vergara, Bartholomaeus 
(stator regius) 5.49.1; 60.4: 
7.25.8 

Vergara, Ioannes cf. Vergara, 
Bartholomaeus 


Vergara, Petrus (Francisct 
Pizarri et Castri centurio) 
4.24.3; 25.1; 29.1; 36.4; 
36.6; 44.5: 6.10.2; 11.1; 
11.2; 72.3; 79.1; 79.3; 80.1; 
97.2; 122.3: 7.108.2; 128.2; 
145.2 

Vesputius, Americus 
(Florentinus nauigator) 
1.16.2 

Vestales Romanae 
(sacerdotes) 2.30.4; 37.8 

Victoria (Ioannis Sebastiani 
Cani nauis) 2.3.1; 6.3; 8.2 

Vienna (Pannoniae Superioris 
urbs) 3.43.3 

Vigiliae promunturium 3.8.4 

Villafranca, Petrus (Almagri 
nomine Trugilli praetor) 
6.14.1 

Villalba, Antonius (Francisci 
Pizarri praefectus ordinis 
militaris) 4.26.8; 27.1; 29.4 

Villalupus (classis praefectus) 
3.8.2 

Villalupus (iuris consultus et 
senator Panamensis) 5.24.2 

Villalupus (Indici senatus 
aduocatus fisci) 4.48.4 

Villalupus, Alfonsus (Castri 
legatus) 6.118.1; 118.5; 
119.1-3 

Villalupus, Ioannes (ciuis 
Limensis ab Almagranis 
tortus) 6.20.1: 7.25.17 

Villaoma (sacerdos Solis 
maximus) 4.10.2; 11.3; 14.1 

Villegas, Iulianus (Hispanus 
uir ab Almagranis 

iugulatus) 6.13.4; 14.4; 
16.2: 7.25.13; 25.15; 97.6 
Vinachius (amnis) 7.147.3 
Viracocha (Mangi Capae 
cognomen) 2.30.1 
Virginum promunturium (in 
Magallanico freto) 1.20.1-3 
Virgo (diua) cf. Maria Virgo 
Viride promunturium (in 
Africa) 1.2.2: 2.7.1: 5.10.2 
Vitalis, Garsias (sacerdos et 
Castri comes) 5.40.1 
Vitici (populus qui regionem 
ultra Andes positam 
incolit) 4.44.6: 7.146.5 
Vitulorum insulae 3.20.1 
Vlixes (Itbacensium rex) 
2.9.1 
Vimus, loannes (Portus 
Veteris praetor) 3.18.5: 
6.75.2 
Voxmedianus, Alfonsus 
(Hispanus uir a Garsia 
Aluarado iugulatus) 6.13.4; 
14.1; 14.2; 16.2: 7.25.13; 
25.15; 97.6; 149.3 
Voxmedianus, Bernardinus 
cf. Voxmedianus, A. 
Vraba (Indiarum locus) 
1.25.5: 5.67.2 
Vrabanus isthmos 1.22.3; 
29.2; 45.6: 3.7.2; 14.1 
Vrabanus portus 2.1.2 
Vrabanus sinus 1.15.1; 44.2: 
2.9.3: 5.20.2; 21.1 
Vramarca (Perurae uallis) 
7.150.2 
Vrbina, Didacus (Joannis 
Vrbinae fratris filius, 


Guaiachiliae praefectus) 
4.29.1: 5.51.7: 6.44.1; 60.1; 
63.5-8; 65.2; 65.6; 117.2; 
117.3; 117.5 

Vrbina, Ioannes (Hispanus 
militum tribunus in Italia) 
4.29.1: 5.51.7: 6.44.1 

Vrcolacus (saltus) 6.58.5 

Vrsa (sidera) 3.22.4 

Vrsula (diua) 1.20.1 


Xaianca (deuersoria) 6.11.3; 
79.1; 80.1 

Xamundius (fluuius) 5.40.1 

Xaquixaguana (Perurae 
uallis) 4.43.4: 7.137.1; 
137.2; 138.1; 152.1 

Xaranus (miles Hispanus) 
6.51.5 

Xauxa (Perurae uallis, 
prouincia et deuersoria) 
2.22.4; 43.2: 3.31.3; 41.2; 
46.2—4; 46.6; 47.1; 51.1-3: 
4.7.1; 8.2; 21.5; 25.3; 25.4: 
6.36.5; 38.1; 39.1; 39.4; 
41.1; 41.2; 42.5; 98.1; 99.1; 
106.5; 107.1; 108.1; 115.1; 
116.4; 118.2; 120.1; 121.3; 
121.4; 122.1; 122.2; 123.1: 
7.1.1; 3.1; 5.1; 7.4; 21.1-3; 
21.6; 25.1; 25.4; 25.20; 
25.47; 27.1; 31.1; 36.5; 
42.2; 47.2; 49.8; 51.3; 51.4; 
52.3; 53.1; 63.15; 63.25; 
63.32; 95.6; 105.2; 131.5; 
131.6; 134.1; 147.1; 148.3 

Xauxa (flumen) 3.46.3 

Ximenius (iuris consultus 
Panamensis) 5.23.3 

Ximenius, Ioannes (unus ex 
Castri quadraginta 
equitibus delectis) 6.26.1: 
7.119.4; 124.1; 128.3 

Xuaraeus, Petrus (Almagri 
adulescentis maximus 
militae praefectus) 7.113.1; 
113.3; 120.1 

Xuaraeus Caruaialis, Guili- 
elmus (ciuis Limensis, 
Caesaris procurator) 5.68.6: 
6.32.2; 33.3; 40.1; 112.1 

Xuaraeus Caruaialis, Ioannes 
(pontifex Lucensis et senator 
Indicus) 4.48.4: 6.24.3 


Zafra (Hispaniae Baeticae 
oppidum) 5.8.4 


Zania (uallis) 6.80.2 

Zarataeus, Augustinus 
(rerum Indicarum scriptor) 
6.42.1; 42.2; 80.6; 86.1; 
86.2; 122.1; 1222: 7.31.1; 
49.1; 49.2; 49.5-7; 49.10; 
52.3; 101.2; 103.4; 116.6; 
120.2; 124.2; 124.3 

Zarates, Augustinus cf. 
Zarataeus, À. 

Zopacopaguius (Quwuitiae 
regionis regulus) 4.1.2 

Zula (Mautbanus nobilis uir) 
1.23.4; 24.2; 24.3 

Zurbanus, Hieronymus 
(Almagri adulescentis 
legatus) 7.60.23 


